
CHAPITRE I 


PIRMOJI DALIS 


BALIONO KATASTROFA 


Pirmas skyrius 


1865 metų uraganas.— Šauksmai viršum jūros gelmės.— Audros nuneš- 

tas balionas.— Perplyšusi pūslė.— Aplinkui vien jūra— Penki kelei- 

viai.— Kas atsitiko gondoloje.— Horizonte matyti žemė.— Dramos ato- 
mazga. 


— Kylame? 

— Kur tau! Žemyn leidžiamės! 

— Blogiau, misteri Sairai! Krintame! 

— Dieve mano! Meskite balastą! 

— Paskutinis maišas išmestas! 

— O kaip dabarį Kylame? 

— Ne! 

— Kas čia? Rodos, bangos šniokščia? 

— Apačioje jūra! 

— Visai arti, kokie penki šimtai pėdų. 

Perrėkdamas audros kauksmą, nuskambėjo įsakmus 
balsas: 

— Meskite visus sunkius daiktus!.. Viską meskite! 
Viešpatie, gelbėk mus! 

Tie žodžiai suskambo beribėse Ramiojo vandenyno 
platybėse 1865 metų kovo 23 dieną, apie ketvirtą valandą 
po pietų. 

Turbūt visi dar atsimena baisiąją audrą, šėlusią 1865 
metais, per pačią pavasario ekvinokciją, kai iš šiaurės 
rytų užlėkė uraganas ir barometras nukrito iki septynių 
šimtų dešimties milimetrų. Uraganas siautėjo be atvan- 
gos nuo kovo 18 iki 26 dienos ir padarė nepaprastai daug 
žalos Amerikoje, Europoje ir Azijoje, nes apėmė tūkstan- 
čio aštuonių šimtų mylių pločio ruožą, einantį pusiaujo 
link nuo trisdešimt penktosios šiaurinės lygiagretės iki 

keturiasdešimtosios pietinės lygiagretės. Sugriauti miestai, 
su šaknimis išvartyti medžiai miškuose, milžiniškų jūros 
bangų nušluotos pakrantės, išmesti į krantą laivai, ku- 
riuos biuras Veritas savo pranešimuose skaičiavo šimtais, 
ištisi kraštai, paversti dykynėmis pražūtingų viesulų, ku- 
rie viską naikino savo kelyje, daugel tūkstančių žmonių, 
žuvusių sausumoje arba radusių sau kapą jūros gelmė- 
se,—tokie buvo to grėsmingojo uragano padariniai. Savo 
griaunamąja jėga jis prašoko net audras, baisiai nusiau- 
busias Havaną ir Gvadelupą — pirmąją 1810 metų spalio 
25 dieną, o antrąją 1825 metų liepos 26 dieną. Ė 

Bet 1865 metų kovo mėnesį, kai sausumoje ir jūroje 
tokios nelaimės sekė viena po kitos, ne mažiau baisi 
drama vyko ir siautėjančiame ore. 

Iš tikrųjų, uraganas pagriebė balioną, išmetė jį kaip 
sviedinį į viesulo viršų ir ėmė sukti drauge su oro stul- 
pu, nešdamas tolyn po devyniasdešimt mylių per valan- 
dą!;: balionas lyg vilkutis sukosi aplink savo ašį, tary- 
tum patekęs į kokį oro Malstrimą. 

Po apatiniu baliono tinklo žiedu siūbavo pintinė gon- 
dola, kurioje buvo penki žmonės, vos pastebimi tirštame 
rūke, sumišusiame su vandens purslais ir siekiančiame 
patį vandenyno paviršių. 

Iš kurgi lėkė tas aerostatas, tas pasigailėtinas nenu- 
maldomos audros žaislelis? Iš kurio Žemės rutulio kam- 
pelio jis pakilo į padanges? Be abejo, jis negalėjo leistis 
į kelionę per tokį uraganą. O juk uraganas jau šėlo pen- 
kias dienas, nes pirmieji jo ženklai pasirodė kovo 18-ąją. 
Buvo galima manyti, kad tas balionas atskrido iš toli, ka- 
dangi per parą jis tikriausiai nulėkdavo ne mažiau kaip 
du tūkstančius mylių. 

Ir patys keleiviai gondoloje negalėjo nustatyti, ar toli 
jie nuskrido ir kur viesulas nubloškė jų aerostatą, nes 
tam nebuvo jokios gairės. Matyt, jie patyrė nepaprastai 
įdomų reiškinį: skriedami įnirtingos audros sparnais, jie 
tos audros nejuto. Uraganas nešė balioną vis tolyn, o ke- 
leiviai nejautė nei kaip jis sukasi, nei kaip pašėlusiu 
greičiu lekia horizontaliai. Jų akys nieko negalėjo įžiū- 

! Tai yra 46 metrai per sekundę, arba 166 kilometrai per valandą 
(apie 42 mylios; 1 mylia — 4 kilometrai) — Aut past. 

Tėti pro debesis, kamuoliais virstančius po gondola. Ap- 
linkui viską lyg šydas dengė toks tirštas rūkas, kad jie 
nebūtų galėję pasakyti, ar dabar diena, ar naktis. Skren- 
dant dideliame aukštyje, per begalinę tamsybę jų nepa- 
siekė nei dangaus šviesulių atspindys, nei menkiausias 
triukšmo atgarsis nuo žemės, netgi nei silpnas kriokiančio 
vandenyno šnarėjimas. Ir tik tuomet, kai balionas ėmė 
sparčiai leistis žemyn, keleiviai sužinojo, kad skrenda 
virš siaučiančių bangų, ir suprato, koks pavojus jiems 
gresia. 

„Bet vos tiktai išmetus iš gondolos visą krovinį — šovi- 
nių atsargą, ginklus ir maistą, — balionas vėl pakilo ir 
skrido tolyn keturių tūkstančių penkių šimtų pėdų aukš- 
tyje. Išgirdę, kaip po gondola šniokščia jūra, keleiviai 
nutarė, kad aukščiau jiems bus ne taip pavojinga, ir ne- 
svyruodami išmetė net pačius reikalingiausius daiktus, 
visaip stengdamiesi išsaugoti dujas, tą svarbiausią dalyką 
oro laive, nešančiame juos viršum vandenyno gelmių. 

Visą naktį keleivius kamavo nerimas, ir ne tokie drą- 
sūs žmonės tikriausiai nebūtų jo pergyvenę. Pagaliau ėmė 
aušti, o vos tik prabrėškus, uraganas tarytum pradėjo 
rimti. Kovo 24 dieną iš pat ankstyvo ryto pasirodė pir- 
mieji giedrėjimo ženklai. Jūrą užgulę audros debesys 
prašvitus pakilo aukštyn. Per keletą valandų oro verpetas 
išsiplėtė, ir viesulo stulpas perplyšo. Uraganas virto „la- 
bai smarkiu vėju“, vadinasi, oro sluoksnių greitis suma- 
žėjo perpus. Nors vėjas, kaip sako jūreiviai, vis dar te- 
bepūtė „trimis rifais“, tačiau įsisiautėjusios gaivališkos 
jėgos beveik nurimo. 

Iki vienuoliktos valandos ryto dangus bemaž išsiblai- 
vė, drėgname ore atsirado tas ypatingas vaiskumas, kurį 
po smarkios audros ne tik matai, bet ir jauti. Atrodė, kad 
uraganas ne nušvilpė tolyn į vakarus, bet visai paliovė 
šėlęs. Galbūt kai perplyšo viesulo stulpas, audra pasibai- 
gė kartu su elektros išlydžiu, kaip kartais atsitinka taifū- 
nams Indijos vandenyne. 

Bet tuo pat metu baliono keleiviai vėl pastebėjo, kad 
jie palengva, tačiau be paliovos leidžiasi žemyn. Baliono 
pūslė pamažu traukėsi, tįsdama ilgyn, kol pagaliau sfe- 
rinės formos aerostatas įgavo kiaušinio pavidalą. 


Vidudienį jis jau skrido viršum jūros dviejų tūkstan- 
čių pėdų aukštyje. Baliono tūris buvo penkiasdešimt tūks- 
tančių kubinių pėdų; dėl tokio didumo jis ir galėjo taip 
ilgai išsilaikyti ore, čia pakildamas aukštyn, čia lėkdamas 
horizontaliai. 

Norėdami palengvinti gondolos svorį, aeronautai jau 
išmetė paskutinius sunkesnius daiktus, išmetė pirmiau dar 
paliktą nedidelę maisto atsargą ir net viską, kas buvo jų 
kišenėse; paskui vienas iš keleivių užlipo ant apatinio 
lanko, prie kurio buvo pritvirtintas pūslę gaubiantis vir- 
vių tinklas, ir bandė stipriau priveržti apatinį aerostato 
vožtuvą. | 

Jau buvo aišku, kad išlaikyti balioną ore nebeįmano- 
ma, jame mažai beliko dujų. 

Taigi visiems grėsė pražūtis! 

Apačioje buvo ne žemynas, ne sala, o jūros platybės. 
Niekur nesimatė nei sklypelio sausumos, nei ruoželio kie- 
tos žemės, už kurios galėtų užsikabinti aerostato inkaras. 

Aplinkui vien jūra, su baisiu pasiutimu tebeverčianti 
bangas. Kur tik pažvelgsi — visur tyvuliuoja bekraštis 
vandenynas; nelaimingieji aeronautai, žiūrėdami iš di- 
delio aukščio, galėjo akimis aprėpti horizontą per ketu- 
riasdešimt mylių aplinkui, bet niekur nematė kranto. Prieš 
akis tik vandens dykynė, negailestingai sušiaušta uraga- 
no, išvagota bangų, kurios skriejo tartum laukiniai Žir- 
gai sutaršytais karčiais; putotos šėlstančių bangų keteros 
iš viršaus atrodė lyg milžiniškas baltas tinklas. Ir nebuvo 
matyti nei žemės, nei jokio laivo! 

Reikia sustabdyti, žūt būt sustabdyti krintantį aero- 
statą, kitaip jį praris jūros gelmė! Žmonės gondoloje iš 
paskutiniųjų stengėsi kuo greičiau tai padaryti. Bet jų 
pastangos buvo tuščios — balionas leidosi vis žemyn, o 
tuo pat metu vėjas nepaprastu greičiu nešė jį iš šiaurės 
rytų į pietvakarius. 

Keleivių padėtis buvo tikrai baisi. Neliko jokių abe- 
jonių — jie visiškai negalėjo valdyti aerostato. Visi jų 
mėginimai kaip nors gelbėtis ėjo perniek. Baliono pūslė 
vis labiau bliuško. Dujos veržėsi lauk, ir niekaip nebuvo 
galima jų sulaikyti. Balionas kaskart vis greičiau leidosi 
žemyn, pirmą valandą dienos nuo gondolos iki vandenyno 

paviršiaus tebuvo vos šeši šimtai pėdų. O dujų be palio- 
vos mažėjo. Jos laisvai ėjo pro kiaurymę, atsiradusią ply- 
šus pūslei. 

Išmetus iš gondolos visus daiktus, keleiviams pavyko 
dar keletą valandų išsilaikyti ore. Bet taip jie tik atito- 
lino neišvengiamą katastrofą: jeigu iki nakties horizonte 
nepasirodys žemė, tai balionas ir gondola panirs į van- 
denyno gelmę. 

Beliko išbandyti dar vieną priemonę, ir keleiviai tuč- 
tuojau taip ir padarė kaip energingi ir drąsūs Žmonės, 
kuriems ne kartą teko žiūrėti mirčiai į akis. Iš jų lūpų 
nepasigirdo nė mažiausio murmėjimo. Jie pasiryžo kovoti 
iki paskutinės minutės ir visaip stengėsi sulėtinti baliono 
kritimą. Gondola buvo nelyginant koks pintas krepšys 
ir, žinoma, negalėjo plaukti: vos nukritusi į vandenį, ji 
tuojau būtų paskendusi. 

Antrą valandą dienos aerostatas buvo jau tik per ke- 
turis šimtus pėdų nuo vandenyno paviršiaus. 

Ir tuomet nuskambėjo vyriškas balsas. Tai į savo 
draugus kreipėsi drąsus žmogus, kurio širdis nepažįsta 
baimės. Į jo šauksmą atsiliepė ne mažiau ryžtingi balsai. 

— Ar viskas jau išmesta? 

— Ne! Dar liko auksas — dešimt tūkstančių frankų! 

Ir tuojau sunkus maišelis nulėkė į vandenyną. 

— Ar balionas pakilo? 

— Truputėlį pakilo, bet greit vėl pradės kristi! 

— Ką dar galima išmesti? 

— Nieko! 

— Nieko? O gondola? 

— Kabinkitės visi už tinklo. O gondolą — į vandenį! 

Iš tikrųjų liko tik ta vienintelė ir paskutinė priemonė 
palengvinti balioną. Keleiviai nupjovė virves, kuriomis 
gondola buvo pririšta prie tinklo lanko, ir, vos tik ji nu- 
krito, aerostatas vėl pakilo į dviejų tūkstančių pėdų 
aukštį. 

Visi penki keleiviai susikraustė viršum lanko ir dabar 
laikėsi tinkle, nusitvėrę už virvių. Visi žiūrėjo Žemyn, 
kur šėlo vandenynas. 

Kaip žinoma, kiekvienas aerostatas nepaprastai jaut- 
rus. Nors truputį sumažinus krovinį, jis tuojau kyla aukš- 

tyn. Ore sklendžiantis balionas savo jautrumu panašus 
į matematiškai tikslias svarstykles. Tad visiškai aišku, 
kad, atsikratęs gana sunkios gondolos, jis tučtuojau iškils 
daug aukščiau. Taip buvo ir dabar. 

Bet tokiame aukštyje aerostatas išsilaikė tik trumpą 
akimirką ir vėl ėmė leistis žemyn. Iš pūslės pro skylę 
nepaliaujamai ėjo dujos, ir tos skylės nebuvo įmanoma 
užtaisyti. 

Keleiviai padarė visa, ką SŠiėiė, ir dabar jokios žŽmo- 
giškos jėgos jau nebūtų įstengusios jų išgelbėti. Beliko 
tikėtis stebuklo. 

Ketvirtą valandą dienos balionas buvo ne aukščiau 
kaip per penkis šimtus pėdų nuo vandenyno paviršiaus. 

Staiga pasigirdo garsus lojimas. Keleiviai turėjo pasi- 
ėme šunį, ir dabar jis buvo aerostato tinkle šalia savo 
šeimininko. 

— Topas kažką pamatė! —riktelėjo vienas keleivis. 

Ir tuomet nuskambėjo garsus šauksmas: 

— Žemė! Žemė! 

Vėjas balioną vis nešė į pietvakarius; nuo aušros jis 
buvo jau nulėkęs šimtus mylių, ir keleiviams prieš akis 
tikrai pasirodė gana aukštas krantas. 

Bet toji žemė buvo už trisdešimties mylių. Aerostatas 
ją pasiekti galėjo ne greičiau kaip per valandą ir tik to- 
kiu atveju, jei nepasikeis vėjas. Per valandą! O kas bus, 
jeigu balionas anksčiau išleis visas likusias dujas? 

Tai baisu! Nelaimingieji aeronautai aiškiai matė sau- 
sumą. Jie nežinojo, ar tai sala, ar žemynas, vargu net ar 
galėjo numanyti, į kurią pasaulio šalį audra juos nubloš- 
kė. Nors ten būtų ir ne svetingas kraštas, o tik negyve- 
nama sala, vis tiek reikia žūt būt ją pasiekti. 

Tačiau ketvirtą valandą dienos buvo jau visai aišku, 
kad balionas ore ilgiau laikytis nebegali. Jis skrido lies- 
damas vandens paviršių. Didžiulių bangų keteros jau lai- 
žė apatinį tinklo kraštą, jis įmirko, pasunkėjo, ir aerosta- 
tas vargiai kilsčiojo kaip paukštis pamuštu sparnu. 

Po pusvalandžio iki kranto beliko ne daugiau kaip 
mylia, bet aerostate jau beveik pasibaigė visos dujos. 
Jos laikėsi tik viršutinėje pūslės dalyje, o pati pūslė su- 
sitraukė ir subliuško, nukabo didelėmis klostėmis. Į tink- 

Ją įsikibę keleiviai virto balionui nepakeliama našta, ir 
netrukus jis pusiau pasinėrė į vandenį, o šėlstančios ban- 
gos ėmė įnirtingai jį plakti. Pūslė išsipūtė, ir vėjas, ją 
pagriebęs, pradėjo nešti vandens paviršiumi lyg burinę 
valtį. Atrodė, kad balionas tuoj tuoj pasieks sausumą. 

Ir tikrai, jis buvo jau per du kabeltovus nuo kranto, 
tik staiga keturiems keleiviams iš krūtinių išsiveržė siau- 
bingas riksmas. UŪžtelėjo milžiniška banga, ir balionas, 
tarytum jau netekęs jėgų pakilti, netikėtai išlėkė aukštyn. 
Lyg atsikratęs dalies savo krovinio, jis pakilo tūkstantį 
penkis šimtus pėdų, bet čia pateko į oro verpetą, ir jį 
ėmė sukti vėjas, nešdamas nebe sausumos link, o beveik 
lygiagrečiai su ja. Tačiau po poros minučių vėjas pasi- 
keitė ir pagaliau sviedė balioną į smėlėtą krantą, kur jo 
negalėjo pasiekti bangos. 

Keleiviai padėjo vienas kitam išsikapanoti iš tinklo. 
O balionas, atsipalaidavęs nuo savo naštos, lyg sužeistas 
paukštis, vieną akimirką atsigavęs, su pirmuoju vėjo šuo- 
ru nėrė aukštyn ir išnyko padangėje. 

Aerostato gondoloje buvo penki keleiviai ir šuo, bet 
į krantą vėjas išmetė tik keturis žmones. 

Dingusį jų draugą, matyt, nuplovė banga, ir "dėl to 
palengvėjęs aerostatas galėjo paskutinį kartą pakilti aukš- 
tyn ir po kelių akimirkų pasiekti sausumą. 

Bet vos tik katastrofos ištiktieji (taip juos drąsiai ga- 
lima pavadinti) atsidūrė ant žemės, visi keturi, nebema- 
tydami penktojo keleivio, sušuko: 
 — Galbūt jis stengiasi priplaukti krantą... Išgelbėsim 
jį! Išgelbėsim! 


Antras skyrius 


JAV pilietinio karo epizodas.— Inžinierius Sairas Smitas.— Gedeonas 

Spiletas.— Negras Nabas.— Jūrininkas Penkrofas.— Jaunasis Herber-- 

tas.— Netikėtas pasiūlymas.— Pasimatymas dešimtą valandą vakaro.— 
Išskridimas audrai siaučiant. 


„Į kažkokį tolimą krantą uragano išmesti žmonės ne- 


buvo nei aeronautai iš profesijos, nei oro kelionių mėgė- 
jai. Jie buvo karo belaisviai, ir įgimtas drąsumas paska- 

tino juos bėgti iš nelaisvės labai nepaprastomis aplinky- 
bėmis. Šimtą kartų jie galėjo pražūti! Šimtą kartų aero- 
statas, plyšus pūslei, galėjo juos nublokšti į jūros gelmę. 
Bet dangaus jiems buvo skirtas nuostabus likimas. Kovo 
20 dieną pabėgę iš generolo Uliso Granto kariuomenės 
apgulto Ričmondo, keleiviai atsidūrė už septynių tūks- 
tančių mylių nuo to miesto, Virdžinijos valstijos sostinės, 
kur baisaus pilietinio karo metu buvo svarbiausioji se- 
paratistų tvirtovė. Jų oro kelionė užtruko penkias dienas. 

Štai kokiomis įdomiomis aplinkybėmis pabėgo belais- 
viai, kurių skridimas pasibaigė mūsų jau aprašyta ka- 
tastrofa. 

1865 metų vasario mėnesį, kai generolas Grantas nebe 
pirmą kartą puolė Ričmondą, vis negalėdamas jo paimti, 
keletas federalinės armijos karininkų pateko į priešo ran- 
kas ir buvo internuoti tame mieste. Vienas iš žymiausių 
belaisvių buvo Sairas Smitas, tarnavęs Granto armijos 
vyriausiajame štabe. 

Sairas Smitas, kilęs iš Masačiusetso, buvo iš profesi- 
jos inžinierius, garsus mokslininkas; per karą Jungtinių 
Valstijų vyriausybė pavedė jam vadovauti geležinkeliams, 
turėjusiems svarbią strateginę reikšmę. 

Jis buvo liesas, prakaulus, padžiūvęs — tikras šiaurės 
amerikietis, ir nors turėjo ne daugiau kaip keturiasdešimt 
penkerius metus, bet trumpai kirpti plaukai jau buvo 
pradėję žilti; sidabrinės gijos būtų išmarginusios ir jo 
barzdą, tačiau Sairas Smitas barzdos neaugino, tik želdė 
tankius ūsus. | 

Jo veidas stebino atšiauriu grožiu ir lyg iškaltu pro- 
filių — tokie veidai tarytum tik ir skirti medaliuose vaiz- 
duoti; iš akių švietė energija, griežtos lūpos retai šyp- 
sodavosi,— žodžiu, Sairas Smitas ir iš pažiūros atrodė 
mokslininkas, gimęs būti kariu. Jis priklausė prie tokių 
inžinierių, kurie savo karjeros pradžioje laisvu noru dar- 
bavosi su kūju ir kirtikliu, tuo būdami panašūs į gene- 
rolus, pradėjusius karinę tarnybą eiliniais. Todėl nenuo- 
stabu, kad Sairas Smitas pasižymėjo ne tik nepaprastu 
išradingumu ir proto aštrumu, bet turėjo ir labai miklias, 
nagingas rankas. Išlavėję raumenys rodė didelę jo jėgą. 
Tai buvo veiklos žmogus ir kartu mąstytojas; dirbdavo jis 

be jokio prisivertimo, varomas nenuramdomos gyvybinės 
energijos; buvo baisiai atkaklus ir niekad nebijojo gali- 
mų nesėkmių. Didelis jo išsimokslinimas jungėsi su prak- 
tišku protu ir, kaip sako kareiviai, su didele nuovoka; 
be to, jis buvo išsiugdęs stebėtiną ištvermę ir jokiomis 
aplinkybėmis neprarasdavo galvos, — trumpiau sakant, jo 
buvo didžiai išlavėję trys bruožai, būdingi tvirtam žmo- 
gui: fizinė ir protinė energija, aiškaus tikslo turėjimas ir 
galinga valia. Jis būtų galėjęs savo devizu pasirinkti Vil- 
helmo Oraniečio XVII amžiuje pasakytus žodžius: 

"„Ryždamasis ką nors daryti, aš nesivaduoju viltimis; 
atkakliai ko nors siekdamas, aš nesivaduoju laime.“ 

Be visų tų privalumų, Sairas Smitas buvo tikras nar- 
sumo įsikūnijimas. Jis dalyvavo visuose pilietinio karo 
mūšiuose. Pradėjęs tarnybą Ilinojaus savanorių būryje, 
kuriam vadovavo Ulisas Grantas, jis kovėsi prie Padju- 
kos, Belmonto, Pitsburg Lendingo, Korinto apgulos metu, 
prie Port Gibsono, Juodosios Upės ir Čatanugos, netoli 
Vailderneso, prie Potomako —ir visur kovėsi narsiai, 
kaip kareivis, visiškai vertas generolo Granto, kuris, 
paklaustas, kokie jo nuostoliai, atsakė: „Aš nukautųjų 
neskaičiuoju!" Šimtą kartų Sairas Smitas galėjo pakliūti 
tarp tų, kurių rūstusis karo vadas neskaičiuodavo, bet jam 
sekėsi, nors jis tuose mūšiuose ir nevengė pavojų, sekėsi 
Aki tos dienos, kol prie Ričmondo buvo sužeistas ir paim- 
tas į nelaisvę. 

Kartu su Sairu Smitu tą pačią dieną į pietiečių rankas 
pateko dar vienas žymus Žmogus — ne kas kitas kaip Ge- 
deonas Spiletas, „Niujork Herald“ laikraščio specialusis 
korespondentas, atsiųstas į šiauriečių armiją stebėti karo 
veiksmų. 

Gedeonas Spiletas buvo iš tų šauniųjų reporterių, dau- 
giausia anglų ir amerikiečių, kurie, kaip Stenlis ir kiti 
tokie žmonės, yra pasiryžę viską padaryti, kad tik ga- 
lėtų gauti tikslių žinių apie aktualų įvykį ir kuo grei- 
čiausiai pranešti savo laikraščiui. Jungtinėse Valstijose 
tokie stambūs laikraščiai kaip „,Niujork Herald“ tapo ga- 
linga jėga, ir su jų atstovais, „specialiaisiais korespon- 
dentais“, reikia skaitytis. O Gedeonas Spiletas tarp tų 
„Specialiųjų korespondentų ' — vienas. iš pirmųjų. 

Būdamas labai pranašus, energingas, judrus ir ryžtin- 
gas, žurnalistas, apkeliavęs visą pasaulį, kareivis ir dai- 
lininkas, veržlaus proto vyras, gebantis visur kur susi- 
vokti, iš prigimties sumanus ir veiklus, Gedeonas Spiletas 
nebijodavo nei darbo, nei nuovargio, nei pavojų, kai 
norėdavo ką nors „sužinoti“'— pirmiausia pats sau, 0 pas- 
kui savo laikraščiui. Jis buvo tikras profesinio smalsumo 
didvyris, nenuilstamai ieškantis naujų žinių, viso to, kas 
neištirta, nežinoma, neįmanoma, neįtikima,— vienas iš tų 
drąsiųjų stebėtojų, kurie rašo laikraščiui žinutes kulkoms 
zvimbiant, sudarinėja „kroniką“ patrankų sviediniams 
virš galvos lekiant, o į bet kokį pavojų žiūri tiktai kaip 
į žavų nuotykį. 

Jis taip pat dalyvavo visuose mūšiuose, visad buvo 
pirmosiose pozicijose, vienoje rankoje laikydamas revol- 
verį, o kitoje — užrašų knygutę, ir kai aplinkui imdavo 
žirti kartečė, pieštukas jo rankoje nedrebėdavo. Jis ne- 
apkraudavo telegrafo laidų begalinėmis telegramomis, 
kaip daro kai kurie reporteriąi, būdami nepaprastai iš- 
kalbingi, kai neturi ko pasakyti; kiekviena jo žinutė, 
trumpa, tiksli, .aiški, visuomet nušviesdavo kurį nors svar- 
bų įvykį. Beje, nestigo jam ir humoro. Tai jis po mūšio 
prie Juodosios Upės, norėdamas žūt būt išsaugoti savo 
eilę prie telegrafo langelio ir pranešti laikraščiui, kaip 
baigėsi kautynės, ištisas dvi valandas telegrafavo pirmuo- 
sius biblijos skyrius. Toks triukas „„Niujork Herald“ re- 
dakcijai atsiėjo du tūkstančius dolerių, užtat laikraštis 
pirmasis gavo informaciją. 

Gedeonas Spiletas buvo aukšto ūgio ir dar nesenas — 
turėjo ne daugiau kaip keturiasdešimt metų. Jo veidą 
gaubė rusvos žandenos. Gyvos, žvitrios akys žvelgė ra- 
miai ir su pasitikėjimu. Tokias akis turi žmonės, įpratę 
momentaliai pagauti visas matomo vaizdo smulkmenas. 
Būdamas tvirto sudėjimo, jis dar užsigrūdino, keliaudamas 
po įvairias geografines platumas,— taip. šaltu vandeniu 
grūdinama įkaitinta plieninė sija. 

Jau dešimt metų Gedeonas Spiletas buvo nuolatinis 
„Niujork Herald“ korespondentas, paįvairindamas laik- 
raštį savo straipsneliais ir piešiniais, kadangi jis lygiai 
gerai valdė ir literato plunksną, ir iliustratoriaus pieštuką. 

Kai jį paėmė į nelaisvę, jis aprašinėjo kautynes ir darė 
piešinių eskizus. Pastabos jo užrašų knygutėje baigėsi 
šiais žodžiais: „Priešas taiko į mane ir...“ Šaulys prašovė 
pro šalį: Gedeonas Spiletas, kaip paprastai, liko po karš- 
to mūšio net neįdrėkstas. 

"Sairas Smitas ir Gedeonas Spiletas apie vienas kitą 
buvo tik šį tą girdėję. Pietiečiai juos abu nugabeno į Rič- 
mondą. Inžinierius po sužeidimo greit pasitaisė ir sveik- 
damas susipažino su žurnalistu. Juodu pajuto vienas ki- 
tam pagarbą ir tapo bičiuliais. Netrukus juos dar labiau 
suartino bendras tikslas. Abu troško tiktai pabėgti, grįžti 
į Granto armiją ir jos eilėse vėl kautis už federalinę vie- 
nybę. 

Du draugai nutarė bėgti, pasinaudodami bet kokiomis 
palankiomis aplinkybėmis, tačiau miestas buvo taip griež- 
tai saugojamas, jog pabėgti atrodė beveik neimanoma, 
nors Ričmonde jie galėjo vaikščioti laisvai. 

Tuo metu pas Sairą Smitą per savo gudrumą prasmuko 
be galo ištikimas jo tarnas. Tas drąsus žmogus, išvydęs 
pasaulį inžinieriaus tėvų fermoje, buvo negras, vergų sū- 
nus ir pats vergas, bet Sairas Smitas, pagal savo įsitiki- 
nimus ir širdies balsą būdamas vergijos priešininkas, su- 
teikė negrui laisvę. Tačiau į laisvę paleistas vergas ne- 
norėjo skirtis su savo šeimininku. Jis karštai jį mylėjo ir 
buvo pasiryžęs už jį net mirti. Tarnas ėjo trisdešimt pir- 
mus metus, buvo tvirtas, apsukrus, miklus ir protingas 
vyras, nuolankus ir ramus, kartais labai naivus, visada 
su šypsena veide, paslaugus ir geros širdies. Jo vardas 
buvo Nabuchodonosoras, bet jis to įmantraus vardo ne- 
mėgo, jam labiau patiko iš mažens įprastas maloninis 
vardas — Nabas. 

Sužinojęs, kad jo šeimininkas pateko į nelaisvę, Na- 
bas nesvyruodamas išvyko iš Masačiusetso, atkeliavo iki 
Ričmondo ir visokiomis gudrybėmis, dvidešimt kartų ri- 
zikuodamas gyvybe, įsiskverbė į apgultą miestą. Nega- 
lima apsakyti, kaip nudžiugo Sairas Smitas, išvydęs savo 
tarną, ir koks laimingas buvo Nabas, vėl atsidūręs pas 
mylimą šeimininką. 

Taigi Nabui pavyko įsibrauti į Ričmondą, bet daug 
sunkiau buvo iš jo ištrūkti, kadangi į nelaisvę paimti fe- 

deralinės armijos kareiviai buvo kuo griežčiausiai seka- 
mi. Norint turėti šiokią tokią viltį, kad pasiseks pabėgti, 
reikėjo laukti ypatingų aplinkybių, bet tokių aplinkybių 
vis nepasitaikė, o jas sudaryti buvo ne taip jau lengva. 

Tuo tarpų Grantas vis taip pat ryžtingai tebepuolė. 
Jis nugalėjo pietiečius aršiose kautynėse prie Piters- 
bergo. Bet jo armija kartu su Batlerio kariuomene kol 
kas nieko dar negalėjo padaryti apgultam Ričmondui, 
ir karo belaisviams nebuvo vilties greit sulaukti išva- 
davimo. Monotoniškas kalinio gyvenimas neteikė repor- 
teriui jokios medžiagos užrašams, ir jis nebeturėjo jėgų 
ilgiau nelaisvę kęsti. Jam nedavė ramybės mintis bėgti 
iš Ričmondo, bėgti nieko nepaisant. Jau keletą kartų jis 
bandė taip padaryti, bet jį vis sulaikydavo nenugalimos 
kliūtys. 

Miestas tebebuvo apgultas, karo belaisviai troško iš 
jo pabėgti ir grįžti į Granto armiją, o daugelis apgultųjų 
irgi labai norėjo ištrūkti iš Ričmondo ir kaip nors pa- 
siekti separatistų armiją; tarp tų kariautojų buvo ir Džo- 
natanas Forsteris, karštas pietiečių šalininkas. Ir tikrai, iš 
miesto negalėjo išeiti ne tik patekę į nelaisvę federalinės 
armijos kareiviai, bet ir patys separatistai, nes miestą iš 
visų pusių buvo apsupusi šiauriečių armija. Ričmondo 
gubernatorius jau seniai nebeturėjo jokio ryšio su gene- 
rolu Li, o buvo nepaprastai svarbu pranešti jam apie 
padėtį mieste ir paprašyti, kad greičiau siųstų armiją ap- 
gultiesiems į pagalbą. Taigi Džonatanui Forsteriui atėjo 
į galvą mintis išskristi iš Ričmondo balionu, perlėkti to- 
kiu būdu per apgulusios kariuomenės linijas ir DE 
separatistų stovyklą. 

Gubernatorius leido tat pabandyti. Buvo parengtas ae- 
rostatas ir pavestas Džonatanui Forsteriui, kuris ketino 
leistis į tą oro kelionę drauge su kitais penkiais kelei- 
viais. Aeronautai buvo aprūpinti ginklais, jei kartais nu- 
tūpę susidurtų su priešu ir būtų priversti gintis. Gavo 
jie ir maisto atsargą, nes oro kelionė galėjo ilgiau už- 
trukti. 

Išskristi buvo numatyta kovo 18-ąją nakčia, pučiant 
gaiviam šiaurės vakarų vėjui: keleiviai tikėjosi per ke- 
lclą valandų nuskristi iki generolo Li būstinės. 

Bet šiaurės vakarų vėjas pasirodė visai kitoks, negu 
buvo laukta. Kovo 18 dieną jau iš pat ryto buvo matyti,. 
kad artinasi audra. O netrukus pakilo toks uraganas, jog 
Forsterio kelionę teko atidėti, mat buvo pavojinga išleisti. 
aerostatą ir keleivius, taip įsisiautėjus gamtos gaivalams.. 

Dujų pripildytas balionas blaškėsi svarbiausioje Rič-- 
mondo aikštėje, paruoštas skristi, kai tik aprims vėjas, 
ir visas miestas su didžiausiu nekantrumu laukė, kada. 
liausis audra, bet oras vis nėjo geryn. | 

Kovo 18 ir 19 dieną uraganas šėlo be jokios atvangos.. 
Tik vargais negalais pavyko nuo jo apsaugoti lynais pri- 
Tištą balioną, kurį viesulas dažnai prilenkdavo prie pat 
žemės. | 

Praėjo naktis iš kovo 19 dienos į 20-ąją, o rytmetį 
audra dar smarkiau pasiuto dūkti. Skristi buvo neįma-- 
noma. | 
Tą dieną gatvėje prie inžinieriaus Sairo Smito priėjo 
kažkoks nepažįstamas žmogus. Tai buvo: trisdešimt pen- 
kerių ar keturiasdešimties metų jūrininkas, pavarde Pen- 
krofas, augalotas, tvirtas ir smarkiai įdegęs, malonaus 
veido vyras gyvomis, tankiai mirksinčiomis akimis. Jis 
buvo kilęs iš Šiaurės Amerikos, plaukiojęs visomis jū- 
romis, matęs ir šilto, ir šalto, patyręs begalę nepaprastų 
nuotykių, kokių daugelis sausumos gyventojų nė sapne 
nesapnuoja. Nėra ko nė kalbėti, kad jis buvo energin- 
gas žmogus, drąsuolis, nieko nebijantis ir niekuo nesi- 
stebintis. 1865 metų pradžioje Penkrofas su reikalais at- 
vyko į Ričmondą iš Niudžersio drauge su penkiolikos 
metų jaunuoliu Herbertu Braunu, savo buvusio kapitono 
sūnumi, našlaičių, kurį mylėjo kaip savo sūnų. Iki mies- 
to apgulos jam nepavyko iš jo išvažiuoti, ir Penkrofas 
baisiai nusiminė, kai liko uždarytas Ričmonde. Dabar jis 
irgi turėjo tik vieną troškimą — bėgti bet kokia proga. 
Penkrofas buvo daug girdėjęs apie inžinierių Sairą Smitą 
ir žinojo, kad tas ryžtingas žmogus nori ištrūkti į laisvę. 
Taigi trečiąją audros dieną jis drąsiai priėjo prie Smito 
ir be jokių įžangų paklausė: 

— Misteri Smitai, ar jums neįgriso tas nelabasis Rič- 
mondas? Ė O : 

“Mr. Smith, would you like to escape?" 


Inžinierius įsmeigė akis į nepažįstamąjį, taip jį pra- 
kalbinusį, o Penkrofas pusbalsiu pridūrė: 

— Misteri Smitai, ar norite bėgti? . 

— Kada?— tuojau atsiliepė inžinierius, ir galima tik- 
rai pasakyti, kad tas klausimas jam išsprūdo nejučiomis, 
nes jis dar nespėjo gerai įsižiūrėti į nepažįstamąjį, pasiū- 
liusį jam bėgti. 

Tačiau, akylai pažvelgęs į atvirą jūrininko veidą, jis 
jau neabejojo, kad tai doras žmogus. | 
— Kas jūs toks?— nekantriai paklausė inžinierius. 

Penkrofas trumpai pasipasakojo, kas esąs. 

— Puiku! — tarė Smitas.— O kaip jūs siūlote bėgti? 

— Nagi štai čia balionas be naudos kabalduoja, lyg 
tyčia, nenaudėlis, mūsų laukia! 

Penkrofui nereikėjo daug aiškinti. Inžinierius jį su- 
prato iš poros žodžių. Stvėręs jūrininką už parankės, greit 
nusivedė jį pas save. 

Penkrofas išdėstė jam savo planą. Viskas labai pa- 
prasta. Žinoma, čia rizikuoji gyvybe, bet ką gi pada- 
rysi! Uraganas, aišku,. įsisiautėjo, šėlsta kaip padūkęs, 
bet juk toks sumanus ir drąsus inžinierius kaip Sairas 
Smitas puikiai sugebės suvaldyti oro laivą. Jeigu jis, 
Penkrofas, žinotų, ką reikia daryti su tuo balionu, daug 
negalvodamas išskristų, žinoma, drauge pasiėmęs ir Her- 
bertą. Ar mažai audrų jūrininkas Penkrofas yra matęs 
savo gyvenime! Tokiu uraganu jo nenustebinsi! 

Sairas Smitas klausėsi tylėdamas, bet jo akys žibėjo. 
Štai kur gera proga! Argi galima ją praleisti? Planas la- 
bai rizikingas, bet vis dėlto tikrai įvykdomas. Nors ba- 
lionas saugomas, naktį galima prie jo prislinkti, įlipti 
i gondolą, paskui nupjauti lynus, kuriais balionas pri- 
rištas! Suprantama, čia lengva ir galvą padėti, bet gali- 
mas daiktas, kad viskas baigsis gerai, o jei ne toji aud- 
za... Taip, jei ne toji audra, balionas jau seniai būtų 
išskridęs ir ilgai laukta proga taip ir nebūtų pasitaikiusi! 

— Aš ne vienas! — trumpai užbaigė jis balsu savo 
svaIrstymus. 

— Kiek žmonių norite su savim paimti? — paklausė jū- 
zininkas. 

— Du: savo draugą Spiletą ir tarną Nabą. 

— Vadinasi, jūs trise, — tarė Penkrofas,— ir aš su Her- 
bertu. Taigi iš viso penki. O buvo numatyta balionu skris- 
ti šešiese... | 

— Labai gerai. Mes skrisime! — sušuko Sairas Smitas. 

Jis pasakė „mes“, pasižadėdamas ir už žurnalistą — 
ir tikrai, Gedeonas Spiletas buvo ne iš bailiųjų, o kai 
sužinojo, kas sumanyta, pritarė be jokių atsikalbinėjimų. 
Jis tik stebėjosi, kaip jam pačiam neatėjo į galvą tokia 
paprasta mintis. O Nabas būtų sekęs paskui savo šei- 
mininką visur, kur tik tasai būtų užsimanęs keliauti. 

— Vadinasi, iki vakaro,— pasakė Penkrofas.— Visi 
penki slankiosime čia aplinkui, tarytum iš smalsumo. 

— Iki vakaro,— pritarė Sairas Smitas, — susitiksime 
dešimtą valandą. Kad nors audra nenurimtų, kol išskri- 
sime! 

Penkrofas atsisveikino su inžinierium ir sugrįžo į savo 
butą, kur buvo likęs jaunasis Herbertas Braunas. Drąsus 
berniukas žinojo jūrininko planus ir su nerimu laukė, 
kaip baigsis jo pasikalbėjimas su inžinierium. 

Taigi, kaip mato skaitytojai, susitiko penki tikrai drą- 
sūs vyrai, jeigu jie ketino leistis kelionėn per tokį baisų 
uraganą! | | 

O audra nesiliovė, ir nei Džonatanas Forsteris, nei jo 
palydovai prie silpnutės gondolos net nesiartino. Oras. 
visą dieną buvo pasibaisėtinas. Inžinierius tiktai bijojo, 
kad aerostato pūslė, vėjo nuolat bloškiama prie pat že- 
mės, nesuplyštų į tūkstantį skutų. Ištisas valandas Smitas. 
klaidžiojo po beveik tuščią aikštę, stebėdamas balioną. 
Tą patį darė ir Penkrofas; susikišęs rankas į kišenes, jis 
vaikštinėjo po aikštę ir protarpiais žiovavo, tarsi būtų 
čia užklydęs neturėdamas ką veikti ir nežinodamas, kaip 
prastumti laiką; bet iš tikrųjų jis irgi labai nuogąstavo, 
kad baliono pūslė gali plyšti arba, ko gero, gali nutrūkti 
lynai, o tuomet balionas išlėks į padangę. 

Atėjo vakaras. Sutemo juodžiausia naktis. Pažemiu 
slinko tirštas rūkas, panašus į debesis. Pradėjo lyti lie- 
tus, sumišęs su sniegu. Oras staigiai atšalo. Ričmondą 
apgaubė kažkokia drėgna migla. Atrodė, kad pašėlusi 
audra padarė tarp apgulusiųjų ir apgultųjų paliaubas: 
patrankos nutilo, lyg pabūgusios grėsmingai kriokiančio 


19: 


“ 


They met near the basket of the ballovn. 


uragano. Miesto gatvės buvo tuščios. Nė gyvos dvasios 
nesimatė ir aikštėje, kurios vidury blaškėsi vėjo daužo- 
mas aerostatas — turbūt pietiečiai manė, jog nėra rei- 
kalo per tokią siautulingą vėtrą jį saugoti. Taigi buvo 
labai palankios aplinkybės belaisviams bėgti; tiktai kaip 
reikėjo leistis į tokią baisią kelionę, kaip atsiduoti įšėlusių 
stichijų malonei? 

— Tai bent orelis! — suniurnėjo Penkrofas ir, nusi- 
tvėręs už skrybėlės, kumščio smūgiu stipriau ją užsi- 
maukšlino.— Na, bet nieko! Kaip nors susidorosime! 

Pusę dešimtos Sairas Smitas ir jo draugai iš įvairių 
pusių vogčiomis įslinko į aikštę, kur vėjas buvo užge- 
sinęs visus dujinius žibintus, todėl viešpatavo neperžvel- 
giama tamsa. Nebuvo matyti net dunksant milžiniško ae- 
rostato, vėtros priblokšto prie pat žemės. Balioną laikė 
ne tik balasto maišai, pririšti prie apsauginio tinklo, bet 
dar ir tvirtas lynas, — jis buvo pervertas per geležinę 
grandį, įtaisytą aikštės grindinyje, o abu jo galai pririšti 
prie pintinės gondolos. 

Penki belaisviai susitiko prie tos pintinės. Niekas jų 
nepastebėjo — buvo tokia tamsybė, kad ir jie patys vie- 
nas kito nematė. 

Sairas Smitas, Gedeonas Spiletas, Nabas ir Herbertas, 
nė žodžio netarę, sulipo į gondolą, o tuo tarpu Penkro- 
Tas, inžinieriaus nurodymu, vieną po kito raišiojo balasto 
maišus. Netrukus jūrininkas prisidėjo prie savo draugų. 

Dabar aerostatą laikė tiktai lynas, ir Sairui Smitui 
reikėjo tik duoti įsakymą skristi. 

Bet staiga tuo momentu į gondolą stryktelėjo šuo. 
Tai buvo Topas, mylimas inžinieriaus šuo; jis nutraukė 
grandinę ir atbėgo paskui savo šeimininką. Bijodamas, 
kad šuo per daug neapsunkintų baliono, Sairas Smitas 
norėjo jį išvaryti. | 

— Ne bėda, paimsim ir šunį! — tarė Penkrofas ir iš- 
metė iš gondolos du maišus su smėliu. 

Paskui jis atrišo lyną, balionas įstrižai šovė aukštyn, 
lėkdamas nugriovė du kaminus ir su pasiutiška jėga iš- 
kilo į padangę. 

Uraganas siautėjo kaip padūkęs. Naktį nusileisti ne- 
buvo ko nė galvoti, o kai išaušo rytas, žemę dengė 

tankus rūko šydas. Tik penktąją dieną po baisiai vėjo 
nešamu aerostatu pro debesų prošvaistę pasirodė jūra. 

Skaitytojai jau žino, kad iš penkių bėglių, kovo 20 die- 
ną išskridusių balionu, kovo 24 dieną keturi buvo iš- 
mesti į dyką krantą už šešių tūkstančių mylių nuo Rič- 
mondo !, o tasai dingęs keleivis, kurio ieškoti pirmiausia 
puolė išsigelbėję draugai, norėdami suteikti jam pagalbą, 
buvo ne kas kitas, kaip Sairas Smitas — žmogus, visai na- 
tūraHai tapęs jų vadovu. 


Trečias skyrius 


Penktą valandą vakaro.— Dingęs draugas.— Nabas nusiminęs.— Ieškoji- 
mas šiaurės kryptimi. — Salelė.— Liūdesio ir nerimo naktis.— Rytmečio 
rūkas.— Nabas šoka plaukti — Matyti žemė.— Kėlimasis per sąsiaurį. 


Inžinierius Smitas buvo prisiglaudęs baliono tinkle, 
bet staiga trūko virvės, ir jį nunešė banga. Dingo ir jo 
šuo, — ištikimas Topas tuojau pat puolė į jūrą gelbėti savo 
šeimininko. | 

— Pirmyn! — šūktelėjo žurnalistas. 

Ir visi keturi — Gedeonas Spiletas, Herbertas, Penkro- 
fas ir Nabas,— užmiršę alkį ir nuovargį, leidosi ieškoti 
savo draugo. 

Vargšas Nabas verkė iš įniršio ir nusiminimo, pagal- 
vojęs, kad neteko brangiausio pasaulyje žmogaus. 

Dar nebuvo praėjusios nė dvi minutės nuo tos akimir-- 
kos, kai dingo Sairas Smitas. Vadinasi, jo draugai, pasie- 
kę žemę, dar galėjo tikėtis, kad suspės inžinierių išgel- 
bėti. 

— Ieškoti jo reikia. Ieškoti! — šaukė Nabas. 

— Taip, Nabai,— pritarė Gedeonas Spiletas.— Mes jį 
surasime! | 


— Ar jis moka plaukti? — paklausė Penkrofas. 


! Balandžio 5 dieną Grantas užėmė Ričmondą, separatistų maištas: 
buvo numalšintas. Li pasitraukė į vakarus, ir Jungtinių Valstijų vie- 
nybės šalininkai nugalėjo.— Aut. past. 

— Moka! — atsakė Nabas.— Be to, su juo yra Toe- 
pas. . 

Jūrininkas pasiklausė, kaip šniokščia vandenynas, ir 
palingavo galvą. 

Inžinierius dingo šiaurinėje pakrantės dalyje, maž- 
daug per pusmylį nuo tos vietos, kur buvo išmesti kiti 
keleiviai. Jeigų jam pavyko pasiekti artimiausią seklu- 
mą, tai jo draugams reikės nueiti daugiausia pusę mylios. 

Artėjo šešta valanda vakaro. Užslinko toks tirštas rū- 
kas, jog visai sutemo. Katastrofos ištikti aeronautai ėjo 
šiaurės link rytine pakrante tos žemės, kur juos nubloškė 
likimas, visiškai jiems nežinomos žemės, apie kurios geo- 
grafinę padėtį jie nieko negalėjo numanyti. Eidami po 
kojomis jautė čia smėlį, čia akmenis, — atrodė, kad že- 
mė visai plyna, be jokios augmenijos. Slinkti į priekį bu- 
vo labai sunku. Jie žingsniavo tamsoje per kažkokius 
kauburius, vietomis pasitaikydavo gilių duobių. Iš jų nuo- 
lat pakildavo per tokią tamsybę nematomi dideli paukš- 
čiai ir, sunkiai plasnodami sparnais, išlakstydavo į visas 
puses. Kiti paukščiai, mažesni ir vikresni, purptelėdavo 
ištisais pulkais ir lyg koks gyvas debesis prauždavo ke- 
leiviams viršum galvų. Jūrininkas spėjo, kad tai kormo- 
zanai ir kirai, mat jie taip gailiai ir šaižiai klykavo, jog 
girdėjosi net pro grėsmingą bangų mūšos kriokimą. 

Retkarčiais keleiviai sustodavo, garsiai šaukdavo din- 
gusį draugą ir budriai klausydavosi, ar nepasigirs iš van- 
denyno pusės jo balsas. Gal Sairui Smitui pavyko išsi- 
gelbėti, gal jau nebetoli ta vieta, kur jis išsikapstė į kran- 
tą; o jeigu pats Smitas ir nebeturi jėgų šauktis pagalbos, 
tai pradės loti jo šuo, ir skardų Topo lojimą jie tikrai 
išgirs. Bet jie nieko daugiau negirdėjo, tik kaip niauriai 
šniokščia vandenynas ir trankosi bangų ridenami akme- 
nėliai. Ir nedidelis būrelis vėl žygiavo toliau, tyrinėdamas 
mažiausius kranto vingius. 

Po kokių dvidešimties minučių visi keturi staiga su- 
stojo — toliau nebebuvo kur eiti, prieš juos į krantą ri- 
tosi aukštos bangos, suduždamos į akmenis. Jie atsidūrė 
smailaus uolėto kyšulio gale, kur piktai siautėjo jūra. 

— Išėjome į kyšulį — tarė jūrininkas.— Reikia pa- 
sukti atgal. Laikykitės dešinės, atokiau nuo kranto. 

— Bet juk jis tenai! — šūktelėjo Nabas, rodydamas 
į jūrą, kur tamsoje bolavo putotos milžiniškų bangų ke- 
teros. 

— Na tai dar pabandykime jį šaukti! 

Visi keturi iš karto suriko, bet į garsų jų šauksmą 
niekas neatsiliepė. Šiek tiek palaukę, ji vėl šūktelėjo 
į tamsą. Ir vėl jokio atsakymo. 

Tada keleiviai aplenkė kyšulio smailumą ir nuėjo. to- 
liau smėlėtu ir akmenuotu pajūriu. Netrukus Penkrofas 
pastebėjo, kad krantas darosi statesnis, kyla aukštyn, ir 
nusprendė, jog gana ilgas kranto kalnagūbris jungiasi 
su neaiškiai tamsoje dūluojančia atkalne. Paukščių šioje 
pakrantės dalyje buvo mažiau. Ir jūra čia ne taip smar- 
kiai siautėjo ir šniokštė, net bangavimas gerokai suma- 
žėjo. Vos buvo girdėti, kaip čeža mūšos ridinėjami ak- 
menukai. Be abejo, kranto lankstas čia sudarė užutekį, 
uolėto kyšulio saugomą nuo didžiulių bangų, siaučiančių 
atviroje jūroje. 

Tačiau, eidami ta kryptimi, keleiviai tolo į pietus, į 
priešingą pusę, visai ne ten, kur Sairas Smitas galėjo: 
išplaukti į krantą. Nuėję pusantros mylios, jie neaptiko: 
nė mažiausio pakrantės vingio, sukančio į šiaurę. Bet juk 
kyšulys, kurį jiems reikėjo aplenkti, turi jungtis su sau- 
suma. Ir išvargę keleiviai, sukaupę paskutines jėgas, nar- 
siai Žygiavo pirmyn, tikėdamiesi, kad krantas tuoj tuoj 
staigiai pasisuks ir jie vėl galės eiti į šiaurę. 

Bet koks buvo jų nusivylimas, kai, nuėję dvejetą my- 
lių, jie vėl atsidūrė gana aukšto kyšulio pakraštyje, kur 
stūksojo slidžios uolos. 

— Mes patekome į kažkokią salelę! — tarė Penkro- 
fas.— Ir jau perėjome ją visą iš vieno galo į kitą. 

Jūrininko pastaba buvo teisinga. Audra išmetė aero- 
nautus ne į žemyną ir netgi ne į salą, o į mažą salelę, 
turinčią ne daugiau kaip dvi mylias ilgio ir, matyt, labai 
siaurą. | 

Ar toji akmenuota, dyka salelė, nyki jūros paukščių 
prieglauda, priklauso kuriam nors dideliam salynui? Ką 
gali žinoti? Kai mūsų keleiviai pamatė ją pro rūką iš 
baliono gondolos, negalėjo gerai jos įžiūrėti ir nustatyti, 
ar ji didelė. Bet dabar Penkrofas aštriomis jūrininko aki- 

anis, įgudusiomis peržvelgti tamsą, tarytum matė vaka- 
Tuose masyvų kalnuoto kranto siluetą. 

Tačiau nakties tamsoje Penkrofas negalėjo nustatyti, 
ar jų salelė yra netoli kokios nors vienišos salos, ar pri- 
klauso ištisam salynui. Taip pat jie negalėjo iš tos salelės 
išsikelti, nes aplink ją tyvuliavo jūra. Deja, inžinierius 
Smitas visai neatsiliepė į jų šauksmus, todėl jo ieškojimą 
teko atidėti iki ryto. 

— Sairo tylėjimas dar nieko nereiškia,— pasakė žur- 
nalistas.— Gal jis neteko sąmonės, o gal prisitrenkė ir 
dabar nepajėgia atsiliepti. Taigi nereikia nusiminti. | 

Žurnalistui dingtelėjo mintis sukurti pirmajame kyšu- 
Tyje ugnį ir taip duoti Sairui Smitui signalą. Bet veltui 
visi keturi ieškojo laužui kuro, nors sausų piktžolių stie- 
*bų. Aplinkui buvo vien tik akmenys ir smėlis. 

Nesunku suprasti, kaip sielojosi Nabas ir jo kelionės 
"draugai, jau spėję prisirišti prie drąsuolio Sairo Smito. 
„Bet buvo visiškai aišku, kad dabar jie niekuo negali jam 
padėti. Reikėjo laukti aušros. Galimas daiktas, Smitui 
pavyko išsigelbėti, ir jis rado sau prieglobstį kur nors 
ant kranto, o gal žuvo jūroje. 

Lėtai slinko ilgos ir skausmingos valandos. Naktį smar- 
kiai atšalo oras. Nelaimingieji bėgliai visai sužvarbo, ta- 
Čiau savo kančių beveik nejuto. Jie net nepagalvojo pri- 
gulti poilsio. Užmiršę savo vargus, jie mąstė tiktai apie 
dingusį vadovą ir draugą, tikėjosi, kad jis gyvas, stipri- 
no vienas kitam viltį, be paliovos klaidžiojo po tą dyką 
salelę, ir juos vis traukė į šiaurinį kranto kyšulį, arčiau 
tos vietos, kur įvyko katastrofa. Jie klausėsi, jie šaukė 
dingusį draugą, stengėsi nugirsti, gal atsklis pagalbos 
šauksmas, ir jų balsai turbūt aidėjo toli, nes vėjas aptilo, 
o baisus vandenyno ūžesys, bangavimui sumažėjus, jau 
buvo pradėjęs rimti. 

Vieną akimirką jiems net pasirodė, kad į garsų Nabo 
riksmą atsiliepė aidas. Herbertas tai pasakė Penkrofui ir 
pridūrė: 

— Turbūt čia netoli yra kitos salos krantas, ir gana 
aukštas krantas, nuo kurio ir atsimušė aidas. 

Jūrininkas pritardamas linktelėjo galvą. Juk jam tatai 
jau buvo pasakiusios įžvalgios jo akys. Jeigu Penkrofas, 

nors ir labai neaiškiai, nors tik trumpą akimirką, pamatė 
žemę, vadinasi, priešais iš tikrųjų buvo žemė. 

Bet tas tolimas aidas buvo vienintelis atsakymas į gar- 
sius Nabo šauksmus — visa rytinė salelės pakrantė tarp 
beribių vandenyno platybių, rodės, apmirė be žado. 

Debesys pamažu išsisklaidė. Apie vidunaktį sumirgo 
žvaigždės, ir jeigu inžinierius Smitas tuo metu būtų buvęs 
su savo draugais, būtų pastebėjęs, Kad danguje pasirodė 
ne tos žvaigždės, kurios spindi Šiaurės pusrutulyje. Iš 
tikrųjų, tame svetimame dangaus skliaute nesužibo Šiau- 
rTinė žvaigždė; zenite mirgantys žvaigždynai buvo visai 
nepanašūs į tuos, kuriuos įpratę matyti Naujojo Pasaulio 
šiaurinės dalies gyventojai; tamsoje spindintis Pietų Kry- 
žius rodė, kad keleiviai yra atsidūrę Pietų pusrutulyje. 

Pagaliau naktis praėjo. Kovo 25-ąją apie penktą va- 
landą ryto dangus aukštai šiek tiek paraudo, bet hori- 
zontą dar tebegaubė niauri tamsa, o iš jūros užėjo toks 
tirštas rūkas, jog per dvidešimt žingsnių nieko nebuvo 
matyti. Rūkas bangavo ir sunkiai slinko pažemiu. 

Taigi oras ieškojimui buvo nepalankus. Bėgliai nieko 
negalėjo aplinkui įžiūrėti. Nabas ir žurnalistas Spiletas 
veltui žvelgė tolyn į jūrą; Herbertas ir jūrininkas akimis 
ieškojo vakaruose aukšto kranto. Bet niekur nebuvo ma- 
tyti nė sklypelio sausumos. 

— Nors aš ir nematau kranto,— tarė Penkrofas,— bet 
jaučiu jį... Jis čia pat, kur nors netoliese... Tai taip pat 
tikra, kaip ir tai, kad mes pabėgome iš Ričmondo! 

Tačiau netrukus rūko uždanga perplyšo, rūkas ėmė 
kilti aukštyn, virsdamas lengva miglele, pranašaujančia 
giedrą dieną. Danguje suspindo skaisti saulutė, karšti jos 
spinduliai, skverbdamiesi pro vaiskų ydą, skleidė ore ši- 
lumą. 

Apie pusę septintos, praėjus trims ketvirčiais valan- 
dos nuo saulės patekėjimo, rūkas ėmė vis labiau tirpti. 
Viršuje jis kaupėsi į debesis, bet apačioje sklaidėsi. Ne- 
trukus aiškiai pasirodė visa salelė, paskui pro miglos šy- 
dą išniro ir mėlynas jūros pusratis, rytuose be galo ir 
krašto, o vakaruose apribotas aukšto, skardingo kranto. 

Taip, ten buvo žemė. Ten buvo išsigelbėjimas, bent 
jau laikinas prieglobstis. Nuo aukšto tos nežinomos že- 

mės kranto salelę skyrė sąsiauris, turintis kokią pusę my- 
lios pločio; juo triukšmingai tekėjo srauni srovė. 

Staiga vienas iš keleivių, klausydamas savo širdies 
balso, nepasitaręs su draugais, nepasakęs nė vieno žo- 
džio, puolė į sąsiaurį. Tai buvo Nabas. Jis skubėjo į kitą 
krantą, norėdamas juo eiti šiaurėn. Niekas nebūtų ga- 
lėjęs jo sulaikyti. Veltui Penkrofas jį šaukė. Žurnalistas 
jau ketino leistis paskui Nabą. 

Penkrofas priėjęs šūktelėjo: 

— Jūs norite perplaukti sąsiaurį? 

— Taip, — atsakė Gedeonas Spiletas. | 

— Paklausykit mano patarimo, palaukite,— tarė jūri- 
ninkas.— Nabas ir vienas suteiks pagalbą savo šeiminin- 
kui. Žiūrėkite, kokia srauni srovė teka sąsiauryje. Jei 
bandysime jį perplaukti, mus gali nunešti į atvirą jūrą. 
Bet, jei neklystu, prasideda atoslūgis. Matote, kiek jau 
nuslūgo vanduo nuo pakrantės. Truputį palūkėkime, ir 
per patį atoslūgį mums gal pavyks sąsiaurį perbristi... 

Tuo tarpų Nabas drąsiai grūmėsi su srove ir įstrižai 
plaukė per sąsiaurį. Su kiekvienu tvirtų rankų mostu iš 
vandens iškildavo juodi pečiai. Srovė Nabą smarkiai 
nešė į šalį, bet vis dėlto jis pamažu artėjo prie kranto. 
Jis sugaišo daugiau kaip pusvalandį, kol perplaukė tą 
sąsiaurį, turintį pusę mylios pločio; tėkmė jį nunešė ke- 
lis tūkstančius pėdų žemyn, bet. pagaliau jis pasiekė 
krantą. 

Išlipęs iš vandens prie aukšto granitinio skardžio, jis 
energingai nusipurtė, paskui galvotrūkčiais leidosi bėgti 
ir netrukus dingo už uolėto kyšulio, įsidavusio į jūrą 
beveik priešais pat šiaurinį salelės galą. 

Draugai su nerimu sekė drąsųjį plaukiką, o kai tas 
dingo iš akių, jie nukreipė žvilgsnius į krantą, kur ti- 
kėjosi rasti sau prieglobstį, stebėdami tą nežinomą že- 
mę, jie tuo pat metu malšino alkį kiaukutais, kuriais bu- 
vo nubertas pakrantės smėlis, — aišku, tai buvo labai men- 
kas maistas. | 

Prieš juos esantis krantas suko pusračiu, sudaryda- 
mas plačią įlanką, iš pietų pusės apribotą niūrios, pli- 
kos uolos, toli išsikišusios į jūrą. Su krantu tą uolą jungė 
keisčiausiai išrantyta aukštų granito luitų virtinė. Į šiau- 

1ę ilanką ėjo platyn, krantas darė nedidelį lankstą, vin- 
giuodamas iš pietvakarių į šiaurės rytus, ir baigėsi siau- 
ru, smailiu kyšuliu. Tarp tų dviejų kraštinių įlankos ky- 
šulių buvo turbūt koks aštuonetas mylių. O salelė, nuo 
to granitinio kranto atskirta neplataus sąsiaurio, savo 
forma panėšėjo į milžinišką banginį. Didžiausias jos plotis 
buvo ne daugiau kaip ketvirtis mylios. 

Priešingo kranto pakraščiu ėjo smėlėta sekluma, pil- 
na tamsių uolų, kurios dėl atoslūgio palengva kilo iš van- 
dens; už seklumos, lyg koks tvirtovės redutas, dunksojo 
status granitinis skardis, turintis apie tris šimtus pėdų 
aukščio, su vingriai išraižyta viršūne. Jis kaip vientisas 
kalnagūbris tęsėsi trejetą mylių, dešinėje staigiai pasi- 
baigdamas statmena, tarsi žmogaus ranka nutašyta, sie- 
na. O kairėje pusėje tas nepaprastas granitinis gūbrys 
buvo tarytum perskilęs, sudužęs į prizmės pavidalo uolas, 
apgriuvęs akmenų nuolaužomis ir, pamažu eidamas vis 
žemyn, ištįsęs kaip. ilgas šlaitas, apačioje susiliejęs su 
pietinio kyšulio povandeniniais rifais. 

Kalnagūbrio viršuje buvo plika, be jokio medelio, 
plynaukštė, lygi kaip stalas, panaši į Stalo kalno viršūnę 
prie Keiptauno, Gerosios Vilties kyšulyje, tiktai gerokai 
mažesnė. Bent jau taip atrodė iš salelės žiūrint. Tačiau 
dešinėje, už stataus skardžio, ant jos buvo augmenijos. 
Aiškiai galėjai įžiūrėti žalius didelių medžių vainikus, iš- 
tisą mišką, einantį kažkur tolyn už horizonto. Po atšiau- 
raus vaizdo, nukreipus žvilgsnį nuo dykų granitinių kran- 
tų, toji žaluma džiugino akį. 

Ir pagaliau tolumoje, už kokių septynių mylių į šiau- 
rės vakarus, spindėjo saulės nutviekstas ryškiai baltas 
kūgis. Tai buvo kažkokio tolimo kalno viršūnė, apdengta 
amžino sniego kepure. | 

Kol kas dar nebuvo galima nustatyti, kas tai per že- 
mė — ar Sala, ar žemyno dalis. 

Tačiau geologas, pažvelgęs į kairįjį įlankos kraštą, 
i chaotiškai suvirtusius milžiniškus uolų luitus, nesvy- 
ruodamas būtų pasakęs, kad jie, be abejo, yra vulka- 
ninės kilmės, kad tai tikriausiai ugnikalnių išsiveržimo 
padarinys. 

Gedeonas Spiletas, Penkrofas ir Herbertas įdėmiai žiū- 
rėjo į tą žemę, kur jiems gal teks gyventi ilgus metus, 
gal iki pat mirties, jeigu tik pro šiuos krantus neina jū- 
ros laivų kelias. 

— Ko tu tyli, Penkrofai?— paklausė Herbertas — Kas 
ten yra? Kaip tu manai? | 

— Ką gi, tikriausiai ten yra ir gero, ir blogo, kaip 
ir visur. Pažiūrėsim. O vanduo kaip smarkiai slūgsta! Po. 
trejeto valandų bandysime perbristi į aną krantą. O per- 
sikėlę pamėginsime kaip nors išsisukti iš bėdos ir pir- 
miausia surasti misterį Smitą! 

Penkrofas teisingai spėjo: po trijų valandų, nusekus 
sąsiauriui, aikštėn iškilo didelė dalis smėlėto dugno. Tarp. 
salelės ir priešingo kranto beliko tik siauras vandens ruo- 
žas, per kurį greičiausiai bus nesunku persikraustyti. 


Ir tikrai, apie dešimtą valandą ryto Gedeonas Spile- 
tas ir abu jo draugai nusirengė ir, prilaikydami ant gal- 
vos drabužių ryšulius, perbrido tą sąsiaurėlį, kuris tuo 
metu turėjo ne daugiau kaip penkias pėdas gylio. Herber- 
tui vis vien dar buvo per gilu, bet jis plaukiojo kaip 
žuvis, tad lengvai nugalėjo tą kliūtį. Visi trys laimingai 
pasiekė krantą. Ten jie saulės atokaitoje greit apdžiūvo, 
vėl apsirengė nesušlapusiais drabužiais ir ėmė tartis. 


Ketvirtas skyrius 


Litodomai.— Upės  žiotys.— Galerijos.— Ieškoma toliau.— Žaliuojantis 
miškas.— Kuro atsarga.— Atoslūgio belaukiant.— Ant granitinio kalna- 
"gūbrio keteros.— Plaustas.— Grįžimas į pakrantę. 


Pirmiausia buvo nutarta apsižvalgyti, ir Gedeonas Spi- 
letas, liepęs jūrininkui jo laukti toje pačioje vietoje, kur 
jie persikėlė iš salelės, tuojau nuėjo pakrante į tą pusę, 
kur prieš keletą valandų buvo nubėgęs negras Nabas. 
Žurnalistas žingsniavo sparčiai ir netrukus dingo už uo- 
lų — jis nekantravo, norėdamas sužinoti, kas atsitiko 
Sairui Smitui. | 


Herbertas buvo beeinąs drauge su juo. 

— Neik, drauguži — tarė jam jūrininkas.— Mes turi- 
me įsirengti stovyklą ir pagal išgales susirasti maisto, — 
ko nors geresnio už kiaukutus. Mūsų draugams, kai jie 
sugrįš, reikės pasistiprinti. Taigi kiekvienam savas dar- 
bas. | | 

*— Sutinku, Penkrofai,— atsakė Herbertas. 

— Tai ir gerai, — pritarė jūrininkas.— Viską darysime 
iš eilės. Mes pavargę, išalkę ir sušalę. Vadinasi, visiems 
reikia kur nors prisiglausti, reikia ugnies ir maisto. Malkų 
miške yra kiek tik nori, bus ten ir paukščių lizdų, tad 
prisirinksime kiaušinių. Belieka tik susirasti būstą: 

— Ką gi, — atsiliepė Herbertas.— Aš paieškosiu tarp 
tų akmenynų olos. Turbūt pavyks rasti kokį nors urvą, 
ir mes visi į jį susikraustysime. 

— Teisingai, —tarė Penkrofas.— Keliaujam, vaikuti! 

Ir abu nuėjo palei milžinišką granitinę sieną, žings- 
niuodami smėlėta pakrante, kur per atoslūgį buvo plačiai 
nusekęs vanduo. Bet užuot pasukę į šiaurę, kaip padarė 
Gedeonas Spiletas, juodu leidosi į pietus. Penkrofas pa- 
stebėjo tarpeklį, kuris kirto kalnagūbrį per kelis šimtus 
metrų nuo jų persikėlimo vietos, ir nusprendė, kad ten 
tikriausiai bus upės ar kokio upokšnio vaga. Juodu nu- 
ėjo ta kryptimi, kadangi buvo labai svarbu įsikurti prie 
gėlo vandens; be to, galėjo atsitikti ir taip, kad. Sairą 
Smitą srovė nunešė kaip tik į tą pusę. 

Kaip jau sakėme, krantas buvo iškilęs tartum vienti- 
sa siena, turinti apie tris šimtus pėdų aukščio, ir net apa- 
čioje, kur bangos kartais skalaudavo akmenis, nesimatė 
jokios olos, jokios įdubos, kurioje keleivis būtų galėjęs 
nors laikinai prisiglausti. Prieš mūsų tyrinėtojus dunk- 
sojo status labai kieto granito gūbrys, nė kiek jūros dar 
nepagraužtas. Viršum jo skraidė ištisi pulkai jūros paukš- 
čių, daugiausia visokių rūšių plėviakojų su ilgais ir lai- 
bais, smailiais snapais; visi tie sparnuočiai kėlė baisų 
triukšmą, bet pasirodžiusių žmonių nė kiek nebuvo išsi- 
gandę,— matyt, žmogus pirmą kartą sudrumstė jų ramy- 
bę. Tarp tų paukščių Penkrofas pažino daugybę bukauo- 
degių, kartais dar vadinamų plėšikais,— tai buvo viena 
kormoranų rūšis, — taip pat smulkius rajūnus kirus, sukan- 
čius sau lizdą granitinės keteros duburėliuose. Aklai 

“Are they edible?" asked Pencro 


driokstelėjęs iš šautuvo į tuos ore sūkuriuojančius paukš- 
čių būrius, būtum galėjęs surinkti gausų laimikį, bet tam 
tikslui reikėjo turėti šautuvą, o kaip tik nei Penkrotfas, 
nei Herbertas šautuvo neturėjo. Pagaliau, kirai ir bukauo- 
degiai yra beveik nevalgomi, ir net jų kiaušiniai turi 
bjaurų skonį. 

Bet štai Herbertas, eidamas kaire puse, arčiau jūros 
nei Penkrofas, pastebėjo keletą dumbliais aplipusių uo- 
lų, — matyt, jūra per potvynį jas apsemdavo. Ant tų uolų 
tarp gličių jūrinės žolės stiebų buvo prikibę daugybė val- 
gomų dvigeldžių moliuskų, kurių alkaniems žmonėms ne- 
vertėjo niekinti. Herbertas pašaukė Penkrofą, ir tas tuo- 
jau pribėgo. 

— O, juk čia austrės! — šūktelėjo jūrininkas.— Bus ką 
valgyti vietoj paukščių kiaušinių, kol dar nepasiekėm jų 
lizdų. 

— Tai visai ne austrės,— atsakė Herbertas, atidžiai 
žiūrinėdamas kiaukutus,— tai litodomai. 

— O ar jie valgomi?— paklausė Penkrofas. 

— Ir dar kaip! | 

— Na, tai paragausime litodomų. 

Jūrininkas galėjo Herbertu visiškai pasitikėti. Jaunuo- 
lis labai gerai išmanė gamtos mokslą ir visuomet karštai 
juo žavėjosi. Tuo keliu jį pastūmėjo velionis tėvas, leis- 
damas sūnų mokytis pas geriausius Bostono profesorius 
gamtininkus, kuriems protingas ir stropus berniukas iš 
karto patiko. Jaunojo gamtininko polinkiai ir žinios vė- 
liau ne kartą labai pravertė jo vyresniesiems draugams, 
ir jau iš.pat pradžių jis neapsiriko, nustatydamas kiau- 
kutų rūši. 

Litodomai buvo pailgi kiaukutai, ištisomis kekėmis taip 
tvirtai priaugę prie uolos, jog vargiai galėjai juos atplėš- 
ti. Jie priklausė moliuskams gręžikams, kurie išgręžia sau 
duobutę kiečiausiame akmenyje, o jų kiauto abu galai 
esti apvalūs, ne tokie, kaip paprastų dvikiaučių moliuskų. 

"Penkrofas ir Herbertas lig valiai pasivaišino litodo- 
mais, Kurie prieš saulutę patys buvo pravėrę savo namu- 
kų kiautus. Valgyti juos reikėjo taip pat, kaip austres. 
Ir abudu pripažino, jog litodomai labai aštraus skonio, 

todėl galima nesigailėti, kad nėra pipirų ir kitokių prie- 
skonių. | 

Taigi keleiviai šiek tiek numalšino alkį. Bet juos dar 
labiau ėmė kamuoti troškulys, kai jie suvalgė gana daug 
iš prigimties aitrių moliuskų. Dabar reikėjo kur nors rasti 
gėlo vandens, o tokioje kalnuotoje pakrantėje tikriau- 
siai turėjo būti bent jau mažas šaltinis. Prisirinkę didelę 
atsargą kiaukutų, prisikimšę jų pilnas kišenes ir susirišę 
į nosines, Penkrofas ir Herbertas grįžo prie granitinio 
kalnagūbrio papėdės. | 

Paėjėję dar porą šimtų žingsnių į pietus, jie tikrai iš- 
vydo tarpeklį. Kaip ir manė Penkrofas, juo tekėjo siau- 
ras, bet vandeningas upokšnis. Granitinė siena toje vie- 
toje atrodė tarytum perskilusi nuo stipraus vulkaninio 
smūgio. Prie pat tarpeklio buvo susidariusi nedidelė, be- 
veik trikampė įlankėlė. Kalnų upės plotis čia siekė šim- 
tą pėdų, o jos vaga užėmė kone visą tarpeklį. Krantai 
turėjo ne daugiau kaip dvidešimt pėdų pločio. Upė be- 
veik tiesiai tekėjo tarp dviejų granitinių sienų, kurios 
aukštupio link ėjo vis žemyn. Toliau ji staigiai sukosi ir 
už pusmylio dingo miško tankmėje. | 

— Čia — vanduo, o ten — malkos!'-— sušuko Penkro- 
fas.— Na dabar, Herbertai, mums tik namų betrūksta! 

Upės vanduo buvo labai skaidrus. Penkrofas įsitikino, 
kad atoslūgio metu, kai upės nesiekia jūros bangos, van- 
duo čia gėlas ir visiškai tinkamas gerti. Vos tiktai buvo 
nustatyta ši svarbi aplinkybė, Herbertas ėmė ieškoti ko- 
kios nors olos, kur būtų galima prisiglausti, bet nerado 
jokio plyšio. Granitinis kalnagūbris visur dunksojo kaip 
lygi, statmena siena. 

Tačiau netoli upės žiočių, aukščiau tos vietos, kur ap- 
semdavo potvynis, jie aptiko labai savotiškai suvirtusius 
luitus uolų. Tokių gamtinių statinių neretai pasitaiko gra- 
nitinėse aukštumose, ir jie vadinami galerijomis. 

Tyrinėdami tą labirintą, Penkrofas ir Herbertas nuėjo 
gana toli, žengdami smėlėtais urvais, kur pro uolų ply- 
šius skverbėsi šviesa, o kai kurie granito luitai kybojo 
tik kažkokiu stebuklu, vos išlaikydami pusiausvyrą. Ta- 
čiau pro plyšius skverbėsi ne tik šviesa,— akmeniniais 
koridoriais švaistėsi tikri skersvėjai, nešdami žvarbų šal- 


31 


The Chimneys. 

tį. Bet Penkrofas nusprendė, kad reikia tik užtverti kai 
kuriuos urvus, užversti jų angas akmenimis bei užpilti 
smėliu, ir tuomet „Galerijos“, kaip jis jas pavadino, bus 
tinkamos gyventi. Jų planas, pavaizduotas brėžinyje, bū- 
tų buvęs panašus į spaustuvinį ženklą ė, kuriuo sutrum- 
pintai žymimi lotyniški žodžiai et caetera !: atitvėrus to 
ženklo viršutinę kilpą, pro kurią veržėsi pietų ir vakarų 
vėjas, be jokios abejonės buvo galima įsikurti apatinėje 
kilpoje. 

— Puiki vietelė! — pasakė Penkrofas.— Jei kada nors 
pas mus sugrįš misteris Smitas, jis sugebės padaryti tvar- 
ką šitame labirinte. 

— Jis būtinai sugrįš, Penkrofai! — sušuko Herbertas.— 
O iki to laiko mes turime čia įrengti bent jau pakenčia- 
mą būstą. Pirmiausia reikia kairiajame koridoriuje su- 
krauti židinį ir palikti ten neuždengtą viršutinę angą, kad 
būtų pro kur išeiti dūmams. 

— Na, židinį sukrauti nesunku, mielasis— tarė jūri- 
ninkas.— O iš tiesų puiki vietelė yra tos Galerijos (Penk- 
rofo duotas pavadinimas taip ir prigijo tai laikinai užuo- 
glaudai). Bet pirmiausia eikim pasiieškoti malkų. Manau, 
kad šakos pravers ir plyšiams užkaišioti, nes čia tary- 
tum pats nelabasis švilpauja. 

Herbertas ir Penkrofas išėjo iš Galerijų ir, aplenkę 
buką kalnagūbrio kampą, nužygiavo kairiuoju upės kran- 
tu. Gana smarki jos srovė nešė į vandenį įkritusius me- 
džių kamienus. Tuo metu jau prasidėjęs potvynis, matyt, 
veržėsi į upės žiotis, su didele jėga atgal varydamas jos 
vandenis gana toli aukštupio link. Jūrininkas pagalvojo, 
kad potvynį bei atoslūgį būtų galima išnaudoti ir plaustais 
plukdyti įvairius krovinius. | 

Po ketvirčio valandos jūrininkas ir jaunasis Herbertas 
priėjo upės vingį. Čia upė staigiai sukosi į kairę ir toliau 
tekėjo per mišką, kuriame augo didingi medžiai. Nors 
buvo šaltas metų laikas, bet medžiai tebežaliavo— jie 
priklausė įvairioms spygliuočių rūšims, paplitusioms vi- 
sose Žemės rutulio klimatinėse juostose — nuo šiaurinių 
platumų iki atogrąžų. Jaunasis gamtininkas čia pažino 


! Ir taip toliau. 

Himalajų kedrus, kurių daug atmainų pasitaiko Himalajų 
kalnų zonoje; tie medžiai aplinkui skleidė labai malonų 
kvapą. Tarp milžiniškų kedrų grupėmis augo pušys, pla- 
čiai išskėtusios savo tankius vainikus. Apačioje žemę 
dengė žolės kilimas, ir Penkrofas, juo žengdamas, girdėjo 
po kojomis traškant nuo medžių nukritusias sausas ša- 
kas, — jos spragsėjo lyg kylančios raketos. 

— Na, mano mielas,— kalbėjo Penkrofas Herber- 
tui —nors aš nežinau, kaip vadinasi šitie medžiai, bet 
galiu tau pasakyti, kad jie puikiausiai tinka malkoms, 
o mums dabar kaip tik labiausiai reikalingi „„malkiniai“ 
medžiai. | 

— Tai rinkim žagarus! — atsakė Herbertas ir tučtuo- 
jau ėmėsi darbo. 

Pririnkti kuro buvo labai lengva, nereikėjo net lau- 
žyti sausų šakų,— daugybė žagarų buvo prikritę ant že- 
mės. Taigi kuro nestigo, tiktai iškilo klausimas, kaip jį 
nugabenti į stovyklą. Sausos malkos labai greit dega, to- 
dėl reikėjo į Galerijas privilkti baisiai daug žagarų, o du 
vyrai ne kažin ką tegalėjo panešti. Herbertas tai pasakė 
Penkrofui. 

— Ė drauguži, reikia sugalvoti, kaip tas malkas parsi- 
gabenti. Norint viską galima padaryti! Jei mes turėtume 
rankinį vežimėlį, čia nebūtų ko nė kalbėti. 

— Užtat čia yra upė! — sušuko Herbertas. | 

— Teisybė! — pritarė Penkrofas.— Čia yra upė, tad 
malkos plauks pačios. Juk ne veltui žmonės sugalvojo 
plukdyti mišką sieliais. 

— Tik štai kas negerai — pasakė Herbertas:— malkos 
plauks ne į tą pusę, kur mums reikia. Juk potvynis da- 
bar varo vandenį prieš srovę. 

— Tad palauksime atoslūgio,— atsiliepė jūrininkas, — 
ir mūsų kuras kuo ramiausiai nuplauks iki Galerijų. O 
tuo tarpu darykime plaustą. 

Jūrininkas su Herbertu pasuko į miško pakraštį prie 
upės vingio. Ant pečių abu nešė po tokį ryšulį Žžagarų, 
kokį tik galėjo pakelti. Žolės prižėlusioje pakrantėje, kur 
tikriausiai dar nebuvo žengusi žmogaus koja, taip pat 
gulėjo nemaža išvartų. Penkrofas tučtuojau ėmė dirbti 
plaustą. | 

Į nedidelį užutekį, kyšulio apsaugotą nuo srovės, jūri- 
ninkas ir Herbertas nuleido keletą medžių, tvirtai surišo 
sausomis lianomis. Išėjo nelyginant koks plaustas, ant 
kurio jie sukrovė visus surinktus -žagarus — tokiam ne- 
šuliui gabenti būtų reikėję ne mažiau kaip dvidešimties 
vyrų. Per valandą darbas buvo baigtas ir plaustas pri- 
rištas prie kranto, kur turėjo laukti, kada pradės slūgti 
vanduo. 


Bet iki atoslūgio pradžios dar buvo keletas valandų, 
tad Penkrofas ir Herbertas, norėdami greičiau praleisti 
laiką, nutarė užlipti ant viršutinio plokščiakalnio, nuo 
kurio turėjo plačiai matytis horizontas, ir apžvelgti tą 
nežinomą žeme, .kur jie buvo atsidūrę. 

„Per du šimtus žingsnių nuo upės vingio granitinė sie- 
na baigėsi uolų nuovartomis ir, pamažu eidama žemyn, 
nuožulniai leidosi į pamiškę. Tai buvo tarsi gamtos pa- 
daryti laiptai. Herbertas ir jūrininkas ėmė jais kopti aukš- 
tyn. Abu turėjo greitas kojas ir tvirtus raumenis, tad 
per keliolika minučių jau pasiekė aukštumos keterą ir 
sustojo ant Kyšulio, stūksančio prie upės žiočių. | 

Vos tiktai juodu atsidūrė ant plynaukštės, abiejų 
žvilgsniai nukrypo į vandenyną, viršum kurio jie skrido 
per tokią baisią audrą. Didžiai susijaudinę, jie žiūrėjo į 
šiaurinį salos krantą, — juk kaip tik prie to kranto įvyko 
katastrofa ir kažkur tenai pražuvo Sairas Smitas. Jie dai- 
rėsi, ar neplaukia kur per bangas aerostato pūslės bent 
skiautė, už kurios galėtų žmogus užsikabinti. Bet niekur 
nieko nebuvo matyti, vien tik neaprėpiama vandenyno 
dykynė. Tuščias buvo ir krantas. Nesirodė nei Gedeonas 
Spiletas, nei Nabas. Tačiau gal jie nuėjo taip toli, jog 
nebuvo galima jų pamatyti. | 

— O aš esu tikras, —staiga tarė Herbertas, — taip, 
esu tikras, kad toks žmogus, kaip misteris Sairas, nega- 
lėjo nuskęsti... Juk jis toks energingas, toks drąsus, nie- 
kuomet nepameta galvos. Tikriausiai jam pavyko išsi- 
kasti į krantą. Ar ne tiesa, Penkrofai? 

Jūrininkas liūdnai palingavo galva. Jis pats jau ne- 
besitikėjo kada nors pamatyti Sairą Smitą, bet nenorėjo 
griauti jaunuolio vilčių. 

— Na suprantama,— atsakė jis.— Jau kas ne kas, o 
misteris Smitas sugebės išbristi iš bėdos ten, kur kitam 
gali blogai baigtis. 

Tuo pat metu jis įdėmiai apžiūrinėjo krantą. Prieš 
jo akis tęsėsi smėlėtas pajūrio ruožas, kuris dešinėje už 
upės žiočių baigėsi povandeninių uolų virtine. Juodi jų 
luitai, dar vos tiktai kylantys iš vandens, atrodė lyg mil- 
žiniški jūros ŽvėTYS, sugulę tarp šniokščiančių putotų ban- 
gų. Toliau, už rifų linijos, spindėjo saulės nutvieksta jū- 
ra. Pietuose horizontą dengė smailus, aukštas kyšulys, 
ir nebuvo galima nustatyti, ar už jo ir toliau eina sau- 
suma, ar ji ištįsusi iš pietryčių į pietvakarius ir sudaro 
kokį nors ilgą pusiasalį. Šiaurės pusėje krantas, matomas 
gana toli, palengva sukosi, juosdamas apvalią įlanką. 
Ten jis buvo žemas, plokščias, be granitinių uolų, su pla- 
čiomis smėlėtomis seklumomis, kurios atoslūgio metu iš- 
kildavo iš vandens. 

Penkrofas ir Herbertas atsigręžė į vakarus. Jų dėmesį 
pirmiausia patraukė už šešių ar septynių mylių stūksan- 
tis kalnas su snieguota viršūne. Apatiniai jo šlaitai buvo 
apaugę medžiais. Žemiau ėjo plati plynaukštė, kur taip 
pat dunksojo miškas, o jame ryškiai skyrėsi amžinai ža- 
liuojančių medžių guotai. Per dvi mylias nuo to plyn- 
aukštės krašto miškas baigėsi, o šiapus miško driekėsi 
plati, žolės prižėlusi juosta, kurioje šen bei ten buvo iš- 
simėčiusios nedidelės giraitės. Kairėje, prošvaistėse tarp 
medžių, blizgėjo upelė, tokia vingiuota, jog atrodė, tar- 
tum ji grįžtų atgal į tas aukšto kalno atšakas, kur tik- 
riausiai buvo jos ištaka. Toje vietoje, kur Penkrofas pa- 
liko savo plaustą, ji tekėjo tarp aukštų granitinių kran- 
tų, bet kairysis krantas ištisai buvo skardinga pakriūtė, 
o dešinysis pamažu ėjo žemyn, vientisa siena virto atskirų 
uolų grandine, paskui akmenynu, o toliau iki pat kyšulio 
galo žemė buvo nusėta smulkiais žvirgždukais. 

— Kas čia? Sala?— sumurmėjo jūrininkas. 

— Jeigu ir sala, tai gana didelė! — atsiliepė jaunuolis. 

— Šiokia ar tokia, bet sala vis tiek lieka sala! — tarė 
Penkrofas.. 

Kad ir koks svarbus buvo šis klausimas, tačiau kol 
kas jie negalėjo jo išspręsti, ir teko jį atidėti. Pagaliau 

“Then what sort of birds ave they?" 


vis tiek, kur jie būtų patekę, — i žemyną ar į salą, — bet 
žemė čia atrodė derlinga, o gamta graži ir gausiai apdo- 
vanota visokiomis gėrybėmis. 

— Dar gerai, kad taip išėjo, — pasakė Penkroias.— Ir 
už tai mes, nelaimingieji, turime dėkoti apvaizdai. 

— Na žinoma. Ačiū dievui! — šūktelėjo Herbertas. 

Ilgai dar Penkrofas ir Herbertas žiūrėjo į tą nežino- 
mą žemę, kur juos nubloškė likimas, bet ir po tų pirmų- 
jų įspūdžių nei vienas, nei kitas negalėjo įsivaizduoti, 
kas čia jų laukia. 

Paskui jie leidosi eiti atgal pietiniu plynaukštės pa- 
kraščiu, kurį juosė keisčiausio pavidalo uolų virtinė. Du- 
buriuose čia buvo susisukę lizdus šimtai paukščių. Šoki- 
nėdamas nuo vienos uolos ant kitos, Herbertas išbaidė 
visą būrį tų plunksnuočių. 

— Ak! — sušuko jis.— Čia ne kormoranai ir ne kirai! 

— O kokie čia paukščiai?— paklausė Penkrofas— 
Dievaži, panašūs į karvelius. 

— Tai ir yra karveliai, tiktai laukiniai — uoliniai kar- 
veliai — atsakė Herbertas.— Aš juos iš karto pažinau. Tik 
pažiūrėk, jų sparnai su dvigubu juodu apvadu, uodega 
balta, o visos kitos plunksnos melsvai peleninės spalvos. 
Aš esu skaitęs, kad uolinių karvelių mėsa — tikras ska- 
nėstas, o turbūt labai skanūs ir jų kiaušiniai. Galimas 
daiktas, kad lizduose kiaušinių mes rasime. .. 

— Tada išsikepsime kiaušinienės! — linksmai pritarė 
Penkrofas. 

-— O kurė Tavo skrybėlėje? 

— Ne, drauguži. Aš, deja, nesu burtininkas. Bet nie- 
ko, nenusimink. Kiaušinius mes iškepsime. Gal kertame 
lažybų, kas daugiau suvalgys? | 

Penkrofas ir jaunuolis ėmė labai atidžiai apžiūrinėti 
visus plyšius tarp granito luitų ir kai kur tikrai aptiko 
kiaušinių. Prisirinkę kelias dešimtis karvelių kiaušinių, 
jie surišo. juos į jūrininko nosinę, o po to, nutarę, kad 
potvynis jau bus pasibaigęs, šlaitu nusileido prie upės. 

Pirmą valandą dienos jie priėjo žinomąjį vingį. Pot- 
vynis jau nebestabdė upės tėkmės. Reikėjo tuo pasinau- 
doti ir nuplukdyti plaustą į tarpeklį. Penkrofas visai ne- 
ketino paleisti savo plausto likimo valiai, palikęs jį be 

jokio vairo. Bet jis taip pat nenorėjo ir lipti ant plausto 
vairuoti. Čia jam padėjo jūreiviškas sugebėjimas pasida- 
ryti lyną iš to, kas yra po ranka,— jūrininkas visuomet 
išsisuka iš keblios padėties. 

Pririnkęs sausų lianų, Penkrofas iš jų nuvijo kele- 
to sieksnių ilgio virvę. Tą savotišką lyną jie pririšo prie 
plausto užpakalio. Kitą jo galą jūrininkas tvirtai laikė 
rankoje, o Herbertas su ilga kartimi vis atstumdavo plaus- 
tą nuo kranto į upės vidurį. 

Toks plukdymas buvo labai sėkmingas. Penkrofas, 
žingsniuodamas pakrante, už lyno prilaikė sunkiai ap- 
krautą plaustą, ir jis ramiai plaukė pasroviui. Krantas 
visur buvo skardingas, todėl nereikėjo bijoti, kad plaus- 
tas kartais neužkliūtų kur nors ant seklumos. Per porą 
valandų jis laimingai pasiekė upės žiotis netoli Galerijų. 


Penktas skyrius 


Galerijų tvarkymas.— Svarbiausia — kaip užkurti ugnį — Dėžutė degtu- 

kų.— Ieškojimas ant kranto.— Sugrįžta žurnalistas ir Nabas.— Vieninte- 

lis degtukas.— Liepsnojantis laužas.— Vakarienė.— Pirmoji naktis sau- 
sumoje. 


Vos tik plaustas buvo iškrautas, Penkrofas tuoj ėmė 
rūpintis Galerijų tvarkymu, norėdamas padaryti jas tin- 
kamas gyventi. Pirmiausia reikėjo užtaisyti koridorius, 
kad po juos nesišvaistytų skersvėjai. Tam reikalui nau- 
dodami smėlį, akmenis, šakų pynes ir šlapią molį, Pen- 
krofas ir Herbertas aklinai užmūrijo galerijas, pro ku- 
rias veržėsi šaltas vėjas, ir atitvėrė spaustuvinio ženklo 
6 viršutinę kilpą. Paliko tik vieną siaurą, vingiuotą, su 
šonine galerija sujungtą koridorių, kad kūrenant būtų 
traukimas ir kad turėtų pro kur išeiti dūmai. Dabar Ga- 
lerijose buvo trys ar keturi „kambariai“, jeigu tik gali- 
ma taip pavadinti tamsius urvus, kuriais vargu ar būtų 
pasitenkinę net laukiniai žvėrys. Bet čia buvo sausa, ir 
čia galėjai stovėti stačias, bent jau didžiojoje vidurinėje 
„menėje“. Žemę visur dengė smulkaus smėlio sluoksnis. 

Žodžiu, ko nors geresnio belaukiant, čia buvo galima šiaip 
taip prisiglausti. 

Tvarkydami Galerijas, Herbertas ir Penkrofas gyvai 
šnekučiavo. 

— Gal mūsų draugai rado ką nors geriau už šituos 
urvus, — kalbėjo Herbertas. 

— Gal ir rado, — sakė Penkrofas,— bet jei nesi tikras, 
nesėdėk rankas susidėjęs! Geriau turėti atsarginį būstą, 
negu likti visai be pastogės. 

— Ak, kad tik jie surastų misterį Smitą! — kartojo 
Herbertas.— Tada viskas bus gerai. Daugiau aš nieko iš 
dangaus neprašau! 

—-— Taip— atsiliepė Penkrofas.— Koks buvo žmogus! 
Tikras žmogus. 

— Buvo? Kodėl tu sakai „buvo“? Argi jau nesitiki jo 
pamatyti? 

— Ką tu, ką tu! Gink dieve! — sušuko jūrininkas. 

Galerijų tvarkymo darbai greitai buvo baigti, ir Penk- 
rofas pareiškė esąs visiškai patenkintas. 

— Na, dabar mūsų draugai gali grįžti — tarė jis.— 
Mes čia įrengėme neblogą buveinę. 

Liko tik įtaisyti židinį ir pagaminti pietus, bet tai jau 
buvo paprastas ir nesunkus darbas. Pirmojo koridoriaus 
gilumoje, kairiajame šone, palei dūmams išeiti paliktą 
angą, jie sukrovė iš plokščių akmenų ugniakurą. Žino- 
ma, ne visa šiluma išeis laukan kartu su dūmais, ugnis 
turės šildyti ir „Kambarius'. Vienas koridorius buvo pa- 
ir smulkias sausas šakutes. Jam dar nebaigus darbo, Her- 
bertas staiga paklausė, ar jis turįs degtukų. 

— Na žinoma, — atsakė Penkrofas ir pridūrė:— Visa 
laimė, kad turiu. O be degtukų ir be skiltuvo būtų pra- 
žūtis. 

— Visai ne. Mes galėtume įdegti ugnį trynimu, kaip 
tatai daro laukiniai, — prieštaravo Herbertas.— Paimtume 
du sausus pagalius ir trintume vieną į kitą. 

— Ką gi, pabandyk, drauguži, pabandyk. Pamatysi, 
kad tau nieko neišeis, tik rankas nuvarginsi. 

— Bet juk tas būdas labai paprastas, ir iki šiol taip 
daroma daugelyje Ramiojo vandenyno salų. 

S) Aš nesakau, kad taip įdegti ugnies negalima, — at- 
siliepė Penkrofas,— bet reikia manyti, kad laukiniai ge- 
riau už mus išmano, kaip šio darbo imtis, o gal žino, 
kokį medį reikia parinkti. Aš, pavyzdžiui, ne kartą esu 
bandęs tokiu būdu įdegti ugnį, bet man nieko neišėjo. 
Taigi jau verčiau degtukais užkursiu židinį. Tik kur aš 
juos padėjau? 

Penkrofas ėmė ieškoti švarko kišenėse degtukų dėžu- 
tės, kurią visuomet nešiodavosi, kaip ir pridera dideliam 
rūkoriui. Tačiau dėžutės ten nebuvo. Jis apgraibė kel- 
nių kišenes, bet brangiosios dėžutės ir jose nerado. 

— Kaip tat . kvaila!.. Tikra bėda! — tarė Penkrofas 
ir sumišęs pasižiūrėjo į Herbertą.— Turbūt iškrito iš ki- 
šenės. Pamečiau aš tą dėžutę. O tu, Herbertai, nieko ne- 
turi? Nors kokio žiebtuvėlio, kad galėtume ugnį užkurtiė 


— Ne, Penkrofai, nieko neturiu. 

Jūrininkas, o paskui jį ir Herbertas išėjo iš Galerijų. 
Penkrofas su apmaudu trynė sau kaktą. 

Abu ėmė rūpestingai ieškoti smėlyje ir tarp uolų upės 
pakrantėje, bet degtukų niekur nerado. O tuo tarpu va- 
rinė dėžutė, kurioje Penkrofas laikė degtukus, tikriausiai 
būtų kritusi jiems į akis. 

— Klausyk, Penkrofai,— paklausė Ueišdias—6 kai 
mes buvome gondoloje, ar tu jos neišmetei į jūrą? 

— Argi aš būčiau ją metęs! — pasipiktino jūrinin- 
kas.— Tiktai gal kartais pati iškrito. Juk mus smarkiai 
mėtė, o ar daug reikia, kad toks mažas daiktelis iškris- 
tų? Net ir pypkės aš netekau. Ak, ta prakeikta dėžutė! 
Kur ji galėjo dingti? 

— Žinai ką, — tarė Herbertas, — dabar kaip tik atoslū- 
gis, einam ant kranto, į tą vietą, kur mus išmetė. Gal 
ten ją surasime. | 

Tačiau surasti dėžutę mažai tebuvo vilties. Jeigu jūra 
net ir išmetė ją, per potvynį bangos tikriausiai užnešė 
žvirgždu. Vis dėlto buvo ne pro šalį išmėginti laimę, tad 
Herbertas su Penkrofu skubiai nuėjo į galą to kyšulio, 
ties kuriuo praeitą vakarą balionas juos išmetė į sausu- 
mą. Toji vieta buvo už poros šimtų žingsnių nuo Gale- 
rijų. Ten jie labai atidžiai apžiūrėjo akmenukais nusėtą 

krantą ir kiekvieną duobutę tarp uolų. Bergždžios pastan- 
gos! Jei dėžutė čia ir iškrito, bangos turbūt nunešė ją 
į jūrą. Vis labiau slūgstant nuo kranto vandeniui, jūri- 
ninkas išlandė kiekvieną plyšį tarp rifų, bet nieko ne- 
rado. Tai buvo labai didelis ir kol kas nepataisomas nuo- 
stolis. 

Penkrofas taip susigraužė, kad nepajėgė to paslėpti. 
Jo kaktą išvagojo raukšlės, jis paniuręs tylėjo. Herbertas, 
labai norėdamas jį nuraminti, pasakė, kad degtukai grei- 
čiausiai bus sušlapę, todėl iš jų vis tiek nebūtų jokios 
naudos. 

— Ne, mielasis,— atsakė jūrininkas.— Aš juos laikiau 
labai sandarioje varinėje dėžutėje! Ką gi mes dabar da- 
Iysime? 

— Kaip nors vis tiek užkursime ugnį — tarė Herber- 
tas.— Misteris Smitas ir misteris Spiletas tikrai ras kokią 
išeitį! 

— Gal ir taip, — liūdnai pasakė Penkrofas.— Bet dabar 
mes negalime pakurti laužo, tad nebus kuo pavaišinti grį- 
žusių draugų. 

— Nenusimink,— gyvai atsiliepė Herbertas.— Negali 
būti, kad jie neturėtų degtukų arba nors skiltuvo. 

— Abejoju, — atkirto jūrininkas, kratydamas galvą.— 
Pirmiausia, Nabas ir misteris Smitas nerūko, o misteris 
Spiletas, man rodos, greičiau pasistengs gelbėti savo už- 
rašų knygelę negu degtukų dėžutę! 

Herbertas nieko neatsakė. Suprantama, buvo gana 
liūdna, kad Penkrofas pametė degtukus, tačiau jaunuolis 
tikėjosi, jog kaip nors pavyks ugnį užkurti. Bet Penkro- 
fas, kaip labiau prityręs, nors šiaipjau ryžtingo būdo, ma- 
nė kitaip negu jo auklėtinis. Galų gale daugiau nebuvo 
ką daryti, tik laukti, kada sugrįš Nabas ir žurnalistas. 
Tačiau teko atsisakyti sumanymo pavaišinti juos keptais 
kiaušiniais, o žali kiaukutai vargu ar galėjo suteikti jiems 
didelį malonumą, kadangi jie nelabai patiko ir pačiam 
Penkrofui. 

Dėl visa ko, jeigu nebus įmanoma užkurti ugnies, jū- 
rininkas ir Herbertas pririnko daugiau litodomų, o paskui 
tylėdami nuėjo į savo būstą. 

Penkrofas žingsniavo nuleidęs akis, vis dar tikėdama- 
His alrasti dingusią dėžutę. Jis net perėjo kairiuoju upės 
kiantu nuo žiočių iki to užutekio, kur jie pirma nuleido 
į vandenį plaustą. Paskui užlipo ant viršutinio plokščia- 
kalnio, išvaikščiojo jį visą, ieškojo ir aukštoje žolėje 
miško pakrašty, bet viskas buvo veltui! 

Buvo jau penkta valanda vakaro, kai Penkrofas su 
tlcerbertu grįžo į Galeriją. Aišku, jie ir ten visur apieš- 
kojo, išlandė net tamsiausius užkampius. Deja, degtukų 
dėžutės niekur nebuvo, ir nuo tolimesnio ieškojimo teko 
alsisakyti. 

Apie šeštą valandą, kai saulė jau leidosi už kalno 
vakaruose, Herbertas, klaidžiojęs jūros pakrante, šūk- 
telėjo, kad ateina Nabas ir Gedeonas Spiletas. Bet jie 
grįžo vieni! .. Jaunuoliui širdį suspaudė neapsakomas liū- 
< lesys. Vadinasi, Penkrofo nuojauta buvo teisinga! Sairo 
Smito jau nebepavyks surasti! 


Priėjęs prie Herberto, žurnalistas tylėdamas atsisėdo 
ant uolos nuolaužos. Jis grįžo vos gyvas, taip nuvargęs 
ir išalkęs, jog nepajėgė nė žodžio ištarti. 

O Nabui buvo paraudusios akys — taip ilgai jis ver- 
kė. Ir dabar jis negalėjo sulaikyti ašarų, kurios aiškiai 
rodė jo neviltį. 

Truputį pailsėjęs, žurnalistas papasakojo apie nesėk- 
mingus bandymus surasti Sairą Smitą. Kartu su Nabu 
jis buvo nuėjęs pakrante daugiau kaip aštuonias mylias — 
gana toli nuo tos vietos, kur dingo inžinierius ir jo šuo 
"Topas. Smėlėtas krantas buvo visiškai tuščias. Jokios 
žymės, jokio pėdsako. Niekur nebuvo matyti, kad kas 
neseniai būtų išjudinęs iš vietos akmenį, kad kur per 
smėli būtų žengusi žmogaus koja, — jokio ženklo visame 
pajūryje. Jeigu čia ir gyvenama žemė, tai ant kranto 
turbūt niekad nesirodė nė vienas žmogus. Jūra taip pat 
buvo tuščia kaip ir krantas, netoli kurio inžinierius Smi- 
tas susirado sau kapą. 

Išgirdęs tuos žodžius, Nabas pašoko ir taip karštai su- 
šuko, jog buvo matyti, kad jis dar turi vilties: 

— Ne, ne, jis nemirė! Negali būti, kad jis taip žūtų! 
Netikiu! Aš arba kas nors kitas — gali taip mirti. O jis — 

The reporter sat down on a rock without saying a word. 


|| bailiu m , 


ne! Niekados! .. Jis toksai, toksai žmogus... Jam nebaisi 

jokia nelaimė! . 

Netekęs jėgų, jis susvyravo. 

— Oi, nebegaliu, — tyliai pasakė Nabas. 

Prie jo pribėgo Herbertas. 

— Nabai,—tarė  jaunuolis.— Nepraraskite vilties. 
Viešpats jį mums sugrąžins! O dabar nusiraminkite, pa- 
ilsėkite. Jūs esate išalkęs. Truputį pasistiprinkite, Paval- 
gykite, aš jus prašau. 

Taip kalbėdamas, jis padavė vargšui Nabui kelias sau- 
jas kiaukutų. Tai buvo mėnkas ir labai nesotus valgis. 

Nabas jau daugel valandų buvo nevalgęs, bet ir da- 
bar atsisakė nuo maisto. Netekęs savo šeimininko, jis 
negalėjo, jis nenorėjo gyventi! 

O Gedeonas Spiletas sukimšo nemažai litodomų, pas- 
kui atsigulė ant smėlio prie uolos. Jis buvo baisiai išvar- 
gęs, bet ramus. 

Herbertas priėjęs paėmė jį už rankos ir pasakė: 

— Misteri Spiletai, mes radome prieglobstį, kur jums 
bus daug geriau kaip čia. Jau artinasi naktis. Einam. 
Jums reikia pailsėti! O rytoj pažiūrėsime, ką daryti. . 

Žurnalistas atsikėlė, ir Herbertas Ji nuvedė Galerijų 
link. 

Tuo metu prie Spileto priėjo Penkrofas ir paprasčiau- 
siai paklausė, ar jis kartais neturįs degtukų, nors vieno 
degtuko. 

Žurnalistas sustojo, paieškojo kišenėse ir, nieko jose 
neradęs, atsakė: | 

— Degtukų aš turėjau. Bet turbūt išmečiau juos. .. 

Tada Penkrofas šūktelėjo Nabą, paklausė jį to paties 
ir gavo tokį pat atsakymą. 

“| — Ė, prakeikimas! — nesusivaldęs suriko jūrininkas. 
„Išgirdęs tą šūksmą, žurnalistas priėjo prie Penkrofo. 
— Nė vieno degtuko?— paklausė jis. | 
— Nė vieno, ir nėra kuo užkurti ugnies. 

— Nėra kuo, — liūdnai pakartojo Nabas.— Jei čia bū- 
tų mano šeimininkas, jis tikrai užkurtų ugnį. 

Visi keturi stovėjo lyg sustingę, su nerimu žiūrėda- 

mi vienas į kitą. Herbertas pirmas nutraukė slegiančią 
tylą: | 

— Misteri Spiletai, juk jūs rūkote ir visada nešioja- 
tės degtukus! Galbūt jūs blogai ieškojote? Paieškokite 
car! Mums užtektų vieno degtuko. 

Žurnalistas vėl išnaršė liemenės, kelnių, apsiausto ki- 
šenes, ir koks buvo Penkrofo džiaugsmas, kaip jis pats 
nustebo, kai pagaliau už liemenės pamušalo užčiuopė 
plonytį šakaliuką. Jis jautė jį pro rūbą, laikė tvirtai su- 
spaudęs pirštais, bet negalėjo ištraukti. Tai, be abejo, 
buvo degtukas, vienintelis degtukas, ir dabar tik reikėjo 

— Leiskite, aš išimsiu,— tarė Herbertas. 

Ir jis labai vikriai ištraukė iš už liemenės pamušalo 
sveikutėlį degtuką, mažytį, bet tokį brangų šakaliuką, 
kuris dabar jiems turėjo didžiai svarbią reikšme. Jo gal- 
vutė nė kiek nebuvo nukentėjusi. 

— Degtukas! — sušuko Penkrofas.— Aš taip džiau- 
giuosi, lyg mes turėtume pilną vežimą degtukų! 

Jis atsargiai paėmė degtuką iš Herberto rankų ir pas- 
kui savo draugus nuėjo į Galerijas. 

Gyvenamuose kraštuose degtukai labai mažai verti- 
nami, žmonės juos naudoja visai abejingai ir degina be 
jokio saiko, o čia jie buvo tikra brangenybė, ir su tuo 
vieninteliu degtuku reikėjo elgtis nepaprastai atsargiai. 
Pirmiausia jūrininkas įsitikino, kad degtukas visiškai 
sausas, paskui tarė: | 

— Reikėtų popieriaus. 

— Štai, imkite,— atsiliepė Gedeonas Spiletas, truputį 
su gailesčiu išplėšdamas lapelį iš savo užrašų knygutės. 

Penkrofas paėmė iš žurnalisto lapelį ir atsitūpė prie 
židinio. Jame jau buvo pridėta žagarų, gražiai sukrautų 
taip, kad tarp jų galėtų praeiti oras, o apačioje pakišta 
prakurų — sausų lapų, sausos žolės ir sausų samanų, ku- 
rios turėjo iš karto įsiliepsnoti ir greit uždegti šakas. 

Popieriaus lapelį Penkrofas susuko piltuvėlio pavida- 
lu, kaip tai daro rūkoriai, degdami pypkę vėjui pučiant, 
ir įkišo tą piltuvėlį į samanas. Po to paėmė šiurkštoką 

akmenėlį, rūpestingai jį nušluostė ir, sulaikęs kvapą, 
smarkiai plakančia širdimi, palengva brūkštelėjo į jį deg- 
tuką. 

Pirmasis bandymas buvo nesėkmingas: Penkrofas bi- 
jojo, kad nenutrintų fosforo, ir brūkštelėjo per silpnai. 

-— Ne, negaliu, — tarė jis,— ranka dreba... Tik deg- 
tuką sugadinsiu... Negaliu! Daugiau nebrėšiu! — Ir atsi- 
stojęs Penkrofas paprašė, kad jį pavaduotų Herbertas. 

Jaunuolis dar niekados nebuvo patyręs tokios baimės. 
Širdis jam smarkiai plakė. Turbūt net Prometėjas, ryž- 
damasis pagrobti iš dangaus ugnį, taip nesijaudino! Ta- 
čiau jaunuolis, ilgai negalvodamas, greit brūkštelėjo deg- 
tuką į akmenėlį. Pasigirdo silpnas spragtelėjimas, ir gale 
degtuko supleveno žydra liepsnelė, skleisdama gailius dū- 
mus. Herbertas iš lėto palenkė degtuko galvutę žemyn, 
kad geriau įsidegtų, paskui atsargiai įkišo degtuką į po- 
pierinį piltuvėlį. Popierius suliepsnojo, ir tuoj pat užsi- 
degė samanos. 

Jūrininkas iš visų jėgų stengėsi smarkiau įpūsti ug- 
nį. Netrukus ėmė spragsėti įsidegusios šakos, ir tamsoje 
linksmai sumirgėjo laužo liepsna. 

— Na, pagaliau! — keldamasis sušuko Penkrofas.— 
Net nusikamavau! Dar niekados nesu taip jaudinęsisi 

Smagu buvo žiūrėti, kaip iš plokščių akmenų sukrau- 
tame židinyje karštai kūrenasi ugnis. Dūmai pro siaurą 
angą laisvai ėjo lauk, trauka buvo gera, ir greit po Ga- 
lerijas ėmė sklisti maloni šiluma. 

Žinoma, ugnį reikėjo prižiūrėti, o kad ji visiškai ne- 
užgęstų, pelenuose visada saugoti keletą žarijų. Tai buvo 
nesunkus darbas, reikalaujantis tik rūpestingumo ir ati- 
dumo. O malkų miške buvo užtektinai, ir jie galėjo vi- 
suomet papildyti kuro atsargą. | 

Penkrofas nutarė pirmiausia ant ugnies paruošti so- 
tesnę vakarienę negu žali litodomai. Herbertas atnešė 
apie tris dešimtis karvelių kiaušinių. O žurnalistas sėdėjo 
kampe ir abejingai žiūrėjo į tą ruošą. Jis stengėsi iš- 
spręsti tris jį kankinusius klausimus. Ar dar gyvas Sai- 
ras? Jeigu gyvas, tai kur jis dabar yra4 Jeigu jis nežu- 
vo, nukritęs į jūrą, tai kodėl iki šiol negalėjo duoti apie 

save jokios žinios? Štai apie ką galvojo Gedeonas Spi- 
letas, o tuo tarpu Nabas, kančios prislėgtas, klaidžiojo 
pajūryje lyg bedvasis šešėlis. 

Penkrofas žinojo penkiasdešimt du būdus, kaip pa- 
ruošti kiaušinius, bet dabar jis neturėjo ko pasirinkti: 
teko juos paprasčiausiai iškepti karštuose pelenuose. 

Per keletą minučių kiaušiniai iškepė, ir jūrininkas 
pakvietė Gedeoną Spiletą kartu pavakarieniauti. Tokios 
buvo pirmosios nelaimingųjų aeronautų vaišės nežino- 
moje pakrantėje. Kieti kiaušiniai buvo labai skanūs, o 
kadangi jie turi visų Žmogui reikalingų maistingųjų me- 
džiagų, tai nelaimės ištikti keleiviai gerokai pasistiprino 
ir netrukus pasijuto daug žvalesni. 

Ak, jeigu sugrįžtų tas, kurio per šią vakarienę trū- 
kol Jeigu visi penki iš Ričmondo pabėgę belaisviai da- 
bar būtų drauge, šioje prieglaudoje tarp uolų, prie šio 
skaisčiai liepsnojančio laužo, ant šio sauso smėlio, tai 
jic iš visos širdies dėkotų dangui. Bet, deja! Nebuvo 
Sairo Smito, tokio sumanaus, tokio mokyto žmogaus, pri- 
pažinto jų vadovo,— jis žuvo, ir net jo kūno jie nega- 
lėjo palaidoti. 

Taip praslinko kovo 25 diena. Atėjo naktis. Buvo gir- 
dėti, kaip lauke staugia vėjas ir monotoniškai šniokščia 
bangų mūša, be atvangos plakdamasi į krantą. Bangos 
kriokdamos su bildesiu rideno akmenis ir žvirgždukus. 

Paskubomis užsirašęs savo knygutėje praėjusios die- 
nos įvykius — kaip pasirodė nežinoma žemė, kaip dingo 
ir galbūt žuvo Sairas Smitas, kaip jo buvo ieškoma pa- 
jūryje, kaip buvo pamesti degtukai ir kita, — žurnalistas 
atsigulė tamsaus koridoriaus kampe ir, nuovargio nuga- 
lėtas, pagaliau ėmė snausti. 

Herbertas užmigo iš karto. O jūrininkas snūduriavo, 
kaip sakoma, pusiaumirka, įsitaisęs prie ugniakuro, ne- 
užmiršdamas nuolat įmesti į jį malkų. 

Bet vienas Galerijų gyventojas negalėjo akių sumerk- 
ti. Kad ir kaip draugai įkalbinėjo Nabą prigulti, truputį 
pailsėti, jis kiaurą naktį klaidžiojo įūros krantu ir šaukė 
savo šeimininką. 

“I was never so nervous in my life!" 


Šeštas -skyrius 


Katastrofos ištiktų keleivių turtas.— Ničnieko.— Apdeginias skudu- 
IūS.— Išvyka į mišką.— Miško augmenija.— Pabėgęs žakamaras.— Lau- 
kinių žvėrių pėdos.— Kuruku.— Tetervinai.— Nuostabus meškeriojimas. 


Nesunku išskaičiuoti, kokį turtą turėjo katastrofos iš- 
tikti aeronautai, išmesti į nežinomą žemę: jiems neliko 
ničnieko, tik tie drabužiai, kuriais vilkėjo katastrofos 
momentu. Beje, reikia paminėti, kad Gedeonas Spiletas — 
turbūt visai atsitiktinai — išsaugojo laikrodį ir užrašų 
knygutę, bet šiaip jiems neliko nei ginklų, nei įrankių, 
net peiliuko. Stengdamiesi palengvinti aerostato krovinį, 
keleiviai viską išmetė iš gondolos į jūrą. 

Išgalvoti Danieliaus Defo ir Viso didvyriai, visi tie 
Selkirkai ir Reinaliai, sudužus jų laivui prie Chuano Fer- 
nandeso salos arba Oklendo salyne, niekuomet nebuvo 
atsidūrę tokioje būklėje. Visa, kas tik reikalinga, jie 
rasdavo savo sudužusiame laive —ir grūdų, ir naminių 
gyvulių, ir įrankių, ir šautuvų, ir parako bei kulkų, — ar- 
ba jūra išmesdavo į krantą laivo nuolaužas ir dalį jo kro- 
vinio su būtiniausiais daiktais. Jie gerai apsišarvavę sto- 
davo į kovą su gamta. O mūsų keleiviai neturėjo jokio 
įrankio, jokio daiktelio. Iš nieko reikėjo sukurti viską! 

Jeigu dar likimas jiems sugrąžintų Sairą Smitą, jei- 
gu jis savo išmanymu ir praktiškų protu padėtų draugams 
nelaimėje, galbūt viltis dar nebūtų prarasta. Deja! Ne- 
buvo ko nė tikėtis, kad jis sugrįžtų. Katastrofos ištikti 
keleiviai galėjo pasikliauti tik patys savimi ir apvaizdos 
pagalba. . | 

Bėt prieš įsikuriant šioje pakrantėje, argi nebuvo ver- 
ta sužinoti, kur jie pateko? Ar į kurį nors žemyną, ar 
į salą? Ar šiame krašte gyvena žmonės, ar čia tik ne- 
gyvenamos žemės krantas? ; 

Tokį svarbų klausimą keleiviams reikėjo išsiaiškinti 
kuo greičiausiai, nes nuo to priklausė visi tolimesni jų 
žygiai. Tačiau, Penkrofui patarus, buvo nuspręsta, prieš 
einant pasižvalgyti, keletą dienų palaukti. Pirmiau reikėjo 
susirasti maisto ir prieš kelionę apsirūpinti ne karvelių 
kiaušiniais ir kiaukutais, o sotesniu valgiu. Tikriausiai 

kelionė bus varginga, poilsio metu jie neturės jokio prie- 
globsčio, o tokiomis sąlygomis būtina bent jau gerai 
pasistiprinti. 

Kaip laikinu būstu buvo galima tenkintis ir Galerijo- 
mis, Ugnį pavyko užkurti, o išsaugoti po pelenų sluoksniu 
krūvelę žarijų bus nesunku. Ant kranto kol kas netrūksta 
kiaukutų, o laukinių karvelių lizduose tarp uolų pilna 
kiaušinių. Virš plokščiakalnio keteros skraido šimtai kar- 
vėlių, ir tikriausiai pasiseks kaip nors keletą jų nudėti 
urba lazdos smūgiu, arba taikliai paleistu akmeniu. Gre- 
tiname miške galbūt auga tokių medžių, kurie veda val- 
„omMus vaisius. Ir pagaliau čia pat teka upė — gėlo van- 
(lens šaltinis. Žodžiu, buvo nutarta dar keletą dienų likti 
(salerijose ir ruoštis į ekspediciją ištirti pajūrio ir arti- 
miausių apylinkių. 

Nabas karštai pritarė sumanymui kurį laiką dar pa- 
buli toje pačioje vietoje, — jis atkakliai puoselėjo savo 
viltį ir nenorėjo nutolti nuo tos kranto dalies, kur įvyko 
katastrofa. Jis netikėjo, nenorėjo tikėti, kad Sairo Smito 
nebėra tarp gyvųjų. Jam atrodė tiesiog neimanoma, kad 
toks žmogus galėtų taip kvailai žūti, kad jis, bangos nu- 
plautas, būtų nuskendęs visai netoli kranto! Ne, kol jū- 
ra neišmes į krantą Sairo Smito lavono ir kol jis, Na- 
bas, pats savo akimis jo nepamatys, nepalies rankomis, 
tol nepatikės, kad šeimininkas žuvęs! Toji mintis tvirtai 
įstrigo Nabui į galvą, o širdyje vis dar neužgeso viltis. 
Gal jis pats save apgaudinėjo, bet toks savęs apgaudi- 
nėjimas buvo vertas pagarbos, ir Penkrofas nesiryžo Na- 
bui prieštarauti. O pats Penkrofas buvo įsitikinęs, kad 
inžinierius Sairas Smitas susirado sau kapą vandenyno 
gelmėje, bet ginčytis su Nabu, žinoma, nebuvo jokios 
prasmės. Jis buvo prisirišęs prie Sairo Smito nelyginant 
Ištikimas šuo, negalintis pasitraukti iš tos vietos, kur mi- 
rė jo šeimininkas, ir jį taip kankino sielvartas, jog vargu 
nr jis begalėjo pergyventi tą nelaimę. | 

Kovo 26 dienos rytą, vos prašvitus, Nabas vėl nuėjo 
| pakrantę ir pasuko šiaurės link, kur jūros bangos tik- 
"ausiai prarijo nelaimingąjį Sairą Smitą. 

Pusryčiams tą rytą vėl tebuvo tiktai karvelių kiau- 
Šiniat ir litodomai. Herbertas uolos įdubime, iš kur buvo 

išgaravęs jūros vanduo, rado druskos, ir tas mineralinis 
prieskonis jiems labai pravertė. 

Po pusryčių Penkrofas paklausė žurnalistą, ar šis ne- 
norėtų kartu su juo ir su Herbertu eiti į mišką, kur jie 
ketina pamedžioti. Bet, apsvarstę šį klausimą, Galerijų 
gyventojai nutarė, kad reikia kam nors pasilikti ir kurs- 
tyti ugnį. Be to, gali kartais atsitikti ir taip, kad Nabas 
suras šeimininką ir jam reikės pagalbos. 

Ugnies saugoti liko Gedeonas Spiletas. 

— Na, Herbertai, einam medžioti! — šūktelėjo jūrinin- 
kas.— Kulkų eidami prisirinksime ant žemės, o šautuvus 
išsilaušime miške. 

Prieš išeidamas, Herbertas pasakė, kad jie neturi pin- 
ties, reikalingos ugniai įskelti, todėl būtų neblogai kuo 
nors ją pakeisti. 

— O kuo?— paklausė Penkrofas. 

— Apdegintu skuduru, — atsakė jaunuolis.— Prireikus 
jis gali atstoti pintį. | 

 Jūrininkas pripažino, kad Herberto pasiūlymas visai 
protingas. Tiesa, buvo gaila paaukoti dalį nosinės, bet 
tikslas pateisino tokią auką, ir netrukus nuo didelės lan- 
guotos Penkrofo nosinės buvo atplėšta skiautė ir apde- 
ginta ugnyje. Tą lengvai užsidegantį audinį jie padėjo 
viduriniame „kambaryje“ į siaurą plyšį tarp uolų, kur 
jis buvo apsaugotas nuo vėjo ir drėgmės. 

Buvo devinta valanda ryto. Oras niaukstėsi, pūtė smar- 
kus pietryčių vėjas. Herbertas ir Penkrofas pasuko už 
uolų, sudarančių Galerijas ir pažvelgė į dūmų srovelę, 
vingiuojančią ties vienu akmeninio stogo kyšuliu, paskui 
nužygiavo kairiuoju upės krantu aukštyn prieš srovę. 

Vos tik jie priėjo mišką, Penkrofas nulaužė dvi sto- 
ras šakas, kurios mūsų medžiotojams turėjo atstoti vėz- 
dus. Herbertas tų vėzdų galus nubrūžino į aštrią uolos 
briauną. Ak, ką jis dabar būtų davęs už paprasčiausią 
peilį! Paskui medžiotojai nužingsniavo toliau krantu, ap- 
žėlusiu aukšta žole. Už vingio, staigiai pasukusi į pietva- 
karius, upė ėjo vis siauryn, tekėdama tarp labai aukštų 
krantų, o viršum jos lyg kokios arkos buvo susipynusios 
medžių šakos. Bijodamas, kad nepaklystų, Penkrofas nu- 
tarė paskui ir grįžti upės pakrante, kuri juos turėjo par- 

vesti atgal į tą pačią vietą. Bet jų pasirinktas kelias buvo 
gana sunkus: vienur kliudė lanksčios medžių šakos, nu- 
svirusios iki pat vandens, kitur taką užstodavo lianos 
arba dygūs krūmai, ir reikėdavo lazdomis skintis sau ke- 
lią. Dažnai Herbertas, lyg laukinė katė vikriai šmurkš- 
telėjęs pro krūmus, dingdavo tankiuose brūzgynuose. Bet 
Penkrofas tučtuojau šaukdavo jį atgal ir primygtinai pra- 
sydavo niekur nepasitraukti. 

Jūrininkas atidžiai stebėjo vietovės reljefą ir gamtos 
pobūdį. Kairysis krantas buvo žemas ir toliau virto ne- 
zymiai aukštyn kylančia lyguma. Vietomis jis darėsi net 
pelkėtas — buvo numanu, kad čia podirvyje teka ištisas 
tinklas šaltinių, jie ieško, kur galėtų prasimušti, o radę 
tokią vietą, liejasi į upę. Kartais žalią tankmę perkirs- 
davo koks upeliūkštis, bet per jį būdavo nesunku per- 
bristi. Dešinysis krantas buvo aukštas, nelygus, aiškiais 
kontūrais apibrėžęs slėnį, kuriuo vingiavo upės vaga. Jo 
šlaituose augo medžiai, užstodami horizontą. Eiti deši- 
niuoju krantu būtų buvę daug sunkiau, kadangi jo at- 
šlaitės neretai virsdavo stačiomis pakriūtėmis; prie van- 
dens nulinkę medžiai ten laikėsi tik dėl to, kad turėjo 
tvirtas šaknis. 

Nėra ko nė kalbėti, kad šiame miške, lygiai kaip ir 
anksčiau jų išžvalgytame pajūryje, nebuvo jokių ženk- 
lų, kad čia žmonės kur gyventų. Penkrofas pastebėjo tik 
naujus keturkojų pėdsakus, — be abejo, neseniai čia buvo 
praėję žvėrys, tik jis negalėjo nustatyti, kokie būtent 
žvėrys. Labai galimas daiktas, galvojo Herbertas, kad čia 
lankosi ir plėšrūs grobuonys, su kuriais jiems kada nors 
tikriausiai teks susidurti. Bet niekur nebuvo matyti nei 
kirviu įkirsto medžio, nei užgesusio ugniakuro liekanų, 
nei įmintos žmogaus pėdos. Tiesą sakant, tuo gal reikėjo 
tik džiaugtis, nes susitikimas sū žmogumi laukinėse gi- 
riose prie Ramiojo vandenyno krantų nežadėjo nieko 
gero. | 

Kelionė buvo sunki, tad Herbertas ir Penkrofas be- 
veik nesikalbėjo ir priekin slinko labai pamažu: per va- 
landą jie vos nuėjo vieną mylią. Kol kas medžiotojai 
laimikiu pasigirti negalėjo. Aplinkui, skraidydami iš me- 
džio į medį, krykštavo ir kliaugė paukščiai, bet jie visi 

Pencroff noted the fresh animal tracks. 


buvo labai baikštūs, tartum savo instinktu nujausdami, 
kad žmonių reikia bijoti. Pelkėtoje miško dalyje Her- 
bertas tarp sparnuočių pastebėjo paukštį su ilgu ir smai- 
liu snapu, panašų į vadinamąjį tulžį, tik nuo tulžio jis 
skyrėsi ryškesnėmis metalinio atspalvio plunksnomis. 

— Tai turbūt žakamaras,— sušnibždėjo Herbertas, ban- 
dydamas nepastebimai prisiartinti prie paukščio. 

— Gerai būtų. to žakamaro paragauti, — pasakė Penk- 
rofas,— jeigu tik jis leisis iškepamas. 

Tą akimirką vikriai Herberto paleistas akmuo kliu- 
dė žakamarui sparną, bet paties paukščio nepamušė; jis 
šoko bėgti ir bematant dingo. 

— Koks aš žioplas! — šūktelėjo Herbertas. 

— Ne, mielasis,— guodė jį jūrininkas, — smūgis buvo 
labai taiklus, kitam nieku būdu nepavyktų taip pataikyti. 
Nenusimink! Mes tą tavo žakamarą kitą kartą sugau- 
sime! | 

Medžiotojai toliau tyrinėjo vietovę. Jie pastebėjo, kad 
miškas pamažu eina retyn, medžiai jau nebeužgožia vie- 
nas kito, laisvai sau kerodami, bet nė ant vieno medžio 
nebuvo valgomų vaisių. Veltui Penkrofas čia ieškojo taip 
branginamų palminių medžių, kurie žmogui duoda tiek 
daug naudos ir auga Šiaurės pusrutulyje iki pat ketu- 
riasdešimtosios lygiagretės, o Pietų pusrutulyje — iki tris- 
dešimt penktosios. O šiame miške buvo vien tik spyg- 
liuočiai, kaip, pavyzdžiui, Himalajų kedrai, kritę Her- 
bertui į akį jau vakar, Duglo pocūgės, panašios į tas, 
kurios auga Amerikos šiaurės vakarų pakrantėje, ir iš- 
lakios pušys, siekiančios šimtą penkiasdešimt pėdų aukš- 
čio. | 

Staiga prieš mūsų medžiotojus praskriejo didelis pul- 
kas gražių margų paukščiukų ilgomis uodegomis, riban- 
čiomis įvairiais atspalviais. Jie lyg debesis nusileido į 
medžius ir aptūpė šakas, nuo jų pabiro plunksnelės, ir 
žemę nusėjo švelnus pūkas. Herbertas paėmė keletą 
plunksnelių ir, jas apžiūrėjęs, pasakė: 

— Tai kuruku. 

— Geriau būtų sugauti pentardą arba kurtinį— tarė 
Penkrofas.— Argi tokie paukštyčiai tinka maistui... 

— Tinka, — atsakė Herbertas, — jų mėsa labai minkš- 
la. Ir jei neapsirinkų, prie jų labai lengva prieiti ir už- 
mušti lazda. | | 

Jūrininkas ir Herbertas, slapstydamiesi aukštoje žo- 
lėje, prisėlino prie medžio, kurio apatinės šakos buvo 
i“tisai tų paukštelių aptūptos. Kuruku minta vabzdžiais, 
ir dabar jie tupėdami jų tykojo. Buvo matyti, kaip jie 
apžėlusiomis kojytėmis tvirtai įsikibę į šakutes. 

Medžiotojai pašoko ir, lyg dalgiais švaistydamiesi sa- 
vo vėzdais, tiesiog šienavo ištisas kuruku eiles, bet kvaili 
paukščiai nė nemanė skristi. Tik tuomet, kai ant žemės 
jų buvo prikritę jau koks šimtas, visi kiti purptelėjo 
šalin. 

— Kaip pasisekė! — šūktelėjo Penkrofas.— Šie paukš- 
čiai tik tokiems kaip mes medžiotojams! Galima juos 
gaudyti rankomis. 

Užmuštus paukštelius jūrininkas suvėrė ant liaunos 
vytelės, ir medžiotojai nužygiavo toliau. Jie pastebėjo, 
kad upė suka į pietus, bet tai tikriausiai buvo tik vin- 
gis, nes pati upė turėjo tekėti iš šiaurės, iš kalnų, kur 
ją maitino tirpstantis sniegas, dengiąs centrinės kūgio 
pavidalo viršūnės šlaitus. 

Kaip žinome, Penkrofas ir Herbertas išėjo į mišką pa- 
rūpinti Galerijų gyventojams kuo daugiau maisto. Bet 
šis uždavinys dar nebuvo atliktas: Todėl jūrininkas uoliai 
žvalgėsi aplink ir bėrė prakeiksmus, kai aukštoje žolėje 
prieš juos šmėkštelėdavo ir dingdavo koks nors gyvis, 
kurio jis nespėdavo net įsižiūrėti. Ak, jeigu dabar su 
medžiotojais būtų šuo! Bet Topas dingo kartu su šeimi- 
ninku ir tikriausiai taip pat žuvo. 

Apie trečią valandą dienos laukymėlėje tarp medžių 
Penkrofas ir Herbertas vėl išvydo būrį paukščių, tupin- 
čių kadagių krūmuose ir lesančių kvapnias jų uogas. Stai- 
ga per mišką nuaidėjo tarsi varinių fanfarų garsai. To- 
kiu keistu balsu trimitavo vištinių šeimos paukščiai — 
tetervinai, kurie Jungtinėse Valstijose vadinami „tetrais“. 
Netrukus į laukymę išskrido kelios poros tų paukščių. 
Jų plunksnos buvo rausvos, beveik rudos, o uodega tam- 

siai ruda. Herbertas iš gražios papurusios juostos aplink 
kaklą su dviem smailiais dantukais abiejose pusėse pa- 
žino patinėlius. Tie paukščiai sulig višta didumo, o jų 
mėsa tokia pat skani kaip jerubių. Penkrofas nutarė žūt 
būt sugauti bent vieną teterviną. Bet tai buvo neleng- 
va — tetervinai medžiotojų arti neprisileido. Po keleto 
bergždžių bandymų, tik išbaidęs atsargiuosius paukščius, 
Penkrofas tarė: | 

— Na, jei negalima jų nudėti akmeniu, pamėginsim 
sugauti meškere. 

— Kaip ešerius?— nustebęs paklausė Herbertas. 

— Kaip ešerius, — visiškai rimtai atsakė jūrininkas. 

Penkrofas žolėje surado apie pustuzinį tetervinų liz- 
dų, ir kiekviename jų buvo po du, po tris kiaušinius. 
Jūrininkas tų lizdų nelietė, žinodamas, kad į juos bū- 
tinai sugriš patys paukščiai, o aplink lizdus jis nutarė 
pastatyti savo meškeres,— ne raizgus su kilpomis, o tik- 
ras meškeres su kabliukais. Pasivedęs Herbertą į šalį, 
jis paruošė savo nuostabius žvejybos įrankius, darbuo- 
damasis taip kantriai ir mikliai, jog tuo būtų galėjęs pa- 
sigirti net Aizeko Voltono! mokinys. Herbertas, aišku, 
labai susidomėjęs sekė jo darbą, nors ir abejojo, ar iš 
to sumanymo kas išeis. Meškerėms virvutes Penkrofas 
padarė penkiolikos dvidešimties pėdų ilgio, surišęs po 
keletą laibų, sausų lianų. Kabliukus atstojo labai stiprūs, 
užriestais galais dygliai, kurių jis prisilaužė nuo žema- 
ūgių akacijų krūmo. Penkrofas juos pririšo prie savo viI- 
vučių ir ant tų kabliukų užmovė jauką — storas raudonas 
kirmėlaites, šliaužiojusias ant žemės. 
Baigęs darbą, Penkrofas, vikriai slapstydamasis aukš- 
toje žolėje, prislinko prie tetervinų lizdų ir aplink juos 
išdėliojo savo virvutes su jauku. Paskui grįžo atgal ir 
kartu su Herbertu pasislėpė už storo medžio, rankoje 
suspaudęs laisvuosius lianų galus. Abu medžiotojai nu- 
ščiuvę ėmė kantriai laukti. Tačiau S PMESJSS tuo Penkro- 
fo išradimu nelabai pasikliovė, 


Praėjus kokiam pusvalandžiui, tetervinai ir tetervos, 
kaip jūrininkas ir buvo numatęs, grįžo į savo lizdus. Pa- 


1 Žinomas autorius, parašęs meškeriojimo vadovėlį — Aut. past. 

tinėliai šokčiodami vaikštinėjo aplink juos ir kažką le- 
slujo, visai nepastebėdami medžiotojų, kurie, tiesą sa- 
kant, buvo pasislėpę pavėjinėje pusėje. 

Herbertą toji medžioklė, žinoma, labai sudomino. Jis 
laukė, užgniaužęs kvapą. O jūrininkas, iš susijaudinimo 
hot nutirpęs, nenuleido akių nuo tetervinų, kiūtojo išsi- 
žlojęs ir atkišęs lūpas, „tarsi norėdamas praryti gardų 
kųsnelį. 

Tačiau tetervinai usisšis tarp meškerių, visiškai 
nekreipdami į jas dėmesio. Penkrofas palengva ėmė 
trūkčioti virvutes, ir kirmėlaitės ėmė judėti lyg gyvos. 

Be abejo, tą valandėlę jūrininkas jaudinosi kur kas 
smarkiau negu žvejotojas, sėdintis su meškere ant kran- 
to ir negalintis giliai vandeny matyti, kaip žuvis sukio- 
Jasi aplink jauką. 

Penkrofui vis timpčiojant virvutes, judančios kirmė- 
laitės patraukė paukščių dėmesį, ir jie smailiais snapais 
čiupo grobį. Trys tetervinai, matyt, labai rajūs, godžiai 
prarijo ne tik kirmėlaites, bet ir kabliukus. Penkrofas 
staigiai trūktelėjo savo meškeres, pasigirdo garsus spar- 
nų plazdesys, ir jūrininkas suprato, kad paukščiai įkliuvo. 

— Valio! — sušuko jis, puldamas prie teievinų, ir be- 
matant pastvėrė laimikį. 

Herbertas ėmė ploti delnais. jis: pirmą kartą matė, 
kaip meškeriojami paukščiai. O Penkrofas kukliai pasa- 
kė, kad tokio išradimo garbė priklauso ne jam, nors tai 
Ir nebe pirmas jo bandymas. 

— Toks būdas mums labai parankus,— pridūrė jis.— 
Bet mes čia būsime priversti griebtis dar ir ne tokių 
gudrybių. 

Tetervinus juodu prisirišo už kojų, ir Penkrofas, vi- 
sūs nušvitęs, kad iš medžioklės grįš ne tuščiomis ranko- 
mis, pasiūlė greičiau eiti namo, kadangi jau pradeda temti. 

Rasti kelią į Galerijas buvo nesunku. Reikėjo tik ne- 
nutolti nuo upės ir eiti pasroviui. Apie šeštą valandą. 
vakaro Herbertas ir Penkrofas, nuvargę, bet patenkinti, 
sugrįžo į savo buveinę. 

Septintas skyrius 


Nabas vis negrįžia— Gedeono Spileto samprotavimai. — Vakarienė.— 
Nerami naktis.— Audra.— Ieškojimas naktį — Per lietų ir vėją.— Už 
aštuonių mylių nuo pirmojo būsto, 


Gedeonas Spiletas, susinėręs ant krūtinės rankas, ne- 
judėdamas stovėjo ant kranto ir žiūrėjo, kaip viršum 
jūros iš rytų greitai slenka juodas audros debesis. Vėjas 
stiprėjo, temstant atšalo oras. Dangus buvo kažkoks niau- 
rus, viskas pranašavo artėjant audrą. 

Herbertas pasuko į Galerijas, o Penkrofas nuėjo į pa- 
įūrį, pas žurnalistą. Spiletas susimąstęs nepastebėjo, kaip 
jis prisiartino. 

— Oi, bjaurus orelis bus naktį, misteri Spiletai! — ta- 
rė jūrininkas.— Kils tikra audra! Galės bent pasidžiaugti 
audrapaukščiai. 

Gedeonas Spiletas atsigręžė ir, išvydęs Penkrofą, stai- 
ga paklausė: 

— Kaip jūs manote, ar toli nuo kranto banga nuplo- 
vė mūsų draugą? 

Penkrofui toks klausimas buvo visai netikėtas. Jis nu- 
stebes pažvelgė į Spiletą ir, kiek pagalvojęs, atsakė: 

— Ne toliau kaip per du kabeltovus. 

— O kas yra kabeltovas? | | 

— Šimtas dvidešimt sieksnių, arba šeši šimtai pėdų. 

— Vadinasi, Sairas Smitas dingo -per tūkstantį du šim- 
tus pėdų nuo kranto? 

— Maždaug. 

— O kartu su juo dingo ir šuo? 

— Taip, ir šuo. 

— Mane štai kas stebina,— kalbėjo Spiletas.— Saky- 
kim, kad mūsų draugas žuvo, o kartu su juo žuvo ir 
šuo. Bet kodėl gi jūra iki šiol neišmetė į krantą nei šuns 
lavono, nei jo šeimininko kūno? 

— O kas čia nuostabaus? Mat kaip jūra banguoja, — 
atsakė Penkrofas.— Gal srovė juos nunešė toli nuo čia. 

— Taigi jūs manote, kad mūsų draugas nuskendoį— 
dar kartą paklausė žurnalistas. 

— Mano manymu, nuskendo. 

- O man rodos, kad ne,— tarė Gedeonas Spiletas.— 
Nors aš jūsų patyrimą labai vertinu, Penkrofai, tačiau 
loks Sairo Smito ir jo šuns dingimas — ar jie būtų gyvi, 
“t Mirę — Man atrodo tiesiog nesuprantamas, neįtikimas. 

--- Labai norėčiau su jumis sutikti — atsakė Penkro- 
las, - bet, deja, negaliu! 

Tai pasakęs, Penkrofas sugrįžo į Galerijas. Ten židi- 
nyje jau kūrenosi skaisti ugnis. Herbertas užmetė glė- 
belj sausų Žagarų, ir aukštai iškilę liepsnos liežuviai ap- 
švietė visus tamsius koridoriaus užkampius. 

Penkrofas tuojau ėmė gaminti vakarienę. Jis būtinai 
norėjo sočiau pavaišinti draugus, žinodamas, kad jiems 
reikia gerai pasistiprinti. Ant vytelės suvertus paukš- 
čiukus jis paliko rytojaus dienai, o nupešė ir išdorojo 
(lu tetervinus, ir netrukus vištinių šeimos atstovai jau 
kvpė, pamauti ant greitomis pasidaryto iešmo. 

Septintą valandą vakaro Nabo vis dar nebuvo. Dėl 
to labai nerimavo Penkrofas, bijodamas, kad toje ne- 
pažįstamoje žemėje jam nebūtų atsitikusi kokia nelaimė. 
() gal vargšas Nabas, nevilties pagautas, nusižudė? Bet 
Herbertas, taip ilgai nesirodant Nabui, darė visai kito- 
kias išvadas. Jis tikino, kad kas nors paskatino jį toliau 
ieškoti šeimininko, jeigu Nabas negrįžta, o gal iškilo 
aikštėn. kokios naujos aplinkybės, teikiančios vilties su- 
rasti Sairą Smitą. Kodėl Nabas negrįžta? Be abejo, dėl 
lo, kad jam sustiprėjo viltis. Gal ant kranto jis užtiko 
Sairo Smito pėdas arba skiautę aerostato pūslės ir toliau 
ieško. Gal jis jau užėjo tikrus pėdsakus. Gal net surado 
savo šeimininką. . 

Taip samprotavo ir taip kalbėjo Herbertas. Bižigai 
jaunuoliui neprieštaravo. Žurnalistas pritardamas net link- 
čiojo galvą. Bet Penkrofas manė kitaip. Anot jo, Nabas 
beieškodamas nuklydo dar toliau negu vakar, tad ne- 
spėjo su šviesa grįžti. 

Tuo tarpu Herbertą jaudino kažkokia neaiški nuojau- 
ta, ir jis keletą kartų jau buvo beeinąs Nabo pasitikti. 
Tačiau Penkrofas stengėsi jį perkalbėti, įtikinėdamas, 
kad tai tik nereikalingas vargas: tokioje tamsoje ir dar 
tokiame baisiame ore Nabo surasti neįmanoma, tad ge- 
riausia jo palaukti Galerijose. O jeigu rytoj rytą negras 

negriš, Penkroias be jokių kalbų eis drauge su Herbertu 
jo ieškoti. 

Gedeonas Spiletas jūrininkui pritarė, sakydamas, kad 
jiems neverta išsiskirti, ir Herbertas turėjo savo suma- 
nymo atsisakyti, bet tai jis padarė su skaudama širdimi, 
jam iš akių ėmė riedėti ašaros. 

Žurnalistas negalėjo susilaikyti ir kilnųjį jaunuolį pa- 
bučiavo. 

O tuo tarpu iš tikrųjų įsismarkavo audra. Su baisiu 
įnirtimu ėmė šėlti pietryčių vėjas. Nors buvo atoslūgis, 
tamsoje girdėjosi, kaip atokiau nuo kranto, prie pirmo- 
sios rifų grandinės, kriokdamos daužėsi jūros bangos. 
Lietaus čiurkšlės, viesulo pagautos, tiško į smulkius van- 
dens purslus, ir vėtra lyg debesį nešė tolyn šaltą drėg- 
mę. Atrodė, kad pakrante slenka balzgano rūko gumulai. 
Jūra su tokiu griaudesiu rideno akmenis, tarytum aplin- 
kui kas būtų vertęs akmenų prikrautus vežimus. Kelda- 
mas ištisus debesis smėlio, vėjas jį maišė su liūties srau- 
tais, ir atlaikyti jo spaudimą buvo neįmanoma. Oras buvo 
prisigėręs smilčių ir vandens dulkių. Atsimušęs į pakrantės 
granitinę sieną, vėjas skriejo sūkuriais; nerasdamas dau- 
giau kur išeiti, jis su baisia jėga veržėsi į tarpeklį, iš kur 
tekėjo upė, ir, klaikiai staugdamas, varė atgal jos sušiauš- 
tus vandenis. Siautulingi vėjo gūsiai pro siaurą dūmtrau- 
kio angą nuolat supūsdavo atgal į vidų visus laužo dūmus, 
ir Galerijų koridoriuose nebuvo kuo kvėpuoti. 

Todėl, kai tik iškepė tetervinai, Penkrofas užgesino 
ugnį, tiktai paliko keletą rusenančių žarijų ir apibėrė jas 
pelenais. į 

Aštuntą valandą vakaro Nabas dar nebuvo grįžęs, bet 
dabar galėjai manyti, kad jį sulaikė audra, kad jam teko 
ieškotis sau prieglobsčio kur nors oloje, ir jis galbūt 
laukia, kol aprims oras arba bent kol išauš. Eiti dabar jo 
ieškoti nebuvo ko nė galvoti. 

Vakarienei buvo tiktai vienas patiekalas — kepta 
paukštiena. Visiems ji patiko, kadangi tetervinų mėsa 
iš tikrųjų labai skani. Penkrofas ir Herbertas po ilgos 
medžioklinės ekspedicijos buvo smarkiai išalkę ir dabar 
valgė su vilkišku apetitu. 


20 


Po vakarienės kiekvienas atsigulė tame pačiame kam- 
pc, kur miegojo praeitą naktį; pirmiausia, žinoma, užmi- 
go jaunasis Herbertas, prisišliejęs prie BE ESSSi kuris 
įsilaisė šalia laužo. 

Lėtai slinko nakties valandos; audra vis smarkėjo ir 
grėsmingai šėlo tamsoje. Tai buvo tikras uraganas, pa- 
našus į tą, kuris atnešė belaisvius iš Ričmondo ir numetė 
į šią žemę vidur Ramiojo vandenyno. Bekraštėse jo pla- 
tybėse įnirtingi vėjai nesutinka jokių kliūčių, ir audros, 
labai dažnai pasitaikančios ekvinokcijos metu, čia siau- 
tėja visiškai laisvai, pridarydamos daug didelių nelaimių. 
Tad suprantama, jog krantas, nukreiptas į rytus, kaip 
tik. priešais uraganą, turėjo atlaikyti visus jo smūgius, ir 
net vaizdingiausi aprašymai negali perteikti, su kokia 
siaubinga jėga jis puolė žemę. 

Laimė, kad Galerijos, tos suvirtusios uolos, laikėsi 
tvirtai. Tačiau net tarp tų didžiulių akmens luitų kai ku- 
rie, mažiausiai atsparūs, tarytum šiek tiek siūbavo. 

Penkrofas tai pastebėjo: pridėjęs delną prie granitinio 
luito, jis pajuto, kad uola truputėlį virpa. Bet jūrininkas 
save ramino, teisingai samprotaudamas, kad nėra ko bi- 
joti, nes gamtinis jų būstas nesugrius. Tačiau jis girdėjo, 
kaip dunda akmenys, vėjo atplėšti nuo viršutinio plyn- 
aukštės krašto ir šlaitu ridenami iki pat jūros. Kartais 
atskilę akmenys krisdavo ant uolų, dengiančių Galerijas, 
ir jeigu jie lėkdavo statmenai, tai, atsitrenkę į granitą, 
suduždavo į smulkias skeveldras. Du sykius jūrininkas 
kėlėsi ir, grabaliodamas palei akmeninio koridoriaus sie- 
ną, slinko prie angos pasižiūrėti, kas ten darosi. Bet ap- 
griuvimai buvo nedideli, dėl to negrėsė joks pavojus, 
tad Penkrofas, grįžęs į savo vietą, vėl gulė prie ugnia- 
kuro, kur po pelenų sluoksniu tyliai spragėjo žarijos. 

Nors baisiai šėlo uraganas, nors kaukė vėjas ir bildėjo 
krisdami akmenys, bet Herbertas kietai miegojo. Užsnūdo 
pagaliau ir Penkrofas, savo gyvenime pripratęs prie vi- 
sokių audrų. Tik Gedeonas Spiletas negalėjo užmigti. Jis 
pats sau prikaišiojo, kodėl nėjo drauge su Nabu. Kaip 
jau esame minėję, Spiletas dar nebuvo praradęs vilties. 
Nuojauta, jaudinusi Herbertą, nedavė ramybės ir jam pa- 
čiam. Jis vis galvojo apie Nabą. Kodėl Nabas negrįžo? 

Pencroff crawled to the opening. 


Ir žurnalistas, gulėdamas ant smėlio, neramiai vartėsi nuo 
vieno šono ant kito, beveik nepastebėdamas, kaip siau- 
tėja stichijos. Kartais nuovargis paimdavo viršų, apsunkę 
vokai akimirką nusileisdavo, bet tuoj pat galvoje šmėkš- 
telėjusi kokia nors mintis jį pažadindavo, ir jis vėl atsi- 
merkdavo. 

Laikas slinko. Buvo gal antra valanda nakties, kai 
kietai įmigusį Penkrofą staiga kažkas papurtė už peties. 

— Ką? Kas čia?— suriko Penkrofas, bematant pabu- 
dęs, kaip ir pridera tikram jūrininkui. 

Prie jo pasilenkęs žurnalistas pusbalsiu pasakė: 

— Klausykitės, Penkrofai, klausykitės! 

Jūrininkas ėmė klausytis, bet nieko daugiau neišgir- 
do, tik vėjo kauksmą. 

— Vėjas stūgauja,— tarė jis. 

— Ne,— prieštaravo Spiletas, įtemptai klausydama- 
sis.— Man tarytum pasigirdo... 

— Kas pasigirdo? | 

— Šuns lojimas. 

— Šuns lojimas?— šūktelėjo Penkrofas ir tuojau pa- 
šoko ant kojų. 

— Taip, taip. .. Šuns lojimas. .. 

— Negali būti!.. Ir dar audra taip staugia... Bene 
išgirsi. 

— Palaukit. Vėl loja! Klausykitės. ..— greitai pasakė 
žurnalistas. | 

Penkrofas atsidėjęs ėmė klausytis, ir tikrai, kai aki- 
mirką šiek tiek nuščiuvo vėjas, tolumoje jam tarytum 
pasigirdo šuns lojimas. 

— Na, ką?— sušnibždėjo žurnalistas, stipriai spustelė- 
jęs Penkrofui ranką. 

— Taip, taip! — atsakė Penkrofas.— Tai Topas loja! 

— Topas! — sušuko pabudęs Herbertas, ir visi trys 
puolė prie Galerijų angos. . 

Aplinkui buvo tamsu, nors į akį durk. Tokioje tam- 
sybėjė nesimatė nei jūros, nei dangaus, nei žemės. At- 
rodė, kad pasaulyje nėra nė kibirkštėlės šviesos. 

Išeiti laukan buvo labai sunku. Vos žengus žingsnį, 
vėjas juos blokšdavo atgal. Pagaliau pavyko nugalėti 
siautulingą vėtrą, bet jie turėjo atsišlieti į uolą, kad 

nepargriūtų. Visi tylėdami žiūrėjo vienas į kitą, kalbėtis 
buvo neįmanoma. 

Keletą minučių Gedeonas Spiletas ir abu jo draugai 
negalėjo toliau žengti nė žingsnio — viesulas juos tary- 
tum prikalė prie uolos, visi trys permirko ligi paskutinio 
siūlo, smiltys "užlipdė jiems akis. Ir staiga, trumpą akimir- 
ką nuščiuvus vėjui, jie aiškiai išgirdo tolumoje lojant 
šunį. 

Taip loti galėjo tik Topas! Bet ar ištikimasis šuo at- 
bėgo vienas, ar su juo yra dar kas nors? Turbūt vienas, 
nes jis, be abejo, skubiai grįžtų į Galerijas, jeigu drauge 
eitų ir Nabas. 

Vėjui staugiant, visiškai nebuvo galima susišnekėti, 
tad jūrininkas tik stipriai paspaudė Gedeonui Spiletui ran- 
ką, lyg norėdamas pasakyti: „Palaukite“, ir dingo akme- 
niniame koridoriuje. 

Netrukus jis vėl išėjo, rankose laikydamas ryšulėlį 
degančių žabų, ir ėmė juo mosuoti tamsoje, kartu spie- 
giamai švilpdamas. 

Šuo tarsi tik ir laukė to "signalo: lojimas pasigirdo 
arčiau, ir netrukus šuo įbėgo į olą. Penkrofas, Herbertas 
ir Gedeonas Spiletas skubiai nusekė paskui jį. 

Ant žarijų jie užmetė glėbelį sausų šakų. Skaidri lieps- 
na apšvietė visą „kambarį“. 


— Topas! Juk tai Topas! — sušuko Herbertas. 

Iš tikrųjų, tai buvo Topas, puikus anglų normandų 
veislės skalikas, iš savo protėvių paveldėjęs nepaprastai 
jautrią uoslę ir greitas kojas — ypatybės, kuriomis pa- 
sižymi medžiokliniai šunys. 

Taigi inžinieriaus Sairo Smito šuo atsirado. 

Bet Topas atbėgo vienas. Nei jo šeimininkas, nei Na- 
bas su juo negrįžo. 

Tiktai kaip instinktas jį galėjo atvesti čia, į Galerijas, 
kur jis niekuomet anksčiau nebuvo, ir dar tokią tamsią 
naktį, per tokią audrą! Nesuprantamas reiškinys! O dar 
keisčiau, kad šuo neatrodė nuvargęs, sunykęs ir net ne- 
buvo aplipęs purvais ar smėliu. .. 

— Na, jeigu atsirado šuo, atsiras ir šeimininkas! — 
tarė Gedeonas Spiletas.. 

This signal seemed expected. 


— Duok dieve! — atsiliepė Herbertas.— Einam grei- 
čiau! Topas bus mūsų vadovas. 

Penkrofas neprieštaravo. Jis jautė, kad Topo atsira- 
dimas galbūt sugriauna visus niūrius jo spėliojimus. 

— Keliaujam! — sušuko jis. 

Penkrotas sukasė į krūvą ugniakuro žarijas ir rūpes- 
tingai apibėrė pelenais, kad sugrįžus būtų galima vėl už- 
kurti ugnį. Ir tuojau pat, paėmęs vakarienės likučius, jis 
puolė iš Galerijų paskui Topą, kuris nuolat vis amsėjo, 
tarsi kviesdamas juos eiti; jūrininkui iš paskos bėgo Ge- 
deonas Spiletas ir jaunasis Herbertas. 

Audra šėlo kaip padūkusi, tikriausiai buvo pats jos 
smarkumas. Tą naktį buvo jaunas mėnuo, siauras jo pjau- 
tuvas kybojo padangėje, bet blyški šviesa negalėjo pra- 
siskverbti pro debesis. Eiti darėsi vis sunkiau. Geriausia 
buvo pasitikėti Topo instinktu. Keleiviai taip ir padarė: 
Gedeonas Spiletas ir Herbertas sekė paskui šunį, o jū- 
rininkas ėjo pats paskutinis. Susikalbėti buvo neįmano- 
ma. Lietus jau nebepylė kaip iš kibiro, nes vėtra jį blaš- 
kė, išpurkšdama vandens dulkėmis, tačiau pats uraganas 
buvo baisus. 

Vis dėlto Penkroiui ir jo draugams buvo viena pa- 
lanki aplinkybė. Vėjas skriejo iš pietryčių, pūsdamas 
jiems į nugarą. Iš užpakalio jis siautė ant jų ištisus debesis 
smėlio, netrukdė eiti į priekį — reikėjo tik nesigręžioti 
atgal. Kartais mūsų keleiviai ėjo net greičiau negu no- 
rėjo, priversti paspartinti žingsnį, kad vėjas jų nepar- 
muštų, bet sustiprėjusi viltis jiems teikė naujų jėgų. Juk 
dabar jie nebe šiaip sau ėjo,— jie buvo tikri, kad Na- 
bas surado savo šeimininką ir atsiuntė pas juos ištikimąjį 
šunį. Bet ar Sairas Smitas dar gyvas? Gal Nabas juos kvie- 
čia tiktai atiduoti paskutinės pagarbos mirusiajam;4 

Iš atsargumo apėję granitinį kalnagūbrį užuolankom 
ir apsukę smailų jo kraštą, keleiviai sustojo atsikvėpti. 
Uolos kyšulys „čia užstojo vėją; uždusę nuo greito ėjimo, 
tikriau sakant, nuo bėgimo, trukusio ištisas penkiolika 
minučių, jie godžiai rijo orą. Atsidūrę už tos priedangos, 
jie galėjo girdėti vienas kitą, ir staiga, Herbertui ištarus 
Sairo Smito vardą, Topas ėmė vampsėti, lyg norėdamas 
pasakyti, kad jo šeimininkas gyvas. 

— Jis gyvas! Juk taip, Topai? Tiesa?— susijaudinęs 
kartojo Herbertas.— Jis išsigelbėjo! 

Šuo tyliai inkščiojo, tarsi patvirtindamas jo žodžius. 

Pagaliau jie vėl leidosi tolyn. Buvo apie pusę trečios. 
Jūroje prasidėjo potvynis, o per tokias smarkias aud- 
ras, ypač dar kai jaunas mėnuo, potvynis esti nepapras- 
tai grėsmingas. Prie rifų grandinės šniokštė aukštos ban- 
gos, įnirtingai daužydamos uolas; tie vandens kalnai tur- 
būt ritosi ir per nematomą tokioje tamsybėje salelę. Da- 
bar ji nebeužstojo, kaip ilgas pylimas, to kranto, kur ėjo 
keleiviai, nebesaugojo nuo įtūžusios vandens stichijos. 

Vos tiktai jūrininkas ir jo draugai išėjo iš už uolos 
iškyšulio, juos vėl kaip pasiutęs pagriebė vėjas. Žemai 
pasilenkę, siautulingai vėtrai pučiant į nugarą, jie spar- 
čiai žingsniavo paskui Topą, kuris su pasitikėjimu bėgo 
priekyje. Jie keliavo į šiaurę; dešinėje pusėje, kurtinamai 
kriokdamos, lyg didžiuliai kalnai ritosi putotos bangos, 
o kairėje buvo tamsoj nematoma žemė. Bet jie puikiai 
jautė, kad jos paviršius yra gana lygus ir žemas, nes vė- 
jas dabar pūtė viena kryptimi, nebesisukdamas viesulu, 
kaip sukosi pirmiau, atsimušęs į granitinį kalnagūbrį. 

Iki ketvirtos valandos ryto jie nuėjo turbūt kokias 
penkias mylias. Debesys jau nebeslinko pažemiu, o pa- 
kilo aukščiau. Lietus beveik liovėsi, vėjas buvo nebe 
toks drėgnas, tiktai labai šaltas. Ir Penkrofas, ir Herber- 
tas, ir Gedeonas Spiletas sužvarbo iki kaulų, bet iš jų lūpų 
neišsprūdo nė vienas skundo žodis. Jie buvo tvirtai pa- 
siryžę eiti paskui Topą ten, kur tas protingas šuo juos 
veda. 

Apie penktą valandą ryto pradėjo brėkšti. Iš pradžių 
kiek nušvito dangus aukštai virš horizonto, kur buvo 
retesni debesys; jų kraštai nusidažė pilkai perline spal- 
va, o netrukus žemiau, po tamsia tiršto rūko juosta, iš- 
ryškėjo šviesesnis jūros ruožas. Per vandenį nuribėjo 
blankūs atšvaitai, ir vėl ėmė boluoti putotos bangų ke- 
teros. Kairėje pusėje, dar labai neaiškiai, kaip pilki si- 
luetai juodame fone, sudūlavo nelygūs kranto kontūrai. 

Šeštą valandą ryto visai išaušo. Aukštai danguje grei- 
tai skriejo debesys. Penkrofas ir jo draugai jau buvo 
nuėję nuo savo būsto apie šešetą mylių. Dabar jie žy- 

giavo smėlėtu lėkštu krantu; toli jūroje stūksojo virtinė 
povandeninių uolų, vos kyšančių iš vandens, kadangi jau 
buvo pats potvynis. Kairėje tęsėsi plati, dyka, smėliu už- 
nešta lyguma, o joje dunksojo dagiais apžėlusios kopos. 
Mažai išraižytą krantą nuo vandenyno vėjų saugojo tik 
reta neaukštų kalvų grandinė. Šen bei ten, pavieniui 
arba grupėmis, augo kreivi, skurdūs medžiai, nulenkę 
į vakarus ir savo kamienus, ir šakas. Toli t as piet- 
vakariuose, juodavo miškas. 

Staiga šuo ėmė nerimauti: čia jis nudumdavo į prie- 
kį, čia vėl grįžęs pribėgdavo prie Penkrofo, tarsi pra- 
šydamas eiti greičiau. Netrukus jis pasuko nuo kranto 
į lygumą ir, savo nuostabios uoslės vedamas, nė kiek 
nedvejodamas, leidosi bėgti tarp kopų. 

Keleiviai nusekė paskui jį. Aplinkui buvo tikra dy- 
kynė, niekur nesimatė nė gyvos dvasios. Plati kopų juos- 
ta atrodė kaip koks kalvynas, kur be tvarkos buvo išsi- 
mėtę didesni ir mažesni kalneliai. Tai buvo nelyginant 
smėlėta Šveicarija, ir tik dėl savo nuostabaus instinkto 
šuo nepaklydo. 

Penketą minučių paėjėję tolyn nuo kranto, žurnalis- 
tas ir jo draugai atsidūrė priešais negilią olą, susida- 
riusią vidiniame aukštos kopos šlaite. Topas sustojo ir 
ėmė garsiai loti. Gedeonas Spiletas, Herbertas ir Penkro- 
tas įėjo į olą. 

Oloje klūpojo Nabas, pasilenkęs prie sustingusio kū- 
no, gulinčio ant krūvos žolių. 

Draugai pažino, kad tai Sairas Smitas. 


„Aštuntas skyrius 


Ar gyvas Sairas Smitas?— Nabo pasakojimas.— Pėdos smėlyje.— Ne- 
įmenama mįslė— Pirmieji Sairo Smito žodžiai.— Tiriamos pėdos.— Atgal 
į Galerijas.— Penkrofas pasibaisė ja. 


Nabas nė nekrustelėjo. Jūrininkas jam tarė tik vie- 
ną žodį: ; 
— Gyvas? 

Nabas nieko neatsakė. Gedeonas Spiletas ir Penkrofas 
išblyško. Herbertas apmirė, tvirtai suspaudęs rankas. Bu- 
vo aišku, kad vargšas negras taip prislėgtas sielvarto, 
jog nepastebėjo savo draugų, negirdėjo Penkrofo klau- 
simo. 

Žurnalistas atsiklaupė prie sustingusio kūno, atsagstė 
Sairo drabužius ir pridėjo ausį prie jo krūtinės. Praslinko 
minutė — visa amžinybė, — kol jis išgirdo vos vos pla- 
kant širdį. 

Nabas kilstelėjo galvą ir paklaikusiomis akimis apsi- 
žvalgė aplink. Jis buvo į žmogų nebepanašus — taip pri- 
sikentėjęs. Nuovargio palaužtas, dvasinio skausmo iškan- 
kintas, jis taip pasikeitė, jog buvo sunku jį bepažinti. 
Juk jis manė, kad Sairas Smitas miręs. 

Gedeonas Spiletas ilgai ir atidžiai žiūrėjo į Smitą, pa- 
galiau atsistojęs tarė: | 

— Gyvas! 

Tuomet šalia Sairo Smito atsiklaupė Penkrotas, pri- 
glaudė ausį jam prie krūtinės ir taip pat išgirdo silpnai 
plakant širdį ir net pajuto, kad jis vos pastebimai kvė- 
puoja. 

— Vandens! — trumpai pasakė žurnalistas, Herbertas 
puolė ieškoti vandens. Už kokio šimto žingsnių nuo olos 
jis aptiko smėlėta vaga tekantį skaidrų upeliuką, smar- 
kiai pakilusį po vakarykštės liūties. Bet kuo pasemti van- 
dens? Kopose nebuvo jokios kriauklės. Tad jaunuolis su- 
mirkė upelyje nosinę ir nubėgo atgal į olą. 

Laimė, kad užteko ir šlapios nosinės: Gedeonas Spi- 
letas norėjo tik suvilgyti Sairui lūpas. Keli lašai šalto 
vandens nuostabiai jį paveikė. Sairas Smitas giliai atsi- 
duso, . net atrodė, kad jis nori kažką pasakyti. 

— Mes jį išgelbėsim! — sušuko žurnalistas. 

Šie žodžiai Nabo širdyje vėl pažadino viltį. Jis nuren- 
gė savo šeimininką, apžiūrėjo, ar nėra jo kūne žaizdų. 
Bet niekur nebuvo nei žaizdų, nei sutrenkta, nei įbrėž- 
ta, ir tai visus labai nustebino, nes bangos, be abejo, 
turėjo jį pernešti per povandenines uolas; net rankos 
buvo sveikutėlės, visiškai neapdraskytos, ir tiesiog nega- 
lėjai suprasti, kaip po grumtynių su akla stichija, po visų 

pastangų prasiskverbti pro rifų grandinę skęstančiojo kū- 
ne neliko jokių žymių. 

Bet šis nuostabus dalykas tuo tarpu buvo neišaiški- 
namas, ir reikėjo laukti, kol Sairas Smitas galės kalbėti 
ir papasakos visa, kas jam nutiko. O dabar reikia jį at- 
gaivinti. Gal jam padėtų trynimas? Jūrininkas nusivilko 
palaidinę ir iš visų jėgų ėmė ja trinti sustingusį Sairo 
Smito kūną. Nuo to energingo masažo apšilęs, inžinierius 
šiek tiek pajudino rankas ir pradėjo lygiau kvėpuoti. Jis 
buvo baisiai nusilpęs, ir jeigu Gedeonas Spiletas su drau- 
gais nebūtų laiku suspėję į pagalbą, inžinierius Smitas 
tikriausiai būtų miręs. 

— Tai jūs manėte, kad šeimininkas negyvas?— pa- 
klausė jūrininkas Nabą. 

— Taip, — atsakė Nabas.— Ir jeigu Topas nebūtų jūsų 
radęs, jeigu jūs nebūtumėte čia atėję, tai aš būčiau mis- 
terį Smitą palaidojęs ir pats prie jo kapo numiręs. 

Kaip matote, Sairo Smito gyvybė kabojo ant plaukelio! 

Paskui Nabas papasakojo, kaip surado šeimininką. 
Praeitą dieną auštant išėjęs iš Galerijų, jis vėl nužygia- 
vo pajūriu į šiaurę ieškoti inžinieriaus ir netrukus pri- 
ėjo tą vietą, kur jau anksčiau buvo vaikščiojęs. 

Ir vėl Nabas ėmė ieškoti, nors jis pats prisipažino, 
kad nebeturėjo jokios vilties. Jis išžvalgė kiekvieną ply- 
šį tarp uolų, įdėmiai stebėjo smėlėtos terasos paviršių, 
ar ten nėra kokių nors pėdsakų, kurie palengvintų jam 
ieškojimą. Daugiausia jis apžiūrinėjo vandens neužlie- 
jamą kranto dalį, nes prie pat jūros potvyniai ir atoslū- 
giai, be abejo, vis tiek būtų nuplovę visus pėdsakus. 
Surasti savo šeimininką gyvą Nabas jau nesitikėjo. Jis 
tik ieškojo Sairo Smito kūno, norėdamas pats savo ran- 
komis jį palaidoti. 

Ilgai Nabas ieškojo. Bet visos jo pastangos buvo bergž- 
džios. Atrodė, kad šioje dykoje pakrantėje niekada joks 
žmogus nebuvo pasirodęs. Tas kranto terasos ruožas, 
kurį siekdavo jūros potvynis, buvo sėte nusėtas kiauku- 
tais, bet nė vienas iš jų nebuvo sutraiškytas. Išvaikščio- 
jęs du ar tris šimtus jardų !, Nabas niekur neužtiko žmo- 

gaus pėdsakų. Buvo aišku, kad čia į krantą niekas neiš- 
llpo. 

Nabas nutarė paėjėti dar keletą mylių. Galimas daik- 
tas, kad srovė kūną nunešė toliau. Jeigu skenduolis plau- 
kla netoli žemo kranto, retai pasitaiko, kad bangos anks- 
Člau ar vėliau neišmestų lavono. Nabas tai žinojo ir no- 
rėjo paskutinį kartą pažvelgti į savo šeimininką. 

— Aš nuėjau pakrante dar dvi mylias, atoslūgio me- 
tu apžiūrėjau visus rifus, o potvynio metu — visą kran- 
tą ir jau visiškai nusiminiau, nieko nebesitikėdamas ras- 
ti. Ir staiga vakar, apie penktą valandą vakaro, smėlyje 
pastebėjau žmogaus pėdas. 

— Žmogaus pėdas?— sušuko Penkrofas. 

— Taip! — patvirtino Nabas. 

— Ir iš kur tos pėdos ėjo? Nuo pat rifų?— paklausė 
žurnalistas. 

— Ne, tiktai nuo potvynio ribos, o toliau iki rifų pė- 
das turbūt nuplovė jūra. | 

— Pasakok toliau, Nabai,— tarė Gedeonas Spiletas. 

— Pamatęs tas pėdas, aš tiesiog pamišau. Jos buvo 
labai aiškios ir ėjo kopų link. Aš leidausi bėgti į tą 
pusę; bėgau pėdomis apie ketvirtį mylios, bet stengiau- 
si jų neužmindžioti. Po penketo minučių, jau pradėjus 
temti, girdžiu — loja šuo. Tai lojo Topas. Jis mane ir at- 
vedė čia, pas mano šeimininką! | 

Baigdamas Nabas dar papasakojo, kaip jis sielvarta- 
vo, išvydęs be sąmonės gulintį Sairo Smito kūną. Veltui 
jis bandė aptikti jame kokių nors gyvybės žymių. Pir- 
miau jis ieškojo mirusio šeimininko, bet dabar, atradęs, 
troško jį atgaivinti. Tačiau visos jo pastangos buvo bergž- 
džios. Beliko tik atiduoti paskutinę pagarbą tam, kurį 
jis taip mylėjo. 

"Ir tuomet Nabas prisiminė savo draugus. Tikriausiai 
jie irgi nori atsisveikinti su mirusiuoju. Čia pat buvo 
Topas. Argi negalima pasitikėti tokio protingo šuns, to- 
kio ištikimo draugo sumanumu? Nabas kelis sykius pa- 
kartojo žurnalisto vardą: iš visų šeimininko bendrakelei- 
vių Topas geriausiai pažinojo Gedeoną Spiletą. Paskui 
Nabas parodė ranka į pietus, ir šuo pakrante nudūmė į tą 
pusę. 

Mes jau žinome, kaip Topas, beveik antgamtinio in- 
stinkto vedamas, rado kelią į Galerijas, nors anksčiau 
jose nė karto nebuvo. 

Nabo draugai jo pasakojimo klausėsi nepaprastai ati- 
džiai. Bet jie vis dar negalėjo suvokti, kodėl Sairo Smito 
kūne nėra jokio įdrėskimo, nors inžinierius, be abejo, 
čiančių aplink rifus. Ir dar buvo nesuprantama, kaip 
pusgyvis Sairas Smitas galėjo nueiti daugiau kaip mylią 
nuo kranto į tą olą tarp kopų. 

— Klausyk, Nabai,— tarė žurnalistas, — tai ne tu čia 
atnešei savo šeimininką“ 

— Ne, ne aš, — atsakė Nabas. 


— Vadinasi, misteris Smitas pats čia atėjo, tai aišku — 
tarė Penkrofas. 

— Aišku tai aišku, bet neįtikima! — pasakė Spiletas. 

Išaiškinti šią mįslę galėjo tik Sairas Smitas. Tad rei- 
kėjo laukti, kada jis įstengs kalbėti. Laimė, jame jau 
pradėjo rodytis gyvybės žymės. Smarkus trynimas atgai- 
vino kraujo apytaką. Sairas Smitas vėl pajūdino rankas, 
po to pasuko galvą ir sumurmėjo keletą padrikų žodžių. 

Nabas pasilenkęs jį pašaukė, bet Smitas, rodės, nieko 
negirdėjo ir vis dar neatmerkė akių. Jame pamažu budo 
gyvybė, jis judino rankas, bet tai buvo 2 nesą- 
moningi judesiai... 


Penkrofas labai špaaiešiays, kad oloje nedega lau- 
žas ir kad negalima ugnies sukurti, nes jis, išeidamas iš 
Galerijų, užmiršo pasiimti apdegintą skudurą, o tą sa- 
votišką pintį būtų buvę lengva uždegti skeliant kibirkš- 
tis su dviem titnagais. Jie apieškojo inžinieriaus drabu- 
žius, bet degtukų nerado: visos jo kišenės buvo tuščios, 
tik liemenės kišenėlėje buvo išlikęs laikrodis. Pasitarę 
Sairo Smito draugai vieningai nutarė, kad kuo greičiau 
reikia jį nugabenti į Galerijas.. 

Rūpestingų draugų slaugomas; Sairas Smitas atsipei- 
kėjo greičiau negu buvo galima tikėtis. Jį gaivinamai 
paveikė vanduo, kuriuo jie vilgė jam sukepusias lūpas. 
Penkrofui į galvą atėjo gera mintis — įmaišyti į vandenį 
mėsos sulčių, išspaustų iš kepsnio likučių, kuriuos jis 

buvo pasiėmęs į kelionę. Herbertas nubėgo į pajūrį ir 
atnešė dvi dideles dvikiautes kriaukles. Paruošęs lyg ko- 
kią mikstūrą, jūrininkas atsargiai įpylė Sairui Smitui į 
burną keletą lašų, ir tas godžiai juos nurijo. 

Pagaliau jis atmerkė akis. Prie jo pASIEPĖS Nabas ir 
žurnalistas. 

— Misteri Smitai! Misteri Smitai! — pašaukė jį Nabas. 

Sairas Smitas išgirdo. Jis pasižiūrėjo į Nabą ir į Spi 
letą, paskui į kitus du savo draugus, Herbertą ir jūrinin- 
ką, ir kiekvienam silpnai paspaudė ranką. 

Jis vėl kažką padrikai sumurmėjo, lyg ir tuos pačius 
žodžius, kuriuos tarė būdamas be sąmonės. Matyt, net 
tada jam kažkokia mintis nedavė ramybės. Bet dabar 
tuos žodžius buvo galima suprasti. 

— Sala ar žemynas?— tyliai paklausė jis. 

— A, trauk jį velniai! — nesusivaldęs šūktelėjo Penk- 
rofas. — Argi tai svarbu? Kad tik jūs būtumėt gyvas, mis- 
teri Smitai! Sala ar žemynas! Paskui sužinosime. 

Inžinierius pritardamas lengvai linktelėjo galva, pas- 
kui tarytum užsnūdo. | 
| Gedeonas Spiletas pasiliko oloje prižiūrėti miegančio 
Sairo Smito, o kiti trys, žurnalisto patarimu; išėjo pa- 
ruošti ligoniui neštuvų, kad būtų galima kuo patogiau 
jį pernešti į Galerijas. Nabas, Herbertas ir Penkrofas pa- 
suko prie aukštos kopos, kurios viršuje augo keletas skur- 
džių medžių. Jūrininkas eidamas vis dar stebėjosi: 

— Sala ar žemynas? Būta apie ką galvoti, kai jis PAS 
vos alsuoja! Oi koks žmogus! 

Užlipę ant kopos, Penkrofas ir abu jo draugai, netu- 
rėdami jokių įrankių, laužte nusilaužė pačias storąsias 
šakas nuo gana nusususio, „vėjų apdraskyto medžio, pri- 
skirtino jūros pušų porūšiui; iš tų šakų jie padarė neš-. 
tuvus ir išklojo juos lapais bei žole, „kad Sairui Smitui 
būtų minkščiau gulėti. 

Visas tas darbas užtruko apie keturiasdešimt minučių, 
ir buvo jau dešimta valanda ryto, kai jūrininkas, Nabas 
ir Herbertas sugrįžo į olą, pas Sairą DIIES, prie kurio 
neatsitraukdamas budėjo Spiletas. 

Inžinierius pagaliau nubudo, arba, tikriau sakant, at- 
sipeikėjo po ilgo alpulio. Išblyškęs, lyg vaškinis jo vei- 
das truputį paraudo. Jis kilstelėjo ant alkūnės ir stebė- 
damasis apsidairė, tarsi klausdamas, kur esąs. 

— Ar jūs galite manęs išklausyti?— paklausė Spile- 
tas.— O gal tai jus labai nuvarginsė 

— Kalbėkite,— atsakė inžinierius. 

— O man rodos, misteris Smitas galės dar geriau jū- 
sų klausytis, jeigu paragaus šitų tetervino mėsos drebu- 
čių — tarė jūrininkas.— Paragaukite, misteri Sairai. Tai 
tetervinas, garbės žodis, tetervinas, — pridūrė jis, paduo- 
damas Smitui savo „drebučius“, į kuriuos šį kartą pridėjo 
truputį mėsos. 

Sairas Smitas suvalgė keletą kąsnelių, o likusį maistą 
pasidalijo išalkę jo draugai, kuriems toks pusrytis pasi- 
rodė gana menkas. 

— Ne bėda! — tarė jūrininkas.— Galerijose geriau pa- 
valgysime. Reikia jums pasakyti, misteri Sairai, kad į pie- 
tus nuo čia mes turime nuosavą trijų kambarių namą su 
patalais ir su krosnimi, o sandėlyje yra keliasdešimt 
paukščiukų, kuriuos Herbertas vadina „kuruku“. Neštuvai 
jums paruošti, ir, kai tik truputį atsigausite, jus perneši- 
me į savo butą. 

— Ačiū, mano mielasis,— atsakė inžinierius.— Dar 
vieną kitą valandėlę čia pagulėsiu, ir bus galima keliau- 
ti. O dabar jūs pasakokite, Spiletai. 

Žurnalistas apsakė visa, kas atsitiko ir ko Sairas Smi- 
tas negalėjo žinoti. Jis papasakojo, kaip balionas buvo 
ismestas į krantą, kaip jo keleiviai įžengė į kažkokią 
nežinomą žemę, kuri tikriausiai negyvenama, nors dar 
neaišku, ar tai sala, ar žemynas; papasakojo, kaip jie 
įsirengė buveinę Galerijose ir ėmė ieškoti Sairo Smito, 
su kokiu pasiaukojimu jo ieškojo Nabas ir kaip jie turi 
būti dėkingi ištikimajam Topui už jo sumanumą. 

— Tai jūs ne ant kranto mane radoteį— silpnu bal- 
su paklausė Sairas Smitas. 


— Ne,— atsakė Gedeonas Spiletas. 
— Ir ne jūs mane atnešėte į šią olą? 

— Ne. 

— O ar toli ji nuo rifų? 

— Bus koks pusmylis,— atsakė Penkrofas.— Jums at- 
rodo nuostabu, misteri Smitai, kaip galėjote čia patekti, 
0 mes dar labiau tuo stebimės! 

— Iš tikrųjų kažkas keista,— pasakė inžinierius. 

Pamažu atgydamas, jis vis labiau susidomėjęs klausėsi 
savo draugų. 

— Taip, keista, — sutiko Penkrofas.— O jūs ar galite 
papasakoti, kas jums nutiko, kai banga jus nuplovė? 

Sairas Smitas stengėsi susikaupti. Bet jis mažai ką 
tegalėjo prisiminti. Bangos išmestas iš aerostato tinklo, 
Jis pasinėrė į vandenį kelių sieksnių gilumon. Paskui iš- 
kilo į paviršių. Prietemoj šalia savęs jis pastebėjo su 
bangomis grumiantis kažkokį gyvą padarą. Tai buvo To- 
pas, šokęs savo šeimininkui į pagalbą. Pakėlęs akis, Smi- 
tas baliono jau nebematė: vos tiktai inžinierius ir jo šuo 
iškrito iš tinklo, palengvėjęs aerostatas lyg strėlė šovė 
aukštyn. Taip Smitas atsidūrė tarp šėlstančių bangų, ne 
arčiau kaip per pusmylį nuo kranto. Jis bandė išplaukti, 
yrėsi iš paskutiniųjų, o jį prilaikė Topas, dantimis įsiki- 
bęs jam į drabužius. Bet staiga inžinierių pagriebė smar- 
ki srovė ir pradėjo nešti į šiaurę, o tuo metu ant jo ūžte- 
lėjo banga, ir po pusvalandžio grumtynių su jūra jis ėmė 
skęsti, kartu traukdamas gilyn ir Topą. Nuo tos akimirkos 
Jis nieko neprisimena iki pat to laiko, kai buvo savo 
draugų atgaivintas. 

— Tai bangos jus tikriausiai išmetė į "krantą — tarė 
Penkrofas,— ir jums užteko jėgų čia ateiti, nes juk Nabas 
smėlyje rado jūsų pėdas. 

— Ką gi... Turbūt taip ir buvo. ..— susimąstęs pasakė 
Inžinierius. — O kitų pėdų ant kranto jūs nepastebėjote? 

— Jokių pėdų,— atsakė žurnalistas.— O jeigu net, iš- 
tikus nelaimei, ir būtų atsiradęs koks nežinomas gelbė- 
tojas, tai kodėl jis būtų jus palikęs, kai ištraukė iš van- 
denyno gelmės? 

— Jūsų teisybė, brangusis Spiletai. Klausyk, Nabai,— 
pridūrė inžinierius, įdėmiai žiūrėdamas į savo tarną.— 
Gal tu vis dėlto... Gal tau iš sielvarto tuomet galvoje 
viskas susimaišė, ir tu užmiršai... Bet ne, kokia kvaila 

mintis... O ar tos pėdos dar tebėra?— paklausė Sairas 
Smitas. | 

— Taip, kai kur tebėra, — atsakė Nabas.— Va tenai, 
prie vidinio anos kopos šlaito, pėdos išliko, nes toje vie- 
toje jos buvo apsaugotos nuo vėjo ir nuo lietaus. O ki- 
tur jas audra sunaikino. 

— Penkrofai,— tarė Sairas Smitas, — Laimis: miela- 
sis, mano batus ir pažiūrėkite, ar jie atitinka tas pėdas. 

Jūrininkas padarė, ko buvo prašomas; kartu su Her- 
bertu jis nuėjo paskui Nabą į tą vietą, kur smėlyje buvo 
išlikusios pėdos. 

Likęs vienas su reporteriu, Sairas Smitas pasakė: 

— Čia įvyko kažkas neišaiškinama! 

— Visiškai neišaiškinama! — patvirtino Gedeonas Spi- 
letas. 

— Bet tuo tarpu mes nesigilinsime į visokias mįsles, 
brangusis Spiletai. Apie tai pasikalbėsime vėliau. 

Po valandėlės grįžo Nabas ir Herbertas. 

Jokių abejonių negalėjo būti: Sairo Smito batai tiks- 
liai atitiko išlikusias pėdas. Taigi pats Sairas Smitas čia 
ir turėjo eiti. 

— Na ir gėrai,— tarė jis.— Vadinasi, aš pats nebepri- 
simenu, o jau buvau beįtariąs Nabą. Aš ėjau kaip luna- 
tikas, visai nesuvokdamas, kad kažkur einu. O čia mane 
instinktyviai atvedė Topas. Ir jis taip pat ištraukė mane 
iš bangų... Eik šen, Topai, eikš, gerasis mano šuneli! 

Gražuolis šuo, džiaugsmingai inkšdamas, puolė prie 
šeimininko ir, žinoma, už savo atsidavimą buvo karštai 
išglamonėtas. 

Skaitytojas, be abejo, sutiks, kad kaip nors kitaip pa- 
aiškinti Sairo Smito išsigelbėjimą buvo neįmanoma ir 
kad toji garbė priklausė vien tik Topui. 

Apie vidudienį Penkrofas paklausė inžinierių, ar jau 
galima jį pernešti į Galerijas. Nieko neatsakęs, Sairas 
Smitas valios pastangomis prisivertė atsistoti, bet jam 
tuojau pakirto kojas, ir jis KES už Penkrofo peties, 
kad EEE PE) | 

. — Gerai jau, gerai! — tarė Penkrotfas.— Karietą ponui 
Inžinieriui! 

"Draugai atnešė neštuvus, išklotus minkštomis sama- 
nomis bei žole ir paguldė į juos Sairą Smitą. Penkrofas 
paėmė neštuvus iš priekio, o Nabas iš užpakalio ir ėmė 
nešti pakrante. 

Iki Galerijų buvo aštuonetas mylių, o kadangi ligonį 
reikėjo nešti pamažu, neskubant, tikriausiai gana dažnai 
sustojant poilsio, tai keleiviai tikėjosi savo buveinę pa- 
siekti tik per kokias šešias valandas. 

Vis dar pūtė stiprus vėjas, bet gerai, kad nebelijo. 
Gulėdamas neštuvuose, pasikėlęs ant alkūnės, inžinierius 
stebėjo krantą, ypač viršutinę terasą. Jis nepratarė nė 
žodžio, bet žiūrėjo atidžiai, be abejo, įsidėmėdamas tos 
pakrantės kontūrus, smėlynus, uolas ir miškus. Tačiau po 
poros valandų nuovargis paėmė viršų, ir inžinierius Smi- 
tas, išsitiesęs neštuvuose, užmigo. 

Pusę šeštos nedidelė vilkstinė pasiekė granitinio kal- 
nagūbrio smailumą, o netrukus priėjo ir Galerijas. 

Visi sustojo. Neštuvus padėjo ant žemės. Sairas Smitas 
nepabudo — taip kietai jis miegojo. 

Penkrofas be galo nustebęs pamatė, kad naktį siau- 
tusi audra pakeitė jau pažįstamą vietos vaizdą. Uolynai 
buvo gana smarkiai apgriuvę, ant smėlio riogsojo nusi- 
ritę didžiuliai akmens luitai, visą krantą lyg kilimas den- 
gė storas dumblių sluoksnis. Matyt, per salelę persiritu- 
sios bangos siekė granitinio kalnagūbrio papėdę. 

Priešais Galerijų angą žemė buvo išrausta — be abejo, 
ir šias uolas daužė triuškinančios bangos. 

Baisus spėjimas dingtelėjo Penkrofui į galvą, ir jis 
Bkubiai puolė į akmeninę olą, bet tuojau pat išbėgo at- 
gal ir tarsi sustingo prie angos, sumišęs žiūrėdamas į 
draugus... 

Ugnis buvo užgesusi, šlapia žemė pavirtusi purvynu, 
Apdegintas skuduras, kuriuo jie turėjo naudotis vietoj 
pinties, pradingo. Į koridoriaus gilumą EIMETŽNSI jūra 
viską ten išvartė, viską sunaikino! 

Devintas skyrius 
Sairas vėl su draugais.— Penkrofo bandymai.— Nesėkmingos pastdn- 
gos.— Sala ar žemynas?— Inžinieriaus Smito planai.— Kurioje Ramiojo 
vandenyno vietoje?— Miško tankumyne.— Kedro kankorėžis.— Kapiva- 
ros medžioklė.— Viltingas dūmelis. 


Jūrininkas trumpai papasakojo Gedeonui Spiletui, Her- 
bertui ir Nabui, kokia nelaimė juos ištiko. Penkrofo nuo- 
mone, toji nelaimė galėjo sukelti liūdnų pasekmių, bet 
šauniojo jūrininko draugams ji padarė toli gražu nevie- 
nodą įspūdį. 

Nabas buvo toks laimingas, kad atsirado šeimininkas, 
jog Penkrofo visai nesiklausė, tikriau sakant, nenorėjo 
aptemdyti sau džiaugsmo. | 

Herbertui jūrininko būgštavimai, rodės, sukėlė šiokį 
tokį nerimą. 

O žurnalistas, išklausęs gailių Penkrofo žodžių, labai 
paprastai atsakė: 

— Patikėkite, Penkrofai, mane tai mažiausiai domina. 

— Bet juk aš jums sakau, kad ugnis užgeso! 

— Didelio čia daikto! 

— Ir niekaip dabar negalime jos užkurti. 

— Menka bėda! 

— Oi, ką jūs, misteri Spiletai!.. 

— Argi su mumis nėra Sairo?— pasakė žurnalistas — 
Mūsų inžinierius sveikas ir gyvas. Jis tikrai sugalvos, 
kaip užkurti ugnį. 

— O su kuo? 

— Su niekuo. 

Ką galėjo į tai atsakyti Penkrofas? Jis nieko neatsa- 
kė, nes širdies gilumoje ne mažiau už savo draugus tikėjo 
Sairu Smitu; jiems inžinierius Smitas buvo tikras visatos 
stebuklas, išminties ir visų žmonijos mokslų šaltinis! Ge- 
riau buvo atsidurti su Sairu negyvenamoje saloje, negu 
be Sairo — didžiausiame ir labiausiai civilizuotame Jung- 
tinių Valstijų mieste. Su Sairu jiems nieko negalėjo trūk- 
ti. Su juo nebuvo galima prarasti vilties. Jeigu tiems ge- 
riesiems žmonėms kas nors būtų pasakęs, jog žemę, į ku- 
Tią jie buvo išmesti, sunaikins ugnikalnio išsiveržimas, 

jog ši žemė nugrims į Ramiojo vandenyno gelmes, jie 
kuo ramiausiai būtų atsakę: „Čia yra Sairas. Juk matote, 
kad su mumis Sairas!“ 

Bet tuo tarpu inžinierius, ilgos kelionės neštuvuose 
išvargintas, vis dar tebemiegojo kaip negyvas, ir drau- 
gai negalėjo pasinaudoti jo išradingumu. Tad jie turėjo 
apsieiti be ugnies ir pasitenkinti labai menka vakariene. 
Tetervinai jau buvo suvalgyti, o išsikepti kokį nors kitą 
kepsnį nebuvo įmanoma. 

Pirmiausia jie įnešė Sairą Smitą į centrinį Galerijų ko- 
ridorių. Ten iš apdžiūvusių dumblių pataisė jam guolį. 
Kietas miegas inžinieriui galėjo išeiti tik į naudą, sustip- 
rinti jį labiau nei gausus maistas. 

Prieš naktį ėmė pūsti žvarbus šiaurės rytų vėjas, iI 
pasidarė labai šalta. Kadangi jūra koridoriuose išardė 
Penkrofo pastatytas užtvaras, tai dabar ten laisvai sau 
švilpavo skersvėjai, ir keleivių surastoji prieglauda pa- 
sidarė mažai betinkama gyventi. Sairas Smitas būtų visai 
sušalęs, tačiau draugai nusivilko kas švarką, kas palai- 
dinę ir gerai jį apkamšė. 

Vakarienei tą dieną buvo vis tie patys litodomai; 
Herbertas ir Nabas daugybę jų atnešė iš pajūrio, o prie 
kiaukutų jaunuolis dar pridėjo gana daug valgomų dumb- 
lių, kurių jis rado ant pakrantės uolų, užliejamų tik per 
didžiausius potvynius. Tie dumbliai, priklausantys guvei- 
ninių šeimai, buvo tam tikros rūšies sargasai, kurie džiū- 
dami duoda lipnią masę, turinčią gana daug maistingų 
medžiagų. Žurnalistas ir jo draugai, sušveitę nemažai li- 
todomų, ėmė valgyti sargasus ir pripažino, kad jų visai 
neblogas skonis. Reikia pasakyti, kad Azijos čiabuviai, 
gyvenantys Ramiojo vandenyno pakrantėse, gana plačiai 
vartoja sargasus maistui. 

— Vis dėlto laikas jau misteriui Smitui pabusti ir 
mums padėti, — pasakė jūrininkas. 

Tuo tarpu oras ėjo vis šaltyn, ir nebuvo kaip nuo 
šalčio apsisaugoti. 

Penkrofas, jausdamas didelį apmaudą, visaip bandė 
įžiebti ugnį. Jam uoliai padėjo Nabas. Jie surado šiek 
tiek sausų samanų ir su dviem titnagais ėmė skelti ki- 
birkštis. Bet samanos buvo nepakankamai sausos ir vis 

Pencroff rubbed two pieces of dry wood. 


neužsidegė, juo labiau kad ir kibirkštys buvo silpnesnės, 
negu paprastai išskeliamos su plieniniu skiltuvų. Bandy- 
mas nepavyko. 

Paskui Penkrofas pamėgino įdegti ugnį, trindamas du 
pagalius, kaip daro laukiniai. Ir jeigu pagal naują ener- 
gijos kitimo teoriją būtų buvę galima paties Penkrofo ir 
Nabo judesius paversti šilumine energija, tai jos būtų 
užtekę visam garvežio vandens katilui užvirinti. Tačiau 
ugnies jie neįdegė: pagaliai tiktai įkaito, o Nabui ir jū- 
Iininkui pasidarė karšta, daugiau nieko. 

Valandą pasidarbavęs, Penkrofas, visas prakaito išpil- 
tas, supykęs numetė pagalius. 

— Taip aš ir patikėsiu, kad laukiniai tokiu būdu įžie- 
bia ugnį! — sušuko jis.— Medžiui kad nors kas, o .ran- 
kos, ko gero, užsidegs! 

Penkrofas be reikalo tuo netikėjo. Laukiniai tikrai 
moka įdegti ugnį, greitai trindami du pagalius. Tačiau 
ne kiekvienas medis tam reikalui tinka. Be to, ne veltui 
sakoma, kad darbas meistrą giria, o Penkrofas to darbo 
neišmanė. 

Apmaudas Penkrofui greitai praėjo. Jo numestus pa- 
galius pasiėmė Herbertas ir taip pat įniko trinti vieną 
į kitą. Penkrofas pratrūko juokų, žiūrėdamas, kaip silp- 
nas paauglys sugalvojo varžytis su juo, stipruoliu Penk- 
rofu, ir taip pasitikėdamas kartoja nepavykusį jo ban- 
dymą. 

— Trink, drauguži, gerai trink! — šaipėsi jis. 

— Aš trinu tik dėl to, kad noriu sušilti kaip ir tu, 
Penkrofai,— juokdamasis atsakė Herbertas,— nes man jau 
dantys barška! 

Iš tikrųjų, Herbertas gerokai apšilo, bet tai ir viskas. 
Užkurti ugnį dabar nebuvo ko tikėtis, reikėjo palaukti 
ryto. Gedeonas Spiletas gal dvidešimtą kartą pasakė, kad 
Sairui Smitui toks uždavinys yra vieni niekai. Tuo tarpu 
žurnalistas atsigulė tiesiog ant smėlio viename Galerijų 
koridoriuje. Herbertas, Nabas ir Penkrofas pasekė jo pa- 
vyzdžiu, o Topas išsitiesė prie savo šeimininko kojų. 

Rytojaus dieną, kovo 28-ąją inžinierius pabudo apie 
aštuntą valandą ryto, pamatė šalia savo guolio draugus, 

Iauklančius jo nubundant, ir lygiai taip, kaip vakar, pir- 
tulausla paklausė: 

— Sala ar žemynas? 

Matyt, ši mintis nedavė jam ramybės. 

— O iš kur mes galime žinoti, misteri Smitai?— at- 
kuvė Penkrofas. 0 

— Nežinote? 

— Ne. Bet būtinai sužinosime, kai tik jūs galėsite 
Imus vesti čia pasižvalgyti; — tesė Penkrofas. 

— Man rodos, aš jau galiu keltis, — atsakė inžinierius 
Ir be didelio vargo atsistojo. 

— Na, ir gerai! — sušuko jūrininkas. 

— Aš buvau taip nusilpęs dėl jėgų išsekimo, — tarė 
Salras Smitas.— Mano bičiuliai, duokite man ko nors val- 
gyti, ir viskas praeis. Ugnį jūs, be abejo, susikūrėte? 

Jūrininkas sumišo ir ne tuoj atsakė į tą ua klausi- 
mą. Pagaliau įsidrąsinęs tarė: 


— Čia ir visa nelaimė, misteri Sairai! Ugnies mes ne- 
turime, tikriau sakant, ugnis buvo, bet užgeso! 


Ir Penkrofas papasakojo, kas vakar atsitiko. Inžinie- 
rių prajuokino nuotykis su vieninteliu degtukų, o po to 
nepasisekęs bandymas sukurti ugnį, trinant du pagalius, 
kaip daro laukiniai. 


— Pažiūrėsim, — tarė jis.— Jei nerasime kokio daikto, 
kuris galėtų atstoti pintį. . 

— Ką tada;— paklausė jūrininkas. 

— Tada pasidirbsime degtukų. 

— Cheminių? 

— Cheminių! 

— Ne taip jau sunku, — tarė žurnalistas, patapšnojęs 
Penkrofui per petį. 

Jūrininkas buvo kitokios nuomonės, bet nesiginčijo. 
Visi išėjo iš Galerijų. Oras buvo labai gražus. Skaisti 
saulė pakilo virš horizonto, ir jos spinduliai linksmai mir- 
gėjo, atsimušę į prizmines aukštų uolų sieneles. 

Greitai apsižvalgęs aplink, inžinierius atsisėdo ant uo- 
los nuolaužos. Herbertas jam atnešė kelerias rieškučias 
kiaukutų bei dumblių ir lyg atsiprašydamas pasakė: 

— Tai visa, ką mes turime, misteri Sairai. 

— Ačiū ir už tai, brangusis, — atsakė inžinierius— 
Šiam rytui ir to užteks. 

Jis skaniai suvalgė savo menką pusrytį, užsigerdamas 
skaidriu, tyru vandeniu, pasemtu iš upės su didele 
kriaukle. 

Draugai tylėdami žiūrėjo į jį. Šiaip taip numalšinęs 
alkį, Sairas Smitas susinėrė ant krūtinės rankas ir pa- 
sakė: 

— Taigi, mano bičiuliai, jūs dar nežinote, kur mus 
nubloškė likimas — į žemyną ar į salą? 

— Ne, misteri Sairai, nežinome, — atsakė jaunuolis. 

— Tad rytoj sužinosime, — tarė inžinierius.— Iki ryto- 
jaus teks palaukti. 

— Tik štai. ..— sumišęs prabilo Penkrofas. 

— Kas „štai“? 

— Kaipgi bus su ugnimi?— paklausė Penkrofas, irgi 
negalėdamas atsikratyti tos savo minties. 

— Nesirūpinkite, Penkrofai, ugnį mes sukursime,— at- 
sakė Sairas Smitas.— (O jūs štai ką man pasakykite... 
Vakar, kai nešėte mane neštuvais, aš, rodos, mačiau va- 
karuose kalną, iškilusį aukščiau viso šio krašto. 

— Taip, — patvirtino Gedeonas Spiletas,— kalnas čia 
yra, ir gana aukštas... 

— Puiku, — tarė inžinierius.— Rytoj mes užlipsime ant 
to kalno ir pamatysime, kur esame patekę —į salą ar 
į žemyną. O iki to, kartoju, nieko nedarysime. 

— Kaip tai nieko? Mums reikia ugnies,— užsispyręs 
pakartojo jūrininkas. 

— Bus ugnis, bus! — tarė žurnalistas.— Trupučiuką pa- 
kentėkite, Penkrofai. 

Jūrininkas pasižiūrėjo į jį labai raiškiu žvilgsniu, tar- 
tum sakydamas: „Jeigu jumis pasikliautume, misteri Spi- 
letai, kepsnio negreit ragautume!“ Tačiau jis susivaldė 
ir nutylėjo. 

O Sairas Smitas jam neatsakė nė žodžio, tarsi ugnis 
jam būtų visai nerūpėjusi. Paskendęs savo mintyse, jis 
ilgai tylėjo ir pagaliau prašneko: 

— Mano bičiuliai, mūsų padėtis gal ir liūdna, bet la- 
bai aiški. Viskas labai paprasta. Galimas daiktas, kad 
mes esame žemyne, o tuomet po ilgesnių ar trumpesnių 

klajonių pasieksime kokias nors gyvenamas vietas. Bet 
gal patekome į salą, o tada jau viena iš dviejų: jeigu 
sala gyvenama, pasistengsime išsisukti iš bėdos, vietinių 
gyventojų padedami, o jeigu negyvenama — sugalvosime, 
kaip savo jėgomis iš čia ištrūkti. 


— Taip, viskas labai paprasta, kas begali būti pa- 
prasčiau! — suniurnėjo Penkrofas. 

— Bet kur vis dėlto uraganas mus nunešė? Kaip jūs 
manote, Sairai?— paklausė žurnalistas. 

— Aš, žinoma, negaliu tikrai to Žinoti, bet yra pa- 
grindo manyti, kad esame kur nors Ramiajame vande- 
nyne. Juk tuomet, kai išskridome iš Ričmondo, pūtė šiau- 
rės rytų vėjas, ir jau pats uragano stiprumas aiškiai rO- 
do, kad vėjo kryptis nesikeitė. O jeigu visą laiką pūtė 
tas pats vėjas — iš šiaurės rytų į pietvakarius, tai mes 
perskridome keletą valstijų — Šiaurės Karoliną, Pietų Ka- 
roliną, Džordžiją, po to Meksikos įlanką ir pačią Meksiką 
siauriausioje jos dalyje, paskui tam tikrą Ramiojo van- 
denyno ruožą. Aš manau, kad balionas iš viso nuskrido 
ne mažiau kaip šešis ar septynis tūkstančius mylių, ir 
jeigu vėjo kryptis pasikeitė nors per pusę rumbo, tai 
mus galėjo nunešti į Markizų arba į Tuamotu salas, o jei- 
gu jo greitis buvo didesnis negu aš manau, tai, galimas 
daiktas, būsime atsidūrę Naujojoje Zelandijoje. Tokiu 
atveju mums bus nesunku sugrįžti į tėvynę, — galime ti- 
kėtis pagalbos iš anglų arba iš čiabuvių maorių. Bet jei- 
gu patekome į kurią nors negyvenamą Mikronezijos salą 
(tai gal nustatysime, užlipę ant to aukštojo kalno, apie 
kurį kalbėjau), tuomet turėsime čia pasilikti amžinai! 

— Amžinai?— sušuko žurnalistas.— Brangusis Sairai, 
ką jūs pasakėtet Amžinai? 

-— Protingiausia yra pasiruošti blogiausiam dalykui, — 
ntsakė inžinierius.— (O visa, kas gera, tegu 0E maloni 
staigmena. 

— Teisingai! — pritarė Penkrofas.— Bet vis dėlto ti- 
kėsimės, kad pro mūsų salą — jeigu čia sala — plaukia 
Juros laivai. Kitaip mums būtų visai riesta! 

— Nieko negalime sužinoti, neužlipę ant kalno, ir tat 
reikia padaryti kuo greičiausiai — atsakė inžinierius. 

— Bet ar jūs rytoj pajėgsite, misteri Sairai, atlikti 
tokį sunkų žygį?— susirūpino Herbertas. 

— Tikiuosi, kad įstengsiu,— atsakė inžinierius,— įeigu 
tik Penkrofas ir tu, mano vaikuti, pasirodysite kaip su- 
manūs ir vikrūs medžiotojai. | 

— Misteri Sairai, — maldaujamu balsu prašneko jūri- 
ninkas,— jeigu jau kalbate apie medžioklę, leiskite jums 
pasakyti, kad be reikalo parnešime šviežienos, jei nebus 
ant ko jos kepti. 

— Parneškite, Penkrofai, parneškite šviežienos,— pa- 
sakė Sairas Smitas. | 

Buvo nutarta, kad inžinierius ir Gedeonas Spiletas pa- 
siliks prie Galerijų ir apžiūrės krantą bei viršutinę plyn- 
aukštę. Tuo tarpų Nabas, Herbertas ir Penkrofas eis į 
mišką, parinks daugiau kuro ir pasistengs parnešti kuo 
didesnį laimikį — ir plunksnuočių, ir PEEEEOJŲ, kas tik 
paklius. 

Medžiotojai iškeliavo dešimtą valandą ryto. Herbertas 
buvo kupinas vilčių, Nabas ėjo linksmai nusiteikęs, tik 
Penkrofas piktai bambėjo: 

— Jie tikriausiai nesukurs ugnies. Nebent tik žaibas 
tvykstelėtų iš dangaus ir uždegtų jiems malkas. | 

Visi trys žygiavo paupiu, o kai priėjo upės vingį, 
jūrininkas sustojo ir paklausė savo draugus: 

— Ką pirmiau darysime? Ar eisime medžioti, ar malkų 
rinksime? 

— Eisime medžioti — atsakė Herbertas. — Antai Topas 
jau ieško. 

— Gerai, pirma pamedžiosime, o paskui grįšime čia 
pasimalkauti. 

Taip nutarę, Herbertas, Nabas ir Penkrofas išsilaužė 
jauname eglynėlyje tris lazdas ir leidosi paskui Topą, ku- 

ris bėgo per aukštą žolę. | 

Šį kartą medžiotojai pasuko nuo upės kranto ir nu- 
ėio gilyn į mišką. Aplinkui čia augo tie patys spygliuo- 
čiai, daugiausia pušys. Vietomis miškas praretėdavo, prieš 
akis atsiverdavo aikštelė, kur galingos pušys niūksojo lyg 
kokie milžinai. Matyt, mūsų aeronautai buvo atsidūrę 
aukštesnėse geografinėse platumose, negu spėjo inžinie- 
rius. Kartais pasitaikydavo laukymių, kur į visas puses 

styrojo senų, apsamanojusių sausmedžių šakos, o ant že- 
mės gulėjo daugybė išvartų, — žodžiu, tai buvo turtingiau- 
sias gamtinis kuro sandėlis. Paskui vėl eidavo miškas, 
beveik neįžengiama tankynė, suaugusi lyg vientisa siena. 

Tuose nepažįstamuose tankumynuose, kur nebuvo pra- 
minta jokio takelio, lengvai galėjai paklysti. Todėl Penk- 
rofas retkarčiais vis įlauždavo medžių šakas, tikėdamasis 
pagal tas gaires surasti kelią atgal prie upės. Jis jau gal- 
vojo, kad gal be reikalo jie nėjo išilgai kranto, kaip 
pirmojoj savo ekspedicijoj, nes dabar keliavo jau visą 
valandą, o jokio grobio dar neužtiko. Topas landžiojo po 
žemai nukarusiomis šakomis ir kartais išbaidydavo paukš- 
čių, bet jie medžiotojų artyn neprisileido. Visi kuruku 
buvo kažkur dingę, ir Penkrofas jau svarstė, ar never- 
tėtų vėl eiti į pelkėtąją miško dalį, kur anąkart jis taip 
sėkmingai meškere sugavo terervinus. | 

— Ė, Penkrofai! — pašaipiai tarė Nabas.— Kur tavo 
laimikis? Juk tu mano šeimininkui žadėjai daug daug 
šviežienos. O žiūrėk, nebus ko kepti. Be reikalo tik dėl 
ugnies sukai galvą! 

— Pakentėk, Nabai,— atsakė jūrininkas.— Mes savo 
darbą padarysime, bet ką rasime sugrįžę? 

— Tai tu netiki misteriu Smitu? 

— Tikiu. 

— Bet netiki, kad jis sukurs ugnįė | 

— Kai pamatysiu ugnį degant židinyje, tada pati- 
kėsiu. 

— Jeigu mano šeimininkas pasakė, tai ugnis bus! 

— Pažiūrėsim. 

Saulė dar nebuvo pasiekusi zenito, ir medžiotojai ga- 
lėjo žygiuoti toliau. Herbertas rado medį su valgomais 
vaisiais. Tai buvo kedrinė pušis, auganti vidutiniame 
Amerikos ir Europos klimate; jos puikūs riešutai yra 
labai vertinami. Kankorėžiuose riešutai buvo jau visai 
prinokę, ir Herbertas su draugais gardžiai jų pavalgė. 

— Mat kaip, — pasakė Penkrofas,— vietoj duonos — 
dumbliai, vietoj mėsos — žali moliuskai, o desertui — 
kedro kankorėžiai. Kokius dar pietus gali pasigaminti 
žmonės, jeigu jie neturi nė vieno degtuko! 

— Gana gi tau skųstis! — atsiliepė Herbertas. 

They saw Top bolding an animal. 


— Aš, drauguži, visai nesiskundžiu. Bet sakyk, ką 
nori, o nuo tokio valgio sotus nebūsi, juk tai ne mėsa. 

— Topas kažką aptiko! — šūktelėjo Nabas ir nubėgo 
į tankmę, kur lojo šuo ir buvo girdėti kažkoks keistas 
kriuksėjimas. 

Jūrininkas ir Herbertas leidosi bėgti paskui Nabą. Jei- 
gu pasitaikė koks grobis, reikia jį sugauti, o ne ginčytis, 
ant ko reikės jį kepti. 

Prasiskverbę pro žalius krūmus, medžiotojai išvydo, 
kad Topas, sugriebęs už ausies, taršo kažkokį gyvulėlį. 
Tas keturkojis, panašus į paršiuką, buvo gal pustrečios 
pėdos ilgio, apžėlęs tamsiai rudais, papilvėje kiek švie- 
sesniais šeriais. Į žemę jis buvo tvirtai įsispyręs plėvė- 
tomis kojomis. 

Herbertas nusprendė, kad tai kapivara— vienas iš 
stambiausių graužikų šeimos atstovų. 

Kapivara visai negalvojo nuo šuns gintis, tik vartė 
kvailas, taukais aptekusias akis. Matyt, ji pirmą kartą 
matė žmones. 

Nabas tvirčiau suspaudė rankoje lazdą ir jau norėjo 
tvoti graužikui, bet tas staiga pašoko ir, palikęs Topo 
dantyse galiuką savo ausies, garsiai kriuksėdamas, lei- 
dosi bėgti, užlėkė ant Herberto, vos jo neparvertė ir 
dingo miške. 

— Ak, nenaudėlis! — sušuko Penkrofas. 

Visi puolė paskui Topą vytis bėglį ir jau buvo jį be- 
sučiumpą, tik staiga žvėrelis šoko į ežeriuką, aplink ap- 
augusį šimtametėmis pušimis, ir pasinėrė į vandenį. 

Medžiotojai sumišę sustojo. Topas irgi šoko į ežerą, 
bet kapivara, nunirusi į dugną, nesirodė. 

— Palauksim,— tarė Herbertas,— ji greitai išnirs. 

— O gal ji paskendo?— paklausė Nabas. 

— Ne,— atsakė Herbertas.— Ar matėte, kokios jos ko- 
jos? Plėvėtos. Tai beveik kaip amfibija. Mes čia jos pa- 
tykosime. 

Topas vis dar nelipo iš vandens. Medžiotojai sustojo 
ant kranto iš visų pusių, kad kapivara neturėtų kur pa- 
bėgti, o Topas, jos ieškodamas, plaukiojo po ežeriuką. 

Herbertas neapsiriko. Po keleto minučių kapivara iš- 
kilo į paviršių, ir Topas ją tuojau sugriebė, neleisdamas 

vėl pasinerti. Bematant kapivara buvo išvilkta į krantą, 
ir Nabas lazdos smūgiu ją nudėjo. 

— Valio! — suriko Penkrofas, kuris mėgo tą pergalės 
šauksmą.— Dabar kad tik būtų žarijų, ir mes tą graužiką 
sugraušime iki paskutinio kaulelio! 

Jis užsivertė laimikį ant peties ir, pagal saulę nusta- 
tęs, kad yra jau apie antrą valandą dienos, davė ženk- 
lą grįžti. 

Topo instinktas ir šiuokart medžiotojams pasitarnavo: 
protingo gyvulio vedami, jie neklaidžiodami išėjo iš tan- 
kumyno ir po pusvalandžio jau buvo prie upės vingio. 

Kaip ir pirmąjį kartą, Penkrofas iš medžių kamienų 
greitai -surišo plaustą, nors tai jam atrodė betikslis dar- 
bas, kadangi dabar nebuvo ugnies; plaustą medžiotojai 
paleido į upę, ir jis nuplaukė pasroviui. 

Bet kokius penkiasdešimt žingsnių nuo Galerijų Penk- 
rofas staiga sustojo, griausmingai riktelėjo „valio“ ir iš- 
tiesė ranką, rodydamas į akmeninio stogo kraštą. 

— Herbertai! Nabai! Žiūrėkite! — sušuko jis. 

Viršum uolų, vėjo blaškomas, kamuoliais kilo dūmų 
stulpas! 


Dešimtas skyrius 


Inžinieriaus išradimas.— Klausimas, neduodantis Sairui Smitui ramy- 
bės.— Ekspedicija į kalnus.— Miškas.— Vulkaninis dirvožemis.— Trago- 
panai.— Mutlonai.— Pirmoji plynaukštė— Nakvynė.— Kalno viršūnėje. 


Po valandėlės visi trys medžiotojai jau buvo prie lieps- 
nojančio ugniakure laužo, šalia kurio sėdėjo Sairas Smi- 
tas ir Žurnalistas. Penkrofas sustojo ir kaip nebylys žiū- 
rėjo į juos, rankose laikydamas savo laimikį 

— Na, ką gi, mielasis?— sušuko reporteris.— Ugnis 
juk dega! Tikrų tikriausia ugnis. Ant jos puikiausiai bus 
galima iškepti tą žvėrį, ir mes išsikelsime puotą. 

— Kas uždegė? ..— stebėjosi Penkrofas. 

— Saulė! 

Tai buvo tikra tiesa. Pati saulė uždegė ugnį, kuri taip 
nudžiugino Penkrofą. Jūrininkas netikėjo savo akimis ir 

buvo taip apstulbintas, jog inžinieriaus nieko net ne- 
klausinėjo. 

— Jūs turėjote didinamąjį stiklą, misteri Smitai?— pa- 
klausė Herbertas. 

— Ne, mano vaikuti, — atsakė inžinierius — bet aš jį 
padariau. 

Ir Sairas Smitas parodė prietaisą, kuris jam atstojo 
didinamąjį stiklą. Jis paprasčiausiai pasinaudojo dviem 
išgaubtais stiklais, išėmęs juos iš savo ir Gedeono Spileto 
kišeninių laikrodžių. Pripylęs tarp stiklų vandens, inži- 
nierius juos sudėjo ir kraštus aplipdė moliu. Tokiu būdu 
jis padarė abipus iškilą uždegamąjį stiklą; sutelkęs į jo 
židinį saulės spindulių pluoštą, jis nukreipė tuos spindu- 
lius į žiupsnelį sausų samanų, ir samanos užsidegė. 

Jūrininkas pažiūrėjo į sumaniai padarytą prietaisą, 
paskui pažiūrėjo į inžinierių ir nepratarė nė žodžio. Bet 
koks iškalbingas buvo jo žvilgsnis! Jeigu Sairas Smitas 
ir nevirto jo akyse dievybe, tai vis dėlto neatrodė ir 
paprastas mirtingasis. Pagaliau Penkrofas atgavo žadą. 
— Užrašykite tai, misteri Spiletai — tarė jis.— Užra- 
šykite savo knygutėje! | 

— Jau užrašyta, — atsakė Žurnalistas. 


Po to Penkrofas, Nabo padedamas, pritaisė iešmą, ir 
netrukus gražiai išdorota kapivara, lyg jaunas paršiukas, 
jau pradėjo rusvėti, kepdama ant skaidrios ugnies. 

Galerijos vėl pasidarė pakenčiamas būstas, — nuo lau- 
žo po koridorius ėmė sklisti šiluma; vėl buvo iš akmenų 
sukrautos pertvaros. | 

Kaip matome, inžinierius Smitas ir jo draugai naudin- 
gai praleido tą dieną. Sairas Smitas jau sustiprėjo ir net 
buvo užlipęs ant viršutinės plynaukštės. Iš ten jis akylu 
žvilgsniu, įpratusiu nustatyti atstumą, ilgai žiūrėjo į kū- 
gio pavidalo kalną, ant kurio jie rytojaus dieną ketino 
užkopti. Tas kalnas buvo už šešeto mylių į šiaurės va- 
karus, o jo aukštis turbūt siekė pusketvirto tūkstančio 
pėdų viršum jūros lygio. Vadinasi, nuo kalno viršūnės 
bus galima matyti aplinkui penkiasdešimties mylių spin- 
duliu. Labai galimas daiktas, kad tuomet pavyks išspręs- 
ti klausimą: „Sala ar žemynas?" — tą klausimą, kuris tuo 

tarpu Sairui Smitui ne be pagrindo atrodė pats svarbiau- 
sias. 

Pavakarieniavo visi labai skaniai. Kapivaros mėsa bu- 
vo tikrai puiki. Po mėsos dar užvalgė dumblių ir kedro 
riešutų. Inžinierius beveik nieko nekalbėjo, jo mintys 
sukosi apie būsimą kelionę. 

Penkrofas porą kartų buvo pradėjęs samprotauti, ką 
jiems reikėtų daryti, bet Sairas Smitas, būdamas, matyt, 
labai nuoseklaus proto žmogus, tiktai lingavo galvą. 

— Rytoj viską išsiaiškinsime,— kartojo jis,— ir 92 
matysime, ką reikia daryti. 

Po vakarienės įmetę į ugniakurą daugiau malkų, visi 
Galerijų gyventojai, o drauge su jais ir ištikimasis šuo 
Topas, kietai sumigo. 

Joks nelemtas įvykis nesudrumstė jiems tą naktį ra- 
maus miego, ir kitą rytą, kovo 29-ąją, visi pabudo pa- 
ilsėję ir žvalūs, sukaupę naujų jėgų prieš ekspediciją, 
nuo kurios priklausė jų likimas. 

Viskas kelionei buvo paruošta. Kepsnio likučiais ke- 
leiviai galėjo maitintis dar ištisą parą. Be to, jie tikėjosi 
maisto atsargą papildyti kelionėje. Kadangi stikliukai bu- 
vo sudėti atgal į inžinieriaus ir Gedeono Spileto laikro- 
džius, tai Penkrofas apdegino ugnyje skudurėlį, kuris tu- 
rėjo atstoti pintį. O titnago šituose, be abejo, vulkaninės 
kilmės uolynuose galėjai rasti kiek tik nori. 

Buvo pusė aštuntos ryto, kai tyrinėtojai, pasiėmę laz- 
(las, išėjo iš savo stovyklos. Penkrofui patarus, jie nu- 
sprendė eiti jau pažįstamomis vietomis — per mišką, o 
grįžti kitu keliu. Be to, mišku neabejotinai buvo trum- 
piausias kelias į kalną. Taigi visi leidosi į pietus ir, ap- 
lenkę granitinio kalnagūbrio pietinį kraštą, toliau ėjo 
kairiuoju upės krantu, o nuo tos vietos, kur upė sukosi 
Į pietvakarius, keleiviai žengė gilyn į mišką. Greit jie 
surado takelį, medžiotojų pramintą spygliuočių paūks- 
mėje, ir devintą valandą Sairas Smitas su draugais išėjo 
| vakarinį miško pakraštį. 

Iš pradžių jie keliavo pelkėta žemuma, toliau disjės 
Jemis buvo sausas ir smėlėtas: prasidėjo nuožulnus pa- 
kilimas, einantis nuo kranto į to nepažįstamo krašto gi- 
lumų. Po aukštais medžiais šmėkščiojo kažkokie Žžvėre- 

liai. Bet dar nespėjus Topui jų išbaidyti, šeimininkas tuč- 
tuojau šaukdavo jį atgal, tardamas, kad dabar ne laikas 
medžioti, — paskiau jie pažiūrės. Tokių žmonių, kaip in- 
žinierius Sairas Smitas, negalima atitraukti nuo užsibrėžto 
tikslo, nuo tos minties, kuri yra juos užvaldžiusi. Gal ne- 
apsiriksime pasakę, kad jis net nesidomėjo tos vietovės 
pobūdžiu, jos reljefu ir gamtos turtais. Jis buvo užsibrėžęs 
uždavinį — įkopti į kalną — ir nenorėjo kreipti dėmesio į 
ką nors kita. 

Dešimtą valandą keleiviai trumpai sustojo pailsėti. 
Vos tik jiems išėjus iš miško, prieš akis iškilo kalnaguūb- 
rio kontūrai. Aukščiausią jo dalį sudarė dvi kūgio pa- 
vidalo viršūnės. Viena turėjo maždaug pustrečio tūks- 
tančio pėdų aukščio; jos atšakos, tarytum kokie rams- 
čiai, buvo kažkaip keistai išsilenkusios ir atrodė nelygi- 
nant milžiniškos žvėries letenos nagai, įsikibę į žemę. 
Tarp tų atšakų vingiavo tarpekliai, skardingi jų šlaitai 
buvo apaugę medžiais iki pat nukirstos pirmojo kalno 
viršūnės. Šiaurės rytų atšlaitėje augmenija buvo, matyt, 
ne tokia tanki, tarp žalių giraičių švietė gana vingiuotos 
properšos, tikriausiai lavos srautų išdegintos. 

Šalia pirmojo kūgio stūksojo antras; apvalaina jo vir- 
šūnė buvo šiek tiek pakrypusi, tarsi ant šalies nusmauk- 
ta kepurė. Plikuose jos šlaituose daug kur riogsojo raus- 
vos uolos. | 

Kaip tik į to antrojo kalno viršūnę jiems ir reikėjo 
įkopti; ir, matyt, geriausia buvo eiti kalnagūbrio atšakų 
keteromis. | 

— Mes esame vulkaninės kilmės kalnuose,— pasakė 
Sairas Smitas ir savo draugų priešakyje žengė vingiuotu 
ir gana nuolaidžiu šlaitu, kopdamas į vieną kalnyno at- 
šaką, einančią pirmosios plynaukštės link. 

Žemės paviršius buvo vulkaninių jėgų išraižytas, iš- 
verstas ir sugrioztas. Visur gulėjo pavieniui išmėtyti rie- 
duliai akmenys, bazalto, pemzos ir obsidiano luitai. Šen) 
bei ten žaliavo aukšti spygliuočiai — tų pačių rūšių me- 
džiai, kurie augo keliais šimtais pėdų žemiau, tarpekliuo- 
se ir jų skardžiuose, susipynę į tokį tankumyną, kad pro 
jį negalėjo prasiskverbti saulės spinduliai. 

Šlaito pradžioje Herbertas pastebėjo žvėrių pėdas. Čia 
neseniai buvo praėję kažkokie stambūs gyvūnai, gal net 
pavojingi grobuonys. 

— Tie malonūs žvėrys turbūt nesutiks geruoju už- 
leisti mums savo valdų,— tarė Penkrofas. 

— Na ką gi, pasistengsime jų atsikratyti — atsakė žuI- 
nalistas, kuriam jau buvo tekę medžioti Indijoje tigrus, 
o Afrikoje liūtus.— Bet tuo tarpu reikia būti atsargiems. 

Keleiviai kopė pamažu, nes pasitaikydavo įvairių ne- 
nugalimų kliūčių ir reikėdavo nukrypti nuo tiesaus ke- 
lio. Kartais šlaitą staiga perkirsdavo praraja, ir nedidelis 
būrelis turėdavo ją apeiti. Kitur vėl noromis nenoromis 
traukdavosi, grįždavo atgal, ieškodami patogesnės vie- 
tos lipti aukštyn. O laikas slinko, didėjo nuovargis. Vi- 
dudienį jie sustojo aukštų eglių paūksmėje prie upelio, 
kaskadomis lekiančio per akmenis; tuo metu buvo nueita 
tik pusė kelio iki pirmosios viršukalnės, ir pasidarė aišku, 
kad su šviesa į ją įkopti nepavyks. 

Iš sustojimo vietos buvo plačiai matyti jūra, bet de- 
šinėje pusėje horizontą užstojo aukštas, smailus kyšulys, 
nutįsęs į pietryčius, ir keleiviai negalėjo nustatyti, ar už 
jo eina jūra, ar sausuma. Kairėje buvo matyti per kele- 
tą mylių į šiaurę, o šiaurės vakaruose tolimesnį vaizdą 
dengė keisčiausių apybraižų kalnyno atšaka, atrodanti 
lyg sustingęs kadaise išsiveržusio ugnikalnio lavos srau- 
tas. Taigi kol kas dar nebuvo galima atsakyti į klausimą, 
kurį Sairas Smitas norėjo išspręsti. 

Pirmą valandą visi iškeliavo toliau. Reikėjo pasukti 
į pietvakarius ir vėl leistis į gana tankų mišką. Čia ke- 
leiviams prieš akis nuo medžio į medį skraidė kelios po- 
ros fazanų šeimos paukščių. Tai buvo tragopanai su pa- 
gurklyje kabančiu mėsingu lezgiu ir dviem cilindrinėm 
antaugom viršum akių. Paukščiai buvo didumo sulig na- 
miniu gaidžių; rudos patelės atrodė paprastai, o patinė- 
liai buvo išsidabinę puošniomis raudonomis plunksnomis, 
nušlakstytomis baltais taškučiais. Gedeonas Spiletas, taik- 
liai paleidęs akmenį, užmušė vieną iš tų tragopanų, į ku- 
riuos Penkrofas, gryname ore išalkęs, žiūrėjo su didžiau- 
siu godumu. 

The climbevs struggled up a stecp slope. 


Išėję iš miško, keleiviai, padėdami vienas kitam, už- 
kopė kokį šimtą pėdų labai stačiu skardžiu ir pasiekė 
viršutinį kalnagūbrio - aukštą, susidariusį neabejotinai iš 
vulkaninių uolienų, kur beveik nebuvo medžių. Čia rei- 
kėjo vėl pasukti į rytus ir šlaitu eiti vingiais, nes kal- 
nas darėsi vis statesnis, kopti buvo vis sunkiau, — kiek- 
vienas turėjo žengti labai atsargiai ir žiūrėti, kur stato 
koją. Priešakyje lipo Nabas ir Herbertas; Penkrofas žy- 
giavo paskutinis, o vidury kopė Sairas Smitas ir Žžurna- 
listas. Šiose aukštumose gyvenantys žvėrys (pėdų čia bu- 
vo nemaža), be abejo, turėjo turėti plieninius raumenis 
ir būti labai vikrūs, kaip, pavyzdžiui, kalnų ožiai ir lau- 
kinės ožkos. Kai kuriuos iš tų gyvūnų jiems pasitaikė net 
pamatyti. Pirmą kartą juos išvydęs, Penkrofas pavadino 
juos savaip. 

— Avinai! — sušuko jis. 

Keleiviai sustojo. Per kokius penkiasdešimt žingsnių 
stovėjo šeši ar septyni stambūs gyvuliai plačiais, atgal 
užriestais, galuose priplotais ragais, apžėlę ilgomis, tar- 
tum šilkinėmis rusvos spalvos vilnomis, dengiančiomis 
tankią pavilnę. 

Bet tai buvo ne paprasti, o ypatingos veislės avinai, 
sutinkami kalnuotose vidutinio klimato šalyse. Herber- 
tas juos pavadino mutlonais. 

— O ar jie tinka kepsniui ar šniceliams?— paklausė 
jūrininkas. 

— Puikiausiai,— atsakė Herbertas. 

— Na, vadinasi, tai avinai! 

Tarsi sustingę tarp bazalto luitų, muflonai nustebę 
žiūrėjo į atėjūnus — turbūt jie pirmą kartą matė žmones. 
Paskui išsigandę staiga puolė ai8s: ir bematant dingo 
tarp uolų. 

— Iki pasimatymo! — šūktelėjo jiems Penkrofas taip 
komiškai, jog visi nejučiomis susijuokė. 

Ir vėl keleiviai ėmė kopti toliau. Daug kur per šlai- 
tą painiais Zigzagais vingiavo sustingusios lavos srautai. 
Ne kartą pasitaikė užeiti rūkstančias nedideles solfata- 
ras, ir jas reikėdavo aplenkti. Kai kur siera buvo nugu- 
lusi kaip kristalinės druzos, įsiterpusios į uolienas, ku- 
rias ugnikalnis išmeta pirmiau, o tik paskui iš jo prade- 

(In lietis lava: stambiagrūdžiai, smarkiai sukepę pucola- 
nal ir balzgani vulkaniniai pelenai, susidedantys iš bega- 
llnės daugybės smulkių lauko špato kristalų. 

Artėjant prie pirmosios plynaukštės, kurią sudarė ar- 
timojo ugnikalnio papėdė, lipti pasidarė dar sunkiau. Ket- 
virtą valandą jau buvo praeita miškinga zona. Tik kur 
nė kur stirksojo kreivos, plikos pušys, turbūt labai ga- 
jos, jeigu tokiame aukštyje atsilaikydavo prieš siautė- 
Jančius vandenyno vėjus. Sairo Smito ir jo draugų lai- 
mei, diena buvo giedra, rami, — juk trijų tūkstančių pėdų 
aukštyje, pakilus kiek stipresniam vėjui, būtų buvę daug 
sunkiau kopti į viršūnę. Dangus buvo tyras, be jokio de- 
besėlio, oras visiškai vaiskus. Aplinkui viešpatavo di- 
džiausia tyla. Saulė jau nusileido už ugnikalnio viršuti- 
nio kūgio, kuris vakaruose užstojo pusę horizonto; mil- 
žiniškas to kalno šešėlis nutįso iki pat kranto ir, lei- 
džiantis saulei žemyn, vis labiau ilgėjo. Rytuose driekėsi 
lengvi, pusiau permatomi debesėliai, saulėlydžio i 
lių nudažyti visomis vaivorykštės spalvomis. 

Tik penki šimtai pėdų teskyrė mūsų keleivius nuo 
tos plynaukštės, kur jie ketino sustoti nakvynės, bet, 
lipant į ją, reikėjo tiek sukiotis, kad tas trumpas kelias 
pailgėjo bent iki dviejų mylių. Dažnai stačioje įkalnėje 
kojos slydo per lygų, tartum nušlifuotą sustingusios la- 
vos paviršių, jeigu tik išdūlėjusiose uolienose jie neras- 
davo kur tvirčiau atsiremti. Diena jau baigėsi, pradėjo 
temti, kai Sairas Smitas ir jo draugai, po septynių valan- 
dų Žygio labai išvargę, pagaliau pasiekė plynaukštę ir 
sustojo pirmojo kūgio papėdėje. 

Dabar tik greičiau įsirengti stovyklą, kuo nors pasi- 
stiprinti, o paskui — gulti! Antrasis kalno aukštis sto- 
vėjo ant granitinio pamato, ir aplinkui riogsojo tiek daug 
uolų, jog susirasti tarp jų prieglaudą buvo nesunku. Ku- 
IO čia mažai tebuvo, bet vis dėlto pavyko sukurti laužą, 
prisirinkus samanų ir sausų šakų, kadangi ant plynaukš- 
tės šen bei ten kerojo krūmai. Kol Penkrofas krovė iš 
akmenų židinį, Nabas ir Herbertas nuėjo kuro paieškoti. 
Netrukus juodu atnešė po didelį glėbį žagarų. Su dviem 
titnagais įskėlus kibirkštis, ėmė rusenti apdegintas sku- 
durėlis, panaudotas vietoj pinties. Nabas įpūtė ugnį, ir 

po keleto akimirkų uolų priedangoje, linksmai spragė- 
damas, jau liepsnojo laužas. 

Ugnį keleiviai sukūrė, norėdami tik pasišildyti, nes 
į vakarą smarkiai atvėso oras, o kepti fazano dabar ne- 
ketino — Nabas jį laikė rytojaus dienai. Vakarienei buvo 
tik keptos kapivaros likučiai ir kedro riešutai. Pusę šeš- 
tos visi jau buvo pavalgę. 

Tuomet Sairui Smitui dingtelėjo mintis: kol dar visai 
nesutemo, apžiūrėti platų, apvalų viršutinio kūgio pa- 
grindą. Prieš guldamas jis norėjo sužinoti, ar pavyks ap- 
eiti aplink kūgį, jeigu stačiais šlaitais nebus įmanoma 
įlipti į pačią jo viršūnę. Ši mintis jam nedavė ramybės: 
juk iš tos pusės, kur buvo pakrypusi sniego kepurė, tai 
yra iš šiaurės, kalnas galėjo būti neprieinamas. O jeigu 
nebus galima nei įkopti į viršūnę, nei apeiti aplink kūgį 
jo papėde, tai nepavyks apžiūrėti vakarinėje kalno pu- 
sėje esančių apylinkių, vadinasi, ir BE9IENOS tikslas 
ne visai bus pasiektas. 

Todėl Sairas Smitas, nepaisydamas nuovargio, plyn- 
aukštės pakraščiu leidosi į šiaurę; Herbertas nuėjo 
drauge su juo, tuo tarpu Penkrofas ir Nabas ėmė ruošti 
nakvynei vietą, o Gedeonas Spiletas savo užrašų kny- 
gutėje žymėjosi praėjusios dienos įvykius. 

Vakaras pasitaikė giedras, ramus. Dar ne visai buvo 
sutemę. Sairas Smitas ir jaunuolis ėjo tylėdami. Kūgio 
papėdė vietomis paplatėdavo, ir tada eiti būdavo leng- 
va, čia vėl susiaurėdavo, užgriauta nuvirtusių uolų, ir 
tuomet jau mūsų tyrinėtojai žengdavo atsargiai, vienas 
paskui kitą. Po kokių dvidešimties minučių jiems teko 
sustoti. Toliau abu kūgiai prie pagrindo buvo visiškai 
suaugę draugėn. O apeiti tą kalną šlaitu, turinčiu septy- 
niasdešimties laipsnių nuolydį, buvo neįmanoma. 

Taigi Sairui Smitui ir jaunajam jo draugui nepavyko 
apeiti aplink viršukalnę, bet jie pamatė, kad ES 08 į ją 
įkopti. 

Iš tikrųjų, priešais juos buvo gilus plyšys, kertantis 
viršutinio kraterio šoną. Krateris atrodė lyg milžiniškas 
piltuvas, iš kurio senais laikais, kai tas ugnikalnis dar 
tebeveikė, tekėjo ištirpusi lava. Atšalusi lava sukietėjo, 
ir šlako gabalai, sustingę jos plutoje, sudarė nelyginant 

pačios gamtos įrengtus laiptus su plačiomis pakopomis, 
kuriomis lipti į kalną galėjo būti daug lengviau. 

Sairas Smitas iš karto pastebėjo tą plyšio ypatybę, 
ir, nors buvo jau sutemę, jis nesvyruodamas drauge su 
neatsiliekančiu nuo jo Herbetu ėmė kopti tais didžiuliais 
„laiptais“. . 

Iki kūgio viršūnės buvo koks tūkstantis pėdų. Bet ar 
prieinamos kraterio sienos? Greit mes tai sužinosime. 
Inžinierius buvo pasiryžęs lipti tol, kol bus galima. Lai- 
mė, kad kraterio sienomis ėjo vingiuotos vagos, tarytum 
milžiniško sraigto sriegiai, dėl to lengviau buvo lipti. 

Ugnikalnis, be abejo, buvo jau seniai užgesęs. Vir- 
šum jo šlaitų nevinguriavo nė mažiausia dūmų srovelė. 
Iš jo gilumos nesiveržė nė mažiausias liepsnos liežuvėlis. 
Nebuvo girdėti net silpno griaudėjimo, požeminio dun- 
desio,— visiška ramybė viešpatavo tamsioje bedugnėje, 
kuri ėjo gal iki pat žemės gelmių. Oras kraterio viduje 
nebuvo prisigėręs sieros garų. Taigi ugnikalnis ne šiaip 
sau snaudė, o buvo visai apmiręs. 

Atrodė, kad Sairo Smito žygis pasibaigs sėkmingai. 
Drauge su Herbertu jis kopė vis aukščiau, ir kraterio 
sienos vis labiau plėtėsi. Apskritas dangaus lopas, pil- 
kuojantis tarp kraterio kraštų, vis didėjo. Galima sakyti, 
kad po kiekvieno žingsnio Sairas Smitas ir Herbertas 
viršum galvų išvysdavo vis naujas žvaigždes ir didingus, 
ryškius Pietų pusrutulio žvaigždynus. Zenite skaidriai Ži- 
buriavo Skorpiono žvaigždyno žvaigždė Antares, o to- 
liau spindėjo Kentauro beta, kuri laikoma artimiausia 
nuo Žemės žvaigžde. Paskui, vis labiau plečiantis krate- 
riui, pasirodė Fomalhautas iš Žuvų žvaigždyno, Pietų Tri- 
kampis ir pagaliau beveik ties pačiu antarktiniu poliumi 
suspindo Pietų Kryžius, Pietų pusrutulio žvaigždė kelia- 
rodė, panašiai kaip Šiaurinė, rodanti kelią jūrininkams 
Šiaurės pusrutulyje. 

Apie aštuntą valandą vakaro Sairas Smitas ir Herber- 
tas pasiekė ugnikalnio viršūnę, aukščiausią vietą saloje. 

Jau sutemo naktis, nebuvo ko nė tikėtis ką nors įžiū- 
rėti per porą mylių. Ar ta nežinoma žemė yra iš visų 
pusių jūros apsupta, ar vakaruose ji jungiasi su kuriuo 
nors Ramiojo vandenyno skalaujamu žemynu, dabar to 

As they went bigber into the crater. 


nebuvo galima pasakyti. Vakaruose ryškiai dunksojo de- 
besų virtinė, dar labiau aptemdžiusi horizontą; jau nega- 
lėjai atskirti jūros nuo dangaus, viskas buvo susilieję 
į vieną platų, tamsų ratą. 

Bet staiga horizonte sumirgėjo blankus šviesos ruo- 
želis, palengva slenkantis žemyn, kai tuo tarpu debesys 
kilo aukštyn į padangę. 

Tai buvo siauras mėnulio pjautuvas. Mėnulis jau lei- 
dosi ir tuoj turėjo visai pradingti. Bet jo šviesoje po 
ilga debesų virtine aiškiai išsibrėžė horizonto linija, ir 
raibuliuojančios jūros platybėse trumpą akimirką suvir- 
pėjo mėnulio takelis. 

Sairas Smitas sugriebė Herbertą už rankos, o kai jau- 
nas mėnulis pasinėrė į vandenyną, inžinierius sušuko: 

— Sala! 


Vienuoliktas skyrius 


Užgesusio ugnikalnio viršūnėje.— Kraterio viduje— Aplinkui vien tik 

vandenynas.— Kaip atrodo krantai iš aukštumos.— Hidrografija ir oro- 

gratija.— Ar sala gyvenama? — Duodami vardai įlankoms, užutekiams, 
kyšuliams, upėms ir taip toliau.— Linkolno sala. 


Po pusvalandžio Sairas Smitas ir Herbertas sugrįžo 
į stovyklą. Inžinierius savo draugams pasakė, kad toji 
žemė, kur likimas juos nubloškė, yra sala, todėl rytojaus 
dieną reikės daug ką apgalvoti ir nuspręsti, ką daryti. 
Paskui kiekvienas kaip galėdamas geriau įsitaisė nakti- 
gulto bazaltinės uolos priedangoje, per pustrečio tūkstan- 
čio pėdų viršum jūros lygio, ir tą tylią naktį naujieji sa- 
los gyventojai ramiai sumigo. 

Kitą rytą, kovo 30-ąją, po menkų pusryčių, visiems 
tik užkandus ant iešmo kepto tragopano, inžinierius nu- 
tarė vėl įkopti į užgesusio ugnikalnio viršūnę ir iš ten 
atidžiai apžiūrėti salą, kur nelaimės ištiktiems aeronau- 
tams galbūt teks pasilikti kaip kaliniams visą gyveni- 
mą, jeigu sala toli nuo žemyno ir nuo jūros kelių, kuriais 
plaukioja laivai į Ramiojo vandenyno salynus. Visi inži- 
nieriaus Smito draugai nutarė kartu eiti į tą naują eks- 

pediciją. Jie irgi norėjo pamatyti bendrą vaizdą, kaip 
atrodo toji sala, kur reikės gyventi ir kovoti dėl būvio. 

Apie septintą valandą ryto Sairas Smitas, Herbertas, 
Penkrofas, Gedeonas Spiletas ir Nabas iškeliavo iš ba- 
zaltinės prieglaudos. Nė vienas, Iodės, nejautė nerimo 
dėl savo likimo, visi buvo kupini pasitikėjimo savo jėgo- 
mis, bet reikia pasakyti, kad toks Sairo Smito ir jo drau- 
gų pasitikėjimas turėjo skirtingą pagrindą. Inžinierius 
tikėjo ateitimi dėl to, kad jautėsi sugebėsiąs išplėšti iš 
laukinės gamtos visa, kas būtina jo paties ir jo draugų 
gyvenimui, o kiti taip pat nieko nebūgštavo, žinodami, 
kad su jais yra Sairas Smitas. Ir tait buvo suprantama. 
Po to, kai židinyje vėl ėmė liepsnoti užgesusi ugnis, Pen- 
krofas pajuto inžinieriui tokį pasitikėjimą, jog nebūtų 
praradęs vilties net ir tuomet, jeigu jie visi drauge su 
Sairu Smitu būtų atsidūrę ant plikos uolos. 

— Tai nieko! — pasakė jis.— Iš Ričmondo mes pabė- 
gome be sargybos leidimo. O čia nėra jokių prižiūrėtojų, 
tai nejaugi vieną gražią dieną neištrūksime iš šito ma- 
lonaus kampelio? | 

Sairas Smitas ėjo tuo pačiu keliu, kaip ir praeitą va- 
karą. Visi aplenkė ugnikalnio kūgį jo papėde ir netrukus 
pasiekė milžinišką plyšį. Oras buvo labai gražus. Gied- 
rame danguje spindėjo saulė, savo šviesa nužėrusi rytinį 
kalno šlaitą. 

"Pagaliau jie priėjo kraterį. Jis buvo kaip tik toks, 
kokį vakar Sairas Smitas neaiškiai matė tamsoje: didžiu- 
lio, aukštyn platėjančio piltuvo pavidalo, iškiles tūkstantį 
pėdų viršum plokščiakalnio. Nuo plyšio apačios kalno 
šlaitu vingiavo platūs ir stori suakmenėjusios lavos srau- 
tai, o išsiveržtinių uolienų luitai buvo išmėtyti iki Že- 
mutinių slėnių, vagojančių šiaurinę salos dalį. 

Kraterio sienų nuolydis siekė ne daugiau kaip trisde- 
šimt penkis ar keturiasdešimt laipsnių, ir jomis lipti buvo 
visai nesunku. Ant jų matėsi labai seni lavos pėdsakai, — 
turbūt išsiveržimo metu lava liejosi per kraterio viršų, 
kol šoninis plyšys jai atvėrė naują kelią. 

O vidujinis ugnikalnio kanalas, jungiantis kraterį su 
žemės gelmėmis, skendėjo tamsoje, tad iš akies nusta- 

tyti jo gylį buvo neimanoma. Bet pats ugnikalnis neabe- 
jotinai buvo užgesęs. | 

Apie aštuntą valandą ryto Sairas Smitas ir jo draugai 
jau įkopė į kūgio pavidalo gūbrį, iškilusį šiauriniame 
kraterio pakraštyje. 

— Jūra! Aplinkui jūra! — vienu balsu sušuko kelei- 
viai, tais žodžiais tarsi patvirtindami, kad yra atsidūrę 
saloje. 

Antrą kartą lipdamas į užgesusį ugnikalnį, Sairas Smi- 
tas gal dar vylėsi netoliese išvysti kitą žemę, kitą salą, 
kurios vakar tamsoje negalėjo įžiūrėti. Bet iki pat hori- 
zonto, per penkiasdešimt mylių aplinkui, plytėjo vandens 
dykynė. Niekur nebuvo matyti jokios žemės! Ir nė vie- 
nos burės! Neaprėpiamos vandenyno platybės, o čia vie- 
niša jų sala. 

Inžinierius ir jo draugai tylėdami ilgai stovėjo lyg 
sustingę, žvalgydamiesi po vandenyną. Jų akys godžiai 
skverbėsi į tolį. Tačiau net Penkrofas, nors ir būdamas 
nuostabiai akylas, nieko nematė, o jeigu kur nors hori- 
zonte būtų buvusi žemė, netgi vos dūluojanti kaip mig- 
los ruoželis ir kitiems nepastebima, Penkrofas, be abe- 
jo, būtų ją įžiūrėjęs, nes jo akys iš prigimties buvo ne- 
lyginant teleskopai, kuriais jis žvelgė į pasaulį iš po su- 
Iauktų antakių. 

Nuo vandenyno jie nukreipė žvilgsnius į salą, matomą 
lyg ant delno. Gedeonas Spiletas pirmasis paklausė to, 
kas visiems rūpėjo: 

— O ar ji didelė? 

Mat sala beribėse vandenyno platybėse atrodė visai 
mažytė. 

Sairas Smitas atidžiai įsižiūrėjo į salos kontūrus, žino- 
ma, atsižvelgdamas į tai, kad jie stovėjo ant aukšto kal- 
no, ir kiek pagalvojęs tarė: 

— Mano bičiuliai, man rodos, nesuklysiu pasakęs, kad 
mūsų salos krantai turi daugiau kaip šimtą mylių ilgio. 

— O koks jos plotas? 

— Sunku pasakyti. Labai jau keistai ji išraižyta. 

Sairas Smitas neapsiriko: sala buvo maždaug tokio 
dydžio, kaip Malta arba Zakinto sala Viduržemio jūroje, 
bet daug netaisyklingesnės formos ir turėjo mažiau ky- 

šulių, ragų, įlankų bei užutekių. Keista jos krantų li- 
nija stebino akį, ir kai Gedeonas Spiletas, inžinieriaus pra- 
šomas, nubrėžė salos kontūrus, visi pripažino, kad ji pa- 
naši į kažkokį fantastišką gyvūną, į siaubingą sparna- 
kojį, miegantį Ramiajame vandenyne ant bangų. 

Žurnalistas tuojau pat nubraižė gana tikslų salos že- 
mėlapį. 

Pravartu ir skaitytojus supažindinti su salos kontūrais. 
Toje kranto dalyje, kur po baliono katastrofos susirado 
sau prieglaudą mūsų keleiviai, buvo plati įlanka, piet- 
ryčiuose apribota smailaus kyšulio, kurio Penkrofas pir- 
mosios savo kelionės metu negalėjo matyti. Šiaurės ry- 
tuose įlanką dengė kiti du kyšuliai, o tarp jų buvo siau- 
ra įlankėlė, panaši į didžiulio ryklio žiotis. 

Iš šiaurės rytų į pietvakarius krantas buvo išlinkęs 
tarsi priplotas kažkokio plėšraus žvėries kiaušas, 0 pas- 
kui, netoli tos vietos, kur stūksojo užgesęs ugnikalnis, 
atrodė lyg susimetęs į kuprą, pasižyminčią nelabai ryš- 
kiais kontūrais. Toliau krantas ėjo iš šiaurės į pietus 
gana lygia kreive iki pat nedidelio užutekio, įsiskver- 
busio į krantą salos perimetro vidury, o už jo buvo iš- 
sirietęs uolėtas kyšulys, panašus į milžiniško aligatoriaus 
uodegą. Tuo kyšuliu baigėsi didelis pusiasalis, turintis 
trisdešimt mylių ilgio, skaitant nuo pietryčių kyšulio, ku- 
rTį mes jau minėjome; apačioje pusiasalio krantas paleng- 
va suko vingį, sudarydamas plačią, atvirą įlanką. Tokie 
buvo keisti salos kontūrai. 

Pačioje siauriausioje dalyje — tarp Galerijų ir užute- 
kio vakarinėje pakrantėje, kaip tik priešais juos, — sala 
turėjo tiktai dešimt mylių pločio, o nuo šiaurės rytų ky- 
šulio, panašaus į ryklio žandikaulį, iki pusiasalio galo 
pietvakariuose — ne mažiau kaip trisdešimt mylių ilgio. 

Salos paviršius buvo gana įvairus: nuo pirmųjų kal- 
no atšakų iki pat vandenyno kranto augo tankus miškas, 
o šiaurinė dalis buvo sausa, smėlėta, plika. Tarp kalno 
ir rytinio kranto Sairas Smitas ir jo draugai nustebę iš- 
vydo žaliuojančių medžių apsuptą ežerą. Jie net negal- 
vojo, kad toks ežeras čia galėtų būti. Iš aukštumos at- 
rodė, kad jis yra tokiame pat lygyje, kaip vandenynas, 
bet inžinierius pasvarstęs savo draugams paaiškino, jog 

ežeras iškiles bent trimis šimtais pėdų aukščiau, kadangi 
jis telkšo plynaukštės įduboje, o ta plynaukštė yra grani- 
tinio pakrantės kalnagūbrio tąsa. 

— O ar vanduo jame gėlas?— paklausė Penkrofas. 

— Suprantama, gėlas, — atsakė inžinierius.— Turbūt jį 
pildo kalnų šaltiniai. 

— Žiūrėkite, antai nedidelis upelis. Jis kaip tik įteka 
į ežerą, — tarė Herbertas, rodydamas upokšnį, kurio pra- 
džia tikriausiai buvo vakarinėse kalnagūbrio atšakose. 

— Taip, taip, — patvirtino Sairas Smitas.— Ir jeigu šis 
upelis įteka į ežerą, tai iš jūros pusės turi būti nuotėkis, 
kur nubėga vandens perteklius. Grįždami mes tai pama- 
tysime. — 

Tas sraunus, gana vingiuotas kalnų upelis ir jau anks- 
čiau ištirta upė, matyt, ir sudarė visą salos upių sistemą, 
kiek ji mūsų keleiviams buvo matoma. Galimas daiktas, 
kad miško tankumynuose, užimančiuose du trečdalius sa- 
los, tekėjo į jūrą ir daugiau upelių. Tokia mintis savai- 
me piršosi, kadangi miškingoji salos dalis buvo, matyt, 
labai naši ir pertekusi puikių vidutinio klimato augmeni- 
jos rūšių. Šiaurės pusėje nebuvo jokio ženklo, kad ten 
tekėtų kokia upė ar upokšnis. Galbūt pelkėtame šiaurės 
rytų pakraštyje ir telkšojo stovintys vandenys, bet šiaip 
ten buvo nyki ir nederlinga kopų, smėlynų bei akmenynų 
sritis — ryškus kontrastas su visa kita salos teritorija, 
kurioje gamta buvo vešli. 

Ugnikalnis, stūksantis ne salos vidury, o arčiau šiau- 
rės vakarų pakrantės, buvo tarsi tų dviejų zonų riba. 

Pietvakariuose, pietuose ir pietryčiuose žemutinius kal- 
nyno atšakų šlaitus visiškai dengė žalia miškų skraistė. 
Bet šiaurėje buvo galima apžvelgti visus kalno išsišako- 
jimus ir pamatyti, kaip jie, palengva eidami žemyn, už- 
leidžia vietą smėlėtoms lygumoms. Kaip tik šiaurės pu-- 
sėje tais senais laikais, kada dar išsiverždavo ugnikalnis, 
iš jo tekantys lavos srautai prasiskynė platų kelią ir iš- 
grindė jį savo sustingusia pluta iki pat smailiojo kyšu- 
lio, gaubiančio įlanką šiaurės rytuose. 

Sairas Smitas ir jo bičiuliai kalno viršūnėje išbuvo ne 
mažiau kaip valandą. Sala tysojo prieš juos lyg reljefinis 
žemėlapis, nudažytas įprastomis spalvomis: žaliai — miš- 

kai, geltonai — smėlynai, žydrai — vandenys. Visą jos pa- 
viršių jie galėjo aprėpti akimis, neįžvelgiamos buvo tik 
miškų tankmės, šešėlių nukloti gilūs ir siauri slėniai bei 
tarpekliai, juoduojantys ugnikalnio papėdėje. 

Beliko išspręsti dar vieną klausimą, nepaprastai svaI- 
bų katastrofos ištiktiems aeronautams. 

Ar ši sala gyvenama? 


Žūrnalistas pirmas balsiai to paklausė. Visiems atrodė, 
jog dabar, kai jie apžvelgė salą nuo kalno viršūnės, į 
tokį klausimą jau galima neigiamai atsakyti. 

Niekur nieko nebuvo matyti, kas žmonių rankų būtų 
sukurta: nei kaimų, kuriuose stovėtų nors menkos lūš- 
nos, nei pavienių trobelių, nei žvejų tinklų, nei valčių 
prie kranto. Į orą nekilo nė menkiausias laužo dūmelis, 
kuris rodytų, kad čia žmogaus esama. Tiesa, ilgas, į ali- 
gatoriaus uodegą panašus salos pakraštys, nutįsęs į piet- 
vakarius, buvo per trisdešimt mylių nuo stebėtojų, ir 
net įžvalgios Penkrofo akys taip toli nebūtų galėjusios 
įžiūrėti žmogaus būsto. Taip pat nebuvo įmanoma pa- 
kelti žaliosios skraistės, dengiančios tris ketvirtadalius 
salos paviršiaus, ir pažiūrėti, ar miško glūdumoje nėra 
pasislėpęs koks nors kaimelis. Bet paprastai Ramiojo van- 
denyno salose, tuose žemės sklypeliuose, tarsi išnirusiuose 
iš jūros gelmių, žmonės gyvena pakrantėse, o čia pakran- 
tės atrodė visai tuščios. | 

Žodžiu, kol bus geriau ištirta visa sala, galima buvo 
manyti, kad ji negyvenama. | 

O jeigu čia retkarčiais apsilanko čiabuviai iš kurių 
nors gretimų salų? Į šį klausimą mūsų keleiviai kol kas 
negalėjo atsakyti. Aplinkui per penkiasdešimt mylių ne- 
simatė jokios žemės. Bet juk penkiasdešimt mylių ne- 
sunku nuplaukti dideliais polineziečių luotais arba ma- 
lajų prao. Tad viskas priklauso nuo salos padėties: ar 
ji čia vieniša vidur vandenyno, ar netoli nuo kurių nors 
salynų. Ir ar pavyks kada Sairui Smitui be prietaisų nu- 
statyti geografinę salos platumą bei ilgumą? Tai labai 
sunkus uždavinys. O kadangi kol kas dar nieko nežino- 
ma, tai pravartu imtis atsargumo priemonių, jeigu kar- 
tais salą aplankytų laukiniai kaimynai. 

Bendras salos apžiūrėjimas buvo baigtas, buvo nu- 
statyta jos konfigūracija ir reljefas, apskaičiuotas plo- 
tas, susipažinta su jos hidrografija bei orografija. Grei- 
tosiomis žurnalisto nubraižytame žemėlapyje bendrais 
bruožais buvo pažymėti miškai ir lygumos. Dabar rei- 
kėjo nusileisti kalno šlaitu žemyn ir ištirti, kokių mine- 
ralinių turtų yra saloje, kokia jos augmenija bei gyvū- 
nija. 

Bet prieš duodamas ženklą senai, Sairas Smitas dar 
kreipėsi į savo draugus. 

— Mano bičiuliai, — prašneko jis kaip visada ramiai 
ir rimtai, — aukščiausiojo valia mes esame nublokšti į šį 
mažą žemės sklypelį. Čia mums teks gyventi ir gal net 
labai ilgai. Suprantama, galimas daiktas, kad nelauktai 
netikėtai mums ateis pagalba, jei tik pro mūsų salą at- 
sitiktinai praplauks koks laivas... Aš sakau „atsitiktinai“, 
nes sala labai nedidelė, čia nėra nė vieno natūralaus uos- 
to, tinkamo laivams stovėti, ir aš bijau, kad ji nebūtų 
toli nuo įprastų jūros kelių, tai yra daug piečiau nuo 
laivų kurso į Ramiojo vandenyno salynus ir daug šiau- 
riau nuo kurso tų laivų, kurie plaukia į Australiją, ap- 
lenkdami Horno kyšulį. Tokia mūsų padėtis. Aš nieko 
nenoriu nuo jūsų slėpti... 

— Ir gerai darote, brangusis Sairai,— karštai pritarė 
žurnalistas.— Juk jūs turite reikalą su tikrais vyrais. Mes 
jumis pasitikime. Ir jūs galite mumis pasikliauti. Ar ne 
taip, draugai? 

— Aš visada visada jūsų klausysiu, misteri Sairai — 
tarė Herbertas, spausdamas inžinieriui ranką. 

— Aš visur eisiu su jumis, šeimininke! — sušuko Na- 
bas. | 

— O aš štai ką pasakysiu, — pareiškė jūrininkas.— 
Penkrofas niekuomet nevengė darbo! Ir jei norite, mis- 
teri Smitai, mes šią salą paversime mažute Amerika! Pri- 
statysime čia miestų, nutiesime geležinkelius, įvesime te- 
legrafą, ir vieną gražią dieną, kai viskas čia bus mūsų 
pertvarkyta ir civilizuota, perduosime salą savo šalies 
vyriausybei. Tik vieno dalyko jūsų prašyčiau... 

— Ko taip?— paklausė žurnalistas. 

— Kad mes savęs nelaikytume katastrofos ištiktais 
nelaimingais žmonėmis, o jaustumės kaip kolonistai, at- 
vykę į šią salą su aiškiu tikslu — įsteigti čia kolonijos. 

Sairas Smitas negalėjo susilaikyti nenusišypsojęs. Jū- 
rininko pasiūlymas buvo priimtas. Paskui inžinierius pa- 
dėkojo savo draugams už pasitikėjimą ir pridūrė, kad 
labai pasikliauja jų energija ir dangaus malone. 

— Na ką gi, jau metas grįžti į Galerijas! — šūktelėjo 
Penkrofas. 


— Dar valandėlę, draugai, — sustabdė visus inžinie- 
rius.— Man rodos, reikia duoti vardą mūsų salai, taip 
pat sugalvoti pavadinimus ir kiekvienam kyšuliui, ir 
upėms, kurias čia matome. 

— Puiku, — tarė žurnalistas.— Ateity mums bus daug 
lengviau, kai reikės kalbėti apie kurią nors salos vie- 
tove. 

— Teisingai! — sutiko jūrininkas.— Labai Šatos, ka- 
da galima nurodyti, kur eini arba iš kur atėjai. Ir, žino- 
te, bus kažkaip smagiau, tartum mes būtume gyvenamoje 
vietoje. 

— Pavyzdžiui, Galerijose,— vylingai tarstelėjo Her- 
bertas. 

— Teisybė,— patvirtino Penkrofas.— Labai tinkamas 
pavadinimas, kuris savaime šovė man į galvą. Siūlau 
palikti mūsų pirmajai prieglaudai tą vardą ir vadinti ją 
Galerijomis. Ar sutinkate, misteri Sairai? 

— Žinoma, Penkrofai, jeigu jūs taip ją praminėte. 

— Aišku, nesunku sugalvoti pavadinimus ir kitoms 
vietoms, — kalbėjo įsismaginęs jūrininkas.— Juos paimsi- 
me iš knygos apie Robinzoną,— man Herbertas daug ką 
iš jos yra skaitęs. Atmenate, kaip ten parašyta? ,„Apvaiz- 
dos įlanka“, ,„Kašalotų ragas“, „Prarastos Vilties kyšulys"! 

— Ne, geriau ne taip, — prieštaravo Herbertas.— Įlan- 
kas ir kyšulius geriau pavadinkim misterio Smito, miste- 
rio Spileto, Nabo vardais. . 


— Mano vardut— ŠUžukS Nabas ir plačiai nusišypso- 
jo, rodydamas baltutėlius dantis. 


— O kodėl negalima pavadinti tavo vardui— pasakė 

Penkrofas.—,,„Nabo įlanka.“ Tai netgi labai gražu. ,„(Ge- 
„deono kyšulys“... 

— Ne, aš manyčiau, reikia parinkti tokius vardus, 
kurie mums nuolat primintų tėvynę, — atsiliepė Gedeonas 
Spiletas. | 

— Taip, svarbiausioms vietoms, pavyzdžiui, įlankoms, 
tokius vardus ir reikia duoti, — tarė Sairas Smitas.— Aš 
su tuo visiškai sutinku. Sakysim, tą didžiąją rytinę įlan- 
ką pavadinsime Sąjungos įlanka, o tą plačiąją įlanką pie- 
tuose — Vašingtono įlanka. Šis kalnas, ant kurio mes da- 
bar stovime, tegu vadinasi Franklino kalnas, o tas ežeras 
tolumoje — Granto ežeras. Iš tiesų, mano bičiuliai, taip 
bus užvis geriausia. Tie vardai tegu mums primena tė- 
vynę ir tuos tauriuosius piliečius, kurie ją išgarsino. O 
upėms, mažoms įlankėlėms, kyšuliams, uolynams, mato- 
miems nuo šio kalno, aš siūlau parinkti tokius pavadini- 
mus, kurie atitiktų jų kontūrus, kokias nors jų ypaty-- 
bes. Tokie pavadinimai bus lengviau atsiminti ir turės 
praktinės naudos. Mūsų salos kontūrai tokie nuostabūs, 
jog mes nesunkiai galėsime sugalvoti vaizdingus pava- 
dinimus. O tuos upelius, kurių dar nematėme, bet, gali- 
mas daiktas, šen bei ten užeisime miškingojoje salos da- 
lyje, kai pradėsime ją tyrinėti, taip pat įlankėles ir 
užutekius, kuriuos paskiau atrasime, mes tuomet kaip 
nors ir pavadinsime. Ką jūs dėl to pasakysite, mano bi- 
Čiuliai? 

Inžinieriaus pasiūlymas buvo vienbalsiai priimtas. Vi- 
są salą keleiviai matė tarsi atskleistą žemėlapį, ir tik rei- 
kėjo duoti pavadinimus kiekvienam kyšuliui, kiekvienai 
įlankai ir aukštumai. Gedeonas Spiletas tuos pavadini- 
mus užrašinėjo, ir netrukus salos vietovardžiai buvo ga- 
lutinai nustatyti. Pirmiausia jis užrašė inžinieriaus pasiū- 
lytus pavadinimus: Sąjungos įlanka, Vašingtono įlanka, 
Franklino kalnas. | 

— O dabar, —tarė reporteris, — aš siūlau aną pusia- 
salį, nutįsusį į pietvakarius, pavadinti Gyvatės pusiasaliu, 
o ilgą uolėtą kyšulį, kuriuo jis baigiasi — Roplio kyšuliu, 
kadangi jis iš tikrųjų panašus į užriestą roplio uodegą. 

— Priimta,— tarė inžinierius. | 

— O va ana įlanka kitame salos gale baisiai panaši 
į pražiotus ryklio nasrus, — pasakė Herbertas. — Pavadin- 
kime ją Ryklio įlanka. 


— Puikiai sugalvota! — šūktelėjo Penkrofas.— Na, bet 
ir aš nemanau atsilikti. Aną kyšulį, kuris dengia įlanką,“ 
siūlau pavadinti Žandikaulio kyšuliu. 

—-.Bet juk ten du kyšuliai, — įsiterpė žurnalistas. 

— Na tai kas?— atsakė Penkrofas.— Vienas bus Šiau- 
rinis Žandikaulis, o kitas — Pietinis Žandikaulis. 

— Užrašyta,— paskelbė Gedeonas Spiletas. 

— Reikia dar duoti vardą tam smailiajam kyšuliui sa- 
los pietryčiuose, — priminė Penkrofas. 

— Tam, kur užsibaigia Sąjungos įlanka, — pridūrė Her- 
bertas. | 

— Nago kyšulys,— tuojau atsiliepė Nabas, irgi norė- 
damas pakrikštyti kurią nors bendros kolonijos dalelę. 

Nabas labai vykusiai sugalvojo pavadinimą: sala dėl 
nepaprastų savo kontūrų buvo panaši į fantastišką gyvū- 
ną, o tas kyšulys iš tikrųjų atrodė lyg baisus to gyvūno 
nagas. 

Penkrofą tiesiog sužavėjo tas linksmas užsiėmimas, 
leidžiantis pasireikšti vaizduotei. Netrukus atsirado dau- 
giau naujų pavadinimų. | | 

Upę, kuri salos gyventojams davė gėlo vandens ger- 
ti, tą pačią upę, netoli kurios jie susirado sau prieglau- 
dą, keleiviai pavadino Gailestingumo upe, tuo reikšdami 
nuoširdžią padėką apvaizdai. 


Toji salelė, kur juos balionas išmetė, buvo praminta 
Išsigelbėjimo salele. 

Plačią plynaukštę, prasidedančią nuo granitinės sie- 
nos keteros, iškilusios pakrantėje viršum Galerijų, jie 
pavadino Plataus Akiračio plynaukšte, nes nuo jos buvo 
galima apžvelgti visą didžiulę Sąjungos įlanką. Ir paga- 
liau neįžengiami tankumynai, užėmę visą Gyvatės pusia- 
salį, taip pat gavo vardą — Tolimųjų Vakarų miškai. 

Taigi visiems matomiems punktams ištirtoje salos da- 
lyje buvo duoti pavadinimai. Keleiviai nutarė jų sąrašą 
nuolat papildyti kartu su naujais atradimais. 

Inžinierius pagal saulę apytikriai nustatė salos padė- 
tį pasaulio šalių atžvilgiu, ir tuomet paaiškėjo, kad Są- 
jungos įlanka ir Plataus Akiračio plynaukštė yra rytuose. 
Bet Sairas Smitas ketino rytojaus dieną pagal laikrodį 
patikrinti, kada patekės ir nusileis saulė, ir pasekti sau- 
lės padėtį danguje, kai ji bus nuėjusi pusę kelio nuo 
patekėjimo iki nusileidimo, tikėdamasis tokiu būdu tiks- 
liai nustatyti, kur yra šiaurinė salos pusė — mat Pietų 
pusrutulyje savo kulminacijos momentu (tai yra vidudie- 
nį) saulė esti ne pietuose, o šiaurėje, priešingai negu 
Šiaurės pusrutulyje. 

Vadinasi, viskas buvo ais naujiesiems salos gy- 
ventojams liko tik nusileisti nuo Franklino kalno ir grįž- 
ti į savo būstą Galerijose, bet staiga Penkrofas sušuko: 

— Oi, kokie mes užuomaršos! 

— Kodėl?— paklausė Gedeonas Spiletas, įau užvertęs 
savo užrašų knygutę ir pasiruošęs eiti. | 

— Nagi salai, salai užmiršome duoti vardą! 

Herbertas buvo besiūląs pavadinti salą Sairo Smito 
vardu, gerai žinodamas, kad draugai tokiam pasiūlymui 
vieningai pritars, bet jį pralenkė inžinierius. 

-— Mano bičiuliai, — prašneko jis širdingai, — šią salą 
pavadinsime tauriausio Amerikos respublikos piliečio 
vardu, tuo pagerbdami žmogų, kuris dabar kovoja, gin- 
damas jos vienybę. Tegu šita žemė vadinasi Linkolno 
sala! 

Atsakydami į Sairo Smito pasiūlymą, visi džiaugsmin- 
gai sušuko „valio“. | 

Tą vakarą kolonistai prieš guldami kalbėjosi apie sa- 
vo tėvynę, apie joje siaučiantį baisų, kruviną karą. Jie 
tvirtai tikėjo, kad Pietūs greit pralaimės, kad teisingas 
Šiaurės valstijų žygis Granto ir Linkolno dėka pasibaigs 
triumfu! 

Tai buvo 1865 metų kovo 30 dieną. Argi jie galėjo 
žinoti, kad po šešiolikos dienų Vašingtone įvyks pikta- 
dariškas nusikaltimas, kad didijį penktadienį Abraomas 
Linkolnas žus nuo fanatiko rankos. 

Dvyliktas skyrius 


Laikrodžių patikrinimas.— Penkrofas patenkintas.— Įiartini dūmai.— Rau- 

donasis upelis.— Linkolno salos augmenija.— Gyvūnija — Kalnų faza- 

nai.— Kengūrų medžioklė— Agučiai.— Granto ežeras.— Keleiviai grįžta 
į Galerijas. 


Linkolno salos kolonistai paskutinį kartą apsižvalgė, 
siaura ketera apėjo aplink kraterį ir ėmė leistis žemyn; 
po pusvalandžio jie jau pasiekė pirmąją plynaukštę, kur 
kopdami buvo sustoję nakvoti. 

Penkrofas pareiškė, kad jau laikas pusryčiauti. Ta 
proga Sairas Smitas ir žurnalistas nutarė patikrinti savo 
laikrodžius. | 

Reikia pasakyti, kad Gedeono Spileto laikrodis ne- 
buvo nukentėjęs nuo vandens, nes balionas žurnalistą 
pirmiausia išmetė į krantą, kur jo nebegalėjo pasiekti 
bangos. Jo laikrodis buvo su puikiu mechanizmu — tikras 
kišeninis chronometras, ir žurnalistas kasdien jį kuo rū- 
pestingiausiai prisukdavo. 

Sairas Smitas, žinoma, negalėjo savo laikrodžio pIi- 
sukti, kai be sąmonės gulėjo kopose. O dabar jį prisuko 
ir, pagal saulę spėdamas, kad gali būti apie devintą va- 
landą, atitinkamai nustatė rodykles. 

Gedeonas Spiletas norėjo pasekti jo pavyzdžiu, bet 
Sairas Smitas už rankos jį sulaikė ir tarė: 

— Ne, mano mielas, palaukite. Ar jūsų laikrodis eina 
pagal Ričmondo laiką? 

— Taip, Sairai. 

— Vadinasi, jūsų laikrodis nustatytas pagal to mies- 
to dienovidinį, taigi, galima sakyti, beveik pagal Va- 
šingtono dienovidinį. 

— Tikra tiesa. 

— Žinote ką? Nejudinkite rodyklių. Savo laikrodį * vi- 
suomet rūpestingai prisukite, bet rodyklių nelieskite — 
tebūnie taip, kaip yra. Tatai mums pravers. 

„O kam?“ — pagalvojo jūrininkas. 

Pusryčius visi valgė su pavydėtinu apetitu ir sušvei- 
tė visą mėsos bei riešutų atsargą. Bet Penkrofas dėl to 
nė kiek nesijaudino,— ne bėda, kelionėje bus galima vėl 

They continued on, preceded by Top. 


gauti maisto. Topas savo menku daviniu tikriausiai ne- 
pasisotino ir miške užtiks kokį nors žvėriūkštį. Be to, jū- 
rininkas jau galvojo, gal reikėtų paprašyti inžinierių Smi- 
tą pagaminti parako ir bent porą medžioklinių šautuvų, — 
jam atrodė, kad Sairui Smitui tat nesudarys jokių sun- 
kumų. 

Inžinierius savo draugams pasiūlė iš poilsio vietos į 
Galerijas grįžti kitu keliu. Jis norėjo iš arčiau apžiūrėti 
taip gražiai medžiais apaugusį Granto ežerą. Keleiviai 
ėmė leistis. vienos kalnyno atšakos ketera; iš tų atšakų, 
matyt, tekėjo į ežerą upelis. Eidami kolonistai šneku- 
čiavosi apie savo salą, vartodami bendrai jų sugalvotus 
vietovardžius ir lengvai vienas kitą suprasdami. Her- 
bertas ir Penkrofas,— pirmasis dar visai vaikas, o ant- 
rasis — vaikiškai atviraširdis vyras, — tiesiog džiūgavo, ir 
jūrininkas, plačiai žingsniuodamas, kalbėjo: 

— Kaip puiku, Herbertai, ar ne? Dabar jau, vaikuti, 
niekad nepaklysi. Jei nori — eik pro Granto ežerą, jei 
nori — per Tolimųjų Vakarų miškus, prie Gailestingumo 
upės, bet vis tiek prieisi Plataus Akiračio plynaukštę, 
taigi pateksi ir prie Sąjungos įlankos! 

Keleiviai nutarė, kad galima eiti pasiskirsčius grupė- 
mis, tik nelabai nutolstant vieniems nuo kitų. Mat tan- 
kiuose salos miškuose galėjo būti plėšriųjų žvėrių, tad 
reikėjo nepamiršti atsargumo. Paprastai priekyje žygiavo 
trise — Penkrofas, Herbertas ir Nabas, vedami nenuils- 
tančio Topo, kuris spėdavo išnaršyti kiekvieną krūmelį. 
Gedeonas Spiletas ir Sairas Smitas ėjo drauge. Žurnalis- 
tas rankoje laikė savo užrašų knygutę, pasirengęs užra- 
šyti kiekvieną įvykį, o tylusis Sairas ramiai žingsniavo 
greta jo, tik retkarčiais paėjėdamas į šalį pasirinkti mi- 
neralų pavyzdžių arba nusiskinti kokio nors augalo. Visa 
tai jis be jokių kalbų dėjosi į kišenę. 

— Ką gi jis ten renka? — bambėjo Penkrofas.— Aš vis 
žiūriu, žiūriu, bet nieko gero čia nematau. Argi verta dėl 
tokių niekų lankstytis?! 

Apie dešimtą valandą ryto mažutis būrelis jau leido- 
si paskutinėmis kalnagūbrio atšakomis. Šlaituose čia ke- 
rojo.tik krūmai ir kur ne kur vieniši medžiai. Toliau ėjo 
lyguma, turinti kokią mylą ilgio, o už tos lygumos juo- 

davo miškas. Žemė čia buvo kauburiuota, gelsva, tarsi 
nuskrudinta; visur riogsojo ugnikalnio išmesti didžiuliai 
bazalto luitai, o bazaltui žemės plutoje ataušti, pagal Bi- 
šofo tyrinėjimus, reikėjo trijų šimtų penkiasdešimties mi- 
lijonų metų. Bet niekur nebuvo matyti lavos žymių, nes 
lava kadaise tekėjo daugiausia šiauriniu ugnikalnio šlaitu. 

Sairas Smitas jau galvojo, kad iki upelio, kuris, jo 
manymu, turėjo tekėti slėnio pakrašty tarp medžių, jie 
nueis be jokių nuotykių, bet staiga išvydo galvotrūkčiais 
atlekiantį Herbertą. Nabo ir jūrininko už uolų nebuvo 
matyti. 

— Kas ten atsitiko, berneli?:— paklausė Gedeonas Spi- 
letas. | 

— Dūmai! — sušuko Herbertas.— Tarp Kojų už kokio 
šimto žingsnių rūksta dūmai! 


— Vadinasi, čia žmonių esamai— EET pasakė 
žurnalistas. 

— Nereikia jiems rodytis, kol sužinosime, kas jie per 
vieni, — įspėjo inžinierius savo draugus.— Gal saloje gy- 
vena laukiniai, o su jais susitikti, man rodos, būtų nela- 
bai pageidautina ir netgi pavojinga. Kur Topas? 

— Nubėgo į priekį. 

— Ir neloja? 

— Ne. 

— Keista. Vis dėlto reikės jį pašaukti. 

Po keleto akimirkų inžinierius, Gedeonas Spiletas ir 
Herbertas prisidėjo prie kitų draugų ir kartu su jais pa- 
sislėpė už bazalto luitų. 

Dabar visi aiškiai pamatė kamuoliais kylančius labai 
savotiškos gelsvos spalvos dūmus. 

Inžinierius negarsiai švilptelėjo, šaukdamas Topą; šuo 
tučtuojau atbėgo, ir tada Smitas, davęs draugams ženk- 
lą jo palaukti, patyliukais ėmė sėlinti tarp uolų. 

Kolonistai nuščiuvę su nerimu laukė žvalgybos rezul- 
tatų, tik staiga pasigirdo Sairo Smito balsas: inžinierius 
garsiai šaukė draugus, ir jie galvotrūkčiais leidosi bėgti 
pas jį. Visi keturi bematant atsidūrė greta inžinieriaus, if 
čia juos pirmiausia nustebino ore sklindantis nemalonus, 
gaižus oVapĖ? z | 

The smoke was from a sulbhuric spring. 


Iš to „kvapo Sairas Smitas tuoj suprato, kas čia per 
dūmai, kurie iš pradžių jam gana pagrįstai buvo sukėlę 
nerimą. 

— Šie dūmai, arba, tikriau sakant, šie garai — tarė 
jis, — yra pačios gamtos produktas. Mes čia tik užėjome 
sieros šaltinį. Jei kam skauda gerklę — prašom, čia pui- 
kiausiai galima išsigydyti. 

— Ak kaip gaila! — E DSUBO Penkrofas.— Gaila, kad aš 
nesu peršalęs! 

Keleiviai nuėjo į tą vietą, iš kur rūko dūmai. Ten 
jie išvydo tarp uolų tekantį gana didelį sieringą šalti- 
nį; jo vanduo, siurbdamas iš oro deguonį, skleidė gaižų 
sulfitinės rūgšties kvapą. 

Sairas Smitas, įkišęs į šaltinį ranką, patyrė, kad van- 
duo riebus. Paskui jis gurkšnelį vandens iš saujos nugė- 
rė ir pasakė, kad jis kiek saldokas, o vandens tempera- 
tūra, jo manymu, esanti devyniasdešimt penki laipsniai 
pagal Farenheitą (--357 C). Herbertas paklausė, kaip jis 
tatai nustatė. | 

— Labai paprastai, mano vaikuti. Įkišęs į šaltinį ran- 
ką, aš nepajutau nei šalčio, nei karščio. Vadinasi, van- 
dens temperatūra yra tokia pat, kaip žmogaus kūno tem- 
peratūra, būtent, apie devyniasdešimt penkis laipsnius 
pagal Farenheitą. 

Pasižymėjęs žemėlapyje sieros šaltinį, kol kas netu- 
rintį jiems praktinės vertė, kolonistai leidosi į tankaus 
miško pakraštį, iki kurio bebuvo keli šimtai . žingsnių. 

Kaip ir spėjo inžinierius, ten srauniai tekėjo skaid- 
rus. tyro vandens upelis; aukšti jo krantai buvo rausvos 
spalvos, ir tai rodė, jog uolienose čia esama geležies ok- 
sido. Pagal krantų spalvą upelį kolonistai tuoj pat pava- 
dino Raudonuoju upeliu. 

Tai buvo nedidelis, bet gana sikis ir šviesus upelis, 
tekantis iš kalnų. Čia palengva plaukdamas kaip lygu- 
mų upė, čia veržliai šniokšdamas lyg kalnų srautas, čia 
ramiai čiurlendamas smėlėta vaga, čia piktai kunkuliuo- 
damas per uolingus slenksčius arba garmėdamas žemyn, 
jis nešė savo vandenis į ežerą. Upelio plotis siekė vie- 
tomis trisdešimt pėdų, vietomis keturiasdešimt, o ilgis — 
pusantros mylios. Jo vanduo buvo gėlas, dėl to galima 

buvo manyti, kad toks pat vanduo bus ir ežere. Kolonis- 
tlams tai būtų labai pravartu, jeigu prie ežero jie kartais 
aptiktų patogesnį būstą. negu Galerijos. 

Kelis šimtus pėdų upelis tekėjo medžių pauksmėje. 
Daugiausia čia augo medžių rūšys, paplitusios Australi- 
jos ir Tasmanijos vidutinio klimato zonoje, nepanašios 
į tuos spygliuočius, kurių buvo apstu jau ištirtoje salos 
dalyje — per keletą mylių nuo Plataus Akiračio plyn- 
aukštės. Tuo metų laikų, tai yra rudens pradžioje (mat 
Pietų pusrutulyje balandžio mėnuo atitinka mūsiškį spa- 
lį), nuo medžių dar nebuvo nukritę lapai. Užvis daugiau 
čia matėsi kazuarinų ir eukaliptų; kai kurie iš tų medžių 
pavasarį tikriausiai turėjo duoti saldžią maną, panašią 
į Rytų maną. Laukymėse kerojo grupės didžiulių Aust- 
ralijos kedrų, o aplinkui žėlė aukšta žolė, Australijoje 
vadinama „tusaka“. Bet kokosinių palmių, kurių tiek daug 
esti Ramiojo vandenyno salynuose, čia visai nebuvo, — 
matyt, sala buvo per toli nuo atogrąžų. 

— Kaip gaila! — krimtosi Herbertas.— Kokoso palmė 
yra labai naudingas medis, be to, ir jos riešutai nepapras- 
tai gardus. 

Paukščių miške buvo begalės, ir jie laisvai skraidė 
tarp eukaliptų ir kazuarinų šakų, nes gana reti tų medžių 
lapai nekliudė jiems lakioti. Juodi, balti ir pilki kakadu, 
margos visokių spalvų bei atspalvių papūgos, ryškiai Žali 
nykštukai su raudonu kuodeliu, dangiškai žydri loriai — 
gausinga sparnuočių giminė švytravo visomis spalvomis 
lyg gyva vaivorykštė ir įvairiais balsais skardžiai ulbavo 
klegėjo. 

Staiga iš žalios tankmės pasigirdo keisti, nedarnūs 
garsai: čia lyg skambiai čirškė paukštis, čia lyg katė 
kniaukė, čia lyg žvėris urzgė, čia vėl tarytum kas čep- 
sėjo, lyg Žmogus liežuviu pliauškino. Nabas ir Herber- 
tas, užmiršę bet kokį atsargumą, puolė į krūmus. Laimė, 
ten nebuvo nei baisių grobuonių, nei pasislėpusio lau- 
kinio, o tik tupėjo ant šakų koks pustuzinis nekalčiausių 
padarėlių — paukščių giesmininkų šaipuoklių, kurie vadi- 
nami „kalnų fazanais“. Keletas taiklių lazdos smūgių nu- 
traukė tų mėgdžiotojų koncertą, ir kolonistai pasitiekė 
pietų puikios paukštienos. 

Herbertas savo draugams parodė gražuolius laukinius 
karvelius bronzinės spalvos sparnais. Vieni jų buvo su 
puošniu kuodeliu, kiti su žalia juosta aplink kaklą, kaip 
ir jų giminaičiai Makuorio įlankos pakrantėse. Bet kar- 
veliai medžiotojų nė artyn neprisileido, lygiai kaip ir 
varnos bei šarkos, kurios pulkais skrido tolyn. Iššovus 
iš šautuvo smulkiais šratais, būtų buvę galima nudėti 
daug tų sparnuočių, tačiau mūsų medžiotojai kol kas ne- 
turėjo ne tik šratinių šautuvų, bet nei iečių, nei svaidyk- 
lių; be to, primityvus ginklas vargu ar būtų čia ką pa- 
dėjęs. 

Juo labiau medžiotojai nieko negalėjo padaryti, kai 
pro šalį pralėkė būrys kažkokių keturkojų: jie bėgo pa- 
sišokinėdami ir staiga iš karto stryktelėdavo tolyn bent 
trisdešimt pėdų, tarytum pakildami su sparnais; tie gy- 
vuliai nudūmė per mišką taip greitai ir šokinėjo taip 
aukštai, jog atrodė, kad jie lyg voverės laksto iš medžio 
į medį. 

— Kengūros! — sušuko Herbertas. 

— Ar jos valgomos?— tuojau pasiteiravo Penkrofas. 

— Ant silpnos ugnies troškinta jų mėsa yra skanes- 
nė už bet kokią žvėrieną! — atsakė žurnalistas. 

Dar nespėjus Gedeonui Spiletui baigti, jo žodžių pa- 
skatintas jūrininkas, o paskui jį ir Nabas su Herbertu 
leidosi vytis kengūras. Veltui Sairas Smitas šaukė, norė- 
damas juos sustabdyti. Bet tuščios buvo ir jų pastangos 
pasivyti kengūras: tampriomis kojomis atsispirdamos nuo 
žemės, jos šokinėjo lyg guminiai sviediniai. Po penketo 
minučių medžiotojai visai užduso, o kengūros dingo tan- 
kumyne. Topą ištiko tokia pat nesėkmė, kaip ir jo šei- 
mininkus. | 

— Misteri Sairai — tarė Penkrofas, kai Smitas ir Spi- 
letas juos pasivijo.— Misteri Sairai, jūs pats matote, kad 
mums būtinai reikia šautuvų. Ar mes įstengsime jų pa- 
sidaryti? 

— Galbūt, — atsakė inžinierius.— Bet pirmiausia pasi- 
darysime lanką ir strėlių. Esu tikras, kad išmoksite taip 
pat mikliai šaudyti iš lanko, kaip Australijos medžiotojai. 

— Lanką ir strėlių?— su panieka pakartojo Penkro- 
fTas.— Lankas ir strėlės — tai vaikų žaislas! 

— Koks jūs išdidus, bičiuli — tarė žurnalistas.— Juk 
ilgus amžius žmonės naudojosi tuo ginklu, ir to užteko, 
kad pasaulis būtų aplaistytas krauju. Parakas išrastas dar 
visai neseniai, o karas, deja, yra toks pat senas, kaip ir 
žmonija! 

— O juk tai teisybė, misteri Sairai. Dievaži, teisybė! 
Aš jau visados taip — imu ir pasakau ką nors nepagal- 
vojęs. Jūs man atleiskite! | 

Tuo tarpu Herbertas, karštai domėdamasis savo mėgs- 
tamuoju gamtos mokslu, vėl prašneko apie kengūras. 

— Tiesą sakant,— pareiškė jis,— mes susidūrėme su 
tokiomis kengūromis, kurias labai sunku sugauti. — Tai bu- 
vo didžiuliai gyvūnai, apžėlę švelniais pilkais plaukais. 
O jei neapsirinku, dar yra juodųjų ir rudųjų kengūrų, 
taip pat kalnų kengūrų ir žiurkinių kengūrų. Su jomis 
daug lengviau susidoroti. Iš viso priskaitoma dvylika rū- 
šių kengūrų. .. | 

— Herbertai,— pamokomai tarė jūrininkas — man rū- 
pi tik viena rūšis kengūrų, kuri vadinasi „kepta kengū- 
ra“, o kaip tik jos mums ir trūksta. 

Visi nejučiom nusijuokė, išgirdę tą Penkrofo sukurtą 
naują mokslinę klasifikaciją. Atviraširdis jūrininkas ne- 
slėpė savo apmaudo, galvodamas, kad per pietus reikės 
pasitenkinti vien giesmininkais fazanais, bet likimas dar 
kartą jo pasigailėjo. 

Iš tikrųjų, Topas, jausdamas, kad čia paliesti ir jo 
paties interesai, zujo po visus krūmus; alkis dar labiau 
sudirgino jo uoslę. Galimas daiktas, kad pirmiausia jis 
rūpinosi pats savimi, ir net pastvėrus jam kokį nors žvė- 
riūkštį, medžiotojams tikriausiai nieko nebūtų tekę, to- 
dėl Nabas apdairiai jį sekė. . 

Apie trečią valandą šuo staiga nėrė į tankius brūz- 
gynus, ir netrukus pasigirdęs duslus urzgimas rodė, kad 
jis ten susikibo su kokiu nors gyvūnu. 

 Nabas puolė į grumtynių vietą ir išvydo Topą, ėdantį 
kažkokį žvėrelį. Po dešimties sekundžių niekas jau ne- 
būtų galėjęs sužinoti, kokį būtent žvėrelį, nes jis visas 
būtų dingęs Topo nasruose. Laimė, kad šuo buvo užklu- 
pęs visą šeimyną, — ant žemės gulėjo negyvi dar du grau- 
žikai (Topo grobis priklausė graužikams). 

Nabas visas nušvitęs išėjo iš krūmų, abiejose ran- 
kose nešdamas po būsimą kepsnį. Žvėreliai buvo didesni 
už kiškį, jų kailiukas — geltonas, su žalsvomis dėmėmis, 
o uodega visai trumputė, vos Žymi. 

Mūsų medžiotojai, kaip Jungtinių Valstijų gyvento- 
jai, iš karto pažino, kad tai marasai, tam tikra agučių 
rūšis, tik jie buvo kiek didesni už savo viengenčius, gy- 
venančius atogrąžų kraštuose; marasai — tikri amerikiniai 
triušiai, ilgaausiai žvėreliai, kurie kiekvienoj žandikaulių 
pusėj turi po penkis krūminius dantis ir kaip tik tuo ski- 
riasi nuo agučių. 

— Valio! — sušuko Penkrofas.— Kepsnį jau turime! 
Dabar ne gėda ir namo grįžti! 

Ir kolonistai vėl keliavo toliau palei Raudonąjį upe- 
lį, plukdantį savo skaidrius, tyrus vandenis po nusviru- 
siomis, susipynusiomis kazuarinų, Bankso pušų ir mil- 
žiniškų kaučiukinių medžių šakomis. Puikūs lelijiniai au- 
galai, siekiantys dvidešimt pėdų aukščio, ir kažkokie 
jaunajam gamtininkui nepažįstami medžio pavidalo krū- 
mai buvo palinkę prie upelio, čiurlenančio žaliuojančių 
skliautų paūksmėie. 

Upelis smarkiai ėmė platėti, ir Sairas Smitas nuspren- 
dė, kad jie artėja prie žiočių. Iš tikrųjų, vos tik kolo- 
nistai, pasigrožėję puikiais medžiais, išėjo iš miško tank- 
mės, pasirodė ir Raudonojo upelio žiotys. | 

Tyrinėtojai priėjo vakarinį Granto ežero kraštą. Į eže- 
rą tikrai buvo verta pažiūrėti. Jo krantai turėjo beveik 
septynias mylias ilgio, o plotas buvo lygus dviem šim- 
tams penkiasdešimčiai akrų; ramią vandens plynę lyg ža- 
lias apvadas supo įvairiausi medžiai. Rytuose pro vaiz- 
dingas jų prošvaistes vietomis spindėjo saulės nutvieks- 
ta jūra. Šiaurinis ežero krantas buvo išlinkęs lygiu lan- 
ku, sudarančių kontrastą su griežtais pietinio pakraščio 
kontūrais. Aplink šį nedidelį Ontariją veisėsi daugybė 
vandens paukščių. Tik vietoj „tūkstančio salų“, kuriomis 
pagarsėjęs to paties pavadinimo ežeras Jungtinėse Vals- 
tijose, čia per kelis šimtus pėdų nuo pietinio kranto iš 
vandens kyšojo vieniša uola. Čionai gyveno dešimtys 
porų tulžių žuvininkų; stovėdami kur nors pakrantėje 
ant akmenų, rimti, lyg sustingę, jie tykojo, kada pro šalį 

plauks kokia žuvis, o retkarčiais klyktelėję staiga ner- 
davo į vandenį ir po akimirkos vėl pakildavo, snape lai- 
kydami grobį. O toliau, krantuose ir salelėje, išdidžiai 
vaikštinėjo laukinės antys, pelikanai, vandeninės vište- 
lės, raudongalvės, bitininkai, kuriems gamta yra suteiku- 
si teptuko pavidalo liežuvį, ir pora ar trejetas lyrauode- 
gių, labai gražių sparnuočių, kurių uodegos plunksnos 
dailiai išriestos kaip lyra. 

Ežero vanduo buvo gėlas, skaidrus ir melsvokas; 
sprendžiant iš gausiai kylančių burbuliukų ir iš vandens 
ratilų, plačiai sklindančių ežero paviršiuje, galima buvo 
drąsiai pasakyti, kad jame yra labai daug žuvies. 

— Tikrai gražus ežeras! — žavėjosi Gedeonas Spile- 
tas.— Kaip smagu būtų čia pagyventi! 

— Pagyvensim! — lakoniškai atsakė Sairas Smitas. 

Nutarę grįžti į Galerijas trumpiausiu keliu, kolonistai 
priėjo pietinį ežero galą, kur krantai sudarė smailų kam- 
pą. Sunkiai skverbdamiesi per brūzgynus, kurių žmogaus 
ranka dar nebuvo palietusi, jie keliavo toliau pajūrio 
link, pasukę į pietinį Plataus Akiračio plynaukštės kraš- 
tą. Ta kryptimi jie nuėjo dvi mylias, pagaliau prasisklei- 
dė paskutinė medžių uždanga, ir keleiviai išvydo tankia 
žole apžėlusią plynaukštę ir neaprėpiamas vandenyno 
platybes. 

Norint grįžti į Galerijas, reikėjo tik įstrižai pereiti 
plynaukštę ir jos šlaitu nusileisti prie Gailestingumo upės 
pirmojo vingio. Bet inžinieriui parūpo sužinoti, kur ir kaip 
iš ežero nubėga vandens perteklius, todėl tyrinėtojai 
mišku nuėjo dar pusantros mylios į šiaurę. Iš tiesų, kur 
nors tikriausiai turėjo būti nuotėkis; gal vanduo iš ežero 
tekėjo per granitinės sienos plyšį. Juk šis ežeras buvo 
tik didžiulis akmeninis duburys, Raudonojo upelio pama- 
žu pripildytas vandens; vadinasi, jo perteklius kur nors 
nubėga į jūrą, garmėdamas žemyn kaip krioklys. „Jeigu 
taip yra iš tikrųjų, — galvojo inžinierius, — tai gal pavyks 
išnaudoti krioklio jėgą, kuri iki šiol niekam nedavė jo- 
kios naudos.“ Taigi Granto ežero krantai buvo tyrinėjami 
toliau. Kolonistai plynaukšte nuėjo į šiaurę dar pusant- 
ros mylios, bet vandens nuotėkio Sairas Smitas niekur 
neaptiko. | 

Laikrodis jau rodė pusę penktos. Metas buvo grįžti į 
buveinę ir pagaminti ant ugniakuro pietus. Nedidelis bū- 
relis pasuko atgal, ir Sairas Smitas su draugais kairiuoju 
Gailestingumo upės krantu pagaliau priėjo Galerijas. 

Tuojau buvo sukurta ugnis. Nabas ir Penkrofas pasi- 
rodė esą puikūs virėjai — vienas kaip negras, pasižymin- 
tis įgimtais kulinariniais gabumais, o antras kaip jūrinin- 
kas, kuris paprastai viską moka dirbti; juodu iš savo me- 
džioklės laimikio greit paruošė kepsnį, -ir visi gardžiai 
pavalgė. 

Po vakarienės, kai keleiviai jau rengėsi gulti, Sairas 
Smitas išsiėmė iš kišenės akmenukus — įvairių mineralų 
pavyzdžius — ir trumpai paaiškino: 

— Žiūrėkite, bičiuliai. Štai čia — geležies rūda, čia — 
piritas, čia — molis, čia — klintis, čia — anglis. Štai ko- 
kių turtų čia yra gamtoje! Tai jos indėlis į mūsų bendrą 
darbą. O mes rytoj pat pradėsime dirbti. 


Tryliktas skyrius 


Ką nešiojo Topas ant kaklo.— Lankas ir strėlės.— Plytinė.— Puodų de- 
gimo krosnis.— Virtuvės rykai— Pirmoji sriuba.— Kietis.— Pietų Kry- 
žius.— Svarbus asironominis stebėjimas. 


— Na, misteri Sairai, inas ———— kitos dienos 
rytą paklausė Penkrofas. 
— Nuo pat pradžios, — atsakė inžinierius. 


Iš tikrųjų, kolonistams reikėjo pradėti „nuo pat pra- 
džios". Jie neturėjo jokių įrankių būtiniausiems daiktams 
pasidaryti; taip pat jie negalėjo sekti gamtos pavyzdžiu, 
nes gamta turi labai daug laiko, todėl neskuba, tausodama 
savo jėgas. O jų laikas buvo gana ribotas; kovodami dėl 
būvio, jie turėjo kuo greičiausiai labai daug ką pasida- 
ryti, jeigu ir neišrasdami kiekviename žingsnyje naujų 
dalykų, tai bent pasinaudodami kitų žmonių patirtimi. Jų 
geležis ir plienas dar tebebuvo žemėj mineralų pavidalu, 
vietoj keramikos dirbinių jie tuo tarpu turėjo tiktai molį, 
o drabužiams dar reikėjo surasti medžiagos. 

Bet reikia pasakyti, kad kolonistai tikrai buvo puikūs 
žmonės. Inžinierius Smitas negalėjo nė norėti sumanes- 
nių ir uolesnių padėjėjų, labiau atsidavusių draugų. Jis 
su kiekvienu pasišnekėjo ir žinojo jų sugebėjimus bei 
polinkius. 

Gedeonas Spiletas, taisniiigas žurnalistas, buvo labai 
daug ko išmokęs, kad galėtų savo straipsniuose apie vis- 
ką rašyti; jis ir savo protu, ir rankomis turi padėti drau- 
gams kurti saloje koloniją. Spiletas sugebės atlikti bet 
kokį uždavinį, o kadangi jis aistringas medžiotojas, tai 
tegų medžioklė, anksčiau jam buvusi tik pramoga, nuo 
šiol bus jo pareiga. 

Herbertas — šaunus jaunikaitis, turįs daug žinių iš 
gamtos mokslo; jis galės rimtai prisidėti prie bendro 
darbo. | | 

Nabas —tai gyvas atsidavimo įsikūnijimas. Jis protin- 
gas, vikrus ir niekad nenuilstantis, geležinės sveikatos 
stipruolis; be to, jis šiek tiek moka kalvio amato. Žinoma, 
Nabas kolonijai bus labai naudingas. 

Penkrofas buvo plaukiojęs visose jūrose bei vande- 
nynuose, dirbęs dailide Bruklino laivų statyklose ir siu- 
vėjo padėjėju valstybiniuose laivuose, o parvažiavęs na- 
mo atostogų, tapdavo sodininku ir žemdirbiu,— žodžiu, 
kaip jūrininkui ir pridera, jis buvo visų amatų meistras. 

Iš tiesų, čia lyg tyčia buvo susirinkę penketas drau- 
gų, sugebančių kovoti su likimu ir jį nugalėti. 

„Pradėsim nuo pat pradžios“, — pasakė Sairas Smitas. 
O iš pradžių reikėjo pastatyti svarbius įrengimus gamtos 
teikiamai mineralinei žaliavai apdirbti. Visiems žinoma, 
kokį vaidmenį čia vaidina aukšta temperatūra. Kuro — 
tiek malkų, tiek akmens anglies — buvo užtektinai. Rei- 
kėjo tik pamūryti krosnį. 

— O kam ta krosnis?— paklausė Penkrofas. 

— Prisidirbsime visokių puodų. Jie mums labai reika- 
lingi, — atsakė Sairas Smitas. 

— O iš ko krosnį pamūrysimė 

— Iš plytų. 

— O plytų iš ko pasigaminsim? 

— Iš molio. Keliaujam, draugai! Dirbtuves įsirengsime 
ten pat, kur yra molio, kad nereikėtų jo tampyti. Nabas 

mums nešios maistą, o jau ugnies valgiui gaminti visuo- 
met bus. 

— Labai gerai, — tarė žurnalistas.— Ugnies tai bus, bet 
maisto gali ir nebūti, nes neturime jokio medžioklės 
ginklo. 

— Ak, kad būtų nors paprasčiausias peiliukas! — at- 
siduso jūrininkas. 

— Ką veiktum su juo?— paklausė Sairas Smitas. 

— Kaip tai ką? Ogi bematant nusidrožčiau lanką ir 
strėlių. Ir mėsos turėtume kiek tik širdis geidžia! 

— Taip... peilis, kokia nors geležtė — susimaąstęs pa- 
sakė inžinierius, tarsi pats su savimi kalbėdamasis. 

Jo žvilgsnis atsitiktinai nukrypo į Topą, lakstantį įū- 
ros pakrante. Sairo Smito akys nušvito. 

— Topai, eik šen! — pašaukė jis. 

Šuo pribėgo prie šeimininko. Sairas Smitas rankomis 
apkabino šuniui galvą, nusegė antkaklį ir, perlaužęs jį 
perpus, tarė: | 

— Štai jums, Penkrofai, du peiliai! 

Jūrininkas dusyk šūktelėjo „valio“. Topo antkaklis 
buvo padarytas iš plonos grūdinto plieno juostos. Rei- 
kėjo tik į akmenį ją išgaląsti, kol pasidarys aštrūs ašme- 
nys, o paskui dar nulyginti smulkiagrūdžio smiltainio ske- 
veldra. Tokių akmenų pajūryje buvo kiek tik nori, ir 
po dviejų valandų kolonistai jau turėjo dvi aštrias ge- 
ležtes, o joms nesunku buvo pritaisyti tvirtus kotus. 

Tie pirmieji įrankiai visus nepaprastai nudžiugino kaip 
didelis laimėjimas. Tikrai, tai buvo laimėjimas, ir pačiu 
laiku. 

Kolonistai iškeliavo. Sairas Smitas vedė draugus į va- 
karinį ežero krantą, kur vakar jis buvo aptikęs daug 
molio ir jo pavyzdį pasiėmęs su savimi. Iš pradžių jie 
žygiavo palei Gailestingumo upę, paskui perėjo Plataus 
Akiračio plynaukštę ir, nukeliavę penketą mylių, sustojo 
laukymėje per du šimtus žingsnių nuo Granto ežero. 

Kelionėje Herbertas rado medį, iš kurio šakų Pietų 
Amerikos indėnai dirba lankus. Tas medis — krechimba-— 
priklauso palminių šeimai, bet neveda valgomų vaisių. Iš- 

rinkęs ilgas ir lygias šakas, Penkrofas jas nupjovė, nu- 
braukė lapus, paskui padrožė tų šakų galus, kad vidury 
jos būtų storesnės ir tvirtesnės; dabar reikėjo tik surasti 
templėms tinkamą augalą. Tas augalas, dedešvinių šei- 
mos, ybiškė įvairialapė, turi labai stiprius plaušus, kurie 
savo tvirtumu galbūt prilygsta gyvulių sausgyslėms. To- 
kiu būdu Penkrofas padirbo gana patvarių lankų; trūko 
tik strėlių. Tiesa, strėles nesunku padaryti iš tvirtų, tie- 
sių ir lygių šakų, bet kur gausi joms smailių antgalių? 
Juk tokios medžiagos, kuri galėtų atstoti geležį, vargu ar 
bus lengva rasti. Penkrofas guodėsi tik tuo, kad jis kaip 
reikiant padirbėjo, o visa kita, pasitaikius progai, irgi su- 
sitvarkys. 

Salos gyventojai atėjo į tą vietą, kurią buvo ištyrę 
praeitą dieną. Dirvožemį čia sudarė raudonas molis, tin- 
kamas plytoms ir čerpėms gaminti, taigi kolonistai pui- 
kiausiai galėjo įvykdyti savo sumanymą. Darbo rankų 
buvo, o plytų gamyba ne tokia jau sudėtinga. Reikėjo 
molį suminkyti su smėliu, padirbti plytas ir išdegti dide- 
liame lauže. 

Paprastai plytos dirbamos su tam tikromis formomis, 
bet kolonistams teko jas formuoti plikomis rankomis. Vi- 
są dieną iki pat tamsos ir visą kitą dieną jie plušėjo 
prie plytų. Vandeniu suvilgytą molį minkė ir rankomis, 
ir kojomis, paskui iš tos košės lipdė vienodo dydžio ga- 
balus. Prityręs darbininkas per dvylika valandų gali ran- 
kiniu būdu padirbti iki dešimties tūkstančių plytų, bet 
penki mūsiškiai meistrai Linkolno saloje per dvi dienas 
padarė ne daugiau kaip tris tūkstančius nedegtų plytų; 
jas sudėjo eilėmis, ir taip jos turėjo išbūti tris ar keturias 
dienas, kol gerai išdžius, o jau paskui jas galima ir degti. 

Balandžio 2 dieną Sairas Smitas pabandė so sa- 
los padėtį pagal pasaulio šalis. 

Iš vakaro jis tiksliai pasižymėjo laiką, kada nusileido 
saulė, turėdamas galvoj ir spindulių lūžimą. O balandžio 
2 dienos rytą taip pat tiksliai nustatė laiką, kada saulė 
tekėjo. Nuo saulėlydžio iki saulėtekio praėjo dvylika 
valandų be dvidešimt keturių minučių. Taigi buvo aišku, 
kad po šešių valandų ir dvylikos minučių nuo patekėjimo 

saulė tą dieną pereis per salos dienovidinį, o tas taškas, 
kur ji tuo momentu bus danguje, ir rodys šiaurę.! 

Reikiamu laiku Sairas Smitas įsidėmėjo danguje tą 
tašką, mintyse išvedė nuo saulės liniją per dų medžius, 
pasirinkęs juos kaip gaires, ir taip gavo pastovų dieno- 
vidinį savo astronominiams stebėjimams. 

Prieš degdami plytas kolonistai dvi dienas kaupė ku- 
ro atsargą: nulaužė aplink laukymę medžių šakas, arti- 
miausiuose miško kampeliuose surinko visas išvartas. Ži- 
noma, rinkdami kurą, apylinkėse ir pamedžiojo, nes da- 
bar Penkrofas jau turėjo keliasdešimt strėlių labai smai- 
liais antgaliais. Juos parūpino ne kas kitas, kaip ištiki- 
masis Topas, kuris iš miško atvilko dygliakiaulę; tas gy- 
vulys maistui nelabai tiko, bet pasirodė nepaprastai ver- 
tingas dėl savo dyglių. Dyglius medžiotojai įstatė į lai- 
bus strėlių galus, o prie kito galo pritaisė kuoduotosios 
papūgos plunksnų, kad strėlės tiesiau lėktų. Herbertas 
ir žurnalistas labai greit išmoko puikiai šaudyti lanku, 
ir dabar Galerijose niekad netrūko įvairiausių žvėrelių 
bei paukščių: kapivarų, karvelių, agučių, kurtinių ir ki- 
tokių. Labiausiai sekėsi medžioti kairiajame Gailestingu- 
mo upės krante esančiame miške, pavadintame Žakamaro 
mišku, atminti tam paukščiui, kurį Penkrofas ir Herbertas 
taip nesėkmingai vaikėsi tą dieną, kai pirmą kartą buvo 
išėję pasižvalgyti po salą. 

Paukštieną ir žvėrieną valgydavo keptą, tik kapivarų 
kumpius išrūkydavo iš žalių šakelių sukurto laužo dū- 
muose, prieš tai į mėsą prismaigstę kvapnių žolių. Žo- 
džiu, visi valgė labai sočiai, bet maistas buvo vienodas, 
kepta mėsa atsipyko, tad kolonistai svajojo apie viralą 
ir norėjo išgirsti ant ugnies kunkuliuojant puodą su sriu- 
ba. Tačiau jos nebuvo kur virti, reikėjo laukti, kol bus 
pamūryta krosnis ir joje išdegti puodai. | 

Vaikštinėdami po artimiausias „plytinės“ apylinkes, 
medžiotojai pastebėjo šviežias kažkokių stambių, didžia- 
nagių žvėrių pėdas, bet kas tai per žvėrys, negalėjo nu- 
spręsti. Sairas Smitas prisakė draugams saugotis, nes miš- 


! Iš tikrųjų, tuo metų laiku toje platumoje saulė tekėjo 5 val. 
53 min. ryto, o leidosi 6 val. 17 min. vakaro.— Aut. past. 

kc buvo galima susidurti su kokiais nors pavonecas gro- 
buonimis. 

Tas patarimas labai pravertė. Kartą Gedeonas Spiletas 
ir Herbertas matė žvėrį, panašų į jaguarą. Laimė, kad 
grobuonis jų neužpuolė, kitaip medžiotojams būtų buvę 
riesta. Gedeonas Spiletas davė sau žodį, jog tuomet, kai 
jie turės „„padorių ginklų“, tai yra šautuvų, kurių vis rei- 
kalavo Penkrofas, jis pradės negailestingą karą su plėš- 
riaisiais žvėrimis ir juos visus saloje išnaikins. 

Tomis dienomis kolonistai Galerijų daugiau netvarkė, 
nes inžinierius tikėjosi, kad jiems pavyks surasti arba 
įsirengti patogesnį būstą. Kol kas pasitenkino tuo, kad 
koridoriuose ant smėlio pasiklojo samanų ir sausų lapų. 
Tuose gan kietuose guoliuose išvargę darbininkai puikiai 
miegodavo. 

Kolonistai suskaitė, kiek dienų jau išbuvo Linkolno 
saloje, ir nutarė toliau tiksliai jas skaičiuoti. Balandžio 
5-ąją, trečiadienį, suėjo dvylika dienų, kai uraganas juos 
išmetė į tą salą. 

Balandžio 6 dieną, auštant, inžinierius ir jo draugai 
susirinko toje laukymėje, kur ketino degti plytas. Su- 
prantama, visą tą operaciją jie nutarė atlikti po atviru 
dangumi, o ne krosnyse, arba, tikriau sakant, sumanė 
pastatyti iš plytų nelyginant didžiulę krosnį, kur plytos 
savaime išdegtų. Ant žemės gražiai sudėjo žagarų kūle- 
lius, o aplinkui keliais aukštais sukrovė išdžiūvusias ply- 
tas, ir išėjo toks kubas, kuriame buvo paliktos orlaidės. 
Darbas užtruko visą dieną, ir tik vakarop kolonistai už- 
degė žagarus. 

Naktį nė vienas nėjo gulti, žiūrėjo, kad ugnis nesu- 
mažėtų. 

Plytų degimas truko dvi paras ir puikiausiai pasise- 
kė. Po to iįkaitusiam bokštui buvo leista ataušti, o tuo 
tarpu Nabas ir Penkrofas, klausydami Sairo Smito nuro- 
dymo, iš tankiai supintų šakų pasidirbo neštuvus ir per 
kelis kartus atnešė didelę krūvą „klinties, labai paplitu- 
sios uolienos, kurios gana daug buvo šiaurinėje ežero 
pakrantėje. Iš tų akmenų, sugurusių nuo kaitinimo ugnyje, 
jie gavo riebių negesintų kalkių, tokių pat švarių, ko- 
kios gaunamos iš deginto marmuro arba kreidos. Gesi- 

namos tos kalkės smarkiai pūtėsi ir gurguliavo. Sumaišę 
skystoką kalkių skiedinį su smėliu, neleidžiančiu joms 
per daug greitai kietėti, kolonistai gavo puikią rišamąją 
medžiagą. | | 

Balandžio 9 dieną, baigus visus tuos darbus, Sairas 
Smitas savo žinioje jau turėjo nemažą kiekį gesintų kal- 
kių ir kelis tūkstančius plytų. 

Tada visi, nė minutės negaišdami, ėmė mūryti kros- 
nį visokiems namų apyvokoje būtiniems moliniams dirbi- 
niams degti. Krosnį pamūrijo be didelio vargo. Po penkių 
dienų į pakurą pridėjo akmens anglies (Sairas Smitas 
prie Raudonojo upelio žiočių rado anglies telkinius tie- 
siog žemės paviršiuje), ir iš kamino, turinčio dvidešimt 
pėdų aukščio, pakilo pirmasis stulpas dūmų. Laukymė 
virto fabriku, ir Penkrofas jau buvo linkęs galvoti, kad 
iš tos krosnies išeis visi naujausios pramonės gaminiai. 

Pirmiausia kolonistai nulipdė paprasčiausių molinių 
indų, gana grubiai padarytų, bet visiškai tinkamų valgiui 
virti. Tiems dirbiniams buvo panaudotas tas pats molis, 
kaip ir plytoms, bet Sairas Smitas liepė prie jo primaišyti 
šiek tiek kalkių ir kvarco. Pasidarė tikras keraminis mo- 
lis, iš kurio jie pridirbo puodų ir puodukų, formuodami 
juos akmenų įdubose, taip pat lėkščių, dubenių, didelių 
puodų vandeniui ir kita. Visi tie dirbiniai atrodė negra- 
žūs, kreivi šleivi, bet kai buvo krosnyje išdegti aukštoje 
temperatūroje, kolonistai jau turėjo būtiniausių rykų, 
brangesnių jiems už dailiausius porceliano servizus. 

Pravartu dar paminėti, kad Penkrotias, norėdamas su- 
žinoti, ar tinka tas molis pypkėms, pasidirbo jų net keletą; 
pypkės išėjo gana bjaurios, bet Penkrofui jos atrodė la- 
bai puikios. Deja! Rūkyti nebuvo ko: tabako saloje jis ne- 
aptiko. Penkrofui tai buvo nemažas nuostolis! 

— Niekis! Turėsime ir tabako. Visko turėsime, — kal- 
bėjo Penkrofas su nepalaužiamu pasitikėjimu. 

Keramikos darbai truko iki balandžio 15 dienos. Aiš- 
kų, kolonistai laiko veltui neleido: tapę puodžiais, jie 
uoliai dirbo puodus. O jeigu Sairui Smitui būtų prireikę 
paversti juos kalviais, jie su tokiu pat stropumu būtų 

(lirbę kalvėje. Bet rytojaus dieną, balandžio 16-ją, buvo 
sekmadienis, netgi velykos, ir visi nutarė tą dieną pa- 
skirti poilsiui. 

Balandžio 15 dienos vakarą jie sugrįžo į Galerijas, 
pasiėmę paskutinius puodus ir užgesinę krosnį, ligi bus 
pradėti nauji darbai. Grįžtant jiems pasisekė — Sairas Smi- 
tas rado augalą, kuris galėjo atstoti pintį. Kaip žinoma, 
akyti, lyg aksominiai pinties gabalėliai yra išdžiovintas 
skylėtbudžių šeimos (Polyporaceae) grybų minkštimas; tin- 
kamai paruoštas, jis nuo kibirkšties bematant užsidega, 
ypač jeigu dar įtrintas paraku arba išvirintas nitrato ar 
kalio chlorato skiedinyje. Bet kolonistai kol kas nebuvo 
užtikę nė vieno iš tokių grybų ir netgi briedžiukų, ku- 
rie gali būti vietoj jų panaudoti. O tą dieną inžinierius 
pamatė augalą iš kiečių genties, kurios svarbiausios rū- 
šys yra kietis, melisa, peletrūnas ir jų giminaičiai. Nu- 
rovęs kuokštą tos žolės, Sairas Smitas padavė jūrininkui: 

— Imkite, Penkrofai. Šita žole būsite patenkintas. 

Penkrofas ėmė atidžiai žiūrinėti augalą; stiebeliai bu- 
vo tankiai apžėlę švelnučiais ilgais plaukeliais, o lapus 
dengė balzganas pūkas. | 

— Ėhė! Kas čia, misteri Sairai? Nejaugi tabakas;— 
paklausė Penkrofas. . 

— Ne,— atsakė Sairas Smitas.— Moksliškai tas auga- 
las vadinasi artemisia, paprastai šnekant — kiniškasis kie- 
tis, o mums čia bus pintis. 

Iš tikrųjų, išdžiovintas kietis labai lengvai užsidega; 
kolonistams jis puikiausiai pavadavo pintį, ypač kai pas- 
kiau inžinierius ėmė jį mirkyti kalio nitrato skiedinyje— 
mat saloje buvo aptikti ištisi sluoksniai tos druskos, kuri 
yra ne kas kita, kaip salietra. | 

Tą vakarą kolonistai, susirinkę savo būsto vidurinia- 
me „kambaryje“, neblogai pavakarieniavo. Nabas iš agu- 
čio išvirė buljono, davė kapivaros kumpio, paskaninto 
kvapniomis žolėmis, su virtais gumbais caladium macror- 
hizum — žolinio ajerinių šeimos, augalo, kuris atogrąžų 
kraštuose auga medžio pavidalu. Jo gumbai labai gar- 
dūs, labai maistingi ir panašūs į Anglijoje pardavinėjamą 

vadinamąjį „portlandišką sago“; tas valgis šiek tiek ga- 
lėjo atstoti duoną, nes Linkolno salos kolonistai duonos 
kol kas dar neturėjo. 

Po vakarienės Sairas Smitas ir jo draugai išėjo į pa- 
jūrį pakvėpuoti grynu oru. Buvo aštunta valanda vakaro. 
Artinosi graži, rami naktis. Mėnulis dar netekėjo, bet 
jau penkta diena buvo pilnatis, ir dabar horizontą jau 
sidabrino švelni, blyški pašvaistė, kurią galima pava- 
dinti mėnesienos aušra. Aukštai danguje mirguliavo po- 
liniai žvaigždynai, o užvis ryškiausiai spindėjo Pietų Kry- 
žius, Kuriuo Sairas Smitas neseniai grožėjosi nuo Frank- 
lino kalno viršūnės. 

"Ir dabar Sairas ilgai žiūrėjo į tą puikųjį žvaigždyną, 
kur viršuje ir apačioje spindi dvi pirmojo dydžio žvaigž- 
dės, kairėje — antrojo dydžio žvaigždė, o dešinėje — tre- 
čiojo dydžio žvaigždė. 

Pagalvojęs jis tarė: . 

— Herbertai, ar šiandien balandžio penkioliktoji? 

— Taip, misteri Sairai, — atsakė jaunuolis. 

— Taigi rytoį, balandžio šešioliktoji, jei neapsirinkų, 
bus viena iš tų keturių dienų metuose, kada tikrasis lai- 
kas sutampa su viduriniu laiku, tai yra rytoj, kai laikro- 
dis rodys vidudienį (skirtumas gali būti tik kelios sekun- 
dės), saulė pereis per šios vietos dienovidinį. Jei pasi- 
taikys giedra diena, tikiuosi, man pavyks kelių laipsnių 
tikslumu nustatyti salos geografinę ilgumą. 

— Be prietaisų, be sekstanto?— paklausė "Gedeonas 
Spiletas. į 
* — Taip, — atsakė inžinierius— O jeigu prieš naktį 
dangus neapsiniauks, aš pabandysiu dar šį vakarą nusta- 
tyti ir geograiinę platumą, apskaičiavęs, kokiame aukš- 
tyje virš horizonto yra Pietų Kryžius — Pietų poliaus 
žvaigždynas. Juk jūs, bičiuliai, gerai suprantate, kad prieš 
imantis didelių darbų ir prieš kuriantis čia ilgam laikui 
reikia pagal išgales nustatyti, ar toli mūsų sala nuo Ame- 
rikos, nuo Australijos arba nuo didžiųjų Ramiojo van- 
denyno salynų. 


— Jūsų teisybė, — tarė Gedeonas Spiletas.— Užuot sta- 

čius namus, gal svarbiau mums bus pasistatyti laivą, jei 
kartais pasirodytų, jog esame vos per kelis šimtus my- 
lių nuo kokios nors gyvenamos žemės, 

— Kaip tik dėl to aš ir noriu pamėginti dar šį vaka- 
rą nustatyti Linkolno salos geografinę platumą, o rytoj 
vidudienį pabandysiu apskaičiuoti ir ilgumą. 

Jeigu inžinierius Smitas būtų turėjęs sekstantą, tokį 
prietaisą, su kuriuo galima labai tiksliai nustatyti kampi- 
nius atstumus pagal daiktų atspindžio kampą, tai tas už- 
davinys jam nebūtų sudaręs jokio sunkumo. Vakare iš- 
matavęs poliaus aukštį virš horizonto, o rytojaus dieną 
pasekęs, kada saulė vidudienį pereis per tos vietos die- 
novidinį, jis būtų nustatęs salos koordinates. Bet sekstan- 
to nebuvo, reikėjo kuo nors jį pakeisti. 


Sairas Smitas sugrįžo į Galerijas. Besikūrenančio ug- 
niakuro šviesoje jis nudrožė dvi lygias lysteles ir, jas 
sujungęs, padarė lyg kokį skriestuvą, kurio kojeles buvo 
galima suglausti ir praskėsti; lysteles jis sutvirtino aka- 
cijos spygliu, nupjovęs jį nuo sausos šakos, paimaios iš 
krūvos žagarų. 

Su tuo prietaisu inžinierius vėl nuėjo į pajūrį; reikėjo 
apskaičiuoti poliaus aukštį virš horizonto, tam tikslui 
pasirinkus kuo ryškiausią, būtent, jūros horizontą; Nago 
kyšulys užstojo pietinę horizonto pusę, tad Sairas Smitas 
turėjo ieškoti stebėjimui patogesnės vietos. Geriausia bū- 
tų buvę išeiti į salos krantą, atsuktą tiesiog į pietus, bet 
tuomet būtų reikėję keltis per gana gilią Gailestingumo 
upę, o tai buvo nemaža kliūtis. 

Apsvarstęs visas aplinkybes, Sairas Smitas nutarė savo 
observatorija pasirinkti Plataus Akiračio plynaukštę, 
o darydamas apskaičiavimus, atsižvelgti į jos aukštį vir- 
šum jūros lygio; plynaukštės aukštį jis ketino nusta- 
tyti rytojaus dieną, pritaikydamas elementarias geomet- 
rijos teoremas. 


Paėjėję kairiuoju Gailestingumo upės krantu, kolonis- 
tai užkopė ant plynaukštės ir įsitaisė stebėjimo punktą 
prie jos krašto, einančio iš šaurės vakarų į pietryčius, tai 
yra aukščiau virtinės keistai suvirtusių uolų, juosiančių 
upės SEaDES 

Ši plynaukštės dalis buvo penkiom dešimtim pėdų 
Nago kyšulio ir pietinio salos pakraščio link. Taigi ste- 
bėtojui niekas neužstojo horizonto pusračio nuo Nago 
kyšulio iki pat Roplio kyšulio. Pietuose horizonto linija, 
apšviesta pirmųjų tekančio mėnulio spindulių, sudarė ryš- 
kią ribą tarp jūros ir dangaus, o tai turėjo padėti tiks- 
liau viską apskaičiuoti. 

Pietų Kryžius žiūrint atrodė lyg apvirtęs — to Žvaigž- 
dyno žvaigždė alfa buvo apačioje, taigi arčiausiai prie 
Pietų poliaus. | 

Pietų Kryžiaus žvaigždynas labiau nutolęs nuo Pietų 
poliaus negu Šiaurinė nuo Šiaurės poliaus. Pietų Kryžiaus 
alfa nuo poliaus yra maždaug per dvidešimt septynis 
laipsnius. Bet Sairas Smitas tat žinojo ir, darydamas ap- 
skaičiavimus, ketino į tai atsižvelgti. Jis taip pat sten- 
gėsi atlikti stebėjimą tuo momentu, kai arčiausiai prie 
poliaus esanti žvaigždė — Pietų Kryžiaus alfa — pereis per 
salos dienovidinį, o tai turėjo palengvinti patį stebėjimą. 

Sairas Smitas vieną medinio skriestuvo galą nutaikė 
į horizonto liniją, o kitą — į Pietų Kryžiaus alfą, tarsi nu- 
kreipdamas į tuos du taškus kampamatį; atstumas tarp 
abiejų skriestuvo kojelių atitiko kampą tarp alfos ir ho- 
rizonto. Norėdamas tvirtai užfiksuoti gautąjį kampą, Sai- 
ras Smitas prie abiejų savo prietaiso lystelių spygliais 
prisegė skersinę lazdutę, kad atstumas tarp jų nesikeistų. 

Dabar beliko tik apskaičiuoti gautąjį kampą, turint gal- 
voje, kad stebėjimas buvo atliktas aukščiau jūros lygio, 
o dėl to reikėjo nustatyti Plataus Akiračio plynaukš- 
tės aukštumą. Kampo dydis turėjo parodyti Pietų Kry- 
žiaus alfos aukštį, vadinasi, ir poliaus aukštį virš hori- 
zonto, tai yra salos geografinę platumą, kadangi bet ku- 
rio žemės rutulio taško geografinė platuma visuomet lygi 
poliaus aukščiui virš horizonto tame taške. 

Tie apskaičiavimai buvo atidėti iki rytojaus, ir dešim- 
tą valandą vakaro visi kolonistai jau kietai miegojo. 


120 


Keturioliktas skyrius 


Granitinės sienos aukštis.— Panašių trikampių teoremos pritaikymas.— 

Salos geografinė plaiuma.— Ekspedicija į šiaurinę salos dalį — Austrių 

sekluma.— Ateities planai. — Saulė pereina per dienovidinį — Linkolno 
salos koordinatės. 


Rytojaus dieną, balandžio 16-ąją, velykų sekmadienį, 
kolonistai auštant išėjo iš Galerijų ir ėmė skalbti savo 
baltinius, dulkinti ir valyti drabužius. Inžinierius ketino 
išvirti muilo, kai tik atsiras tam reikalui būtinų medžia- 
gų — sodos arba potašo, taukų arba kokio nors aliejaus. 
Svarbu taip pat buvo pasirūpinti naujų drabužių, bet ko- 
lonistai šį dalyką atidėjo vėlesniam laikui. Jų drabužiai, 
pasiūti iš stiprios medžiagos, galėjo dar laikyti bent pusę 
metų, net dirbant fizinį darbą. Kol kas svarbiausia buvo 
nustatyti, ar toli sala nuo gyvenamos žemės, ir kolonistai 
norėjo tai padaryti tą pačią dieną, jei tik bus palankus 
oras. 

Virš horizonto kylanti saulė pranašavo puikią dieną, 
vieną iš tų nuostabių rudens dienų, kada vasara trumpai 
akimirkai tarytum dar sugrįžta atsisveikinti su žeme. 

Norėdami „papildyti vakarykščių stebėjimų duomenis, 
kolonistai turėjo išmatuoti Plataus Akiračio plynaukš- 
tės aukštį virš jūros lygio. 

— Jums turbūt reikės matavimo prietaiso, panašaus 
į vakarykštį?— paklausė Herbertas inžinierių. 

— Ne, mano vaikuti — atsakė Sairas Smitas — mes 
matuosime kitokiu būdu, ir rezultatai, manau, bus tokie 
pat tikslūs. 

Herbertas, būdamas nepaprastai smalsaus proto jau- 
nuolis, visuomet stengėsi sužinoti ką nors naujo, tad nu- 
ėjo kartu su inžinierium. Sairas Smitas nuo granitinės sie- 
nos nužingsniavo į pakrantę. Tuo tarpu Penkrofas, Na- 
bas ir Žurnalistas buvo užsiėmę kitais darbais. 

Sairas Smitas su savim pasiėmė kokių dvylikos pėdų 
ilgio tiesią ir lygią kartį, jos ilgį nustatęs pagal savo ūgį, 
kurį žinojo labai tiksliai. Herbertui Sairas Smitas davė 
nešti savotišką svambalą — lanksčią lianą su pririštu prie 
galo paprastu akmeniu. 

They proceeded to wasb tbeir linen. 


Sustojęs maždaug per dvidešimt žingsnių nuo jūros 
pakraščio ir per kokius penkis šimtus žingsnių nuo gra- 
nitinio kalnagūbrio, Sairas Smitas įsmeigė kartį į smėlį 
ir, tikrindamas su svambalu, rūpestingai ją ištiesino, kad 
būtų statmena horizonto plokštumai. 

Tai padaręs, Sairas Smitas šiek tiek pasitraukė ir at- 
sigulė ant žemės tokiame nuotolyje, kad žiūrint atrodytų 
vienoje linijoje ir karties viršūnė, ir granitinės sienos 
ketera. Toje vietoje jis įbedė į PE kuoliuką ir, atsi- 
gręžęs į Herbertą, paklausė: 


— Ar tu susipažinęs su geometrija? 

— Šiek tiek, misteri Sairai — atsakė Herbertas, Ejo: 
damas apsijuokti. 

— Ar atmeni panašių trikampių savybes? | į 

— Taip, — atsakė jaunuolis, — panašių trikampių atitin- 
kamos kraštinės yra proporcingos. 


— Tad štai, mano vaikuti, čia du panašūs statieji tri- 
kampiai. Mažojo trikampio dvi kraštinės yra: kartis, stat- 
menai įsmeigta į smėlį, ir tiesi linija nuo apatinio karties 
galo iki kuoliuko, o įžambinė — mano žvilgsnio spindu- 
lys; antrojo trikampio kraštinės yra: statmena granitinė 
siena, kurios aukštį mums reikia išmatuoti, ir atstumas 
nuo kuoliuko iki sienos papėdės, o įžambinė — mano 
žvilgsnio spindulys, tai yra pirmojo trikampio įžambinės 
tąsa. 

— Supratau, misteri Sairai!l Viską supratau! — šūkte- 
lėjo Herbertas.— Atstumas nuo kuoliuko iki karties yra 
proporcingas atstumui nuo kuoliuko iki sienos 2 
o karties aukštis proporcingas sienos aukščiui. 

— Teisybė, Herbertai,— patvirtino inžinierius.— Ir kai 
mes išmatuosim abu atstumus nuo kuoliuko, tai, žinoda- 
mi karties aukštį, greit išspręsim proporciją ir tokiu bū- 
du sužinosim sienos aukštį. Tuomet mums nebebus jo- 
kio reikalo matuoti ją tiesiogiai. 

Abiejų trikampių pagrindai buvo išmatuoti ta pačia 
kartimi, kurios aukštis virš smėlio paviršiaus buvo lygus 
dešimčiai pėdų; pasirodė, kad atstumas tarp kuoliuko ir 
karties — penkiolika pėdų, o atstumas tarp kuoliuko ir 
sienos papėdės — penki šimtai pėdų. 

"Užbaigeę matavimus, Sairas Smitas ir jaunuolis sugrįžo 
į Galerijas. 

Ten inžinierius paėmė plokščią akmenį, atsineštą iš 
ankstesnės ekspedicijos, panašų į juodąjį skalūną, ant 
kurio -aštriu kiaukutu buvo galima lengvai išbrėžti skait- 
menis. Ant tos skalūninės lentos Sairas Smitas parašė 
tokią proporciją: 

15:500=10: X 
500 X 10=5000 


„15 
000. =333,33 


Vadinasi, Arakiūnė siena turėjo tris šimtus trisdešimt 
tris pėdas ! aukščio. 

Po to Sairas Smitas paėmė prietaisą, kurį buvo pa- 
sidaręs praeitą dieną; kampas tarp praskėstų skriestuvo 
kojelių atitiko kampinį atstumą tarp Pietų Kryžiaus al- 
fos ir horizonto plokštumos. Tą kampą jis tiksliai išma- 
tavo pagal apskritimą, padalytą į tris šimtus šešiasdešimt 
lygių dalių. Kampas buvo lygus dešimčiai laipsnių. Pri- 
dėjęs prie to kampo dvidešimt septynis laipsnius, skirian- 
čius alfą nuo Pietų poliaus, ir padaręs pataisą, atsižvelg- 
damas į aukštį to plokščiakalnio, nuo kurio buvo stebima 
alfa, jis gavo trisdešimt septynis laipsnius. Taigi Sairas 
Smitas priėjo išvadą, kad Linkolno sala yra trisdešimt 
septintame laipsnyje pietų platumos; bet turėdamas gal- 
voje, kad dėl netobulų jo stebėjimų ir apskaičiavimų ga- 
lėjo būti kokiais penkiais laipsniais suklysta, jis tarė bū- 
siant teisingiau laikyti, jog sala yra tarp trisdešimt penk- 
tosios ir keturiasdešimtosios lygiagretės. 

Norint gauti abi salos koordinates, reikėjo dar nusta- 
tyti geografinę ilgumą. Sairas Smitas ketino tai padaryti 
tą pačią dieną, vidudienį, pereinant saulei per.tos vie- 
tos dienovidinį. 

Sekmadienį kolonistai nutarė pasivaikščioti, arba, tik- 
riau sakant, patyrinėti tą salos dalį, kuri buvo tarp ežero 
šiaurinio kranto ir Ryklio įlankos, o jei bus gražus oras, 
nueiti iki pat Pietinio Žandikaulio kyšulio šiaurinio šlai- 
to. Pietums buvo manoma sustoti kopose, o į Galerijas 
grižti tik vakarop. 

1! Turima galvoje angliška pėda, lygi 30 cm.— Aut. past. 

A leson in geometry. 


Pusę devintos ryto nedidelis būrelis jau žygiavo pa- 
lei sąsiaurį, skiriantį Linkolno salą nuo Išsigelbėjimo sa- 
lelės, kur prie vandens, oriai krypuodami, vaikštinėjo 
trumpasparniai pingvinai, panašūs į berankius žmones. 
Jie puikiai plaukiojo ir nardė, ir juos tuojau buvo galima 
pažinti iš savotiško, labai nemalonaus riksmo, panašaus 
į asilo bliovimą. Penkrofas susidomėjo tik tuo, ar jie val- 
gomi, ir buvo gana patenkintas, sužinojęs, kad tų paukš- 
čių Mėsa, nors ir juosva, tinka maistui. 

Prie pat jūros ant smėlio šliaužiojo kažkokios didžiu- 
lės amfibijos — greičiausiai ruoniai, pasirinkę salelę savo 
gulykla. Panaudoti ruonius maistui nebuvo ko nė gal- 
voti — riebi jų mėsa šlykštaus skonio; tačiau Sairas Smi- 
tas labai atidžiai juos stebėjo ir, nė su kuo nepasidalijęs 
savo mintimis, pasakė draugams, kad netrukus reikėsią 
keltis į salelę. 


Krantas, kuriuo ėjo kolonistai, buvo sėte nusėtas kiau- 
kutais; kai kurie iš jų būtų suteikę daug džiaugsmo zoolo- 
gams, tyrinėjantiems moliuskus. Tarp tų kiaukutų buvo 
fazianelių, gręžikų, trigonijų ir daug kitokių. Bet daug 
naudingesnis atradimas buvo austrių sekluma, per ato- 
slūgį iškilusi paviršiun; Nabas ją užtiko tarp rifų per 
ketvertą mylių nuo Galerijų. 

— Šaunus vyras Nabas, laiko veltui neleidžia! — sušu- 
ko Penkrofas, apžiūrinėdamas seklumą, einančią tolyn 
į atvirą jūrą. 

— Iš tikrųjų labai svarbus radinys, — pritarė žurnalis- 
tas.— Sakoma, jog kiekviena austrė per metus duoda 
penkiasdešimt ar šešiasdešimt tūkstančių kiaušinėlių, tai- 
gi mes turėsime neišsenkamą austrių atsargą. 

— Bet, man rodos, austrės nelabai maistingos,— tarė 
Herbertas. | 

— Nelabai, — patvirtino Sairas Smitas.— Austrėse la- 
bai maža baltyminių medžiagų, todėl, mintant vien austrė- 
mis, reikėtų kasdien jų suvalgyti po penkiolika ar še- 
šiolika tuzinų. 

— Na, tai kas, — atšovė Penkrofas— mes galime jas 
gurkti šimtais, kol sušveisime visą šitą austrių koloniją. 
O gal dabar pasiimti keletą tuzinų pietums? 

Ir Penkrofas, nelaukdamas atsakymo, kartu su Nabu 
ėmė plėšti nuo akmenų kiaukutus. Surinktas austres su- 
dėjo į krepšelį, Nabo nupinią iš ybiškės plaušų; jame 
buvo ir kitas maistas, parūpintas pietums. Paskui kelei- 
viai nužygiavo toliau išilgai kranto, einančio palei kopas. 

Sairas Smitas nuolat žiūrėjo į laikrodį, kad spėtų pa- 
siruošti stebėjimui, kurį reikėjo atlikti lygiai vidudienį. 

Visas tas pakrantės ruožas buvo nykus, plikas, bevai- 
sis iki pat uolėtojo kyšulio, pavadinto Pietiniu Žandikau- 
lių, kur baigėsi Sąjungos įlanka. Aplinkui matėsi tik smil- 
tynai, kiaukutai ir akmens luitai. Bet į šį nykų krantą 
atskrisdavo jūros paukščių — kormoranų, plačiasparnių 
albatrosų ir laukinių ančių, kurios Penkrofui visai pa- 
orįstai kėlė medžioklinį azartą. Jis buvo bepaleidžiąs į 
jas strėlę, bet tai buvo bergždžias darbas — antys ant že- 
mės netūpė, jas galėjai nušauti tik lekiančias. Ir tuomet 
jūrininkas dar kartą pasakė Sairui Smitui: 


— Matote, misteri Sairai, kaip mums reikalingi šau- 
tuvai. Nors porelė, nors vienas šautuvas! O dabar kokie 
gi čia mūsų ginklai.. 

— Žinoma, gerai "būtų šautuvas, Penkrofai, — atsakė 
jam žurnalistas, — bet čia viskas priklauso nuo jūsų! Gau- 
kite plieno vamzdžiui, plieno uoksui, salietros, medžio 
anglies ir sieros — parakui, gyvsidabrio ir azoto rūgš- 
ties — degtuvui, pagaliau švino kulkoms bei šratams,— ir 
Sairas jums padarys puikiausią šautuvą. 

— Taip, taip, — patvirtino inžinierius.— Ir visų tų me- 
džiagų saloje, be abejo, atsiras, tik padaryti šaunamąjį 
ginklą labai sunku, čia reikia gerų įrankių ir labai tiks- 
lių prietaisų. Bet nieko, paskui pažiūrėsim... 

— Ak, kam mes išmetėme iš gondolos į jūrą ginklus 
ir visus įrankius, netgi kišeninius peilius! — sušuko Penk- 
rolas. 

. — Bet jeigų nebūtume jų išmetę, tai balionas mus 
pačius būtų paskandinęs vandenyne, — atkirto Herbertas. 

— Gal ir teisybę sakai, mielasis,— sutiko jūrininkas 
ir tuojau pat pridūrė:— Būčiau norėjęs pamatyti Džona- 
tano Forsterio ir jo bičiulių fizionomiją. Atėjo rytą į aikš- 
tę, 0 ji tuščia — balionas išskridęs! 

The sun advamced slomly ... 


Iš tikrųjų, kai šešėlis pasidarys trumpiausias, tuo mo- 
mentu ir bus vidudienis. Reikės tik stebėti to šešėlio galą 
ir susekti, kada šešėlis, pamažu vis trumpėjęs, vėl pradės 
ilgėti. Palenkęs lazdą į priešingą pusę nuo saulės, Sairas 
Smitas tuo pačiu pailgino metamą šešėlį, o dėl to buvo 
lengviau sekti jo keitimasi. Juk kuo ilgesnė laikrodžio 
rodyklė, tuo geriau matyti, kaip jos galiukas slenka ap- 
link ciferblatą. Lazdos šešėlis buvo nelyginant ratu be- 
sisukanti rodyklė. 

Nusprendęs, kad jau metas pradėti stebėjimą, Sairas 
Smitas atsiklaupė ant žemės ir, smaigstydamas į smėlį 
mažus medinius kuoliukus, ėmė žymėti, kaip iš lėto trum- 
pėja lazdos šešėlis. Inžinieriaus draugai, žemai pasilenkę, 
visa tai sekė labai susidomėję. 

Žurnalistas rankoje laikė chronometrą, pasiruošęs at- 
žymėti minutę ir sekundę, kada šešėlis bus trumpiausias. 
Kadangi Sairas Smitas savo stebėjimą darė balandžio še- 
šioliktąją, tą dieną, kai tikrasis laikas sutampa su vidu- 
riniu laiku, tai Gedeono Spileto pažymėtasis laikas tu- 
rėjo būti tikrasis Vašingtono laikas ir dėl to palengvinti 
visus apskaičiavimus. | 

Saulė palengva kilo aukštyn, lazdos šešėlis vis trum- 
pėjo, ir vos tiktai Sairui Smitui pasirodė, kad jis vėl pra- 
deda ilgėti, tuojau paklausė: 

— Kelinta valanda? 

— Viena minutė šeštos, — atsakė Gedeonas Spiletas. 

Dabar beliko apskaičiuoti stebėjimo rezultatus, o tai 
buvo visai nesunku. Paaiškėjo, kad atstumas tarp Vašing- 
tono dienovidinio ir Linkolno salos dienovidinio sudaro 
penkių valandų skirtumą: Linkolno saloje buvo vidudie- 
nis, o Vašingtone jau penkta valanda vakaro. Tuo tarpu 
Saulė, skriedama regimąjį ratą aplink Žeme, kas keturios 
minutės pereina vieną laipsnį, o per valandą — penkioli- 
ka laipsnių; padauginęs penkiolika laipsnių iš penkių, 
Gedeonas Spiletas gavo septyniasdešimt penkis laipsnius. 

Kadangi Vašingtono geografinė ilguma lygi 777311", 
o apytikriai — septyniasdešimt septyniems laipsniams nuo 
Grinvičo dienovidinio, kurį tiek anglai, tiek amerikiečiai 
laiko pradiniu tašku geografinėms ilgumoms nustatyti, 
vadinasi, sala buvo į vakarus nuo Grinvičo dienovidinio 

per septyniasdešimt septynis laipsnius (Vašingtono ilgu- 
ma) plius septyniasdešimt penki laipsniai — tai yra šim- 
tas penkiasdešimt antrame laipsnyje vakarų ilgumos. 

Sairas Smitas pranešė draugams savo apskaičiavimų 
rezultatą ir, atsižvelgdamas į galimas stebėjimo klaidas, 
kaip ir geografinę platumą nustatant, vis dėlto manė 
galįs pasakyti, jog Linkolno sala yra tarp trisdešimt penk- 
tosios ir keturiasdešimtosios pietinės lygiagretės ir tarp 
šimtas penkiasdešimtojo ir šimtas penkiasdešimt penktojo 
dienovidinio į vakarus nuo Grinvičo dienovidinio. 

Kaip matote, nustatydamas abi koordinates, jis tarėsi 
galėjęs apsirikti penkiais laipsniais, o kadangi vienas 
laipsnis lygus šešioms dešimtims mylių, tai tikroji salos 
platuma ir ilguma galėjo 2 neatitikti trimis 
šimtais mylių. 

Bet ši klaida kolonistams, turintiems apsispręsti, ką 
toliau daryti, nebuvo labai svarbi. Paaiškėjo, kad Linkol- 
no.-sala per daug toli nuo bet kokios žemės: nebuvo ko 
nė galvoti tokį atstumą nuplaukti menku luoteliu. 

Gautosios koordinatės rodė, kad bent tūkstantis du 
šimtai mylių ją skiria nuo Taičio ir Tuamotu salyno, kad 
iki Naujosios Zelandijos yra daugiau kaip tūkstantis aštuo- 
ni šimtai mylių, o iki Amerikos krantų — daugiau kaip 
puspenkto tūkstančio mylių. 

Sairas Smitas ilgai suko galvą, bet negalėjo prisimin- 
ti šioje Ramiojo vandenyno dalyje nė vienos salos, ku- 
rios geografinė padėtis atitiktų Linkolno salos padėtį. 


Penkioliktas skyrius 


Žiemojimas neišvengiamas.— Melalurgijos klausimai.— Išsigelbėjimo sa- 
lelės tyrinėjimas.— Ruonių medžioklė.— Keistas žvėris.— Koala.— Kala- 
loniškas būdas.— Geležies lydymas.— Kaip gauti plieną. 


Pirmadienį, balandžio 17-ąją, iš ryto Penkrofas pir- 
miausia kreipėsi į Gedeoną Spiletą: 


— Na, misteri Spiletai, kuo mes šiandien būsime? 
— Kaip Sairas pasakys, — atsiliepė žurnalistas. 

Pasirodė, kad iš plytininkų ir puodžių dabar jiems rei- 
kės tapti metalurgais. 

Praeitą dieną po pietų jie keliavo toliau, kol. priėjo 
smailų Žandikaulio kyšulį, esantį už septyneto mylių nuo 
Galerijų. Ten baigėsi ilga smėlio kopų grandinė ir pra- 
sidėjo kalvynas, susidaręs iš vulkaninių uolienų. Aplin- 
kui čia nestūksojo granitiniai gūbriai lėkštomis viršūnė- 
mis, kaip Plataus Akiračio plynaukštė, o tęsėsi vir- 
tinė keisčiausio pavidalo uolų, supančių siaurą įlanką, 
įsispraudusią tarp dviejų vulkaninės kilmės kyšulių. Nu- 
ėję iki tos vietos, kolonistai pasuko atgal ir prieš naktį 
sugrįžo į savo būstą, bet nėjo gulti tol, kol buvo galuti- 
nai išspręstas klausimas, ar galima jiems dabar kaip nors 
ištrūkti iš Linkolno salos. 

Nuo Tuamotu salyno juos skyrė didelis atstumas — 
tūkstantis du šimtai mylių. Penkrofas kategoriškai pa- 
reiškė, kad tokiai kelionei, ypač audringą rudenį, pa- 
prasta valtis netinka. Be to, ne taip lengva pasidaryti 
kad ir paprastą laivelį, netgi turint visus reikalingus įran- 
kius, o Linkolno salos kolonistai neturėjo jokių įrankių. 
Vadinasi, jiems pirmiausia reikėjo pasidirbti plaktukų, 
kirvių, kirtiklių, pjūklų, grąžtų, drožtuvų ir kitko, o visa 
tai pareikalaus nemaža laiko. Todėl buvo nutarta Žie- 
moti saloje ir susirasti patogesnį už Galerijas būstą, kur 
būtų lengviau praleisti šaltąjį metų laiką. | 

Pirmiausia reikėjo panaudoti geležies rūdą, kurios tel- 
kinius inžinierius buvo užtikęs šiaurės vakarinėje salos 
dalyje, ir iš tos rūdos pasigaminti geležies ir net plieno. 

Žemės plutoje grynų metalų paprastai nepasitaiko. 
Dažniausiai randami cheminiai jų junginiai su deguonimi 
arba su siera. Tuodu pavyzdžiai, kuriuos Sairas Smitas 
parsinešė į Galerijas, kaip tik ir buvo tokie junginiai: pir- 
mas — magnetitas be grynanglio priemaišos, o antras — 
piritas, arba geležies sulfidas. Lengviau buvo apdirbti 
pirmąją rūdą, nes ji buvo ne kas kita, kaip geležies de- 
ginys; norint gauti gryną geležį, reikėjo tą rūdą kaitinti 
drauge su anglimi ir tokiu būdu pašalinti iš jos deguonį. 
Tam reikalui rūda ir anglis kaitinama iki aukštos tempe- 
ratūros — arba labai paprastu „„katalonišku“ būdu, ir tuo- 
met iš karto gaunama geležis, arba naudojantis aukšta- 

krosnėmis, kuriose iš rūdos išlydomas ketus, o paskui, pa- 
šalinus iš ketaus tris ar keturis procentus jame esančio 
grynanglio, gaunama geležis. 

Ko reikėjo Sairui Smitui? Gauti ne ketaus, o geležies, 
gauti greičiausiu būdu. Beje, jo rastoji rūda atrodė šva- 
ri ir geležinga; tai buvo geležies deginys, kurio gurūs 
telkiniai esti tamsiai pilkos spalvos; toji rūda duoda juos- 
vas dulkes, kristalizuojasi iš skiedinių taisyklingais aš- 
tuonsieniais ir kartais sudaro gamtinius magnetus. Eu- 
ropoje iš jos lydomas pirmos rūšies plienas, kuriuo gar- 
sėja Švedija ir Norvegija. Linkolno saloje netoli tos rū- 
dos telkinių buvo ir akmens anglies klodai, iš kur kolo- 
nistai jau ėmė anglį. Vadinasi, rūdos apdirbimas turėjo 
labai palengvėti, kadangi visi gamybai reikalingi ele- 
mentai buvo susitelkę vienoje vietoje. Ši aplinkybė pui- 
kiai išnaudojama Jungtinėse Valstijose, kur su akmens 
anglimi lydomas metalas, iškastas ten pat, kur ir anglis. 

— Vadinasi, dabar mes lydysime geležį, misteri Sai- 
Tait— paklausė Penkrofas. 

— Taip, mano bičiuli, — atsakė inžinierius.— Bet pir- 
miau, jei sutinkate, keliausim į Išsigelbėjimo salelę ruo- 
nių medžioti. 

— Ruonių?— nustebęs pakartojo jūrininkas ir atsigrę- 
žė į žurnalistą. — Argi rūdos apdirbimui reikalingi ruo- 
niai? 

— Jei Sairas taip sako, tai reikalingi, — atsakė žurna- 
listas. 

Bet inžinierius jau buvo išėjęs iš Galerijų, ir Penkrofas 
ėmė ruoštis į ruonių medžioklę, negavęs suprantamesnio 
paaiškinimo. 

Netrukus Sairas Smitas, Herbertas, Gedeonas Spiletas, 
Nabas ir jūrininkas susirinko prie sąsiaurio, toje vietoje, 
kur per atoslūgį buvo galima lengvai jį perbristi. Kaip 
tik buvo pats atoslūgis, ir medžiotojai briste nubrido į 
salelę; vanduo jiems siekė tiktai iki kelių. 

Sairas Smitas pirmąsyk pateko į Išsigelbėjimo salelę, 
o jo draugai ten atsidūrė jau antrą kartą, nes kaip tik 
čia juos išmetė balionas. 

Ant kranto tupėjo šimtai pingvinų, žiūrėdami į juos su 
didžiausiu pasitikėjimu. Kolonistai buvo ginkluoti sun- 

The colonists walked carefully through tbe nests. 

kiais vėzdais ir lengvai būtų galėję ištvoti nemaža paukš- 
čių iš to pulko, bet jie nė nepagalvojo be jokio reikalo 
juos mušti, juo labiau kad nenorėjo išbaidyti ruonių, gu- 
linčių ant smėlio per keletą kabeltovų. Taigi jie pasi- 
gailėjo tų kvailų luošių, kurių sparnai panašūs į stramp- 
galius, plokšti kaip pelekai ir lyg žvynais apaugę retomis 
plunksnelėmis. 

Kolonistai atsargiai žygiavo į šiaurinį salelės galą; vi- 
sas krantas buvo duobėtas, tose duobėse suko lizdus jū- 
ros paukščiai. Atokiau nuo kranto jūroje juodavo didelės 
dėmės, plaukiojančios vandens paviršiuje: atrodė, kad 
ten juda povandeniniai akmenys. 

Tai buvo ruoniai, kurių medžioti ir atėjo kolonistai. 
Bet reikėjo palaukti, kol ruoniai išlips į krantą. Mat jų 
kūnas siauros verpstės pavidalo, apžėlęs tankiais, labai 
trumpais plaukais, todėl ruoniai puikiai plaukioja, ir jū- 
roje juos sugauti labai sunku, o žemėje jie gali tik lėtai 
šliaužioti savo trumpais plaukmenimis. 

Žinodamas ruonių įpročius, Penkrofas patarė nepra- 
dėti medžioklės, kol jie išlips į krantą ir suguls pasišil- 
dyti prieš saulutę, — čia jie greit užmigs kietu miegu, ir 
tuomet reikės atkirsti ruoniams kelią, kad negalėtų pa- 
sprukti į jūrą, ir tvoti jiems lazdomis į tarpuakį. 

Medžiotojai pasislėpė pakrantėje už uolų ir tyliai ėmė 
laukti. 

Po valandos ruoniai pagaliau iššliaužė pasišildyti sau- 
lės atokaitoj. Buvo jų koks pustuzinis. Penkrofas ir Her- 
bertas atsiskyrė nuo draugų ir nusėlino seklumos pakraš- 
čiu, norėdami užpulti ruonius iš jūros pusės ir atkirsti 
jiems kelią pasitraukti. Tuo tarpu Sairas Smitas, Gedeonas 
Spiletas ir Nabas, nušliaužę išilgai uolų, pasirodė mū- 
šio lauke. 

Staiga ant kranto visu ūgiu pakilo Penkrofas ir gar- 
siai riktelėjo; inžinierius su dviem draugais leidosi gal- 
votrūkčiais bėgti, norėdami neprileisti ruonių prie van- 
dens. Du ruonius jie vėzdais užmušė, kitiems pavyko nu- 
šliaužti iki jūros, ir jie bematant dingo bangose. | 

— Štai jums ir ruoniai, misteri Sairai! — tarė Penkro- 
fas, eidamas prie inžinieriaus. 

— Labai gerai, — atsakė Sairas Smitas.— Iš jų padary- 
sime dumples! 

— Dumples?— sušuko Penkrofas.— Štai kokia garbė 
mūsų laimikiui! 

Inžinierius tikrai ketino iš ruonių odos padaryti dump- 
les, reikalingas ugniai pūsti, kai bus lydomas metalas. 
Užmuštieji ruoniai buvo vidutinio dydžio, kokių šešių 
pėdų, iš snukio panašūs į šunis. 

Vilkti su savim tokius sunkius gyvulius nebuvo jo- 
kios prasmės, todėl Nabas ir Penkrofas nutarė nulupti 
jiems odą vietoje, o tuo tarpu Sairas Smitas ir žurnalis- 
tas toliau tyrinėjo salelę. 

Jūrininkas ir Nabas mikliai padarė savo darbą, ir po 
trejeto valandų Sairas Smitas jau turėjo savo žinioj dvi 
ruonių odas, kurių visai neketino rauginti, norėdamas kuo 
greičiau padirbti dumples. 

Kolonistai palaukė atoslūgio ir, perbridę sąsiaurį, su- 
grįžo į Galerijas. 

Ne taip jau lengva buvo ruonių odas išdžiovinti, lyg 
ant kailiamaučio ištempus jas ant medinių rėmų, paskui 
tas odas susiūti plonomis lianomis taip, kad pro siūles 
neitų iš dumplių oras. Teko viską perdirbinėti keletą kar- 
tų. Sairas Smitas turėjo tik dvi plienines geležtes, pada- 
rytas iš Topo antkaklio, bet tokios vikrios buvo jo ran- 
kos, taip sumaniai jam padėjo draugai, jog po trijų die- 
nų mažoji kolonija gavo dar vieną prietaisą — dumples, 
skirtas varyti orui į kaitinamą rūdą, kad sėkmingai lydy- 
tųsi metalas. 

Balandžio 20 dieną iš pat ryto prasidėjo „metalurgijos 
periodas'— taip jį savo užrašuose pavadino žurnalistas. 
Kaip jau minėjome, inžinierius tarė būsiant patogiausia 
darbuotis ten pat, kur yra anglies ir geležies rūdos tel- 
kiniai. Tuos telkinius jis buvo aptikęs prie šiaurės. rytinių 
Franklino kalno atšakų, tai yra per šešetą mylių nuo 
Galerijų. Kasdien grįžti į nuolatinę savo buveine nakti- 
gulto nebuvo ko nė galvoti, todėl „metalurgai“ ketino 
prisiglausti iš šakų pastatytoje palapinėje, kad pradėti 
svarbūs darbai vyktų be pertraukos ištisą parą. 

Taip nusprendę, jie tą patį rytą išėjo į darbų vietą. 
Nabas ir Penkrofas ant nupintų didelių neštuvų nešė 

dumples ir šiek tiek maisto — paukštienos ir valgomų au- 
galų, tikėdamiesi kelionėje tas atsargas papildyti. 

Žygiavo per Žakamaro mišką ir jį perėjo įstrižai iš 
pietryčių į šiaurės vakarus. Reikėjo per brūzgynus skin- 
tis sau taką, ir vėliau tai buvo trumpiausias kelias tarp 
Plataus Akiračio plynaukštės ir Franklino kalno. Nie- 
kieno nepaliesti, čia augo didingi ilgaamžiai medžiai — 
vis tų pačių rūšių, kurias kolonistai saloje jau buvo matę. 
Bet Herbertas aptiko ir naujų rūšių, o tarp jų — drace- 
ną, kurią Penkrofas su panieka pavadino „didžiuokliu 
poru“, kadangi dracena, nors ir labai aukšta, yra iš tos 
pačios lelijinių šeimos, kuriai priklauso svogūnas, laiš- 
kinis česnakas, askaloninis česnakas ir šparagas. Plaušėtos 
dracenų šaknys išvirtos esti tikras gardumynas, o iš rau- 
ginto jų nuoviralo gaminamas labai skanus gėrimas. Ko- 
lonistai miške prisirinko tų šaknų. 

Mišku ėjo ilgai — visą dieną, bet tokioj kelionėj su- 
sipažino su salos augmenija bei gyvūnija. Topą daugiau- 
sia domino gyvūnija, tad jis nardė po žolę ir po krūmus, 
baidydamas žvėrelius ir paukščius. Herbertas ir Gedeo- 
nas Spiletas strėlėmis nušovė dvi kengūras ir dar kaž- 
kokį gyvulį, panašų į ežį ir į skruzdėdą: į ežį jis buvo 
panašus todėl, kad taip pat rietėsi į kamuolį, gindamasis 
nuo priešų atstatytais dygliais, o panašumo su skruzdėda 
jam teikė kirstuko nagai, siauras snukutis, užsibaigian- 
tis nelyginant kokiu snapu, ir plonas, ilgas liežuvis, vi- 
sas nusagstytas smulkučiais SRS EDEAE, reikalingais gau- 
dyti ir prilaikyti vabzdžiams. 

Pažiūrėjęs į tą keistą Žvėrį, Pėnikieias: suprantama, 
tuojau paklausė: 

— O jeigu išvirsime iš jo sriubą, į ką jis bus pa- 
našusė 

— Į gabalą puikios jautienos, — atsakė Herbertas. 

— Na daugiau mums nieko ir nereikia, — tarė jūrinin- 
kas. | 

Per tą ekspediciją kolonistai matė ir šernų, bet jie vi- 
sai neketino žmonių pulti; atrodė, kad tame miške negrė- 
sė pavojus susidurti su plėšriaisiais grobuonimis, tik stai- 
ga žurnalistas per keletą žingsnių tankumyne išvydo ant 
apatinių medžio šakų tupintį gauruotą žvėrį, kurį jis pa- 

laikė lokiu, ir ėmė jį piešti. Gedeono Spileto laimė, kad 
jo pozuotojas nepriklausė grėsmingajai „šleivakojų“ šei- 
mai. Tai buvo paprasta koala, dar vadinama ir „tingi- 
niu“, nepavojingas žvėris, didumo sulig geru šuniu, ru- 
dais gaurais apžėlusiu kailiu, ilgais ir tvirtais nagais, ku- 
riais jis lengvai laipioja po medžius, misdamas jų lapais. 
Visiems šnekantis apie tą žvėrį, Gedeonas Spiletas be pa- 
liovos darbavosi pieštuku, o kai pagaliau buvo nustatyta, 
koks iš tikrųjų čia pozuotojas, dailininkas nutrynė po 
eskizu užrašą „Lokys“ ir vietoj jo parašė „„Koala“. Pas- 
kui visi nukeliavo toliau. | 

Penktą valandą vakaro Sairas Smitas davė ženklą su- 
stoti. Kolonistai buvo jau išėję iš miško ir atsidūrė prie 
galingų kalnyno atšakų, įsirėmusių į Franklino kalną iš 
rytų pusės. Už keleto šimtų žingsnių nuo sustojimo vie- 
tos tekėjo Raudonasis upelis, taigi vandens eiti buvo ne- 
toli. 

Kolonistai tuojau ėmė rengti stovyklą. Per kokią va- 
landą pamiškėj, medžių pauksmėj, iškilo pakenčiamas 
būstas — iš šakų pastatyta palapinė, perpinta lianomis ir 
aptepta moliu. Geologiniai tyrimai buvo atidėti kitai die- 
nai. Keleiviai ėmė ruošti vakarienę: priešais palapinę su- 
kūrė skaidrią ugnį, iškepė ant iešmo kepsnį, o aštuntą 
valandą vakaro visi jau saldžiai miegojo, tik vienas sė- 
dėjo prie laužo ir kurstė ugnį, jei kartais aplinkui slan- 
kiotų koks pavojingas žvėris. 

Rytojaus dieną, balandžio 21-ąją, Sairas Smitas su Her- 
bertu išėjo ieškoti tos senais laikais susidariusios aukš- 
tumos, kur jis buvo radęs geležies rūdos pavyzdžius. Jo 
aptikti rūdos telkiniai buvo pačiame žemės paviršiuje, 
vienos šiaurrytinės kalnyno atšakos papėdėje. Lengvai 
lydoma, labai geležinga rūda puikiausiai galėjo būti ap- 
dirbta tuo būdu, kurį galvojo panaudoti Sairas Smitas; 
tasai vadinamasis kataloniškasis būdas, tik dar labiau su- 
prastintas, plačiai praktikuojamas Korsikoje. 

Lydant rūdą tikruoju kataloniškuoju būdu, reikia įreng- 
ti dideles lydymo krosnis ir tigelius; rūda ir anglis pa- 
kaitomis pilama į krosnį sluoksniais, ten pavirsta me- 
talu, o nuo jo atsiskiria šlakas. Bet Sairas Smitas, neno- 
rėdamas statyti griozdiškų įrengimų, nutarė paprastai su- 

krauti didžiulį rūdos ir anglies kubą, o į jo vidurį dump- 
lėmis varyti orą. Turbūt tokiu pat būdu kadaise rūdą 
lydė biblinis Tubalis Kainas ir pirmieji pasaulio meta- 
lurgai. Ir tai, kas sekėsi Adomo provaikaičiams, kas vis 
dar davė gerų rezultatų daug geležies rūdos bei kuro tu- 
Trinčiose šalyse, neabejotinai buvo galima padaryti ir 
Linkolno saloje. 

Anglies mūsų metalurgai be didelio vargo gavo ne- 
toli nuo savo stovyklos — iš klodo pačiame žemės pavir- 
šiuje. Rūdą sudaužė į smulkius gabalus, rankomis nuvalė 
žemės grumstus bei smėlį. Paskui pakaitomis, sluoksnis 
po sluoksnio, sukrovė didelę krūvą anglies ir rūdos, kaip 
krauna malkas angliadegiai. Dumplėmis pučiamo oro vei- 
kiama, anglis toje krūvoje turėjo virsti anglies dvidegi- 
niu, po to viendeginiu, o šis, veikdamas geležies deginį, 
turėjo paimti iš jo deguonį. 

Sairas Smitas padarė visa, kas reikalinga. Prie ang- 
lies ir rūdos krūvos buvo pritaisytos iš ruonių odų pa- 
siūtos dumplės; oras iš dumplių ėjo pro vamzdį, specia- 
liai padarytą iš ugniai atsparaus molio ir išdegtą kros- 
nyje. Paleidus į darbą dumplių mechanizmą, susidedantį 
is kilnojamų rėmų, plaušinės virvės ir atsvaros, pro vamz- 
dį tuojau ėmė veržtis smarki oro srovė; dėl to kylant kai- 
tinamoje krūvoje temperatūrai, tarp rūdos ir anglies grei- 
čiau vyko cheminė reakcija, ir rūda virto geležimi. 

Darbas buvo sunkus. Kolonistams čia reikėjo daug 
kantrybės ir sumanumo. Bet pagaliau jie sėkmingai tą 
darbą nuveikė ir gavo geležies luitą su gruoblėtu ir aky- 
tu paviršiumi; tą geležį dar reikėjo kalti ir tokiu būdu 
pašalinti prikepusią šlako plutą. Savamoksliai kalviai, 
aišku, neturėjo kūjo, bet rado išeitį — pasielgė taip pat, 
kaip elgėsi jų pirmtakai, pirmykštės visuomenės meta- 
lurgai. 

Pirmąjį geležies gabalą jie pririšo prie koto ir taip pa- 
sidirbo kūjį; tuo kūju ant granitinio priekalo ėmė kalti 
kitus luitus ir tokiu būdu gavo grubaus kalimo, bet viso- 
kiems dirbiniams tinkamą geležį. 

Pagaliau po sunkaus triūso ir didelių pastangų balan- 
džio 25 dieną buvo nukalta keletas geležies luitų, o pas- 
kui iš jų padirbta įvairių įrankių: žnyplių, replių, kir- 

tiklių, dalbų ir kitko. Anot Penkrofo ir Nabo, tai buvo 
tikros brangenybės. 

Bet daug daugiau naudos negu gryna geležis galėjo 
duoti plienas. O plienas yra geležies ir grynanglio jun- 
ginys, gaunamas dvejopu būdu: arba iš ketaus, pašali- 
nant grynanglio perteklių, arba iš geležies pridedant tam 
tikrą kiekį grynanglio. Pirmuoju atveju, pašalinus iš ke- 
taus dalį grynanglio, gaunamas natūralusis arba pudlin- 
ginis plienas, o prie grynos geležies pridėjus grynang- 
lio — cementuotas plienas. 

Kaip tik tokio plieno Sairas Smitas ir norėjo išlydyti, 
nes grynos geležies jau buvo. Ir jis tai padarė, ugniai 
atsparaus molio tigelyje perlydęs geležį kartu su grūsta 
anglimi. 

Plienas gali būti kalamas tiek karštas, tiek šaltas. Na- 
bas ir Penkrofas, Sairo Smito sumaniai vadovaujami, pri- 
dirbo kirvių, raudonai juos įkaitino ir panėrė į šaltą van- 
denį; kirviai buvo puikiai užgrūdinti. 

Kalviai nukalė — žinoma, nedailiai — geležčių drožtu- 
vams, įvairių kirvių, plieno juostų, pjūklų, dailidžių žirk- 
lių, kirtiklių, kastuvų, dalbų, plaktukų, vinių ir kitko. 

Gegužės 5 dieną pirmasis „metalurgijos periodas“ pa- 
sibaigė, ir kalviai sugrįžo į Galerijas, bet netrukus jie 
ėmėsi naujų darbų, įgijo naujų įgūdžių ir tapo kitų amatų 
meistrais. 


Šešioliktas skyrius 


Antrąkart svarstomas būsto klausimas.— Penkrofo fantazijos.— Tyrinėja- 

ma šiaurinė salos dalis.— Šiaurinis plynaukštės kraštas.— Gyvatės.— 

Žo MOBiS ežero kraštiūs.— Topo nerimas.— Topas puola į ežerą. — Grum- 
tynės po vandeniu.— Diugonas. 


Atėjo gegužės 6 diena, atitinkanti lapkričio 6-ąją 
Šiaurės pusrutulio šalyse. Jau keletas dienų dangus blau- 
sėsi, laikas buvo ruoštis artėjančiai žiemai. Tiesa, oras 
smarkiai neatšalo, šimtalaipsnis termometras Linkolno sa- 
loje būtų rodęs vidutinę temperatūrą nuo dešimties iki 
dvylikos laipsnių aukščiau nulio. Tokiu reiškiniu nerei- 

kia stebėtis, juk Linkolno sala, labai galimas daiktas, buvo 
Pietų pusrutulyje tarp trisdešimt penktosios ir keturias- 
dešimtosios lygiagretės, vadinasi, tokiose pat klimatinėse 
sąlygose kaip Sicilija ir Graikija. Bet, kaip žinoma, Grai- 
kijoje ir Sicilijos saloje esti smarkių šalčių, kartais pa- 
sninga, todėl Linkolno salos gyventojams irgi reikėjo 
laukti viduržiemį šalčių ir laiku nuo jų apsisaugoti. 

Tiesa, šalčiai tuo tarpu dar negrėsė, bet jau artėjo 
liūčių metas, o toje vienišoje saloje vidur Ramiojo van- 
denyno, kur siautėja įnirtingi viesulai, audros tikriausiai 
būdavo dažnos ir baisios viešnios. 

Kolonistai vėl apsvarstė būsto klausimą ir greit nu- 
tarė, kad reikia susirasti tinkamesnę už Galerijas prie- 
glaudą. | 

Penkrofas, suprantama, jautė šiokį tokį patraukimą 
prie senojo būsto, jo paties surasto pirmomis baisiomis 
dienomis, bet jis gerai žinojo, kad reikia ieškoti kitos 
buveinės. Juk jūros bangos — skaitytojas turbūt dar at- 
simena — jau buvo užliejusios akmeninius Galerijų ko- 
ridorius, taigi kolonistai negalėjo rizikuoti ir laukti, kol 
jūra vėl įsiverš. 


— Be to, mums reikia apsisaugoti nuo bet Ikičis už- 
puolimo, — pasakė Sairas Smitas, tą dieną snekėdamasis 
su draugais apie tolimesnį gyvenimą saloje. 

— Kam? Sala juk negyvenama! — nusistebėjo žurna- 
listas. 

— Galimas daiktas, — atsakė inžinierius, — nors neuž- 
mirškite, kad mes ištyrėme toli gražu dar ne visą salą. 
Bet jeigu joje ir nebūtų nė vieno žmogaus, tai vis dėlto 
čia yra daug pavojingiausių žvėrių. Reikia apsisaugoti 
nuo galimo užpuolimo, kitaip mums teks paeiliui budėti 
naktimis prie laužo ir kurstyti ugnį. Pagaliau, mano bi- 
čiuliai, reikia būti atsargiems ir viską numatyti. Šioje 
Ramiojo vandenyno dalyje ne retenybė malajų piratai... 

— Ką?— nustebęs sušuko Herbertas.— Taip toli nuo 
bet kokios žemės? 


— Tikra teisybė, mano vaikuti, — atsakė inžinierius.— 
Piratai — drąsūs jūrininkai ir užkietėję piktadariai. Mums 
būtinai reikia imtis atsargumo priemonių. 

— Gerai, — sutiko Penkrofas.— Padarysime įtvirtinimus 
apsaugai nuo dvikojų ir keturkojų grobuonių. Bet ar ne 
geriau, misteri Smitai, dabar ištirti visą salą, 0 jau po 
to nuspręsti, ką daryti? | 

— Aišku, taip bus geriau, — pritarė Gedeonas Spile- 
tas.— Kas žino, gal kitoje pusėje salos užeisime gerą sau- 
są olą, kokios čia iki šiol negalėjome rasti. 

-— Taip tai taip, — atsakė inžinierius, — bet jūs, mano 
bičiuliai, užmirštate, kad mums reikia įsikurti netoli gėlo 
vandens, o nuo Franklino kalno viršūnės mes nepaste- 
esame tarp Gailestingumo upės ir Granto ežėio,— tai la- 
bai svarbi aplinkybė, į ją turime atsižvelgti. Be to, šis 
krantas apsaugotas nuo pasatų, Pietų pusrutulyje pučian- 
čių į šiaurės vakarus. 

— O žinote ką, misteri Smitai? Pasistatykime namus 
ant ežero kranto. Dabar juk turime ir plytų, ir įrankių. 
Buvome jau plytininkais, puodžiais, liejikais, kalviais, o 
dabar būsime mūrininkais. Po šimts pypkių, argi mes 
nevaliotume? 

— Žinoma, valiotume, mano mielas. Bet su tuo nėra 
ko skubėti, pirmiau reikia paieškoti. Gal rasime pačios 
gamtos mums įrengtą būstą. Tuomet nereikės ilgai ir 
sunkiai darbuotis, o turėsime saugią prieglaudą, kur ne- 
baisūs bus jokie priešai, nei slypintys saloje, nei tie, ku- 
rie gali čia užklysti iš vandenyno. 

— Jūsų teisybė, Sairai — tarė žurnalistas.— Bet juk 
mes jau apžiūrėjome granitinį gūbrį palei visą krantą ir 
neradome nė vienos olos, netgi jokio plyšio! 

— Visiškai jokio! — pritarė Penkrofas.— Ak, jei būtų 
galima iškirsti sau būstą šitoje granito sienoje, gana 
aukštai, kad iš apačios niekas negalėtų mūsų užpulti. Kaip 
būtų gerai! Aš tarytum jau matau — šeši arba net sep- 
tyni kambariai, su langais į jūrą... 

— Su langais, ir ne šiaip kokiais, o su dideliais lan- 
gais, kad būtų daug šviesos. ..— juokdamasis pasakė Her- 
bertas. 

— Ir kad būtų laiptai! — pridūrė Nabas. 

— O ko jūs juokiatės?— pasipiktino jūrininkas.— Gal 
aš pasiūliau kokį neįmanomą dalyką? Argi mes neturime 

kirtiklių ir dalbų? Argi misteris Sairas negali pagaminti 
parako? Tuomet padėsime miną ir išsprogdinsime uolą. Ar 
ne taip, misteri Sairaiė Juk jūs pagaminsite De kai 
mums prireiks? 

Sairas Smitas atidžiai klausėsi Penkrofo, dšstaneiė fan- 
tastinius savo planus. Įsiskverbti į tą granitinį kalnagūbrį, 
net susprogdinus parako miną, būtų reikėję milžiniškų 
pastangų. Taigi beliko tik apgailestauti, kad pati gamta 
nenuveikė sunkiausio darbo. Bet Sairas Smitas, nenorėda- 
mas Penkrofo nuvilti, nieko jam nesakė, tik pasiūlė gerai 
apžiūrėti visą granitinę sieną — nuo upės žiočių iki to 
kampo, kuriuo ji baigėsi šiaurėje. 

Išėję į žvalgybą, kolonistai nužygiavo apie porą my- 
lių, kuo kruopščiausiai tyrinėdami granitinę sieną. Bet 
lygiame, statmename jos paviršiuje niekur, ničniekur 
nebuvo nė vienos duobutės. Viršuj skraidantys uoliniai 
karveliai suko lizdus įdubose, pasitaikančiose tik ant gra- 
nitinio kalnagūbrio keteros ir tarp keistų viršutinės briau- 
nos kyšulių. 

Niekur neradę olos, tyrinėtojai labai apgailestavo, nes 
nebuvo ko nė galvoti patiems iškirsti tame granite pa- 
kankamo dydžio olą, naudojant kirtiklius ir net paraką. 
Visame tame pakrantės ruože lyg tyčia buvo tik viena 
vieta, tinkama nors laikinai prisiglausti — tai Penkrofo 
aptiktos Galerijos; bet dabar tą prieglaudą reikėjo pa- 
likti. 

Savo tyrinėjimą kolonistai baigė prie šiaurinio sie- 
nos krašto, kur prasidėjo ilgas šlaitas, nuožulniai einan- 
tis žemyn lig pat jūros. Nuo tos vietos iki vakarinio sa- 
los pakraščio žemėjanti kranto aukštuma turėjo ne dau- 
giau kaip keturiasdešimt penkių laipsnių nuolydį ir atrodė 
lyg netvarkingai suversta akmėnų, žemių ir smėlio masė, 
krūmų, žemaūgių medžių ir žolių šaknų sutvirtinta. Šen 
bei ten iš puraus viršutinio klodo kyšojo smailios gra- 
nito uolos. Šlaituose pakopomis kilo medžių guotai ir 
žaliavo gana tanki žolė. Bet į pakalnę augmenijos vis 
mažėjo, o nuo šlaito papėdės iki jūros ėjo nyki, tuščia 
smėlio juosta. 

Sairui Smitui ne be pagrindo dingtelėjo mintis, kad 
kur nors čia iš Granto ežero tikriausiai garma kriok- 

lys. Juk turi nutekėti vandens perteklius, Raudonojo upe- 
lio be paliovos nešamas į ežerą. Tačiau iki šiol inžinie- 
rius niekur negalėjo to nuotėkio rasti, nors buvo ištyręs 
ežero krantą nuo upelio žiočių iki Plataus Akiračio plyn- 
aukštės. 

Sairas Smitas pasiūlė draugams užlipti šlaitu aukštyn 
ir grįžti į Galerijas per Plataus Akiračio plynaukštę, ke- 
lionėje ištyrus šiaurinį ir rytinį ežero krantą. 

Pasiūlymas buvo priimtas, ir per keletą minučių Her- 
bertas ir Nabas jau užkopė ant plynaukštės. Sairas 
Smitas, Gedeonas Spiletas ir Penkrofas lėčiau, kaip dera 
rimtiems žmonėms, sekė paskui juos. 

Už dviejų šimtų pėdų nuo plynaukštės krašto pro ša- 
kų raizginį spindėjo saulės nutvieksta rami puikaus ežero 
plynė. Gamtovaizdis aplinkui buvo nuostabus. Giraitėse 
vienas šalia kito niūksojo medžiai, savo pageltusiais ir 
bronziniais lapais maloniai glostydami akį. Ant žalio veš- 
lios žolės kilimo juodavo išvirtę, laiko rankos pakirsti mil- 
žinų medžių kamienai. Oras net skambėjo nuo paukščių 
čČiauškesio, skardžiai čirikavo kakadu, lakiodami nuo ša- 
kos ant šakos tartum gyva sparnuota vaivorykštė. At- 
rodė, kad saulės šviesa, skverbdamasi į tas nepaprastas 
giraites, suskyla į visas savo spektro spalvas. 

Užuot keliavę tiesiai prie šiaurinio ežero kranto, ko- 
lonistai apsuko plynaukštę, ketindami pasiekti kairįjį 
upelio krantą prie pat žiočių. Jie padarė bent pusantros 
mylios vingį, tačiau kelionė čia buvo nesunki, nes miškas 
praretėjo ir tarp medžių kolonistai galėjo laisvai sau Žy- 
giuoti. Aiškiai buvo matyti, kad čia baigiasi derlingoji 
salos dalis, nes augmenija čia jau nebuvo tokia vešli, kaip 
tarp Raudonojo upelio ir Gailestingumo upės. 

Sairas Smitas ir jo draugai gana atsargiai slinko pir- 
myn ta dar neištirta salos vieta. Juk visa jų ginkluotė 
buvo tik lankai su strėlėmis ir geležimi apkaustytos laz- 
dos. Tačiau nė vienas plėšrusis žvėris nesirodė. Galimas 
daiktas, tie pavojingi priešai buvo pasirinkę gyventi miš- 
kų tankumynus salos pietuose. Ir staiga pasitaikė labai 
nemalonus nuotykis. Topas, pašiaušęs keterą, sustojo prieš 
didelę keturiolikos ar penkiolikos pėdų ilgio gyvatę. Na- 
bas lazda ją užmušė. Apžiūrėjęs gyvatę, Sairas Smitas 

pasakė, kad ji nenuodinga ir priklauso prie deimantinių 
gyvačių, kurias Naujajame Pietų Velse čiabuviai vartoja 
maistui. Bet neabejotinai čia veisėsi ir kitokių gyvačių, 
kurių įgėlimas mirštamas, kaip antai, kurčiosios gyvatės 
su dvišaka uodega, ūmai pakylančios iš po kojų, arba 
sparnuotosios gyvatės su dviem antaugom, kuriomis jos 
puola savo auką žaibo greičiu. Atsikvošėjęs Topas ėmė 
gyvates medžioti su tokiu įniršiu, jog darėsi baisu dėl jo 
paties. Todėl šeimininkas jį nuolat šaukė pas save. 

Netrukus ekspedicijos dalyviai priėjo Raudonojo upe- 
lio žiotis, o kai persikėlė į kitą krantą, tai išvydo jau pa- 
žįstamą vaizdą, kurį buvo matę, leisdamiesi nuo Frank- 
lino kalno. Sairas Smitas įsitikino, kad Raudonojo upelio 
debitas gana didelis, vadinasi, pati gamta turėjo pasirū- 
pinti vandens nuotėkiuų, kitaip ežeras būtų jau persipil- 
dęs. Bet kur tas nuotėkis? Būtinai reikėjo jį surasti ir 
pasinaudoti vandens kritimo jėga kaip mechaniniu va- 
rikliu. 

Pasiskirstę grupėmis, bet nelabai nutoldami vieni nuo 
kitų, kolonistai žygiavo stačiu ežero krantu. Iš daug ko 
buvo matyti, kad ežere labai gausu žuvies, ir Penkrofas 
nutarė tuo turtu pasinaudoti, tam reikalui pasidirbęs Žžve- 
jybos prietaisų. | 

Iš pradžių visi pasuko į šiaurrytinį siaurą ežero pa- 
kraštį. Buvo pakankamai pagrindo spėti, kad vanduo nu- 
teka kaip tik toje vietoje, nes ežeras čia siekė beveik 
patį plynaukštės kraštą. Bet tie spėjimai pasirodė ne- 
teisingi, tad kolonistai nukeliavo toliau ežero krantu, ku- 
ris darė nedidelį vingį, o paskui ėjo lygiagrečiai su pa- 
jūriu. 

Šioje pusėje krantas jau nebuvo toks miškingas, tik 
gražiai aplinkui išmėtyti medžių guotai puošė gamtovaiz- 
dį. Keleiviai dabar matė visą Granto ežerą, kurio lygaus 
paviršiaus neraibino nė mažiausias vėjelio dvelktelėji- 
mas. Topas, landydamas po krūmus, baidė visokius paukš- 
čius, o Gedeonas Spiletas ir Herbertas stengėsi nušauti 
juos strėlėmis. Vienas paukštis, jaunojo medžiotojo taik- 
liai pervertas, nukrito į meldus. Topas puolė tenai ir at- 
nešė gražų juodojo skalūno spalvos vandens paukštį 
trumpu snapu, iškiliu kaktikauliu, dantytu krašteliu apau- 


142 


gusiais pirštais, su baltu apvadu ant sparnų. Didumo jis 
buvo sulig gera kurapka. Herbertas paaiškino, kad tai 
laukys, priklausantis ilgapirščiams paukščiams, kurie su- 
caro pereinamą grupę iš ilgakojų būrio į plėviakojus. 
Paukštis nelabai koks, jo mėsa kieta ir neskani, bet ka- 
dangi Topas buvo ne toks išrankus, kaip jo šeimininkai, 
buvo nutarta atiduoti jam laukį vakarienei. 

Kolonistai žygiavo rytiniu krantu ir jau artėjo prie 
ištirtų vietų. Sairas Smitas be galo stebėjosi, niekur ne- 
matydamas jokių ženklų, kad čia būtų koks nuotėkis iš 
cžero. Kalbėdamasis su Gedeonu Spiletu ir Penkrofu, jis 
neslėpė savo nustebimo. 

Staiga Topas, bėgdamas priešais šeimininką, pradėjo 
nerimauti. Protingas šuo ėmė nervingai lakstyti pakran- 
te, ūmai sustojo ir sužiuro į vandenį, pakėlęs leteną, tarsi 
ketindamas pulti kokį nematomą grobį; paskui ėmė įnir- 
tingai loti, lyg šaukdamas šeimininką, ir staiga nutilo. 

Nei Sairas Smitas, nei jo draugai iš pradžių į tokį 
keistą Topo elgesį nekreipė dėmesio, bet netrukus šuo 
įniko loti kaip padūkęs, ir inžinierius sunerimo. 

— Kas ten yra, Topai?— tarė jis. 

Šuo leidosi bėgti pas jį, bet tuojau pasuko atgal ir 
staiga šoko į ežerą. 

— Topai, eik šen! Topai! — sušuko Sairas Smitas, ne- 
norėdamas leisti šuniui ieškoti grobio nepažįstamuose ir 
gal pavojinguose vandenyse. 

— Kas gi ten dabarė— paklausė Penkrofas, žiūrėda- 
mas į ežerą. 

— Turbūt Topas pajuto kokį nors vandens gyvūną, — 
tarė Herbertas. į 

-— O gal ten aligatorius! — įsiterpė žurnalistas. 

— Ne, nemanau,— atsakė Sairas Smitas.— Aligatoriai 
gyvena žemesnėse platumose. 

Šeimininko šaukiamas, Topas iššoko iš vandens, bet 
nė sekundės negalėjo nustygti vietoje, nerimastingai šo- 
kinėjo aukštoje žolėje, tarsi nujausdamas kokį nors žmo- 
nėms nematomą gyvūną, plaukiantį po vandeniu palei 
pat krantą. Tačiau vanduo buvo visiškai ramus, lygaus 
ežero paviršiaus nedrumstė nė mažiausias raibuliukas. Ko- 
lonistai keletą kartų stoviniavo ant kranto ir įdėmiai žiū- 

rėjo. Iš vandens niekas nesirodė. Tai buvo kažkokia mjs- 
lė. Inžinieriui Smitui ji labai rūpėjo. 

— Tyrinėkim iki galo,— pasakė jis. 

Po pusvalandžio kolonistai priėjo pietrytinį ežero kraš- 
tą ir vėl atsidūrė ant Plataus Akiračio plynaukštės. 
Ežero krantų žvalgymas, galima sakyti, buvo jau baigtas, 
bet Sairui Smitui taip ir nepavyko susekti, kur ir kaip 
iš ežero nuteka vandens perteklius. 

— Be abejo, čia kur nors turi būti nuotėkis, — kar- 
tojo jis, — ir jeigu jo nematyti žemės paviršiuje, tai van- 
duo bus prasigraužęs kelią per granitinį kalnagūbrį. 

— Jūsų manymu, mums labai svarbu žinoti, kur tas 
nuotėkis? — paklausė Gedeonas Spiletas. 

— Taip, gana svarbu, — atsakė inžinierius.— Jei van- 
duo prasigraužęs vagą per tą kalnagūbrį, tai labai gali- 
mas daiktas, kad ten yra ola, ir gal mums pavyktų nu- 
kreipti upelį šalin, o toje oloje įsirengti būstą. 

— O ar negali vanduo išbėgti pro angą ežero dugne 
ir nutekėti į jūrą požemine vaga?— paklausė Herbertas. 

— Žinoma, gali — atsakė inžinierius —ir jeigu taip, 
tai netrukus mes patys turėsime statytis namus, kadangi 
gamta nepanorėjo būti mūrininku ir mums padėti. 

Kolonistai jau ketino pereiti plynaukštę ir grįžti į 
Galerijas, nes buvo penkta valanda vakaro, tik staiga To- 
pas vėl sunerimo. Jis ėmė pašėlusiai loti ir, šeimininkui 
nespėjus jo sulaikyti, antrą kartą šoko į ežerą. 

Visi pribėgo prie kranto. Šuo jau buvo nuplaukęs apie 
dvidešimt pėdų, ir Sairas Smitas garsiai jį šaukė. Staiga 
iš vandens išniro didžiulė kažkokio gyvulio galva; ežero 
čia būta negilaus. 

Herbertas tuojau pažino, kuriai amfibijų rūšiai pri- 
klauso ta bjauri pabaisa kūgio pavidalo galva, išversto- 
mis akimis ir ilgais, tartum šilkiniais ūsais. 

— Lamantinas! — sušuko jis. 

Bet tai buvo ne lamantinas, o diugonas, kitas vande- 
ninių žinduolių atstovas, kurio šnervės yra viršutinėje 
snukio dalyje. 

Pabaisa puolė prie šuns. Veltui Topas stengėsi paspruk- 
ti ir nuplaukti iki kranto. Šeimininkas niekaip negalėjo 
vargšo šuns išgelbėti. Dar nesuskubo Gedeonas Spiletas 

ir Herbertas prisitaikyti ir paleisti į pabaisą strėlių, o 
dliugonas sučiupo šunį ir dingo su juo po vandeniu. 

Tvirtai rankoje suspaudęs geležimi kaustytą lazdą, Na- 
bas jau norėjo pulti šuniui į pagalbą ir kautis su nuož- 
miuoju gyvūnu net vandeny, jo stichijoj. 

— Ne, Nabai, neleisiu! — šūktelėjo inžinierius, sugrie- 
bęs narsuolį už rankos. 

Tačiau po vandeniu vyko kova, neišaiškinama kova, 
nes juk šuo tokiose sąlygose negalėjo žvėriui priešintis — 
žūtbūtinė kova, kadangi ežero paviršius tiesiog virte vi- 
rė,— beviltiška kova, nes vargšas šuo neišvengiamai tu- 
rėjo žūti. Ir staiga vidury putoto rato iš vandens išniro 
Topas. Kažkokios nežinomos jėgos pamėtėtas į orą, jis 
išlėkė bent dešimtį pėdų viršum ežero, vėl nukrito į kun- 
kuliuojančias bangas, paskui ėmė smarkiai letenomis irtis 
ir netrukus išsikasė iš vandens, kažkokiu stebuklu išsi- 
gelbėjęs ir net negavęs nė vienos rimtos žaizdos. 

Sairas Smitas ir jo draugai iš nustebimo net apstulbo. 
Bet paskui juos suglumino dar paslaptingesnė aplinky- 
bė — kova po vandeniu tarytum dar nesibaigė. Turbūt 
diugoną užpuolė koks nors galingas priešas, todėl pabai- 
sa, paleidusi šunį, dabar pati gynėsi. 

Bet grumtynės truko neilgai. Vanduo nusidažė krau- 
jų, ir ežero paviršiuje tarp sklindančių į šalis raudonų 
ratų sujuodavo iškilęs nejudantis diugono kūnas, o ban- 
gos jį išmetė į siaurą smėlėtą seklumą pietiniame ežero 
gale, 

Kolonistai nubėgo į tą vietą. Diugonas buvo nebegy- 
vas. Jis atrodė tikrai didelis — penkiolikos ar šešiolikos 
pėdų ilgio, o svėrė tikriausiai tris ar keturis tūkstančius 
svarų. Jo kakle buvo žaizda, padaryta lyg aštriais ašme- 
nimis. 

Koks gi vandens gyvūnas nugalabijo siaubingąjį diu- 
goną, taip baisiai perskrodęs jam kaklą? Šios mįslės ne- 
galėjo įminti nė vienas kolonistas, ir visi grįžo į savo 
būstą, priblokšti to nepaprasto nuotykio. 

Top, thrown into the air... 


Septynioliktas skyrius 


Ežero tyrinėjimas.— Srovė rodo.— Sairo Smito planas.— Diugono tau- 

kai.— Pirito panaudojimas.— Geležies sulfidas.— Kaip gaminamas glice- 

rinas.— Muilas.— Salietra.— Sieros rūgštis.— Azoto rūgštis — Kaip atsi- 
rūdo krioklys. 


Rytojaus dieną, gegužės 7-ąją, Sairas Smitas ir Gedeo- 
nas Spiletas, palikę Nabą namie ruošti pietus, užlipo ant 
Plataus Akiračio plynaukštės, o Herbertas su Penkro- 
fu išėjo aukštyn pagal upę malkų. 

Sairas Smitas ir žurnalistas greitai priėjo tą smėlėtą 
seklumą pietiniame ežero pakraštyje, kur bangos buvo 
išmetusios diugoną. Prie mėsingos maitos jau buvo su- 
skridę pulkai paukščių. Teko juos nuvaikyti akmenimis, 
nes inžinierius norėjo diugono taukus pasilaikyti kolo- 
nijos reikalams. O to gyvulio mėsa ne tik valgoma, bet ir 
labai skani, — ne veltui kai kuriose Malajos srityse ji duo- 
dama į stalą tik vietiniams karaliukams. Tačiau tais da- 
lykais rūpinosi Nabas. Sairui Smitui galvą kvaršino ki- 
tokios mintys. Jam nedavė ramybės vakarykštis nuoty- 
kis. Jis norėjo įspėti povandeninių grumtynių paslaptį ir 
sužinoti, koks mastodontų arba jūros siaubūnų giminaitis 
taip nuostabiai perrėžė diugonui kaklą. | 

Inžinierius tylėdamas stovėjo ant kranto ir atidžiai 
žiūrėjo į ežerą, bet ramiame, skaidriame vandenyje, lyg 
sidabru nužertame pirmųjų saulės spindulių, nieko nebu- 
vo matyti. | 


Prie smėlėtos pakrantės, kur gulėjo diugono lavonas, 
buvo gana seklu, bet toliau ežeras ėjo vis gilyn, o pa- 
čiame vidury buvo tikriausiai labai gilu. Ežero duburys 
atrodė tarytum didžiulė akmeninė taurė, Raudonojo upe- 
lio pripildyta vandens. 

— Na, ko žiūrite, Sairai?:— paklausė žurnalistas.— Man 
rodos, šiame ežere nėra nieko įtartino. 

— Nieko įtartino, mano mielas,— patvirtino inžinie- 
rius.— Bet aš iš tiesų nežinau, kaip paaiškinti vakarykštį 
nuotykį! | 

— Prisipažinsiu, ir mane tatai nustebino, — tarė žurna- 
listas.— To žvėries žaizda tikrai keista. O kaip paaiškinti, 

kad Topas su tokia jėga buvo išsviestas iš vandens? Die- 
važi, galima pamanyti, kad jį pamėtėjo galinga kažkie- 
no ranka, o paskui ta pati ranka, ginkluota durklu, mir- 
tinai sužeidė diugoną. 

— Taip,— susimąstęs nutęsė Sairas Smitas.— Čia kaž- 
kas neaišku. O sakykit, brangusis Spiletai, ar jūs supran- 
tate, kaip aš buvau išgelbėtas iš vandenyno gelmiųė Kas 
mane nunešė į kopas? Nesuprantate, tiesa? Taigi aš jau- 
čių, kad čia esama kažkokios paslapties. Bet mudu, žino- 
ma, kada nors ją atskleisime. Reikia tik viską stebėti, 
atidžiai stebėti, o prie draugų apie tuos nepaprastus nuo- 
tykius kol kas neverta kalbėti. Stebėkime sau vieni ir 
dirbkime savo darbą. 

Kaip skaitytojai jau žino, Sairas Smitas vis dar nega- 
lėjo išaiškinti, kur būtent nuteka iš ežero vandens per- 
teklius, bet kadangi nebuvo jokių žymių, rodančių, kad 
ežeras kada nors būtų išsiliejęs iš krantų, vadinasi, kur 
nors turėjo būti nuotėkis. Ir staiga Sairas Smitas kiek 
nustebęs pamatė, kad toje vietoje, kur jis stovėjo, teka 
gana smarki srovė. Jis įmetė į vandenį keletą šakelių, ir 
jos tuojau nuplaukė pietinio krašto link. Tuomet inžinie- 
rius leidosi krantu pasroviui ir taip pasiekė pietinį ežero 
galą. O čia vandens lygis iš karto nuslūgo, tarsi vanduo 
staigiai būtų garmėjęs į kokį plyšį. 

Sairas Smitas atsigulė ant kranto kniūpsčias, ėmė ati- 
džiai klausytis, kone priglaudęs ausį prie vandens, ir aiš- 
kiai išgirdo, kaip šniokščia srautas, krintantis kažkur po 
žeme. 

— Šit kaip! — sušuko jis atsistodamas.— Mat kur nu- 
teka iš ežero vanduo. Jis prasigraužęs kelią per granitinį 
kalnagūbrį ir bėga į jūrą per kokią nors olą. Bet mes 
tą olą iš vandens paveršime sau! Nagi, patikrinsim! 

Sairas Smitas nupjovė ilgą šaką, nudrėskė nuo jos 
lapus, įkišo ją į vandenį toje vietoje, kur du ežero kran- 
tai sudarė smailų kampą, ir nustatė, jog vos per vieną 
pėdą nuo vandens T iš tikrųjų esama plačios an- 
Šairas Smitas, Sa naa buvo atrastas. Į urvą besiver- 
žiančios srovės jėga buvo tokia didelė, jog šaką plėšte 
isplėšė inžinieriui iš rankų ir bematant nunešė. 

— Na dabar jau nebėra ko abejoti, — tarė Sairas Smi- 
tas, — čia po vandeniu prasideda tunelis. Aš jį atidengsiu. 

— Kokiu būduį— paklausė Gedeonas Spiletas. 

— Nuleisiu ežere vandens lygį per trejetą pėdų. 

— O kaip tai padarysite2 

— Nukreipsiu vandenį kita, platesne, vaga. 

— Kur, Sairai? 

— Ten, kur ežeras arčiausiai prieina prie pat Plataus 
Akiračio plynaukštės. 

— Bet juk ten granitinė siena,— įsiterpė Žurnalistas. 

— Na tai kas, — atsakė Sairas Smitas.— Aš granitinę 
sieną susprogdinsiu, vanduo ims veržtis pro spragą, eže- 
ras nuslūgs, ir urvo anga atsidengs.. 

— O į vandenyno krantą ims carmėti S 
dūrė žurnalistas. 

— Taip, krioklys! — patvirtino Sairas.— Ir mes pasi- 
naudosime jo jėga. Einam, greičiau einam! 

Ir inžinierius su savo draugu sparčiai nužingsniavo 
atgal. Gedeonas Spiletas taip pasitikėjo Sairu Smitu, jog 
nė valandėlės nesuabejojo, kad jo sumanymas pasiseks. 
Tačiau tie planai buvo be galo drąsūs. Kaip pralaužti gra- 
nitinį gūbrį? Kaip be parako, su menkais savo darbo įran- 
kiais išgriauti tvirtas uolas? Ar tik inžinierius Smitas ne- 
bus užsibrėžęs nenuveikiamo darbo? 

Kai Sairas Smitas ir žurnalistas sugrįžo į Galerijas, 
Herbertas ir Penkrofas krovė plaustu atplukdytas malkas. 

— Medkirčiai savo darbą tuojau baigs, misteri Sai- 
rai, — juokdamasis tarė jūrininkas, — ir jeigu jums bus rei- 
kalingi mūrininkai. . 

— Mūrininkai tuo tarpu nereikalingi, bet reikia che- 
mikų,— atsakė inžinierius. 

— Taip, taip, — pritarė Gedeonas Spiletas.— Norime 
susprogdinti salą. . 

— Susprogdinti salą?— apstulbęs sušuko Penkrofas. 

— Iš teisybės, tik dalį salos, — pataisė Gedeonas Spi- 
letas. 

— Paklausykit, mano bičiuliai, — pradėjo inžinierius. 

Jis papasakojo draugams apie savo atradimą. Jo nuo- 
mone, granitiniame gūbryje, ant kurio iškilusi Plataus 
Akiračio plynaukštė, turinti būti didesnė ar mažesnė ola, 

ir Sairas Smitas ketino į ją įsiskverbti. Tam tikslui, sa- 
kė jis, reikia pažeminti ežere vandens lygį, kad pasiro- 
(lytų urvo anga, pro kurią nuteka vandens perteklius. O 
kaip tai padaryti? Labai paprastai: duoti vandeniui kitur 
išeiti, platesne vaga. Taigi būtina pasigaminti sprogsta- 
mosios medžiagos, su ja išsprogdinti ežero krantą kitoje 
vietoje ir gerokai nuleisti vandenį. Sairas Smitas sakė 
pabandysiąs sudaryti stiprų sprogstamąjį mišinį iš gam- 
tos teikiamų medžiagų. 

Nėra ko nė kalbėti, kad visi, o ypač Penkrofas, su 
džiaugsmu pritarė tam planui. Imtis didvyriškų darbų, 
susprogdinti granitą, paleisti krioklį — visa tai jūrinin- 
kui buvo prie širdies! Ir jeigu inžinieriui Smitui prireikė 
chemikų, Penkrofas gali būti chemiku su tokiu pat pa- 
sisekimuų, kaip mūrininku arba batsiuviu. Nabui jis pa- 
sakė, jog pasiryžęs dirbti visa, ką tik nori, net tapti šokių 
ir gerų mManierų mokytoju, jeigu toks bus reikalingas. 

Pirmiausia Nabui ir Penkrofui buvo pavesta išdarinėti 
diugoną, nuimti visus taukus, o mėsą padėti atsargai. 
Juodu tuojau pat išėjo prie ežero, net nepaprašę smulkiau 
visko paaiškinti. Jų pasitikėjimo Sairu Smitu netemdė 
jokios abejonės. 

Po keleto minučių iškeliavo ir kiti trys kolonistai — 
Sairas Smitas, Herbertas ir Gedeonas Spiletas; vilkdami 
didelius pintinius neštuvus, jie ėjo paupiu aukštyn prie 
akmens anglies telkinio, kur taip pat buvo labai daug 
pirito, pasitaikančio palyginti nesenos kilmės pereina- 
mosiose formacijose. Sairas Smitas to mineralo pavyz- 
džių jau buvo parsinešęs. 

Visą dieną trys geologai tempė į Galerijas piritą, ir 
iki vakaro ten jo susikaupė keletas tonų. 

Rytojaus rytą, pirmadienį, gegužės 8-ją, inžinierius 
pradėjo savo bandymus. Piritiniai skalūnai paprastai su- 
sideda iš grynanglio, titnagžemio, aliuminio deginio ir 
geležies sulfido — pastarojo ten kaip tik daugiausia; tad 
reikėjo išskirti geležies sulfidą ir kuo greičiausiai pavers- 
ti jį geležies sulfatu, o iš jo gauti sieros rūgšties. 

Tokį uždavinį ir užsibrėžė Sairas Smitas. Sieros rūgš- 
tis plačiai naudojama visame pasaulyje; jos suvartojimas 
gamybos reikalams yra bet kurios šalies pramoningumo 

rodiklis. Vėliau sieros rūgštis kolonistams labai pravertė 
žvakių gamybai, odų rauginimui ir kitkam. Bet dabar 
inžinierius norėjo jos pasigaminti kitam tikslui. 

Parinkę už Galerijų aikštelę, kolonistai rūpestingai ją 
išlygino, iš žagarų ir malkų sukrovė laužą, ant jo sudėjo 
pirito gabalus taip, kad tarp jų galėtų praeiti oras, o ant 
viršaus užpylė ploną sluoksnį pirito, sutrupinto į smul- 
kius, riešuto dydžio gabalėlius. 

Kai viskas buvo sukrauta, užkūrė laužą; įkaitę ska- 
lūnai užsidegė, nes jie turėjo grynanglio ir sieros. Tada 
ant viršaus kolonistai užpylė dar kelis sluoksnius grūsto 
pirito ir visą tą didžiulę krūvą pridengė žemėmis ir ve- 
lėnomis, palikę tik keletą skylių, kaip tai daro angliade- 
giai, kraudami malkas anglims degti. 

"Gruzdanti kuro ir mineralų krūva, kurioje vyko che- 
minės reakcijos, buvo palikta ramybėje — reikėjo laukti 
ne mažiau kaip dešimt ar dvylika dienų, kol piritas pa- 
virs geležies sulfidų ir paskui geležies sulfatu, o aliu- 
minio deginys — aliuminio sulfatų, tai yra vienodai tir- 
piais junginiais, kai tuo tarpu pelenais virtęs titnagžemis 
bei grynanglis netirpsta. 

Kol vyko tie cheminiai procesai, Sairo Smito vadovau- 
jami kolonistai ėmėsi kito darbo ir dirbo labai atsidėję, 
su didžiausiu užsidegimu. 

„ Nabas ir Penkrofas nuėmė visus diugono taukus ir 
sudėjo į didelius molinius dubenis. Iš tų taukų reikėjo 
išskirti vieną sudėtinę jų dalį — gliceriną. Tai buvo ga- 
lima padaryti, veikiant taukus soda arba kalkėmis. Ir 
vienu, ir kitu atveju turėjo pasidaryti muilas ir išsiskirti 
Sairui Smitui reikalingas glicerinas. Kaip žinome, kalkių 
kolonistams netrūko, bet kalkėmis veikiami taukai duo- 
da netirpstantį, taigi nenaudingą muilą, tuo tarpu. vei- 
kiant juos soda, gaunamas tirpstantis muilas, kuris koi!o- 
nistams galėjo praversti namų apyvokos reikalams. Būda- 
mas praktiškas žmogus, Sairas Smitas nutarė perdirbti 
taukus su soda. Gauti sodos pasirodė ne taip jau sunku. 
Jūra plukdė į krantą labai daug dumblių — titnaginių, gu- 
veinių, jūros šamanų ir kitokių. Taigi kolonistai surinko 
dideles krūvas tų dumblių, pirma juos išdžiovino, o pas- 
kui atvirose duobėse sudegino. Degimas truko keletą die- 

nų, ir pakilo tokia aukšta temperatūra, jog sutirpo pe- 
lenai; dumbliams sudegus, liko standi pilkšva masė, se- 
niai žinoma kaip natūrali soda. 

Dabar Sairas Smitas galėjo perdirbti taukus su soda 
ir tokiu būdu gavo tirpstantį muilą ir neutralią medžia- 
gą — gliceriną. 

Bet to dar neužteko. Būsimiesiems darbams Sairui Smi- 
tui dar buvo reikalinga azoto rūgšties druska, plačiau Ži- 
noma salietros vardu. Sairas Smitas būtų galėjęs jos pa- 
sigaminti, azoto rūgštimi veikdamas kalio karbonatą, ku- 
rio lengva gauti iš augalinių pelenų. Bet azoto rūgšties 
jis neturėjo, — kaip tik jos ir norėjo pasigaminti. Žodžiu, 
čia buvo užburtas ratas, ir atrodė, kad nepavyks rasti jo- 
kios išeities. Laimė, inžinieriui Smitui pati gamta paru- 
pino salietros — reikėjo tik pasirinkti jos. Herbertas rado 
ištisus salietros klodus šiaurinėje salos dalyje, Franklino 
kalno papėdėje; beliko tą azoto rūgšties druską tik iš- 
valyti. “4 

Visi tie įvairūs darbai užtruko kokią savaitę, tačiau 
buvo baigti pirmiau, negu geležies sulfidas pavirto ge- 
ležies sulfatu. Iki to laiko kolonistai dar suspėjo pasi- 
dirbti ugniai atsparių molinių indų ir pamūryti specialią 
plytinę krosnį būsimam geležies sulfato varymui. Viskas 
buvo nuveikta iki gegužės 18-sios, ir tą pačią dieną be- 
veik užsibaigė visi cheminiai procesai. Gedeonas Spiletas, 
Herbertas, Nabas ir Penkrofas, inžinieriaus vadovaujami, 
tapo puikiais darbininkais. Tiesą sakant, būtinybė yra ge- 
riausias mokytojas, kurio visi labiausiai klauso. 

Pirito krūvai išdegus, po visų cheminių reakcijų liko 
geležies sulfatas, aliuminio sulfatas, titnagžemis, anglies 
atliekos ir pelenai. Kolonistai viską sudėjo į vandens pri- 
piltą didžiulį dubenį, gerai išmaišė ir davė nusistoti, o kai 
skystis pasidarė skaidrus, jį nupylė — tai buvo geležies 
sulfato ir aliuminio sulfato tirpalas, tuo tarpu kitos, ne- 
tirpstančios medžiagos liko nugrimzdusios ant dubens 
dugno. Skystį šiek tiek nugarino, tada nusėdo geležies 
sulfato kristalai, o neišgaravusį vandenį, kuriame buvo 
ištirpęs aliuminio sulfatas, paliko nenaudojamą. 

Dabar Sairas Smitas turėjo gana daug geležies sul- 
fato kristalų; iš jų reikėjo pasigaminti sieros rūgšties. 

Pramonės praktikoje sieros rūgšties gamybai reika- 
lingi brangūs įrengimai. Reikia ir fabrikų, ir laboratorijų 
su specialiais platinos indais, ir švininių kamerų, kuriose 
vyksta cheminės reakcijos (švinas atsparus rūgšties vei- 
kimui), ir kita. Žinoma, Sairas Smitas tokių įrengimų ne- 
turėjo, bet jis žinojo, kad kai kuriose šalyse, pavyzdžiui, 
Bohemijoje, sieros rūgštis gaminama paprastesniu būdu 
ir net pasiekiama geresnių rezultatų — rūgštis gaunama 
koncentruotesnė. Sakysim, tokiu būdu gaminama vadina- 
moji Nordhauzeno rūgštis. 

Norint gauti sieros rūgštį, Sairui Smitui reikėjo dar 
atlikti sausąjį varymą: uždarame inde kaitinti geležies 
sulfato kristalus, kad sieros rūgštis išsiskirtų garų pavi- 
dalu, o paskui tie garai kondensuodamiesi pavirstų skysta 
sieros rūgštimi. 

Geležies sulfato kristalai buvo sudėti į ugniai atspa- 
rius molinius indus ir kaitinami specialiai sumūrytoje 
krosnyje. Varymas ir kondensacija pavyko kuo puikiau- 
siai, ir gegužės 20-ąją, praėjus dvylikai dienų nuo viso 
proceso pradžios, Sairas Smitas jau turėjo labai stiprų 
reagentą, kurį vėliau ketino naudoti įvairiausiems tiks- 
lams. | | 
Bet kam gi pirmiausia buvo reikalinga sieros rūgštis? 
Ogi azoto rūgščiai gauti. Jos pasigaminti buvo nesunku: 
paveikęs sieros rūgštimi salietrą, Sairas Smitas distiliaci- 
jos būdu išskyrė azoto rūgštį. 

O kam inžinieriui prireikė azoto rūgšties? Kol kas 
jo draugai dar nežinojo — jis nepaaiškino, koks yra ga- 
lutinis tų visų darbų tikslas. 

Tačiau inžinierius jau artėjo prie savo tikslo ir, atli- 
kęs paskutinius bandymus, pagaliau gavo tą medžiagą, 
kuri pareikalavo tiek daug triūso. 

Pasigaminęs azoto rūgšties, Sairas Smitas įpylė į ją 
glicerino, pirmiau jį sukondensavęs garinimu inde van- 
dens, ir gavo (net nepridėjęs šaldančio mišinio) keletą 
pintų gelsvo riebaus skysčio. 

Tą mišinį Sairas Smitas sudarė vienas ir atokiau nuo 
Galerijų, nes jis buvo pavojingas ir galėjo sukelti spro- 
gimą; Oo atnešęs savo draugams indą su gautuoju skys- 
čiu, trumpai pasakė: 

— Štai nitroglicerinas! 

Iš tikrųjų, jis gavo tą baisią sprogstamąją medžiagą, 
savo veikimo jėga gal bent dešimt kartų galingesnę už 
paraką ir jau pridariusią tiek daug nelaimių. Tiesa, vaI- 
toti nitrogliceriną pasidarė nebe taip pavojinga, kai che- 
mikai surado būdą paversti jį dinamitu, maišant su to- 
kiomis medžiagomis, kaip cukrus arba molis, kurios gali 
tą grėsmingąjį skystį sugerti. Bet tuo metu, kai kolonistai 
atsidūrė Linkolno saloje, dinamitas dar nebuvo žinomas. 

— Ir šituo skysčiu jūs norite susprogdinti granitines 
uolas?— abejodamas paklausė Penkrofas. 

— Taip, mano mielas, — atsakė inžinierius.— Ir nitro- 
glicerinas juo stipriau veiks, kad granitas, kaip nepapras- 
tai kieta uoliena, sprogimui gana atsparus. 

— O kada mes tai pamatysim, misteri Smitai? 

— Rytoj, kai tik iškirsime duobę ir padėsime miną, — 
atsakė inžinierius. 

Kitą dieną, gegužės 21-ją, minuotojai auštant išėjo 
prie Granto ežero, kur vos per penkis šimtus žingsnių 
nuo vandenyno kranto buvo nedidelė įlankėlė. Toje vie- 
toje Plataus Akiračio plynaukštės pakraštys buvo žemiau 
negu ežero paviršius, tad jo vandenis laikė tik aukšta 
granitinė kranto ketera. Buvo visai aišku: jei pavyktų 
pralaužti tą akmeninę užtvarą, vanduo imtų veržtis iš 
ežero pro tą spragą, nutekėtų nuožulniu plynaukštės pa- 
viršiumi ir kaip krioklys kristų žemyn į vandenyno kran- 
tą. Ežeras dėl to nuslūgtų ir atsidengtų senojo nuotėkio 
anga, o Sairas Smitas kaip tik to ir norėjo. 

Taigi kolonistams reikėjo pralaužti granitinę ežero už- 
tvarą. Inžinieriaus vadovaujamas Penkrofas su kirtikliu 
ėmė vikriai kirsti stipriais smūgiais uoloje skylę. Iš pra- 
džių prakalė granite duobutę palei horizontalų kranto 
pagrindą ir toliau varė iškartą įžambiai, su tokiu apskai- 
čiavimu, kad jos dugnas būtų žemiau ežero paviršiaus. 
Sprogimui suskaldžius uolą, turėjo pasidaryti plati vaga 
vandeniui nutekėti ir gerokai nuslūgti jo lygis. 

Darbas užtruko ilgai, nes inžinierius norėjo sukelti la- 
bai stiprų sprogimą, tam panaudojęs ne mažiau kaip de- 
šimt litrų nitroglicerino. Bet Penkrofas ir Nabas pasikeis- 


“This is nitroglycerin!" 


— 


“ s | L) 
NY — Ž 4 | 


1 
g ki | 
- ' — o —  — iii a ii i is -—- 


dami darbavosi taip uoliai, kad iki ketvirtos valandos 
duobė minai jau buvo iškirsta. 

Beliko išspręsti klausimą, kaip tą sprogstamąjį mišinį 
uždegti. Paprastai nitroglicerinas uždegamas su trankiojo 
gyvsidabrio patronais. Mat sprogimui sukelti reikalingas 
trinksnis, o šiaip padegtas nitroglicerinas ramiai dega ir 
nesprogsta. 

Sairas Smitas, žinoma, būtų galėjęs be didelio vargo 
tų padegamųjų patronų pasidirbti. Nors trankiojo gyv- 
sidabrio nebuvo, bet jis galėjo pasigaminti medžiagą, pa- 
našią į piroksiliną, kadangi jau turėjo azoto rūgšties. O 
būtų užtekę įleisti į nitrogliceriną patroną su piroksilinu, 
po to dagčiu jį padegti, ir DiyaStelejęs piroksilinas būtų 
sukėlęs sprogimą. 

Bet Sairas Smitas padarė paprasčiau, nes žinojo, kad 
nitroglicerinas sprogsta nuo sutrenkimo. Jis nutarė pasi- 
naudoti šita jo ypatybe, o jei nepavyktų, tada imtis ki- 
tos priemonės. 

Iš tikrųjų, reikėjo tik papilti ant akmens keletą lašų 
nitroglicerino, suduoti į akmenį toje vietoje plaktuku, 
ir būtų įvykęs sprogimas. Tačiau tam, kas būtų pabandęs 
daryti tokį eksperimentą, grėsė tikra pražūtis. Vis dėlto 
Sairas Smitas sugalvojo, kaip išvengti pavojaus. Jis nu- 
tarė viršum nitroglicerino duobės pastatyti trikojį ir pa- 
kabinti kelių svarų geležies gabalą, pririštą iš lianų nu- 
vyta virve. Nuo tos virvės vidurio ėjo kita virvė, kurią 
jis įtrynė siera ir nutiesė žeme; laisvasis jos galas buvo 
per keletą pėdų nuo duobės. Uždegus tą virvę, ugnis tu- 
rėjo nusigauti iki pirmosios virvės, kuri laikė geležies 
luitą, o jai nudegus, sunkus gramozdas krisdamas turėjo 
smarkiai sutrenkti nitrogliceriną. 

Kai viskas buvo pritaisyta, inžinierius : liepė draugams 
paėjėti toliau nuo pavojingosios vietos, o pats pripylė 
pilną duobę nitroglicerino ir dar paliejo keletą lašų to 
sprogstamojo mišinio ant akmens kaip tik po geležies 
gabalu. 

Tai padaręs, Sairas Smitas uždegė siera įtrintos vir- 
vės laisvąjį galą ir nubėgo pas savo draugus, kurie jo 
laukė Galerijose. 

Jo apskaičiavimu, liana turėjo degti apie dvidešimt 
penkias minutes; ir tikrai, po dvidešimt penkių minučių 
sugriaudėjo baisus sprogimas. Atrodė, kad iki pat gelmių 
sudrebėjo visa sala. Į orą lyg fontanas šovėsi akmenys, 
tarytum ugnikalniui išsiveržus. Nuo žemės ir oro drebė- 
jimo susiūbavo vienos ant kitų suvirtusios Galerijų uolos. 
Nors kolonistai buvo už poros mylių nuo sprogimo vie- 
tos, bet išgriuvo ant žemės. 

Pašokeę jie išbėgo iš savo būsto ir, užkopę ant Plataus 
Akiračio plynaukštės, nudūmė į tą ežero pakrantę, kur 
įvyko sprogimas... 

Vos tik nubėgeę, iš džiaugsmo jie triskart sušuko „va- 
lio". Granitiniame ežero krante žiojėjo plati spraga. Kun- 
kuliuodamas ir putodamas, pro ją į plynaukštę veržėsi 
smarkus srautas, o pasiekęs plynaukštės pakraštį, iš 
trijų šimtų pėdų aukščio garmėjo į pajūrį! 


Aštuonioliktas skyrius 


Penkrofas nebeturi jokių abejonių.— Senasis vandens nuotėkis— Tune- 
lis — Per granitinį kalnagūbrį — Topas dingo.— Centrinė ola.— Šuli- 
nys.— Paslaptis.— Kirtiklio smūgiais.— Grįžimas. 


Taigi Sairo Smito sumanymas puikiausiai pavyko, bet 
jis kaip paprastai savo pasitenkinimo niekuo neparodė 
ir, lyg sustingęs, tvirtai sučiaupęs lūpas, tylėdamas žiū- 
Tėjo į nepaprastą reginį. Nabas iš džiaugsmo - šokinėjo, 
o Penkrofas, kraipydamas galvą, bambėjo: 

— Tai bent gražu! Šauniai dirba mūsų inžinierius! 

Iš tikrųjų, sprogimas stebėtinai suardė uolas. Anga 
vandeniui nutekėti buvo tokia plati, jog dabar iš ežero 
liejosi trigubai daugiau vandens negu senuoju taku. To- 
dėl nenuostabu, kad netrukus po sprogimo ežeras nuslū- 
go ne mažiau kaip dvi pėdas. 

Kolonistai grįžo į Galerijas, pasiėmė kirtiklius, gele- 
žimi apkaustytas lazdas, skiltuvą bei pintį ir vėl nužy- 
giavo prie ežero. Juos lydėjo Topas. Einant jūrininkas 
neiškentė nepasakęs, kas jam staiga šovė į galvą: 

Pencroff, armed with a pick ... 


Smith lit the fuze. 


— O žinote, misteri Sairai, jūs paruošėte tokį malonų 
skystimėlį, kad tikriausiai galėtumėt susprogdinti visą 
salą. 

— Visiškai teisingai, Penkrofai. Ir salą, ir žemynus, 
ir visą Žemės rutulį — atsakė Sairas Smitas.— Svarbu tik- 
tai, koks bus jo kiekis. | 

— O ar negalėtumėt šito savo nitroglicerino panau- 
doti šautuvų užtaisams?— paklausė jūrininkas. 

— Ne, Penkrofai, nitroglicerinas yra sprogstamoji me- 
džiaga, turinti labai didelę griaunamąją jėgą. Bet mes 
nesunkiai galėtume pasigaminti piroksilino arba net pa- 
rako, kadangi turime azoto rūgšties, salietros ir anglies. 
Bėda tiktai, kad nėra šautuvų. 

— O, misteri Sairai, — nenusileido jūrininkas, — jūs jau 
pasistenkite. .. | | 

Matyt, Penkrofas galutinai išbraukė žodį „negalima“ 
iš Linkolno salos gyventojų leksikono. 

Priėję Plataus Akiračio plynaukštę, kolonistai pasuko 
į tą ežero galą, kur buvo senasis vandens nuotėkis, — da- 
bar anga turėjo būti paviršiuje, o kadangi vanduo palio- 
vė ja tekėjęs, galimas daiktas, bus nesunku įsigauti į tu- 
nelį ir pažiūrėti, kas ten dedasi. 

Po keliolikos minučių kolonistai jau buvo pietiniame 
ežero pakraštyje. Metę į jį žvilgsnį, jie įsitikino, kad 
geidžiamas tikslas pasiektas. 

Iš tikrųjų, granitiniame krante, dabar jau viršum van- 
dens lygio, juodavo tunelio anga, kurios jie taip ilgai 
ieškojo. Ežerui nuslūgus, prie jos buvo galima prieiti siau- 
ru kranto iškyšuliu. Anga turėjo maždaug dvidešimt pė- 
dų pločio ir tik dvi pėdas aukščio,— ji atrodė panaši 
į kanalizacijos vamzdžio angą, dūluojančią už grotelių 
palei šaligatvį. Taigi įsibrauti į tą požeminį kanalą buvo 
nelengva, bet Nabas ir Penkrofas stvėrėsi kirtiklių, ir 
po kokios valandos kolonistai jau galėjo ten įeiti. 

Inžinierius priėjo prie tunelio ir įsižiūrėjęs pamatė, 
kad iš pradžių jis eina žemyn nuožulniai, jo nuolydis ne 
didesnis kaip trisdešimt ar trisdešimt penki laipsniai. Va- 
dinasi, ne taip jau sunku bus juo nusileisti, o jeigu nuo- 
lydis nepasidarys statesnis, tai nusigauti iki pat jūros. 

Labai galimas daiktas, kad granitinio kalnagūbrio viduje 
pasirodys besanti didelė ola, kuria pavyks pasinaudoti. 
— Tai kaip, misteri Smitai? Ko gi mes laukiamet— 
nekantriai paklausė jūrininkas, norėdamas kuo greičiau 
leistis į tamsų tunelį. — Žiūrėkit, Topas jau nubėgo tenai! 
— Gerai, — atsakė inžinierius.— Tiktai reikia pašvies- 
ti. Nabai, eik ir pripjauk pušinių šakų. 

Nabas ir Herbertas nubėgo į artimiausią giraitę ir 
netrukus grįžo nešini glėbiu smalingų šakų, iš kurių tuč- 
tuojau padarė nelyginant kokius deglus. Su skiltuvu už- 
degę tas šakas, kolonistai, Sairo Smito vedami, leidosi 
į tamsų tunelį, kuriuo dar taip neseniai iš ežero tekėjo 
vandens perteklius. 

Tyrinėtojų būgštauta be reikalo: tunelis ėjo vis pla- 
tyn, ir netrukus jau nebereikėjo leistis susilenkus. Bet 
granitinė upės vaga, per ilgus amžius vandens nušlifuo- 
ta, buvo slidi, tad parkristi čia buvo pavojinga. Todėl 
keleiviai prisirišo prie kits kito virve, kaip tai daroma 
kopiant į kalnus. Laimė, kad po kojomis pasitaikantys 
akmens nelygumai sudarė lyg kokius laiptelius, dėl to 
leistis žemyn buvo lengviau. Per granitą dar tebevarvėjo 
vandens lašai, deglų šviesoje mirgėdami visomis vaivo- 
rykštės spalvomis, ir atrodė, jog nuo tamsaus skliauto 
kybo didžiulė daugybė stalaktitų. Inžinierius atidžiai ap- 
žiūrinėjo juodas, lygias tunelio sienas. Niekur nematyti 
kitokios medžiagos sluoksnių, niekur jokio plyšio! Nepa- 
prastai sūdri, smulkiagrūdė granitinė kietuma. Tunelis, 
matyt, egzistavo nuo tų laikų, kai atsirado pati sala. Aiš- 
ku, kad ne vanduo čia buvo prasigraužęs kelią. Greičiau- 
siai granitinį kalnagūbrį prakirto ne Neptūno, o paties 
Plutono ranka, — tunelio sienose buvo matyti vandens dar 
ne visai nugludintos vulkaninių smūgių žymės. 

Keleiviai slinko labai pamažu. Visi tylėjo, nes gana 
smarkiai jaudinosi, leisdamiesi akmeninio kalnagūbrio gi- 
lumon, kur, be abejo, pirmą kartą įsiskverbė žmogus, ir 
tikriausiai ne vienam iš jų vaidenosi, kad šitame su van- 
denynu susisiekiančiame požeminiame kanale, kur nors 
tamsiame užkampyje, tūno pasislėpęs aštuonkojis arba ki- 
tas koks milžiniškas galvakojis. Todėl eiti reikėjo at- 
sargiai. 

The colonists descended slomly ... 


Tiesa, nedidelio tyrinėtojų būrelio priešaky bėgo To- 
pas, ir buvo galima pasikliauti jo uosle bei nuovoka: iš- 
tikus pavojui, jis būtų pakėlęs aliarmą. 

Nusileidus gana vingiuotu tuneliu kokį šimtą pėdų, 
priešaky ėjęs Sairas Smitas sustojo. Draugai priėjo prie 
jo. Toje vietoje tunelis išsiplėtė, sudarydamas nedidelę 
olą. Nuo akmeninio jos skliauto varvėjo vandens lašai, 
bet vanduo čia sunkėsi ne iš ežero, nes granite niekur 
nesimatė plyšių, — tai buvo dar nauji ilgai čia bėgusio 
srauto pėdsakai. Oras buvo drėgnas, bet jokių kenksmin- 
gų garų keleiviai čia nejautė. 

— Na, brangusis Sairai — tarė Gedeonas Spiletas,— 
štai jums ir būstas, labai nuošalus ir puikiai paslėptas 
kalnyno gelmėse. Gaila tiktai, kad jame negalima gy- 
venti. 

— Kodėl negalima?— paklausė Penkrofas. 

— Ankšta ir tamsu. 

— Argi mes negalime jo padidinti ir prakirsti sie- 
nos, kad čia įeitų šviesa ir oras?— sušuko jūrininkas, da- 
bar jau neturėdamas jokių abejonių. 

— Einam toliau pasižvalgyti — tarė Sairas Smitas.— 
Kai nusileisime žemiau, gal pasirodys, kad tas darbas ne- 
reikalingas, pačios gamtos jau nuveiktas. 

— Mes nusileidome dar tik per vieną trečdalį to kal- 
nagūbrio,— įsiterpė Herbertas. 

— Taip, maždaug trečdalį, — satginiiio Sairas.— Dabar 
esame kokiu šimtu pėdų žemiau negu tunelio anga, o kai 
nusileisime dar šimtą pėdų, galbūt. . 

— O kur šuot— neramiai šūktelėjo Nabas, pertrauk- 
damas šeimininką. 

Kolonistai apėjo visą olą, bet Topo Hado 

— Tikriausiai nubėgo priekin, — spėliojo Penkrofas. 

— Einam paskui jį, — tarė Sairas Smitas. 

Visi leidosi toliau. Inžinierius atidžiai sekė gausius 
tunelio vingius ir be didelio vargo nustatė, kad pagrin- 
dinė jo kryptis vis dėlto nesikeičia: tunelis eina jūros link. 

Kolonistai nusileido dar penkiasdešimt pėdų, ir stai- 
ga jų dėmesį patraukė kažkokie tolimi garsai, aidintys 
iš tunelio gilumos. Visi sustojo, ėmė klausytis. Tie gar- 

sai sklido akmeniniu koridoriumi lyg kokiu ruporu ir 
girdėjosi labai aiškiai. 

— Tai Topas loja! — sušuko Herbertas. 

— Taip, — atsiliepė Penkrofas.— Ir dar kaip loja! Tie- 
siog pasiuto mūsų šunelis! 

— Mes turime ginklus — geležimi apkaustytas laz- 
das,— tarė Sairas Smitas.— Tik būkite atsargūs. Pirmyn! 

— Vis įdomiau darosi! — sušnibždėjo Gedeonas Spi- 
letas jūrininkui į ausį, o tas pritardamas linktelėjo galvą. 

Sairas Smitas ir jo draugai nuskubėjo Topui į pagal- 
bą. Jo lojimas girdėjosi vis aiškiau. Šuo skalijo net 
springdamas, tarytum kažko nepaprastai įniršęs. Gal jis 
susikibo su kokiu nors gyvūnu, netyčia užklupęs jį guo- 
lyje? Keleiviai, baisiai susijaudinę, visai negalvojo, kad 
jiems galbūt gresia pavojus. Jie nebe pamažu leidosi že- 
myn, o čiuožte čiuožė slidžiu kanalo dugnu ir po kelio- 
likos sekundžių, nusiritę dar penkiasdešimt pėdų, išvydo 
Topą. 

Toje vietoje tunelis baigėsi didele ir labai gražia ola, 
o po ją, piktai lodamas, lakstė Topas. Penkrofas ir Na- 
bas, mosuodami deglais, stengėsi apšviesti visus grani- 
tinių sienų iškyšulius bei įdubimus, o Sairas Smitas, Ge- 
deonas Spiletas ir Herbertas, pakėlę geležimi kaustytas 
lazdas, pasiruošė grumtis su bet kokiu priešu. Bet didžiu- 
lė ola buvo tuščia. Keleiviai ją išvaikštinėjo skersai ir 
išilgai — niekur nė gyvos dvasios. O Topas vis taip pat 
padūkusiai lojo. Nei glostymu, nei grasinimu nebuvo ga- 
lima jo numaldyti. 

* — Čia kur nors turėtų būti anga, pro kurią ežero 
vanduo bėgo į jūrą, — tarė inžinierius. 

— Tai jau tikriausiai yra,— sutiko Penkrofas.— Atsar- 
giau, bičiuliai! Žiūrėkit, kad nenugarmėtume į duobe. 

— Ieškok, Topai, ieškok! — šūktelėjo Sairas Smitas. 

Šuo pašokęs nubėgo į kitą olos galą ir ėmė dar gar- 
siau loti. 

Kolonistai nusekė paskui jį ir deglų šviesoje išvydo 
sranite atsivėrusią juodą prarają. Be abejo, čia ir te- 
kėjo vanduo, dar visai neseniai sruvenęs per akmeninį 
kalnagūbrį, tačiau tai buvo nebe nuožulnus koridorius, 
o tikras šulinys, ir į jį nusileisti atrodė neįmanoma. 

Keleiviai prie šulinio angos palenkė deglus, bet nie- 
ko negalėjo įžiūrėti. Sairas Smitas paėmė degančią ša- 
ką ir įmetė į bedugnę. Smalinga šaka, greitai krisdama, 
dar smarkiau įsidegė ir apšvietė šulinio vidų, bet ke- 
leiviai ir vėl nieko nepamatė. Paskui liepsna virptelėjusi 
užgeso — turbūt šaka įkrito į vandenį, taigi pasiekė jūrą. 
Suskaitęs, kiek sekundžių krito šaka, Sairas Smitas 
nustatė, kad šulinys turi maždaug devyniasdešimt pėdų 
gylio. 

Vadinasi, granitinė ola buvo devynias dešimtis pėdų 
viršum jūros lygio. | 

— Štai mums ir būstas, — tarė Sairas Smitas. 

— Bet juk čia tikriausiai buvo įsitaisęs koks nors gy- 
vūnas,— spėliojo Gedeonas Spiletas, vis dar degdamas 
smalsumu. 

— Na. tai kas? Senasis šeimininkas — amfibija arba 
kita kokia būtybė — užleido mums vietą, o pats pabėgo 
per šulinį — atsakė inžinierius. 

— O man vis dėlto labai gaila, kad negalėjau čia 
būti prieš ketvirtį valandos vietoj Topo,— įsiterpė jūri- 
ninkas.— Juk ne be reikalo šuo taip lojo! 

Sairas Smitas pasižiūrėjo į savo šunį, ir jeigu jo drau- 
gai tuo metu būtų stovėję arčiau, tai būtų išgirdę, kaip 
jis pusbalsiu pasakė: 

— Taip, man rodos, Topas daug ką žino. Kur kas dau- 
giau už mus! | | 

Rastoji ola atitiko beveik visus kolonistų reikalavi- 
mus. Dėl laimingo atsitiktinumo, o svarbiausia dėl to, 
kad toks įžvalgus buvo jų vadovas, kolonistai dabar savo 
žinioje turėjo erdvią olą, kurios dydžio blankioje deglų 
šviesoje dar negalėjo nustatyti, tačiau, be abejonės, bus 
nesunku plytomis ją pertverti į keletą „kambarių“, ir 
jeigu čia dar nepasidarys tikras namas, tai jie turės bent 
jau erdvų prieglobstį. Vanduo iš čia išbėgo ir niekuomet 
nebeužplūs. Vieta liko laisva. 

Tiesa, dar reikėjo išspręsti du sunkius klausimus: kaip 
apšviesti viduj granitinio kalnagūbrio tą didžiulę olą ir 
kaip padaryti, kad būtų lengviau į ją patekti? Iškirsti 
angą viršuje nebuvo ko nė galvoti — per daug storas gra- 
nito klodas dengė olos skliautą. Bet gal pavyks iškalti 

langą priešakinėje sienoje iš jūros pusės? Leisdamasis 
požeminiu koridoriumi, Sairas Smitas apytikriai nustatė 
jo nuolydį, vadinasi, ir ilgį, todėl dabar spėjo, kad prie- 
šakinė olos siena neturi būti labai stora. O jeigu pavyks 
joje iškirsti langus, tai bus galima prakalti ir duris, įrengti 
iš lauko pusės laiptus, o tuomet bus patogiau čia įeiti. 

Savo planus inžinierius išdėstė draugams. 

— Na tai prie darbo, misteri Sairai! — pasiūlė Penk- 
rofas.— Kirtiklį aš turiu pasiėmęs. Ir būkit ramus, langą 
mes iškirsime. Kur reikia kirsti? | 

— Štai čia, — atsakė inžinierius ir parodė stipruoliui 
Penkrofui gana gilią įdubą, kur siena, be abejo, buvo pio- 
nesnė. 

Penkrofas deglų šviesoje ėmė kirtikliu kapoti grani- 
tą; aplink jį į visas puses tiško akmens skeveldros, iš po 
kirtiklio žiro kibirkštys. Po pusvalandžio jį pakeitė Na- 
bas, o po Nabo kirtiklį paėmė Gedeonas Spiletas. 

Taip jie darbavosi jau dvi valandas ir pradėjo būgš- 
tauti, kad vargu ar pavyks granitą prakirsti, bet staiga 
Gedeonas Spiletas paskutiniu dūžiu pramušė sieną, ir 
kirtiklis iškrito į lauką. | 

— Valio! Valio! Dar kartą valio! — sušuko Penkrofas. 

Siena turėjo ne daugiau kaip tris pėdas storio. 

Sairas Smitas pasižiūrėjo pro skylę, iškirstą devynias- 
dešimties pėdų aukštyje. Jis išvydo smėlėtą kranto ruožą, 
Išsigelbėjimo salelę, begalinę vandenyno platybę. 

Granitas buvo gerokai iškapotas — skylė išėjo gana 
plati, į olą srūte pasruvo šviesa, ir kolonistams prieš akis 
atsivėrė didingas reginys. | 

Kairėje pusėje ola turėjo ne daugiau kaip trisdešimt 
pėdų aukščio, tiek pat pločio ir šimtą pėdų ilgio; užtat 
dešinioji pusė buvo didžiulė; granitinis skliautas, lyg ap- 
valus kupolas, čia gaubė olą daugiau kaip devyniasdešim- 
ties pėdų aukštyje. Vienur kitur be jokios tvarkos stūk- 
sojo granitinės kolonos, remiančios skliautą tarsi didžio- 
joje katedros navoje. Tas kupolas šonuose buvo parimęs 
ant mMašyvių stulpų, sujungtų arba akmeniniais pusračiais, 
arba aukštomis strėlinėmis arkomis, einančiomis tolyn 
į tamsias paskliautes; visur matėsi daugybė iškyšulių, pa- 
našių į dailias lipdytines puošmenas, ir buvo tiesiog nuo- 

stabu, kaip savotiškai ir vaizdingai čia susipynę būdingi 
bizantiškosios, romaniškosios ir gotiškosios architektūros 
bruožai. Ola atrodė tarytum architekto pastatyti rūmai, 
nors iš tikrųjų čia pasidarbavo pati gamta, granitinio kal- 
nagūbrio gelmėse sukūrusi tą didingą Alhambrą. 

Kolonistai sužavėti stovėjo lyg sustingę. Tenai, kur 
buvo tikėtasi rasti ankštą olą, jie išvydo nuostabius rū- 
mus, ir Nabas net kepurę nusiėmė, tarsi atsidūręs šven- 
tovėje! 

Valandėlę patylėję, visi iš džiaugsmo ėmė garsiai šū- 
kauti. Po aukštais skliautais suskambėjo valiavimai ir, 
dusliai nuaidėję, nutilo kažkur tamsiuose užnarviuose. 

— O, mano bičiuliai! — sušuko Sairas Smitas.— Mes 
įleisim šviesą, daug šviesos į šio granitinio kalnyno vidų; 
kairėje pusėje įrengsime kambarius, sandėlius, dirbtuves, 
o šioje puikioje oloje bus mūsų darbo kabinetas ir mu- 
ziejus. 

— Kaip mes šią olą pavadinsime?— paklausė Herber- 
tas. | 
— Granitiniais rūmais, — atsakė Sairas Smitas, ir visi 
pritardami vėl ėmė šaukti „valio“. 

Deglai jau baigė degti, o kadangi dar reikėjo nema- 
ža laiko išeiti tuneliu į Plataus Akiračio plynaukštę, tad 
buvo nutarta naujojo būsto įrengimo darbus atidėti iki 
rytojaus. 

Jau susiruošus eiti, Sairas Smitas dar kartą pasilenkė 
prie tamsaus šulinio, statmenai besileidžiančio iki pat jū- 
ros, ir ėmė atidžiai klausytis. Iš juoduojančios gilumos 
nesigirdėjo nė menkiausio garso, netgi tolimo bangų ūže- 
sio, nors kartais jos toje prarajoje turėjo pliuškenti. Į be- 
dugnę vėl įmetė degančią smalingą šaką. Valandėlę ji 
nušvietė šulinio sienas, bet keleiviai, kaip ir pirmąjį kar- 
tą, nieko įtartino ten nepastebėjo. Jeigu kokia nors jūrų 
pabaisa, netikėtai išsekus požeminiam srautui, ir buvo 
čia užklupta, tai tikriausiai pabėgo į vandenyno dugną 
tuo pačiu kanalu, kuriuo tekėjo iš ežero vandens LE 
lius, kol jam buvo atidaryta nauja vaga. | 

Vis dėlto Sairas Smitas ilgai stovėjo ties praraja, 
įsmeigęs žvilgsnį į tamsias jos žiotis, ir įtemptai klausėsi, 
nepratardamas nė žodžio. 

Jūrininkas priėjęs palietė jam petį ir tarė: 

--- Misteri Smitai. .. 

— Kas yra, mano mielas?— paklausė inžinierius, tarsi 
pubudęs iš miego. 

— Mūsų deglai tuoj užges. 

— Keliaujam! — šūktelėjo Sairas Smitas. 

Nedidelis būrelis, palikęs olą, ėmė kopti tamsiu tu- 
neliu ežero link. Topas šį kartą sekė iš paskos ir — kaip 
keista — retkarčiais vis dar piktai urzgė. Kopti buvo ga- 
na sunku. Kolonistai nutarė atsikvėpti ir keletą minučių 
pastovėjo aukštutinėje oloje, kuri buvo tarsi kokia aikš- 
telė pusiaukelėj, lipant tais ilgais granitiniais laiptais. 
Paskui visi vėl ėmė keberiotis aukštyn. 

Netrukus padvelkė gaivus vėjelis. Vandens lašai ant 
tunelio sienų jau nebeblizgėjo — buvo nudžiūvę. Blankiai 
bešvietė deglai. Nabo nešamas deglas paskutinį kartą 
supleveno ir užgeso. Reikėjo skubėti, kad paskui netektų 
citi visiškoje tamsoje. 

Keleiviai paspartino žingsnį, ir apie ketvirtą valandą 
dienos, užgesus Penkrofo rankose paskutiniam deglui, Sai- 
ras Smitas ir jo draugai jau lindo iš tunelio. 


Devynioliktas skyrius 


Sairo Smito planas.— Granitinių rūmų fasadas.— Virvinės kopėčios.— 
Penkrofo svajonės.— Kvapniosios žolės.— Natūralus triušynas.— Naujo- 
jo būsto vandentiekis — Reginys pro Granitinių rūmų langus. 


Rytojaus dieną, gegužės 22-ąją, prasidėjo naujojo būs- 
to tvarkymo darbai. Kolonistai nekantravo, norėdami kuo 
greičiau persikelti iš labai nepatogių Galerijų į erdvią ir 
sausą buveinę, slypinčią kalnagūbrio viduje, kur nei jū- 
ros bangos užtvindys, nei liūtys užlis. Visai apleisti Ga- 
lerijų kolonistai neketino. Sairas Smitas buvo numatęs 
ten įrengti dirbtuvę. 

Pirmiausia inžinierius pasirūpino tiksliai sužinoti, iš 
kurios pusės yra Granitinių rūmų fasadas. Jis nuskubėjo 
į pajūrį, prie granitinio kalnagūbrio papėdės, ir kadangi 
žurnalisto išmestas kirtiklis, be abejo, turėjo būti nukri- 

tęs ant kranto, tai užteko jį tiktai surasti, kad pamaty- 
tum, kur olos sienoje iškirsta skylė. 

Kirtiklį Gedeonas Spiletas surado gana lengvai: jis 
buvo įsmigęs į smėlį po pat langu, iškirstu maždaug aš- 
tuoniasdešimties pėdų aukštyje. Pro tą langą jau skraidė 
uoliniai karveliai, tai įilįsdami į vidų, tai vėl išlįsdami, 
tarytum kolonistai jiems ir būtų suradę Granitinius rūmus. 

Kairiąją olos pusę inžinierius galvojo padalyti į ke- 
lis kambarius ir priemenę, o fasade iškirsti penketą langų 
ir duris. Penketą langų! Jūrininkas buvo tuo labai pa- 
tenkintas, bet durys jam atrodė nereikalinga prabanga, 
kadangi senasis vandens nuotėkis sudarė natūralius laip- 
tus, kuriais visuomet bus lengva patekti į Granitinius 
rūmus. | | 

— Mano mielas, — pasakė Sairas Smitas, — jeigu mums 
bus lengva tais laiptais įeiti į vidų, tai ir kiti galės leng- 
vai ten patekti. Aš kaip tik ketinu tunelio angą kuo tvir- 
čiausiai užmūryti, o prireikus ir visai ją paslėpti — pasta- 
tyti užtvanką ir pakelti ežere vandens lygį. 

— O kaipgi mes įeisime?— paklausė jūrininkas. 

— Kopėčiomis užkopsime,— atsakė Sairas Smitas.— 
Padarysime virvines kopėčias. Užlipę jas tuojau pakel- 
sime, ir tuomet niekas negalės pas mus įsibrauti. 

— O kam toks atsargumas?— nusistebėjo Penkrofas.— 
Žvėrys čia, rodos, nelabai Ter O čiabuvių mūsų 
saloje nėra. 

— Aš jūs visiškai tuo tikras, Penkrofai?— paklausė 
Sairas Smitas, žiūrėdamas į jį. 

— Na, kaip čia pasakius... Visiškai tikram būti ne- 
galima, kol dar nesame ištyrę visos salos, — atsakė jūri- 
ninkas. | 

— Taip, — patvirtino Sairas Smitas, — juk mes kol kas 
pažįstame tik nedidelę salos dalį. O jeigu čia priešų ir 
nebūtų, tai gali atklysti neprašytų svečių iš kitur, nes 
šios Ramiojo vandenyno platumos turi blogą vardą. Tad 
reikia imtis priemonių prieš galimus pavojus. 

Sairo Smito argumentai buvo pagrįsti, ir Penkrofas 
daug nesiginčijo, pasirengęs vykdyti visus jo nurodymus. 

Taigi vienapus olos, kur buvo numatyta įrengti butą, 
Granitinių rūmų fasade reikėjo iškirsti penkis. langus ir 

duris, o į didžiąją olą, kurią kolonistai nutarė paversti 
paradine sale, apsčiai šviesos turėjo patekti pro plačią 
angą priešakinėje sienoje ir pro apskritus langelius. Fa- 
sadas, iškilęs aštuoniasdešimt pėdų viršum kranto, buvo 
nukreiptas į rytus, ir saulė pirmaisiais spinduliais siuntė 
Granitiniams rūmams savo sveikinimą. Naujasis būstas 
užėmė tą kalnagūbrio dalį, kuri tesėsi nuo kyšulio, stūk- 
sančio prie Gailestingumo upės, iki kiklopiškos uolų są- 
vartos, Penkrofo pramintos Galerijomis. Todėl siautulingi 
šiaurės rytų vėjai galando rūmus tik iš šono — juos už- 
stojo minėtasis kalnagūbrio iškyšulys. Be to, kol bus pa- 
daryti langams rėmai, inžinierius ketino iškirstas angas 
uždarinėti tvirtomis langinėmis, kad jos apsaugotų būstą 
nuo vėjo ir lietaus, o reikalui esant galėtų būti net už- 
maskuotos. 

Bet pirmiausia, žinoma, reikėjo iškirsti tas angas, nes 
jų dar nebuvo. Kieto granito kapojimas kirtikliais būtų 
labai ilgai užtrukęs, o Sairas Smitas, kaip žinome, mėgo 
veikti ryžtingai. Jis dar turėjo šiek tiek nitroglicerino, 
taigi ši sprogstamoji medžiaga ir čia jiems daug padėjo. 
Inžinierius sumaniai lokalizavo jo veikimą, ir kiaurymės 
granite buvo pramuštos kaip tik tose vietose, kur jis 
buvo numatęs. Paskui kolonistai darbavosi kirtikliais bei 
laužtuvais, kol suteikė strėlinę formą penkiems „buto“ 
langams, plačiajam langui, viršutiniams langeliams ir du- 
rims, nulygino gana vingriai išraižytus visų kiaurymių 
kraštus, ir po keleto dienų uolaus darbo, vos tik saulei 
patekėjus, Granitinius rūmus jau užliedavo skaistūs švie- 
sos srautai, įsiskverbdami net į tamsiausius užkampius. 

Pagal Sairo Smito projektą „butas“ turėjo būti pada- 
lintas į penkis „kambarius“ su langais į jūros pusę: kai- 
rėje — prieškambaris su iškirstomis durimis, iki kurių bu- 
vo numatyta lipti virvinėmis kopėčiomis, po to virtuvė, 
turinti trisdešimt pėdų pločio, valgomasis — keturiasde- 
šimt pėdų pločio, paskui tokio pat dydžio miegamasis ir 
pagaliau (Penkrofui primygtinai reikalaujant) — draugų 
kambarys, įrengtas greta paradinės salės. | 

„Kambariai“ ėjo paeiliui, ir „butas“ neužėmė visos 
olos, — dar liko vietos koridoriui, skiriančiam jį nuo ilgo 
Ir erdvaus sandėlio įrankiams, maisto atsargoms ir šiaip 

viskam sudėti. Visa, ką tik kolonistų reikalams galėjo 
duoti salos augmenija bei gyvūnija, čia turėjo puikiai 
išsilaikyti, negesti nuo drėgmės. Vietos sandėlyje buvo 
užtektinai — galima viską tvarkingai išdėlioti ir susta- 
tyti. Be to, Granitinių rūmų šeimininkai savo žinioje tu- 
rėjo dar mažąją aukštutinę olą, kuri galėjo atstoti svirną. 
Taigi planas buvo paruoštas, beliko jį tik įvykdyti. 
Minuotojai vėl tapo plytininkais, o paskui nešikais: pa- 
gamintas plytas jie sunešė į pakrantę ir sukrovė palei 
Granitinius rūmus. 

Sairas Smitas ir jo draugai į olą vis dar tebeidavo 
senuoju vandens nuotėkiu. Toks vaikščiojimas buvo la- 
bai nepatogus: reikėjo kopti į Plataus Akiračio plyn- 
aukštę, aplenkiant granitinę sieną kairiuoju upės kran- 
tu, paskui leistis požeminiu koridoriumi du šimtus pėdų 
žemyn, o grįžtant lipti aukštyn. Žodžiu, kelionė užimdavo 
daug laiko ir labai vargindavo. Todėl Sairas Smitas nu- 
tarė, kad nebėra ko delsti, kad laikas pasidirbti virvines 
kopėčias. O kai Granitinių rūmų gyventojai, tomis ko- 
pėčiomis užiipę, jas įtrauks, tai iš apačios niekas nebe- 
galės pas juos įsibrauti. 

Kopėčias kolonistai padirbo nepaprastai Kruopščiai, 
medine sukyne susukę virves iš plaušinių augalų; savo 
stiprumu jos prilygo storam lynui... Skersiniams panau- 
dojo lengvas ir tvirtas lenteles, išpjautas iš raudonojo 
kedro; viską padarė nagingasis Penkrofas. 

Iš augalų plaušų taip pat susuko daugiau virvių ir 
prie durų įtaisė šiokią tokią gervę. Nors tas prietaisas 
buvo padarytas gana apgrabiai, tačiau labai palengvino 
statybinių medžiagų pristatymą, ir tuojau prasidėjo dar- 
bai olos viduje. Kalkių nestigo, plytos buvo paruoštos 
ir sukrautos į rietuves. Dailidės nesunkiai pastatė per- 
tvaroms medinius, gana menkai apdailintus ramsčius, ir 
„butas“ veikiai buvo padalintas į kambarius ir sandėlį. 

Darbas ėjo nepaprastai sparčiai, nes jam vadovavo 
Sairas Smitas; jis ir pats triūsė, pasiėmęs tai dailidės kir- 
vį, tai mūrininko trintuvę. Inžinierius Smitas mokėjo, ro- 
dos, kiekvieną amatą ir visuomet duodavo pavyzdį su- 
maniems ir uoliems draugams. Darbas labai sekėsi, visi 
plušėjo darniai ir net linksmai. Penkrofas, būdamas ir 

virvių sukėju, ir dailide, ir mūrininkuų, mokėjo visus pa- 
juokinti, visus. užkrėsdavo savo žvalia nuotaika. Jo tikė- 
jimas Sairo Smito talentais buvo nesugriaunamas, niekas 
nebūtų įstengęs jo palaužti. Jūrininkas buvo įsitikinęs, 
kad inžinierius Smitas sugebėtų sėkmingai įvykdyti bet 
kokį sumanymą. Kuo pakeisti sunešiotus drabužius bei 
apavą (tai tikrai labai svarbus klausimas), kuo. apšviesti 
rūmus ilgais žiemos vakarais, kaip pasinaudoti derlingo- 
joje salos dalyje gamtos teikiamomis gėrybėmis ir kaip 
laukinę augmeniją paversti kultūriniais sodiniais — viskas 
dabar Penkrofui atrodė lengva: Sairas Smitas padės nu- 
galėti visokius sunkumus, ir kolonijai po kurio laiko nie- 
ko nebestigs. Penkrofas svajojo apie kanalus, kuriais bus 
lengviau gabenti salos gamtinius turtus, apie naudojamas 
akmens skaldyklas bei šachtas, apie mašinas įvairiems 
pramonės dirbiniams gaminti, apie ištisą tinklą geležin- 
kelių, kurie išraižys visą salą. 

Inžinierius Penkrofo iliuzijų negriovė, neišjuokė per- 
nelyg drąsių to šaunaus vyruko svajonių. Jis žinojo, kaip 
pasitikėjimas užkrečia kitus, todėl net šypsodavosi, klau- 
sydamas Penkrofo kalbų, ir niekad nepasakojo, kokį ne- 
rimą jis pats kartais jaučia, galvodamas apie ateitį. Juk 
buvo pagrindo būgštauti, kad šioje Ramiojo vandenyno 
dalyje, toli nuo jūros kelių, nė vienas laivas neateis jiems 
į pagalbą. Jie galėjo pasikliauti tik patys savimi, kadangi 
nuplaukti didžiulį atstumą, skiriantį jų salą net nuo ar- 
timiausios žemės, ir netgi nuplaukti palaike savo darbo 
valtele, be abejo, būtų buvęs labai drąsus ir per daug 
pavojingas bandymas. | 

Bet Linkolno salos. kolonistai, anot Penkrofo, buvo 
šimtą kartų vertesni už visus ankstesnius Robinzonus, ku- 
riems kiekviena, net menka sėkmė atrodydavo tiesiog 
stebuklas. Ir iš tiesų, mūsų aeronautai turėjo daug žinių, 
0 žiniomis šarvuoti žmonės visuomet taps nugalėtojais 
ten, kur kitų laukia vargas ir neišvengiama pražūtis. 

Būsto įrengimo darbuose labai pasižymėjo Herbertas. 
Protingas ir veiklus jaunuolis greit viską perprasdavo ir 
gerai padarydavo. Sairas Smitas kasdien jautė jam vis 
didesnę simpatiją. O Herbertas inžinierių nuoširdžiai my- 

lėjo ir gerbė. Penkrofas matė, kaip stiprėja judviejų drau- 
gystė, bet dėl savo globotinio nepavyduliavo. 

Nabas tebebuvo koks buvęs. Matyt, jis visuomet tik 
toks ir tegalėjo būti — drąsos, uolumo, pasiaukojimo ir 
atsidavimo įsikūnijimas. Savo šeimininku jis, žinoma, ti- 
kėjo ne mažiau už Penkrofą, bet ne taip triukšmingai 
reiškė savo jausmus. Jūrininkui pradėjus smarkiai džiū- 
gauti, Nabas žvilgčiodavo į jį su tokia išraiška, tarytum 
norėdamas pasakyti: „Kad kitaip ir būti negali!“ Jis su 
Penkrofu didžiai susidraugavo, ir juodu jau seniai vadi- 
no kits kitą „tu“. 

Gedeonas Spiletas darbavosi ne blogiau už kitus, vik- 
rumo jam anaiptol netrūko, ir Penkrofas didžiai tuo ste- 
bėjosi: kaip čia yra, kad „laikraštininkas“ moka ne tik 
gražiai pašnekėti, bet ir gerus nagus turi. 

Gegužės 28 dieną pagaliau buvo pritaisytos kopėčios — 
aštuoniasdešimties pėdų ilgio, bent su šimtu pakopėlių. 
Laimė, Sairui Smitui pavyko kopėčias padalyti į dvi da- 
lis, pasinaudojus granitinės sienos atbraila, atsikišusia ko- 
kių keturiasdešimt pėdų aukštyje. Kirtikliu tą atbrailą 
rūpestingai išlyginę, kolonistai čia įrengė tarsi kokią laip- 
tų aikštelę ir prie jos pritvirtino pirmųjų kopėčių galą, 
todėl dabar kopėčios perpus mažiau besisupo; su virve 
jas buvo galima įtraukti į Granitinius rūmus. Antrųjų 
kopėčių apatinis galas irgi rėmėsi į tą „aikštelę“, o vir- 
šutinį pritvirtino prie pat durų. Taip įtaisytomis kopėčio- 
mis lipti buvo nelabai sunku. Be to, Sairas Smitas tikė- 
josi vėliau įrengti hidraulinį keltuvą, tuo sutaupydamas 
Granitinių rūmų gyventojams daug laiko ir jėgų. 

Kolonistai greit įprato laipioti kopėčiomis. Visi jie 
buvo vikrūs, apsukrūs, o Penkrofas, kaip jūrininkas, įgu- 
dęs karstytis po vantus ir rėjas, galėjo jiems duoti pa- 
mokas. . Taip pat jam reikėjo pratinti ir Topą. Vargšas 
keturkojis gyvulėlis visai nebuvo sutvertas tokiems akro- 
batiniams pratimams. Bet Penkrofas pasirodė esąs labai 
kantrus mokytojas, ir galų gale Topas išmoko gana pa- 
kenčiamai keberiotis kopėčių skersiniais, o po kurio lai- 
ko jau galėjo užlipti iki pat viršaus ne blogiau už dresi- 
ruotus cirko šunis. Sunku pasakyti, ar jūrininkas didžia- 
vosi savo mokinio pažanga; šiaip ar taip, lipdamas kopė- 

čiomis, jis dažnai ant savo pečių vilkdavo ir Topą, o šuo 
dėl to niekad nereiškė jokio nepasitenkinimo. 

Reikia pasakyti, kad kolonistai dirbo nepaprastai ener- 
gingai, nes artėjo liūčių metas; tačiau jie surasdavo lai- 
ko rūpintis ir maisto atsarga žiemai. Žurnalistas ir Her- 
bertas kasdien skirdavo keletą valandų medžioklei, tiek- 
cdlami kolonijai paukštieną bei žvėrieną. Medžiodavo juo- 
du tik Žakamaro miške, kairiajame Gailestingumo upės 
krante, nes tilto per upę kol kas nebuvo, o valties jie 
Didžiuliai tankumynai, pavadinti Tolimųjų Vakarų miš- 
kais, tebebuvo jiems dar nepažįstami. Svarbiausią ekspe- 
diciją tiems miškams ištirti kolonistai atidėjo iki pava- 
sario, kada ateis šiltos dienos. Bet ir Žakamaro miške 
grobio nestigo: jame buvo apsčiai kengūrų ir šernų, o 
nusmailintos ir geležimi kaustytos lazdos sumanių me- 
džiotojų rankose darė stebuklus. Be to, į pietvakarius nuo 
Gailestingumo upės užtakio Herbertas aptiko natūralų 
triušyną; savo urvams triušiai buvo pasirinkę drėgnoką 
pievą, kur augo ūksmingi gluosniai ir kvapniosios žolės, 
skleidžiančios ore malonų aromatą: meirūnai, įvairūs čiob- 
reliai, bazilikai ir kitokie gardžiakvapiai lūpažiedžių šei- 
mos augalai, kuriuos taip mėgsta triušiai. 

Išvydęs tą pievutę, žurnalistas pasakė, kad reikėtų tie- 
siog stebėtis, jeigu joje nebūtų triušių, kai čia jiems pa- 
ruoštos tokios gardžios vaišės. Medžiotojai tą natūralų 
triušyną kuo kruopščiausiai apžiūrėjo, bet vietoj triušių 
tuo tarpu užtiko tiktai daugybę naudingų augalų, kurie 
būtų patraukę gamtininko dėmesį, kaip įdomūs augme- 
mijos pavyzdžiai. Herbertas taip pat prisiskynė bazilikų, 
rozmarinų, melisų, noterų ir kitokių vaistažolių, kurių 
vienos padeda nuo krūtinės ligų, kitos nuo drugio, nuo 
širdies spazmų arba nuo reumato. Pamatęs Herbertą at- 
sinešus glėbį žolių, Penkrofas paklausė, kam reikalingas 
las „šienas“. 

— Čia vaistažolės — atsakė jaunuolis.— Jei kuris su- 
»irgsime — gydysimės. 

— O kuriam galui mums sirgti? Juk daktarų mūsų sa- 
loje nėra, — visiškai rimtai atšovė Penkrofas. 

Tokio argumento nebuvo kaip užginčyti, bet vis dėl- 
to Herbertui tat nesukliudė pririnkti daugybę žolynų, ku- 
riuos Granitinių rūmų gyventojai priėmė gana palankiai, 
juoba kad Herbertas su vaistažolėmis parnešė ir daug 
raudonųjų monardų, Šiaurės Amerikoje žinomų „Osvego 
arbatos“ vardu, nes tų žolynų užpilas yra puikus gėrimas. 

Ilgai ieškoję, mūsų medžiotojai tą pačią dieną paga- 
liau užėjo aikštelę, kur buvo tikra triušių sodyba. Visa 
žemė čia buvo išrausyta ir atrodė skylėta kaip rėtis. 

— Urvai! — šūktelėjo Herbertas. 

— Taip, taip, — pritarė Žurnalistas. 

— Bet ar juose kas nors yra? 

— Tai dar klausimas! : 

Tačiau tas klausimas greit buvo išspręstas: beveik 
tuojau pat į visas puses išlakstė šimtai mažų gyvulėlių, 
panašių į triušius, kurie nurūko taip greitai, jog net To- 
pas negalėjo jų pasivyti. Medžiotojai su šuniu veltui grau- 
žikus persekiojo: triušiai akies mirksniu dingo. Bet Ge- 
deonas Spiletas tvirtai pasiryžo niekur nesitraukti, ko) 
sugaus kokį pustuzinį tų žvėrelių. Dabar jis norėjo tiktai 
aprūpinti triušiais Granitinių rūmų virtuvę, bet vėliau ke- 
tino pradėti juos auginti. Medžiotojai būtų galėję lengvai 
prigaudyti triušių, paspendę prie urvų kelerius spąstus. 
Tačiau spąstų jie dar neturėjo, o vietoje nebuvo iš ko 
juos pasidaryti. Norom nenorom teko apžiūrėti kiekvie- 
ną urvą, naršyti lazda — žodžiu, apsišarvuoti kantrybe, 
nes kitos išeities nebuvo. 

Ištisą valandą juodu naršė urvus ir. pagaliau sugavo 
ketvertą graužikų. Pasirodė, kad tie gyvulėliai, papras- 
tai vadinami „amerikiniais triušiais“, labai panašūs į eu- 
ropinius savo giminaičius. | 

Medžiotojai savo laimikį parsinešė į Granitinius rū- 
mus ir ten iš jo pagamino vakarienę. Triušių mėsa buvo 
labai gardi, todėl jų anaiptol nevertėjo peikti, o aptik- 
tasis triušynas kolonijai galėjo būti didelė paspirtis, kaip 
neišsenkama mėsos atsarga. 

Gegužės 31 dieną buvo baigtos statyti pertvaros. Be- 
liko tiktai apstatyti kambarius baldais, bet šį darbą ko- 
lonistai atidėjo iki nuobodžių žiemos dienų. Pirmajame 
kambaryje, kur buvo numatyta įrengti virtuvę, pamūrijo 

Židinį. Savamoksliams krosnininkams teko gerokai pasi- 
darbuoti prie dūmtraukio. Sairas Smitas nusprendė, kad 
užvis paprasčiausia jį nulipdyti iš molio; išvesti kaminą 
pro skliautą, kur jį dengė stora akmens masė, aišku, bu- 
vo visiškai neįmanoma, todėl iškirto skylę priešakinėje 
sienoje viršum virtuvės lango ir nuožulniai privedė prie 
tos skylės dūmtraukį, kaip daromi kaminėliai kilnoja- 
moms geležinėms krosnelėms. Pučiant smarkiam rytų vė- 
jui tiesiog į Granitinių rūmų fasadą, krosnis tikriausiai 
turėjo rūkti, bet rytys čia siautėdavo retai, be to, vy- 
riausiasis virėjas Nabas nebuvo priekabus ir dėl tokių 
niekų nesijaudino. | 

Baigus įrengti butą, Sairas Smitas ėmėsi kito darbo — 
nutarė užtaisyti senojo vandens nuotėkio angą ir visiškai 
uždaryti kelią į Granitinius rūmus iš ežero pusės. Tune- 
lio žiotis kolonistai užrito uolų luitais ir tvirtai juos su- 
cementavo. Sairas Smitas kol kas nematė būtino reikalo 
statyti užtvanką, kad vanduo ežere vėl pakiltų iki buvu- 
siojo lygio ir apsemtų užmūrytą angą. Jis tą vietą tik 
užmaskavo, tarp akmenų prisodinęs žolynų bei krūmų, 
kurie pavasarį turėjo vešliai suželti. | 

Vis dėlto senąjį vandens nubėgimo taką jis panau- 
dojo gėlam ežero vandeniui į naująjį būstą įsivesti. Pro 
siaurą skylę, prakirstą Žemiau ežero lygio, tuneliu dabar 
čiurleno maža srovelė, ir tas upeliukas kasdien teikė nuo 
dvidešimt penkių iki trisdešimties galonų ! švaraus, tyro 
vandens. Taip Granitinių rūmų gyventojai apsirūpino ge- 
riamuoju vandeniu, kurio dabar niekad negalėjo pristigti. 

Pagaliau visi darbai buvo baigti, ir kaip tik laiku, 
nes prasidėjo liūtys. Langus vakare kolonistai uždarydavo 
tvirtomis, sunkiomis langinėmis, laukdami tų dienų, kai 
inžinierius ras laiko pagaminti langams stiklus.- 

Aplink langus Gedeonas Spiletas prisodino įvairių au- 
galų, lianų su vijokliniais augliais, dekoratyvinių žolynų, 
gražiai juos išdėstęs ant uolos iškyšulių, ir dabar langų 
kiaurymes vaizdingai supo žalia lapija. 

Granitinių rūmų gyventojai negalėjo atsidžiaugti pa- 
Lvaria, saugia ir sveika savo buveine. Ne be reikalo jie 


! Galonas — skysčių saikas, lygus 4,5 litro. 

čia tiek darbavosi! Pro langus buvo matyti platus jūros 
horizontas, kurį šiaurėje ribojo du Žandikaulių kyšuliai, 
o pietuose — Nago kyšulys. Prieš akis didingai tyvuliavo 
Sąjungos įlanka. Šaunūs darbininkai, aišku, jautėsi vi- 
"Sai patenkinti; Penkrofas naujajam būstui negailėjo pa- 
gyrų ir juokaudamas vadino jį „AUtuSa šeštame aukšte, 
su visais patogumais“. 


Dvidešimtas skyrius 


Liūčių laikotarpis.— Drabužių klausimas.— Ruonių medžioklė— Žvakių 
gamyba.— Granitinių rūmų apdailos darbai.— Du tilteliai.— Vėl austrių 
seklumoje.— Ką Herbertas rado švarko kišenėje. 


Žiema prasidėjo birželio mėnesį, kuris atitinka gruo- 
džio mėnesį Šiaurės pusrutulyje. Tuojau prapliupo šal- 
tos liūtys, be atvangos stūgavo žvarbūs vėjai. Ir tik da- 
bar Granitinių rūmų gyventojai galėjo kaip reikiant įver- 
tinti savo būstą, kur jų nesiekė įnirtingos stichijos. Se- 
noji prieglauda juos menkai būtų saugojusi nuo žiemos 
šalčių; be to, per didelius potvynius ten vėl galėjo įsi- 
veržti bangos, kai jas varo iš atviros jūros siaučiantys 
vėjai. Numatydamas tokią nelaimę, Sairas Smitas net 
ėmėsi kai kurių atsargumo priemonių; jis norėjo apsau- 
goti nuo gedimo kalvės žaizdrą ir lydymo krosnis, dabar 
esančias Galerijose. 

Visą birželį kolonistai dirbo įvairiausius darbus, ne- 
užmiršdami ir medžioklės bei žūklės, todėl maisto atsargos 
jų sandėlyje nemažėjo. Penkrofas ketino, radęs kada lais- 
vą valandėlę, įtaisyti visokių spąstų, iš kurių tikėjosi daug 
naudos. O iš augalų plaušų jis pridirbo daugybę kilpų, ir 
dabar nebuvo tos dienos, kad į jas neįkliūtų keli triu- 
šiai. Nabas neturėjo kada nė atsikvėpti — vis sūdė ir rūkė 
mėsą, ruošdamas ją atsargai. 

Seniai jau buvo laikas pagalvoti apie drabužius. Ko- 
lonistai turėjo tiktai po vieną eilutę, tą pačią, su kuria 
balionas juos išmetė į salą. Jų drabužiai buvo šilti, pa- 
siūti iš geros, stiprios medžiagos, kiekvienas juos tau- 
sojo, stengėsi laikyti švariai, bet vis dėlto jie nusinešiojo, 

ir reikėjo pamainos. Be to, pasitaikius atšiauriai Žiemai, 
tie drabužiai nelabai būtų saugoję nuo šalčio. 

Bet kaip tik drabužiais išradingasis Sairas Smitas ne- 
pasirūpino, — jis buvo užsiėmęs kitais, svarbesniais rei- 
kalais: buto rengimu, maisto atsargų sudarymu, ir nors 
tuoj galėjo užeiti šalčiai, drabužių klausimas dar nebuvo 
išspręstas. Kolonistai apsiprato su mintimi, kad pirmąją 
žiemą jiems teks truputį pašalti. Bet nieko nepadarysi, 
vargais skųstis neverta. Kai tik ateis pavasaris, jie leisis 
medžioti muflonų, kuriuos matė tyrinėdami Franklino kal- 
ną, ir prikirps nuo jų vilnos. O jau Sairas Smitas sugebės 
iš tos vilnos pagaminti šiltų ir stiprių medžiagų... Kokiu 
būdu? Jis sugalvos. 

— Na ką gi, žiemą teks sėdėti Granitiniuose rūmuo- 
se ir šildytis prie židinio, — pasakė Penkrofas.— Malkų tu- 
rime daug, nėra ko jų gailėti. 

— Bet juk Linkolno sala yra nelabai atšiauriose pla- 
tumose,— įsiterpė Gedeonas Spiletas.— Gal žiemos čia vi- 
sai nešaltos. Atmenu, Sairai, jūs sakėte, kad Šiaurės pus- 
rutulyje trisdešimt penktojoj lygiagretėj yra Ispanija. Ar 
tiesa? 

— Tikra tiesa, — atsakė inžinierius, — bet juk ir Ispa- 
nijoje pasitaiko labai šaltų žiemų — šaltis, sniegas, ledas! 
Gal žiema nepagaili ir Linkolno salos. Vis dėlto, šiaip 
ar taip, čia sala, todėl klimatas joje turi būti švelnesnis. 

— O kodėl, misteri Sairai?— paklausė Herbertas. 

— Matai, brangusis, jūra yra nelyginant milžiniškas 
rezervuaras, kuriame per vasarą susikaupia daug šilumos. 
Vasarą saulė ją įšildo, o žiemą jūra atiduoda sukauptą 
šilumą į orą, todėl jūrų bei vandenynų pakrantėse vidu- 
tinė temperatūra vasarą žemesnė, o žiemą aukštesnė negu 
žemyno gilumoje. . 

— Pažiūrėsim, pažiūrėsim, — užbaigė Penkrofas.— Ar 
šalčių bus, ar nebus — man mažai terūpi. Bet štai die- 
nos jau trumpesnės, vakarai ilgesni. Gal vertėtų pasvars- 
tyti, kaip mes apšviesime savo namus? 

— Nieko nėra lengviau, — atsakė Sairas Smitas. 

— Apsvarstyti:— paklausė jūrininkas. 

— Išspręsti. 

— O kada pradėsime spręsti? 

— Rytoj. Eisime ruonių medžioti. 

— Vadinas, dirbsime taukines žvakes? 

— Na ką jūs, Penkrofai! Ne taukines, o stearinines. 

Iš tikrųjų, toks buvo inžinieriaus sumanymas, ir vi- 
siškai įvykdomas sumanymas, kadangi kolonistai dabar 
turėjo kalkių ir sieros rūgšties, o ruoniai, kurie buvo 
pamėgę 1Išsigelbėjimo salelę, galėjo duoti žvakių gamy- 
bai reikalingų taukų. 

"Atėjo sekmadienis, birželio 4 diena. Tai buvo šven- 
tė — sekminės, todėl kolonistai pametė visus darbus ir 
nutarė tą dieną paskirti poilsiui. 

Rytojaus dieną, birželio 5-ąją, nepaisydami gana bjau- 
raus oro, visi išvyko Išsigelbėjimo salelėn. Norint per- 
bristi sąsiaurį, reikėjo palaukti, kol nuslūgs vanduo, to- 
dėl kolonistai čia pat nutarė pagal savo išgales būtinai 
pasidirbti valtį — tuomet bus lengviau susisiekti su sa- 
lele ir su bet kuria pajūrio vieta, taip pat jie galės ta 
valtimi plaukti aukštyn Gailestingumo upe, leisdamiesi 
į ekspediciją tyrinėti salos pietvakarių, į tą didžiąją eks- 
pediciją, kuri buvo atidėta iki pirmųjų pavasario dienų. 

Salelėįe ruonių buvo prigulę gana daug, ir medžioto- 
jai, ginkluoti lazdomis su geležiniais antgaliais, nesunkiai 
užmušė jų kokį pustuzinį. Nabas ir Penkrofas ruonius 
išdarinėjo, bet į Granitinius rūmus parnešė tik taukus ir 
odas, — iš odų ketino pasiūti stiprią avalynę. 

Toji medžioklė Sairui Smitui davė apie tris šimtus 
kilogramų ruonių taukų, kuriuos jis nutarė panaudoti 
žvakių gamybai. 

Žvakes dirbo paprasčiausiu būdu, ir nors jos nebuvo 
labai aukštos kokybės, bet apšvietimui puikiausiai tiko. 
Jei Sairas Smitas būtų turėjęs vien tik sieros rūgšties, 
tai ir tuomet, veikdamas ta rūgštimi kokią nors medžiagą, 
panašią į ruonių taukus, būtų galėjęs iš jos išskirti gli- 
ceriną, o paskui, užpylęs gautąjį junginį verdančiu van- 
deniu, lengvai būtų atpalaidavęs oleiną, palmitiną ir ste- 
ariną. Bet inžinierius, norėdamas viską atlikti dar pa- 
prasčiau, nutarė taukus paveikti kalkių skiediniu. Taip 
jis gavo kalkinį muilą, kurį su sieros rūgštimi buvo leng- 
va suskaidyti į kalcio suliidą ir riebiąsias rūgštis. 

Iš tų trijų rūgščių — oleininės, palmitininės ir steari- 
ninės — oleininė rūgštis, kaip skysta medžiaga, buvo iš- 
spausta slėgimu, o likusios dvi rūgštys sudarė tą masę, 
iš kurios reikėjo lieti žvakes. 

Žvakių gamyba truko tik vieną parą. Dagčius kolo- 
nistai po kelių bandymų padarė iš augalų plaušų ir iįki- 
šo ištirpyton masėn; formuodami rankiniu būdu, jie gavo 
tikras stearinines žvakes, tiktai nebaltintas ir nešlifuotas. 
Žinoma, jos negalėjo prilygti fabrikinėms žvakėms, ku- 
rių dagčiai išmirkyti boro rūgštyje, todėl degdami stik- 
lėja ir visiškai nudega. Bet Sairas Smitas padarė degė- 
siams nuimti dvejas puikias žnypleles, ir ilgais žiemos 
vakarais savo darbo žvakės Granitinių rūmų gyventojams 
labai pravertė ir buvo didžiai jų branginamos. 

Visą birželį vyko naujojo būsto apdailos darbai. Daug 
darbo turėjo staliai. Jie taip pat ėmėsi dailinti senuosius 
įrankius, kurie buvo pernelyg grubiai padaryti; pasidir- 
bo ir naujų įrankių. Taip, pavyzdžiui, Granitiniuose rū- 
muose atsirado žirklės. Pagaliau kolonistai galėjo nusi- 
kirpti plaukus, o barzdą jeigu ne nusiskusti, tai bent ap- 
karpyti, kaip kam patinka. Tiesa, Herbertas buvo dar be- 
ūsis jaunuolis, o Nabui barzda menkai teaugo, tačiau 
jų draugai taip apžėlė, kad žirklės jiems labai pravertė. 

Gerokai teko pavargti, dirbant vienarankį pjūklą, bet 
galų gale jis buvo padarytas ir, tvirtos rankos valdomas, 
puikiai pjovė medieną skersai ir išilgai. Įsitaisę pjūklą, 
kolonistai pridirbo stalų, taburečių, suolų, spintų ir tais 
baldais apstatė svarbiuosius kambarius; surentė net 10- 
vas, bet vietoj čiužinių į jas priklojo tiktai glėbius jū- 
ros žolės. Gražiai dabar atrodė ir virtuvė, kur buvo ply- 
tinė krosnis, kelių aukštų lentynos, pristatytos įvairių 
molinių indų, ir net pemzos gabalai jiems šveisti. Nabas 
čia iškilmingai darbavosi lyg chemikas savo laborato- 
rijoje. | 
Netrukus staliai tapo dailidėmis: išsprogdinus naują 
vandens nutekėjimo vagą, atsirado būtinas reikalas pa- 
statyti du tiltus — vieną ant Plataus Akiračio plynaukš- 
tės, antrą pajūryje. Mat dabar plynaukštę ir jūros 
krantą kirto smarkus srautas, per kurį reikėjo keltis, 
norint patekti į šiaurinę salos dalį. Siekdami išvengti 

tokio kilnojimosi, kolonistai norom nenorom turėdavo 
daryti didelį vingį ir aplenkti plynaukštę iš vakarų 
pusės, nuėję iki pat Raudonojo upelio ištakos. Papras- 
čiausia buvo nutiesti du tiltelius, kokių dvidešimt pen- 
kių pėdų ilgio; jų statybai prireikė keliolikos rąstų, ku- 
riuos kolonistai šiaip taip aptašė kirviais. Tie darbai už- 
truko kelias dienas, o kai tik tiltai buvo baigti, Nabas 
ir Penkrofas tuojau jais pasinaudojo ir iškeliavo į kadaise 
Herberto atrastą austrių seklumą. Vietoj nepatogių pin- 
tinių neštuvų dabar jie pasiėmė grubiai padarytą vežimėlį 
ir iš seklumos parsivežė kelis tūkstančius austrių, o jos 
naujoje vietoje greit įsigyveno. Tarp povandeninių uolų 
netoli Gailestingumo upės žiočių atsirado nauja austrių 
kolonija. Austrės buvo labai skanios, ir Granitinių rūmų 
gyventojai kasdien jų pasmaguriaudavo. 

Kaip matote, Linkolno sala, nors tebuvo ištirta gana 
nedidelė jos dalis, jau teikė kolonistams visų būtiniau- 
sių dalykų. Ir atrodė labai galimas daiktas, kad miškuose 
tarp Gailestingumo upės ir Roplio kyšulio, slapčiausiuose 
savo kampeliuose, dosni gamta yra jiems paruošusi nau- 
jų gėrybių. | 

Tik vienos jos dovanos dar stigo salos gyventojams, 
ir tas trūkumas buvo jų smarkiai jaučiamas. Jie turėjo 
užtektinai mėsiškų valgių, o prie mėsos ir augalinio mais- 
to; išrauginę dracenos šaknų nuoviralą, kolonistai gau- 
davo rūgštoką, į alų panašų gėrimą, kurį gerdavo mie- 
liau negu vandeni; nors saloje nebuvo nei cukrinių nend- 
Tių, nei cukrinių runkelių, bet jie gaminosi net cukrų, 
tam reikalui leisdami saldžią sulą iš cukrinių klevų (Acer 
sacharinum), kurių saloje buvo gana daug, nes jie pri- 
klauso klevinių šeimai, paplitusiai visose vidutinio kli- 
mato šalyse; jie virdavo labai gardžią monardų arbatą, 
parsinešę tų žolynų iš triušių pievutės, kur jų buvo ap- 
sčiai priaugę; pagaliau jie pertektinai turėjo druskos, to 
vienintelio mineralo, žmonių vartojamo maistui. — netu- 
rėjo jie tiktai duonos. 

Galima buvo tikėtis, kad vėliau kolonistams pavyks 
duoną pakeisti kokiu nors į ją panašiu surogatu — arba 
kruopomis, gautomis iš saginių palmių šerdies, arba mil- 
tingais duonmedžių vaisiais — gal tie labai vertingi me- 

džiai augo pietiniuose salos miškuose, nors tuo tarpu ko- 
lonistai dar nebuvo jų užtikę. 

Bet ir čia apvaizda atėjo jiems į pagalbą. Tiesa, toji 
pagalba atrodė be galo menka, tačiau Sairas Smitas, kad 
ir koks sumanus, kad ir koks protingas, nebūtų galėjęs. 
sukurti to, ką Herbertas, sykį paėmęs taisyti savo švar- 
ką, visai atsitiktinai rado už jo pamušalo. 

Tą dieną pliaupte pliaupė lietus, ir Granitinių rūmų 
gyventojai, susirinkę savo „salėje“, iš nuobodumo šį tą 
dirbinėjo, tik staiga jaunuolis sušuko: 

— Tai bent gražiausia! Žiūrėkit, misteri Sairai — kvie- 
čio grūdas! 

Ir jis parodė draugams grūdą, vienintelį grūdelį, iš 
kiauros švarko kišenės užkritusį už pamušalo. 

Kaip čia atsirado tas grūdas, paaiškinti buvo labai 
lengva. Ričmonde Herbertas visuomet pats lesindavo 
Penkrofo jam dovanotus laukinius karvelius ir buvo pa- 
pratęs kišenėje laikyti jiems lesalą. | 

— Kviečio grūdas?— gyvai paklausė inžinierius. 

— Taip, misteri Sairai. Bet tik vienas vienintelis grū- 
delis! 

— Na, brangusis, pradžiuginai! — juokdamasis šūkte- 
lėjo Penkrofas.— Tikrai pradžiuginai!.. Ką gi mes gali- 
me iš vieno grūdelio padaryti? 

— Duoną kepsime,— atsakė Sairas Smitas. 

— Duoną, bandeles, pyragaičius, tortus! — pašaipiai. 
pritarė jūrininkas.— Daug vandens nutekės, kol iš to grū- 
delio gausime sočiai pavalgyti duonos. 

Neteikdamas savo radiniui jokios reikšmės, jaunuolis 
jau norėjo mesti grūdą žemėn, bet Sairas paėmė tą grū- 
dą jam iš rankų ir, atidžiai apžiūrėjęs, įsitikino, kad jis. 
tebėra visiškai sveikas. | | 

— Penkrofai — ramiai paklausė inžinierius, žiūrėda- 
mas jūrininkui tiesiai į akis — ar žinote, kiek iš vieno 
kviečių grūdo išauga varpų? Ar žinote? 

— Manau, kad viena, — atsakė jūrininkas ir nustebęs 
pažvelgė į jį. > 

— Ne, Penkrofai,— dešimt! O ar žinote, kiek vienoje 
varpoje esti grūdų? 

— Dievaži, nežinau. 

— Vidutiniškai aštuoniasdešimt, — pasakė Sairas Smi- 
"tas.— Vadinas, jei mes pasodinsime tą grūdą, tai iš pir- 
mojo derliaus gausime aštuonis šimtus grūdų, o kai juos 
:pasodinsime, antrasis derlius mums duos šešis šimtus ke- 
turiasdešimt tūkstančių grūdų, trečiasis — penkis šimtus 
dvylika milijonų, o ketvirtasis — daugiau kaip keturis 
šimtus milijardų grūdų. Štai kokia proporcija! 

Draugai jo klausėsi tylėdami. Tokie skaičiai juos ap- 
sstulbino. Tačiau Sairo Smito apskaičiavimai buvo teisingi. 

— Taip, mano bičiuliai, — kalbėjo inžinierius.— Iš gam- 
tos malonės javai dauginasi geometrine progresija. Ta- 
„čiau kviečių dauginimasis, nors jų derlius duoda aštuo- 
niašimtą grūdą, yra niekis, lyginant su tuo, kaip daugi- 
nasi aguonos, kurių vienoje galvutėje esti trisdešimt du 
tūkstančiai grūdelių, arba tabakas, kurio vienas kelmelis 
duoda tris šimtus šešiasdešimt tūkstančių sėklų. Jeigu 
jiems daugintis netrukdytų daugelis įvairių priežasčių, 
*tuodu augalai per kelerius metus E visą žemės 
xTutulį. 

Ir inžinierius vėl ėmė klausinėti Penkrofą: 

— O dabar sakykite, Penkrofai, ar žinote, kiek saikų 
sudarys keturi šimtai milijardų grūdų? . 

— Ne, nežinau, — atsakė jūrininkas. — Bet užtat pui- 
kiai žinau, kad esu tikras mulkis. 

— Tad žinokite, jog tai sudarys tris milijonus saikų, 
skaitant po šimtą trisdešimt tūkstančių grūdų viename 
:saike. 

— Tris milijonus saikų?— L Penkrofas. 

— Tris milijonus. 

— Per ketverius metus? 

— Per ketverius metus,— patvirtino Siras, Smitas, — 
Ar net per dvejus, jeigu šioje platumoje, kaip aš tikiuosi, 
„galėsime kasmet nuimti po du derlius. | 

Dabar jau Penkrofas nebegalėjo susivaldyti ir, savo 
„papratimu, garsiai suriko „valio“. 

— Taigi, Herbertai,— pridūrė inžinierius, — tavo radi- 
mys mums labai svarbus. Tokiomis sąlygomis, mano bi- 
+Čiuliai, kokiose mes čia esame atsidūrę, viskas gali mums 
praversti. Neužmirškite to, meldžiamieji. 

— Nesirūpinkit, misteri Sairai, neužmiršime,— atsakė 
Penkrofas.— Ir jeigu aš rasiu tabako sėkliukę, duodan- 
čią tris šimtus šešiasdešimt tūkstančių sėklų, tai galite 
būti tikri, kad nepaleisiu jos vėjais! O dabar, žinote, ką. 
turime padaryti? 

— Pasodinti grūdą,— atsakė Herbertas. 

:— Taip, — pritarė Gedeonas Spiletas,— ir reikia ji pa- 
sodinti kaip galima rūpestingiau, nes jame glūdi būsi- 
mieji mūsų derliai. 

— Kad tiktai jis sudygtų! — šūktelėjo jūrininkas. 

— Būtinai sudygs,— atsakė Sairas Smitas. 

Tai įvyko birželio 20 dieną, ir buvo kaip tik geriau- 
sias laikas pasodinti tą vienintelį ir todėl tokį brangų 
kviečio grūdą. Iš pradžių kolonistai norėjo jį sodinti mo-- 
liniame puode, bet pasvarstę nutarė pasitikėti gamta ir 
leisti jam augti laisvėje. Todėl tą pačią dieną pasodino- 
grūdą tiesiog žemėje ir, suprantama, ėmėsi visų priemo- 
nių, kad tas nepaprastai svarbus reikalas baigtųsi sėk- 
mingai. 

Oras truputį pragiedrėjo; kolonistai užlipo ant Pla- 
taus Akiračio plynaukštės ir netoli Granitinių rūmų. 
parinko nuo vėjo apsaugotą vietelę, kur vidudienį la- 
biausiai kaitindavo saulės spinduliai. Nurinkę akmenis, 
žemę kruopščiai sukasė ir išpureno, galima sakyti, net 
rankomis iščiupinėjo, sutrindami kiekvieną grumstelį, pa- 
šalino visus kirminus bei vabaliukus, užpylė sluoksnį pu- 
venų, primaišę prie jų truputį kalkių, ir pagaliau į su- 
drėkintą žemę iškilmingai pasodino grūdą, o tą vietą: 
aptvėrė. 

Kolonistai jautėsi taip, tarytum būtų padėję didingam. 
rūmui kertinį akmenį. Penkrofas prisiminė tą dieną, kai 
jis su tokiu atsargumu ruošėsi užžiebti vienintelį deg- 
tuką. Bet dabar buvo kur kas svarbesnis dalykas — juk. 
ugnį nelaimingieji aeronautai vienaip arba kitaip, anks-- 
čiau ar vėliau vis tiek būtų galėję įdegti, tuo tarpu įo-- 
kia žmogaus galybė nebūtų įstengusi sukurti naujo kvie- 
čio grūdo, jeigu šis per nelaimę būtų pražuvęs! 

Dvidešimt pirmas skyrius 


Keletas laipsnių žemiau nulio.— Tyrinėjama pelkėta pietrytinė salos 

daiis.— Lapės.— Jūros vaizdas.— Pokalbis apie Ramiojo vandenyno li- 

kimą.— Nepaliaujamas iniuzorijų darbas.— Kas ištiks Žemę.— Medžiok- 
lė— Ančių pelkė. 


Dabar nebuvo tos dienos, kad Penkrofas nenueitų pa- 
žiūrėti „kviečių lauko“, — taip jis visiškai rimtai vadino 
tą vietą, kur buvo pasodintas kviečio grūdas. Ir vargas 
vabzdžiams, jeigu tik jie išdrįsdavo ten atsikraustyti! 
Penkrofas jų nesigailėdavo. | 

Birželio pabaigoje, po nepaliaujamų liūčių, prasidė- 
jo žiema. Ir birželio 29 dieną Farenheito termometras 
tikriausiai būtų rodęs ne daugiau kaip dvidešimt laips- 
nių aukščiau nulio (—6,67 C). 

Rytojaus dieną, birželio 30-ąją, kuri Šišiias pusIu- 
tulyje atitinka gruodžio 31-ąją, buvo penktadienis. Na- 
bas krimtosi, kad metai baigiasi „nelaiminga diena“, bet 
Penkrofas jam pasakė, kad užtat naujieji metai praside- 
da šeštadienį — , laimingą dieną“, o tai daug maloniau. 

Tačiau naujieji metai prasidėjo smarkiais šalčiais. Gai- 
lestingumo upės žiotyse grūdosi ledo lytys, netrukus už- 
šalo ir ežeras. 

Keletą kartų teko papildyti kuro atsargą. Kol upė dar 
nebuvo užšalusi, Penkrofas kelis sykius atplukdė didžiu- 
lius malkų plaustus. Lyg nepailstantis variklis, upė trau- 
kė rąstus pasroviui, bet pagaliau ir ją sukaustė ledas. 
Gausiai prisigabenę iš miško malkų, kolonistai dar atsi- 
vežė kelis vežimėlius akmens anglies, prikastos palei 
Franklino kalno atšakas. Labai kaitri akmens anglis Gra- 
nitiniuose rūmuose buvo prideramai įvertinta, nes šal- 
čiai sustiprėjo, ir liepos 4 dieną temperatūra nukrito iki 
aštuonių laipsnių pagal Farenheitą (—13“ C). Buvo pa- 
mūryta antra krosnis, valgomajame, kur dabar visi drau- 
ge leisdavo laiką, ką nors dirbdami. 

Šaltomis dienomis Sairas Smitas galėjo tik pasidžiaug- 
ti, kad jam kitados dingtelėjo mintis atvesti iš ežero upe- 
liuką į Granitinius rūmus. Vanduo iš po ledo sruveno 
pro senojo nuotėkio angą, neužšaldamas bėgo po žeme 

ir pildė olos kampe už sandėlio įtaisytą rezervuarą, o jo 
perteklius per šulinį tekėjo į jūrą. 

Oras visą tą laiką buvo labai sausas, tad kolonistai, 
kiek galėdami šilčiau apsivilkę, išvyko pasižvalgyti, nu- 
sprendę visą dieną tyrinėti pietrytinę salos dalį tarp Gai- 
lestingumo upės ir Nago kyšulio. Tose pelkėtose vietose 
jie ketino ir pamedžioti, tikėdamiesi, kad ten turėtų būti 
labai daug vandens paukščių. 

Iki pelkių reikėjo eiti aštuonias ar devynias mylias, 
paskui tiek pat atgal, — vadinasi, ekspedicija turėjo už- 
trukti visą dieną. Kadangi buvo vykstama į dar neištirtas 
vietas, keliauti nutarė visa kolonija. Ir liepos 5 dieną, 
šeštą valandą ryto, vos tik prašvitus, Sairas Smitas, Ge- 
deonas Spiletas, Herbertas, Nabas ir Penkrofas, ginkluoti 
lazdomis, raizgais, lankais ir strėlėmis, pasiėmę užtekti- 
nai maisto, išvyko iš Granitinių rūmų. Su savimi jie ve- 
dėsi ir Topą, kuris linksmai bėgo būrelio priešakyje. . 

Eiti kolonistai nutarė trumpiausiu keliu, persikėlę per 
Gailestingumo upę susigrūdusiomis ledo lytimis. 

— Nelabai tat patogu! — pasakė Gedeonas Spiletas.— 
Tikras tiltas patvaresnis. 

Tučtuojau buvo nuspręsta į būsimųjų darbų planą 
įtraukti „patvaraus tilto“ statybą. 

Tyrinėtojai pirmą kartą įžengė į dešinįjį Gailestingu- 
mo upės krantą ir drąsiai leidosi per mišką, kur gūdžioje 
tyloje niūksojo apsnigti spygliuočiai milžinai. 

Dar nenuėjus kolonistams nė pusės mylios, iš miško 
tankmės Topas staiga išvijo visą šeimyną kažkokių Žžvė- 
rių, kurie galvotrūkčiais nurūko tolyn. 

— Žiūrėkit, žiūrėkit, ar tik ne lapės?! — sušuko Her- 
bertas, stebėdamas sprunkančią gaują. 

Tai iš tikrųjų buvo lapės, tačiau jos atrodė nepapras- 
tai didelės ir lojo kaip šunys. Šis dalykas taip nustebino 
Topą, kad jis apkvaitęs sustojo, O greitakojai žvėrys tuo 
tarpu dingo. 

Gamtos mokslų neišmanančiam Topui galima buvo at- 
leisti, kad jis taip nustebo. Bet kaip tik tasai lojimas ir 
padėjo Herbertui susivokti, kokios kilmės yra tos keis- 
tos, rusvai pilkos lapės juodomis uodegomis su baltu 
kuokšteliu gale. Jaunuolis tuojau nustatė, kad jos pri-- 

klauso laukiniams Amerikos šunims, kurie veisiasi Čilėje, 
Folklendo salose ir visuose Amerikos kraštuose tarp tris- 
-dešimtosios ir keturiasdešimtosios lygiagretės. Herbertas 
labai apgailestavo, kad Topui nepavyko sugauti nė vie- 
no tų plėšrūnų. 

— O.-ar jos valgomos?— paklausė Penkrofas, įpratęs 
visą salos gyvūniją vertinti vien tiktai gastronominiu po- 
žiūriu. 

— Ne,— atsakė Herbertas.— Bet: štai kas įdomu: Z0o0- 
logai iki šiol dar nėra išaiškinę, kokie tų lapių vyzdžiai, 
ar jos mato ne tik dieną, bet ir naktį, ir ar nereikėtų 
jų priskirti tikrų šunų veislei. 

Sairas Smitas nejučiom šypsojosi, klausydamas jau- 
nojo gamtininko aiškinimų, kurie rodė didelį jo išpru- 
simą ir protingumą. O Penkrofas, sužinojęs, kad lapės 
nevalgomos, visai nustojo jomis domėtis. Tačiau jis pa- 
reiškė, jog tuomet, kai prie Granitinių rūmų bus įrengta 
paukštidė, reikės imtis priemonių, kad tie keturkojai plė- 
šikai negalėtų jos užpulti. Dėl to niekas jam nepriešta- 
Tavo. 

Aplenkę už upės smailų kyšulį, keleiviai išvydo ilgą 
smėlėto kranto ruožą ir atvirą jūrą. Buvo aštunta va- 
landa ryto. Dangaus žydrynės netemdė joks debesėlis, 
kaip neretai esti per didelius šalčius; tačiau Sairas Smi- 
tas ir jo draugai eidami sukaito ir šalčio beveik nejau- 
tė. Tarp kitko, diena buvo rami, nevėjuota, o kai nėra 
vėjo, daug lengviau iškęsti net smarkų šaltį. Saulė spin- 
dėjo, bet nešildė, didžiulis jos rūtulys, kildamas virš van- 
denų, tarytum palengva sūpavosi danguje. Jūra plytėjo 
visiškai rami, žydrai mėlyna, lyg Viduržemio jūros įlan- 
ka giedrą dieną. Tolumoje, už ketverto mylių į pietry- 
čius, aiškiai matėsi Nago kyšulys, išriestas kaip turkiškas 
jataganas. Kairėje pusėje pelkėtą žemumą nuo vandenyno 
skyrė siaura nerija, tekančios saulės spinduliuose žėrinti 
lyg ugninė juosta. Be abejo, šioje Sąjungos įlankos da- 
lyje, kur nebuvo net smėlio seklumos, saugančios pa- 
krantę nuo atviros jūros, rytų vėjų varomi laivai nebūtų 
radę vietelės prisiglausti. Sprendžiant iš ramaus, lyg su- 
stingusio jūros paviršiaus, iš vienodai mėlynuojančio 
vandens, neišmarginto gelsvomis dėmėmis, ir pagaliau 

iš to, jog niekur nesimatė rifų, galima buvo spėti, kad: 
krantas čia status ir kad staigiai atsiveria baisios van- 
denyno gelmės. Tolimųjų Vakarų miškai liko užpakaly,— 
už kokių keturių mylių kaip tamsi siena neaiškiai dunk-- 
sojo pirmieji jų brūzgynai. Vaizdas aplinkui buvo nykus, 
tarsi kolonistai būtų patekę į kokią nors niūrią Antark-- 
ties salą, dengiamą sniego ir ledų. Keleiviai sustojo pa- 
pusryčiauti ir iš sausų dumblių susikūrė ugnį. Nabas pa- 
ruošė pusryčius — šaltos mėsos ir ,(Osvego arbatos“. 

Valgydami kolonistai nerimastingai žvalgėsi aplink: ši 
Linkolno salos dalis buvo tokia skurdi, visiška priešin- 
gybė vakarinei jos pusei. Ir žurnalistas pasakė, kad jie 
būtų susidarę labai liūdną savo būsimųjų valdų vaizdą, 
jeigu po katastrofos likimas juos būtų nubloškęs į šitą 
krantą. 

— Aš net manau, kad vargu ar mums būtų pavykę 
šitą krantą pasiekti — pridūrė Sairas Smitas.— Jūra čia 
labai gili, iš vandens nekyšo jokia uola, ant kurios bū- 
tume galėję prisiglausti. Netoli Granitinių rūmų jūroje 
yra nors seklumų, yra salelė — ten vis dėlto buvo dau- 
giau galimybių išsigelbėti. O čia ničnieko — viena pra- 
raja! | 

— Keistas dalykas,— susimąstęs prašneko Gedeonas. 
Spiletas,— mūsų sala gana maža, o koks įvairus jos pa- 
viršius bei dirvožemis! Tikrai sakant, toks įvairumas at- 
rodytų galimas tik dideliame sausumos plote, kokiame 
nors žemyne. Vakarinė salos dalis stebina savo gamti- 
niais turtais ir dirvožemio našumu. Iš tiesų, galima pa- 
manyti, kad pro ją teka šiltoji srovė iš Meksikos įlankos, 
o šiaurinį ir pietrytinį krantą tarytum skalauja Lediniuo- 
tasis vandenynas. | 

— Jūsų teisybė, brangusis Spiletai, — tarė Sairas Smi- 
tas.— Ir mane tai stebina. Visa sala, jos forma, jos gamta 
atrodo kažkaip nepaprastai. Čia tarsi sutelkti visokie pei- 
zažai, kokių tik galima užtikti žemyne, ir aš nesistebė- 
čiau, jei paaiškėtų, jog mūsų sala kadaise yra buvusi že- 
myno dalis. 

— Ką? Žemynas vidury Ramiojo vandenyno?— sušuko. 
Penkrofas. 


183: 


— O kodėl gi ne?— paklausė Sairas Smitas.— Argi ne- 
gali būti, kad Australija, Naujoji Airija ir visos tos že- 
mės, kurias anglų geografai vadina Australazija, drauge 
su dabartiniais Ramiojo vandenyno salynais kadaise su- 
darė vieną žemyną, šeštąją pasaulio dalį, tokią pat di- 
delę, kaip Europa arba Azija, kaip Afrika ir abi Ameri- 
kos? Aš linkęs manyti, kad visos salos, nūnai kyšančios 
iš vandens begalinėse Didžiojo vandenyno platybėse, yra 
ne kas kita, kaip nugrimzdusio į jūros gelmes žemyno 
kalnų viršūnės, o priešistoriniais laikais tas žemynas bu- 
vo iškilęs viršum vandenų. 

— Taip pat, kaip Atlantida, ar ne?— tarė Herbertas. 

— Taip, mano vaikuti... jei tik Atlantida kada nors 
buvo. 

— Tai gal ir Linkolno sala buvo to nugrimzdusio že- 
myno dalis?— paklausė Penkrofas. 

— Labai galimas daiktas,— atsakė Sairas Smitas,— ir 
tuomet būtų visiškai suprantama, kodėl čia toks gamtos 
turtų įvairumas. 

— Ir kodėl saloje tiek daug gyvūnų, — pridūrė Her- 
-bertas. | | 

— Taip, drauguži — atsakė inžinierius.— Štai tu man 
priminei dar vieną argumentą, patvirtinantį mano spėji- 
mą. Juk šioje saloje mes matėme labai daug gyvūnų, ir 
įdomiausia, kad gyvūnija čia pasižymi dideliu įvairumu. 
O priežastis, mano manymu, yra ta, jog Linkolno salia 
kadaise buvo dalis kažkokio didžiulio žemyno, kuris pa- 
mažu nugrimzdo į vandenyno gelmes. 

— Šit kaip! — atsiliepė Penkrofas, matyt, nelabai tuo 
tikėdamas.— Vadinasi, net ir šie buvusiojo žemyno liku- 
čiai gali išnykti, o tuomet tarp Amerikos ir Azijos nebe- 
bus jokios sausumos? 

— Ne, kodėl gi,— atsakė Sairas Smitas, — atsiras nau- 
jų žemynų. Dabar juos stato milijardų milijardai mažy- 
čių gyvūnėlių. | 

— Kas stato? Kokie tie mūrininkai? 

— Koralų polipai, — atsakė Sairas Smitas.— Juk tai jie 
nepaliaujamu darbu sukūrė Klermon Tonerio salą, dau- 
gybę atolų ir kitas koralines Ramiojo vandenyno salas. 
Keturiasdešimt septyni milijonai tų polipų sveria vos vie- 

ną graną!, bet vis dėlto tokie mikroskopiniai organizmai, 
sugerdami druskas ir kitas jūros vandenyje ištirpusias 
kictąsias medžiagas, jas virškindami, gamina klintis, o iš 
jų susidaro milžiniški povandeniniai statiniai, savo stan- 
(lumu ir kietumu prilygstantys granitui. Kadaise, pirma- 
pradžiais laikais, gamta formavo Žemę ir raukšlėjo jos 
plutą su ugnimi, o dabar ji uždėjo pareigą mikroorganiz- 
mams pavaduoti ugnį, kadangi Žemės rutulio gelmėse ug- 
nies varomoji jėga gerokai sumažėjo — tai rodo dauge- 
lis užgesusių ugnikalnių, šen bei ten stūksančių mūsų 
planetos paviršiuje. Ir aš manau, kad praeis dar amžiai, 
ir nepaliaujamas koralų polipų darbas pavers Ramųjį van- 
<lenyną didžiuliu žemynu, kuriame apsigyvens būsimosios 
Žmonių kartos ir atneš tenai civilizaciją. 

— Oi, ilgai reikės laukti! — šūktelėjo Penkrofas. 

— Gamta neskuba, laikas veikia jos naudai,-— atsakė 
inžinierius. 

— O kam tie nauji žemynai rsikalingi?>> paklausė 
Herbertas.— Man rodos, žmonijai visiškai užtenka da- 
bartinių žemės plotų. O juk gamta be reikalo nieko ne- 
kuria. 

— Iš tikrųjų, be reikalo ji nieko nekuria, — sutiko 
Sairas Smitas.— Bet štai kaip galima paaiškinti, kam at- 
eityje Žmonijai bus reikalingi nauji žemynai, ir kaip tik 
atogrąžų zonoje, kur. yra koralinės salos. Mano manymu, 
toks aiškinimas visiškai galimas. 

— Mes klausome, misteri Sairai, — atsiliepė Herbertas. 

— Taigi štai koks dalykas: daugumas mokslininkų yra 
tokios pat nuomonės, kad Žemės rutuliui kada nors ateis 
galas, tikriau sakant, dėl jo atšalimo jokia gyvybė Že- 
mėje nebegalės egzistuoti. Nesutaria jie tiktai aiškinda- 
mi tokio atšalimo priežastis. Vieni mano, jog taip atsi- 
tiks dėl to, kad po daugelio milijonų metų sumažės Sau- 
lės temperatūra, kiti taria, jog pamažu užges Žemės gel- 
mėse liepsnojanti ugnis. O jos poveikis, mano supratimu, 
daug reikšmingesnis, negu paprastai manoma. Aš pats 
kaip tik laikausi pastarosios hipotezės, ir štai kodėl. Im- 
kim, pavyzdžiui, Mėnulį. Tai visai atšalęs šviesulys, ir 

jame nebegali egzistuoti jokia gyvybė, nors Saulė jo 
paviršiui tebeteikia tokį pat šilumos kiekį. Ir atšalo Mė- 
nulis dėl to, kad jo gelmėse visiškai užgeso ugnies sū- 
kuriai, dėl kurių jis pats atsirado, lygiai kaip ir visi 
žvaigždžių pasaulio kūnai. Trumpiau sakant, šiokia ar to- 
kia būtų priežastis, bet mūsų Žemė kada nors atšals, tik, 
žinoma, ne iš karto, o palaipsniui. Kas gi tada atsitiks? 
Ogi vidutinio klimato zona anksčiau ar vėliau taps tokia 
pat negyvenama, kaip dabar negyvenamos poliarinės sTi- 
tys. Žmonės ir gyvuliai iš tos zonos persikraustys į geo- 
grafines platumas, gaunančias daugiau Saulės šilumos. 
Tai bus didis kilnojimasis. Europa, Centrinė Azija, Šiau- 
rės Amerika pamažu ištuštės lygiai taip, kaip ir Austra- 
lazija bei atokiau nuo pusiaujo esančios Pietų Amerikos 
sritys. Paskui žmogų pusiaujo link pasitrauks ir augme- 
nija, taip pat gyvūnija, ir gyvenimas susitelks daugiau- 
sia centrinėse Pietų Amerikos bei Afrikos dalyse. Lapiai 
ir nencai pripratę prie Ledinuotojo vandenyno pakrančių 
klimato, tokias pat sąlygas ras Viduržemio jūros pakraš- 
čiuose. Ir kas gali garantuoti, kad toje epochoje pusiaujo 
sritys nepasidarys žmonijai per ankštos, kad jos galės su- 
talpinti ir išmaitinti visus Žemės rutulio gyventojus? Ko- 
dėl negalima manyti, kad įžvalgi gamta, ruošdamasi bū- 
simajam augmenijos bei gyvūnijos persikėlimui, jau da- 
bar netoli pusiaujo deda naujo žemyno pamatus, pavedusi 
tą darbą koralų polipams? Aš daugel kartų apie visa tai 
esu mąstęs, mano bičiuliai, ir rimtai galvoju, kad ilgai- 
niui mūsų planetos išvaizda visiškai pasikeis. Iš jūrų gi- 
lumos iškils nauji žemynai, o senieji nugrims į vandeny- 
nų gelmes. Ateities amžiais nauji Kolumbai atras žmoni- 
jai dar nežinomas Čimboraso, Himalajų arba Monblano 
salas, tuos mažyčius žemės sklypelius, likusius iš nugrimz- 
dusių Amerikos, Azijos, Europos žemynų. O paskui ir 
naujieji žemynai liks negyvenami, Žemė atšals taip pat, 
kaip atšąla bedvasis kūnas, mūsų planetoje išnyks gy- 
vybė, jeigu ne amžinai, tai bent ilgam laikui. Ir gal tuo- 
met mūsų sferoidas, tarytum jau užmigęs mirtinu miegu, 
vėl atgims kokiomis nors naujomis geresnėmis sąlygomis! 
Bet tai, bičiuliai, visatos paslaptys, žinomos tik pasaulio 
kūrėjui. O aš, pradėjęs kalbą apie koralų polipų darbą, 

gal per daug įsileidau į spėliojimus, koks bus Žemės li- 
kimas. | 

— Brangusis Sairai — tarė Gedeonas Spiletas,— man 
Šios teorijos atrodo kaip pranašystės. Kada nors JoS iš- 
sipildys. 

— Tai apvaizdos paslaptis, — atsakė Sairas Smitas. 

— Na ir gražu! — sušuko Penkrofas, su įtemptu dėme- 
siu išklausęs inžinieriaus kalbos.— O sakykit, misteri Sai- 
rai, gal ir Linkolno sala pastatyta polipųš | 

— Ne,— atsakė Sairas Smitas, — ji grynai vulkaninės 
kilmės. 

— Vadinasi, kada nors ji išnyks? 

— Galimas daiktas. 

— Tikiuosi, kad mūsų tuomet čia nebebus. 

— Žinoma, nebebus. Nusiraminkite, Penkrofai. Kam 
čia Mums amžinai gyventi? Jau kaip nors iš čia ištrūk- 
sime. | | 

— Bet kol kas kurkimės čia tarsi visam laikui, — tarė 
Gedeonas Spiletas.— Nieko nereikia daryti pusiau. 

Tuo pašnekesys ir baigėsi. Po pusryčių tyrinėtojai lei- 
dosi toliau ir priėjo pelkių pakraštį. 

Pelkės buvo labai didelės ir tęsėsi iki apvalaus ky- 
šulio salos pietryčiuose, užimdamos iš viso maždaug dvi- 
dešimt kvadratinių mylių plotą. Klampų dirvožemį suda- 
rė molis ir titnagžemis, sumišęs su pūvančiais augalų li- 
kučiais. Čia augo nendrės, kiminai, viksvos, švendrai; vie- 
tomis liūno paviršių dengė stora velėna, panaši į žalio 
bobriko kilimą; šen bei ten prieš saulę spindėjo užšalę 
akivarai. Jokios liūtys, jokie staiga pakilusios upės pot- 
vyniai negalėjo šių žemumų užlieti. Savaime piršosi tei- 
singa mintis, kad čia į žemės paviršių sunkiasi podirvio 
vandenys. Todėl buvo pagrindo bijoti, kad per vasaros 
karščius pelkių oras esti pilnas kenksmingų miazmų, su- 
keliančių maliariją. 

Virš meldų ir palei pat vandenį skraidė daugybė 
paukščių. Geri šauliai, pripratę medžioti pelkėse, nebūtų 
čia bergždžiai išeikvoję nė vieno šovinio. Laukinės an- 
tys, smailauodegės, kryklės, tilvikai gyveno čia dideliais 
būriais, ir visi tie neįbauginti paukščiai lengvai prisileis- 
davo artyn Žmones. 


187 


Vienu šratų užtaisu tikriausiai būtų pavykę nudėti 
kelias dešimtis ančių, — taip tirštai jų buvo pritūpę prie 
vandens. Mūsų medžiotojai galėjo jas šaudyti tik strė- 
lėmis. Žinoma, laimikis dėl to buvo mažesnis, bet tyliai 
lekiančios strėlės turėjo tą pranašumą, kad nebaidė 
paukščių, o nuo skardaus šūvio jie būtų išsklidę į visas. 
puses. Pirmąjį kartą medžiotojai pasitenkino kukliu gro- 
biu — tuzinu ančių; tos antys buvo baltomis plunksnomis 
su ruda juosta aplink kaklą, žaliu kuodeliu, juodais spar- 
nais su baltais ir rausvais taškučiais, paplokščiu snapu, — 
Herbertas iš karto pažino, kad tai berniklės. Topas uoliai 
rinko nušautus paukščius; dėl jų ir stovintieji vandenys. 
medžiotojų buvo praminti Ančių pelke. Taigi kolonistams 
dabar. atsirado nauji gausūs paukštienos ištekliai. Atei- 
tyje reikėjo tik nepatingėti čia ateiti. Be to, kai kurias 
tų paukščių rūšis tikriausiai buvo galima jeigu ne pri- 
jaukinti, tai bent apgyvendinti ežero apylinkėse, kad 
paukščiais būtų medžiotojams po ranka. 

Penktą valandą po pietų Sairas Smitas ir jo draugai 
leidosi atgal, perėjo Ančių pelkę ir ledo tiltu vėl per- 
sikraustė per Gailestingumo upę. 

Aštuntą valandą vakaro visi jau buvo Granitiniuose 
rūmuose. 


Dvidešimt antras skyrius 


Žabangai.— Lapės.— Pekariai.— Šiaurės vakarų vėjas.— Pūga.— Krepšių 
pynėjai— Per didžiuosius šalčius.— Cukraus gamyba.— Paslaptingasis 
| " šulinys. — Numatomas tyrinėjimas.— Šratas. 


Šalčiai laikėsi iki rugpjūčio 15 dienos, nors ypatin- 
gai smarkių speigų nebuvo. Ramiam orui esant, juos ga- 
na lengva buvo kęsti, bet kai imdavo pūsti vėjas, kolo- 
nistams darydavosi riesta, nes jų drabužiai menkai te- 
šildė. Penkrofas jau apgailestavo, kad Linkolno saloje ne- 
įsikūrė kelios lokių šeimynos vietoj lapių ir ruonių, ku- 
rTių Kailiai, jo manymu, buvo nelabai ko verti. 

— Taip, lokiai tai gerai apsirengę — žiemiškai! — sa- 
kė jis.— Kad taip nuvilkus kokiam meškinui kailinius ir 
sau prisitaikius. .. Šilta! 

— Mat koks! — juokdamasis erzino jį Nabas.— Taip 
tau meškinas ir atiduos geruoju savo kailinius. Jis ne 
toks jau malonus. 

— Neduos, tai patys pasiimsim, Nabai. Turės atiduo- 
ti — su visišku įsitikinimu atkirto Penkrofas. 

Tačiau lokių saloje nebuvo, bent jau nė karto jie 
nepasirodė. i 


Vis dėlto Herbertas, Penkrofas ir Žurnalistas ant Pla- 
taus Akiračio plynaukštės ir pamiškėje ėmė spęsti ža- 
bangus. Penkrofas buvo tos nuomonės, kad pravers bet 
koks grobis, ir nesvarbu, kas įkliūtų į žabangus — grau- 
žikai ar grobuonys, bet Granitiniuose rūmuose jie būtų 
priimti su pagarba. 

Tiesą sakant, žabangai buvo įtaisyti labai paprastai: 
iškasta duobė iš viršaus pridengta šakomis ir žolėmis, 
o jos dugne padėtas jaukas, stipriu kvapu turintis privi- 
lioti žvėris, — tai ir viskas. Duobes kasė ne kur pakliūva, 
o ten, kur pasitaikydavo daug pėdų, rodančių, jog ketur- 
kojai tose vietose dažnai lankosi. Medžiotojai kasdien 
eidavo tų savo žabangų apžiūrėti ir jau pirmąją dieną 
juose rado tris tokias pat lapes, kokias buvo matę deši- 
niajame Gailestingumo upės krante. 

— Kas gi čia dabar! Nuo lapių šitame krašte negali 
apsiginti! — piktinosi Penkrofas, ištraukęs iš duobės tre- 
čią lapę, kuri atrodė visai apkvaitusi.— O juk šie žvėrys 
niekam tikę! 

— Na, nesakyk, — užginčijo Gedeonas Spiletas. — Ir la- 
pės pravers! 

— O kam jos reikalingos? 

— Bus jaukai žabangams! 

Žurnalistas sakė teisybę: užmuštas lapes jie padėjo 
į duobes kaip jauką. 

Jūrininkas taip pat pridirbo iš ybiškės plaušų daug 
kilpų, ir jos pasirodė .-kur kas naudingesnės už iškastas 
duobes. Beveik nebuvo tos dienos, kad į kilpas neįkliū- 
tų vienas kitas triušyno gyventojas. Pietums Nabas vis 
patiekdavo triušio kepsnį, bet jis mokėjo taip įvairiai 
gaminti padažus, jog valgytojai maisto vienodumu nega- 
lėjo skųstis. 

Rugpjūčio vidury porą ar trejetą kartų medžiotojai 
iš duobių ištraukė ne lapes, o naudingesnius gyvulius: 
į jas pakliuvo keletas pekarių, su kuriais kolonistai jau 
buvo susidūrę salos šiaurėje. Penkrofas neklausinėjo, ar 
jie valgomi, — tai aiškiai buvo matyti iš jų panašumo į 
namines kiaules, auginamas Amerikoje ir Europoje. 

— Tik tu atsargiau, Penkrofai, — įspėjo Herbertas.— 
Čia juk ne naminė kiaulė. 

— Eik jau, mielasis,— atsakė Penkrofas, pasilenkė prie 
duobės ir, nusitvėręs už trumpos, į susuktą virvutę pa- 
našios uodegos, ištraukė tą skeltanagių šeimos atstovą.— 
Leisk man galvoti, kad čia tikra kiaulė. 

— O kam tau taip galvoti? 

— Kad malonu. | 

— Ar taip jau mėgsti kiaules? 

— Kiaulieną mėgstu, o ypač kiaulių kojas. Ir jeigu 
kiaulės turėtų ne po keturias, o po aštuonias kojas, aš 
dar labiau jas mėgčiau. 

Sugautieji pekariai priklausė vienai iš keturių jų rū- 
šių, vadinamai „tajasu“, kurios atstovai yra tamsios odos 
ir neturi ilgų atkištų ilčių, kokiomis ginkluoti jų gimi- 
naičiai. Pekariai paprastai gyvena nedidelėmis bandomis, 
ir galimas daiktas, kad jų daug turėjo būti miškingoje 
salos dalyje. Kaip ir paprastos kiaulės, jie valgomi nuo 
galvos iki kojų. O Penkrofui nieko daugiau iš jų ir ne- 
reikėjo. 

Rugpjūčio vidury staiga smarkiai pasikeitė oras: ėmė 
pūsti šiaurės vakarų vėjas, keliais laipsniais sumažėjo 
šaltis, ir ore susikaupę vandens garai iškrito sniego pa- 
vidalu. Visa sala apsiklojo balta drobule ir savo gyven- 
tojams pasirodė nauju apdaru. Sniegas drėbte drėbė ke- 
letą dienų ir greit uždengė žemę poros. pėdų storumo 
sluoksniu. 

Vėjas vis stiprėjo, netrukus kilo tikra audra, ir aukš- 
tai iš Granitinių rūmų buvo girdėti, kaip kriokia jūra, 
daužydamasi į uolas. Vietomis kranto linkiuose siautė vie- 
sulai ir, keldami aukštus sniego stulpus, pašėlusiai juos 
suko lyg vandens verpetai, skriejantys virš jūros tarytum 
milžiniškas siūbuojantis piltuvas, tie pražūtingi verpetai, 
į kuriuos laivai šaudo iš patrankų. Kaip jau žinome, ura- 

„anas į salą atūžė iš šiaurės vakarų, todėl Granitiniai 
rūmai, atsukti į priešingą pusę, tiesioginių audros smūgių 
išvengė. Per tokią baisią pūgą, siautėjusią lyg poliari- 
niuose kraštuose, nei Sairas Smitas, nei jo draugai, kad 
ir kaip norėdami, negalėjo išeiti iš namų ir ištisas pen- 
kias dienas, nuo rugpjūčio 20 iki 25-osios, sėdėjo užsi- 
darę. Buvo girdėti, kaip staugia vėjas Žakamaro miške. 
Turbūt ten jis pridarė nemaža žalos, išvartė nemaža me- 
džių, bet Penkrofas guodėsi tuo, kad bent nereikės pa- 
tiems miško kirsti. | 

— Vėjas užsimanė medkirčių pabūti. Na ir tegu plu- 
ša,— kalbėjo Penkrofas,— mes jam nekliudysim. 

Bet argi žmonės būtų įstengę sutramdyti nežabotą vė- 
jo galybę“ Ir kaip Granitinių rūmų gyventojai per tą aud- 
rą turėjo būti dėkingi apvaizdai, akmeniniame kranto ma- 
syve įrengusiai tvirčiausią būstą! Dalis tos padėkos pel- 
nytai priklausė ir Sairui Smitui, bet juk olą buvo sukūrusi 
pati gamta, o inžinierius ją tik atrado. Čia visi jautėsi 
saugūs, ir įnirtingai šėlstanti audra jiems nieko negalėjo 
padaryti. O jeigu būtų pasistatę mūrinį arba medinį na- 
mą ant Plataus Akiračio plynaukštės, tai prieš tokią ura- 
gano galybę jis nebūtų atsilaikęs. Kolonistai girdėjo, kaip 
jūros pakrantėje siautulingai kriokė bangų mūša, tad bu- 
vo aišku, jog senoji buveinė dabar gyventi visiškai ne- 
betiko, nes bangos, persiritusios per salelę, daužė Gale- 
zijas su nenugalima jėga. Bet čia, Granitiniuose rūmuose, 
užsidarę akmeninėje tvirtovėje, prieš kurią buvo bejėgiai 
ir jūra, ir vėjas, jie galėjo nieko nebijoti. 

Per tas kelias dienas, norom nenorom priversti tūno- 
ži namie, kolonistai nesėdėjo rankas sudėję. Sandėlyje 
buvo gana daug lentų, tad jie padirtbo kambariams ap- 
statyti keletą naujų stalų bei kėdžių, nors ir nelabai dai- 
lių, bet užtat tvirtų, nes miško medžiagos negailėjo. Tą 
gramozdišką kilnojamąjį turtą buvo nelengva kilnoti, bet 
Nabas ir Penkrofas, viską padarę patys savo rankomis, 
nebūtų mainę tų baldų į puikiausius tikrų stalių ir net 
paties Bulio dirbinius. | 

Paskui staliai tapo krepšių pynėjais ir, šio naujo ama- 
to pramokę, gana sėkmingai darbavosi. Šiauriniame Gran- 
to ežero krante kerojo ištisas karklynas, o jame augo 

nemaža smailialapių gluosnių. Penkrofas ir Herbertas dar 
prieš liūtis pripjovė ir kruopščiai nuskutinėjo daugybę 
to naudingo krūmo šakų, ir dabar iš tų vytelių puikiau- 
siai buvo galima pinti krepšius. Pirmieji bandymai ne- 
labai pavyko, krepšiai išėjo kerėpliški, bet pynėjai per 
savo vikrumą ir sumanumą su tuo darbu susidorojo; jie 
vienas su kitu tarėsi, stengėsi prisiminti, kokius krepšius 
seniau buvo matę, dirbo su didžiausiu stropumu,— ir ne- 
trukus Granitinių rūmų inventorių papildė įvairiausio dy- 
džio ir visokiausio pavidalo krepšiai. Nupynė krepšių ir 
maisto sandėliui, ir Nabas juose dabar laikė surinktas val- 
gomąsias šaknis, riešutus ir dracenų šaknis. 

- Paskutinę rugpjūčio mėnesio savaitę oras vėl pasi- 
keitė — truputį atšalo, bet audra nurimo. Kolonistai tuč- 
tuojau išėjo į lauką. Ant kranto buvo pripustyta ne ma- 
žiau Kaip dvi pėdos sniego, tačiau per sušalusią jo plutą 
buvo galima puikiausiai vaikščioti. Sairas Smitas ir jo 
draugai užkopė ant Plataus Akiračio plynaukštės. 

Kokia permaina! Dar taip neseniai miškus jie buvo 
matę žaliuojančius, ypač Granitinių rūmų apylinkėse, kur 
vyravo spygliuočiai medžiai, o dabar juos dengė vieno- 
da balta skraistė. Visa kas buvo pabalę — nuo Frankli- 
no kalno viršūnės iki pat pajūrio: miškai, pievos, ežeras, 
upė ir jūros krantas. Gailestingumo upės vandenys te- 
kėjo po ledo šarvais, ir su kiekvienu potvyniu bei ato- 
slūgiu tie šarvai poškėdami skeldėjo į gabalus. Viršum 
užšalusio ežero skraidė antys ir kryklės, smailauodegės ir 
taistės. Čia jų buvo tūkstančiai. Uolos, tarp kurių nuo 
plynaukštės krašto garmėjo krioklys, atrodė pasišiaušu- 
sios ledo adatomis, ragais ir gurgulais,— vanduo sruveno 
lyg iš milžiniško latako, panašaus į pražiotus pabaisos 
nasrus, tarytum iškaltus Renesanso skulptorių. Kiek ža- 
los audra padarė miškams, spręsti dar nebuvo galima, 
kol nuo jų nenukrito baltas apdangalas. 


Gedeonas Spiletas, Penkrofas ir Herbertas nuėjo ap- 
žiūrėti žabangų. Juos vargais negalais atrado po sniego 
pusnimis. Eiti reikėjo atsargiai, šiaip jie galėjo įkristi į 
žvėrims iškastą duobę, o tai būtų buvę pavojinga ir ap- 
maudu — įkliūti į savo pačių žabangus! Tokio nemalo- 

numo jie išvengė, bet visas duobes rado tuščias, o jau- 
kus nepaliestus. Nė vienas žvėrelis nebuvo įkliuvęs į ža- 
bangus, nors aplinkui aiškiai matėsi daugybė pėdų, o tarp 
jų įsispaudusios naguotų letenų žymės. Herbertas nesvy- 
ruodamas pasakė, kad tos pėdos yra kokio nors grobuo- 
nies iš kačių šeimos, — vadinasi, teisingai buvo spėjęs Sai- 
ras Smitas, kad saloje esama pavojingų žvėrių. Turbūt 
jie gyveno tankiuose Tolimųjų Vakarų miškuose, tačiau 
badas juos iš ten išvijo, ir jie atklydo į Plataus Akiračio 
plynaukštę. O gal jie užuodė žmones. 

— O kokia ta kačių veislė? — paklausė Penkrofas. 

— Jaguarai,— atsakė Herbertas. 

„— Aš maniau, kad jie gyvena tiktai karštose šalyse. 

— Naujajame Pasaulyje jie veisiasi nuo Meksikos iki 
Argentinos pampų, — tarė jaunuolis.— O juk Linkolno sala 
yra Maždaug toje pat platumoje, kaip La -Platos upės ba- 
seinas, tad nenuostabu, jeigu ir čia pasitaiko jaguarų. 

— Na, jei taip, reikia nežiopsoti! — pasakė Penkrofas. 

Pagaliau oras tiek atšilo, jog ėmė tirpti sniegas. Pra- 
sidėję lietūs visai nuvarė baltą jo dangą. Nepaisydami 
darganos, kolonistai papildė augalinio maisto atsargas: 
prisirinko riešutų, dracenos šaknų ir kitų valgomųjų šak- 
nelių, prisileido klevų sulos, o mėsos jiems teikė triu- 
šiai iš triušyno, agučiai ir kengūros. Keletą sykių jie 
buvo nuėję į mišką medžioti ir įsitikino, jog audra ten 
tikrai išvartė nemaža medžių. Penkrofas ir Nabas ne kar- 
tą važiavo vežimėliu į akmens anglies telkinius, norėda- 
mi parsigabenti kelias tonas anglies. Kelionėje jie paste- 
bėjo, kad vėjas buvo smarkiai apgadinęs puodų degimo 
krosnies kaminą, o jo viršūnę bent per šešias pėdas vi- 
sai nugriovęs. 

Kolonistai prisivežė ne tik anglies, bet aprūpino Gra- 
nitinius rūmus ir malkomis. Jas plukdė Gailestingumo 
upe, jau nusimetusia ledo šarvus. Buvo galima laukti, kad 
vėl užeis smarkūs šalčiai. 

Apsilankė kolonistai ir Galerijose. Apžiūrėję senąjį 
savo būstą, jie galėjo tik pasidžiaugti, kad čia negyveno 
per audrą. Jūra uolų labirinte buvo palikusi aiškius savo 
įsiveržimo pėdsakus. Vandenyno platybėse įsisiautėję vė- 

From the beigbts of Granite House. 


jai ginė didžiulius vandens kalnus, ir bangos, persiritu- 
sios per salelę, su baisiu pašėlimu brovėsi tarp granito 
luitų; jos pusiau užpylė smėliu koridorius, o akmenis ap- 
nešė storu dumblių sluoksniu. Kol Nabas, Herbertas ir 
Penkrofas medžiojo ir plukdė malkas, Sairas Smitas su 
Gedeonu Spiletu darė tvarką Galerijose; jie labai džiau- 
gėsi, kad buvo beveik nenukentėjusios lydymo krosnys 
ir žaizdras, nes jūros suneštos smėlio krūvos visa tai ap- 
saugojo nuo įsismarkavusios audros. 


Kolonistai ne be reikalo apsirūpino kuru, — žiema dar 
nesibaigė. Kaip žinoma, vasario mėnuo Šiaurės pusrutu- 
lyje visuomet pasižymi dideliais šalčiais, o Pietų pusru- 
tulyje rugpjūčio pabaiga atitinka šiaurinių kraštų vasarį, 
ir Linkolno saloje šis laikas nebuvo išimtis iš taisyklės. 

Kurį laiką oras buvo nepastovus, čia lijo, čia vėl sni- 
go, bet rugpjūčio 25 dieną papūtė pietryčių vėjas, ir stai- 
ga spustelėjo šaltis. Sairo Smito nuomone, gyvsidabrio 
stulpelis Farenheito termometre būtų rodęs ne mažiau 
kaip aštuonis laipsnius žemiau nulio (—22,22*C), ir ke- 
lias dienas spiginęs šaltis buvo dar labiau nepakenčia- 
mas dėl žvarbaus vėjo. Kolonistai turėjo vėl užsidaryti 
Granitiniuose rūmuose ir užkamšyti langus bei duris — 
paliko tik siaurą skylę grynam orui įeiti. Žvakių degino 
labai daug, bet stengėsi jas taupyti, todėl dažnai tenkin- 
davosi ugnies atšvaitais nuo besikūrenančio židinio, ku- 
riam malkų nešykštėjo. Retkarčiais tai vienas, tai kitas 
Granitinių rūmų gyventojas nusileisdavo į pajūrį, kur 
potvyniai kasdien suversdavo ištisas krūvas ledo lyčių, 
bet sušalęs skubėdavo grižti namo ir tik vargais nega- 
lais užlipdavo kopėčiomis, sugrubusiais, stingstančiais 
pirštais kabindamasis už apledėjusių, deginte deginančių 
skersinių. 

Reikėjo kaip nors išnaudoti tą laisvąjį laiką, kai no- 
rom nenorom teko sėdėti užsidarius. Ir tuomet Sairas 
Smitas sugalvojo tokį darbą, kurį buvo galima dirbti 
tarp keturių sienų. | | 

Skaitytojas turbūt atmena, kad kolonistai vietoj cuk- 
raus vartojo saldžią klevo sulą. Giliai įpjovę medžių ka- 
mienus, jie leisdavo tą sulą į molinius, ąsočius ir paskui 

naudodavo kulinarijos reikalams, juo geriau, kad nusi- 
stojusi sula darydavosi skaidri ir tiršta kaip sirupas. 

Bet cukraus buvo galima pasigaminti tobulesniu bū- 
du, ir vieną gražią dieną Sairas Smitas pareiškė savo 
draugams, kad jie virsią cukrų. 

— Virsime cukrų?— nustebo Penkrofas. — Tokį darbą 
dirbant, rodos, esti karšta. 

— Labai karšta! — patvirtino inžinierius. 

— Vadinasi, kaip tik laiku! — tarė Penkrofas. 

Paminėjus cukraus gamybą, paprastai įsivaizduojami 
cukraus fabrikai su sudėtingais įrengimais ir įvairių spe- 
cialybių darbininkais. Šiuo atveju apie tai, žinoma, nega- 
lėjo būti nė kalbos. Kolonistai pirmiausia labai paprastu 
būdu išvalė klevo sulą, kad kristalizuotųsi cukrus. Sulą 
supylė į didelius molinius dubenius ir, užkaitę ant ug- 
nies, ėmė garinti. Netrukus į sirupo paviršių iškilo pu- 
tos, tad jas nugraibė, o sirupui pradėjus tirštėti, Nabas 
ėmė atsargiai maišyti medine mentele, kad jis greičiau 
garuotų ir neprisviltų. 


Keletą valandų skystis virė ant karštos ugnies, tad 
ir patiems virėjams buvo šilta, ir sula pamažu cukravosi: 
sirupas dubenyse pasidarė labai tirštas. Tuomet jį supylė 
į molinius indus, kurie iš anksto buvo nulipdyti ir išdegti 
virtuvės židinyje. Kitą dieną atšalęs sirupas sustingo ir 
įgavo cukraus galvų bei luitelių formą. Taip kolonistai 
pasigamino tikrų tikriausio cukraus. Tiesa, jis buvo gels- 
vos spalvos, tačiau beveik skaidrus ir labai gero skonio. 

Šalčiai laikėsi iki rugsėjo vidurio, ir Granitinių rūmų 
belaisviams toks ilgas užsidarymas įkyrėjo. Kone kas- 
dien jie išeidavo į gryną orą, bet būdavo priversti greit 
grįžti. Čia vėl imdavo tvarkyti savo būstą, o dirbdami 
šnekučiuodavosi. Sairas Smitas pasakodavo draugams 
įvairiausius dalykus, daugiausia juos supažindindavo su 
taikomaisiais mokslais. Kolonistai neturėjo jokios biblio- 
tekos, tačiau inžinierius Smitas buvo gyva enciklopedija, 
visuomet galinti draugams pasitarnauti, visuomet atvers- 
ta tame puslapyje, kuris vienam arba kitam būdavo rei- 
kalingas, ir tuo mokslo šaltiniu, nušviečiančiu bet kurį 
dominantį klausimą, jie labai dažnai naudojosi. Taip lei- 

do laiką tie ištvermingi žmonės, ir ateitis jų, rodės, nė 
kiek nebaugino. 

Tačiau netrukus jau turėjo pasibaigti jų nelaisvė. O 
visi taip troško, kad greičiau ateitų pavasaris arba bent 
liautųsi tie nepakenčiami šalčiai. Jeigu kolonistai būtų 
turėję šiltų drabužių ir galėję nepaisyti šalčio, tai kiek 
sykių būtų leidęsi į keliones, būtų nuėję ir į kopas, ir 
į Ančių pelkę! Dabar prie paukščių buvo lengva prisė- 
linti, ir medžioklė, žinoma, būtų buvusi sėkminga. Tačiau 
Sairas Smitas nesutiko, kad jo draugai, stiprūs ir suma- 


Reikia pasakyti, jog užvis nekantriausiai (išskyrus 
Penkrofą) savo nelaisvę kentė Topas. Vargšas šuo Gra- 
nitiniuose rūmuose tiesiog kamavosi, slankiojo iš kam- 
bario į kambarį ir savotiškai, bet labai akivaizdžiai reiš- 
kė savo liūdesį ir maudulį dėl tokios ilgos ir įgrisusios 
nelaisvės. 

Sairas Smitas ne kartą pastebėjo, kaip Topas, vos 
tik prisiartinęs sandėlio kampe prie tamsios prarajos, su- 
ti; jis nuolat sukiojosi aplink tą šulinį, dabar uždengtą 
lentiniu dangčiu. Kartais šuo net bandydavo pakišti po 
tuo dangčiu priešakines letenas, tarsi norėdamas jį pa- 
kelti. Ir lodavo tuomet jis kažkaip keistai — piktai ir 
neramiai. 

Inžinierius daug kartų sekė tokį nesuprantamą Topo 
elgesį. Kas slepiasi toje bedugnėje? Kas gali taip jau- 
dinti protingą šunį? Praraja, be abejo, siekė jūrą. Gal 
granitinio kalnagūbrio viduje tas šulinys šakojosi siau- 
Tais tuneliais. Gal jis jungėsi su kokia nors kita ola gra- 
nito gelmėse. O gal kartais čia atplaukdavo kokia jūros 
pabaisa pailsėti šulinio dugne. Sairas Smitas nežinojo, 
ką ir bemanyti, jam į galvą nenorom ateidavo keisčiau- 
sių spėliojimų. Įpratęs giliai žvelgti į realų pasaulį, kur 
viskas moksliškai paaiškinama, jis negalėjo sau atleisti, 
kad vaizduotė jį traukia į kažkokių paslaptingų ir beveik 
antgamtinių reiškinių sritį. Bet kaipgi paaiškinti tą faktą, 
kad šuo, kuris nepasižymėjo dideliu nervingumu ir. nie- 
kuomet, pavyzdžiui, nekaukdavo į mėnulį, taip atkakliai 

uostinėja šulinio dangtį ir, pašiaušęs keterą, taip įtemp- 
lal klausosi? Kodėl jis taip nerimsta, jeigu toje bedug- 
nėje nėra nieko įtartino? Topo elgesys inžinierių Smitą 
Intrigavo labiau, negu jis ryžosi pats sau prisipažinti. 

Tačiau savo įtarimus jis patikėjo vien Gedeonui Spi- 
letui, manydamas, jog nėra reikalo kitiems bičiuliams 
pasakoti, kokias mintis jam sukelia keistas Topo elgesys, 
0 gal tiktai jo užgaidos. | 

Pagaliau šalčiai baigėsi. Prasidėjo lietūs, protarpiais 
Imdavo drėbti šlapias sniegas arba užeidavo kruša, siau- 
lėjo viesulai, bet dargana tęsėsi neilgai. Ledas ir sniegas 
nutirpo, žiemos varžtus nusimetė ir pajūris, ir Gailestin- 
gumo upės krantai, ir miškas. Atėjo pavasaris, atnešda- 
mas didelį džiaugsmą Granitinių rūmų gyventojams, ir 
dabar jie namo bepareidavo tik pavalgyti ir miegoti. 

Antrojoj rugsėjo pusėj kolonistai daug medžiojo, ir 
tuomet Penkrofas vėl ėmė prisispyręs reikalauti šautu- 
vų, tvirtindamas, jog Sairas Smitas žadėjęs juos pada- 
ryti. Inžinierius išsisukinėjo, atidėliodamas savo pažadą, 
nes žinojo, kad be specialių įrankių padaryti kam nors 
tinkamą šautuvą beveik neįmanoma. Jis įkalbinėjo Her- 
bertą ir Gedeoną -Spiletą truputį palaukti, kadangi jie 
buvo labai gerai išmokę šaudyti iš lanko ir parnešdavo 
iš medžioklės puikiausią laimikį — tiek keturkojų, tiek 
sparnuočių: agučių, kengūrų, pekarių, karvelių, einių, lau- 
kinių ančių, kryklių. Bet atkaklusis jūrininkas nieko ne- 
norėjo girdėti ir nedavė Sairui Smitui ramybės, siekda- 
mas, kad tasai patenkintų jo norą. Be to, Penkrofą pa- 
laikė ir Gedeonas Spiletas. 

— Reikia manyti, jog saloje yra plėšriųjų žvėrių. — 
kalbėjo jis,— todėl pravartu pagalvoti, kaip su jais ka- 
riauti ir juos naikinti. Gal ateis toks laikas, kai mums 
tai bus svarbiausias uždavinys. 


Bet tuo tarpų Sairui Smitui galvą kvaršino kitas rū- 
pestis — ne ginklai, o drabužiai. Jų apdaras per žiemą 
dar ne visai nusidėvėjo, tačiau buvo aiškų, jog iki ki- 
tos žiemos turimų drabužių tikrai nepakaks. Reikėjo žūt 
būt gauti žvėrių kailių arba atrajojančių gyvulių vilnos, 
o kadangi saloje buvo nemaža muflonų, kolonistai tu- 

rėjo juos kaip nors prijaukinti, prisiveisti ištisą bandą 
ir auginti muflonų savo reikalams. Tad pavasarį ir va- 
sarą laukė naujas darbas: įrengti naminiams gyvuliams 
aptvarą ir didelę paukštidę — žodžių, kuriame nors salos 
kampelyje įsteigti lyg kokią fermą. 

Tam tikslui pirmiausia reikėjo išžvalgyti dar neištirtą 
Linkolno salos: dalį — tankius miškus, nusidriekusius de- 
šiniuoju Gailestingumo upės krantu, nuo jos žiočių iki 
Gyvatės pusiasalio krašto, ir palei visą vakarinį salos 
krantą. Bet šią ekspediciją kolonistai turėjo atidėti, kol 
nusistovės gražus oras, taigi luktelėti dar kokį mėnesį. 

Visi nekantraudami laukė, kada bus galima leistis į 
kelionę, ir staiga vienas įvykis dar labiau juos paska- 
tino kuo greičiausiai ištirti visas savo žemes. 

Tai atsitiko spalio 24-ąją. Tą dieną Penkrofas išėjo 
patikrinti žabangų, kuriuos visuomet rūpestingai apžiū- 
rėdavo ir pakeisdavo jaukus. Vienoje duobėje jis rado 
viliojantį grobį: čia buvo įkritę trys pekariai — kiaulė 
su dviem paršiukais. | 

Labai patenkintas, kad taip pasisekė, Penkrofas grįžo 
į Granitinius rūmus ir kaip paprastai ėmė girtis savo me- 
džioklės laimikiu: 

— Na, misteri Sairai, šiandien mes jums paruošime 
skanius pietus! Taip, misteri Spiletai, valgysite ir E 
laižysite! 

— Puiku, — atsakė žurnalistas.— O kuo taip mus šian- 
dien pavaišinsite? 

— Paršiuku. 

— Ak, šit kaip! Paršiuku. .. O jūsų pasiklausius, Penk- 
rofai, galima pamanyti, kad pietums bus kurapka su triu- 
feliais. 

— Ką? Kurapka?— stebėdamasis nutęsė Penkrofas.— 
Argi jūs nemėgstate kepto paršiuko? 

— Ne, kodėl gi, mėgstu, — atsakė Gedeonas Spiletas, 
vis dėlto nelabai džiūgaudamas. — J ei tas valgis nebūtų 
toks dažnas.. 

— Koks jūs įgeidingas, ponas laikraštininke! — pasi- 
piktino Penkrofas, negalėdamas pakęsti, kam peikiamas 

Jo medžioklės laimikis.— Iš tiesų, labai jau išrankus pa- 
sidarėte! O juk prieš septynis mėnesius, kai mus išmetė 
| šitą salą, būtumėt buvęs laimingas, gavęs pavalgyti to- 
kios mėsytės! .. 

— Žinoma,— atsiliepė žurnalistas.— Žmogus — netobu- 
las padaras. Niekuomet jis nebūna patenkintas. 

— Gerai jau, gerai. ..— tęsė Penkrofas.— Tikiuosi, Na- 
bas šiandien pasižymės. Tik pažvelkit į šiuos paršiukus. 
Juk jie ne daugiau kaip trijų mėnesių, ir jų mėsa tikriau- 
siai bus minkšta kaip putpelių. Einam, Nabai, į virtuvę. 
Aš pats pažiūrėsiu, kaip jie keps. 

Paėmęs Nabą už parankės, jūrininkas nužygiavo į vir- 
tuvę ir tuoj suskato darbuotis. 

Niekas, žinoma, jam nekliudė daryti taip, kaip jis 
nori. Drauge su Nabu jis pagamino puikius pietus, ku- 
riuos sudarė abu paršiukai, kengūros sriuba, rūkytas kum- 
pis, riešutai, alus iš dracenos nuoviralo, „„Osvego arba- 
ta"— žodžių, visa, kas tik buvo geriausia jų sandėlyje, 
tačiau visus valgius pralenkė svarbiausias patiekalas — 
troškinta pekario mėsa. 

Penktą valandą pietūs buvo paruošti, ir Granitinių 
rūmų gyventojai susirinko valgomajame. Ant stalo jau 
garavo kengūros sriuba. Visiems ji labai patiko. 

Po sriubos sekė kepti paršiukai. Penkrofas panoro 
pats supjaustyti mėsą ir kiekvienam padavė po didžiulį 
gabalą. | 

Kepsnys iš tikrųjų buvo nepaprastai gardus, ir Penk- 
rofas su pavydėtinu apetitu šveitė savo dalį, tik staiga 
jis prapliupo keiksmais. 

— Kas jums?— paklausė Sairas Smitas. 

— Dantį!.. Išsilaužiau dantį! — atsakė jūrininkas. 

— Kaip čia dabar? Tai jūsų pekariuose buvo akme- 
nukųs— paklausė Gedeonas Spiletas. 

— Turbūt, — sutiko jūrininkas ir išsiėmė iš burnos kaž- 
kokį kietą daiktą, per kurį neteko krūminio danties. 

Bet tai buvo ne akmenukas... Tai buvo šratas... . 

Šratas.— Dirbama piroga.— Medžioklė— Agatmedžio viršūnėje— Niekur 
nematyti jokių žmogaus pėdsakų.— Nabas ir Herbertas žūklauja.— Vėž- 
lys apverstas.— Vėžlys dingo.— Sairas Smitas paaiškina. 


Praėjo lygiai septyni mėnesiai nuo tos dienos, kai 
baliono keleiviai atsidūrė Linkolno saloje. Ir per tą lai- 
ką, kad ir kaip ieškodami, jie niekur neaptiko jokių žmo- 
gaus pėdsakų. Nė karto nematė dūmų, kurie rodytų sa- 
loje esant žmogų. Nė karto nerado jokio daiktelio, kuris 
būtų žmogaus padarytas ir leistų spręsti jį čia gyvenus 
senovėje arba netolimoje praeityje. Atrodė, kad sala 
negyvenama; turbūt žmogus čia dar niekad nesilankė. 
O dabar, radus nekalto žvėrelio kūne šratą, sugriuvo visi 
spėliojimai ir samprotavimai! 

Iš tikrųjų, šratas buvo išlėkęs iš šaunamojo ginklo, 
o kas kitas, jei ne žmogus, galėjo tokiu ginklu naudotis? 

Penkrofas padėjo šratą ant stalo, ir jo draugai stebė- 
damiesi į jį pažiūrėjo. Matyt, jie tuojau įsivaizdavo, ko- 
kių svarbių pasekmių gali turėti šis tarytum nežymus įvy- 
kis. Jeigu net staiga jie būtų išvydę kokį nors antgam- 
tinį reiškinį, tai nebūtų taip apstulbę. 

Sairas Smitas dėl to nuostabaus ir netikėto radinio 
tuoj pat išdėstė kai kurias savo prielaidas. Jis dviem 
pirštais paėmė šratą, pavartė jį, apčiupinėjo, paskui pa- 
klausė Penkrofą: 

— Ar jūs tikras, kad šiuo šratu sužeistas pekaris bu- 
vo ne daugiau kaip trijų mėnesių? 

— Tikrai ne daugiau, misteri Sairai — atsakė Penkro- 
fTas.— Tas paršiukas, kai jį radau duobėje, žindo savo 
motiną. 


200 


— Vadinasi, — tęsė inžinierius, — prieš kokius tris mė- 
nesius Linkolno saloje kažkas šaudė iš šautuvo... 

— Ir šratas sužeidė tą žvėrelį, nors ir ne mirtinai, — 
pridūrė Gedeonas Spiletas. | 

— Be jokios abejonės,-- kalbėjo toliau Sairas Smi- 
tas.— Ir štai kokias išvadas iš viso to reikia padaryti: 
arba saloje pirma mūsų kas nors gyveno, arba žmonės 
čia išsikėlė ne seniau kaip prieš trejetą mėnesių. Ar sa- 
vo noru jie priplaukė prie mūsų krantų, ar buvo pri- 
versti tai padaryti, ar sudužo jų laivas, ar sugedo aero- 
statas — kas žino? Viską išsiaiškinsim vėliau. Taip pat 
kol kas negalime įspėti, ar jie europiečiai, ar malajai, 
mūsų priešai ar draugai. Be. to, netgi nežinome, ar jie 
tebegyvena saloje, ar jau paliko ją. Bet šie klausimai 
mums tokie svarbūs, jog negalima ilgiau laukti nieko 
nežinant. 

— Šimtą sykių, tūkstantį sykių galiu pakartoti, kad 
Linkolno saloje nieko daugiau nėra, tik mes vieni, — su- 
šuko jūrininkas, keldamasis iš už stalo.— Po perkūnais! 
Sala nedidelė, ir jeigu čia kas gyventų, mes tikriausiai 
ką nors būtume pastebėję! 

— Bet jeigu pekaris galėtų gimti su šratu, tai būtų, 
man rodos, tikras stebuklas, — atsakė žurnalistas. 

— O gal tas šratas Penkrofui dantyse buvo įstrigęs?— 
kuo rimčiausiai paklausė Nabas. 

— Dar ką išgalvosi! — greit atšovė Penkrofas.— Ar 
manai, kad ištisą pusę metų aš nebūčiau jo pastebėjęs! 
Ir kur jis galėjo įstrigti?— pridūrė jūrininkas ir išsižio- 
jęs parodė dvi eiles sveikutėlių dantų.— Gerai pažiūrėk, 
Nabai, ir jeigu rasi kur kiaurymę, išrauk nors pustuzinį 
dantų! 

— Nabo mintis iš tikrųjų absurdiška,— tarė Sairas 
Smitas ir nejučiom nusišypsojo, nors buvo giliai susi- 
mąstęs.— Nėra abejonės, jog saloje kažkas šaudė iš šau- 
tuvo, ir ne seniau kaip prieš tris mėnesius. Bet aš esu 
įsitikinęs, kad į salą išsikėlę žmonės čia išbuvo visai ne- 
ilgai, tik praplaukdami pro šalį. Jeigu jie čia būtų gy- 
venę tuo metu, kai žvalgėmės po salą nuo Franklino kal- 
no, tai mes būtume juos pamatę, o jie — mus. Bet galbūt 

audra išmetė čia žmones iš sudužusio laivo tik prieš ke- 
letą savaičių. Šiaip ar taip, būtina viską išsiaiškinti. 

— Man rodos, reikia veikti atsargiai — įsiterpė Žurna- 
listas. | 

— Ir aš tokios pat nuomonės,— atsakė Sairas Smi- 
tas.— Bijau, kad į salą nebūtų išsikėlę malajų piratai. 

— O ar ne geriau, misteri Sairai, pirma pasidirbti 
valtį — tarė jūrininkas, — ir tada leistis į žvalgybą: mes 
galėsime irtis aukštupio link, o jei reikės, apiplauksime 
ir aplink salą! Turime pasirūpinti, kad mūsų kas neuž- 
kluptų netikėtai. 

— Gera mintis, Penkrofai — atsakė inžinierius. — bet 
laukti negalima. Juk greičiau kaip per mėnesį valties 
nepadirbsi. . 

— Tikros valties — taip, — tarė jūrininkas.— Tačiau 
mums nereikalinga valtis po jūrą plaukioti, o aš apsi- 
imu daugiausia per penkias dienas padirbti pirogą, tin- 
kamą plaukti mūsų upe. 

— Per penkias dienas apsiimi padirbti valtį? 
ko Nabas. 

— Taip, Nabai, indėnišką valtį. 

— Iš medžio?— paklausė negras abejodamas. 

. — Iš medžio, — atsakė Penkrofas,— arba, tikriau ša- 
kant, iš žievės. Kartoju, misteri Sairai,. — per penkias die- 
nas galima tą darbą padaryti. 
. — Jei per penkias dienas — sutinku. 

— Bet nuo šiol mums reikia būti atsargiems, — tarė 
Herbertas. 

— Taip, labai atsargiems, mano bičiuliai — pridūrė 
Sairas Smitas, —ir aš prašau jus neiti į medžioklę toli 
nuo Granitinių rūmų. 

Pietūs praėjo ne taip linksmai, kaip norėjo Penkro- 
fas. 

Vadinasi, saloje gyvena arba dar visai neseniai gy- 
veno kažin kokie žmonės. Radus šratą, pasidarė aišku, 
kad tai neginčijamas faktas, ir šis faktas kolonistams 
sukėlė nerimą. 

Prieš guldami, Sairas Smitas ir Gedeonas Spiletas i1- 
gai šnekėjosi apie šratą. Ar tik čia nesama kokio ryšio 
su nesuprantamu inžinieriaus išsigelbėjimu ir kitais keis- 


sušu- 


202 


tals reiškiniais, ne kartą juos stebinusiais? Kai juodu vis- 
kų apsvarstė, Sairas Smitas paklausė: 

— Žodžiu, norite žinoti mano nuomone, DIAZENSIS Spi- 
letai? 

— Žinoma, Sairai! 

— Taigi štai ką pasakysiu: mes nieko nerasime, kad 
Ir kaip kruopščiai tirtume salą. 

Rytojaus dieną Penkrofas tučtuojau ėmėsi darbo. Jis 
neketino statyti tikros valties su španhautais ir lentomis 
apmuštais bortais, o tik norėjo padirbti paprastą plokš- 
čiadugnį luotą, kad galėtų ramiai plaukti Gailestingumo 
upe, ypač netoli jos ištakos, kur buvo seklu. Iš sujungtų 
žievės gabalų turėjo išeiti lengvas laivelis, kurį prirei- 
kus būtų galima nešte nešti. Penkrofas ketino ilgus žie- 
vės rėžius sukalti medinėmis vinimis, sukalti taip, kad 
valtis nepraleistų vandens. 

Pirmiausia reikėjo parinkti medžius, turinčius lanks- 
čią ir tvirtą žievę. Neseniai praūžęs uraganas buvo iš- 
vertęs keletą spygliuočių, ir jie laivelio statybai puikiau- 
siai tiko. Medžiai riogsojo ant žemės, beliko tik nulupti 
nuo kamienų žievę, tačiau kolonistų įrankiai buvo tokie 
netobuli, jog šis darbas ir sudarė didžiausią sunkumą, 
nors galų gale buvo sėkmingai baigtas. 

Kol Penkrofas, nė minutės negaišdamas, inžinieriaus 
priežiūroje dirbo luotą, Gedeonas Spiletas ir Herbertas 
taip pat nesėdėjo rankas sudėję. Jų pareiga buvo tiekti 
visai kolonijai maistą. Žurnalistas negalėjo atsidžiaugti 
Herbertu, kuris puikiai šaudė iš lanko ir mėtė ietį. Jau- 
nuolis buvo drąsus ir šaltakraujis, o šias savybes gali- 
ma pavadinti „protingu narsumu". Abu medžiotojai, klau- 
sydami Sairo Smito patarimų, neidavo nuo Granitinių rū- 
mų toliau kaip dvi mylias. Bet ir netoliese, nesibrauda- 
mi į miško tankumyną, juodu užtikdavo nemaža agučių, 
kengūrų, pekarių ir kitokių gyvūnų. Praėjus šalčiams, 
žvėrys rečiau beįkliūdavo į žabangus, tačiau triušių so- 
dybos visuomet buvo pilnos ir būtų galėjusios išmaitinti 
visus Linkolno salos gyventojus. 

Medžiojant Herbertas dažnai imdavo kalbėtis su Ge- 
deonu Spiletu apie šratą ir apie inžinieriaus padarytas 

išvadas; vienąsyk — tai buvo spalio 26 dieną — jis tarė 
žurnalistui: 

— Ar ne tiesa, misteri Spiletai, baisiai keista, kodėl 
žmonės iš sudužusio laivo, jeigu jie iš tikrųjų išsikėlė 
mūsų saloje, iki šiol nepasirodė arti Granitinių rūmų? 

— Taip, tikrai nuostabu, jeigu jie čia tebėra, — atsa- 
kė žurnalistas, — bet nė kiek nenuostabu, jeigu jų nebėra! 

— Vadinasi, jūs manote, kad saloje jų nebėra?— pa- 
klausė Herbertas. 

— Tikriausiai nebėra, drauguži. Jei saloje gyventų 
žmonės, mes juos, be abejo, būtume aptikę. 

— Bet jeigu jiems pavyko iš čia ištrūkti, — tarė jau- 
nuolis,— vadinasi, jų laivo nebuvo ištikusi katastrofa? 

— Kodėl gi ne, Herbertai? Aš sakyčiau, kad juos 
buvo ištikusi laikina katastrofa. Labai galimas daiktas, 
jog uraganas buvo juos išmetęs į salą, bet laivo nesu- 
daužė, todėl po tos audros jie vėl išplaukė. 

— Man rodos,— tarė Herbertas, — jog misteris Smitas 
ne tik nenori, bet netgi bijo sutikti saloje žmonių. 

— Kas tiesa, tai tiesa,— atsakė žurnalistas — jo ma- 
nymu, šioje vandenyno dalyje gali plaukioti vien mala- 
jų piratai, o tie ponai — tikri piktadariai, jų reikia sau- 
gotis. 

— Bet juk gali būti —tarė Herbertas, — kad mums 
pavyks aptikti saloje žmonių pėdsakus, o tuomet viską 
suprasime. Ar ne tiesa, misteri Spiletai? 

— Neginčiju, drauguži. Apleista stovykla, užgesęs ug- 
niakuras gali mus užvesti ant pėdsakų. Mes ir ieškosime, 
žvalgysimės. 

Taip šnekėdamiesi, medžiotojai nuklydo į tą miško 
dalį, kur tekėjo Gailestingumo upė ir augo nuostabiai 
gražūs medžiai. Buvo čia ir tikrų milžinų — didingų spyg- 
liuočių, siekiančių beveik du šimtus pėdų aukščio, — tai 
agatmedžiai, kuriuos Naujosios Zelandijos gyventojai va- 
dina „kauri. 

— Žinote, kas man atėjo į galvą, misteri Spiletai?— 
tarė Herbertas.— Gal įlipti į kurio nors agatmedžio vir- 
šūnę, o iš tenai man pavyktų apžvelgti gana didelį plotą. 

— Nebloga mintis,— atsakė žurnalistas, — bet ar įlipsi 
į tokio milžino viršūnę? 

— Pabandysiu. 

Vikrus ir guvus jaunuolis užsikorė ant apatinių šakų, 
suaugusių taip, jog labai patogu buvo jomis lipti aukš- 
tyn, ir po keleto minučių atsidūrė pačioje agatmedžio 
viršūnėje, iškilusioje viršum žaliuojančios kauburiuotos 
miško jūros. 

Jam prieš akis atsivėrė visas pietinis salos pakraštys, 
nuo Nago kyšulio pietryčiuose iki Roplio kyšulio piet- 
vakariuose. Šiaurės vakaruose horizontą užstojo Frank- 
lino kalnas. 

Iš savo stebėjimo punkto Herbertas matė kolonistams 
dar nepažįstamą salos dalį; gal tenai ir buvo prisiglaudę 
žmonės, jeigu tik iš tikrųjų čia kas nors gyveno. 

Jaunuolis su didžiausiu dėmesiu ėmė žvalgytis po 
jūrą. Bet nei horizonte, nei arti salos nesimatė baltuo- 
jant nė vienos burės. Tiesa, miškas dengė jūros pakran- 
tę, kur bangos gal ir buvo išmetusios kokį laivą, ypač 
jeigu jis neteko rangauto, tik Herbertas jo negalėjo ma- 
tyti. Jis taip pat negalėjo įžvelgti, kas slypi Tolimųjų 
Vakarų miškų tankmėje. Tie miškai tęsėsi lyg neperma- 
toma skraistė, užimdami daugel kvadratinių mylių, be 
jokios laukymės, be įokios prošvaistės. Nebuvo įmanoma 
nėt atsekti upės vagos ir įžiūrėti kalnuose tos vietos, kur 
ji prasideda. Galimas daiktas, kad į vakarus tekėjo ir 
daugiau upelių, nors tikrai pasakyti buvo sunku. 

Herbertui nepavyko aptikti jokių stovyklos žymių, 
bet jis vis laukė, ar kur nepasirodys dūmelis — tikras 
ženklas, kad čia esama žmonių. Oras buvo toks vaiskus, 
jog dangaus fone jaunuolis būtų pastebėjęs net plony- 
tę dūmų srovele. 

Staiga Herbertui pasirodė, kad jis mato lengvą dū- 
melį vakaruose, bet kai atidžiau įsižiūrėjo, suprato ap- 
sirikęs. O žiūrėjo jis smeigte įsmeigęs akis, ir akys jo 
buvo geros... Ne, nieko, ničnieko nebuvo matyti. 

Herbertas išlipo iš medžio, ir abu medžiotojai sugrį- 
žo į Granitinius rūmus. Sairas Smitas, išklausęs jaunuo- 
lio pasakojimo, tik pakraipė galvą ir susimąstė. Ir ką 
buvo galima pasakyti, kol jie nuodugniau neištyrė visos 
salos! 

“This will deligbt our friend Pencroff?" 


Po poros dienų, spalio 28-ąją, atsitiko dar vienas nuo- 
tykis, kurio taip pat niekas nemokėjo paaiškinti. 

Herbertas ir Nabas klaidžiojo smėlėtu pajūriu per dve- 
jetą mylių nuo Granitinių rūmų ir užtiko vėžlį. Tai buvo 
puikus egzempliorius — tikras jūros vėžlys, apsidengęs 
gražiai tviskančiais žalsvais šarvais. 

Vėžlį Herbertas pačiEREjo tarp uolų, rėpliojantį jū- 
ros link. 

— Eik šen, Nabai, greičiau! — riktelėjo jaunuolis. 

Nabas atbėgo. 

— Koks gražus vėžlys! — sušuko jis.— Tiktai > B jį 
parnešiė 

— Ogi labai paprastai, Nabai,— atsakė Mebeias- 
Apversime vėžlį ant nugaros, ir jis niekur nuo mūsų 
nepabėgs. Imk lazdą ir daryk taip, kaip aš... 

Pajutęs pavojų, vėžlys įtraukė galvą ir kojas. Savo 
šarvų saugomas, jis gulėjo nejudėdamas, tarsi akmeninis, 

Herbertas ir Nabas pakišo po vėžliu lazdas ir bend- 
romis jėgomis, nors ir gana sunkiai, apvertė jį ant nu- 
garos. Vėžlys buvo trijų pėdų ilgio ir turėjo sverti bent 
keturis šimtus svarų. 

— Puiku! — sušuko Nabas.— Kaip nudžiugs draugužis 
Penkrofas! 

Iš tikrųjų, kaip gali Penkrofas nesidžiaugti— juk 
dumbliais mintančių vėžlių mėsa labai gardi. 

Tuo metu iš po šarvo išlindo maža priplota galvutė, 
ties kaklu platesnė, su labai ryškiomis smilkinių įdu- 
bomis. 

— Ką gi mes dabar darysime su savo grobiu?— pa- 
klausė Nabas.— Juk iki Granitinių rūmų jo nenutemp- 
sime. 

— Paliksime vėžlį čia, jis neapsivers,— atsakė Herber- 
tas, — o paskui grįšime su vežimėliu ir parsivešime. 

— Nutarta! 

Dėl visa ko Herbertas dar prislėgė vėžlį dideliais ak- 
menimis, nors Nabui toks atsargumas atrodė nereikalin- 
gas. Paskui medžiotojai leidosi namo, žingsniuodami smė- 
lėta pakrante, kur per atoslūgį buvo plačiai nusekęs van- 
duo. Herbertas norėjo padaryti Penkrofui staigmeną, to- 
dėl nieko jam nesakė apie paliktą ant smėlio „puikų eg- 

zempliorių“, priklausantį jūros vėžlių būriui. Po dviejų 
valandų jis ir Nabas, pasiėmę vežimėlį, grįžo tenai, kur 
gulėjo vėžlys. 

Tačiau „puikusis egzempliorius“ buvo dingęs. 

Nabas ir Herbertas pažvelgė vienas į kitą, ėmė dairy- 
tis. Taip, jie atėjo į tą pačią vietą, kur buvo palikę vėžlį. 
Jaunuolis net surado akmenis, kuriais buvo jį prislėgęs,— 
vadinasi, jo neapsirikta. 

— Tai bent gražiausia! — šūktelėjo Nabas.— Išeina, 
kad vėžliai gali apsiversti? 

— Turbūt gali, — atsakė Herbertas, nieko nesuprasda- 
mas ir atidžiai žiūrinėdamas ant smėlio išmėtytus ak- 
menis. 

— Kaip dabar susikrims Penkrofas! 

„O misteriui Smitui bus nelengva paaiškinti, kur din- 
go vėžlys“, — pagalvojo Herbertas. 

— Ką gi, mes niekam nieko nesakysim,— tarė Nabas, 
norėdamas nutylėti tą nemalonų nuotykį. 

— Priešingai, Nabai, reikia viską papasakoti, — nesu- 
tiko Herbertas. 

Ir abu draugai, pasiėmę be reikalo atitemptą vežimėlį, 
leidosi atgal į Granitinius rūmus. 

Kai juodu priėjo tą vietą, kur inžinierius ir jūrininkas 
dirbo valtį, Herbertas jiems papasakojo visa, kas buvo 
nutikę. 

— Na ir Žiopliai! — sušuko jūrininkas. — Paleido VėŽ- 
iį| Koks pusšimtis sriubų prapuolė! 

— Bet mes nekalti, Penkrofai,— atsikirto Nabas,— vėž- 
lys pabėgo — tai tiesa, bet juk sakyta tau, kad mes bu- 
vom jį apvertę! 

— Vadinasi, blogai apvertėte! — kandžiai atšovė pa- 
sipiktinęs jūrininkas. 

— Kodėl blogai? — sušuko Herbertas. 

Ir jis papasakojo, kad net buvo prislėgęs vėžlį ak- 
menimis. 

— Tikras stebuklas! — nusistebėjo Penkrofas. 

— (O aš maniau, misteri Sairai — tarė Herbertas, — kad 
ant nugaros apverstas vėžlys nieku būdu nebegali atsi- 
stoti ant kojų, ypač dar toks didelis. .. 

— Teisybė, drauguži, — atsakė Sairas Smitas. 

— O kaip tai galėjo atsitikti? 

— Ar toli nuo jūros palikote vėžlį?— paklausė inži- 
nierius, atidėjęs į šalį darbą ir galvodamas apie tą keistą 
nuotykį. 

— Už kokių penkiolikos pėdų,— atsakė Herbertas. 

— Per atoslūgįė 

— Taip, misteri Sairai. 

— Galimas daiktas, kad vandenyje vėžliui pavyko 
padaryti tai, ko jis negalėjo padaryti ant smėlio. Potvy- 
nio pagautas, jis apsivertė ir kuo ramiausiai nuplaukė 
į jūrą, — pasakė inžinierius. 

— (Oi, kokie mes žiopliai! — šūktelėjo Nabas. 

— Tą patį aš jau turėjau garbės jums pasakyti,— at- 
siliepė Penkrofas. 

Sairo Smito paaiškinimas, žinoma, buvo tarytum tei- 
singas. Bet ar jis pats tokiu aiškinimu tikėjo? Tikrai pa- 
sakyti sunku. 


Antras skyrius 


Pirmasis pirogos išbandymas.— Jūros pakrantėje rasti daiktai. — Buksy- 

ras.— Radinio kyšulys.— Kas buvo dėžėje.— Įrankiai, ginklai, prietaisai, 

drabužiai, knygos, rakandai— Ko trūksta Penkrofui— Evangelija.— 
Posmas iš šventraščio, 


Spalio 29 dieną valtis buvo visiškai baigta. Penkro- 
fas ištesėjo žodį ir per penkias dienas padirbo iš žievės 
luotą, panašų į indėnišką pirogą, kurios liemenį sutvirti- 
no lanksčiomis krechimbos vytelėmis. Laivelyje buvo įtai- 
syti trys suoliukai: vienas užpakaly, antras vidury, kad 
stipriau laikytųsi bortai, ir trečias priešaky; aplink bor- 
tus ėjo planširas su irklų įkabomis, ant kurių buvo už- 
mauti du irklai, o trečias irklas buvo užpakaly vietoj vai- 
ro. Valtis turėjo dvylika pėdų ilgio ir svėrė ne daugiau 
kaip du šimtus svarų. Nuleisti ją į vandenį buvo nesun- 
ku. Kolonistai lengvą pirogą nunešė ant smėlėto kranto 
ir padėjo prie pat jūros ties Granitiniais rūmais, o užėjęs 
potvynis ją pakėlė. Penkrofas tučtuojau įšoko į valtį, pa- 

mėgino ją vairuoti užpakaliniu irklu ir įsitikino, kad nu- 
matytam tikslui piroga tinka. 

— Valio! — suriko jūrininkas, nepraleisdamas progos: 
pasigirti savo laimėjimu.— Šituo laivu galima apiplaukti 
aplink... 

— Pasaulį?— pertraukė jį Gedeonas Spiletas. 

— Ne, aplink salą. Dar keletas akmenų dėl sunkumo, 
priešakyje stiebas ir burė, kurią misteris Sairas mums: 
kaip nors padarys, ir leisimės į tolimą kelionę! Tai ką, 
misteri Sairai, misteri Spiletai, Herbertai, ir tu, Nabai,. 
argi nenorite mūsų naujo laivo išbandyti? Po velnių! Juk: 
turime sužinoti, ar jis išlaikys mus visus penkis! 

Ir tikrai, toks išbandymas buvo reikalingas. Penkro- 
tas vienu irklo mostu prisuko valtį prie smėlio seklu- 
mos, pranėręs siauru taku tarp uolų, ir kolonistai nutarė 
tą pačią dieną išbandyti pirogą, plaukdami ją pagal kran- 
tą iki pirmojo kyšulio pietinėje Sąjungos įlankos dalyje. 

Nabas, priėjęs prie valties, šūktelėjo: 

— Betgi tavo laive, Penkrofai, pilna vandens! 

— Tai nieko, Nabai,— atsakė jūrininkas,— reikia, kad 
medis primirktų. Po poros dienų vandens mūsų valtyje: 
bus tiek pat, kiek girtuoklio pilve... Lipkit! 

Visiems susėdus į valtį, Penkrofas ją pasuko į atvirą 
jūrą. Oras buvo kuo puikiausias, vandenynas ramus lyg 
nedidelio ežero paviršius, tad piroga galėjo drąsiai plauk-- 
ti, tarsi Gailestingumo upe. Nabas yrėsi vienu irklų, Her- 
bertas — antruoju, o Penkrofas stovėjo užpakaly ir vai- 
ravo vairiniu irklu. 

Jūrininkas perplaukė sąsiaurį ir aplenkė pietinį Išsi- 
gelbėjimo salelės galą. Silpnas vėjelis pūtė iš pietų. Ne- 
buvo jokio bangavimo nei sąsiauryje, nei atviroje jūroje. 
Nedideli raibuliai apsunkintos pirogos nė kiek nesupo.. 
Keleiviai nuplaukė maždaug pusmylį nuo kranto, kad ga-- 
lėtų pamatyti Franklino kalną visoje didybėje. 

Po to jie pasuko pirogą ir grįžo prie upės žiočių. Da- 
bar piroga sliuogė išilgai kranto, kuris darė vingį ir bai- 
gėsi smailiu kyšuliu, užstojančiu keleiviams Ančių pelkę. 

Tas kyšulys buvo už trejeto mylių nuo Gailestingumo. 
upės, skaitant ne tiesia linija, bet palei krantą. Kolonis- 

tai nutarė plaukti iki pat kyšulio galo, o iš ten paviršu- 
tiniškai apžvelgti visą pakrūntę iki Nago kyšulio. 

Valtis plaukė ne daugiau kaip per du kabeltovus nuo 
kranto, tolydžio aplenkdama potvynio beveik apsemtus 
povandėninius akmenis. Nuo upės žiočių iki kyšulio uo- 
lėtas krantas pamažu ėjo žemyn. Tai buvo netvarkingai 
sugriozdintų granito luitų virtinė, visai nepanaši į tą kal- 
nyną, kuris sudarė Plataus Akiračio plynaukštę; gam- 
tovaizdis buvo niaurus. Atrodė, tarsi čia būtų apvirtęs 
milžiniškas vežimas su uolų skeveldromis. Nė žolelė ne- 
augo ant skardingos kalnagūbrio keteros, o tas kalna- 
gūbris ėjo dvi mylias salos gilumon ir atrodė lyg mil- 
žino ranka, išlindusi iš žalios rankovės — miško. 

Dviejų irklininkų iriama valtis čiuožė lengvai. Gedeo- 
nas Spiletas, pasiėmęs pieštuką ir užrašų knygutę, stam- 
biais brūkšniais piešė kranto kontūrus. Nabas, Penkrofas 
ir Herbertas, stebėdami tą dar nepažįstamą salos dalį, tar- 
pusavyje šnekučiavo. Piroga plaukė vis tolyn į pietus, 
ir abu Žandikaulio kyšuliai tarsi traukėsi iš vietos, dar 
labiau uždarydami Sąjungos įlanką. 

Sairas Smitas tylėjo ir į viską žvelgė tokiu įtemptu 
žvilgsniu, lyg tyrinėdamas paslaptingą žemę. 

Taip jie plaukė tris ketvirčius valandos; piroga jau 
beveik pasiekė kyšulio galą, ir Penkrofas buvo jį belen- 
kiąs, tik staiga pašoko Herbertas ir, rodydamas kažkokią 
tamsią dėmę, riktelėjo: 

— O kas ten ant smėlio dūluoja?! 

Visi pasižiūrėjo į tą pusę. 

— Tikrai, ten kažkas yra,— tarė žurnalistas, — kažin 
kokios nuolaužos, pusiau užneštos smėliu. 

— Ėhė! — sušuko Penkrofas.— Aš matau, kas ten yra. 

— O kas?— paklausė Nabas. 

— Statinės, statinės! Gal net pilnos! — atsakė jūrinin- 
kas. 

— Sukite prie kranto, Penkrofai! — paliepė Sairas Smi- 
tas. 

Keli irklų mostai —ir piroga, įplaukusi į nedidelį 
užutekį, sustojo prie kranto; keleiviai iššoko ant smėlio. 

Penkrofas neapsiriko. Ant kranto gulėjo dvi statinės, 
pusiau užneštos smėliu ir tvirtai pririštos prie didžiulės 

dėžės, kuri dėl to galėjo laikytis ant vandens, kol ban- 
gos viską išmetė į krantą. 

— Nejaugi arti mūsų salos būtų sudužęs laivasį— pa- 
klausė Herbertas. 

— Gali būti, — atsakė Gedeonas Spiletas. 

— O kas yra dėžėje?— šūktelėjo Penkrofas, aiškiai 
nekantraudamas.— Kas dėžėje? Ji užkalta, ir nėra kuo 
atplėšti viršaus! Nebent akmeniu sudavus. .. 

Jūrininkas paėmė sunkų akmenį ir jau norėjo išmuš- 
ti vieną dėžės sienelę, bet jį sulaikė inžinierius. 

— Penkrofai,— tarė jis,— argi negalima palaukti? 

— Betgi pats pagalvokite, misteri Sairai! Gal čia ra- 
sime visa tai, ko mums trūksta. 

— Mes tai sužinosime, Penkrofai,— atsakė inžinie- 
rius, — bet paklausykit, nelaužykite dėžės, ji mums tik- 
rai pravers. Nuplukdysime ją prie Granitinių rūmų, o ten 
ir atidarysime. Ji puikiai supakuota, jeigu atplaukė čio- 
nai, tai galės nuplaukti ir iki upės žiočių. 

— Jūsų, teisybė, misteri Sairai, kad kiek aš būčiau 
viską sugadinęs,— atsakė jūrininkas,— bet juk ne visada 
gali susivaldyti. 

Inžinieriaus buvo protingai pasiūlyta. Iš tiesų, piro- 
goje tikriausiai nebūtų tilpę visi daiktai iš tos dėžės, ku- 
Ti turėjo būti sunki, jei ant vandens išsilaikė tiktai su 
dviem tuščiom statinėm. Geriausia buvo ją pririšti prie 
valties ir nuvilkti iki Granitinių rūmų. 

Tačiau iš kur bangos tą dėžę atnešė? Tai buvo svar- 
bus klausimas, Sairas Smitas ir jo draugai atidžiai apsi- 
žvalgė aplink, paskui paėjėjo kelis šimtus žingsnių pa- 
krante, bet daugiau nieko neužtiko. Visi ilgai dairėsi po 
jūrą. Herbertas ir Nabas užlipo ant aukštos uolos, ta- 
čiau horizontas buvo tuščias. Jūroje nesimatė nei bal- 
tuojant burės, nei skęstant laivo. 

Ir vis dėlto laivas buvo sudužęs. Tuo jie neabejojo. 


Gal radinys turi ką nors bendra su šratu? Gal žmo- 
nės iš laivo bus išlipę kitapus salos? Gal jie tenai dar 
tebėra? Kolonistai sutarė, jog avarijos ištiktieji — ne ma- 
lajų piratai, nes buvo aiškiai matyti, kad jūros išmesti 
daiktai yra amerikiečių arba europiečių gamybos. 


212 


“But wbat is i 
is in it?" 


Visi apspito dėžę, kuri turėjo penkias pėdas ilgio ir 
tris pėdas pločio. Ji buvo padaryta iš ąžuolinių lentų, 
labai rūpestingai sukalta ir dar aptraukta stora oda, ap- 
kalinėta varinėmis vinimis. Dvi didelės, hermetiškai už- 
«darytos statinės, iš garso sprendžiant — tuščios, buvo pri- 
Tištos prie dėžės stipriomis virvėmis, sumegztomis, pasak 
Penkrofo, „jūreiviškais mazgais“. Dėžė atrodė gerai išsi- 
laikiusi, kadangi buvo išmesta ne ant uolų, o ant smėlio. 
Kolonistai kruopščiai ją apžiūrėjo ir padarė išvadą, kad 
ji neilgai buvusi vandenyje, 0 visai neseniai patekusi 
į krantą. Vanduo į jos vidų, matyt, nebuvo prasiskver- 
bęs, todėl daiktai turėjo būti nesugedę. 

Matyt, dėžė buvo išmesta iš skęstančio laivo. Jo eki- 
pažas, tikėdamasis pasiekti krantą ir paskui atrasti ten 
dėžę, pririšo ją prie statinių, ir dėžė, bangų genama, at- 
plaukė prie salos. 

— Parsivilksime tą radinį buksyruų, o namie surašy- 
sime daiktus,— tarė inžinierius.— Jei rasime saloje žmo- 
nių, išsigelbėjusių iš sudužusio laivo, tai visus daiktus 
grąžinsime jiems. O jei nieko nerasime... 

— Tuomet daiktus pasiliksim sau! — šūktelėjo Penk- 
Tzofas.— Ir kaip man knieti sužinoti, kas Čia yra! 

Prasidėjo potvynis: bangos artinosi prie dėžės ir, ro- 
dės, tuoj nuneš ją į jūrą. Kolonistai nurišo nuo statinių 
vieną virvę ir pritvirtino prie užpakalinio valties galo. 
Paskui Penkrofas ir Nabas irklais nukasė smėlį ir ištraukė 
dėžę; valtis atsistūmė nuo kranto ir, vilkdama dėžę buk- 
syru, ėmė lenkti kyšulį, kurį keleiviai pavadino Radinio 
kyšuliu. Krovinys buvo sunkus, ir statinės vos galėjo iš- 
laikyti dėžę vandens paviršiuje. Jūrininkas bijojo, kad 
dėžė gali atsirišti ir nugrimzti. Laimė, Penkrofo būgštauta 
be reikalo: po pusantros valandos — tiek laiko jie sugai- 
šo, kol nuplaukė trejetą mylių — piroga prisiyrė prie 
kranto ties Granitiniais rūmais. 

Valtį ir dėžę keleiviai ištraukė ant smėlio; buvo jau 
prasidėjęs atoslūgis, tad bangos nebegalėjo įų užlieti. 
Nabas tekinas atnešė įrankius, kolonistai ėmė atsargiai 
ardyti dėžę ir pasiruošė tuoj pat surašinėti daiktus. Penk- 
zofas buvo smarkiai susijaudinęs. 

Pirmiausia jūrininkas atrišo statines, kurios buvo svei-- 
kutėlės ir, savaime suprantama, galėjo jiems praversti. 
Paskui ištraukė vinis ir atplėšė dėžės viršų. 

Viduje buvo antra dėžė, padaryta iš cinko, matyt, daik- 
lų apsaugai nuo drėgmės. 

— Oi, gal čia konservai? — sušuko Nabas. 

— Tikiuosi, kad ne,— atsiliepė žurnalistas. 

— Ak, jeigu čia būtų. ..— sumurmėjo Penkrofas. 

— Kas būtų?— paklausė Nabas, išgirdęs jo žodžius. 

— Šiaip sau, nieko! 

Cinko dėžės viršų kolonistai per vidurį perrėžė ir at-- 
lenkė į kraštus, o paskui ėmė traukti įvairiausius daiktus. 
ir dėlioti ant smėlio. Vos tik pasirodžius kokiam daik- 
tui, Penkrofas šaukė „valio“, Herbertas plojo delnais, o. 
Nabas šoko negrų šokį. Buvo čia ir knygų, kurios labai 
nudžiugino Herbertą, ir virtuvės indų, kuriuos Nabas bu-. 
vo pasirengęs išbučiuoti. 

Visi jautėsi tiesiog laimingi, nes dėžėje buvo ir įran-- 
kių, ir ginklų, ir prietaisų, ir drabužių, ir knygų, ir daug 
kitokių daiktų; štai tikslus jų sąrašas, kurį Gedeonas Spi- 
letas padarė savo užrašų knygutėje: 


Įrankiai 


3 peiliai su keliomis geležtėmis, 
2 kirviai miškui kirsti, 

2 kirviai dailidės darbams, 
3 obliai, 

2 nedideli skliutai, 

1 dviašmenis kirvis, 

6 kalteliai, 

2 dildės, 

3 plaktukai, 

3 grąžteliai, 

2 dideli grąžtai, 

10 maišelių vinių ir sraigtų, 
3 įvairaus dydžio pjūklai, 

The colonists were deligbted. 


2 dėžutės adatų. 
Ginklai 


titnaginiai šautuvai, 

pistoniniai šautuvai, 

centrinio dūžio karabinai, 

medžiokliniai peiliai, 

abordažiniai kardai, 

statinės parako maždaug po dvidešimt penkis sva- 


NEBOONNN 


TusS, 
12 dėžučių pistonų. 


Prietaisai 


sekstantas, 

binoklis, 

žiūronas, 

braižyklinė, 

kišeninis kompasas, 

"Farenheito termometras, 

barometras aneroidas, 

dėžė su fotografijos aparatu ir reikalingais prie- 
«dais — objektyvas, plokštelės, chemikalai  ryškinimui 
ir kt. | | 

Drabužiai 


2 tuzinai marškinių iš kažkokios medžiagos, panašios 
į vilnonę, bet, matyt, išaustos iš augalinių plaušų, 
3 tuzinai kojinių iš tos pat medžiagos. 


Rakandai 


1 ketinis katiliukas, 

6 variniai alavuoti puodai, 

3 ketinės keptuvės, 
10 aliumininių valgomųjų komplektų, 
2 arbatinukai, 

1 nedidelė kilnojamoji krosnelė, 
6 staliniai peiliai. 


Knygos 


biblija (Senasis ir Naujasis testamentas), 
atlasas, 

polineziečių tarmių žodynas, 

gamtos mokslų enciklopedija (šeši tomai), 
stuopos rašomojo popieriaus, 

2 kontorinės knygos. 

"Baigęs surašyti daiktus, žurnalistas tarė: 

— Dėžės savininkas buvo įžvalgus žmogus, nieko ne- 
gali pasakyti. Čia yra viskas, ko tik reikia: įrankių, gink- 
lų, prietaisų, drabužių, indų, knygų, — niekas neužmiršta. 
Iš tiesų, galima pamanyti kad jis laukė laivo katastrofos 
ir net iš anksto jai pasiruošė! 

— Taip, iš tikrųjų niekas neužmiršta, — susimąstęs 
burbtelėjo Sairas Smitas. 

— Ir visai aišku, — pridūrė Herbertas, — jog audros su- 
daužytas laivas, dėžė ir jos savininkas neturi nieko bend- 
TO su malajų piratais! 

— Jeigu tik tas žmogus nebuvo patekęs į piraių ne- 
laisvę, — spėliojo Penkrofas. 

— Vargu,— prieštaravo  žurnalistas.— Turbūt audra 
užklupo netoli kranto kokį nors amerikiečių arba euro- 
piečių laivą, ir keleiviai, norėdami išgelbėti būtiniausius 
daiktus, sudėjo juos į dėžę ir įmetė jūron. 

— O kokia jūsų nuomonė, misteri Sairai?— paklausė 
Herbertas. 

— Ir aš taip manau, bičiuli, — atsakė inžinierius — ma- 
tyt, viskas taip ir buvo. Galimas daiktas, kad žmonės, nu- 
jausdami laivo katastrofą, sudėjo į dėžę tai, kas reika- 
lingiausia, tikėdamiesi paskui viską surasti ant kranto. 

— Net ir fotografijos aparatą! — įsiterpė jūrininkas, 
nelabai norėdamas tuo tikėti. 

— Ir man neaišku, kam reikalingas fotografijos apa- 

Tatas — atsakė Sairas Smitas.— Tiek mums, tiek kitiems 
katastrofos ištiktiems žmonėms būtų kur kas geriau tu- 
rėti dar bent vieną drabužių pamainą ir daugiau šaud- 
menų!.. 

— O ar nėra ant prietaisų, įrankių arba knygose fab- 
riko ženklo ar miesto pavadinimo? Tuomet sužinotume, 
iš kur atvykęs jų savininkas,— tarė Gedeonas Spiletas. 

Kolonistai nutarė viską apžiūrėti. Jie atsidėję ištyri- 
nėjo kiekvieną daiktą, ypač knygas, prietaisus ir gink- 
lus. Bet — neįprastas dalykas — knygose nebuvo nurody- 
ta, kur jos spausdintos, o ant šautuvų nebuvo įokio ženk- 
lo, kur jie pagaminti, nors fabriko ženklas negalėjo nu- 
:sitrinti, kadangi daiktai atrodė dar nenaudoti; įrankiai ir 
virtuvės indai taip pat tebebuvo visiškai nauji. Žodžiu, 
iš visko buvo matyti, kad žmonės ne paskubomis sumetė 
daiktus į dėžę, o parinko juos apgalvotai, rūpestingai. Tai 
rodė ir vidinė cinko dėžė, skirta apsaugoti daiktams nuo 
„drėgmės, — greitosiomis nebūtų buvę įmanoma jos suli- 
tuoti. 

Enciklopedija ir polineziečių tarmių žodynas buvo at- 
"spausdinta angliškai, bet nei leidėjo pavardė, nei išlei- 
dimo metai nebuvo pažymėta. 

Biblija, irgi angliška, buvo gražiai išleista in guarto ! 
dir atrodė daug kartų skaityta. 

Atlase taip pat nebuvo nurodyta nei išleidimo metai, 
nei leidėjo pavardė, nors tai buvo puikus leidinys su 
„abiejų pusrutulių žemėlapiais, sudarytais pagal Merka- 
toriaus projekciją, su prancūziškų vardynu. 

Kolonistai kruopščiai apžiūrėjo visus daiktus, bet ne- 
galėjo atspėti, kurios šalies laivas neseniai, matyt, plau- 
kė pro šias vietas. Tačiau toji dėžė — nesvarbu, iš kur ji 
būtų atsiradusi — Linkolno salos kolonistus tiesiog pra- 
"turtino. Iki šiol jie naudojosi tik gamtos dovanomis, vis- 
ką gaminosi patys, o protas ir žinios jiems padėdavo iš- 
bristi iš sunkios padėties. Ar tik ne apvaizda, kaip atpildą 
už visus jų vargus, bus atsiuntusi jiems tuos fabrikinius 
- gaminius? 


! Ketvirtis popieriaus lapo (1ot.). 

Tiesa, vienas iš kolonistų — Penkrofas — buvo ne vi- 
sai patenkintas. Matyt, dėžėje nebuvo kaip tik to, ko jam 
labiausiai reikėjo, ir kol draugai traukė iš dėžės vieną 
daiktą po kito, vis tyliau jis šaukė „valio“, o kai surašy- 
mas buvo baigtas, visi išgirdo jį murmant: 

— Viskas labai puikų, bet patys matote — man dėžė- 
je nieko neatsirado. 

Tuomet Nabas jį paklausė: 

— O ko gi tu laukei, drauguži? 

— Pusės svaro tabokėlės! — rimtai atsakė Penkrofas.— 
Tada aš būčiau buvęs visiškai laimingas. 

Išgirdę tuos Penkrofo žodžius, visi linksmai nusijuokė. 

Dabar, radus tą dėžę, reikėjo dar rūpestingiau ištirti 
salą. Draugai nutarė rytojaus dieną auštant leistis į ke- 
lionę ir, plaukdami Gailestingumo upe prieš srovę, pa- 
siekti vakarinį salos pakraštį. Gal žmonės iš sudužusio 
laivo išlipo ten į krantą ir dabar vargsta, tad kolonistai 
norėjo kuo greičiau suteikti jiems pagalbą. 

Visi daiktai per dieną buvo sunešti į Granitinius rū- 
mus ir tvarkingai išdėlioti didžiajame kambaryje. 

Tą dieną, spalio 29-ąją, buvo sekmadienis, ir prieš 
gulani Herbertas paprašė inžinierių paskaityti jiems ką 
nors iš evangelijos. | 

— Mielai paskaitysiu, — sutiko Sairas Smitas. 

Jis paėmė knygą ir jau buvo ją beatverčiąs, tik stai- 
ga Penkrofas tarė: 

— Misteri Sairai, aš esu prietaringas. Atverskite kny- 
gą kur paklius ir perskaitykite mums pirmą pasitaikiusį 
posmą. Pažiūrėsim, ar jis atitiks mūsų padėtį. 

Sairas Smitas šyptelėjo, bet patenkino jūrininko no- 
rą — atvertė evangeliją kaip tik toje VELSIĘ kur buvo 
uždėta juostelė. 

Tr staiga jam į akis krito raudonas kryžiukas, kuriuo 
buvo pažymėtas Mato evangelijos VII perskyrimo aštun- 
tasis posmas. | 

Inžinierius perskaitė tą posmą: 

— „Prašykite, ir bus jums duota; ieškokite, ir rasite.“ 

Trečias skyrius 


Išplaukimas.— Potvynio pradžia — Guobos ir dilgėliniai medžiai.— Įvai- 

rūs augalai. — Žakamaras.— Miško peizažas.— Milžinai eukaliptai — Me- 

džiai, apsaugantys nuo drugio — Beždžionių būriai — S — Nak- 
vynė. 


Rytojaus dieną, spalio 30-ąją kolonistai išsiruošė į ke- 
lionę. Dabar, po viso to, kas neseniai nutiko, salos ty- 
rinėjimo nebebuvo galima atidėlioti. 


Iš tikrųjų, viskas susidėjo taip, kad Linkolno salos 
gyventojai jau nebegalvojo, kaip sau padėti, o buvo pa- 
siryžę patys skubėti kitiems į pagalbą. 

Jie nutarė kiek galima toliau plaukti aukštyn Gailes- 
tingumo upe. Taigi didelė dalis kelio turėjo būti nelabai 
varginga, ir jie tikėjosi galėsią valtimi vežtis maistą 
bei ginklus kone iki pat vakarinio salos kranto. 

Reikėjo nuspręsti, ką būtina su savimi pasiimti, tu- 
rint galvoje, kad galbūt teks parsigabenti kokius nors 
daiktus į Granitinius rūmus. Jeigu netoli salos, kaip buvo 
manoma, iš tikrųjų sudužo laivas, tai jūra bus išmetusi 
į krantą nemaža daiktų, gal netgi labai naudingų. Žino- 
ma, vežimėlis būtų buvęs patogesnis už menką luotą, ta- 
čiau sunkų ir gremėzdišką vežimėlį būtų reikėję patiems 
tempti, ir Penkrofui teko apgailestauti, kad dėžėje ne- 
buvo ne tik „pusės svaro tabokėlės“, bet ir poros stiprių, 
grynakraujų Niudžersio arklių, kurie kolonistams būtų 
labai pravertę. 

Sairas Smitas buvo numatęs kelionėje išbūti ne ilgiau 
kaip tris dienas, ir Nabas sukrovė į valtį tokiam laikui 
reikalingą maisto kiekį — sūdytos mėsos, keletą galonų 
alaus ir dracenos šaknų gėrimo. Be to, kolonistai tikėjosi 
maisto atsargą papildyti kelionėje, todėl Nabas dėl visa 
ko įsidėjo ir kilnojamąją krosnelę. 

Jie dar pasiėmė du kirvius, kad turėtų kuo skintis 
kelią per miško tankynę, taip pat binoklį ir kišeninį kom- 
pasą. 

Iš ginklų pasirinko abu titnaginius šautuvus, kurie 
čia labiau tiko, nei pistoniniai šautuvai. Mat titnaginiams 
šautuvams reikėjo tiktai titnago, o jo nesunku buvo gau- 

ti, tuo tarpu pistonų atsarga, dažnai šaudant, galėjo grei- 
tai išsibaigti. Keleiviai taip pat pasiėmė karabiną, šiek 
tiek šovinių ir parako, — abiejose statinaitėse parako buvo 
apie penkiasdešimt svarų, be to, inžinierius ketino vietoj 
jo pagaminti kažkokios sprogstamosios medžiagos. Kar- 
tu su šaunamaisiais ginklais ėmė ir penkis medžioklinius 
peilius su odinėmis makštimis. Taip apsiginklavus, buvo 
galima drąsiai leistis tolyn į neištirtą mišką, o prireikus 
ir gintis nuo priešų. | 

Nėra ko nė kalbėti, kad Penkrofas, Herbertas ir Na- 
bas, iki dantų apsiginklavę, tiesiog nesitvėrė džiaugsmu, 
nors Sairui Smitui prižadėjo be reikalo nepaleisti nė vie- 
no šūvio. 

Šeštą valandą ryto piroga buvo nuleista į vandenį. 
Keleiviai, nepalikdami ir Topo, sulipo į ją ir nuplaukė 
jūra Gailestingumo upės žiočių link. 

Potvynis buvo prasidėjęs vos prieš pusvalandį, taigi 
turėjo užtrukti dar kelias valandas, o tuo reikėjo pasi- 
naudoti, nes vėliau, prasidėjus atoslūgiui, plaukti prieš 
srovę būtų buvę sunku. Po trijų dienų turėjo stoti mė- 
nulio pilnatis, todėl potvynis buvo didelis, ir piroga, jo 
varoma aukštupio link, net be irklų sparčiai nėrė tarp 
aukštų krantų. 

Po keliolikos minučių kolonistai priplaukė upės vin- 
gį ir atsidūrė toje vietoje, kur prieš pusę metų Penkro- 
fas buvo surišęs pirmąjį plaustą. 

Čia upė gana staigiai sukosi į pietvakarius ir toliau 
tekėjo didelių spygliuočių medžių paūuksmėje. 

Gailestingumo upės krantai buvo labai vaizdingi. Sai- 
Tas Smitas ir jo draugai gėrėjosi gamtos grožybėmis, ku- 
rias ji taip lengvai sukuria, derindama tarpusavy miškus 
ir upes. Plaukiant valčiai tolyn, medžių rūšys vis kei- 
tėsi. Dešiniajame krante pakopomis kilo puikios šimtame- 
tės guobos, kurių mediena ilgai negenda vandenyje, to- 
dėl jas taip brangina laivų statytojai. Buvo. čia ir ištisos 
giraitės kitų medžių, priklausančių tai pačiai guobų šei- 
mai; pasitaikė ir dilgėlinių medžių, kurių vaisiai duoda 
naudingą produktą — aliejų. O dar toliau Herbertas pa- 
stebėjo keletą lardizabalinių medžių, — iš lanksčių, van- 
deny išmirkytų jų šakų gaunami puikiausi lynai, — ir po- 

rą ar trejetą juodmedžių, sodriai tamsios spalvos su ving- 
riomis rainelėmis. 

Tose vietose, kur bass lengva priplaukti prie kran- 
to, valtis sustodavo. Gedeonas Spiletas, Herbertas ir Penk- 
rofas, su šautuvais rankose, Topo lydimi, apžiūrėdavo 
pakrantę. Čia pasitaikydavo ne tik įvairių paukščių, bet 
ir naudingų augalų, kurių niekinti nevertėjo. Jaunasis 
gamtininkas buvo labai patenkintas, radęs laukinio špi- 
nato giminaitį iš balandinių šeimos ir daugybę kryžma- 
žiedžių augalų, priklausančių kopūstinių genčiai,— juos, 
be abejo, buvo galima auginti, persodinus į kitą dirvą; 
čia augo pievinės pipirnės, krienai, ropės ir nedideli, met- 
ro aukštumo, keroti augalai, apžėlę plaukeliais, su rus- 
vomis sėkliukėmis. | 

— Ar žinai, koks čia augalas?— paklausė Herbertas 
jūrininką. 

— Ogi tabakas! — sušuko Penkrofas, tikriausiai nema- 
tęs savo pamėgto žolyno kitokiu pavidalu, kaip tik pyp- 
kėje. 

— Ne, Penkrofai! — atsakė Herbertas.— Ne tabakas, 
o garstyčia. 

— Garstyčia tai garstyčia, — tarė jūrininkas, — bet jei- 
gu tu, sūneli, kartais pamatytum kur tabaką, tai jau ne- 
praeik pro šalį. 

— Rasime kada nors ir šito gero! — pasakė Gedeonas 
Spiletas. 

— Kaip būtų puiku! — šūktelėjo Penkrofas.— Iš tiesų, 
tą dieną mūsų saloje nebent tik paukščių pieno betrūktų! 

Jie rūpestingai kasė iš žemės įvairius augalus ir ne- 
šė į pirogą, kurioje visą Už sėdėjo Sairas Smitas ir 
kažką sau vienas mąstė. 

"Žurnalistas, Herbertas ir Penkrofas keletą kartų buvo 


buvo ne toks status, o kairysis miškingesnis. Inžinierius 
pagal kompasą nustatė, jog nuo pirmojo. vingio upė tre- 
jetą mylių teka iš pietvakarių į šiaurės rytus beveik tie- 
sia linija. Toliau jos tėkmė galbūt keitėsi, upė gal sukosi 
į šiaurės vakarus, Franklino kalno link, kur tarp kalnyno 
atšakų tikriausiai turėjo būti jos ištaka. 

Gedeonui Spiletui pavyko ant kranto sugauti keletą 
vištinių šeimos paukščių — du patinėlius ir dvi pateles. 
Tie paukščiai buvo su ilgais, laibais snapais, ilgu kaklu, 
trumpais sparnais ir tarytum visai be uodegų. Herbertas 
teisingai atspėjo, kad tai dengtauodegiai, ir tuojau pat 
buvo nuspręsta juos padaryti pirmaisiais būsimojo paukš- 
tyno gyventojais. | 

Tačiau šautuvai iki šiol dar tylėjo, ir tik tuomet, kai 
pasirodė gražus, į tulžį panašus paukštis, Tolimųjų Va- 
karų miškuose nuaidėjo pirmas šūvis. 

— Pažįstu aš jį! — riktelėjo Penkrofas, kurio šautu- 
vas tarsi pats savaime iššovė. 

— Ką pažįstate?— paklausė žurnalistas. 

— Nagi tą paukštį! Tai jisai nuo mūsų paspruko, kai 
pirmą kartą tyrinėjome salą — jo vardu mes ir mišką 
pavadinome! 

— Žakamaras! — sušuko Herbertas. | 

Iš tikrųjų, tai buvo žakamaras, labai gražus paukštis 
gana šiurkščiomis plunksnomis, blizgančiomis metaliniu 
atspalviu. Keli šratai nudėjo žakamarą vietoje, ir Topas 
jį atnešė į valtį, o paskui dar atvilko kokį tuziną kuo- 
duotų papūgėlių lorių iš dvipirščių šeimos, didumo su- 
lig karvelių; jų plunksnos buvo ryškiai Žalios, pusė spar- 
nų — avietinės spalvos, o kuodelis su baltu apvadu. Tai 
jaunasis Herbertas buvo paleidęs taiklų šūvį ir tuo labai 
didžiavosi. Papūgėlės skanesnės už žakamarą, nes šio 
mėsa gana kieta, tačiau Penkrofą buvo sunku įtikinti, 
kad pasaulyje gali būti geresnis laimikis už jo nušautą 
žakamarą. 

Dešimtą valandą ryto piroga priplaukė antrą upės 
vingį — per penkias mylias nuo žiočių. Keleiviai čia su- 
stoję papusryčiavo ir kokį pusvalandį ilsėjosi, įsitaisę 
aukštų, gražių medžių pauksmėje. 

Upės plotis čia siekė šešiasdešimt ar septyniasdešimt 
pėdų, o gylis — šešias pėdas. Inžinierius pastebėjo, kad 
į upę įteka daug intakų, dėl to ji darosi vandeningesnė, 
tačiau visi tie upeliukai valtimi plaukti netinka. O miš- 
kas, kolonistų vadinamas Žakamaro mišku, taip pat To- 
limųjų Vakarų miškas tęsėsi vis toliau, ir atrodė, jam 
galo nebus. Bet nei tankumyne, nei upės pakrantėje ne- 


221 


“Do you know what this is?" 


buvo jokio ženklo, kad žmogus kur gyventų. Keleiviai 
nieko neužtiko, kas rodytų čia lankiusis žmones, ir buvo 
aiškų, jog kirvis dar nėra palietęs šių medžių, o medžiok- 
linis peilis dar nėra kapojęs lianų, nusidriekusių nuo vie- 
no kamieno į kitą, tarp tankių krūmų ir aukštos žolės. 
Ir jeigu žmonės, sudužus laivui, išlipo į salą, tai tikriau- 
siai bus prisiglaudę kur nors ant kranto, prie jūros, o ne 
čia, neįžengiamose tankynėse. | 

Todėl inžinierius ir ragino draugus, norėdamas kuo 
greičiau pasiekti vakarinį Linkolno salos krantą, iki ku- 
rio, jo apskaičiavimu, turėjo būti bent penketas mylių. 
Jie vėl leidosi į kelionę, ir nors jiems atrodė, kad upės 
vaga eina ne į pajūrį, o suka Franklino kalno link, ta- 
čiau buvo nutarta plaukti tol, kol piroga nesieks upės 
dugno. Taip jie galėjo išsaugoti savo jėgas ir laimėti 
laiko, o einant tiesiai per mišką, būtų reikėję skintis ke- 
lią kirviais. 

Bet netrukus srovė paliovė variusi jų luotą, gal dėl 
to, kad susilpnėjo potvynis, — iš tiesų, jau buvo laikas 
prasidėti atoslūgiui —o gal dėl to, kad potvynis taip 
toli nuo Gailestingumo upės žiočių nebebuvo jaučiamas. 
Teko imtis irklų. Nabas ir Herbertas susėdo ant suolelio, 
Penkrofas — prie vairinio irklo, ir piroga vėl ėmė plauk- 
ti prieš srovę. 

Kuo toliau jie yrėsi į Tolimųjų Vakarų miškus, tuo 
miškas ėjo retyn. Medžiai augo nebe taip tankiai, vie- 
tomis net pavieniui. Bet dėl to, kad čionai buvo daug 
erdvės, šviesos ir oro, medžiai laisvai sau kerojo ir at- 
rodė tikrai puikūs. 

Ir kokia vešli tų platumų augmenija! Vien pažvelgęs 
į tuos medžius, botanikas nesvyruodamas būtų galėjęs 
pasakyti, kurioje lygiagretėje yra Linkolno sala. 

— Eukaliptai! — sušuko Herbertas. 

Tai iš tikrųjų buvo tie didingi medžiai, paskutinieji 
subtropinės zonos milžinai, giminingi eukaliptams, au- 
gantiems Australijoje ir Naujojoje Zelandijoje — toje pat 
geografinėje platumoje, kaip ir Linkolno sala. Kai kurie 
iš jų turėjo du šimtus pėdų aukščio. Kamieno apimtis 
prie žemės siekė dvidešimt pėdų, o žievė, aptekusi kvap- 
niais sakais, buvo penkių colių storio. Nėra pasaulyje 

nieko nuostabesnio ir savitesnio už tuos milžiniškus mir- 
tinių šeimos medžius, — jų lapai skiausčiai atsukti į švie- 
są, todėl neužstoja EeujeS spindulių, praleidžia juos iki 
pat žemės. 

Po eukaliptais buvo sužėlusi sodri žolė, iš jos būriais 
kilo maži paukštyčiai, saulės spinduliuose tviskėdami lyg 
sparnuoti rubinai. 

— Tai bent medeliai! — šūktelėjo Nabas.— Tik ar yra 
iš jų kokios naudos? 

— Et! — atsiliepė Penkrofas.— Matyt, esama pasauly- 
je milžinų medžių, kaip ir milžinų žmonių! Jie tinka tik 
prekyvietėse rodyti, — kokia dar gali būti iš jų nauda! 

— Manau, kad klystate, Penkrofai,— tarė Gedeonas 
Spiletas,— eukaliptai pradedami naudoti —ir labai sėk- 
mingai: iš jų daromi gražūs daiktai. 

— Be to,— pridūrė Herbertas,— eukaliptai priklauso 
tai medžių grupei, kurioje yra daugybė naudingų rūšių: 
feichoa medis, duodantis feichoa vaisius, gvazdikmedis, 
iš kurio žiedų gaminami prieskoniai; granatmedis, vedan- 
tis granatus; eugenia cauliilora — iš jos vaisių gamina- 
mas visai neblogas vynas; mirta ugni — jos sultys yra 
skanus alkoholinis gėrimas; mirta caryophyllus — iš jos 
žievės gaminamas puikus cinamonas; eugenia pimenta, 
duodanti ankštinius Jamaikos pipirus; paprastoji mirta, 
kurios uogos vartojamos vietoj pipirų; eucalypius robus- 
ia — iš jo gaminamos labai skanios manų kruopos; euca- 
lyptus Gunei — iš raugintų jo sulčių daromas alus; pa- 
galiau vadinamieji „gyvybės medžiai“ arba „geležiniai 
medžiai“, priklausantys tai pačiai mirtinių šeimai, turin- 
čiai keturiasdešimt šešias gentis ir tūkstantį tris šimtus 
rūšių. 

Jaunuolio niekas nepertraukė, ir jis su įkvėpimu iš- 
dėstė šią botanikos pamoką. Sairas Smitas jo klausėsi 
šypsodamasis, o Penkrofas — su tokiu pasididžiavimu, ku- 
rio neįmanoma aprašyti. | 

— Visa tai puikų, Herbertai,— tarė jūrininkas,— bet 
aš galiu. kirsti lažybų, kad tie naudingieji augalai, ku- 
riuos tu čia mums išvardijai, nėra tokie milžinai kaip šie 
medžiai! 

— Kas tiesa, tai tiesa, Penkrofai. 

for lunch. 


Here they balted 


— Vadinasi, mano teisybė, — spyriojosi jūrininkas, — 
milžinai niekam netinka! 

— Klystate, Penkrofai — tarė inžinierius.— Kaip tik 
šie milžiniški eukaliptai, po kuriais sustojome, daug kam 
tinka. 

— O kam taip? 

— Tuose kraštuose, kur jie auga, esti sveikesnis oras. 
Ar žinote, kaip juos vadina Australijos ir Naujosios Ze- 
landijos gyventojai? 

— Ne, misteri Sairai. 

— Juos vadina „drugio medžiais". 

— Tai jie padeda plisti drugiui? 

— Priešingai, apsaugo nuo jo. 

— Štai kaip! Užsirašau,— tarė žurnalistas. 

— Užsirašykite, mielasis Spiletai,— įrodyta, kad euka- 
liptai daro kraštą sveikesnį. Ši pačios gamtos teikiama 
gera priemonė buvo išbandyta Europos pietuose ir Šiau- 
rės Afrikoje, kur dirvožemis ypatingai pelkėtas. Ir kas 
gi pasirodė? Vietinių gyventojų sveikatingumas pamažu 
ėmė gerėti. Tose srityse, kur auga eukaliptų miškai, ma- 
liarija niekas neserga. Šis faktas nebekelia jokių abejo- 
nių, o tai labai malonu ir mums, Linkolno salos kolo- 
nistams. 

— Na ir sala! Kokia palaiminga mūsų sala! — šūkte- 
lėjo Penkrofas.— Sakau, kad čia yra visko, ko tik no- 

„ jeigu dar tiktai... 

— Ir to gero bus, Penkrofai, būtinai surasime, — tarė 
inžinierius.— O dabar laikas vėl keliauti, mes as 

tol, kol upė pasidarys visai sekli. 

Taigi keleiviai toliau tyrinėjo kraštą. Jie siipiaukė 
dar porą mylių tarp eukaliptų, kurie šioje salos dalyje 
buvo iškilę aukščiau už visus kitus medžius. Kiek tik 
akis užmato, eukaliptų miškai tęsėsi abipus Gailestingu- 
mo upės, o ji vingiavo suspausta tarp stačių žaliuojan- 
čių krantų. Vietomis jos vaga buvo prižėlusi aukštų žolių, 
iš vandens kyšojo aštrios uolos, dėl to irtis buvo sunku, 
ir Penkrofas turėjo varyti valtį, atsispirdamas kartimi 
į upės dugną. Buvo matyti, kad upė pamažu eina vis sek- 
lyn ir kad netrukus teks visiškai sustoti. Saulė jau slinko 
vakarop, žemėje driekėsi ilgi medžių šešėliai. Sairas Smi- 

tas, suprasdamas, kad ligi sutemos pasiekti vakarinio 
salos kranto jiems nepavyks, nutarė pernakvoti toje vie- 
toje, kur dėl upės seklumo nebebus įmanoma toliau plauk- 
ti: Jo manymu, iki pajūrio dar buvo likusios penkios 
ar šešios mylios; taigi gana geras kelio galas, ir nevertėjo 
žygiuoti nakčia, ypač tais nepažįstamais miškais. 

Valtis plaukė prieš srovę per mišką, kuris darėsi vis 
tankesnis, ir atrodė, jog ir žvėrių jame buvo daugiau, 
nes jūrininkas, jeigu tik jo neapgavo akys, matė po me- 
džius karstantis būrius beždžionių. Retkarčiais tai viena, 
tai kita beždžionė, sustojusi netoli valties, žiūrėdavo į ke- 
leivius be jokios baimės, tarsi pirmą kaitą matydama 
žmones ir dar nežinodama, kad jų reikia bijoti. Tas bež- 
džiones būtų buvę labai lengva šaudyti, tačiau Sairas Smi- 
tas užgynė beprasmiškai jas naikinti, nors aistringam me- 
džiotojui Penkrofui gerokai niežtėjo rankas. Be to, šau- 
dyti buvo neatsargų, kadangi stiprios ir nepaprastai vik- 
rios beždžionės įpykusios esti baisiai pavojingos, todėl 
geriau jų neerzinti. 

Tiesa, jūrininkas į beždžiones žiūrėjo grynai kulina- 
riniu požiūriu, — iš tikrųjų, tų žolėdžių gyvūnų mėsa la- 
bai skani. Bet keleiviams maisto atsargos nebuvo reika- 
lingos, ir jie nenorėjo tuščiai eikvoti šovinių. 

Apie ketvirtą valandą dienos plaukti Gailestingumo 
upe pasidarė dar sunkiau, nes kelią beveik užtvėrė dumb- 
liai ir akmenys. Krantai kilo vis aukštyn: upė rangėsi tarp 
pirmųjų Franklino kalno atšakų. Matyt, nebetoli buvo 
jos pradžia, kur kaupėsi vandenys, tekantys nuo pietinių 
kalno šlaitų. 

— Nepraeis nė ketvirtis valandos, ir mes turėsime 
sustoti, misteri Sairai. 

— Ką gi, Penkrofai, sustosime ir ten pat pernakvo- 
sime. 

— O ar toli nuplaukėme nuo Granitinių rūmų?— pa- 
klausė Herbertas. 

* — Kokias septynias mylias, — atsakė inžinierius,— bet 
aš priskaitau ir upės vingius, dėl jų mes nukrypome į 
šiaurės vakarus. 

— Gal plauksim toliau$— paklausė žurnalistas. 

The monkcys studied the colonists. 


— Taip, kol tik įmanoma plaukti, — atsakė Sairas Smi- 
tas.— Rytoj auštant paliksime valtį ir, tikiuosi, per po- 
Tą valandų nueisime iki jūros, o per visą dieną ištirsime 
pakrantės ruožą. 

— Pirmyn! — šūktelėjo Penkrofas. 

Bet netrukus valtis pradėjo siekti akmenuotą upės 
dugną. Upė čia turėjo ne daugiau kaip dvidešimt pėdų 
pločio. Viršuje susipynusios tankios medžių šakos suda- 
rė tarytum žalius skHautus, dėl to upę gaubė prieblanda. 
Gana aiškiai girdėjosi krioklio ūžesys, ir tai buvo ženk- 
las, kad netoliese yra natūrali užtvanka. 


Iš tikrųjų, už upės posūkio keleiviai pro medžius iš- 
vydo nedidelį krioklį. Valtis atsitrenkė į dugną, o po 
kelių minučių kolonistai ją pririšo dešiniajame krante 
prie medžio. 

Buvo maždaug penkta valanda. Paskutiniai besilei- 
džiančios saulės spinduliai skverbėsi pro tankią lapiją ir 
lūžo vandens čiurkšlėse, o smulkūs purslai, tikšdami vė- 
duokle, mirgėjo visomis vaivorykštės spalvomis. Toliau 
Gailestingumo upė dingo miško brūzgynuose — ten, kur 
buvo jos ištaka. Surinkusi vandenis iš daugelio intakų, 
arčiau žiočių ji atrodė jau kaip tikra Ups, o čia tebuvo 
tik skaidrus seklus upokšnis. 


Šiame gražiame kampelyje keleiviai ir sustojo nak- 
vynės. Jie iškrovė valtį, nedidelėje dilgėlinių medžių gi- 
Taitėje susikūrė ugnį ir paruošė vakarienę. Tuose pat 
medžiuose tarp šakų Sairas Smitas ir jo draugai prireikus 
galėjo nakčia rasti saugią prieglaudą. 

Vakarienę pavalgė greitai, nes visi buvo labai išal- 
kę, ir dabar reikėjo tik gulti. Bet vos tiktai sutemus, 
pasigirdo kažkokių žvėrių urzgimas ir riaumojimas, to- 
dėl keleiviai įmetė į ugnį daugiau šakų, kad laužas deg- 
tų visą naktį ir žėruojanti liepsna saugotų miegančiuosius. 
Nabas ir Penkrofas pasikeisdami budėjo ir be gailesčio 
pleškino žagarus. Turbūt jie neklydo, tardamiesi matę 
kažkokių žvėrių šešėlius: žvėrys slankiojo aplink stovyklą 
ir šmėkščiojo tarp medžių šakų. Tačiau naktis praėjo be 
nuotykių, ir rytojaus dieną, spalio 31-ąją, penktą valandą 
ryto visi jau buvo ant kojų, ruošdamiesi toliau keliauti. 


226 


Ketvirtas skyrius 


Keliaujant į pajūrį. — Beždžionės.— Dar viena upė.— Kodėl nejaučiamas 
potvynis.— Miškas vietoj kranto.— Roplio kyšulys — Herbertas pavydi 
" Gedeonui Spiletui.— Kaip dega bambukas. 


Šeštą valandą ryto kolonistai po pusryčių leidosi į 
kelionę, norėdami kuo greičiau pasiekti vakarinį kran- 
tą. Per kelias valandas jie gali ten nueiti? Sairas Smi- 
tas buvo sakęs, kad per dvi, bet tikriausiai viskas pri- 
klausė nuo to, kokių kliūčių jiems pasitaikys kelionėje. 
Tolimųjų Vakarų miškas šiame pakraštyje, matyt, bu- 
vo labai tankus — čia augo įvairiausių rūšių medžiai. Tai- 
gi keleiviams turbūt reikės kirviais skintis sau kelią per 
bruzgynus, kur susipynę krūmai, žolės ir lianos, žinoma, 
neišleidžiant iš rankų ir šautuvų, nes juk nakčia buvo 
girdėti plėšriųjų Žvėrių riaumojimas. 

Stovyklos vietą tiksliai buvo galima nustatyti pagal 
Franklino kalną. Ugnikalnis stūksojo šiaurėje, bent už 
trejeto mylių. — vadinasi, norint išeiti į pajūrį, reikėjo 
keliauti tiesiog į pietvakarius. 

Kolonistai rūpestingai pririšo valtį ir iškeliavo. Penk- 
rofas ir Nabas nešė maisto atsargą, kurios nedideliam 
būreliui drąsiai galėjo užtekti bent porai dienų. Buvo nu- 
spręsta nemedžioti. Inžinierius savo draugams patarė be 
reikalo nešaudyti ir tokiu būdu neišsiduoti, kad jie yra 
netoli jūros kranto. 

Pirmiausia jie kirviais pravalė sau taką tarp tankių 
brūzgynų kiek aukščiau krioklio, ir Sairas Smitas su kom- 
pasu rankoje leidosi pirmyn, rodydamas draugams kelią. 

Kone visi šioje miško dalyje augantys medžiai jau 
buvo jų matyti prie ežero ir ant Plataus Akiračio plyn- 
aukštės. Čia augo Himalajų kedrai, Duglo pocūgės, ka- 
zuarinos, gumamedžiai, eukaliptai, dracenos, hibiskai, ked- 
rai ir kitų rūšių medžiai, bet jie kerojo taip tankiai, jog 
beveik visi buvo žemaūgiai. Keleiviai į priekį slinko la- 
bai pamažu, visą laiką skindami sau taką, kurį vėliau 
Sairas Smitas galvojo sujungti su keliu, einančiu palei 
Raudonąjį upelį. 

Jie žygiavo vis žemyn, leisdamiesi plačiomis teraso- 
mis, būdingomis orografinei salos sistemai; dirvožemis 
buvo sausas, bet augmenija labai vešli, tad drėgmę jai 
tikriausiai teikė požeminės versmės, o gal netoliese te- 
kėjo koks upokšnis. Tačiau Sairas Smitas, kai buvo įko- 
pęs į užgesusį ugnikalnį, nepastebėjo daugiau jokių 
upokšnių, tiktai Raudonąjį upelį ir Gailestingumo upę. 

Kelias valandas taip ėję, kolonistai vėl užtiko išti- 
sus būrius beždžionių, kurios nepaprastai smalsiai juos 
stebėjo, turbūt pirmą kartą matydamos žmones. Gedeonas 
Spiletas juokais klausinėjo, ar tik šie vikrūs ir stiprūs 
keturrankiai nelaiko jo paties ir jo draugų išsigimusiais 
savo viengenčiais. Iš tiesų, skverbdamiesi per krūmų raiz- 
gynus, keleiviai kiekviename žingsnyje stoviniavo, pai- 
niojosi tarp lianų, klupčiojo ant išvirtusių medžių ir ne- 
būtų galėję pasigirti vikrumu prieš beždžiones, kurios 
lengvai šokinėjo nuo šakos ant šakos, įveikdamos bet 
kokias kliūtis. Beždžionių buvo labai daug, tik laimė, 
kad nieko pikto jos nedarė. | 

Pasitaikydavo čia ir šernų, agučių, kengūrų bei įvai- 
rių graužikų, 0 porą ar trejetą kartų keleiviai matė 
sterblinį lokį. Penkrofas su didžiausiu malonumu būtų 
paleidęs į žvėrį keletą kulkų. 

— Medžioti dar neleidžiama,— kalbėjo jis.— Šokinė- 
kite kol kas, bičiuliai, ramiai sau bėgiokite ir skraidy- 
kite. Grįždami mes dar su jumis pasišnekėsime. 

Pusę dešimtos ryto kelią jiems užkirto kažkoks kal- 
nų upelis, turintis trisdešimt ar keturiasdešimt pėdų plo- 
čio. Jis buvo labai sraunus, bangos šniokšdamos plakėsi 
į uolas. Valtimi plaukti šiuo giliu ir skaidriu upokšniu 
nebūtų buvę įmanoma. 

-— Štai kelias ir atkirstas! — šūktelėjo Nabas. 

— Ne,— atsakė Herbertas, — juk čia mažas upeliukas, 
ir mes jį perplauksim. 

— O kam?— tarė Sairas Smitas.— Aišku, kad jis teka 
į jūrą. Eikim kairiuoju krantų; galiu lažintis, kad upe- 
lis labai greit mus nuves prie jūros. Einam! 

— Palaukit, bičiuliai! — sušuko žurnalistas.— O kaip 
mes tą upelį pavadinsimį Tegu mūsų = nelieka 
baltų dėmių. | 

— Teisingai! — pritarė Penkrofas. 

— Nagi, drauguži, sugalvok jam vardą, — kreipėsi in- 
žinierius į Herbertą. 

— O gal geriau palaukti ir pirma ištirti upelį iki pat 
žiočių? — paklausė jaunuolis. | 

— Tebūnie taip, — tarė Sairas Smitas.— Eikim pasro- 
viui, tik greičiau! 

— Dar luktelkit! — šūktelėjo Penkrofas. 

— Kas atsitiko? — paklausė žurnalistas. 

— Medžioklė uždrausta, bet žvejoti, manau, leidžia- 
ma. į 

— Negalima gaišti laiko, — atsakė inžinierius. . 

— Tik penketą minučių, — prieštaravo Penkrofas.— Aš 
jus sutrukdysiu tik penketą minučių — mūsų pietų labui. 

Penkrofas atsigulė ant kranto, įkišo į sraunų vande- 
nį rankas ir bematant prigaudė kelis tuzinus puikių vė- 
žių, kurių knibždėte knibždėjo tarp uolų. 

— Geras bus užkandis! — sušuko Nabas, peaEeoliEs 
savo draugui. 

— Juk aš sakiau, kad šioje saloje visko yra, tik nėra 
tabako, — atsidusęs sumurmėjo Penkrofas. 

Per penkias minutes jūrininkas ir Nabas prigaudė dau- 
gybę vėžių, nes upelyje buvo tikras jų knibždėlynas. Vė- 
žiai buvo mėlynais, tarsi kobaltiniais šarvais ir nedidelė- 
mis žnyplėmis. Prisidėję vėžių pilną maišelį, kolonistai 
vėl leidosi į kelionę. 

Eiti pagal upelį buvo lengviau, ir keleiviai dabar žy- 
giavo gana Sparčiai. Bet ir čia aplizkui nebuvo matyti 
jokio ženklo, kad žmogus kur gyventų. Tik retkarčiais 
pasitaikydavo kokios pėdos, išmintos didelių gyvūnų, 
ėjusių prie upelio gerti, o daugiau nieko. Suprantama, 
ne šioje Tolimųjų Vakarų miškų dalyje pekaris buvo ga- 
vęs šratą, dėl kurio Penkrofas neteko danties. 

Tačiau Sairas Smitas, stebėdamas jūros link tekantį 
sraunų upelį, priėjo išvadą, kad vakarinio salos kranto 
esama daug toliau, negu jie manė. Iš tikrųjų, jau buvo 
prasidėjęs potvynis, ir įeigu upelio žiotys būtų buvusios 
vos už kelių mylių, tai potvynis jo vandenis būtų varęs 
atgal. Tuo tarpu upė sruveno natūraliu savo vagos nuo- 
takumu. Inžinierius tuo labai stebėjosi ir nuolat žvelgė 

į kompasą, tikrindamas, ar tik vingiuota tėkmė nesuka 
atgal į Tolimųjų Vakarų miškus. 

Upelis darėsi vis platesnis ir tekėjo vis lėčiau. Medžiai 
dešiniajame krante augo taip pat tankiai, kaip ir kai- 
riajame, pro juos nieko negalėjai matyti, bet šis miš- 
kas, žinoma, buvo negyvenamas, kadangi Topas nelojo, 
Oo protingasis šuo tuojau būtų ėmęs skardenti, jeigu ne- 
toli upelio būtų įsikūrę žmonės. 

Pusę vienuoliktos Herbertas, truputį aplenkęs savo 
draugus, staiga sustojo ir, didžiai nustebindamas Sairą 
Smita, sušuko: 

— Jūra! - 

Po keliolikos sekundžių keleiviai išėjo į pamiškę ir 
išvydo vakarinį salos krantą. | 

Bet kaip skyrėsi šis krantas nuo rytinio, kur jie bu- 
vo bangų išmesti! Čia nei granitinio kalnagūbrio, nei 
rifų, nei smiltyno! Visa pakrantė buvo apaugusi mišku, 
bangos ritosi iki pat medžių, nulinkusių prie vandens. 
Tai nebuvo paprastas krantas, kokį dažniausiai sukuria 
gamta, patiesdama platų smėlio kilimą ir keistai suvers- 
dama uolas,— tai buvo nuostabi pamiškė, priaugusi gra- 
žiausių pasaulyje medžių. Upės vaga ėjo taip aukštai, 
kad jūra jos nesiekdavo net per didžiausius potvynius; 
derlingoje dirvoje, susidariusioje ant granitinio pagrin- 
do, puikūs. visokių rūšių medžiai buvo suleidę tokias pat 
tvirtas šaknis, kaip ir salos viduryje. 

Kolonistai atsidūrė prie nedidelio užutekio, „kuriame 
nebūtų išsitekę net pora ar trejetas žvejų laivų; čia ir 
buvo upelio žiotys, tačiau pats upelis ne iš lėto plaukė 
į jūrą nuožulnia vaga, o garmėjo iš keturių dešimčių 
pėdų aukščio ar net dar iš aukščiau, — štai kodėl jūros 
potvynis nepakeisdavo jo tėkmės. Turbūt net per didžiau- 
sius potvynius Ramiojo vandenyno bangos nesiekdavo 
upelio krantų, nes čia buvo susidaręs nelyginant natū- 
ralus šliuzas, ir, be abejo, tiktai per milijonus metų van- 
denys galėjo nudildyti granitinį jo dugną ir pragraužti 
upeliui patogų kelią į jūrą. Todėl, visiems susitarus, tas 
upelis buvo pavadintas Krioklio upeliu. 

Miškas tęsėsi į šiaurę pačiu pajūriu kone dvi diiias: 
o toliau jis retėjo, ir už medžių išilgai kranto, einančio 

beveik tiesia linija, dunksojo vaizdinga kalvų virtinė. 
Visa pietinė pakrantės dalis nuo Krioklio upelio iki Rop- 
lio kyšulio buvo ištisai apaugusi mišku, jūros bangos 
skalavo didingus medžius, kurių vieni stovėjo statūs, kiti 
rymojo palinkę prie vandens. Būtent čia, Gyvatės pusia- 
salyje, reikėjo toliau ieškoti žmonių iš sudužusio laivo, 
nes tik šioje pakrantės dalyje, o ne kur nors kitur, ny- 
kiuose uolynuose, jie galėjo susirasti prieglobstį. 

Oras-buvo labai gražus, dangus giedras, ir nuo aukš- 
to uolėto kranto, kur Nabas su Penkrofu ruošė pietus, 
toli buvo matyti. Bet horizonte nebaltavo nė viena burė. 
Visoje pakrantėje, kiek tik akys galėjo aprėpti, nesi- 
matė nei valties, nei sudužusio laivo nuolaužų. Tačiau 
Sairas Smitas nusprendė vis tiek tyrinėti pajūrį iki pat 
Gyvatės pusiasalio galo. 

Pietus visi greit pavalgė, ir pusę dvyliktos Sairas Smi- 
tas davė ženklą ruoštis į kelionę. Prieš akis buvo ne 
akmenuotas krantas, ne smėlėtas pajūrio ruožas, o miško 
tankmė prie pat vandens, per kurią jiems reikėjo skverb- 
te skverbtis. 

Nuo Krioklio upelio žiočių iki Roplio kyšulio buvo 
apie dvylika mylių. Geru keliu tokį atstumą būtų buvę 
galima nueiti per keturias valandas, bet kolonistai ėjo 
perpus lėčiau, nes teko sukiotis tarp medžių, skinti tan- 
kius krūmynus ir kapoti lianas, tarp kurių painiojosi ko- 
jos. Dėl to kelionė užtruko daug ilgiau. 

Keleiviai niekur neaptiko laivo avarijos pėdsakų. Bet 
Gedeonas Spiletas pagrįstai samprotavo, kad bangos ga- 
lėjo viską nunešti tolyn į jūrą, todėl, jeigu net ir nepa- 
vyktų rasti jokių nuolaužų, dar negalėtume tvirtinti, kad 
jūra nebuvo išmetusi sudužusio laivo į vakarinį Linkolno 
salos krantą. 

Žurnalistas samprotavo teisingai, be to, nuotykis su 
šratu buvo neginčijamas įrodymas, jog ne anksčiau kaip 
prieš tris mėnesius saloje kažkas šaudė iš šautuvo. 

Buvo jau penkta valanda vakaro, o iki Gyvatės pu- 
siasalio galo dar liko pora mylių kelio. Kolonistai aiš- 
kiai suprato, kad, priėję Roplio kyšulį, nebespės prieš 
saulėlydį grįžti į savo stovyklą netoli Gailestingumo upės 
ištakos, kur buvo sustoję praeitą vakarą, todėl teks per- 

nakvoti kyšulyje. Maisto jie dar turėjo pakankamai, ir 
tuo reikėjo tik džiaugtis, nes žvėrių šiame miško pakraš- 
tyje prie pat jūros nepasitaikė užtikti. Bet užtat paukš- 
čių buvo begalės: aplinkui skraidė žakamarai, kuruku, 
tragopanai, tetervinai, mažos ir didelės papūgos, kakadu, 
fazanai, karveliai ir šimtai kitokių sparnuočių. Nebuvo 
tokio medžio, kuriame nebūtų buvę lizdo, ir nebuvo to- 
kio lizdo, kuriame nebūtų girdėjęsi sparnų plasnojimo! 

Septintą valandą vakaro išvargę, nusikamavę kelei- 
viai priėjo keistai užsirietųsį Roplio kyšulį. Miškas čia 
baigėsi, ir jūros krantas salos pietuose turėjo įprastą vaiz- 
dą — su uolomis, rifais ir smėlio seklumomis. Gal čionai 
kur nors ir buvo išmestas sudužęs laivas, bet jau temo, 
todėl tyrinėjimą teko atidėti iki rytojaus. 

Penkrofas ir Herbertas ėmė ieškoti nakvynei tinka- 
mos vietos. Miško pakraštyje jaunuolis nustebęs išvydo 
tankią bambukų giraitę. 

— Vertingas atradimas! — šūktelėjo jis. 

— Kodėl vertingas?— paklausė Penkrofas. 

— Gi todėl, Penkrofai,— atsakė Herbertas, — kad bam- 
bukų kamienai, supjaustyti plonomis, lanksčiomis juos- 
telėmis, tinka krepšiams pinti; išmirkius jų stiebus ir pa- 
vertus juos tešla, galima pasigaminti kiniško popieriaus; 
iš bambukų kamienų, priklausomai nuo jų storio, dir- 
bami vandentiekio vamzdžiai, lazdos, kandikliai; dideli 
bambukai yra puikiausia statybinė medžiaga, lengva ir 
patvari, jos negraužia kirvarpos. Perpjovus kamieną tarp 
dviejų narelių ir vietoj dugno palikus skersinę jų per- 
tvarą, daromi stiprūs ir patogūs indai, labai paplitę Ki- 
nijoje. Be kam aš visa tai pasakoju, juk tau neįdomu. 
Tiesa, štai dar kas... 
 — O kasė. 

— Jei dar nežinai, galiu pasakyti, kad Nijole bam- 
bukai valgomi vietoj šparagų. | 

— Trisdešimties pėdų aukščio šparagai! — sušuko 
Penkrofas.— Ir skanu? 

— Labai skanu! — atsakė Herbertas.— Tik valgomi, 
žinoma, ne trisdešimties pėdų aukščio kamienai, o jau- 
ni bambukų augliai. 

— Gerai, vaikuti, gerai! 

— Acte marinuoti jauni augliai yra puikus prieskonis. 

— Dar geriau, Herbertai! 

— Pagaliau bambukų kamienuose yra cukringų sul- 
čių, iš kurių gaminamas malonus gėrimas. 

— Ir tai viskas?— paklausė jūrininkas. 

— Viskas. 

— O ar kartais tų medžių rūkyti negalima? 

— Negalima, drauguži. | 

Herbertui ir jūrininkui nereikėjo ilgai ieškoti nakvy- 
nei tinkamos vietos. Pietvakarių vėjo genamos bangos 
negailestingai daužė pakrantės uolynus ir buvo juose 
išgraužusios gilias olas, kur keleiviai galėjo pernakvoti, 
pasislėpti nuo darganos. Abu draugai jau buvo beeiną 
į vieną tokią olą, bet staiga išgirdo nirtulingą riaumo- 
jimą. 

— Atgal! — suriko Penkrofas.— Mūsų šautuvai užtai- 
syti vien šratais, o šratai tokiems skardžiabalsiams žvė- 
rims — kaip žirniai į sieną. 

Sugriebęs Herbertą už rankos, jūrininkas jį nusitem- 
pė už uolos, o iš urvo tą pat akimirką išlindo puikus 
žvėris. 

Tai buvo jaguaras, tokio pat didumo, kaip jo gimi- 
naičiai Azijoje, taigi kokių penkių pėdų ilgio. Rudas 
jo kailis buvo išmargintas juodais dryžiais, ypač ryš- 
kiais baltoje papilvėje. Herbertas pažino plėšrųjį tigro 
varžovą, dar pavojingesnį už kuguarą, kuris tėra tik vil- 
ko varžovas! 

Jaguaras žengė keletą žingsnių, paskui sustojo ir ėmė 
dairytis, jo plaukai pasišiaušė, akys sublizgėjo, tarsi jau 
nebe pirmą kartą jis būtų susidūręs su žmogumi. 
„Tuo momentu iš už aukštų uolų pasirodė žurnalistas. 
Herbertas pamanė, kad jis nepastebėjo jaguaro, ir buvo 
„bepuoląs prie jo, bet Gedeonas Spiletas rankos mostu 
jį sustabdė, o pats ėjo vis pirmyn. Jam buvo tekę me- 
džioti tigrus, ir dabar, prisiartinęs prie žvėries per ko- 
kius dešimt žingsnių, jis sustojo lyg įbestas ir ėmė tai- 
kyti iš karabino. Medžiotojo veide nesuvirpėjo nė vie- 
nas raumenėlis. | 

"Jaguaras susirietė į kamuolį, pasiruošęs šokti ant 

A bullet struck Ihim betuveen the eyes. 


Žmogaus, bet tą patį akimirksnį kulka pataikė jam į tar- 
puakį: žvėris krito negyvas. 

Herbertas ir Penkrofas pribėgo prie jaguaro, atsku- 
bėjo taip pat ir Nabas su Sairu Smitu, ir visi ėmė ap- 
žiūrinėti žemėje išsitiesusį žvėrį. Buvo nutarta puikiu jo 
kailiu papuošti Granitinių rūmų salę. 

— Ak, misteri Spiletai! Kaip aš jumis žaviuosi, kaip 
aš jums pavydžiu! — sušuko Herbertas, pagautas visiškai 
suprantamo entuziazmo. 

— Ir tu, drauguži, būtum ne blogiau iššovęs. 

— Ar aš? Taip šaltakraujiškai? .. 

— Reikia tik įsivaizduoti, Herbertai, kad vietoj ja- 
guaro prieš tave yra kiškis, ir tu kuo ramiausiai iššausi. 

— Kaip matai, Herbertai,— įsiterpė Penkrofas,— čia 
nėra jokios gudrybės. 

— O dabar,— tarė Gedeonas Spiletas,— kai jaguaras 
paliko savo guolį, kodėl mes negalime jame pernakvoti? 

— O jeigu ateis kiti žvėrys?— su nerimu paklausė 
Penkrofas. | 

— Prie olos susikursime ugnį, — atsakė žurnalistas,— 
ir jie nedrįs lįsti į vidų. 

— Na tai einam į svečius pas jaguarą! — sušuko jūri- 
ninkas, vilkdamas paskui save nudėtą žvėrį. 

Kolonistai nužingsniavo prie apleistos olos, ir kol Na- 
bas lupo jaguarui kailį, jo draugai pririnko miške dau- 
gybę žagarų ir suvertė prie urvo didžiulę jų krūvą. 

Sairas Smitas, pamatęs bambukų giraitę, nupjovė ke- 
letą jų stiebų, ir sudėjo kartu su žagarais. 

Viską sutvarkę, keleiviai įsitaisė oloje ant smėlio, 
nuberto apgraužtais kaulais; šautuvai buvo užtaisyti, nes 
kartais juos galėjo netikėtai užpulti žvėrys; paskui visi 
pavakarieniavo ir prieš Egg) užkūrė prie angos su- 
krautą laužą. 

Ir tuojau pat, tarsi pagal komandą, sutratėjo šautu- 
vų salvės — tai užsidegė bambukas, ėmė plyksčioti kaip 
tikras fejerverkas! Vien jau tas pyškesys galėjo atbaidyti 
pačius drąsiuosius grobuonis. 

Bet tai buvo ne inžinieriaus išradimas. Marko Polo 
liudijimu, jau iš seno taip darę mongolai, gindami savo 
stovyklas nuo baisių Vidurinės Azijos plėšrūnų. 

Penktas skyrius 


Nutarta grįžti pietine pakrante.— Kranto kontūrai. — Ieškoma laivo ava- 
rijos pėdsakų.— Baliono likučiai.— Natūralus uostas.— Vidunaktį prie 
Gailestingumo upės.— Valtis atplaukė. 


"Sairas Smitas ir jo draugai puikiai išsimiegojo oloje, 
kurią jiems maloniai buvo užleidęs jaguaras. 

Saulei tekant, visi jau buvo ant kranto, pačiame ky- 
šulio gale, ir vėl žvalgė horizontą, plačiai atsivėrusį prieš 
jų akis. Inžinierius dar kartą įsitikino, kad jūroje nema- 
tyti nei burių, nei sudužusio laivo griaučių — jis nieko 
nepastebėjo net pro žiūroną. 

Nieko nebuvo matyti ir pakrantėje, bent jau pieti- 
nėje kyšulio pusėje, kur trejetą mylių krantas ėjo be- 
veik tiesia linija, o toliau nedidelės įlankos vingis už- 
stojo likusią pajūrio dalį; ir net stovint pačiame Gyvatės 
pusiasalio gale, nebuvo galima įžvelgti Nago kyšulio, ku- 
Tį dengė aukšti pakrantės uolynai. 

Vadinasi, beliko tik ištirti pietinę salos dalį. Bet ar 
vertėjo tuojau pat leistis į šią ekspediciją ir paskirti jai 
visą tą dieną, lapkričio 2-ąją? 

Toks žygis pirmiau kolonistų nebuvo numatytas. Iš 
tikrųjų, palikdami pirogą netoli Gailestingumo upės iš- 
takos, jie buvo nutarę apžiūrėti tiktai vakarinį krantą, 
o paskui grįžti ir plaukti upe pasroviui iki Granitinių 
zūmMmų. Tuomet Sairas Smitas tikėjosi vakarinėje pakran- 
tėje rasti skęstantį arba nuleistu inkaru stovintį laivą, bet 
dabar, nieko neužtikus vakaruose, reikėjo ieškoti pie- 
tinėje salos dalyje. | 

Gedeonas Spiletas pasiūlė toliau tyrinėti salą ir ga- 
lutinai išsiaiškinti, ar čia sudužo koks laivas, po to pa- 
klausė, kiek maždaug mylių galėtų būti nuo pusiasalio 
galo iki Nago kyšulio. 

— Krantu bus apie trisdešimt mylių — atsakė inžinie- 
rius. | | 

— Trisdešimt mylių! — pakartojo Gedeonas Spiletas.— 
Juk tai visos dienos kelionė! Ir vis dėlto aš manau, kad 
į Granitinius rūmus turime grįžti pietine pakrante. 


235 


— Tačiau nuo Nago kyšulio iki Granitinių rūmų bus 
dar bent dešimt mylių, — tarė Herbertas. 

— Ką gi, tebūnie iš viso keturiasdešimt! — atsakė 
žurnalistas.— Bet keliaukim, negaišdami laiko. Mes iš- 
žvalgysim dar nepažįstamą krantą, ir daugiau neberei- 
kės jo tyrinėti. 

— Tai tiesa, — tarė Penkrofas,— bet kaip tuomet bus 
su piroga? 

— Pirogą paliksime aukštupyje,— atsakė Gedeonas 
Spiletas,— per tas dvi dienas jai nieko neatsitiks! Ne- 
galima skųstis, kad saloje būtų daug vagių. 

— Tačiau man užtenka prisiminti vėžlį, ir aš prade- 
du viskuo abejoti. 

— Vėžlį, vėžlį! — šūktelėjo žurnalistas— 5 neži- 
note, kad jį banga apvertė! 

— Tai dar kažin? ..— sumurmėjo inžinierius. 

— Bet. ..— buvo bepradedąs Nabas. 

Matyt, jis norėjo kažką pasakyti, nes jau prasižiojo, 
lyg ketindamas kalbėti, bet daugiau nepratarė nė žodžio. 

— Ką tu nori pasakyti, Nabai?— paklausė inžinierius. 

— Jei mes grįšime krantu pro Nago kyšulį, tai būsi- 
me atkirsti nuo namų,— atsakė Nabas. | 

— Teisybė, mums užkirs kelią Gailestingumo upė, — 
tarė Herbertas.— Ten nėra nei valties, nei tilto, ir ne- 
bus kaip persikelti į kitą krantą. 

— Menkniekis, misteri Sairai, — pareiškė Penkrofas,— 
pasidarysime plaustą ir lengvai perplauksime upę. 

— O vis dėlto, — tarė Gedeonas Spiletas,— mums rei- 
kės nutiesti per upę tiltą, kad būtų patogus susisiekimas 
su Tolimųjų Vakarų miškais. 

— Didelis čia daiktas — tiltą! — sušuko Penkrofas.— 
Juk misteris Sairas — inžinierius! Jeigu mums bus reika- 
lingas tiltas, jis ir pastatys tiltą. O šį vakarą aš apsiimu 
jus visus perkelti į kitą krantą, taip perkelti, kad nė kojų 
nesušlapsite. Maisto mums užteks dar visai dienai, o dau- 
giau nieko ir nereikia; be to, manau, kad paukščių ir 
žvėrelių čia pasitaikys ne mažiau kaip vakar. Tad žy- 
giuojam! 

Žurnalisto pasiūlymas, taip uoliai Penkrofo paremtas, 
susilaukė karšto visų pritarimo, nes kiekvienas norėjo 

išblaškyti visas savo abejones ir, apsukęs krantą pro Na- 
go kyšulį, užbaigti salos tyrinėjimą. Bet nebuvo galima 
gaišti nė minutės, kadangi prieš akis buvo ilga keturias- 
dešimties mylių kelionė, ir kolonistai nesitikėjo prieš su- 
temstant pasiekti Granitinius rūmus. 

Šeštą valandą ryto nedidelis būrelis iškeliavo. Drau- 
gai buvo atsargūs ir šautuvus užtaisė kulkomis, nes kar- 
tais galėjo susidurti su dvikojais arba keturkojais žvė- 
Trimis; priekyje bėgančiam Topui buvo liepta apieškoti 
pamiškę. 

Nuo kyšulio, panašaus į milžiniško roplio uodegą, 
taigi nuo tos vietos, kur baigėsi pusiasalis, krantas ėjo 
pamažu riesdamasis kokias penkias mylias; kolonistai 
greitai tą kelio galą nužygiavo, kuo atidžiausiai žvalgy- 
damiesi, tačiau nieko neužtiko — nei jokio ženklo, kad 
čia būtų kada nors sudužęs laivas, nei stovyklos žymių, 
nei užgesusio ugniakuro pelenų, nei žmogaus pėdų. 

Pagaliau jie priėjo tą vietą, kur krantas sukosi į šiau- 
rės rytus, sudarydamas Vašingtono įlanką, ir prieš jų 
akis atsivėrė visas pietinis salos pakraštys. Už dvidešimt 
penkių mylių, rytmečio miglos gaubiamas, neaiškiai dunk- 
sojo Nago kyšulys, ir keleiviams atrodė, tarsi jis paki- 
les kabotų tarp dangaus ir vandens. Plačios įlankos kran- 
tas iki pat kito jos krašto buvo lygus, lėkštas ir smė- 
lėtas, iš užpakalio apjuostas tamsios miško juostos. To- 
liau krantas buvo labai raižytas, smailūs ragai išsikišę 
toli į jūrą, o pačiame Nago kyšulio pakraštyje juodavo 
keisčiausiai suvirtusios uolos. 

Tokie buvo kranto kontūrai šioje salos dalyje, kurią 
tyrinėtojai matė pirmą kartą; jie sustojo, norėdami ge- 
riau apžvelgti visą pajūrį. | 

— Čia patekęs laivas tikriausiai neišvengtų pražū- 
ties,— tarė Penkrofas.— Tokios smėlio seklumos, einan- 
čios toli atviron jūron, o už jų — povandeniniai rifai! Pa- 
vojingos vietos! 

— Bet juk kas nors turėtų likti — prabilo žurnalistas. 

— Ant rifų liktų laivo nuolaužos, o tame smiltyne 
nieko neliktų, — atsakė jūrininkas. 

— Kodėl? 

— Todėl, kad smiltynai pavojingesni už bet kokias 
uolas, jie viską praryja. Per keletą dienų čia galėtų be 
pėdsakų dingti net kelių šimtų tonų talpos laivas. 

— Vadinasi, Penkrofai — prašneko inžinierius, — jeigu 
šiose seklumose ir paskendo koks laivas, tai nėra ko ste- 
bėtis, kad neliko jokių jo pėdsakų? 

— Taip, misteri Sairai, ilgesnis laikas arba audra tur- 
būt sunaikino visus pėdsakus. Ir vis dėlto keista, kad ant 
kranto, atokiau nuo jūros, nematyti nei stiebų nuolaužų, 
nei lentų. 

— Ką gi, IESEbE E, toliau! — tarė inžinierius. 


„Pirmą valandą dienos kolonistai pasiekė Vašingtono 
įlankos vidurį — jau buvo nueita dvidešimt mylių. 
Čia keleiviai sustojo pusryčių. 


Krantas pasikeitė: jis buvo uolėtas, keistai išraižytas, 
vietoj seklumos čia ėjo ilga virtinė povandeninių akme- 
nų, kurie per atoslūgį tikriausiai kyšodavo iš vandens. 
Jūra dabar buvo rami, ir bangos, pasišiaušusios putoto- 
mis keteromis, palengva daužėsi į povandeninių uolų vir- 
šūnes. Nuo tos vietos iki pat Nago kyšulio krantas tęsėsi 
kaip siaura juosta, suspausta tarp rifų grandinės ir miško. 

Eiti darėsi kaskart sunkiau: visas pajūris buvo už- 
griozdintas uolų skeveldromis. Vis aukštyn kilo grani- 
tinis kalnagūbris, ant jo augantys medžiai, rodės, trau- 
kėsi atgal — matėsi vien žalios jų viršūnės, lyg sustingu- 
sios ramiame ore. 

Pusvalandį pasilsėję, keleiviai žygiavo toliau, apžiū- 
rinėdami kiekvieną kampelį ant kranto ir tarp pakran- 
tės uolų. Penkrofas ir Nabas drąsiai nusigaudavo iki pat 
tolimiausių rifų, jei tik kas nors patraukdavo jų dėmesį. 
Bet kiekvieną kartą jie apsirikdavo, palaikę sudužusio 
laivo nuolauža kokį nors keistą uolos iškyšulį. Juodu 
tik aptiko, kad krantas nusėtas valgomais kiaukutais, 
tačiau juos rinkti nebuvo jokios prasmės, kol per Gai- 
lestingumo upę dar nebuvo nutiestas tiltas ir kol jie ne- 
turėjo tobulesnių transporto priemonių. 

Taigi ir čia nepavyko užtikti laivo avarijos pėdsakų, 
o juk keleiviai tikrai būtų pastebėję, sakysim, laivo griau- 
čius arba nuolaužas, jeigu jūra būtų jas išmetusi į kran- 

lų, kaip kad išmetė dėžę, rastą bent už dvidešimt mylių 
nuo tos vietos. Ne, ničnieko nebuvo matyti. 

Apie trečią valandą Sairas Smitas ir jo draugai pri- 
ėjo nedidelį, uždarą užutekį, į kurį nesruveno joks upe- 
lis. Tai buvo natūralus uostas, nematomas iš jūros: siau- 
ras įėjimas į jį vingiavo tarp povandeninių uolų. | 

Turbūt stiprus požeminis smūgis buvo suskaldęs užu- 
tekio gilumoje uolų grandinę, ir susidarė nuožulnus šlai- 
tas. Juo lengvai galėjai įkopti į kalvagūbrio aikštelę, ku- 
ri buvo mažiau kaip per dešimtį mylių nuo Nago ky- 
šulio ir per ketvertą mylių tiesiai nuo Plataus Akiračio 
plynaukštės. 

Gedeonas Spiletas pasiūlė draugams sustoti poilsio; 
visi sutiko, nes jautėsi gerokai išalkę, ir nors dar nebu- 
vo pietų metas, nė vienas neatsisakė pasistiprinti paukš- 
tienos gabalėliu. Dabar užkandus, bus galima pakentėti 
ligi vakarienės Granitiniuose rūmuose. 

Po keleto minučių kolonistai susėdo puikių jūros pu- 
šų pavėsyje, Nabas ištraukė iš krepšio maistą, ir visi 
ėmė valgyti. 

Aikštelė buvo per penkiasdešimt ar šešiasdešimt pė- 
dų aukščiau jūros lygio. Keleiviai galėjo apžvelgti gana 
didelį plotą iki pat Sąjungos įlankos, mėlynuojančios už 
uolėto kyšulio. Tačiau nebuvo matyti nei salelės, nei 
Plataus Akiračio plynaukštės, nes šiaurinę horizonto 
dalį užstojo kalnuotas salos reljefas ir aukštų medžių 
siena. 

Keleiviams prieš akis tyvuliavo beribis vandenynas, 
bet nė vienas nematė jokio laivo; veltui inžinierius žval- 
gė horizontą su žiūronų — niekur nesubolavo nė burė. 

Draugai taip pat atidžiai apžiūrėjo pro žiūroną ir tą 
pajūrio dalį, kurią dar reikėjo ištirti, nuo smėlėto kran- 
to iki pat rifų, bet neaptiko jokių laivo avarijos pėd- 
sakų. | | 

— Ką gi, — tarė Gedeonas Spiletas,— matyt, belieka 
galvoti, kad čia nieko nebuvo. Galėsime pasiguosti bent 
tuo, jog niekas neginčys mūsų teisių į Linkolno salą. 

— Na, o kaip šratas?— paklausė Herbertas.— Juk mes 
jo, rodos, nesapnavome! 

It was a piece of beavy cloth. 


— Po velnių, žinoma, ne! — šūktelėjo Penkrofas, pri- 
siminęs nulaužtą dantį. 

— Ir kokia išvada?— paklausė žurnalistas. 

— Ogi štai kokia — atsakė inžinierius:— maždaug 
prieš tris mėnesius nežinomas laivas, gal savo noru, 0 
gal priverstas taip padaryti, buvo sustojęs prie... 

— Vadinasi, jūs manote, Sairai, kad laivas galėjo be 
pėdsakų dingti?— paklausė žurnalistas. 

— Ne, brangusis Spiletai. Bet juk pats matote, kad 
dabar čia jo nebėra. 

— Taigi, jei aš teisingai jus supratau, misteri Sairai,— 
tarė Herbertas, — laivas vėl išplaukė? 

— Galimas daiktas! 

— Ir mes amžinai praleidome progą grįžti į tėvy- 
nęe?— sušuko Nabas. 

— Gal ir taip. 

— Na, kadangi proga praleista, keliausim toliau — 
tarė Penkrofas, jau spėjęs pasiilgti Granitinių rūmų. 

Bet vos jam atsistojus, staiga pasigirdo garsus Topo 
lojimas, ir šuo išbėgo iš miško, dantyse įsikandęs nešva- 
rų skudurą. 

Nabas ištraukė skudurą iš šuns nasrų. Tai buvo sto- 
ros drobės skiautė. 

Topas nerimastingai lojo, lakstė ir šokinėjo, tarsi 
kviesdamas šeimininką eiti kartu su juo į mišką. 

— O juk ten tikriausiai ir gali paaiškėti, iš kur atsi- 
rado šratas! — sušuko Penkrofas. 

— Žmogus iš sudužusio laivo! — riktelėjo Herbertas. 

— Gal sužeistas, — tarė Nabas. 

— Arba negyvas! — pridūrė žurnalistas. 

Ir visi nusekė paskui šunį, skverbdamiesi tarp .aukš- 
tų pušų, miško pakraštyje suaugusių lyg kokia siena. 
Dėl visa ko Sairas Smitas ir jo draugai atlaužė šautuvų 
gaidukus. | 

Kolonistai brovėsi vis gilyn į mišką, bet labai apsi- 
vylė, niekur neužtikę žmogaus pėdų. Lianos ir krūmai 
buvo nepaliesti, reikėjo kirviais skintis sau kelią, kaip 
ir neįžengiamose Tolimųjų Vakarų miškų tankynėse. Sun- 
ku buvo patikėti, kad čia kada nors lankėsi žmogus, bet 
Topas lakstė pirmyn ir atgal ne taip, kaip paprastai laks- 

tydavo, uostinėdamas atsitiktines pėdas, — atrodė, kad jis 
atkakliai veržėsi į kažkokį tikslą. 

Keleiviai taip ėjo septynias ar aštuonias minutes, kol 
Topas pagaliau sustojo. Jie buvo atsidūrę aukštų me- 
džių apsuptoje laukymėje, čia apsidairė, bet nieko neiš- 
vydo nei krūmuose, nei po medžiais. 

— Kas gi tau pasidarė, Topai?— paklausė Sairas Smi- 
tas. 

Topas lojo dar garsiau, šokinėdamas prie milžiniškos 
pušies. 

Staiga Penkrofas sušuko: 

— Tai bent gražu! Tai bent pokštas! 

— Kas yra?— paklausė Gedeonas Spiletas. 

— O mes sau ieškome laivo liekanų jūroje ir ant 
žemės! 

— Na ir kas? 

— Ogi tas, kad jos kybo ore. 

Ir jūrininkas parodė kažkokį didžiulį Šudčišas bal- 
tuojantį pušies viršūnėje. Topas, matyt, buvo atnešęs 
ant žemės nukritusį skudurėlį. 

— Bet juk tai ne laivo liekanos, — pasakė Gedeonas 
Spiletas. 

— Palaukit. ..— tarė Penkrofas. 

— Nejaugi tai... 

— Taip, tai viskas, kas liko iš mūsų baliono. Jis pa- 
kibęs tame medyje. 

Penkrofas neapsiriko ir, garsiai Iiktelėjęs „valio“, pri- 
dūrė: 

— Štai ir puiki medžiaga! Turėsime iš ko siūtis bal- 
tinius daugel metų! Bus ir nosinių, ir marškinių! Nagi, 
misteri Spiletai, ką jūs pasakysite apie tokią salą, kur 
marškiniai auga medžiuose? 

Linkolno salos kolonistams iš tikrųjų pasisekė: ba- 
lionas, paskutinį kartą šoktelėjęs į padangę, nukrito sa- 
loje, ir jie laimingai jį surado. Buvo nutarta baliono pūs- 
lę pasilaikyti tam atvejui, jeigu jie sumanytų vėl leis- 
tis į oro kelionę, arba kitiems reikalams sunaudoti kelis 
šimtus uolekčių geros medvilninės medžiagos, pirmiau 
pašalinus iš jos riebalus. Suprantama, jog tuo E S0BS) 
ne vien Penkrofas, bet ir visi kiti. 

The operation lasted ueavly two bours. 


Tačiau reikėjo baliono pūslę nuimti nuo medžio ir 
paslėpti saugioje vietoje, o tai buvo ne taip jau lengva. 
Nabas, Herbertas ir jūrininkas su stebėtinu vikrumu įsi- 
korė į pušies viršūnę ir ėmė nuo šakų kabinėti sprogusį 
didžiulį aerostatą. 

Jie darbavosi daugiau kaip dvi valandas ir pagaliau 
nuleido žemėn ne tik pūslę su vožtuvu, spyruoklėmis ir 
varinėmis dalimis, bet ir tinklą, kitaip sakant, virves 
bei lynus — būsimąjį takelažą, be to, lanką ir. inkarą. 
Pūslė atrodė dar visai gera, tik apatinė jos dalis buvo 
perplėšta. | 

Taip iš dangaus jiems nukrito tikras lobis. 

— Žinote ką, misteri Sairai — tarė Penkrofas,— jeigu 
mes kada sumanysime palikti salą, tai juk keliausime 
ne balionu, ar ne tiesa? Tie orlaiviai skrenda visai ne 
ten, kur tu nori, mes puikiai tuo įsitikinome! Klausykit, 
imkime ir pasistatykime gerą botą, kokių dvidešimties 
tonų talpumo. Jums leidus, iš tos drobės aš iškirpsiu foką 
ir kliverį, o iš likusios medžiagos pasisiūsime baltinių! 

— Pažiūrėsim, Penkrofai,— atsakė Sairas Smitas, — pa- 
žiūrėsim. 

— O kol kas reikia viską paslėpti saugioje vietoje — 
įsiterpė Nabas. 

Iš tiesų, be vežimėlio parsigabenti į Granitinius rū- 
mus tokį sunkų krovinį — drobę, lynus ir virves — ne- 
buvo ko nė galvoti, tad kol kas reikėjo tą turtą apsau- 
goti nuo darganų. Kolonistai bendromis jėgomis viską 
nunešė ant kranto, o ten uolose aptiko gana didelę įdu- 
bą, beveik olą, apsaugotą nuo vėjo, lietaus ir bangų 
mūšos. | 

— Jums prireikė spintos, štai ir spinta,— tarė Penk- 
rOias.— Užrakinti jos nėra kaip, taigi pravartu užtaisyti 
angą. Apie dvikojus vagis aš negalvoju, man neišeina 
iš galvos keturkojai vagys! 

Šeštą valandą vakaro darbas buvo baigtas. Pavadinę 
užutekį Baliono uostu, keleiviai išvyko Nago kyšulio link. 
Penkrofas ir inžinierius eidami svarstė artimiausios atei- 
ties planus. Visų pirma reikėjo nutiesti tiltą per Gailes- 
tingumo upę, kad būtų patogus susisiekimas su pietine 
salos dalimi, paskui su vežimėliu parsivežti aerostatą, 


242 


kadangi valtimi neįmanoma jo parsigabenti, ir pagaliau 
Imtis statyti laivą su deniu. Penkrofas jame įtaisys stie- 
bą su burėmis, ir tuomet bus galima plaukti aplink salą, 
o paskui... 

Artinosi naktis, jau pradėjo temti, kai keleiviai pa- 
siekė Radinio kyšulį, kur buvo rasta tokia vertinga dė- 
žė. Bet ir čia jie neaptiko laivo avarijos pėdsakų, to- 
dėl turėjo sutikti su ta išvada, kurią jau seniai buvo pa- 
daręs Sairas Smitas. 

Nuo Radinio kyšulio iki Granitinių rūmų liko dar 
ketvertas mylių. Keleiviai pajūriu greitai priėjo Gailes- 
tingumo upės žiotis, tačiau buvo jau vidunaktis, kai jie 
pasiekė pirmąjį jos vingį. 

Upė čia turėjo aštuoniasdešimt pėdų pločio, ir ją per- 
plaukti atrodė nelengva, bet Penkrofas buvo žadėjęs tą 
sunkumą įveikti, tad dabar turėjo savo žodį ištesėti. 

Reikia pasakyti, kad keleiviai buvo visai nusikama- 
vę. Žygis buvo ilgas, o po to, kai jie surado balioną, pa- 
ilsėti jiems neteko. Visi norėjo kuo greičiau pasiekti 
Granitinius rūmus, pavakarieniauti ir gulti, ir jeigu čia 
būtų buvęs tiltas, jie per ketvirtį valandos būtų atsidūrę 
namie. | 

Naktis buvo labai tamsi. Penkrofas, norėdamas ište- 
sėti savo pažadą, ruošėsi padirbti šiokį tokį plaustą ir 
perkelti visus per Gailestingumo upę. Juodu su Nabu 
pasiėmė kirvius, prie pat vandens nužiūrėjo plaustui tin- 
kamus du medžius ir ėmė iš pašaknių juos kirsti. 

Sairas Smitas ir Gedeonas Spiletas sėdėjo ant kran- 
to ir laukė, kol prireiks jų pagalbos, o Herbertas neto- 
liese sau vaikštinėjo. 

Staiga jaunuolis, tuo metu ėjęs paupiu prieš srovę, 
tekinas parbėgo atgal ir, rodydamas į upę, sušuko: 

— Žiūrėkit, kas ten? . 

Penkrofas, metęs darbą, pamatė upe plaukiant kaž- 
koki daiktą, neaiškiai dūluojantį tamsoje. 

— Juk tai valtis! — šūktelėjo jis. 

Visi nuskubėjo į tą pusę ir baisiai nustebo, išvydę 
pasroviui plaukiančią valtį. 

— Ei, kas ten valtyje?— suriko Penkrofas jūreivišku 
įpročių, visai nepagalvojęs, kad gal geriau būtų buvę 
patylėti. 

Tačiau niekas neatsiliepė. Valtis plaukė vis artyn, 
o kai iki jos beliko kokia dvylika žingsnių, jūrininkas 
apstulbęs šūktelėjo: 

— Bet juk tai mūsų piroga! Matyt, virvė nutrūko, ir 
srovė ėmė nešti luotą žemyn. Iš tiesų, kaip tik laiku at- 
plaukė! 

— Mūsų piroga? ..— sumurmėjo inžinierius. 

Penkrofas neapsiriko — tai buvo jų valtis. Virvė tur- 
būt nutrūko, ir valtis čia atplaukė iš aukštupio. Taigi 
reikėjo ją sugauti, kol smarki srovė jos nenunešė į jūrą. 
Nabas ir Penkrofas su ilga kartimi vikriai prisitraukė 
ją artyn. 

Valtis sustojo prie kranto. Inžinierius įšoko į ją pir- 
mas, sugriebė virvę ir apčiupinėjęs įsitikino, kad ji tik- 
rai nusitrynusi į uolą. Žurnalistas pusbalsiu jam pasakė: 

— Aš tai pavadinčiau nuotykiu... 

— Ir labai keistu! — pridūrė Sairas Smitas. 

Šiaip ar taip, bet nuotykis buvo laimingas! Herber- 
tas, Žurnalistas ir Penkrofas taip pat sulipo į valtį. Jie 
neabejojo, kad virvė nusitrynusi; nuostabiausia buvo tai, 
jog valtis pasirodė kaip tik tuo momentu, kai kolonistai 
buvo ant kranto, kur jiems pavyko ją sugauti; po ket- 
virčio valandos ji būtų nuplaukusi į jūrą. 

Jeigu taip būtų atsitikę tais laikais, kai žmonės dar 
tikėjo dvasiomis, keleiviai tikrai būtų galėję pagalvoti, 
kad saloje gyvena antgamtinė būtybė, teikianti katastro- 
Tos ištiktiesiems savo malones! 

Kelis sykius mostelėję irklais, kolonistai atsidūrė Gai- 
lestingumo upės žiotyse. Valtį ištraukė į smėlėtą krantą 
netoli Galerijų, ir visi nužingsniavo prie Granitinių rūmų, 
kur karojo virvinės kopėčios. 

Bet staiga nirtulingai ėmė loti Topas, o Nabas, ap- 
graibomis ieškojęs pirmojo kopėčių skersinio, suriko. . 

Kopėčių nebebuvo. 

Šeštas skyrius 


Penkroio šauksmai.— Naktis Galerijose.— Herberto strėlė— Sairo Smito 
planas.— Netikėtai rasta išeitis.— Kas atsitiko Granitiniuose rūmuose.— 
Kaip kolonistai įsigijo naują tarną. 


Sairas Smitas tylėdamas sustojo. Jo draugai tamsoje 
apgrabaliojo granitinę sieną, iš pradžių pagalvoję, kad 
vėjas bus nubloškęs į šalį kopėčias; paskui nutarė, kad 
jos galėjo nutrūkti, ir paieškojo ant žemės. Bet kopė- 
čios buvo dingusios be pėdsakų. Gal viesulas jas užmetė 
ant pirmosios aikštelės, atsikišusios vidury Granitinių rū- 
mų sienos, bet tokioje tamsybėje tą išaiškinti buvo tie- 
siog neįmanoma. 

— Jeigu čia kieno nors pokštas,— šūktelėjo Penkro- 
fas,— tai labai kvailas pokštas. Parėjome namo ir ne- 
beradome kopėčių įlipti į savo kambarį, — nuvargusiems 
žmonėms tai menkas juokas. 

Nabas tik aikčiojo. 

— Bet juk vėjo nebuvo! — pasakė Herbertas. 

— Pradedu įtarti, kad Linkolno saloje dedasi keisti 
dalykai! — suniurzgė Penkrofas. 


— Keisti dalykai?— pakartojo Gedeonas Splisišs, — Iš 
tiesų, Penkrofai, čia viskas labai paprasta. Mums nesant, 
kas nors atėjo, įsikūrė mūsų būste ir įtraukė kopėčias. 

— Kas nors! — sušuko jūrininkas.— O kas gi, kaip 
jums atrodo? 

— Sakysim, tas pats medžiotojas, kuris sužeidė pe- 
karį, — atsakė žurnalistas.— Na, tuomet jis turės dėl visko 
mums pasiaiškinti. 

— Žinote, jeigu ten viršuje kas nors yra,— tarė Penk- 
rofas ir, netekęs kantrybės, nusikeikė,— tai tikėsimės, jog 
į mūsų šauksmą atsilieps. 

Ir jūrininkas perkūnišku balsu suriko: 

— Ei, kas tenė 

Bet tik aidas kelis sykius pakartojo jo šūksmą. 

Kolonistai ėmė klausytis: jiems pasigirdo, jog viršuje 
kažkas pašaipiai sukikeno, bet nebuvo galima suprasti, 
kas. Tačiau į Penkrofo šauksmą niekas neatsiliepė, ir 
jis vėl ėmė skardenti. 

Šis įvykis, žinoma, būtų galėjęs priblokšti net pašali- 
nius žmones, tad juo labiau pribloškė kolonistus. Jiems 
čia kiekvienas menkniekis turėjo nemažą reikšmę, bet 
per septynis mėnesius, praleistus saloje, tokio stebėtino 
nuotykio tikrai dar nebuvo pasitaikę. 

Taigi kolonistai pamiršo net nuovargį ir susirūpinę 
stovėjo prie Granitinių rūmų, nežinodami, nei ką gal- 
voti, nei ką daryti. Jie davinėjo kits kitam klausimus, 
bet tie klausimai likdavo be atsako, jie visaip spėliojo, 
bet tie spėliojimai atrodė vienas už kitą absurdiškesni. 
Nabas nusivylęs gailiai aimanavo, kad negali patekti į 
virtuvę, nes į kelionę pasiimtos maisto atsargos buvo 
išsibaigusios, ir dabar jis nežinojo, kur gauti visiems pa- 
valgyti. | 

— Mano bičiuliai, — tarė Sairas Smitas, — mums belie- 
ka tik palaukti ryto, ir tuomet matysime, ko galima grieb- 
tis. O tuo tarpu eikime į Galerijas. Ten rasime sau prie- 
globstį, — tiesa, liksime be vakarienės, tačiau bent išsi- 
miegosime. | 

— Bet koks gi akiplėša mums iškirto tokį pokštą?— 
vis dar piktinosi Penkrofas, niekaip negalėdamas nusi- 
raminti. 

Šioks ar toks buvo tas „akiplėša“, tačiau keleiviams 
nieko daugiau nebeliko, kaip tik paklausyti Sairo Smito 
patarimo, eiti į Galerijas ir ten palaukti ryto. Topui dėl 
visa ko buvo liepta pasilikti po Granitinių rūmų lan- 
gais, o jeigu Topas gaudavo kokį įsakymą, tai vykdy- 
davo jį neprieštaraudamas. Taigi ištikimasis šuo pasili- 
ko prie granitinės sienos, o jo šeimininkas su draugais 
susirado sau prieglaudą tarp uolų. 

Jeigu skaitytojams pasakytume, kad kolonistai, bū- 
dami labai išvargę, Galerijose ant smėlio gerai miegojo, 
tai nusikalstume tiesai. Jie jautė didelį nerimą, supras- 
dami, kad jų gyvenime vėl įvyko kažkoks svarbus įvy- 
kis. Ar čia tik atsitiktinumas, stichinė nelaimė, ar, prie- 
šingai, žmogaus rankų darbas — visa tai jie sužinos rytoj 
rytą. O dabar jiems buvo labai nepatogu gulėti ant pli- 
kos žemės. Bet, šiaip ar taip, jų būstas buvo užimtas, ir 
namo pakliūti jie negalėjo. | 2 

Be to, Granitiniai rūmai buvo ne tik gyvenamoji pa- 
talpa, bet ir sandėlis. Ten buvo sudėtas visas jų turtas: 
ginklai, įrankiai, prietaisai, šaudmenys, visoks maistas. 
Ir kita. Jeigu viskas bus išgrobstyta, kolonistai turės“ iš 
naujo kurtis, vėl dirbti sau įrankius ir ginklus. Tai ne- 
lengvas darbas! Ir juos graužė toks rūpestis, kad jie akių 
sumerkti nėgalėjo: tai vienas, tai kitas nuolat slinko pa- 
žiūrėti, ar gerai Topas eina sargybą. Vien tik Sairas Smi- 
las laukė ryto su jam būdingu šaltakraujiškumu, ir nors 
jo protas atkakliai stengėsi viską išaiškinti, jis tiesiog 
nežinojo nė ką manyti, ir negalėjo surasti jokio spren- 
dimo; inžinierius apmaudavo, galvodamas, kad jie ap- 
supti kažkokių, matyt, galingų jėgų, o jis neįstengia su- 
vokti, kas tai galėtų būti. Gedeoną Spiletą Kamavo to- 
kios pat abejonės, ir juodu su inžinierium tą naktį ne 
kartą kalbėjosi, tiesa, pašnibždomis, išdėstydami vienas 
kitam savo nuomonę apie visas tas keistenybes, kurios 
parodė, kokie jie neįžvalgūs ir bejėgiai. Be abejo, sa- 
loje glūdi kažkokia paslaptis, bet kaip ją įspėti Her- 
bertas neišmanė, ką ir galvoti, jam labai rūpėjo visko 
išklausinėti Sairą Smitą. O Nabas pagaliau nusprendė, 
kad jam nėra ko kvaršinti galvos, kad čia jo šeimininko 
reikalas, ir jeigų šaunusis negras nebūtų bijojęs pasiro- 
dyti nemandagus, tai tą naktį būtų miegojęs taip pat 
kietai, kaip ir savo lovoje Granitiniuose rūmuose. 

Užtat Penkrofas tiesiog nesitvėrė pykčiu. 

— Geras pokštas! — niurzgė jis.— Kas gi būtų jį mums 
iškrėtęs? Nemėgstu aš šitokių pokštų, ir jeigu tas pokš- 
tininkas paklius man į rankas, jam liūdnai baigsis! 

Vos tiktai pradėjus aušti, kolonistai, kaip reikiant ap- 
siginklavę, nuėjo į pakrantę, prie povandeninių uolų ri- 
bos. Granitiniai rūmai buvo atsukti tiesiog į rytus, ir 
netrukus juos turėjo nutvieksti tekanti saulė. 


Iš tikrųjų, dar nebuvo penktos valandos, kai. pirmie- 
ji spinduliai apšvietė tarp žalumynų juoduojančius lan- 
gus, iš vidaus uždarytus langinėmis. 

Atrodė, jog viskas buvo tvarkoje, bet kolonistai ne- 
jučiomis riktelėjo, pastebėję, kad durys, kurias jie iš- 
cidami buvo uždarę, dabar iki galo atviros. 

Top was ordered to remain on guard. 


Kažkas buvo įsibrovęs į Granitinius rūmus. Abejonių 
nebegalėjo būti. 

Viršutinės kopėčios, einančios nuo aikštelės iki durų, 
tebebuvo savo vietoje, tačiau apatines kopėčias kažkas 
buvo pritraukęs iki pat slenksčio. Buvo aiškų, kad į na- 
mus įsiveržę Žmonės taip padarė, norėdami apsisaugoti 
nuo bet kokių netikėtumų. 

Bet sužinoti, kokie ten neprašyti svečiai ir kiek jų, 
tuo tarpu nebuvo galima, nes prie slenksčio niekas ne- 
sirodė. 

Vėl nuskambėjo Penkrofo šauksmas. 

Ir vėl niekas neatsiliepė. 

"— Niekšai! — suriko jūrininkas— Miega sau lyg na- 
mie. Ei, jūs piratai, plėšikai, korsarai, Džono Bulio veislė! 

Jeigu Penkrofas, tikras amerikietis, ką nors pavadin- 
davo „Džono Bulio veisle“, tai norėdavo jį mirtinai įžeisti. 

Tuo metu visai prašvito, ir Granitinių rūmų fasadas, 
nužertas saulės spindulių, tviskėte sutvisko. Bet viduje, 
lygiai kaip ir lauke, buvo tylu, ramu. 


Kolonistai nieko negalėjo suprasti. Ar tikrai kas nors 
įsibrovė į Granitinius rūmus? Tačiau nebuvo ko abejo- 
ti — juk kopėčias kažkas užtraukė, ir tie neprašyti sve- 
čiai, ar jie šiokie, ar jie tokie, pabėgti iš tenai negalėjo. 
Tiktai kaip prie jų prieiti? 

Herbertui dingtelėjo mintis pririšti prie strėlės virvę 
ir paleisti tą strėlę į kabančias prie slenksčio kopėčias, 
kad ji pralėktų tarp apatinių jų pakopų, o paskui trūk- 
telėti už virvės: kopėčios nukris žemyn, ir tuomet bus 
galima įlipti į Granitinius rūmus. 

Nieko kito, matyt, ir nebeliko daryti, o mikliai pa- 
leidus strėlę, toks bandymas galėjo pasisekti. Laimė, kad 
lankus ir strėles kolonistai laikė viename Galerijų kori- 
doriuje; ten pat buvo ir keletas sieksnių plonos virvės, 
nuvytos iš augalų plaušų. Penkrofas virvę išvyniojo ir 
pririšo prie strėlės, gerai apsagstytos plunksnomis. Pas- 
kui Herbertas tą strėlę įdėjo į lanką ir rūpestingai nu- 
taikė į kadaruojantį kopėčių galą. 

Sairas Smitas, Gedeonas Spiletas, Penkrofas ir Nabas 
pasitraukė šiek tiek atgal ir ėmė stebėti Granitinių rū- 

mų langus. Žurnalistas, prisidėjęs prie peties karabiną, 
nukreipė jo vamzdį į duris. 

Herbertas įtempė lanką, strėlė kartu su virve zvimb- 
dama nuskrido aukštyn, tiesiai į kopėčias, ir pralėkė tarp 
dviejų apatinių jų pakopų. 

Bandymas pavyko. 

Herbertas tuojau pagriebė galą virvės, bet tuo pat 
metu, kai jis timptelėjo kopėčias žemyn, pro duris iš- 
lindo kažkieno ranka, stvėrė kopėčias ir įtraukė į Gra- 
nitinius rūmus. | 

— Ak, tu nenaudėli! — suriko jūrininkas.— Jei nori 
gauti kulką, tuojau gausi. 

— O kas ten?— paklausė Nabas. 

— Kaip? Argi nepažinai?.. 

— Ne. 

— Juk tai beždžionė, makaka, sapažu, markata, oran- 
gutangas, babūnas, gorila, sagūnas! Mūsų butą užgrobė 
beždžionės — sulipo kopėčiomis, kol mes nebuvome na- 
mie. 

Tuo momentu, lyg patvirtindamos jūrininko žodžius, 
trys ar keturios beždžionės pasirodė languose: tie ketur- 
rankiai atidarė langines ir ėmė kraipytis bei vaipytis, 
tarytum savotiškai sveikindami tikruosius namų šeimi- 
ninkus. | 

— Taip ir maniau, kad čia kieno nors pokštas,— šūk- 
telėjo Penkrofas.— Tegu bent vienas iš pokštininkų ir 
atsimoka už visus. 

Jūrininkas pakėlė šautuvą, greit nutaikė ir iššovė. 
Beždžionės pradingo, tiktai viena, mirtinai sužeista, nu- 
sirito į smėlėtą pakrantę. 

Tai buvo stambi beždžionė, be abejo, priklausanti pir- 
majai keturrankių grupei. Ar čia buvo šimpanzė, oran- 
gutangas, gorila ar gibonas — nežinia, bet ją reikėjo pri- 
skirti prie žmoginių beždžionių, taip pavadintų dėl jų 
panašumo į žmones. Be to, Herbertas pareiškė, jog tai 
orangutangas, o mes žinome, kad jaunuolis zoologiją ne- 
blogai išmanė. 

— Koks puikus gyvulys! — sušuko Nabas. 

— Gal ir puikus, — atsakė Penkrofas,— tik aš nežinau, 
kaip mes pateksim namo. 

— Herbertas — taiklus šaulys,— tarė žurnalistas,— ir 
lankas jo rankose! .. Tegu jis dar kartą... 

— Gerai! Bet juk beždžionės baisiai gudrios! — atsi- 
liepė Penkrofas.— Prie langų jos nebelįs, ir mums nepa- 
vyks jų iššaudyti, o kai aš pagalvoju, ką jos ten pri- 
darė kambariuose ir sandėlyje. .. 

— Kantrybės, — įsiterpė Sairas Smitas,— beždžionės 
neilgai ten išbus. 

— Aš tuo patikėsiu, tik pamatęs jas žemėje,— atsa- 
kė jūrininkas.— Beje, ar nežinote, misteri Sairai, kiek ten 
viršuje tų pokštininkų? | 

Atsakyti į šį Penkrofo klausimą buvo sunku. Ir Her- 
bertui ne taip jau lengva buvo taikliai paleisti strėlę, 
nes apatinį kopėčių galą beždžionės įtraukė už durų; kai 
jaunuolis vėl timptelėjo už virvės, virvė nutrūko, o ko- 
pėčios liko kyboti kur kybojusios. 

Kolonistai buvo tikrai keblioje padėtyje. Penkrofas 
tiesiog siuto. Šis nuotykis iš dalies buvo ir komiškas, 
bet jūrininkas čia nematė nieko juokingo. Visi suprato, 
kad galų gale jie pateks į savo būstą ir išvaikys bež- 
džiones,— tiktai kada ir kaip? To nė vienas negalėjo 
pasakyti. 

Praėjo dvi valandos, o beždžionės vis nesirodė; jos 
tūnojo pasislėpusios rūmuose, bet retkarčiais tai bež- 
džionės snukis, tai letena kyštelėdavo pro duris arba pro 
langą, ir kiekvieną sykį kolonistai jas apšaudydavo iš. 
šautuvų. 

— Imkime ir pasislėpkime,— pasiūlė inžinierius.— GaF 
beždžionės pamanys, kad mes nuėjome, ir vėl pasirodys. 
O Herbertas ir Spiletas tegu užlenda už uolų ir tyko: 
vos tiktai bent viena beždžionė pasirodys, jie tuoj ir 
šaudys. 

Kaip inžinierius liepė, taip visi ir padarė. Geriausieji 
šauliai — žurnalistas ir jaunuolis — užėmė patogią pozi- 
ciją tarp uolų, kur beždžionės jų negalėjo matyti. Tuo. 
tarpu Nabas, Penkrofas ir Sairas Smitas užkopė ant plyn- 
aukštės ir nuėjo į mišką pamedžioti: buvo jau pusry- 
čių metas, o jie neturėjo ko valgyti. 

Nepraslinkus nė pusvalandžiui, medžiotojai sugrįžo; 
jie parsinešė keletą uolinių karvelių ir paskubomis juos 

išsikepė. O iš namų per tą laiką nepasirodė nė viena 
beždžionė. 

Gedeonas Spiletas ir Herbertas taip pat papusryčia- 
vo, o tuo tarpu Topas ėjo sargybą po langais. Užkandę 
juodu vėl grįžo į savo vietą. | į 

Praėjo dar dvi valandos, bet padėtis nė kiek nepa- 
sikeitė. Keturrankiai nerodė jokių gyvybės ženklų, ir 
galėjai pamanyti, kad visos beždžionės išbėgiojo. Matyt, 
jas taip išgąsdino vienos jų Žžuvimas, taip įbaugino šū- 
vių trenksmas, kad jos sulindo kur nors į nuošalų Gra- 
nitinių rūmų kampelį, gal net į sandėlį susikraustė. 

O prisiminę visas tas gėrybes, kurios buvo laikomos 
sandėlyje, kolonistai nesitvėrė piktumu ir, nepaisydami 
inžinieriaus raminimų, baisiai niršo — atvirai sakant, ne 
be priežasties. 

— Kvailiausia istorija, — tarė pagaliau žurnalistas, — ir 
iš tiesų nėra pagrindo manyti, jog kada nors ji pasibaigs. 

— Reikia gi išvyti tas bjaurybes! — sušuko Penkro- 
fas.— Mes susidorotume ir su dvidešimčia beždžionių, kad 
tiktai pavyktų su jomis susigrumti. Argi jokiu būdu ne- 
galima prie jų prieiti? 

— Yra vienas būdas, — atsakė inžinierius, matyt, kaž- 
ką sugalvojęs. 

— Vienas? Ką gi, jei kitokių nėra, ir tas gerai. O 
koks būdas? 

— Pabandysime į Granitinius rūmus nusileisti senuoju 
vandens nuotėkiu,— atsakė inžinierius. 

— Po šimts velnių! — šūktelėjo jūrininkas.— Ir kaip 
man pačiam neatėjo į galvą! 

Tai iš tikrųjų buvo vienintelis būdas patekti į Grani- 
tinius rūmus, kautis su beždžionėmis ir jas išvyti. Tiesa, 
vandens nuotėkio anga buvo tvirtai užmūryta akmeni- 
mis, todėl tą mūrą reikės išardyti; na, bet paskui bus 
galima skylę vėl užtaisyti. Laimė, Sairas Smitas dar ne- 
buvo įvykdęs savo projekto — pakelti ežero lygį, kad 
vanduo apsemtų tunelio angą. Jeigu taip būtų buvę pa- 
daryta, norint pakliūti į vidų, būtų reikėję sugaišti ne- 
maža laiko. 

Buvo jau po vidudienio, kai kolonistai, gerai apsi- 
ginklavę ir pasiėmę kapoklius bei kastuvus, iškeliavo 

iš Galerijų, eidami pro Granitinius rūmus, jie įsakė Topui 
likti savo vietoje po langais, o patys ketino žygiuoti 
kairiuoju Gailestingumo upės krantu iki Plataus Akira- 
čio plynaukštės. 

Bet staiga, nespėję nueiti nė penkiasdešimties žingsnių, 
jie išgirdo įnirtingą šuns lojimą. Atrodė, kad Topas lyg 
pašėlęs juos šaukė. 

Kolonistai sustojo. į 

— Bėkim atgal,— pasiūlė Penkrofas. 

Visi kiek įkabindami leidosi bėgti upės krantu. 

Aplenkę kalnagūbrio kampą, jie išvydo, kad padėtis 
pasikeitusi. 

Iš tikrųjų, netikėtai kažkokios baimės apimtos, bež- 
džionės stengėsi kaip nors pabėgti. Dvi ar trys, vikriai 
šokinėdamos lyg klounai, neramiai lakstė čia prie vie- 
no, čia prie kito lango; jos net nebandė nuleisti kopė- 
čių, turbūt iš baimės užmiršusios, kad jomis lengviau 
galėtų pabėgti. Pagaliau penketas ar šešetas beždžionių 
visai išlindo pro langus, ir kolonistai, ramiai į jas nutai- 
kę, pradėjo šaudyti. Pasigirdo spiegiami riksmai, sužeis- 
tos ir nudėtos beždžionės krito atgal į kambarius. O ki- 
tos ėmė šokinėti žemyn, negyvai čia užsimušdamos; po 
keleto minučių Granitiniuose rūmuose, matyt, nebeliko 
nė vienos beždžionės. 

— Valio, valio! — suriko Penkrotfas. 

— Dar per anksti valiuoti — tarė Gedeonas Spiletas. 

— Kodėl? Juk visos beždžionės išmuštos,— atsakė jū- 
rininkas. 

— Taip tai taip, bet į rūmus vis tiek negalime pa- 
tekti. 

— Einam prie tunelio! — pasiūlė Penkrofas. 

— Turbūt teks eiti, — tarė inžinierius.— Bet būtų ge- 
riau... 

Vos tik spėjo Sairas Smitas taip pasakyti, kolonistai 
pamatė, kaip nuo slenksčio nuslydo kopėčios, išsivynio- 
jo ir nukrito žemyn. 

— Prisiekiu pypke, čia tai puiku! — sušuko jūrinin- 
kas, žiūrėdamas į Sairą Smitą. 

— Taip, puiku! Tik ar ne per daugi— sumurmėjo in- 
žinierius ir pirmas ėmė lipti kopėčiomis. 

— Atsargiau, misteri Sairai! — šūktelėjo Penkrofas.— 
Gal ten yra daugiau beždžionių. .. 

— Tuoj pamatysim, — atsakė inžinierius nesustodamas. 

Jo draugai ėmė kopti paskui jį ir netrukus pasiekė 
slenkstį. 

Kolonistai apieškojo visus rūmus, bet nieko nerado 
nei kambariuose, nei sandėlyje, kur keturrankiai buvo 
gerokai pašeimininkavę. 

— O kaip su kopėčiomis?— stebėjosi jūrininkas.— 
Koks gi džentelmenas jas nuleido? 

Tuo metu pasigirdo riksmas, ir į salę Nabas įsivijo 
didžiulę beždžionę, kuri buvo pasislėpusi koridoriuje. 

— Ak tu, plėšike! — sušuko Penkrofas. 

Ir jis užsimojo kirviu, norėdamas sutriuškinti bež- 
džionei galvą, tačiau Sairas Smitas jį sulaikė: 

— Pasigailėkite beždžionės, Penkrofai! 

— Gailėtis šitos juodasnukės? 

— Juk ji numetė mums kopėčias. 

Inžinierius tai pasakė tokiu keistu balsu, jog sunku 
buvo suprasti, ar jis rimtai kalba, ar juokauja. 

Visi kartu puolė beždžionę, ji narsiai gynėsi, bet ko- 
lonistai ją pargriovė ir surišo. 

— Uch! — uždusęs šnopštė Penkrofas.— O ką mes su 
ja veiksime? | 

— Ji mums tarnaus, — atsiliepė Herbertas. 

Taip sakydamas, jaunuolis nė nemanė juokauti,— jis 
žinojo, kokią naudą gali duoti protinga beždžionė. 

"Kolonistai vėl priėjo prie beždžionės ir ėmė atidžiai 
ją apžiūrinėti. Ji priklausė tai grupei žmoginių beždžio- 
nių, kurių veido kampas nelabai skiriasi nuo australie- 
čių ir hotentotų veido kampo. Tai buvo orangutangas, 
o oragutangai nėra nei tokie plėšrūs kaip babūnai, nei 
tokie lengvabūdžiai kaip makakos, nei tokie nevalos kaip 
sagūnai, nei tokie nenuoramos kaip magotai, nei su to- 
kiais blogais polinkiais kaip pavianai. Tos žmoginių bež- 
džionių šeimos atstovai pasižymi tokiomis savybėmis, 
kurios rodo juos turint kone žmogaus protą. Prijaukinti 
orangutangai sumaniai tarnauja prie stalo, tvarko kam- 
barius, valo drabužius ir batus, moka vikriai naudotis 
peiliu, šaukštu, šakute ir net geria vyną... Yra žinoma, 

jog orangutangas tarnavo Biufonui kaip atsidavęs ir uo- 
lus tarnas. | 

Surištas orangutangas, gulintis Granitinių rūmų salėje, 
buvo tikras milžinas, šešių pėdų ūgio; jo kūnas buvo 
proporcingas, krūtinė plati, galva vidutiniška, veido kam- 
pas šešiasdešimt penkių laipsnių, kiaušas apvalus, nosis 
didelė, oda apžėlusi švelniais blizgančiais plaukais,— žo- 
džiuų, tai buvo puikus žmoginių beždžionių atstovas. Jo 
akys, mažesnės už žmogaus akis, atrodė žvitrios ir pro- 
tingos, iš po ūsų Žybčiojo balti dantys, o nedidelė gar- 
banota barzdelė buvo kaštaninės spalvos. 

— Tikras gražuolis! — tarė Penkrofas.— Jei mokėtu- 
me jo kalbą, galėtume pasišnekėti! 

— Ar tai tiesa, šeimininke?— paklausė Nabas.— Ar jis 
mums tarnaus? 

* — Taip, Nabai,— šypsodamasis atsakė inžinierius.— 
Tik tu nepavyduliauk! 

— Tikiuosi, kad jis bus puikus tarnas, — įsiterpė Her- 
bertas.— Matyt, jis dar jaunas, tad jį prijaukinti nebus 
sunku. Mums nereikės griebtis jėgos arba rauti jam il- 
tis, kaip paprastai tokiais atvejais daroma. Jis tikriau- 
siai prie savo šeimininkų prisiriš, jeigu tik jie gerai su 
juo elgsis. 

— Žinoma, gerai elgsimės,— atsakė Penkrofas, jau už- 
miršęs, kaip pyko ant „pokštininkų“. 

Prisiartinęs prie orangutango, jis paklausė: 

— Na, kaip sekasi, bičiuli? 

Orangutangas tyliai suurzgė, bet buvo matyti, kad jis 
nėra labai blogai nusiteikęs. 

— Vadinasi, norime būti kolonistu?— paklausė jūri- 
ninkas.— Ir tarnausime misteriui Sairui Smitui, ar ne taip? 

Vėl pasigirdo taikingas beždžionės urzgimas. 

— Ir algos iš mūsų neprašysi, užteks vien maistot 

Orangutangas trečią kartą patenkintas suurzgė. 

— Jo kalba truputį monotoniška, — pasakė Gedeonas 
Spiletas. 

— Ir gerai, — atšovė Penkrofas.— Juo mažiau tarnas 
kalba, juo geriau. Ir netgi be algos! Girdi, drauguži? Iš 
pradžių algos tau nemokėsime, bet vėliau, jeigu mums 
įtiksi, gausi dvigubai! į 

Taip saloje atsirado dar vienas kolonistas, kuris pas- 
kui visiems labai daug pasitarnavo. Jūrininko prašymu, 
atminimui vienos beždžionės, kurią jis kadaise pažinojo, 
orangutangas buvo pramintas Jupiteriu, o sutrumpintai — 
Jupu. 

Taip dėdulė J upas be ypatingų ceremonijų apsigyveno 
Granitiniuose rūmuose. 


Septintas skyrius 


Neatidėliotini darbai.— Tiltas per Gailestingumo upę.— Plataus Akiračio 
plynaukštė pavirs sala.— Pakeliamasis tiltas.— Derliaus nuėmimas.— 
Upelis.— Tiltukai.— Paukštynas:— Karvelidė— Onagrai.— Kinkinys.— 
Kelionė į Baliono uostą. 


Taigi Linkolno salos kolonistams pavyko atgauti savo 
namus, nesilaužiant į vidų per apleistą tunelį, kurį pas- 
kui būtų reikėję vėl užmūryti. Jiems iš tikrųjų pasisekė, 
nes tuo metu, kai jie buvo jau pasirengę imtis darbo, 
beždžiones netikėtai pagavo kažkokia baimė, privertu-- 
si jas sprukti iš Granitinių rūmų. Gal beždžionės pajuto, 
kad joms gresia užpuolimas iš kitos pusės? Tik šitaip 
ir tebuvo galima paaiškinti, kodėl jos taip staigiai pabėgo. 

Vakarop kolonistai negyvas beždžiones nutempė į 
mišką ir užkasė. Po to jie sutvarkė savo būstą: nepra- 
šyti svečiai buvo viską apvertę aukštyn kojom, nors be- 
veik nieko nesulaužė. Nabas užkūrė židinį, paėmė iš san- 
dėlio įvairių maisto atsargų ir pagamino tokius skanius 
pietus, jog visi šveitė pasigardžiuodami. 

Nebuvo užmirštas ir Jupas. Jis godžiai triauškė ked- 
To riešutus ir šakniavaisius, kol prisiputo ligi soties. 
Penkrofas jam atrišo rankas, bet kojų nutarė neatrišti 
tol, kol įsitikins, kad beždžionė bus paklusni. 

Prieš guldami Sairas Smitas ir jo draugai, susėdę ap- 
link stalą, apsvarstė kai kuriuos savo planus, — kokių 
darbų pirmiausia reikėtų imtis. 

Jiems atrodė, jog pats svarbiausias ir skubiausias dar- 
bas — nutiesti tiltą per Gailestingumo upę, kad būtų pa- 
togus susisiekimas tarp Granitinių rūmų ir pietinės salos 

dalies; paskui reikėjo įrengti aptvarą muilonams ir ki- 
tiems gyvuliams, kuriuos buvo nutarta prijaukinti. 

Įvykdę abu šiuos planus, kolonistai galėjo išspręsti 
labiausiai pribrendusį klausimą — įsigyti naujų drabužių. 
Iš tikrųjų, per tiltą bus lengva parsigabenti baliono pūs- 
lę ir iš jos pasisiūti puikiausių baltinių, o aptvare bus 
galima prisikirpti vilnos žieminiams rūbams. 

Sairas Smitas ketino aptvarą įrengti prie Raudonojo 
upelio ištakos, netoli kalnų ganyklų, kur buvo apstu sul- 
tingo pašaro. Kelias nuo Plataus Akiračio plynaukštės iki 
Raudonojo upelio ištakos buvo jau beveik praskintas, 
o kai jie įsitaisys tobulesnį vežimėlį, keliauti bus leng- 
viau, ypač jeigu pavyks sugauti kokį nors važiuojamą 
gyvulį. | 

Bet jeigu aptvarą buvo galima įrengti atokiai nuo 
Granitinių rūmų, tai visai kas kita buvo su paukštide, 
ir Nabas į tą dalyką atkreipė draugų dėmesį. Iš tikrųjų, 
naminiai paukščiai turėjo būti vyriausiajam virėjui po 
ranka. Ir visi pripažino, kad paukštynui nėra patoges- 
nės vietos, kaip ežero pakrantėje, šalia užmūryto tunelio. 
Vandens paukščiai ten galės gyventi laisvai, kaip ir visi 
kiti sparnuočiai. Buvo nutarta padaryti pirmą bandymą 
ir prijaukinti dengtauodegių patinėlį ir patelę, sugautus 
per neseniai įvykusią ekspediciją. 

Rytojaus rytą, lapkričio 3-ąją, reikėjo pradėti naujus 
darbus — pirmiausia tilto statybą, o šiame svarbiame 
darbe turėjo dalyvauti visi kolonistai. Jie vėl tapo dai- 
lidėmis: užsimetę ant pečių pjūklus ir kirvius, pasiėmę 
Ieples ir plaktukus, išžygiavo prie upės. 

Bet prieš išeinant Penkrofas pasakė: 

— O kas bus, jeigu dėdulė Jupas, mums nesant na- 
mie, susigalvos įtraukti kopėčias, kurias jis vakar taip 
mandagiai nuleido? 

— Reikia pritvirtinti apatinį jų galą, — atsakė Sairas 
Smitas. 

Jie įkalė giliai į žemę du baslius ir prie jų pririšo 
kopėčias. Po to visi nuėjo kairiuoju Gailestingumo upės 
krantu prieš srovę ir netrukus pasiekė pirmąjį vingį. 

Čia kolonistai sustojo pažiūrėti, kur būtų alma: sta- 
tyti tiltą. Ši vieta jiems atrodė patogi, 

Ir tikrai, nuo čia iki Baliono uosto, prieš porą die- 
nų atrasto pietinėje salos pakrantėje, buvo ne daugiau 
kaip pusketvirtos mylios: tarp šių dviejų punktų bus 
nesunku nutiesti net važiuojamą kelią, kuris sujungs Gra- 
nitinius rūmus su pietine salos dalimi. 

Sairas Smitas išdėstė savo draugams vieną planą, kurį 
jau seniai buvo apgalvojęs. Jį įvykdyti atrodė labai leng- 
va, o visai kolonijai jis turėjo būti be galo naudingas. 
Inžinierius planavo visiškai izoliuoti Plataus Akiračio 
plynaukštę, kad į ją negalėtų įsibrauti jokie keturkojai 
nei keturrankiai, ir taip apsaugoti nuo grobuonių Gra- 
nitinius rūmus, Galerijas, paukštyną ir visą viršutinę dalį 
plynaukštės, kurią buvo numatyta apsėti. 

Toks projektas buvo gana lengvai įgyvendinamas, ir 

inžinierius draugams paaiškino, ką jis ketinąs daryti. 
Plynaukštė ir taip jau buvo iš trijų pusių apsupta 
ežero ir dviejų upių — dirbtinės ir natūralios. 
Šiaurės vakaruose tyvuliavo Granto ežeras, jo kran- 
tas ėjo nuo įlankėlės, kur buvo senojo vandens nuotė- 
kio anga, iki spragos rytiniame krante, išsprogdintos 
vandeniui nuleisti. 

Pro šią spragą plynaukštės šiaurėje į jūrą garmėjo 
krioklys; srautas šniokštė kalnyno šlaitu ir smėlėta jū- 
ros pakrante. Reikėjo tik pagilinti to dirbtinio kalnų 
upokšnio vagą, ir laukiniams gyvuliams čia būtų buvu- 
si neįveikiama kliūtis. | 

- Visą rytinį plynaukštės pakraštį, nuo to upokšnio 
žiočių iki Gailestingumo upės žiočių, skalavo jūra. 

Pagaliau pietuose plynaukštę juosė žemutinė Gailes- 
tingumo upės tėkmė nuo jos žiočių iki to vingio, kur 
kolonistai ketino pastatyti tiltą. 


Taigi neapsaugotas buvo tiktai vakarinis plynaukštės 
kraštas tarp upės vingio ir pietinio ežero kampo. Šis ko- 
kios mylios tarpas buvo visiškai atviras, ir čia lengvai 
galėjo bet kas įsibrauti. Kolonistams reikėjo iškasti pla- 
tų, gilų griovį ir juo paleisti iš ežero vandenį, kitaip 
sakant, padaryti antrą jo nuotėkį, šį kartą — Gailestin- 
gumo upės pusėn. Žinoma, ežeras dėl to turėjo šiek tiek 
nuslūgti, bet Sairas Smitas apskaičiavo, kad Raudonasis 

upelis duos pakankamai vandens tam jo projektui įvyk- 
dyti. | 

— Taip, — kalbėjo inžinierius;— Plataus Akiračio 
plynaukštė pavirs tikra sala, iš visų pusių apsupta 
vandens, o su kitomis vietomis bus galima susisiekti til- 
tais: vieną nutiesime per Gailestingumo upę; du tiltukai 
jau pastatyti — dirbtinio upelio pradžioje ir žemiau kriok- 
lio, kur tas upelis įteka į jūrą; pagaliau dar du tiltukus 
pastatysime — vieną per griovį, kurį, man rodos, reikia 
iškasti, o antrą per Gailestingumo upę. Taigi, jei tiltai 
ir tiltukai bus pakeliami, į Plataus Akiračio plynaukštę 
niekas negalės įsibrauti. 

Sairas Smitas, norėdamas savo draugams viską aiškiau 
isdėstyti, nubraižė plynaukštės planą, ir kolonistai in- 
žinieriaus projektą tučtuojau suprato. Visi jam pritarė, 
o Penkrofas, mosikuodamas kirviu, šūktelėjo: 

— Pirmiausia — tiltas! 

Tai iš tikrųjų buvo neatidėliotinas darbas. Statytojai 
parinko tinkamus medžius, juos nuleido, nugenėjo ša- 
kas, iš vienų kamienų nutašė rąstus, iš kitų išpjovė si- 
jas ir lentas. Tą tilto dalį, kuri turėjo remtis į dešinįjį 
Gailestingumo upės krantą, buvo nutarta statyti nejuda- 
mą, o kairiąją pusę įtaisyti taip, kad ją būtų galima su 
atsvara pakelti, kaip kai kurių šliuzų vartus. 

Darbas, žinoma, buvo sunkus, ir nors kolonistai gu- 
viai dirbo, vis tiek sugaišo daug laiko, nes upės plotis 
toje vietoje siekė aštuoniasdešimt pėdų. Pasidarę kaltu- 
vą, pirmiausia jie sukalė polius, ant kurių turėjo būti 
statoma nejudamoji tilto dalis. Poliai atstojo tilto atra- 
mas, taigi buvo aišku, kad tiltas galės atlaikyti didelį 
krūvį. 

Laimė, netrūko nei įrankių, nei vinių, nei. sumanu- 
mo— inžinierius tą darbą išmanė, o jo draugai per sep- 
tynis mėnesius buvo įgiję daug įgūdžių ir dabar jam 
padėjo labai uoliai. Reikia pasakyti, kad Gedeonas Spi- 
letas savo vikrumu nenusileido kitiems ir net būtų ga- 
lėjęs varžytis su pačiu jūrininkų, kuris „nieku būdu ne- 
sitikėjęs tokio mitrumo iš žurnalisto". 

Tiltą per Gailestingumo upę kolonistai statė tris sa- 
vaites, darbuodamiesi nuo ryto ligi nakties. Pietaudavo 

čia pat, darbo vietoje. Oras buvo kuo puikiausias, todėl 
namo jie pareidavo tik prieš vakarienę. 

Per tą laiką visi įsitikino, kad dėdulė Jupas I 
apsipranta su nauja aplinka ir baigia prijunkti prie savo 
šeimininkų, į kuriuos žiūri nepaprastai smalsiai. Tačiau 
Penkrofas dėl atsargumo dar nenurišo jam visų pančių, 
nutaręs palaukti — ir tai buvo protinga — tos .dienos, kai 
bus užbaigti darbai ir plynaukštė pasidarys neprieinama, 
o iš jos pabėgti — neįmanoma. Topas ir Jupas susidrau- 
gavo ir mielai kartu žaisdavo, nors šiaip Jupas viską da- 
rydavo labai oriai. 


Lapkričio 20 dieną tilto statyba buvo baigta. Pake- 
liamoji dalis turėjo savo atsvarą, todėl kiekvienas be di- 
delio vargo galėdavo ją pakelti, o tuomet tarp šarnyro 
ir paskutinio skersinio, į kurį paprastai ji būdavo atsirė- 
musi, pasidarydavo dvidešimties pėdų tarpas, užkertan- 
tis kelią bet kokiam žvėriui. 

Dabar iškilo klausimas, ar ne laikas parsigabenti ba- 
liono pūslę; nes kolonistams rūpėjo kuo greičiau ją pa- 
slėpti saugioje vietoje. Bet, norint ją parsivežti, reikėjo 
nutempti į Baliono uostą vežimėlį, praskynus kelią per 
Tolimųjų Vakarų miškų tankynę. Tai būtų pareikalavę 
daug laiko. Užtat Nabas ir Penkrofas pirmiau iškeliavo 
žvalgybon; nuėję iki užutekio, jie įsitikino, kad „drobės 
atsarga“ tebėra oloje kaip buvusi, todėl kolonistai nutarė 
pradėtų darbų nenutraukti, kad Plataus Akiračio plyn- 
aukštė greičiau pavirstų sala. 

— O tuomet,— pasakė Penkrofas — mes kuo geriau- 
siai įrengsime paukštidę: nebereikės bijoti, kad į ją gali 
atsėlinti lapė ar įsibrauti kitokie kenksmingi padarai. 

— Be to,— pridūrė Nabas,— bus galima sukasti žemę, 
persodinti čia įvairius laukinius augalus. .. 

— Ir paruošti sėjai antrą javų lauką! — iškilmingai 
sušuko jūrininkas.. 

Mat pirmajame lauke, kur buvo pasodintas vieninte- 
lis grūdas, Penkrofui rūpestingai prižiūrint, sužėlė veš- 
lūs daigai. Čia užaugo dešimt varpų, kaip ir buvo žadė- 
jęs inžinierius, o kiekviena varpa subrandino aštuonias- 
dešimt grūdų, taigi kolonija gavo iš viso aštuonis šim- 

It was a large undertaking. 


tus grūdų, ir tik per pusę metų, vadinasi, buvo galima 
tikėtis dviejų derlių per metus. 

Iš tų aštuonių šimių grūdų penkiasdešimt reikėjo dėl 
visa ko padėti atsargai, o kitus pasėti naujoje vietoje — 
taip pat rūpestingai, kaip ir pirmąjį, vienintelį grūdą. 
Lauką kolonistai sukasė, paskui aptvėrė aukšta ir tvir- 
ta smailių baslių tvora, kad žvėrys negalėtų per ją per- 
šokti. Paukščius turėjo atbaidyti tarškynės ir baisios ka- 
liausės — fantastiniai Penkrofo kūriniai. Kolonistai gra- 
žiai įrėžė vagutes ir jose pasodino septynis šimtus pen- 
kiasdešimt grūdų, o visa kita turėjo užbaigti pati gamta. 

Lapričio 21 dieną Sairas Smitas ėmė braižyti griovio 
planą. Tą griovį buvo numatyta iškasti taip, kad jis sau- 
gotų plynaukštę iš vakarų pusės, nuo Granto ežero 
pietinio kampo iki Gailestingumo upės vingio. Derlingos 
žemės sluoksnis šioje vietoje buvo tiktai dviejų ar tri- 
jų pėdų storio, o giliau ėjo granitas. Vėl teko gaminti 
nitrogliceriną, ir jis kaip paprastai atliko savo darbą. 
Nepraėjus nė dviem savaitėm, per kietą plynaukštės 
gruntą buvo išvarytas dvylikos pėdų pločio ir šešių pėdų 
gylio griovys. Tokiu pat būdu kolonistai pralaužė dar 
vieną spragą uolėtame ežero krante, ir vanduo ėmė 
šniokšti naująja vaga, tekėdamas į Gailestingumo upę. 
Tas dirbtinis upokšnis buvo pavadintas Glicerininiu upe- 
liu. Kaip ir spėjo inžinierius, ežere vanduo nuslūgo, bet 
visai nežymiai. Pagaliau, norėdami plynaukšte pavers- 
ti neprieinama tvirtove, kolonistai gerokai paplatino į 
jūrą tekančio upelio vagą, o smėlėtus jo krantus iš abie- 
jų pusių dar aptvėrė dviguba baslių tvora. 

Pirmojoj gruodžio pusėj visi tie darbai buvo baigti. 
Plataus Akiračio plynaukštė, savo forma panaši į ne- 
taisyklingą penkiakampį, kurio perimetras turėjo maž- 
daug keturias mylias ilgio, buvo iš visų pusių vandens 
apsupta, ir į ją negalėjo įsiveržti jokie žvėrys. 

Gruodžio mėnuo buvo karštas. Tačiau kolonistai ne- 
norėjo net laikinai nutraukti savo planų vykdymo, ir 
kadangi pribrendo reikalas įrengti paukštyną, jie tuč- 
tuojau ėmėsi naujų darbų. 

Nėra ko nė kalbėti, kad dėdulei Jupui, vos tiktai izo- 
liavus plynaukštę, buvo suteikta visiška laisvė. Oran- 

gutangas taip prijunko prie savo šeimininkų, jog nero- 
dė jokio noro pabėgti. Jis buvo labai stiprus, vikrus ir 
ramaus būdo. Kolonistai, lipdami kopėčiomis į Graniti- 
nius rūmus, nė nebandė su juo rungtyniauti: Jupas vi- 
sad užlėkdavo pirmas. Po truputį jis buvo pratinamas 
prie darbo: nešiojo namo malkų ryšulėlius ir tempė ša- 
lin akmenis, po darbų likusius ant Glicerininio upelio 
kranto. | 

— Nors jis dar ne mūrininkas, bet jau puiki beždžio- 
nė,— juokavo Herbertas, turėdamas galvoj, kad mūrinin- 
kai savo mokinius pravardžiuoja ,beždžionėmis“. Ir dar 
niekuomet ši pravardė nebuvo tokia tinkama, kaip dabar. 

Paukštynas užėmė dviejų šimtų kvadratinių jardų 
plotą pietrytiniame ežero krante. Kolonistai jį aptvėrė 
statinių tvora, o aptvaro viduje pastatė būsimiesiems 
sparnuočiams pašiūres, pertvaromis padalintas į atskirus 
gardelius. 

Pirmiausia čia apsigyveno pora dengtauodegių, ir jie 
greitai priperėjo daug jauniklių. Netrukus prie jų pri- 
sidėjo pustuzinis ančių, sugautų ežero pakrantėje. Buvo 
čia ir kelios kiniškos antys, kurių sparnai išsiskleidžia 
lyg vėduoklė, o plunksnos tokios ryškios ir žvilgančios, 
jog tos antys savo grožiu gali prilygti auksaspalviams 
fazanams. Dar po keleto dienų Herbertas sugavo porelę 
vištinių paukščių ilgomis užriestomis uodegomis — puikių 
„Kuoduočių“, kuriuos kolonistai labai greit prijaukino. 
O pelikanai, tulžiai, vandeninės vištelės savaime ėjo į 
krantą ir lindo į paukštidę. Visi tie sparnuočiai kliaugė, 
ciepsėjo, kudakavo, iš pradžių dar kivirčijosi, bet pas- 
kui apsiprato ir ėmė gyventi santarvėj. Paukščių vis dau- 
gėjo, tad su mityba kolonistams nebebuvo didelių rū- 
pesčių. 2 | 

Sairas Smitas, stengdamasis užbaigti pradėtą darbą, 
paukštyno kampe pastatė karvelidę. Joje apgyvendino 
tuziną tų pačių karvelių, kurie suko lizdus ant aukštų 
plynaukštės uolų. Karveliai greit iprato kas vakarą 
grįžti į naująjį savo būstą; juos prijaukinti buvo daug 
lengviau negu jų giminaičius keršulius, kurie nelaisvėje 
netgi nesiveisia. 

Pencroff S frighbtful scarecrows. 


Pagaliau atėjo laikas pasinaudoti aerostato pūsle — 
pasisiūti baltinių. Iš tikrųjų, saugoti pūslę kelionei ir 
neapgalvotai palikti salą, skristi šilto oro pripūstu ba- 
lionu per neaprėpiamas vandenyno platybes būtų galė- 
ję tik tokie žmonės, kuriems nebėra kitos išeities, o Sai- 
ras Smitas, būdamas protingas žmogus, apie tai nė ne- 
galvojo. 

Vadinasi, reikėjo baliono pūslę parsigabenti į Gralis 
tinius rūmus. Kolonistai perdirbo savo vežimėlį, jis pa- 
sidarė lengvesnis ir patogesnis. Tačiau vis dar nebuvo 
traukiamosios jėgos. Nejaugi saloje neatsiras atrajojan- 
čių gyvulių, kuriuos būtų galima panaudoti vietoj ark- 
lio, asilo, jaučio arba karvės? Nė vienas negalėjo į šį 
klausimą atsakyti. | 

— Iš tiesų, — kalbėjo Pali nika iESi gyvu- 
liai mums labai praverstų, kol misteris Sairas sugalvos 
padirbti vežimėlį su gariniu varikliu arba net garvežį. 
Neabejoju, kad vieną gražią dieną nuo Granitinių rūmų 
iki Baliono uosto nusities geležinkelis su atšaka iki Frank- 
lino kalno. 


Ir šaunusis jūrininkas, taip kalbėdamas, tikėjo savo 
žodžiais. O vaizduote, kada tave SUA2BDRA tikėjimas, tu 
esi visagalė! 


Tačiau neperdedant reikia pasakyti, jog paprasčiau- 
sias kinkomasis gyvulys būtų padėjęs Penkrofui išsisuk- 
ti iš keblios padėties, o kadangi apvaizda jam nešykštė- 
jo savo malonių, tai ir dabar jūrininkui nereikėjo ilgai 
laukti. 

Vieną kartą, gruodžio 23 dieną, staiga pasigirdo Na- 
bo šauksmai ir garsus Topo lojimas. Kolonistai tuo metu 
dirbo Galerijose, bet vos tiktai išgirdo šauksmus, tuojau 
leidosi bėgti į tą pusę, būgštaudami, ar nebus atsitikusi 
kokia nelaimė. 

Ką gi jie išvydo? Per nuleistus tiltelius į plynaukš- 
te buvo užklydę du gražūs gyvuliai, patinas ir patelė. 
Jie atrodė panašūs į arklius, greičiau gai net į asilus. 
Abu gyvuliai buvo sarto plauko, baltomis uodegomis ir 
kojomis, o galva, kaklas ir liemuo — su juodais dryžiais, 
kaip zebrų. Jie ramiai ėjo artyn, nė kiek nesibaimin- 

dami ir protingomis akimis žiūrėdami į žmones, dar ne- 
nujausdami, kad čia jų būsimieji šeimininkai. | 

— Juk tai onagrai! — sušuko Herbertas.— Tie ketur- 
kojai yra tarpiniai gyvuliai tarp zebro ir kvagos. 

— O kodėl jų nepavadinus. tiesiog asilais? — paklau- 
sė Nakas. 

— Todėl, kad jų ausys ne tokios ilgos, be to, jie dai- 
lesni. . | | 

— Arklys ar asilas, argi ne vis tiek?— įsiterpė Penk- 
rofas.— Ir vienas, ir kitas — ,,„traukiamoji jėga“. Vadinasi, 
reikia juos sugauti! 

Stengdamasis nepabaidyti gyvulių, jūrininkas žole 
prišliaužė prie tiltuko per Glicerininį upelį ir jį pakėlė — 
onagrai liko nelaisvėje. | 

"Ką gi dabar daryti? Ar juos sugauti ir per prievartą 
įkinkyti į vežimą? Ne. Buvo nutarta leisti jiems keletą 
dienų laisvai vaikštinėti po plynaukštę, prižėlusią sod- 
rios žolės, o per tą laiką. šalia paukštyno pastatyti pato- 
gią arklidę: jei onagrai ten užklys, tai ras minkštą pa- 
kratalą ir turės kur naktį prisiglausti. 

"Taigi kolonistai paliko tuos gražiuosius gyvulius lais- 
vus: ir stengėsi prie jų nesiartinti, kuo mažiau juos bai- 
dyti. Tačiau ne kartą atrodė, kad onagrai nori pabėgti, 
kad jiems, pripratusiems prie erdvių platybių ir miškų 
tankumynų, plynaukštėje per ankšta. Kolonistai ma- 
tė, kaip jie bandydavo pereiti per nenugalimą kliūtį — 
vandens ratą, kaip lakstydavo po pievą, skardžiai žveng- 
dami, o paskui apsiraminę ištisas valandas žiūrėdavo 
į didžiulius miškus, į kuriuos jiems niekados nebuvo lem- 
ta sugrįžti. “ 

Tuo tarpų kolonistai padirbo iš augalų plaušų pa- 
kinktus ir viržius, o praslinkus kelioms dienoms po to, 
kai onagrai pakliuvo į nelaisvę, buvo ne tik paruoštas 
vežimas, bet ir praskintas tiesus kelias per Tolimųjų 
Vakarų mišką, nuo Gailestingumo upės vingio iki Ba- 
liono uosto. Tuo keliu buvo galima važiuotam važiuoti. 
Ir pagaliau gruodžio pabaigoje kolonistai pirmą kartą 
pabandė pakinkyti onagrus. | 

Penkrofas jau buvo spėjęs tuos gyvulius prijaukinti: 
jie patys eidavo prie jo, imdavo iš rankų žolę, prisileis- 

davo artyn; bet pakinkyti onagrai stojosi piestu, ir vos 
pavyko juos suvaldyti. Tiesa, greit jie leidosi nuramdo- 
mi, nes šiaipjau onagrai ne tokie užsispyrę, kaip zebrai, 
todėl jais dažnai, važinėjama kalnuotuose Pietų Afrikos 
kraštuose, jie apsipranta net palyginti šaltose Europos 
srityse. 

Tą dieną visi kolonistai susėdo į vežimą ir išvažiavo 
į Baliono uostą, tik vienas Penkrofas žygiavo pėsčias 
priešakyje. Savaime suprantama, važiuojant nelygiu, duo- 
bėtu keliu, gana smarkiai. kratė, bet vis dėlto vežimas 
laimingai pasiekė vietą, ir tą pačią dieną kolonistai į jį 
sukrovė aerostaio pūslę ir įvairias kitas dalis. 

Aštuntą valandą vakaro vežimas, pervažiavęs tiltu 
per Gailestingumo upę, nusileido kairiuoju jos krantu 
žemyn ir sustojo prie jūros ties Granitiniais rūmais. 
Onagrus keleiviai iškinkė ir nuvedė į arklidę. Kai visi 
jau sugulė, prieš užmigdamas Penkrofas iš pasitenkini- 
mo taip garsiai atsiduso, jog daugiabalsis aidas atsiliepė 
visuose Granitinių rūmų užkampiuose. 


Aštuntas skyrius 


Baltiniai.— Ruonių odos apavas.— Piroksilino gamyba.— Augalų perso- 

dinimas.— Žūklė.— Vėžlių kiaušiniai.— Dėdulė Jupas daro pažangą.-- 

Aptvaras.— Muilonų guitynės— Nauji augmenijos ir gyvūnijos atsto- 
vai.— Tolimos tėvynės prisiminimas. 


Visą pirmąją sausio mėnesio savaitę kolonistai siuvo 
baltinius, kurie jiems buvo labai reikalingi. Dėžėje ras- 
tosios adatos šmėkščiojo nelabai mikliose, bet užtat stip- 
riose rankose, ir galima drąsiai pasakyti, kad visi siu- 
viniai buvo pasiūti kaip reikiant. | 

Siūlų jiems netrūko: Sairas Smitas sumanė panaudoti 
tuos pačius siūlus, kuriais buvo susiūta baliono pūslė. 
Gedeonas Spiletas ir Herbertas su nuostabia kantrybe 
ją išardė į ilgas palas. Penkrofas nuo to darbo atsisakė, 
nes toks krapštymasis jį neapsakomai erzino. Užtat siu- 
vo jis už visus geriausiai. Kaip žinoma, jūrininkai pa- 
prastai būna labai gabūs siuvėjai. 

Riebalus iš aerostato drobės kolonistai išėmė su soda 
ir potašu, tų medžiagų gavę iš dumblių pelenų. Taigi 
tlrobė vėl pasidarė minkšta ir elastinga. Po to ją dar pa- 
tiesė saulėje ir gerai išbaltino. 

Kolonistai pasisiuvo kelis tuzinus marškinių ir koji- 
nių, — kojinės, aišku, buvo ne megztos, o medžiaginės. 
Ir su kokiu malonumu jie pagaliau apsivilko baltiniais, 
žinoma, labai šiurkščiais, — dėl tokių smulkmenų nebu- 
vo ko jaudintis— ir atsigulė ant paklodžių:. Granitinių 
rūmų gyventojams pasirodė, tartum jie būtų atsigulę 
į tikrą patalą. 

Tuo pat metu jie pasisiuvo iš ruonių odos naują apa- 
vą, ir kaip tik laikų, nes iš Amerikos atsivežti batai 
buvo visai nusinešioję. Galima neabejoti, kad naujasis 
apavas buvo dukslus ir nė kiek nespaudė. 

Naujų 1866 metų pradžioje kepino dideli karščiai, bet 
kolonistai vis tiek nuolat eidavo medžioti. Miškuose 
knibždėte knibždėjo agučių, pekarių, kapivarų, kengūrų 
ir visokiausių sparnuočių. O Gedeonas Spiletas ir Her- 
bertas buvo puikūs šauliai ir niekad neprašaudavo pro 
šalį. | 

Sairas Smitas jiems patarė taupyti šaudmenis, o pats 
jau rūpinosi kuo nors pakeisti dėžėje rastąjį paraką ir 
kulkas, norėdamas jas pasilaikyti ateičiai. Iš tikrųjų, ką 
gali žinoti, kur likimas nublokš jį patį ir jo draugus, 
jeigu jiems kartais pavyks ištrūkti iš šios salos? Reikė- 
jo iš anksto pasiruošti visokiems netikėtumams ir tau- 
pyti šaudmenis, pakeičiant juos kitomis medžiagomis, ku- 
rias būtų lengva patiems pasigaminti. 

Vietoj švino, kadangi saloje nebuvo įo rasta, inži- 
nierius taip pat sėkmingai panaudojo kapotą geležį, gau- 
namą be didelio vargo. Geležiniai šratai buvo lengvesni 
sa, šautuvo užtaise tokių šratų būdavo mažiau, bet šį 
trūkumą atpirkdavo medžiotojų taiklumas. Sairas Smitas 
būtų galėjęs pagaminti ir parako, nes jis turėjo saliet- 
ros, sieros ir anglies, tačiau jo gamyba reikalauja dide- 
lio kruopštumo, ir be specialių įrengimų geros kokybės 
paraką sunku gauti. 

White linen sbirts. 


Todėl Sairas Smitas nutarė gaminti piroksiliną — 
sprogstamąją medžiagą, paprastai daromą iš medvilnės. 
Tačiau galima apsieiti ir be medvilnės, kadangi ji nau- 
dojama vien dėl celiuliozės. O celiuliozės — kitaip sa- 
kant, pirminio augalų audinio — beveik grynos yra ne 
tik medvilnėje, bet ir linų bei kanapių pluošte, popieriu- 
je, senuose skuduruose, šeivamedžio šerdyje ir kitur. Ne- 
toli Raudonojo upelio žiočių kaip tik augo labai daug 
šeivamedžių, kurie priklauso sausmedžių šeimai, ir ko- 
lonistai vietoj kavos plikydavo tų augalų uogas. 

Vadinasi, reikėjo pasirūpinti šeivamedžio šerdies, tai 
yra celiuliozės. Be to, piroksilino gamybai dar reikalin- 
ga kita medžiaga — garuojanti azoto rūgštis. Sairas Smi- 
tas turėjo sieros rūgšties, todėl nesunkiai galėjo gauti ir 
azoto rūgšties, sieros rūgštimi paveikęs salietrą, kurios 
užtektinai buvo gamtoje. 


siliną, nors puikiai žinojo, kad jis turi gana didelių trū- 
kumų: netolygiai veikia, lengvai užsidega (ne dviejų šim- 
tų keturiasdešimties, o šimto septyniasdešimties laipsnių 
temperatūroje) ir pagaliau labai staigiai suliepsnoja, dėl 
to gali sugadinti šaunamąjį ginklą. Tačiau piroksilinas 
tuo geras, kad nebijo drėgmės, neužteršia šautuvo vamz- 
džio ir keturis kartus stipresnis už paraką. 

Norint gauti piroksiliną, reikia tiktai pamerkti celiu- 
liozę į garuojančią azoto rūgštį, ketvirtį valandos joje 
palaikyti, paskui išplauti vandenyje ir išdžiovinti. Kaip 
skaitytojas mato, viskas labai lengva. | 

Sairas Smitas turėjo tik paprastos azoto rūgšties, bet 
nebuvo garuojančios, arba stipriosios, tai yra tokios rūgš- 
ties, kuri drėgname ore balkšvai garuoja. Tačiau inžinie- 
rius, vietoj garuojančios azoto rūgšties panaudojęs pa- 
prastą azoto rūgštį, sumaišytą su koncentruota sieros rūgš- 
timi (trys dalys azoto rūgšties ir penkios dalys sieros 
rūgšties), turėjo gauti ir iš tikrųjų gavo tuos pačius re- 
zultatus. Taigi netrukus medžiotojai buvo aprūpinti stip- 
Tia sprogstamąja medžiaga, kuri puikiausiai tiko šautu- 
vams užtaisyti, tik reikėjo mokėti ja naudotis. 

Tuo pat laiku kolonistai Plataus Akiračio plynaukš- 
tėje išpureno tris akrus žemės, o likusi plotą pasky- 

Tė onagrų ganykloms. Keletą kartų jie buvo nuėję į Ža- 
kamaro mišką bei į Tolimųjų Vakarų miškus ir parsi- 
nešė laukinių daržovių daigų — špinatų, pipirnių, krie- 
nų, Iropių. Sumaniai prižiūrimos daržovės turėjo greit 
pagerėti ir paįvairinti maistą, nes kol kas Linkolno sa- 
los gyventojams reikėjo tenkintis vien mėsiškais val- 
giais. Iš miško jie taip pat parsivežė nemaža malkų ir 
anglies, kaskart vis geriau suvažinėdami kelius. 

Triušių saloje veisėsi vis daugiau, ir Granitinių rūmų 
šeimininkai niekad nestigo jų mėsos. Triušynas buvo kiek 
aukščiau Glicerininio upelio, todėl triušiai negalėjo pa- 
tekti į užgintą plynaukštę ir pakenkti jauniems sodi- 
niams. Seklumoj tarp pakrantės uolų kolonistai rinkda- 
vo austres, nuolat papildydami tų skanių minkštakūnių 
atsargą. Be to, ežere ir Gailestingumo upėje dabar jie 
sugaudavo gana daug žuvies, nes Penkrofas statė tikras 
meškeres su geležiniais kabliukais, ant kurių dažnai už- 
sikabindavo gražių upėtakių ir dar kažkokių puikių žuvų 
sidabro spalvos žvynais, išmargintais gelsvomis dėmelė- 
mis. Taigi vyriausias virėjas Nabas galėjo kasdien ga- 
minti įvairesnį maistą. Kolonistai vis dar neturėjo tiktai 
duonos, o tas trūkumas, kaip jau anksčiau minėjome, bu- 
vo jų labai jaučiamas. 

Kolonistai pradėjo gaudyti ir jūros vėžlius, kurių daug 
išlipdavo į krantą Žandikaulio kyšulyje. Smėlėtas pajūris 
buvo visas kauburiuotas — ten gulėjo apskriti kiaušiniai 
tvirtais baltais lukštais; jų baltymas nesuverda, ir tuo 
jie skiriasi nuo paukščių kiaušinių. Saulės atokaitoje iš 
vėžlių kiaušinių išsirita mažyčiai vėžliukai. Viena vėžlė 
per metus gali padėti iki dviejų šimtų penkiasdešimties 
kiaušinių, todėl pajūryje jų buvo didelė daugybė. 

— Tikras kiaušinių laukas,— kalbėjo Gedeonas Spi- 
letas, — belieka tik surinkti derlių. 

Tačiau kolonistai ne tik kiaušinius rinko, bet gaudė 
ir pačius vėžlius, ir po kiekvienos tokios medžioklės į 
Granitinius rūmus jie parsinešdavo kokį tuziną tų rop- 
lių, kurių mėsa žinovų labai vertinama. Nabas puikiai 
mokėjo virti vėžlių sriubą, pagardindamas ją kvapnio- 
mis žolėmis bei kryžmažiedžių šeimos daržovėmis, ir iš 
savo draugų susilaukdavo pelnytų pagyrų. | 


267 


Reikia paminėti dar vieną laimingą aplinkybę, dėl ku- 
rios buvo galima padidinti maisto atsargą žiemai. Gai- 
lestingumo upės žiotyse pasirodė būriai lašišų ir nuplau- 
kė keletą mylių aukštupio link. Buvo neršto metas, kai. 
patelės, ieškodamos patogių vietų neršti, greitai neria 
pirma patinėlių, triukšmingai skrosdamos vandenį. Taigi 
šimtai tų žuvų plaukė upe. Kolonistai keliose vietose pa- 
darė užtvaras, ir daugybė lašišų pakliuvo į nelaisvę. Ne 
vieną šimtinę lašišų jie sugavo, pasūdė ir padėjo atsar-- 
gai, nes žiemą, kai upės užšąla, Žuvauti nebeįmanoma. 

Tuo metu Jupas, pasirodęs kaip labai protingas tar- 
nas, buvo pakeltas kamerdineriu. Penkrofas jam pasiu- 
vo baltą drobinį švarką, tokias pat kelnes ir prijuostę 
su kišenėmis, kurios Jupui labai patiko. Jis vaikščiojo: 
susikišęs rankas į kišenes ir niekam neleido pažiūrėti, 
ką jose nešiojasi. Nabas sumanųjį orangutangą gerai iš- 
dresavo, ir kai jis su Jupu kalbėdavo, juodu vienas kitą, 
rodės, puikiausiai suprasdavo. Jei niekam nereikėdavo 
Jupo paslaugų — padėti malkas vežti arba įlipti į kokį 
nors aukštą medį, — orangutangas nesitraukdavo iš vir--. 
tuvės, stengdamasis visur kur sekti Nabu. Beje, moky- 
tojas su nuostabia kantrybe ir net su užsidegimu lavino- 
mokinį, o mokinys nepaprastai sumaniai panaudodavo 
mokytojo perteiktas žinias. 

"Spręskite patys, kaip maloniai kartą Jupas nustebino 
savo šeimininkus: vieną dieną per pietus jis ėmė tar- 
nauti prie stalo su servetėle rankoje. Jis buvo toks mik- 
lus, toks atidus, taip pavyzdingai ėjo savo pareigas — 
keitė lėkštes, nešiojo valgius, pilstė gėrimus — ir viską 
darė su tokia rimta mina, jog kolonistai turėjo gardaus 
juoko, o Penkrofas ėmė neapsakomai džiūgauti. 

— Jupai, dar sriubos! | | 

— Jupai, gabalėlį agučio! 

— Jupai, lėkštę! 

— Jupai! Šaunus Jupas, bravo Jupas! 

Tik tokie šauksmai ir girdėjosi prie stalo, o Jupas, 
nė kiek nesumišęs, darė ką liepiamas, viską stebėjo ir 
net protingai linktelėjo galva, kai Penkrofas vėl pajuo- 
kavo: | 

— Iš tiesų, Jupai, teks tau paskirti dvigubą algą! 

Nėra ko nė kalbėti, kad per tą laiką orangutangas 
visiškai apsiprato Granitiniuose rūmuose; dažnai jis ly- 
dėdavo savo šeimininkus į mišką ir nė karto nebandė 
pabėgti. Reikėjo tik pamatyti, kaip komiškai jie žings- 
niuodavo, vietoj šautuvo užsimetęs ant peties lazdą, ku- 
rią jam buvo padaręs Penkrofas. Jei prireikdavo nuskin- 
ti nuo aukšto medžio kokį vaisių, Jupas galvotrūkčiais 
įsikardavo į pačią viršūnę; jei į purvyną įklimpdavo ve- 
žimo ratas, stipruolis Jupas tik įremdavo petį ir bema- 
+ant išstumdavo vežimą ant gero kelio. 

— Koks šaunuolis! — šūkavo Penkrofas.— Gerai, kad 
jis nepiktas, kitaip negalėtum jo suvaldyti! 

Sausio pabaigoje kolonistai pradėjo didelius darbus 
centrinėje salos dalyje. Netoli Raudonojo upelio ištakos, 
prie pat Franklino kalno, buvo nutarta įrengti aptvarą 
atrajojantiems gyvuliams, kadangi arti Granitinių rūmų 
tie gyvuliai kolonistams būtų trukdę. Aptvaras buvo ski- 
riamas daugiausia muflonams, kurie turėjo duoti kolo- 
nijai vilnos žieminiams drabužiams. 

“Kas rytą kolonistai, kartais visi drauge, o dažniau- 
siai tik Sairas Smitas, Herbertas ir Penkrofas, vykdavo 
prie Raudonojo upelio ištakos, ir toji kelionė jiems bū- 
davo kaip smagus pasivažinėjimas, kadangi visas pen- 
kias mylias onagrai juos veždavo keliu, neseniai pra- 
skintu po žaliais medžių skliautais, — tas kelias buvo pa- 
vadintas „Keliu į aptvarą“. 

Aptvarui draugai parinko plačią pievą tarp dviejų 
kalno atšakų. Tas sklypas, kur ne kur apaugęs medžiais, 
buvo labai patogus. Iš vienos pusės jį užstojo kalnai, be 
to, nuo šlaito per jį čiurleno upokšnis, įtekantis į Rau- 
donęjį upelį. Čia žėlė sodri žolė, o reti medžiai nekliu- 
dė švaistytis po pievą vėjeliui. Sklypą reikėjo aptverti 
tokia aukšta statinių tvora, kad per ją negalėtų peršokti 
net vikriausi gyvuliai, ir tą tvorą iš dviejų pusių pri- 
vesti prie kalnagūbrio atšakų. Aptvaras buvo numaty- 
tas kokiam šimtui raguočių — muflonų arba laukinių 0ž- 
kų — ir būsimajam jų prieaugliui. 

Inžinierius nužymėjo aptvaro ribas, ir dabar reikėjo 
tiktai kirsti medžius tvoros statiniams. Bet kolonistai, 
skindami per mišką kelią, jau buvo nuleidę nemaža me- 

džių, tad dabar juos suvežė, nutašė kelis šimtus stulpų. 
ir kuo stipriausiai sukalė į žemę. | 

Priešakinėje tvoros dalyje buvo įtaisyti gana platūs 
dvivėriai vartai, sukalti iš storų lentų ir sijų. 

Kolonistai darbavosi trejetą savaičių. Per tą laiką ne 
tik aptvėrė sklypą, bet ir pastatė gyvuliams erdvias len- 
tines pastoges. Tiems darbams vadovavo Sairas Smitas, 
ir buvo stengiamasi viską statyti kuo tvirčiau, nes mut- 
lonai gana stiprūs, todėl kolonistai būgštavo, kad, pa- 
kliuvę į nelaisvę, jie gali pradėti siautėti. 

Tvoros stulpai viršuje buvo nusmailinti, dėl atsparu- 
mo apdeginti ir sutvirtinti skersinėmis sijomis, o suka- 
lus papildomus ramsčius, tvora pasidarė dar stipresnė. 

Kai aptvaras buvo užbaigtas, Franklino kalno papė- 
dėje reikėjo surengti atrajojančių gyvulių guitynes, nes 
ten jie pievose daugiausia ganėsi. Vasario 7-ąją, giedrą. 
vasaros dieną, visi išėjo į tą medžioklę. Labai jiems pra- 
vertė abu onagrai, kuriais buvo jau gana daug važinėta; 
ant jų raiti jojo Gedeonas Spiletas ir Herbertas. 

Medžiotojai ketino mutflonus bei ožkas apsupti ir, pa- 
mažu siaurindami ratą, varyti tuos gyvulius prie aptva- 
ro. Sairas Smitas, Penkrofas, Nabas ir Jupas sustojo įvai- 
riuose lomos pakraščiuose, o abu raiteliai, Topo lydimi, 
jodinėjo aplink aptvarą per kokį pusmylį. 

Šioje salos dalyje buvo daugybė muflonų; tie gra- 
žūs gyvuliai dideliais ragais, apžėlę ilga pilkšva. vilna, 
ne didesni už danielių ir panašūs į argalus arba į lauki- 
nius avinus. 

Medžiotojai per tas guitynes labai pavargo. Kiek jie 
prisilakstė, bėgiodami tai šen, tai ten, kiek šūkavo! Jie 
apsupo kokį šimtą muilonų, bet gyvuliai ėmė sprukti 
į šalis, banda triskart sumažėjo, ir iki aptvaro pavyko 
atvaryti vos trisdešimt muflonų ir dešimt laukinių ožkų. 
Pamatę atvirus vartus, gyvuliai turbūt tikėjosi čia išsi- 
gelbėti, tad subėgo į vidų ir pakliuvo į nelaisvę. 

Apskritai, viskas baigėsi sėkmingai, ir skųstis kolo- 
nistai negalėjo. Patelių buvo daugiau, kai kurios iš jų: 
turėjo greit atsivesti jauniklių. Nebuvo jokių abejonių, 
kad banda pagausės ir kolonistai gaus pakankamai vil- 
nos bei kailių. 

Vakare nusikamavę medžiotojai sugrįžo į Granitinius 
rūmus. Bet rytojaus dieną jie vėl išvyko į aptvarą. Be- 
laisviai, matyt, buvo mėginę išversti tvorą, tačiau iš to 
nieko neišėjo, ir dabar jie buvo jau ramesni. 

Vasario mėnesį neatsitiko nieko ypatingo. Kolonistai 
kaip paprastai dirbo įvairius kasdieniškus darbus. Nuo- 
lat gerindami kelius į aptvarą ir į Baliono uostą, tuo 
pačiu metu jie pradėjo tiesti trečią kelią — nuo aptvaro 
į vakarinį jūros krantą. Vis dar nebuvo ištirta viena Lin- 
kolno salos dalis — Gyvatės pusiasalis, ištisai apaugęs 
miškais, kuriuose slapstėsi plėšrieji žvėrys; Gedeonui Spi- 
letui labai rūpėjo kuo greičiau juos visus išnaikinti. 

Iki šalčių draugai atsidėję augino laukines daržoves, 
persodintas iš miško į Plataus Akiračio plynaukštę. Her- 
bertas iš savo kelionių visuomet parsinešdavo įvairių 
naudingų augalų: tai cikorijų, iš kurių sėklų gali būti 
spaudžiamas puikus aliejus, tai paprastų rūgštynių, ku- 
rios padeda apsisaugoti nuo skorbuto; parsinešė jis ir 
labai vertingų šakniavaisių, nuo seno auginamų Pietų 
Amerikoje, būtent bulvių, kurių dabar priskaitoma dau- 
giau kaip du šimtai veislių. Daržas buvo rūpestingai pri- 
žiūrimas, laistomas, saugomas nuo paukščių; lysvėse augo 
salotos, bulvės, rūgštynės, ropės, ridikai ir kiti kryžma- 
žiedžiai. Žemė plynaukštėje buvo nepaprastai derlinga, 
ir kolonistai tikėjosi gauti gerą derlių. 

Netrūko jiems ir visokių gėrimų. Net labai įgeidūs 
žmonės nebūtų galėję dėl to skųstis, žinoma, su viena 
sąlyga: nereikalauti vyno. Iš lūpažiedžių kolonistai virė 
„Osvego arbatą“, iš dracenos šaknų gaminosi putojantį 
gėrimą. Be to, Sairas Smitas pradėjo gaminti tikrą aių iš 
jaunų abies nigra auglių: juos pavirinus ir išrauginus,. 
gaunamas malonus ir labai sveikas gėrimas, kurį anglai 
ir amerikiečiai vadina spring-beer, tai yra spygliuočių 
alumi. | | 

Į vasaros pabaigą paukštyne atsirado porelė gražuo- 
ių einių puošniomis plunksnomis, lyg su kokia pelerina, 
ir tuzinas didelių šaukštasnapių ančių su antaugomis abie- 
jose snapo pusėse, taip pat keletas dailių laukinių kala- 
kutų, panašių į Mozambiko kalakutus,— jie išdidžiai, ta- 

rytum puikuodamiesi savo juodomis plunksnomis, skiau- 
tere ir gurkliu, vaikštinėjo ežero pakrante. 

Taigi tiems drąsiems ir protingiems žmonėms ener- 
gingai darbuojantis, viskas klojosi kuo geriausiai. Žino- 
ma, už daug ką jie turėjo būti dėkingi apvaizdai, bet 
svarbiausia, laikydamiesi išmintingo priesako, kolonistai 
patys stengėsi, tad ir dangus jiems padėjo. 

Vakarais, užbaigę darbus, kai atvėsdavo vasaros die- 
nos karštis, o iš jūros imdavo pūsti gaivus vėjelis, kolo- 
nistai mėgdavo pasėdėti ant Plataus Akiračio plynaukš- 
tės, kur Nabas buvo pasodinęs vijoklinių augalų ir įtai- 
ses lyg kokią lapinę. Čia visi šnekučiuodavo, vieni iš. 
kitų daug pasimokydami, kurdavo ateities planus, o. 
šiurkštoki, bet nuoširdūs jūrininko juokai linksmai nu- 
teikdavo tą mažą pasaulėlį, kuriame visuomet viešpatavo 
didžiausia santarvė. 

Kalbėdavo jie ir apie savo tėvynę, tokią jiems bran- 
gią Ameriką. Ar dar tebevyksta pilietinis karas tarp 
Šiaurės ir Pietų? Negali būti, kad jis taip ilgai užtruktų. 
Ričmondas, be abejo, greit pasidavė generolui Grantui! 
Žlugus vergvaldiškų valstijų sostinei, turbūt pasibaigė 
tos kruvinos kautynės. Nugalėjo, žinoma, Šiaurė, kovo- 
jusi už teisybę. Ir kaip norėjosi tremtiniams, prisiglau- 
dusiems Linkolno saloje, paskaityti kokį laikraštį! Štai 
praslinko jau vienuolika mėnesių, kai jie atskirti nuo 
viso pasaulio. Nebetoli kovo 24-toji — lygiai metai nuo 
tos dienos, kai balionas juos numetė į šią niekam neži- 
nomą žemę. Tuomet jie buvo katastrofos ištiktieji ir ne- 
žinojo, ar pavyks jiems išsaugoti nors gyvastį kovoje su 
gaivalinga gamta. O dabar per savo vadovo mokytumą 
ir savo pačių protą jie buvo tapę tikrais kolonistais; jie 
turėjo ginklų, įrankių, prietaisų, jie sugebėjo savo nau- 
dai pajungti salos gyvulius, augalus ir mineralus, tai yra 
visas tris gamtos viešpatijas. 

Taip, jie dažnai apie visa tai kalbėdavo ir kurdavo 
vis naujus ateities planus! 

O Sairas Smitas beveik visuomet tylėdavo, klausy- 
damas savo draugų. Tik kartais, išgirdęs kokią Herber- 

to pastabą ar šmaikštų Penkrofo žodį, jis. nusišypsoda-- 
vo, bet visad ir visur jis galvodavo apie tuos neišaiški-- 
namus reiškinius, apie tą keistą mįslę, kurios paslapties: 
neįstengė suvokti! | 


Devintas skyrius 


Dargana.— Hidraulinis keliuvas.— Langų stiklo ir indų gamyba.— Cika-- 
medis.— Kelionės į aptvarą.— Bandos prieauglis — Žurnalisto klausi-- 
mas.— Tikslios Linkolno salos koordinatės.— Penkrofo pasiūlymas. 


Pirmąją kovo savaitę oras pasikeitė. Mėnesio pradžio- 
je buvo mėnulio pilnatis ir vis dar kepino dideli karš-- 
čiai. Aiškiai buvo jaučiama, kad oras pritvinkęs elekt-- 
ros, taigi galėjo užeiti gana ilgas liūčių ir audrų laiko-- 
tarpis. 

Iš tikrųjų, kovo 2 dieną sugriaudėjo baisi perkūni- 
ja. Vėjas pūtė iš rytų, ir kruša ėmė kapoti Granitinių 
rūmų fasadą, keldama tokį triukšmą, tarsi kas būtų bė- 
ręs kartečę. Teko aklinai uždaryti duris ir langines, kad 
liūtis neužtvindytų kambarių. 

Pamatęs, kad užėjo kruša, Penkrofas pakėlė aliarmą,. 
nes kai kurie ledai buvo sulig karvelio kiaušiniu, todėl 
jo javams grėsė didelis pavojus. Jūrininkas tučtuojau nu- 
bėgo prie pasėlio, kur jau buvo išplaukėjusios žalios 
varpų galvutės, ir pridengė javus baliono pūslės audeklu.. 
Kruša ir jį patį smarkiai kapojo, bet jis nesiskundė. 

Blogas oras užtruko kokią savaitę, ir visą tą laiką be- 
paliovos. griaudėjo perkūnija. Audra sekė po audros: 
vos tik nuūžia viena, dar nenutyla už horizonto duslus 
grumenimas, o čia perkūnas jau vėl pradeda trankytis. 
lyg pašėlęs. Žaibai zigzagais raižė dangų, sudegino salo- 
je nemaža medžių, tarp jų ir milžinišką pušį, augusią 
pamiškėje netoli ežero. Porą ar trejetą kartų Žaibas tren- 
kė į smėlėtą krantą ir suvirino smėlį, paversdamas jį stik- 
lu. Kai inžinierius aptiko tas „perkūno strėles“, jam kilo 
mintis, kad galima į langus įstatyti storus ir tvirtus stik-- 
lus, kurie atlaikytų smarkų vėją, liūtis ir krušą. 

Skubių darbų saloje nebuvo, tad kolonistai, dėl blo-- 
go oro priversti sėdėti namie, stengėsi kuo geriau ap-- 

statyti Granitinius rūmus, kiekvieną dieną įsitaisydami 
ką nors nauja. Inžinierius pasidarė tekintuvą ir nuteki- 
no šiokių tokių tualeto reikmenų bei virtuvės rakandų; 
padirbo jis ir sagų, labai reikalingų visiems kolonistams. 
Paskui jie įrengė stovus ginklams, kuriuos laikė nepa- 
prastai tvarkingai, visur pristatė spintų ir pritaisė lenty- 
nų. Kolonistai pjaustė, obliavo, drožinėjo, tekino, ir per 
visas tas dienas, kol siautė audros, kartu su perkūno 
„dundesiais buvo girdėti, kaip pyška ir Žžvanga įrankiai, 
kaip dūzgia tekintuvas. | 

Nebuvo užmirštas ir dėdulė Jupas: šalia pagrindinio 
sandėlio kolonistai jam paskyrė atskirą kambarėlį, pa- 
našų į kajutę, su kabančiu gultu, priklotu minkštos Žo- 
lės, — ten jam buvo labai jauku. | 

" — Šaunus mūsų Jupas, viskuo jis patenkintas, pikto 
žodžio iš jo neišgirsi, — dažnai kalbėjo Penkrofas.— Štai 
kur puikus tarnas, Nabai, iš tiesų puikus! 

— Mano mokinys, —sakydavo Nabas,— greit mane 
"pasivys. | 

— Pralenks,— juokėsi jūrininkas,— nes tu, Nabai, 
«daug plepi, o jis tyli! 

Jupas iš tikrųjų gerai žinojo savo pareigas: išdul- 
kindavo drabužius, vartydavo ant ugnies iešmą, pašluo- 
davo kambarius, tarnaudavo prie stalo, sukraudavo mal- 
kas, o prieš miegą visuomet apkamšydavo antklode gar- 
bingąjį jūrininką, tuo ypačiai jį džiugindamas, 

Visų mažosios kolonijos narių sveikata — dvikojų ir 
dvirankių, keturkojų ir keturrankių — buvo kuo geriau- 
sia. Kolonistai gyveno gryname ore, švelnaus vidutinio 
klimato srityje, buvo užsiėmę protiniu ir fiziniu darbu, 
todėl ligų bijoti jiems nereikėjo. | 

Ir tikrai, visi jautėsi puikiai. Herbertas per tuos me- 
tus paūgėjo dviem coliais. Jo veidas įgavo griežtesnių 
bruožų, pasidarė vyriškesnis, ir iš visko buvo matyti, kad 
jaunuolis taps geru žmogumi, tvirtu tiek fiziškai, tiek mo- 
zališkai. Nuo darbo atliekamu laiku jis mokydavosi: per- 
skaitė visas dėžėje rastąsias knygas, o po praktinių pa- 
mokų, kurių jam nuolat teikė pats gyvenimas saloje, 
kreipdavosi į inžinierių arba į žurnalistą, ir tie mielai pa- 

dėdavo jam lavintis: Sairas Smitas švietė iš įvairių moks- 
lų srities, o Gedeonas Spiletas mokė svetimų kalbų. 

Inžinierius karštai troško perteikti jaunuoliui visa, ką 
jis pats žinojo, mokydamas jį tiek pavyzdžiu, tiek žodžiu; 
ir reikia Herbertą pagirti, kad Iš mokėsi uoliai ir pa-- 
darė didelę pažangą. 

„Jeigu aš numirčiau,— galvojo Sairas Smitas, — jis 
mane pavaduotų!“ 

Audros nurimo kovo 9 dieną, bet oras neišsiblaivė 
visą tą paskutinį vasaros mėnesį. Smarkus griaustinis 
nuolat trikdė atmosferos ramybę, dangus buvo apniu- 
kęs, beveik visą laiką lijo lietus, o salą gaubė tirštas rū- 
kas, ir pasitaikė tiktai trys ar keturios dienos, palankios 
visokioms kelionėms. 

Tuo metu onagro patelė atsivedė labai stiprų jau- 
niklį — irgi patelę. Aptvare dauginosi ir muflonai: pašiū- 
rėse bliovė ėriukai, kuriais nepaprastai džiaugėsi Nabas 
ir Herbertas. Jie abu turėjo tarp ėriukų savo numylė- 
tinius. 

Kolonistai pabandė prijaukinti pekarių, ir tas ban- 
dymas puikiai pavyko. Šalia paukštyno jie pastatė tvar- 
telį, ir netrukus jame atsirado paršiukų. Nabo rūpestin- 
gai prižiūrimi, jie greit pasidavė civilizacijos įtakai ir 
pradėjo penėtis. Dėdulei Jupui buvo pavesta kasdien ne- 
šioti jiems ėdalą — pamazgas, virtuvės atliekas, ir jis stro- 
piai ėjo savo pareigas. Tiesa, kartais Jupas susimanydavo 
paišdykauti ir tampydavo savo globotinius už uodegų, 
bet tai darydavo meiliai, be jokio piktumo — jam labai 
patiko tos susiraičiusios uodegytės, ir jis tarsi žaisdavo. 
jomis kaip mažas vaikas. 

Vienąsyk kovo mėnesį Penkrofas priminė inžinieriui 
vieną jo pažadą, kuris iki tol dar nebuvo išpildytas. 

— Jūs žadėjote, misteri Sairai, prie Granitinių rūmų. 
vietoj kopėčių padaryti mašiną, — tarė jam jūrininkas.—- 
Argi dabar jau nebeketinate jos įrengti? 

— Ar jūs kalbate apie liftą?— paklausė inžinierius. 

— Tebūnie tai liftas, jeigu jums taip patinka, — at-- 
sakė jūrininkas.— Juk svarbu ne pavadinimas, svarbu tai,. 
kad būtų lengva kopti į mūsų butą. 

— Tai padaryti visai nesunku, Penkrofai, tik ar bus 
iš to keltuvo kokia nauda? 

— Žinoma, bus, misteri Sairai. Visa, kas būtiniausia, 
mes jau įsitaisėme, dabar galime pagalvoti ir apie pa- 
togumus. Žmonėms keltuvas galbūt yra prabanga, bet kai 
Teikia laipioti su kroviniais, tai būtinas daiktas. Juk ne- 
labai patogu kabarotis ilgomis kopėčiomis, apsikrovus 
:sunkia našta! 

— Gerai, Penkrofai, pabandysime jums suteikti tą ma- 
lonumą,— tarė Sairas Smitas. 

— Bet juk neturite mašinos. 

— Padirbsime. 

— Garinę mašiną? 

— Ne, vandeninę. 

Iš tikrųjų, inžinierius savo žinioje turėjo vandens jė- 
24, kurią buvo galima nesunkiai įkinkyti į darbą, pri- 
versti kilnoti kelituvą. 

Reikėjo tik padidinti vandens kiekį, tekantį nedide- 
liu kanalu iš ežero į Granitinius rūmus. Kolonistai pra- 
platino žolėmis užžėlusią angą, paliktą tarp uolų viršu- 
tiniame tunelio gale, ir į kanalą ėmė garmėti tikras kriok- 
lys, o vandens perteklius bėgo į rūmų viduje esantį šulinį. 
Po kriokliu inžinierius įtaisė cilindrą su mentėmis, ku- 
ITis buvo sujungtas su dideliu ratu lauko pusėje, o ant 
to rato užvyniotas stiprus lynas su pririštu prie jo krep- 
šiu. Su ilga virve, nukarusia ligi žemės, buvo galima hid- 
raulinį keltuvą įjungti arba išjungti ir krepšiu pasikelti 
iki Granitinių rūmų durų. 

Kovo 17 dieną keltuvas buvo pirmą kartą paleistas. 
Visi jautėsi labai patenkinti, kadangi nuo šiol tas pa- 
prastas įtaisas, pakeitęs primityvias kopėčias, kurių nie- 
kas nė nemanė gailėtis, keldavo į viršų anglį, maistą ir 
pačius kolonistus. Labiausiai dėl to patobulinimo džiū- 
gavo Topas: mat jis negalėjo savo vikrumu prilygti dė- 
dulei Jupui ir kopėčiomis karstydavosi gana sunkiai; pir- 
miau, lipant į Granitinius rūmus, Nabas ir net Jupas daž- 
nai turėdavo jį nešti ant nugaros. 

Tomis dienomis Sairas Smitas pamėgino gaminti stik- 
1ą,— darbas buvo naujas, bet jis pasinaudojo sena puodų 
degimo krosnimi. Jam iškilo daug sunkumų, tačiau po 

keleto bergždžių bandymų vis dėlto. pavyko įrengti stiklo. 
dirbtuvę, kurioje Gedeonas Spiletas ir Herbertas, uolūs. 

Į stiklo sudėtį įeina smėlis, kreida ir soda (natrio kar- 
bonatas arba sulfatas). Pajūryje buvo kiek nori smėlio, 
iš klinčių nuogulų kolonistai gaminosi kreidą, iš dumb- 
lių — sodą, iš pirito — sieros rūgštį, o iš žemės gelmių 
ėmė akmens anglį, kuria buvo galima įkaitinti krosnį iki 
reikiamos temperatūros. Taigi Sairas Smitas turėjo visa,. 
kas būtina stiklo gamybai. 

„Gal užvis sunkiausia buvo pasidirbti stiklo pūtėjo: 
„lazdą“ — penkių ar šešių pėdų ilgio geležinį vamzdelį, 
kurio vienu galu pakabinama ištirpytos stiklo masės. Ta- 
čiau Penkrofas paėmė ilgą plonos geležies lakštą, susuko 
jį nelyginant šautuvo vamzdį, ir netrukus kolonistai ga- 
lėjo puikiausiai juo naudotis. 

Kovo 28 dieną krosnis buvo įkaitinta. Stiklo gamin-- 
tojai paėmė šimtą dalių smėlio, trisdešimt penkias da- 
lis kreidos, keturiasdešimt dalių natrio sulfato, sumaišė: 
su dviem trim dalim smulkiai sugrūstos anglies ir tą 
mišinį supylė į tigelius, padarytus iš ugniai atsparaus: 
molio. Kai krosnyje, kur buvo aukšta temperatūra, vi- 
sas tas mišinys ištirpo, tikriau sakant, pavirto tąsia teš-- 
la, Sairas Smitas vamzdeliu pakabino truputį stiklo ma-- 
sės ir ėmė ją vartalioti ant paruoštos tam reikalui me-- 
talinės plokštės, kad toji masė įgautų pūtimui patogią 
formą, o paskui padavė vamzdelį Herbertui, siūlydamas: 
jam papūsti. | 

— Ar taip, kaip pučiami muilo burbulai?— paklausė: 
jaunuolis. | 

— Lygiai taip, — atsakė inžinierius. 

Herbertas įtraukė į plaučius oro ir, rūpestingai suk-- 
damas rankose vamzdelį, atsargiai, bet stipriai ėmė pūs- 
ti stiklo burbuolę. Paskui buvo pridėta daugiau stiklo. 
masės, ir netrukus burbuolė jau turėjo vieną pėdą. skers- 
mens. Tuomet Sairas Smitas paėmė iš jaunuolio rankų. 
vamzdelį ir pradėjo jį siūbuoti lyg švytuoklę, — minkšta 
stiklo burbuolė ištįso ir įgavo kūgiško cilindro pavidalą. 

Tokiu būdu pavyko išpūsti stiklinį cilindrą su dviem 
hemisferiniais galais, kuriuos kolonistai lengvai nupjovė: 

Pencroff produced the most amusing sbapes. 


aštriu peiliu, pavilgytu šaltame vandenyje; lygiai taip 
pat jie perpjovė cilindrą išilgai, vėl pakaitino, kol stik- 
las suminkštėjo, o tada jį padėjo ant metalinės plokštės 
4r iškočiojo mediniu velenėliu. 

Taip buvo pagamintas langų stiklas. Penkiasdešimt 
kartų atlikę tą patį procesą, jie gavo penkiasdešimt lakš- 
tų stiklo. Ir pagaliau į Granitinių rūmų langus buvo įsta- 
tyti stiklai, nelabai, skaidrūs, bet vis dėlto gerai pralei- 
džiantys šviesą. 

O stiklinių ir butelių dirbimas kolonistams buvo tik- 
Ta pramoga. Viskas ėjo į apyvartą, nors kartais ir ne- 
pavykdavo labai gražiai padaryti. Penkrofas irgi papra- 
šė leisti „papūsti“— ir koks jam tai buvo malonumas! 
Tiesa, jis pūtė taip smarkiai, kad jo kūriniai įgavo keis- 
čiausias formas, bet jūrininkas nuoširdžiai jais žavėjosi. 

Kartą kolonistai, išėję į ekspediciją, aptiko naujos 
Tūšies medį, kuris dar labiau paįvairino jų maistą. 

Tą dieną Sairas Smitas ir Herbertas iškeliavo pame- 
džioti į Tolimųjų Vakarų miškus, į kairįjį Gailestingumo 
upės krantą. Kaip paprastai, jaunuolis berte bėrė inži- 
nieriui visokius klausimus, o šis mielai į juos atsakinėjo. 
Tačiau medžiojant, kaip ir kiekvieną kitą darbą dirbant, 
reikia būti atidžiam, antraip nieko nelaimėsi. Sairas Smi- 
tas ir šiaip nebuvo medžiotojas, o Herbertas šįkart labiau 
domėjosi chemija bei fizika, todėl nemaža kengūrų, ka- 
pivarų ir agučių išsigelbėjo nuo jų kulkų, nors buvo at- 
'sidūrę per šūvio atstumą. Diena jau slinko vakarop, ir 
„atrodė, kad medžiotojai bus praleidę laiką be jokios nau- 
„dos, tik staiga Herbertas sustojo ir džiaugsmingai šūk- 
telėjo: 

— Ak, misteri Sairai, tik pažiūrėkit į šitą medį! 

Ir jis parodė inžinieriui medelį, panašų į krūmą, ku- 
rio kamienas buvo apaugęs žvynuota žieve, o lapai iš- 
„marginti lygiagretėmis gyslelėmis. 

— Koks čia medis?— paklausė Sairas Smitas.— Jis pa- 
našus į nedidelę palmę. 

— Tai cycas revoluta. Gamtos mokslų enciklopedijo- 
je, Kurią mes turime, yra jo piešinys. 

— Bet tame krūme nematyti jokių vaisių. 

— Vaisių nėra, misteri Sairai, — atsakė Herbertas, —- 
užtat kamiene yra miltų, ir dabar gamta mus jais ap- 
rūpins. 

— Vadinasi, čia cikamedis? 

— Taip, cikamedis. 

— Ką gi, drauguži, kol dar kviečiai neužderėję, šis: 
radinys mums labai brangus. Imkimės darbo, ir duok 
dieve, kad tu nebūtum apsirikęs! 

Herbertas neapsiriko. Jis prakirto medžio kamieną ir 
po akyta žieve rado miltingą šerdį su plaušinėmis pra- 
naromis, per kurias ėjo tokios pat medžiagos koncentri- 
nės rievės. Krakmolas buvo prisigėręs lipnių nemalonaus 
skonio sulčių, bet jas gana lengva pašalinti. Taip gau- 
nami labai maistingi, puikūs miltai; kadaise iš Japonijos. 
net įstatymais buvo draudžiama juos išvežti. 

Kruopščiai apžiūrėję tą Tolimųjų Vakarų miškų dalį, 
kur augo cycas revoluta, Sairas Smitas ir Herbertas įkir- 
to medžiuose žymes ir parsiskubino į Granitinius rūmus. 
papasakoti draugams apie savo radinį. 

Rytojaus dieną kolonistai išėjo miltų parsinešti, ir 
Penkrofas, kasdien vis labiau džiaugęsis sala, pasakė in- 
žinieriui: 

— Ar jums neatrodo, misteri Sairai, kad pasaulyje 
yra salų katastrofos ištiktiesiems? 

— Ką jūs norite pasakyti, Penkrofaiį 

— Aš manau, kad pasaulyje yra tokių salų, prie ku- 
Iių nebaisi jokia katastrofa,— tokiems vargšams kaip 
mes ten lengva išsisukti iš visų bėdų! 

— Gali būti, — šypsodamasis atsakė Sairas Smitas. 

— Taip ir yra, misteri Sairai — tęsė Penkrofas,— ir 
aiškų, kad Linkolno sala priklauso tokioms saloms. 

Į Granitinius rūmus visi sugrįžo su didžiausia krūva 
cikamedžių kamienų. Inžinierius įtaisė presą, išspaudė 
lipnias sultis, sumišusias su krakmolinga medžiaga, ir ga- 
vo gana daug miltų, o Nabas iš jų netrukus iškepė teš- 
lainių ir pudingo. Tos duonos skonis jiems pruaiie tikrą 
kvietinę duoną. 

Onagrai, ožkos ir muflonai dabar kasdien duodavo: 
kolonistams pieno, todėl reikėjo dažnai važinėti į ap- 
tvarą. Važiuodavo lengva karietėle, pasidirbta vietoj gre- 

They chatted about the island and its remoteness. 


mėzdiško vežimo. Kai ateidavo eilė vykti Penkrofui, jis 
„drauge imdavo Jupą ir duodavo jam valdyti onagrus. 
Jupas pliauškindavo botagu, pavestą jam darbą kaip vi- 
suomet atlikdamas labai sumaniai. | 

Apskritai, tiek Granitiniuose rūmuose, tiek aptvare 
viskas klojosi kuo puikiausiai, ir jeigu kolonistai nebūtų 
buvę atskirti nuo tėvynės, tai nebūtų turėję kuo skųs- 
tis. Jie taip prisitaikė prie naujų gyvenimo sąlygų, taip 
„apsiprato saloje, kad su liūdesiu ir apgailestavimu būtų 
palikę šį svetingą kraštą! 

Tačiau žmogaus širdyje tokia stipri tėvynės meilė, 
jog kolonistai, vos užmatę kokį laivą, tuojau būtų pra- 
dėję signalizuoti, stengdamiesi atkreipti jo įgulos dė- 
mesį, ir būtų išplaukę... O tuo tarpu jie gyveno be di- 
delių rūpesčių ir greičiau bijojo, negu norėjo, kad jų gy- 
venimą sudrumstų koks nors įvykis. | 

Bet kas gali pasigirti, kad laimė amžina, kad tu ap- 
:saugotas nuo likimo staigmenų! 


Kolonistai dažnai šnekėdavosi apie Linkolno salą, ku- 
Tioje buvo išgyvenę jau daugiau kaip metus, ir kartą pa- 
lietė vieną klausimą, vėliau turėjusį rimtų pasekmių. 

Tai atsitiko balandžio 1-ąją, velykų sekmadienį. Sairas 
Smitas ir jo draugai tą dieną ilsėjosi ir meldėsi. Oras 
pasitaikė labai gražus, koks dažnai esti Šiaurės pusrutu- 
lyje spalio mėnesį. 

Po pietų visi susirinko žalumynų lapinėje ant Plataus 
„Akiračio plynaukštės ir žiūrėjo, kaip horizonte pamažu 
gęsta vakaro žara. Nabas vietoj kavos padavė šeivame- 
džio uogų gėrimo; tą arbatą gurkšnodami, kolonistai šne- 
kučiavo apie salą, apie tai, kokia ji vieniša vidur Ra- 
miojo vandenyno, tik staiga Gedeonas Spiletas paklausė: 

— Sakykite, mielas Sairai, ar jūs nenustatėte mūsų 
salos padėties sekstantu, kurį radome g 

— Ne,— atsakė inžinierius. 

— O juk vertėtų tai padaryti. Sekstantas yra tobulas 
prietaisas, su juo galima tiksliau nustatyti Koordinates, 
negu tuo būdu, kaip jūs darėte. 

— O kam?— paklausė Penkrotfas.— Juk salos padėtis 
nepasikeis. 

— Žinoma,— atsakė Gedeonas Spiletas,— bet kol ne- 
turėjome tobulo prietaiso, stebėjimai buvo HEURS EOS, O 
(labar rezultatus lengva patikrinti. . 

— Jūsų teisybė, mielas Spiletai, — tarė inžinierius — 
reikėjo tai padaryti anksčiau, nors man atrodo, jeigu kiek 
lr suklydome, tai klaida DERCŲ prašokti penkių laipsnių 
Ilgumos arba platumos. 

— O kas žino?— tęsė žurnalistas.— Kas žino, gal mes 
csame arčiau gyvenamos žemės, negu Manome? 

— Rytoj sužinosime, — atsakė Sairas Smitas.— Tr jeigu 
ne tie visi darbai, būtume jau seniai tai padare. 

— Na ir puiku, — tarė Penkrofas.— Misteris Sairas ne 
toks žmogus, kad galėtų apsirikti, ir jeigu sala nepasi- 
judino iš vietos, tai ir dabar tebėra ten, kur jis sakė. 

— Pamatysim. 

„Rytojaus dieną sekstantu buvo atlikti reikalingi ste- 
bėjimai ir patikrintos koordinatės, kurias inžinierius jau 
seniau buvo nustatęs. 

Pradiniais duomenimis, Linkolno salos geografinė pa- 
dėtis buvo tokia: tarp 150“ ir 1559 vakarų ilgumos, tarp 
30“ ir 357 pietų platumos. 

Visiškai tikslūs apskaičiavimai parodė: 150730' vaka- 
rų ilgumos, 34? 57' pietų platumos. 


Taigi Sairas Smitas, nors ir neturėdamas tobulų ma- 
tavimo prietaisų, pirmą kartą salos Koordinates nustatė 
Taip tiksliai, jog klaida neprašoko penkių laipsnių. 

— Juk dabar mes turime ne tik sekstantą, bet ir at- 
lasą,— tarė Gedeonas Spiletas.— Pažiūrėkim, brangusis 
Sairai, kurioje Ramiojo vandenyno vietoje yra Linkol- 
no Sala. 

Herbertas atnešė atlasą, matyt, išleistą Prancūzijoje, 
kadangi vietovardžiai buvo surašyti prancūziškai. 

Atskleidęs Ramiojo vandenyno žemėlapį, inžinierius 
su skriestuvu jau norėjo nustatyti salos vietą. 

Staiga jis stabtelėjo ir tarė: 

— Nagi čia, Ramiajame vandenyne, jau pažymėta 
sala. 

— Sala! — sušuko Penkrofas. 

— Aišku, tai mūsų salat— tarė Gedeonas Spiletas. 

— Ne,— atsakė inžinierius.— Toji sala yra šimtas pen- 
kiasdešimt trečiame laipsnyje ilgumos ir trisdešimt sep- 
tintame laipsnyje vienuolika minučių platumos, taigi pus- 
trečio laipsnio į vakarus ir du laipsniai į pietus nuo Lin- 
kolno salos, 

— O kas tai per sala? — paklausė Herbertas. 

— Taboro sala. 

— Ar ji didelė? 


— Ne, tai maža salelė, vieniša vidur Ramiojo vande- 
nyno, joje turbūt dar niekas nėra lankęsis. 

— O mes apsilankysime, — pareiškė Penkrofas. 

— Mes? 

— Taip, misteri Sairai. Pasidarysime didesnį laivą, su 
deniu, ir aš apsiimu jį valdyti. O ar toli mes nuo Taboro 
salos? 

— Maždaug per šimtą penkiasdešimt mylių į šiaurės 
rytus, — atsakė Sairas Smitas. 

— Šimtas penkiasdėšimt mylių! Vieni niekai — tarė 
Penkrofas.— Palankiam vėjui pučiant, būsime ten per po- 
rą dienų. 

— O ko?— paklausė žurnalistas. 

— Gi šiaip sau. Reikia juk pažiūrėti! 

Po tokio atsakymo kolonistai nutarė, kad laivas bus 
padarytas ir kad jie leisis į kelionę spalio mėnesį, kai 
nusistovės gražūs orai. 


Dešimtas skyrius 


Laivo staiyba— Antroji pjūtis.— Sterblinių lokių medžioklė— Naujas 

augalas, ne tiek naudingas, kiek malonus.— Banginis jūroje.— Žeberk- 

las iš Vainjardo.— Banginis išdarinėtas.— Kam buvo panaudotos ban- 

ginio raginės plokštelės.— Gegužės pabaigoje— Penkroiui nieko ne- 
trūksta. 


Jei Penkrofui į galvą šaudavo kokia nors mintis, jis 
tol nenusiramindavo, kol padarydavo ką sumanęs. Parūpo 
jam, pavyzdžiui, nukeliauti į Taboro salą, o tokiai ke- 
lionei buvo reikalingas gana didelis laivas, todėl teko 
imtis darbo ir darytis laivą. Ž 

Inžinierius nubraižė tokį laivo projektą, kuriam jūri- 
minkas visiškai pritarė. | 

Laivas turėjo būti trisdešimt penkių pėdų ilgio ir de- 

vynių pėdų pločio, labai greitas, jeigu tik pavyks tinka- 
mai išlenkti korpusą ir normali bus grimzlė — ne dau- 
giau kaip šešios pėdos, nors dėl pastovumo laivas turi 
būti įgrimzdęs gana giliai. Denį buvo numatyta kloti iš- 
tisai, nuo laivo priešakio iki užpakalio, ir jame įrengti 
du liukus, per kuriuos bus galima nusileisti į dvi aklinai 
pertvertas kajutes. Statytojai ketino pritaisyti tiek burių, 
kiek jų turi didelis vienastiebis laivas, — įstrižą grotą, lo- 
tynišką foką, brifoką, topselį ir kliverį. Tos burės lengvai 
valdomos, su jomis nesunku manevruoti per audrą arba 
plaukti stačiai beidevindu. Ir pagaliau buvo nutarta laivo 
korpusą statyti su aukštais bortais, išorinio apkalimo len- 
tas ne vieną ant kitos užleisti, o kalti suglaustinai, pir- 
miau jas pritaikyti prie netikrų španhautų ir tada pritvir- 
tinti prie laivo griaučių. 
„ O iš kokio medžio laivą statyti? Iš guobos ar iš pu- 
šies, kurių tiek daug auga saloje? Buvo nuspręsta statyti 
iš pušies, — tiesa, šis, medis, anot dailidžių, labai skalus, 
bet užtat lengviau apdirbamas ir nebijo vandens. 

Viską apgalvoję iki smulkmenų, kolonistai nutarė, 
kad laivo statybos imsis tiktai Sairas Smitas ir Penkro- 
žas, nes iki pavasario dar buvo pusė metų. Gedeonas Spi- 
letas ir Herbertas po senovei eis nuolat medžioti, o Nabas 
ir jo padėjėjas, dėdulė Jupas, dirbs namų ūkio darbus. 

Taigi, apsisprendę statyti laivą iš pušies, kolonistai 
tuojau pat nukirto keliolika medžių, nutašė rąstus ir kaip 
tikri pjovėjai išpjovė lentas. O po savaitės nedidelėje 
lomelėje tarp Galerijų ir granitinio kalnagūbrio, kur buvo 
laivo statykla, jau gulėjo trisdešimt penkių pėdų ilgio 
sija — laivo kilis su achteršteveniu užpakalyje ir foršte- 
veniu priešakyje. 


Sairas Smitas apie laivų statymą, kaip ir sus dau- 
gelį kitų dalykų, neblogai nusimanė, tad pirmiausia nu- 
braižė laivo brėžinį. Tiesa, -jis turėjo puikų padėjėją — 
Penkrofą, kelerius metus dirbusį Bruklino laivų statyk- 
lose ir gerai pramokusį to darbo. Kruopščiai viską ap- 

skaičiavę, po ilgų svarstymų juodu nutarė padaryti pa- 
pildomus španhautus. 

Penkrofas, savaime suprantama, laivo statybos ėmėsi 
nepaprastai uoliai ir buvo pasiryžęs dirbti be jokios at- 
vangos. 

Bet vienas dalykas sykį privertė jį atsitraukti nuo. 
stapelio, tiesa, tiktai vienai dienai. Tai buvo balandžio 
15-ąją, kai jis nuėmė antrąjį kviečių derlių. Derlius buvo 
labai geras kaip ir pirmąjį kartą, — grūdų gavo tiek, kiek 
buvo numatyta. 

— Penki saikai, misteri Sairai! — sušuko Penkrofas, 
rūpestingai paseikėjęs savo gėrybes. 

— Penki saikai,— pakartojo inžinierius— O viename 
saike — šimtas trisdešimt tūkstančių grūdų; vadinasi, iš 
viso bus šeši šimtai penkiasdešimt tūkstančių grūdų. 

— Dabar visus grūdus. pasėsime, tik truputėlį pasi- 
liksime atsargai, — pasakė jūrininkas. 

— Sutinku, Penkrofai. Ir jeigu derlius bus toks pat 
geras, mes gausime keturis tūkstančius saikų. 

— Ir kepsime duoną? 

— Kepsime duoną. 

— Teks statyti malūną! 

— Ir malūną pastatysime. 

Todėl trečią kartą javams buvo paskirtas daug dides- 
nis sklypas. Kuo rūpestingiausiai įdirbę Žemę, kolonistai 
pasėjo kviečius. Kai tik lauko darbai buvo baigti, Penk- 
Iofas vėl grįžo prie laivo statybos. 

O Gedeonas Spiletas ir Herbertas visą tą laiką me- 
džiojo apylinkėse arba leisdavosi gilyn į neištirtas To- 
limųjų Vakarų miškų tankmes, rankose laikydami kul- 
komis užtaisytus šautuvus. Ne kartą jie buvo nuklydę 
į neįžengiamus brūzgynus, kur medžiai augo vienas ša- 
lia kito, tarsi jiems nebūtų užtekę vietos. Tyrinėti tokius 
tankumynus buvo baisiai sunku, ir žurnalistas visuomet 
nešdavosi kompasą, kadangi saulės spinduliai beveik ne- 
galėjo prasiskverbti pro tankias šakas ir buvo lengva 
paklysti. Žvėrių ir paukščių, suprantama, čia pasitaiky- 
davo mažiau, nes tokiose tankynėse jiems buvo per ankš- 
ta. Vis dėlto antrojoje balandžio mėnesio pusėje medžio- 
tojams pavyko nušauti tris didelius žolėdžius. Tai buvo 

sterbliniai lokiai, kuriuos kolonistai vienąsyk jau buvo 
matę šiauriniame ežero krante. Žvėrys bandė nuo me- 
džiotojų pasislėpti už tankių šakų, bet taikliais šūviais 
buvo nudėti. Jų kailius medžiotojai parsinešė į Graniti- 
nius rūmus, sieros rūgštimi išdirbo, išraugino, ir jie pa- 
sidarė tinkami naudojimui. 

Kartą medžiojant pasisekė užeiti dar vieną labai ver- 
tingą daiktą, nors tas radinys buvo visai kitokio pobūu- 
džio; atradimo garbė priklausė Gedeonui Spiletui. 

Tai atsitiko balandžio 30 dieną. Medžiotojai nužygia- 
vo Tolimųjų Vakarų mišku į pietvakarius, ir žurnalistas, 
kokiais penkiasdešimčia žingsnių pralenkęs Herbertą, stai- 
ga išėjo į laukymę — medžiai čia tarytum prasiskyrė, 
laisvai praleisdami saulės spindulius. 

Gedeoną Spiletą nustebino keistas aromatas: gardžiai 
kvepėjo kažkokie augalai, apkibę žiedų kekėmis, su tie- 
siais, lieknais stiebais ir mažulyčių sėklelių dėžutėmis. 
Žurnalistas nusiskynė porą stiebų ir, grįžęs pas jaunuolį, 
tarė: | | 

— Pažiūrėk, Herbertai, kas čia? 

— Kur jūs tuos žiedus skynėte, misteri Spiletai? 

— Nagi ten, laukymėje, tenai jų pilna. 

— Koks bus dėkingas jums Penkrofas už šitą radinį, 
misteri Spiletai! 

— Nejaugi čia tabakas? 

— Taip, nors ir ne pats geriausias, bet vis dėlto ta- 
bakas. 

— Kaip nudžiugs Penkrofas! Tačiau viską jis vienas 
negi surūkys, velniai rautų! Paliks ir mums! 

— Žinote ką, misteri Spiletai, kol kas Penkrofui apie 
Tadinį nieko nesakykime,— pasiūlė Herbertas. — Mes pa- 
ruošime tabaką ir vieną gražią dieną įteiksime jam pri- 
kimštą pypkę. 

— Puikiai sugalvota, Herbertai, ir tuomet mūsų bičiu- 
liui Penkrofui nieko šiame pasaulyje nebetruks. 

Žurnalistas ir Herbertas priskynė didžiulį glėbį bran- 
giųjų lapų ir parnešė į Granitinius rūmus kaip kontra- 
bandą — taip slaptai, tarsi Penkrofas būtų buvęs koks 
muitininkas. Sairui Smitui ir Nabui tą paslaptį juodu pa- 
sakė, o jūrininkas nieko nenumanė visą tą laiką, kol 

ploni lapai buvo išdžiovinti, supjaustyti ir pašutinti ant 
karštų akmenų. Praėjo koks mėnuo, bet viską pavyko 
padaryti taip, kad Penkrofas nieko nepastebėjo: jis su 
didžiausiu atsidėjimu statė savo botą ir namo pareidavo 
tik vėlai vakare. 

Gegužės 1 dieną jam vis dėlto teko nutraukti mėgs- 
tamąjį darbą ir kartu su savo draugais medžioti vieną 
retą gyvūną. | 

Jau kelios dienos atviroje jūroje, per porą ar tre- 
jetą mylių nuo Linkolno salos krantų, plaukiojo milži- 
niškas banginis. Matyt, jis priklausė pietinių arba Kapo 
banginių veislei. 

— Kaip čia mums reikėtų tą banginį nusmeigti?— 
kartą pasakė jūrininkas.— Jei turėtume tinkamą laivą ir 
stiprų žeberklą, aš pirmas pasiūlyčiau: „Einam banginio 
medžioti, — savęs nepagailėsiu, bet jį nudėsiu." 

— Norėčiau pamatyti, Penkrofai, kaip jūs mėtote že- 
berklą,— tarė Gedeonas Spiletas. — Tikriausiai būtų labai 
įdomu. | 

— Labai įdomu ir labai pavojinga. Bet mes esame 
beginkliai — pasakė inžinierius, — todėl apie banginį nėra 
ko nė galvoti. 

— Aš tik stebiuosi, — tęsė BE kaip banginis 
atklydo į tokias platumas. 

— Ko čia stebėtis, misteri Spiletai?— užginčijo Her- 
bertas.— Juk mes esame kaip tik toje Ramiojo vandeny- 
no dalyje, kurią anglų ir amerikiečių žvejai vadina ,ban- 
ginių lauku“, — būtent čia, tarp Naujosios Zelandijos ir 
Pietų Amerikos, pasitaiko daugiausia Pietų pusrutulio 
banginių. 

— Kas tiesa, tai tiesa, — įsiterpė Penkrofas,— ir aš tie- 
siog negaliu suprasti, kodėl čia jų taip mažai. Tarp kit- 
ko, kokia iš jų nauda, jeigu negalima prie jų prieiti. 

Ir Penkrofas dūsaudamas ėmėsi savo darbo, kadangi 
kiekvienas jūrininkas yra apsigimęs žvejys, ir jeigu žūk- 
lė teikia juo didesnį malonumą, juo daugiau sugauni žu- 
vies, tai spręskite patys, ką turi 22 žeberklininkas, 
matydamas banginį. 

Dar nieko, jeigu čia būtų vien tik malonumas! Bet 
kolonistai gerai žinojo, kokį puikų grobį išleidžia iš savo 

tankų, kaip jiems praverstų banginio taukai ir raginės 
plokštelės. 

O banginis tarytum visai nė esaiyajs nuo salos pa- 
sišalinti. Kolonistai jį stebėjo tai nuo Plataus Akiračio 
plynaukštės, tai pro Granitinių rūmų langus; kai Her- 
bertas ir Gedeonas Spiletas nebūdavo išėję į medžioklę, 
juodu nuolat žvalgydavosi pro žiūroną, o kartais iš viI- 
tuvės ateidavo pasižiūrėti ir Nabas. 

Pakliuvęs į plačią Sąjungos įlanką, banginis smar- 
kiai vagojo jos vandenis tarp Žandikaulio ir Nago ky- 
šulių. Jis yrėsi nepaprastai galingų uodegos peleku, ku- 
riuo tarsi pasispirdavo, nerdamas į priekį lyg kokiais 
šuoliais ir plaukdamas dideliu greičiu, bent po dvylika 
mylių per valandą. Kartais jis tiek prisiartindavo prie 
salos, jog būdavo gerai matomas. Pasirodė, kad tai tik- 
ras pietų banginis: jis buvo visas juodas, o galva labiau 
priplota, negu Šiaurės pusrutulio banginių. 

Kolonistai matė, kaip pro švirkšles aukštai iškildavo 
garų debesis. . arba vandens fontanas, kadangi, noIs ir 
dėl to ginčijasi. Ką gi jis išpurkščia — garus ar vandenį? 
Spėjama, kad tai garai, kurie šaltame ore pavirsta van- 
dens purslais ir krinta žemyn. 

Žodžiu, tas milžiniškas žinduolis neišėjo kolonistams 
iš galvos. Ypač jis viliojo Penkrofą, kartais net atitrauk- 
damas nuo darbo. Pagaliau jūrininkas paliovė bet kuo 
kitu domėtis, tiktai vis galvojo, kaip sugavus banginį — 
taip mažas vaikas negali nurimti, įsigeidęs kokio užginto 
daikto. Jūrininkas banginį net sapnuodavo, ir jeigu jis 
būtų turėjęs žeberklą, jeigu būtų buvęs baigtas statyti 
botas, tai jis, žinoma, nesvytuodamas būtų išplaukęs į jū- 
zą banginio medžioti. 

Bet tai, ko negalėjo padaryti kolonistai, padarė at- 
sitiktinumas. Gegužės 3 dieną pasigirdo šauksmai: Na- 
bas, stovėjęs prie virtuvės lango ir stebėjęs jūrą, pra- 
nešė, kad banginis užplaukęs ant seklumos. 

Herbertas ir Gedeonas Spiletas, jau pasirengę eiti 
į medžioklę, numetė šautuvus, Penkrofas sviedė šalin kir- 
vį, Sairas Smitas ir Nabas taip pat prisidėjo prie draugų, 
žr visi leidosi bėgti prie seklumos, kur gulėjo banginis. 


287 


Vanduo buvo nuslūgęs, o jis tįsojo ant smėlio sek- 
lumos prie Radinio kyšulio, per trejetą mylių nuo Gra- 
nitinių rūmų. Matyt, banginiui buvo nelengva iš ten iš- 
sikapstyti. Šiaip ar taip, draugai nutarė kuo greičiausiai 
užkirsti visus kelius, kad jam nepavyktų pasprukti. 

Bėgdami prie kyšulio, kolonistai pasiėmė ietis ir laz- 
das su geležiniais antgaliais. Tiltu „perėję per Gailestin- 
pajūriu ir po "dvidešimties minučių atsidūrė šalia didžiu- 
lio gyvūno, viršum kurio sūkuriavo ištisas debesis paukš- 
čių. 

— Kokia pabaisa! — sušuko Nabas. 

Iš tiesų, tas pietinių jūrų banginis buvo tikras mil- 
žinas. Jis turėjo aštuoniasdešimt pėdų ilgio ir svėrė tur- 
būt ne mažiau kaip šimtą penkiasdešimt tūkstančių svarų. 

Pabaisa gulėjo ant seklumos, nemataškavo uodega, 
nesistengė nuplaukti, kol vanduo dar tebebuvo gana 
aukštai pakilęs. 

Prasidėjus atoslūgiui, kolonistai apėjo aplink banginį 
ir suprato, kodėl jis guli nejudėdamas. 

Banginis buvo nebegyvas: kairiajame jo šone kolo- 
nistai išvydo smygsantį žeberklą. 

— Vadinasi, į šį kraštą kartais atplaukia banginių 
medžiotojų laivai! — guviai tarė Gedeonas Spiletas. 

— Kodėl jums taip atrodo?— paklausė jūrininkas. 

— Nagi šis žeberklas... 

— Et misteri Spiletai, tai nieko nereiškia — atsakė 
Penkrofas.— Kai kada banginis ir tūkstantį mylių nu-. 
plaukia su žeberklu šone; gali būti, kad šis banginis su- 
žeistas pačioje Atlanto šiaurėje, o mirti jis atplaukė į 
Ramiojo vandenyno pietus. 

— O vis dėlto. ..— vėl prabilo Gedeonas Spiletas, ne- 
įtikintas Penkrofo žodžių. 

— Tai labai galimas dalykas,— pasakė Sairas Smi- 
tas.— Bet pirmiausia -apžiūrėkime žeberklą. Gal banginių 
medžiotojai savo papročiu bus jame išraižę savo laivo 
vardą. 

Ir tikrai, e iš banginio šono žeberklą, Penk- 
rofas perskaitė tokį įrašą: 

„Marija Stela“. Vainjardas." 

— Laivas iš Vainjardo! Iš mano gimtinės! — sušuko 
jūrininkas.—,,Marija Stela“! Dievaži, tai puikus banginių 
medžiojimo laivas. Labai gerai jį pažįstu. Ak, mano mie- 
li, laivas iš Vainjardo, banginių medžiojimo laivas iš 
Vainjardo! 

Ir jūrininkas, žeberklų mosikuodamas, susijaudinęs 
kartojo savo gimtojo uosto vardą, taip brangų jo šir- 
džiai. 

Nebuvo ko tikėtis, kad galėtų atplaukti „Marija Ste- 
la" ir kad to laivo įgula pareikalautų atiduoti banginį, 
sužeistą tų medžiotojų žeberklų, todėl kolonistai nutarė 
banginį sukapoti į dalis, kol jis dar nepradėjo pūti. Plėš- 
rieji paukščiai, jau kelias dienas sekę tokį puikų grobį, 
dabar pulkais apspito nebegyvą banginį, bet kolonistai 
juos nubaidė šūviais. 

Paaiškėjo, kad jų buvo rasta banginio patelė. Iš jos 
spenių bėgo pienas, o tas pienas, gamtininko Difenbacho 
nuomone, galis atstoti karvės pieną, nuo kurio nesiski- 
riąs nei skoniu, nei spalva, nei tirštumu. 

„ Penkrofas seniau buvo tarnavęs banginių sašižiojis 
mo laive, todėl dabar žiūrėjo, kad banginis būtų doro- 
jamas pagal visas taisykles. Darbas buvo nelabai ma- 
lonus ir užtruko tris dienas, bet nė vienas jo nevengė — 
darbavosi net Gedeonas Spiletas, anot Penkrofo, ,suge- 
bantis išsisukti iš bet kokios bėdos". 

Banginio riebalus kolonistai supjaustė vienodomis 
pustrečios pėdos storio paltimis, paskui jas sukapojo ma- 
žesniais gabalais, po kokį tūkstantį svarų, ir sulydė di- 
džiuliuose moliniuose puoduose, kuriuos atsivežė į darbo 
vietą, nenorėdami užteršti Plataus Akiračio plynaukš- 
tės apylinkių. Taukų buvo prilydyta trečdaliu mažiau, 
bet vis dėlto jų atsargos susidarė gana didelės: vien iš 
liežuvio jie gavo šešis tūkstančius svarų taukų, o iš apa- 
tinės lūpos — keturis tūkstančius svarų. 

Kolonistams pravertė ne tik taukai, kurių turėjo il- 
gai užtekti stearino ir glicerino gamybai,— galėjo būti 
panaudotos ir banginio raginės plokštelės, nors Graniti- 

nių rūmų gyventojams nebuvo reikalingi nei skėčiai, nei 
korsetai. Banginio žiotyse abipus viršutinio žandikaulio 
karojo po ištisą eilę elastingų raginių plokštelių — iš vi- 
so jų buvo apie aštuonis šimtus. Plokštelės į apačią ėjo 
siauryn, ir jų eilės atrodė panašios į dvejas milžiniškas 
„šukas“ su šešių pėdų ilgio dantimis. Tos šukos sulaiko 
didžiulę daugybę mikroskopinių gyvūnėlių, žuvyčių ir 
minkštakūnių, kuriais banginis minta. 

Su pasitenkinimu užbaigę darbą ir palikę išmėsinėtą 
bangini rajūnams paukščiams, kurie turėjo greit įį visą 
sunaikinti, kolonistai grįžo namo prie kasdieninio savo 
užsiėmimo. 

Tačiau Sairas Smitas, prieš imdamasis laivo statybos 
darbų, įniko kažką dirbti iš banginio raginių plokštelių; 
žiūrėdami į jį, draugai nėgalėjo tverti smalsumu. Paėmęs 
tuziną plokštelių, kiekvieną jis supjaustė į šešias lygias 
dalis ir jų galus nusmailino. | 

— Ką su jomis veiksime, misteri Smitai?— paklausė 
Herbertas, kai inžinierius baigė drožinėti plokšteles. 

— Medžiosime vilkus, lapes ir net jaguarus,— atsakė 
Sairas Smitas. 


— Dabar? 
— Ne, žiemą, kai mums padės ledas. 
— Nieko nesuprantu. ..— tarė Herbertas. 


— Tuojau suprasi, drauguži, — atsakė inžinierius.— Ne 
aš išradau šį dalyką — tokius įtaisus plačiai vartoja me- 
džiotojai aleutai toje Amerikos dalyje, kuri priklauso 
rusams !. Taigi, mano bičiuliai, kai tik prasidės šalčiai, 
aš visas šitas plokšteles sulenksiu kaip žiedus ir laisty- 
siu vandeniu tol, kol jos apšals ledo sluoksniu ir nebe- 
galės išsitiesti; paskui jų prikamšysiu į riebalų gabalus 
ir išmėtysiu ant sniego. Kas gi pasidarys, jeigu alkanas 
žvėris. praris tokią plokštelę? Ogi ledas jo pilve nuo ši- 
lumos ištirps, plokštelė išsities, ir smailūs jos galai per- 
vers grobuonies vidurius. 

— (Gerai sugalvota! — šūktelėjo Penkrofas. 


! Aliaska 1741 metais buvo atrasta rusų ir priklausė Rusijai, bet 
1867 metais caro vyriausybė ją su Aleutų salomis pardavė Jungtinėms 
Amerikos Valstijoms. 

— Taip mes di paraką ir kulkas — pEan 
Sairas Smitas. 

—- Tai kur kas geriau už spąstus! — įsiterpė Nabas. 

— Ką gi, palauksim žiemos! 

— Palauksim žiemos. 

Tuo tarpu laivo statyba ėjo gana sparčiai, ir į mė- 
nesio pabaigą jis jau buvo pusiau apkaltas. Jau dabar 
buvo galima pasakyti, kad laivas išeis puikus ir gerai 
laikysis ant vandens. 

Penkrofas dirbo su neapsakomu užsidegimu, ir tik 
toks geležinės sveikatos žmogus galėjo įveikti nuovar- 
gi; o tuo tarpu jo draugai, kaip atpildą už visą tą triūsą, 
ruošė jam malonią staigmeną, ir gegužės 31 dieną jūri- 
ninkui buvo lemta patirti kone didžiausią džiaugsmą savo 
gyvenime. 

Tą dieną Penkrofas, pavalgęs pietų, jau buvo besi- 
keliąs iš užstalės, tik staiga pajuto, jog kažkas uždėjo 
jam ant peties ranką. 

Tai buvo Gedeonas Spiletas. Jis tarė: 

— Palaukit, brangusis Penkrofai, kur taip bėgate? O 
desertas? 

— Ačiū; misteri Spiletai, — atsakė jūrininkas,— aš ne- 
turiu laiko. | 

— Gal nors kavos puoduką, drauguži? 

— Nenoriu. 

— Tai gal pypkutę? . 

Penkrofas staiga pašoko, platus ir malonus jo vei- 
das išbalo, kai jis pamatė, jog žurnalistas jam duoda 
prikimštą pypkę, o Herbertas — žariją. 

Jūrininkas norėjo kažką pasakyti, bet neįstengė iš- 
tarti nė žodžio; jis pagriebė pypkę, isikandęs užsidegė 
į žariją ir keletą kartų patraukė. 

Melsvi kvapnūs dūmai kaip debesis ėmė virsti kamuo- 
liais, o pro tą debesį pasigirdo džiaugsmingas balsas: 

— Tabakas, tikras tabakas! 

— Taip, Penkrofai,— atsiliepė Sairas Smitas, — ir labai 
geras tabakas! | | 

— O viešpatie! O sutvėrėjau! — sušuko jūrininkas.— 
Dabar mūsų saloje yra visko, ko tik širdis geidžia! 

Ir Penkrofas rūkė, rūkė nepaliaudamas. 

“Tobacco! Real tobacco!" 


— O kas tabaką rado?— paklausė jis staiga.— Žino- 
ma, tu, Herbertai. 

— Ne, Penkrofai, misteris Spiletas. 

— Misteris Spiletas! — sušuko jūrininkas, spausdamas 
glėbyje žurnalistą, kuriam dar niekuomet nebuvo tekę 
pakliūti į tokias reples. | 

— Oi, Penkrofai —sudejavo Gedeonas Spiletas, vos 
atgaudamas kvapą.— Padėkokite ir Herbertui, kuris ta- 
baką pažino, ir Sairui Smitui, kuris jį paruošė, ir Nabui, 
kuriam buvo taip sunku laikyti liežuvį už dantų. 

— Taip, mano bičiuliai, aš jums būtinai atsidėkosiu. 
Kol mirsiu neužmiršiu! 


Vienuoliktas skyrius 


Žiema.— Vilnos vėlimas.— Vėlykla.— Penkrofui neduoda ramybės. vie- 

na mintis.— Banginio raginių plokštelių jaukai.— Kaip gali pasitarnauti 

albairosas.— Ateities kuras.— Topas ir Jupas.— Audra.— Sugriovimai 

paukštyne.— Išvyka į pelkę.— Sairas Smitas pasilieka namie.— Šulinio 
tyrinėjimas. 


Žiema prasidėjo birželio mėnesį — tas mėnuo Pietų 
pusrutulyje panašus į šiaurinių platumų gruodį. Laikas 
buvo pasirūpinti šiltais ir patvariais drabužiais. 

Kolonistai prikirpo nuo muflonų vilnos, ir dabar rei- 
kėjo iš tos brangios žaliavos pasigaminti drabužiams me- 
džiagos. 

Savaime suprantama, Sairas Smitas neturėjo nei kar- 
šiamųjų, nei veliamųjų, nei verpiamųjų, nei kitokių ma- 
šinų, nei audžiamųjų staklių, todėl buvo priverstas tenkin- 
tis paprasčiausiomis priemonėmis, kad nereikėtų nei 
verpti, nei austi. Jis nusprendė pasinaudoti tuo, kad vil- 
na nuo. glamžymo veliasi, jos plaukeliai susikabina ir 
susipina, — tokiu būdu gaminamas veltinis. Taigi veltinio 
buvo galima pasidaryti visai paprastai ir, veliant vilną, 
gauti šiurkščios, bet labai šiltos medžiagos. Muflonų vil- 
na buvo trumpa, o veltiniui velti kaip tik tokia ir rei- 
kalinga. 

Inžinierius su savo draugais, neišskiriant nė Penkrofo, 
kuriam teko dar kartą nutraukti boto statybą, ėmėsi pa- 

rengiamųjų darbų. Pirmiausia reikėjo iš vilnos pašalinti 
riebiąsias medžiagas, vadinamas riebaliniu prakaitu. Ko- 
lonistai taip ir padarė: sudėjo vilną į kubilus, pripiltus 
vandens, pašildyto iki septyniasdešimties laipsnių, ir mir- 
kė ištisą parą, po to gerai išplovė sodos tirpale, su presu 
išspaudė, ir vilna buvo paruošta vėlimui. Iš jos kolonistai 
galėjo velti veltinį — tankią, bet šiuikščią medžiagą, ne- 
turinčią didelės vertės pramoninguose Europos bei Ame- 
rikos centruose, tačiau labai brangią „Linkolno salos 
rinkoje“. | 

 Veltinys žinomas jau nuo senų laikų — pirmieji mi- 
lai buvo daromi tokiu pat būdu, kaip darė Sairas Smitas. 

Inžinieriui labai pravertė technikos mokslų žinios, kai 
jis ėmėsi dirbti veliamąją mašiną. Į vėlyklą jis sumaniai 
įkinkė krioklį, kurio varomoji jėga ligi tol niekam- ne- 
buvo naudojama. : 

Mašina išėjo baisiai senoviška. Didelis velenas su 
gumbais, kurie tai pakeldavo, tai nuleisdavo statmenus 
volelius, dėžės vilnai, kurią tie voleliai plūkė, tvirti me- 
diniai rėmai, jungiantys visą tą įrengimą, — štai kokia 
buvo ši mašina ilgus amžius, kol išradėjai volelius pa- 
keitė kompresoriais, kol buvo paliauta vilną velti, o im- 
ta leisti ją per velenus. 


Darbui vadovavo Sairas Smitas, ir viskas ėjo kuo 
puikiausiai. Vilna prieš vėlimą buvo vilgoma muilinu 
vandeniu, kad jos plaukeliai pasidarytų slidūs ir minkš- 
ti, kad geriau vienas su kitu susikabintų ir veliami ne- 
trūkinėtų; tie plaukeliai labai nelygūs, su vagutėmis ir 
gumburėliais, todėl susipynė ir susivėlė taip standžiai, 
jog iš vėlyklos buvo gauta stora medžiaga, tinkama ir 
antklodėms, ir drabužiams. Žinoma, ji negalėjo prilyg- 
ti audiniams iš merinosų vilnos, muslinui, škotiškam kaš- 
mirui, štofui, ripsui, kiniškam atlasui, Orleano vilnai, 
alpakai, plonai gelumbei, flanelei. Tai buvo „Linkolno 
veltinys“, ir Linkolno salos pramonė praturtėjo dar vie- 
na šaka. 

Dabar kolonistai turėjo patvarius drabužius, miego- 
davo užsikloję antklodėmis ir galėjo be baimės laukti 
žiemos. 

Apie birželio 20 dieną prasidėjo tikri šalčiai, ir Penk- 
rofas, nors ir labai nenoromis, buvo priverstas nutrauk- 
ti boto statybą, tačiau jis pasiryžo iki pavasario jį kaip 
nors užbaigti. | 

Jūrininką įkyriai persekiojo viena mintis — ištirti Ta- 
boro salą, bet Sairas Smitas tokiai kelionei nepritarė. 
Jo manymu, tai buvo tiktai tuščias smalsumas: kas gi 
gali jiems padėti uolėtoje salelėje, kuri tokia skurdi ir 
dyka? Inžinierių graužė nerimas, kad Penkrofas ketina 
menku laivuku nuplaukti šimtą penkiasdešimt mylių per 
nežinomą vandenyną. O kas bus, jeigu botas, išplaukęs 
į atvirą jūrą, nepasieks Taboro salos, o sugrįžti į Lin- 
kolno salą nebegalės? Kas tuomet ištiks keleivius vidur 
neramaus vandenyno, kur pilna pavojų Sairas Smitas 
dažnai kalbėjo apie tai Penkrofui, bet jūrininkas su kaž- 
kokiu nesuprantamu užsispyrimu gynė savo sumanymą 
turbūt ir pats gerai nesuvokdamas, kodėl taip spiriasi. 

— Kaipgi šitaip, mano mielas,— kartą jam pasakė in- 
žinierius,— jūs taip gyrėte Linkolno salą, gailėjotės, kad 
reikės kada nors ją palikti, o dabar pats norite iš jos 
išvykti. 

— Tiktai kelioms dienoms,— atsakė Penkrofas,— tik- 
tai kelioms dienoms, misteri Sairai. Nuplauksiu tenai ir 
tuojau pasuksiu atgal, tik pažiūrėsiu, kas tai per salelė! 

— Betgi jos negalima nė palyginti su Linkolno sala! 

— Aš tuo višiškai tikiu. 

— Tai kam jums rizikuoti? 

— Noriu sužinoti, kas ten Taboro saloje dedasi. 

— Nieko ypatingo ten nėra ir negali būti! 

— Kas žino! 

— Na, o jeigu pakils audra? | 

— Pavasarį jų nėra ko bijoti — atsakė Penkrofas.— 
Bet kadangi reikia viską numatyti, misteri Smitai, aš pra- 
šau su manim į tą kelionę leisti vien tiktai Herbertą. 

— Paklausykit, Penkrofai,— tarė inžinierius, padėięs 
jam ant peties ranką,—- jeigu jums ir tam jaunuoliui, 
kurį likimas padarė mūsų visų sūnumi, atsitiktų kokia 
nelaimė, mes niekur nerastume jokios paguodos. 

— Misteri Sairai — su nepalaužiamu pasitikėjimu at- 
sakė Penkrofas,— mes niekados jums nepadarysime tokio 

sieivarto. O atėjus laikui, apie tai dar pasikalbėsime. 
Bet aš esu tikras, kai jūs pamatysite, kaip tvirtai bus 
pastatytas ir kaip gerai įrengtas mūsų botas, kai juo 
apiplauksime aplink savo salą, — juk mes tai padarysime 
visi drauge — ir jūs įsitikinsite, kaip jis tinka jūrų ke- 
lionėms, tai esu tikras, jog leisite man vykti ramia šir- 
dimi. Galiu drąsiai pasakyti, kad jūsų laivas išeis tikrai 
puikus! 

— Geriau sakykite, mūsų laivas, Penkrofai,— atsilie- 
pė inžinierius, jūrininko žodžių visiškai nuginkluotas. 

Tuo pokalbis ir pasibaigė, nors vėliau dar ne kartą 
buvo atnaujintas, bet nei Sairas Smitas, nei jūrininkas 
vienas kito neįtikino. 

Birželio pabaigoje pasnigo. Kolonistai iš anksto bu- 
vo paruošę aptvare didelę atsargą pašaro, todėl dabar 
nebebuvo reikalo kasdien pas gyvulius važinėti, ir jie 
nutarė ten lankytis vienąkart per savaitę. 

Vėl buvo paspęsti žabangai ir pirmą kartą išbandy- 
ta Sairo Smito išmonė. Iš banginio raginių plokštelių 
sulenktus žiedus medžiotojai apšaldė ledu ir storai iš- 
tepė taukais, paskui išmėtė pamiškėje, toje vietoje, kur 
paprastai eidavo prie ežero žvėrys. 

Inžinierius buvo patenkintas — aleutų žvejų išradimas 
pasirodė labai veiksmingas. Jaukus prarijo koks tuzinas 
lapių, keli šernai ir net jaguaras: raginės plokštelės jiems 
visiems prabadė pilvus. 

Reikia papasakoti, kaip kolonistai pirmą sykį paban- 
dė užmegzti ryšį su tolimuoju pasauliu. 

Gedeonas Spiletas jau seniai galvojo, ar nevertėtų 
įmesti į jūrą butelį su rašteliu, kurį srovė galbūt nu- 
neštų prie gyvenamų krantų, arba gal pasiųsti kokią 
žinią su balandžiu. Bet argi galima pasikliauti balandžiais 
arba buteliu: juk sala nuo kitų žemių buvo per tūks- 
tantį du šimtus mylių! Ne, ko nors tikėtis būtų gryna 
beprotystė. 

Birželio 30 dieną kaisučiais nors ir gana sunkiai, 
pavyko sugauti albatrosą, kurį Herbertas šautuvo šūviu 
buvo lengvai sužeidęs į koja. Paukštis buvo stambus, 
jo sparnų plotis siekė dešimt pėdų; albatrosai gali per- 
skristi net per Ramųjį vandenyną. 

Herbertas labai norėjo tą gražuolį paukšti pasilaikyti 
sau,— jo žaizda greit užgijo, ir jaunuolis svajojo jį pri- 
jaukinti — bet Gedeonas Spiletas įtikino, kad negalima 
praleisti progos užmegzti ryšį su Ramiojo vandenyno 
pakrante, kad toks pasiuntinys galėtų ten nunešti žinią, 
todėl Herbertas turėjo nusileisti: mat jeigu albatrosas 
atskrido iš gyvenamo krašto, reikia tiktai duoti J8m lais- 
vę, ir jis tuojau grįš į gimtąsias vietas. 


Galbūt Gedeonas Spiletas, kurio sieloje kartais pa- 
busdavo žurnalisto polinkiai, su mielu noru būtų pasiun- 
tęs likimo valiai įdomų pasakojimą apie Linkolno salos 
kolonistų nuotykius. Kokia tai būtų sensacija, kokio pa- 
sisekimo susilauktų ,„Niujork Herald“ nuolatinis kores- 
pondentas! Skaitytojai plėšte plėštų vienas kitam iš ran- 
kų laikraščio numerį su tuo straipsniu, jeigu tik jis pa- 
kliūtų vyriausiajam redaktoriui, gerbiamajam Džonui 
Benetui! 

Gedeonas Spiletas parašė trumpą korespondenciją ir 
įdėjo į neperšlampamo audeklo maišelį kartu su prašy- 
mu pasiųsti tą radinį į ,,Niujork Herald“ redakciją. Mai- 
šelį kolonistai pririšo albatrosui prie kaklo, o ne prie 
kojos, kadangi albatrosas mėgsta ilsėtis jūros paviršiuje, 
paskui tą greitasparnį pasiuntinį paleido ir susijaudinę 
tol jį stebėjo, kol jis pranyko ūkanotoje padangėje toli 
vakaruose. 

— Kur jis skrenda?— paklausė Penkrofas. 

— Naujosios Zelandijos link,— atsakė Herbertas. 

— Laimingos kelionės! — šūktelėjo jūrininkas, nors 
ir nelabai ko tikėdamasis iš tokio laiškanešio. | 

Žiemą kolonistai darbavosi daugiausia namie: lopė 
drabužius, dirbo įvairius naujus daiktus; jie pasiuvo bo- 
tui bures, - iš aerostato pūslės, kuri, rodės, nie- 
kad nesibaigs. . 


Liepos mėnesį užėjo smarkūs šalčiai, bet Granitiniuo- 
se rūmuose buvo šilta — kolonistai negailėjo kuro. Di- 
džiojoje salėje Sairas Smitas įtaisė antrą židinį, prie jo 
draugai ir leisdavo ilgus žiemos vakarus. Laikas ėjo nau- 
dingai: dirbdami visi šnekučiuodavosi, o laisvalaikiu skai- 
tydavo. 

Kolonistai jausdavo tikrą palaimą, kai po sočių pietų 
susėsdavo skaidriai žvakių apšviestoje salėje prie besi- 
kūrenančio židinio. ir, gurkšnodami šeivamedžio uogų 
„Kavą“, rūkydami kvepiantį tabaką, klausydavosi, kaip 
už Granitinių rūmų langų staugia audra. Jie buvo visiš- 
kai patenkinti, jeigu tik žmonės gali jaustis visiškai pa- 
tenkinti, atsidūrę toli nuo savo artimųjų, neįmanydami 
net duoti apie save žinios. Ir jie visuomet šnekėdavo apie 
savo tėvynę, apie tolimus bičiulius, apie galingą Ame- 
rikos respubliką ir didėjančią jos reikšmę, ir Sairas Smi- 
tas, gerai nusivokdamas apie Jungtinių Valstijų vidaus 
padėtį, daug ką draugams pasakodavo, išdėstydamas jiems 
savo mintis bei išvadas, ir visi jo klausydavo didžiai su- 
sidomėję. 

Kartą Gedeonas Spiletas paklausė: 

— Ar jums neatrodo, mielas Sairai, kad nuolatinė 
pramonės ir technikos pažanga, apie kurią jūs kalbate, 
anksčiau ar vėliau prieis galą? 

— Prieis galą! O kodėl, jūsų manymu, turėtų taip 
atsitikti? 

— Todėl, kad nebebus akmens anglies, kuri iš tik- 
rųjų yra pats vertingiausias iš visų žemės turtų! 

— Sutinku, kad anglis yra vertingiausias iš visų Že- 
mės turtų,— atsakė inžinierius, — ir gamta, tarsi norėda- 
ma tai įrodyti, sukūrė deimantus, kurie iš esmės yra ne 
kas kita, kaip kristalinis grynanglis. 

— Ar tik nenorite pasakyti, misteri Sairai,— įsiter- 
pė Penkrofas,— kad deimantai bus deginami garo katilų 
pakurose vietoj anglies? 

— Ką jūs, mano mielas! — nusijuokė Sairas Smitas. 

— Tačiau aš esu tos nuomonės, ir jūs, manau, to 
neneigsite— tęsė Gedeonas Spiletas,— kad ateis tokia 
diena, kai visi akmens anglies telkiniai išseks. 

— O, akmens anglies telkiniai dar tokie dideli, jog 
jų nepajėgs išsemti nė šimtas tūkstančių darbininkų, kas- 
met iškasančių iš žemės gelmių po šimtą milijonų cent- 
nerių anglies. | 

— Bet anglies suvartojama vis daugiau,— ginčijosi 
Gedeonas Spiletas,— ir galima tikėtis, kad netrukus ang- 

liakasių bus ne šimtas, o du šimtai tūkstančių ir kad ang- 
lies iškasimas dvigubai padidės. 

— Be abejo. Tačiau kai išsisems Europos anglies ka- 
syklos, nors su naujomis mašinomis eksploatuojami ir 
labai gilūs klodai, pramonė dar ilgai bus aprūpinama 
akmens anglimi iš tų telkinių, kurių daug yra Amerikoje 
ir Australijoje. 

— O kiek laiko?— paklausė žurnalistas. 

— Mažiausia pustrečio ar tris šimtus metų. 

— Vadinasi, mes galime būti ramūs, — įsiterpė Penk- 
rofas,— tačiau vargšams mūsų provaikaičiams bus riesta. 

— Jie dar ką nors išras,— tarė Herbertas. 

— Reikia tikėtis, — atsakė (Gedeonas Spiletas,— nes 
jeigu nebus anglies, tai nebus ir mašinų, o be mašinų 
nebus geležinkelių, garlaivių, fabrikų — žodžiu, viso to, 
ką yra sukūrusi šiuolaikinė technika. 

— (O kas dar bus išrasta?— paklausė Penkrofas.— Ar 
jūs tai įsivaizduojate, misteri Sairai? 

— Maždaug įsivaizduoju, mano mielas. 

— Tai koks kuras pakeis anglįė 

— Vanduo,— atsakė inžinierius. 

— Vanduo?— pakartojo Penkrofas.— Vanduo degs 
garlaivių ir lokomotyvų pakurose, vanduo šildys vandenį? 

— Taip, bet tiktai vanduo, suskaidytas į sudėtines 
dalis, — paaiškino Sairas Smitas.— Be abejo, tai bus da- 
roma su elektra, kuri žmonių rankose taps galinga jė- 
ga, kadangi visi didieji išradimai — toks jau nesuvokia- 
mas dėsnis — seka vienas po kito ir tarytum papildo vie- 
nas kitą. Taip, aš esu tikras, jog ateis tokia diena, kai 
vanduo pakeis kurą; vandenilis ir deguonis, iš kurių jis 
susideda, bus naudojami ir atskirai, kaip neišsenkamas 
ir toks galingas šilumos bei šviesos šaltinis, jog anglis 
toli gražu negalės jiems prilygti! Ateis laikas, mano bi- 
čČiuliai, kai į garlaivių triumus ir garvežių tenderius bus 
kraunama ne anglis, o balionai, pripildyti suspaustų van- 
denilio ar deguonies dujų, kurios degdamos teiks milži- 
nišką šilumos kiekį. Vadinasi, nėra ko bijoti. Kol že- 
mėje gyvena žmonės, ji nepagailės jiems nei savo gėry- 
bių, nei šviesos, nei šilumos, ji atiduos jų žinion augalus, 
mineralus ir gyvūnus. Žodžiu, aš esu tikras, kai akmens 

anglies telkiniai išsisems, žmogus pavers kuru vandenį 
ir naudos jį šildymui. Vanduo — tai ateities anglis. 

— Norėčiau aš visa tai pamatyti savo akimis, — tarė 
jūrininkas. 

— Per anksti gimei, Penkrofai,— įterpė Nabas, ligi 
tol neištaręs nė žodžio. 

Po šios Nabo pastabos pašnekesys nutrūko, nes pria- 
dėjo loti Topas. Jis vėl lojo kažkaip keistai, ir toks jo 
elgesys jau ne kartą buvo privertęs inžinierių susimąs- 
tyti. Kaip paprastai, lodamas Topas sukiojosi aplink šu- 
linį vidinio koridoriaus gale. 

— Ko čia tas Topas vėl taip loja?— sušuko Penkrotas. 

— Ir Jupas kažko urzgia,— pridūrė Herbertas. 

Orangutangas iš tikrųjų pritarė šuniui, aiškiai kažko 
suirzęs. Keistas dalykas, atrodė, kad abu jautė nerimą, 
tačiau nebuvo supykę. 

— Matyt, šulinys jungiasi su vandenynu, — tarė Ge- 
deonas Spiletas,— ir koks nors jūros gyvūnas retkarčiais 
atplaukia čia pakvėpuoti. 

„— Turbūt taip ir yra, kitaip čia sunku ką nors pa- 
aiškinti, — atsiliepė jūrininkas.— Na nutilk, Topai,— šūk- 
telėjo jis, pasisukęs į šunį, — o tu, Jupai, eik gulti! 
 Beždžionė ir šuo aprimo. Jupas nuėjo gulti, o Topas 
pasiliko salėje ir visą vakarą dusliai urzgė. 

Daugiau kolonistai apie tai nekalbėjo, tačiau inžinie- 
rius atrodė susirūpinęs. | 

Visa liepos pabaiga buvo darganota: tai lijo, tai vėl 
snigo. Temperatūra nenukrito taip žemai, kaip praeitą 
žiemą, Farenheito termometras rodė ne mažiau kaip aš- 
tuonis laipsnius (—13,33“C). Bet nors žiema pasitaikė 
nelabai šalta, užtat siautėjo audros, stūgavo vėjai. Šėls- 
tančios bangos ne kartą su baisiu įniršiu daužė Galerijas. 
Atrodė, tarsi povandeniniai smūgiai staiga būtų pradėję 
kilnoti baisingus vandens kalnus, versdami juos tiesiog 
ant Granitinių rūmų sienų. 

„Kolonistai pro langus grožėdavosi didingu reginiu, 
žiūrėdami, kaip milžiniškos bangos šturmuoja krantą, 
kaip jos traukiasi, aukštai išmesdamos purslų fontanus, 
kaip šėlsta bejėgiško įtūžimo pagautas vandenynas, kaip 
grasūs vandens kalnai su baltomis putų. keteromis nuolat 

užlieja smėlėtą pakrantę. Atrodė, kad granitinis kalna- 
gūbris iškilęs tiesiog iš jūros gelmės, tarp putų pursių, 
tykštančių aukštyn bent šimtą pėdų. . 

Sunku ir pavojinga buvo vaikščioti keliais: siaučiant 
audrai, vėtra kartais išversdavo medžius. Vis dėlto ko- 
lonistai vienąsyk per savaitę būtinai vykdavo į aptvarą. 
Laimė, kad vėją čia užstojo pietrytinės Franklino kalno 
atšakos, todėl siautulingi uraganai didelės žalos aptva- 
rui nepadarė, tarytum gailėdami medžių, pastatų ir tvo- 
ros. Užtat paukštynas, įrengtas ant Plataus Akiračio plyn- 
aukštės, kur laisvai švaistėsi rytų vėjai, gerokai nuken- 
tėjo. Dusyk buvo apversta karvelidė, išdraskyta tvora. 
Visa tai reikėjo perstatyti, padaryti kuo tvirčiau, nes 
dabar jau buvo aiškų, kad Linkolno sala yra audrin- 
giausioje Ramiojo vandenyno dalyje. Atrodė, kad ši sa- 
la — galingų ciklonų traukos centras, ir ciklonai neretai 
ją čaižė lyg šmaikštis vilkutį, tiktai šiuo atveju vilkutis 
stovėjo vietoje, o šmaikštis sukosi. 

Pirmąją rugpjūčio savaitę audra ėmė rimti, dangus 
išsiblaivė, nors dar neseniai atrodė, kad niekad nepa- 
liaus siautusios vėtros. Nutilus vėjui, smarkiai atšalo 
oras, ir Farenheito termometras rodė aštuonis S PSDIME 
žemiau nulio (—22 *C). 

Rugpjūčio 3 dieną kolonistai išsiruošė į pietrytinę 
salos dalį, į Ančių pelkę, kur jau seniai ketino vykti. 
Juos viliojo paukščiai, nes žiemą ten knibždėte knibž- 
dėjo rudagalvių, smailauodegių ir kitokių laukinių an- 
čių, perkūno oželių, kryklių; buvo nutarta tą dieną pa- 
medžioti. Šiame žygyje dalyvavo ne tik Gedeonas Spile- 
tas ir Herbertas, bet ir Penkrofas su Nabu. Tik Sairas Smi- 
tas, sakydamas neturįs laiko, pasiliko namie. 

Pažadėję grįžti vakarop, medžiotojai išžygiavo į pel- 
kę keliu, einančiu į Baliono uostą. Juos lydėjo Topas ir 
Jupas. Keleiviams perėjus tiltu per Gailestingumo upę, 
inžinierius jį pakėlė ir sugrįžo namo, pasiryžęs įvykdyti 
seniai kilusį sumanymą,— dėl to jis ir pasiliko namie. 

Inžinierius norėjo kruopščiai ištirti šulinį, kurio an- 
ga buvo Granitinių rūmų koridoriuje; tas šulinys, be 
abejo, siekė jūrą, nes anksčiau čia tekėjo iš ežero van- 

dens perteklius. Kodėl Topas taip dažnai aplink jį su- 
kiojasi? Kodėl taip keistai loja, su nerimu pribėgęs prie 
jo angos? Kodėl tokį pat nerimą jaučia ir Jupast Galbūt 
giliau -nuo to šulinio atsišakoja urvai, einantys į kitas 
salos dalis? Sairas Smitas ir norėjo visa tai išsiaiškinti, 
kol kas savo abejonių niekam neatskleisdamas. Jis buvo 
nusprendęs ištirti šulinį, kai visi išeis iš namų, ir pa- 
galiau tokia proga pasitaikė. 

Į šulinį nesunkiai buvo galima nusileisti virvinėmis 
kopėčiomis. Tos kopėčios, kolonistams įsitaisius keltu- 
vą, gulėjo nenaudojamos; jos buvo pakankamai ilgos. 
Inžinierius atvilko kopėčias prie šulinio, kurio anga tu- 
rėjo beveik šešias pėdas skersmens, kuo tvirčiausiai pri- 
-Tišo viršutinį jų galą ir numetė jas žemyn. Paskui užsi- 
degė žibintą, pasiėmė karabiną, užsikišo už diržo peilį 
ir ėmė leistis į šulinį. 

Granitinės sienos buvo lygios, tik vietomis barkšojo 
iškyšuliai, ir koks nors vikrus gyvūnas, už jų kabinda- 
masis, būtų galėjęs užsiropšti iki pat viršaus. 

Apie tai pagalvojęs, inžinierius žibintu apšvietė vi- 
sus tuos iškyšulius, bet neaptiko jokio pėdsako, jokio 
įbrėžimo, niekur nebuvo nė ženklo, kad jais, lyg kokiais 
laiptais, kas nors būtų kopinėjęs. 

Sairas Smitas nusileido dar giliau, apšviesdamas kiek- 
vieną sienos sprindį. 

Jis nepastebėjo nieko įtartino. 

Nulipęs žemyn, kiek siekė kopėčios, inžinierius pa- 
juto po kojomis vandenį, kuris tuo momentu buvo vi- 
siškai ramus. Nei palei jo paviršių, nei šulinio .sienose 
nebuvo matyti jokio urvo, einančio kur nors salos gi- 
lumon. Sairas Smitas ėmė belsti į sieną peilio kotu ir 
įsitikino, kad tuštumų niekur nėra. Čia buvo vientisa 
granito masė, pro kurią nebūtų įstengusi prasiskverbti 
jokia gyva būtybė; norint patekti į šulinio dugną ir pas- 
kui užkopti į viršų, reikėjo čia atplaukti vandens užlietu 
požeminiu kanalų, jungiančiu tą šulinį su jūra uolėto 
2 apačioje, o tai galėjo padaryti vien jūros gyvū- 

„ O kur kanalas išeina į jūrą ir kokiame gylyje, nu- 
ik buvo neįmanoma. 

He saw notbing suspicious. 


Ištyręs šulinį, Sairas Smitas išlipo iš jo, ištraukė ko- 
pėčias, uždengė angą ir susimąstęs nuėjo į Granitinių 
rūmų didžiąją salę, pats sau kalbėdamas: 

— Aš nieko neaptikau, bet vis dėlto ten yra kažko- 
kia paslaptis! 


Dvyliktas skyrius 


Boto takelažas— Laukinių šunų užpuolimas.— Jupas sužeisias.— Jupas 

gydomas.— Jupas pasveiksta.— Boto statyba baigta.— Penkroias džiū- 

gau ja. —,,„Bonadventūras“.— Pirmasis plaukimas į pietinę salos pakran- 
| 1ę.— Bultelis jūroje. 


Vakare sugrįžo medžiotojai, po sėkmingos medžiok- 
lės tiesiog apsikarstę paukščiais; jie nešėsi tiek, kiek tik 
gali keturi žmonės panešti. Topui ant kaklo kabojo smai- 
lauodegių ančių virtinės, o Jupui visas juosmuo buvo 
apkabinėtas tilvikais. 

— Štai, misteri Sairai.— sušuko Nabas,— mes puikiai 
pasidarbavome! Kiek paruošime atsargai rūkytos paukš- 
tienos, kiek bus skanių paštetų! Reikia tiktai, kad man 
kas nors padėtų. Tikiuosi, Penkrofai, tavo pagalbos. 

— Ne, Nabai, negaliu, — atsakė jūrininkas.— Aš turiu 
rūpintis boto takelažu, apsieisi ir be manęs. 

— O jūs, Herbertaiė 

— Aš, Nabai, rytoj važiuoju į aptvarą. 

— Tai gal jūs, misteri Spiletai, padėsite? 

— Mielai padėsiu, Nabai, tik įspėju: aš suseksiu vi- 
sas tavo kulinarines paslaptis ir i) tavo recep- 
tus laikraščiuose! 

— Kaip jums patiks, misteri Spiletai — atsakė Na- 
bas,— kaip jums patiks! 

Taigi rytojaus rytą Gedeonas Spiletas įsitaisė virtu- 
vėje ir ėmė talkininkauti Nabui. O dar iš vakaro inži- 
nierius žurnalistui papasakojo, kaip jis tyrinėjo šulinį, 
ir Gedeonas Spiletas pritarė Sairo Smito nuomonei, kad 
ten slypi kažkokia paslaptis, nors ir nepavyko nieko už- 
tikti. 

„Dar visą savaitę spaudė šalčiai; kolonistai sėdėjo na- 
mie, tik retkarčiais išeidami pažiūrėti, kas dedasi paukš- 
tyne. Jų būstas pakvipo gardžiais kvapais — tai Nabas 
ir žurnalistas sumaniai gamino įvairius valgius. Tačiau 
ne visą medžioklės laimikį jie paruošė atsargai, dalį 
paukštienos šaltyje pavyko išlaikyti šviežią; kolonistai 
su pasigardžiavimu šveitė antienos ir kitokios paukštie- 
nos kepsnius, girdami, kad pasaulyje nėra nieko ska- 
nesnio už vandens sparnuočius. 

Visą tą savaitę Penkrofas siuvo bures, o jam padėjo 
Herbertas, irgi šmaikščiai dygsniuodamas su adata; abu 
darbavosi taip uoliai, jog netrukus viskas buvo baigta. 
Kaip iš anksto buvo numatyta, takelažui jūrininkas pa- 
naudojo labai patvarias virves, iš kurių buvo nuregztas 
tinklas, atrastas kartu su baliono pūsle. Burių kraštus 
jis apsiuvo tvirtais liktrosais; virvių taip pat užteko fa- 
lams, vantams, škotams ir kitam takelažui. Sairas Smi- 
tas, Penkrofo patariamas, nutekino reikalingus skridinius. 
Taigi visa burių įranga buvo užbaigta anksčiau, negu 
paties boto statyba. Penkrofas padirbo net vėliavą, nu- 
spalvinęs baltą foną raudonais ir mėlynais dažais, gau- 
tais iš dažomųjų augalų, kurių saloje buvo labai daug. 
Prie trisdešimt septynių žvaigždžių, Amerikos laivų vė- 
liavose vaizduojančių trisdešimt septynias valstijas, jū- 
rininkas pridėjo trisdešimt aštuntą —,,Linkolno valstijos“ 
žvaigždę, kadangi jis buvo tos nuomonės, jog sala jau 
esanti prijungta prie Amerikos respublikos. 

— Nors pats faktas dar neįvykęs, bet aš tai jaučiu 
savo širdimi, — sakydavo jis. 

O kol vėliava dar nesuplevėsavo ant laivo stiebo, 
kolonistai ją iškėlė viršum Granitinių rūmų durų ir su- 
šuko triskart „valio“. | 

Tuo tarpu jau artinosi pavasaris, ir kolonistai tikė- 
josi, kad antroji žiema irgi praeis be ypatingų įvykių, 
bet staiga naktį į rugpjūčio 11-ąją Plataus Akiračio plyn- 
aukštė vos nebuvo nusiaubta. 

Per dieną nuo darbų pavargę, visi kietai miegojo, 
tačiau apie ketvirtą valandą ryto juos pažadino Topo 
lojimas. 

Šį kartą šuo lodamas nelakstė aplink šulinį, o šoki- 
nėjo ant durų, tarsi norėdamas jas išversti. Jupas irgi 
smarkiai urzgė. 

— Nurimk, Topai! — šūktelėjo Nabas, pabudęs pats 
pirmas. 

Bet šuo dar pikčiau ėmė loti. 

— Kas atsitiko? — paklausė Sairas Smitas. 

Visi paskubomis apsirengė ir, atidarę langus, pasi- 
žiūrėjo žemyn. 

Nakties tamsoje neaiškiai Iiolasė apsnigtas pajūris. 
Kolonistai nieko įtartino nepastebėjo, tiktai išgirdo keis- 
tą lojimą. Buvo aišku, kad į pakrantę įsibrovė kažkokie 
žvėrys, bet tamsoje nebuvo galima jų įžiūrėti. 

— Kas ten per žvėrys?— paklausė Penkrofas. 

— Vilkai, jaguarai arba beždžionės, — atsakė Nabas. 
. — Po velnių! Kad tik jie nepralįstų į plynaukšte, — 
prabilo žurnalistas. 

— Tuomet žuvęs mūsų paukštynas, — sušuko Herber- 
tas, — žuvę pasėliai!.. 

— Bet kaipgi jie čia įsibrovė?— paklausė Penkrofas. 

— Turbūt per tiltelį — atsakė inžinierius,— kuris nors 
iš mūsų užmiršo jį pakelti. | 

— Ak, atsimenu, aš užmiršau. ..— tarė Gedeonas Spi- 
letas. „2 
— Nėr ko sakyti, gerai padarėte! — supykęs šūkte- 
lėjo Penkrofas. 

— Kas padaryta, tai padaryta, — tarė Sairas Smitas, — 
geriau pagalvokime, ką dabar turime daryti. 

Sairas Smitas ir jo draugai skubiai persimetė keliais 
žodžiais. Visiems buvo aišku, kad kažkokie žvėrys per 
tiltelį įsibrovė į pajūrį ir kad kairiuoju Gailestingumo 
upės krantu jie gali susikraustyti į Plataus Akiračio plyn- 
aukštę. Reikėjo nieko nelaukiant juos išvyti, o jei rei- 
kės, ir grumtis su jais. 

— Bet kokie gi ten Žžvėrys?— negalėjo suprasti kolo- 
nistai, o tuo tarpu lojimas buvo girdėti vis garsiau. 

Herbertas įsiklausė ir krūptelėjęs prisiminė, jog ly- 
giai tokį pat lojimą girdėjo, kai pirmą kartą buvo prie 
Raudonojo upelio ištakos. 

— Tai laukinių Amerikos šunų ruja! — sušuko jau- 
nuolis. 

— Pirmyn! — riktelėjo Penkrofas. 

Apsiginklavę kirviais, karabinais ir šautuvais, kolo- 
nistai greit sulipo į keltuvą ir nusileido į pakrantę. 

Alkanų laukinių šunų būriai gana pavojingi. Tačiau 
kolonistai drąsiai puolė į patį gaujos vidurį, ir pirmie- 
ji jų šūviai, lyg žaibas perskrodę nakties tamsą, priver- 
tė priešą trauktis. 

Svarbiausia buvo neleisti tų grobuonių į Plataus Aki- 
račio plynaukštę, nes tenai jie būtų išdraskę paukštidę, 
ištrypę daržus ir, žincma, viskam padarę didžiulę, gal 
nepataisomą žalą, ypač javams. Bet į plynaukštę žvėrys 
galėjo įsiveržti tiktai kairiuoju Gailestingumo upės kran- 
tu, todėl reikėjo tvirtai užkirsti jiems kelią siauriausioje 
pakrantės dalyje tarp upės ir granitinės sienos. 

Kolonistai puikiai tai suprato ir Sairo Smito įsakymu 
nuskubėjo į paupį; šunų gauja sekė jiems įkandin. 

Sairas Smitas, Gedeonas Spilėtas, Herbertas, Penkro- 
tas ir Nabas sustojo eilėn arti vienas kito. Topas, išžio- 
jęs baisius nasrus, stovėjo priešaky, o už jo — Jupas, 
kaip vėzdu mosuodamas gumbuota lazda. 

Naktis pasitaikė labai tamsi. Tik plyksčiojant šū- 
viams,—o tuščiai šaudyti nebuvo galima, — kolonistai 
matė puolant ne mažiau kaip šimtą žvėrių žaižaruojan- 
čiomis akimis. | 

— Nejaugi jie prasiverš?— šūktelėjo Penkrofas. 

— Ne, neprasiverš! — atsakė inžinierius. | 

Žvėrys neįstengė gyvos užtvaros pralaužti, nors ir 
smarkiai ją spaudė. Užpakalinės eilės grūdosi ant prieš- 
akinių, ir kolonistai be atvangos šaudė, kapojo žvėris 
kirviais. Nemaža nukautų šunų jau drybsojo ant žemės, 
bet gauja, rodės, nė kiek neretėjo, tarsi žvėrys nepa- 
liaujamai būtų plūdę per tiltelį į krantą. 

Netrukus šunys gulte užgulė kolonistus, ir dabar jie 
neišvengė sužeidimų, tik laimė, kad žaizdos buvo leng- 
vos. Herbertas šūviu nudėjo žvėrį, kuris lyg laukinė ka- 
tė buvo užsikoręs Nabui ant nugaros. Topas kovėsi su 
pasiutusiu įniršiu, iltimis griebdamas laukinius šunis už 
gerklės ir juos smaugdamas. Jupas negailestingai tva- 

tino priešus vėzdu, jo tiesiog nebūtum galėjęs atitraukti 
atgal. Tikriausiai jis neblogai matė ir naktį, grumdamasis 
pačioje žvėrių spūstyje ir nuolat spiegiamai švilpdamas, 
narsos pagautas, Jupas puolė į priekį; tvykstelėjus šūviui, 
visi išvydo, jog jį apsupo penketas ar šešetas didžiuiių 
žvėrių, tačiau jis gynėsi nepaprastai šaltakraujiškai. 

Kolonistai nugalėjo, bet tiktai po atkaklių kautynių, 
trukusių ištisas dvi valandas. Pasirodžius pirmosioms auš- 
TOS prošvaistėms, žvėrys, žinoma, atsitraukė ir pabėgo 
į šiaurę per tiltelį, kurį Nabas tučtuojau pakėlė. O kai 
saulė apšvietė mūšio lauką, kolonistai pakrantėje pri- 
skaitė kokį pusšimtį nukautų žvėrių. 

— O kur Jupas?— staiga sušuko Penkrofas.— Kur 
mūsų Jupas? | 

Jupo niekur nebuvo. Nabas jį šaukė, bet Jupas pir- 
mą kartą neatsiliepė į draugo šauksmą. 

Visi puolė ieškoti, su baime galvodami, ar tik Ju- 
pas neguli tarp užmuštų žvėrių. - Kolonistai nutempė į 
šalį lavonus, suvirtusius ant kruvino sniego, ir atkasė 
Jupą iš po didelės krūvos negyvų šunų; sutrupinti žan- 
dikauliai ir sulaužytos nugaros aiškiai rodė, kad čia drą- 
suolis Jupas triuškino žvėris savo vėzdu. Vargšas Jupas 
dar tebelaikė sugniaužęs rankoje vėzdo nuolaužą; ne- 
tekusį ginklo, žvėrys jį turbūt apipuolė ir parmušė ant 
žemės. Jupo krūtinėje buvo išplėštos gilios žaizdos. 

— Jis gyvas! — sušuko Nabas, pasilenkęs prie jo. 

— Ir mes jį išgydysime,— pareiškė jūrininkas,— mes 
jį slaugysime kaip savo bičiulį! .. 

Jupas tarytum suprato jo žodžius, nes padėjo galvą 
jūrininkui ant peties, lyg norėdamas jam padėkoti. Jūri- 
ninkas irgi buvo sužeistas, bet jo paties ir jo draugų 
žaizdos buvo nepavojingos, kadangi jie, turėdami šauna- 
muosius ginklus, beveik visą laiką Žvėrių arti neprisi- 
leido. Sunkiai buvo nukentėjusi vien tik beždžionė. 

Penkrofas ir Nabas nunešė Jupą į keltuvą, ir tik čia 
jis silpnai sudejavo. Kolonistai jį atsargiai pakėlė į Gra- 
nitinius rūmus, paguldė ant čiužinių, išimtų iš vienos 1o- 
vos, ir kuo rūpestingiausiai nuplovė jam žaizdas. Iš visko 
sprendžiant, beždžionės vidaus organai nebuvo sužaloti, 

Jupas buvo tiktai netekęs daug kraujo ir dėl to labai 
nusilpęs, jam pakilo didelis karštis. 

Taigi kolonistai Jupą aptvarstė, paguldė ir paskyrė 
jam griežčiausią dietą, anot Nabo, „kaip tikram žmo- 
gui“; paskui ligonis buvo priverstas išgerti kelis puo- 
dukus karštį mažinančio gėrimo, išvirto iš vaistažolių, 
laikomų Granitinių rūmų vaistinėlėje. 

Jupas užmigo ir iš pradžių miegojo labai neramiai, 
bet pamažu jo alsavimas pasidarė lygesnis, ir kolonistai 
išėjo, duodami jam visišką ramybę. Retkarčiais tik To- 
pas patylomis, nelyginant „pirštų galais“, įsėlindavo į sa- 
vo draugo kambarį, matyt, patenkintas, kad juo taip rū- 
pinamasi. Jupas gulėjo nukoręs leteną, ir Topas liūdnai 
-ją laižydavo. 

Tą patį rytą kolonistai nuvilko užmuštus žvėris prie 
Tolimųjų Vakarų miško ir užkasė. 

Žvėrių užpuolimas, galėjęs padaryti. kolonistams di- 
delių nemalonumų, buvo jiems gera pamoka, ir dabar 
jie niekad neidavo gulti nepatikrinę, ar tiltai pakelti, 
ar vėl negali kas nors įsiveržti. 

Tuo tarpu Jupas, dėl kurio gyvybės visi labai ne- 
rimavo, per keletą dienų įveikė ligą. Jupą išgelbėjo tvir- 
tas organizmas; karštis palengva nukrito, ir apie medi- 
ciną nusimanantis Gedeonas Spiletas netrukus paskelbė, 
kad Jupui pavojus nebegresia. Rugpjūčio 16 dieną Ju- 
pas gardžiai pavalgė. Nabas jam gamino saldžius ska- 
numynus, ir ligonis juos šveitė apsilaižydamas, kadangi 
jis turėjo vieną silpnybę — mėgo pasmaguriauti, o Nabas 
su šia jo yda nekovojo. 

— Ką gi darysi?— sakydavo Nabas Gedeonui Spile- 
tui, kai žurnalistas imdavo jam priekaištauti už Jupo 
lepinimą.— Juk vargšelis Jupas teturi tą vieną malonu- 
mą — pasmaguriauti, ir aš labai džiaugiuosi, galėdamas 
jam atsidėkoti už ištikimą tarnybą. 

Dėdulė Jupas dešimt dienų išgulėjo patale; rugpjū- 
čio 21 dieną jam buvo leista atsikelti. Jo žaizdos užgijo, 
ir buvo matyti, kad greit jis vėl bus stiprus ir vikrus. 
Kaip ir visiems sveikstantiesiems, Jupui atsirado vilkiškas 
apetitas, bet žurnalistas leido jam valgyti kiek tik nori, 
pasitikėdamas jo instinktu, kurio dažnai trūksta žmo- 

nėms: jis turėjo apsaugoti orangutangą nuo persisotini 
mo. Nabas tiesiog džiūgavo, matydamas, kad jo mokinys 
vėl taip godžiai valgo. 

— Valgyk, drauguži, — kalbėjo jis Jupui,— valgyk vis- 
ką, ko tik tavo širdis geidžia. Tu praliejai už mus krau- 
ją, ir aš privalau padėti tau pasitaisyti. 

Vienąsyk, rugpjūčio 25-ąją, pasigirdo Nabo šauks- 
mas: 

— Misteri Sairai, misteri Gedeonai, Herbertai, Penk- 
Iofai, eikšekit greičiau! 

Kolonistai, tuo metu sėdėję didžiojoje salėje, pašoko 
ir nubėgo į Jupo kambarėlį, iš kur šaukė Nabas. 

— Kas atsitiko?— paklausė žurnalistas. 

— Nagi jūs tik pažiūrėkite! — atsakė Nabas kvato- 
damas. k | 

Ir ką gi jie išvydo! Dėdulė Jupas, lyg turkas parie- 
tęs kojas, ramiai sau sėdėjo prie Granitinių rūmų slenks- 
čio ir papsėjo pypkutę. 

— Mano pypkė! — sušuko Penkrofas.— Paėmė mano 
pypkę! Ką gi, seni, pasilaikyk ją kaip dovaną! Rūkyk, 
brolau, rūkyk! 

O Jupas išdidžiai leido tirštus dūmų kamuolius ir, ma- 
tyt, jautėsi neapsakomai patenkintas. 

Sairas Smitas nė kiek tuo nesistebėjo; jis papasakojo, 
kad prijaukintos beždžionės neretai tampa aistringais rū- 
koriais, ir pateikė daugybę pavyzdžių. 

Nuo tos dienos Jupas jau turėjo nuosavą pypkę, ku- 
ri anksčiau priklausė jūrininkui; ji kabojo Jupo kamba- 
ryje drauge su tabako kapšiuku. Jis pats ją prisikimš- 
davo, pats į žariją įsidegdavo ir, rodės, buvo laimingiau- 
sias iš visų beždžionių. Aišku, kad tokie bendri polinkiai 
dar labiau sustiprino Jupo ir šauniojo jūrininko draugystę. 

— O gal jis žmogus?— kartais sakydavo Penkrofas 
Nabui.— Ar tu nenustebtum, jeigu vieną gražią dieną jis 
mus prakalbintų? 

— Garbės žodis, nenustebčiau,— pritarė jam Nabas.— 
Mane labiau stebina tai, kad jis nekalba! 

— Tai bent smagu būtų,— tęsė jūrininkas,— jeigu iis 


imtų ir man pasakytų: ,Mainykim pypkėmis, Penkrofai! 

— Kaip gaila,— pridūrė Nabas,— kad jis iš prigimties 
nebylys! | | 

Atėjo rugsėjis. Baigėsi žiema, ir kolonistai karštai 
ėmėsi darbo. 

Boto statyba ėjo sparčiai. Jo liemuo jau buvo apkal- 
tas, ir dabar statytojai kalė laivą iš vidaus, naudodami 
garu pašutintas lentas, kurias lengvai galėjo su kreivine 
liniuote pritaikyti prie španhautų išlenkimų. 

Miško medžiagos buvo pakankamai, tad Penkrofas 
pasiūlė inžinieriui vidaus apkalimą irgi padaryti nelai- 
dų vandeniui, kad botas būtų patvaresnis. 

Nežinia, kas jų laukė ateityje, todėl Sairas Smitas .jū- 
rininkui pritarė, jog reikia pastatyti tvirtą laivą. 

„Vidaus apkalimas ir denis buvo baigtas iki rugsėjo 
15 dienos. Laivo plyšius kolonistai užkamšė sausa jūros 
žole, kurią mediniais plaktukais suvarė į vidinio bei iš- 
orinio apkalimo ir denio išskrodas; paskui jas užliejo 
verdančia derva, surinkta iš pušų, apsčiai augančių miške. 

Laivas buvo įrengtas labai paprastai. Pirmiausia vie- 
toj balasto į triumą statytojai prikrovė maždaug dvylika 
tūkstančių svarų granito luitų ir gerai juos sutvirtino. 
Viršum to balasto išklojo denį. Boto vidus buvo pada- 
lytas į dvi kajutes, ir abiejose kajutėse išilgai pertvaros 
stovėjo po du gultus, kurie atstojo ir skrynias. Stiebo 
pagrindas buvo kaip tik vidury kajučių pertvaros; iš 
abiejų kajučių į denį buvo iškirsti liukai, uždaromi san- 
dariais dangčiais. 

Penkrofas lengvai susirado stiebui tinkamą medį. Jis 
parinko jauną, tiesią ir lygią eglę, nukirto ją, nutašė ir 
suapvalino viršūnę. Stiebo, vairo ir liemens apkaustai 
buvo nukalti Galerijų kalvėje, nors ir grubiai, bet tvir- 
tai. Rėjos, gikai, vėliavos stiebas ir visas kitas rangautas, 
taip pat irklai ir kitos dalys buvo baigtos pirmąją spalio 
savaitę, ir kolonistai nutarė išbandyti laivą netoli salos 
krantų, pažiūrėti, kaip jis laikosi ant vandens, ar galima 
juo leistis į tolimas keliones. 

Tuo tarpu kasdieniniai darbai ėjo įprastine tvarka. 
Aptvare buvo pastatyta naujų pašiūrių, kadangi gero- 
kai pagausėjo muflonų bei ožkų prieauglis, kuriam rei- 
kėjo pastogės ir pašaro. Kaip ir seniau, kolonistai dažnai 

lankėsi austrių seklumoje ir triušyne, važinėjo į anglies 
ir geležies telkinius, keliaudavo į dar neištirtus Tolimųjų 
Vakarų miškų tankumynus, kur buvo daug medžiojamų 
paukščių. 

Jie dar užtiko naujų vietinių augalų, nors ne tokių 
jau būtinų, tačiau paįvairinusių jiems maistą. Tai buvo 
kelių rūšių fukoidai, vieni iš jų su mėsingais valgomais 
lapais, kiti su miltingomis sėklomis. 

Spalio 10 dieną botas buvo nuleistas į vandenį. Penk- 
rofas iš džiaugsmo net švitėjo. Viskas pasisekė kuo pui- 
kiausiai. Galutinai įrengtą laivą kolonistai ristuvais nu- 
rideno prie pat kranto, kur potvynis jį pakėlė ir didin- 
gai ėmė supti ant bangų, visiems plojant katučių; užvis 
garsiau plojo Penkrofas, neparodydamas nė mažiausio 
kuklumo. Jo savimeilę kuteno ir tai, kad jis turėjo tam 
laivui vadovauti. Visi sutartinai tuojau pat jį paskyrė 
kapitonu. 

Norėdami padaryti kapitonui Penkrofui malonumą, 
draugai pirmiausia nusprendė duoti laivui vardą ir po 
ilgų ginčų sutarė jį pavadinti ,„Bonadventūru“, kadangi 
tokiu vardu buvo pakrikštytas garbingasis jūrininkas. 

Vos tiktai „„Bonadventūras“ ėmė plaukti per bangas, 

visi įsitikino, kad jo grimzlė labai gera ir kad jis pui- 
kiai laikysis ant vandens. 
Tiesą sakant, laivas tą pačią dieną buvo išbandytas, 
išplaukus į kelionę aplink salą. Oras buvo kuo gražiau- 
sias, vėjas gana smarkus, bet bangavimas nedidelis, ypač 
palei pietinį krantą; jau daugiau kaip valandą pūtė 
šiaurrytys. 

— Laikas keliauti! — šaukė kapitonas, ruošdamasis iš- 
plaukti. 

Bet pirmiau dar reikėjo papusryčiauti, be to, pasiimti 
maisto, jeigu kartais kelionė užtruktų iki vakaro. 

Sairui Smitui irgi rūpėjo kuo greičiau išbandyti botą, 
pastatytą pagal jo brėžinius, ir nors jis, jūrininko pa- 
tariamas, ne kartą keitė kai kurias detales, vis dėlto ne- 
buvo taip tvirtai įsitikinęs laivo gerumu, kaip Penkrco- 
fas, ir vylėsi, kad jūrininkas bus jau atsisakęs savo su- 
manymo keliauti į Taboro salą, kadangi jis apie tai ne- 
beužsimindavo. Sairas Smitas nenorėjo nė galvoti, kad 

du ar trys jo draugai išdrįstų plaukti tokiu mažu, ne 
daugiau kaip penkiolikos tonų talpos laiviūkščiu. 

Pusę vienuoliktos visi jau buvo laive, net ir Topas 
su Jupu. Nabas ir Herbertas pakėlė inkarą, kuris buvo 
įsmigęs į smėlį prie Gailestingumo upės žiočių, ir ,„Bo- 
nadventūras“ su iškeltu įstrižu grotu, ant stiebo plevė- 
suojančia Linkolno salos vėliava, kapitono Penkrofo va- 
dovaujamas, pasuko į atvirą jūrą. 

Norint išplaukti iš Sąjungos įlankos, reikėjo palan- 
kaus vėjo, ir čia pasirodė, kad fordevindu botas neria 
gana greitai. Aplenkęs Radinio ir Nago kyšulius, palei 
pietinį salos krantą Penkrofas turėjo varytis beveik prieš 
pati vėją, ir laviruodamas pastebėjo, kad ,„Bonadventū- 
ras“ gali plaukti per penkis rumbus nuo vėjo krypties, 
nelabai dreifuodamas. Laivas lengvai keitė halsus, jū- 
reivių žodžiais tariant, darydamas overštago posūkį ir 
tuo manevru net laimėdamas laiko. „„Bonadventūro“ ke- 
leiviai buvo tiesiog susižavėję. Dabar jie turėjo puikų 
laivą, kuris prireikus galėjo jiems labai daug padėti, o 
šią nuostabią dieną, ir dar pučiant palankiam vėjui, 
plaukti buvo vienas malonumas. 

Penkrofas vedė botą į atvirą jūrą, laikydamasis per 
trejetą ar ketvertą mylių nuo kranto ir vairuodamas ,„Bo- 
nadventūrą“ į Baliono uosto traversą. Sala dabar jiems 
atrodė visai naujai: prieš akis didingai atsiskleidė pa- 
krantės panorama tarp Nago ir Roplio kyšulių; palei 
kraštą lyg mūras dunksojo miškas, šviesiame vos išspro- 
gusios lapuočių žalumos fone ryškiai skyrėsi tamsūs spyg- 
liuočiai medžiai, o toliau stūksojo Franklino kalnas su 
baltuojančia sniegina viršūne. 

— Kaip gražu! — sušuko Herbertas. 

— Taip, mūsų sala graži ir svetinga,— atsakė Penk- 
rofas.— Aš ją myliu taip, kaip mylėjau savo motiną! 
Ši sala mus priglaudė nelaimingus vargšus, o argi da- 
bar ko nors trūksta jos sūnums, nukritusiems čia tiesiog 
is dangaus? 

— Mums visko užtenka, — atsiliepė Nabas,— visko, 
kapitone! 

Ir abu šaunieji draugai garsiai suriko savo salos gar- 
bei triskart „valio“. 

The Bonadventure. 


Tuo tarpų Gedeonas Spiletas, atsirėmęs į stiebą, pie- 
šė salos panoramą. 

Sairas Smitas tylėdamas atidžiai žvelgė į krantą. 

— Na, misteri Sairai,— kreipėsi Penkrofas į inžinie- 
Tių — ką pasakysite apie mūsų botą? 

— Atrodo, kad gerai laikosi! — atsakė inžinierius. 

— Puikiai! O kaip jūs manote, ar galima juo leistis 
į tolimą kelionę? 

— Į kokią kelionę, Penkrofai? 

— Na, sakysim, į Taboro salą. 

— Mano mielas,— atsakė Sairas Smitas — aš manau, 
kad prireikus būtų galima be jokių abejonių patikėti 
savo likimą „Bonadventūrui“ ir vykti dar į tolimesnę ke- 
lionę; bet žinokite, aš nenorėčiau jūsų leisti į Taboro 
salą, ten jums nėra ko veikti. 

— Reikia juk susipažinti su kaimynais,— atkakliai 
spyrėsi Penkrofas.— Taboro sala — vienintelis mūsų kai- 
mynas! Bent jau iš mandagumo reikia jį aplankyti. 

— Po velnių, — įsikišo Gedeonas Spiletas,— pasirodo, 
mūsų bičiulis Penkrofas laikosi etiketo taisyklių! 

— Nė nemanau,—subambėjo jūrininkas, pykdamas, 
kad inžinierius toks nesukalbamas, bet kartu ir neno- 
Tėdamas jo užgauti. 

— Klausyk, Penkrofai, juk negalima leistis į tokią ke- 
lione be palydovų. 

— Vieno palydovo man užteks. 

— Tegu ir taip — atsakė inžinierius.— Vadinasi, dėl 
jūsų Linkolno salos kolonija gali netekti dviejų narių, 
o juk iš viso mūsų tik penki! 

— Šeši, — pataisė Penkrofas,— jūs užmiršote Jupą. 

— Septyni! — pridėjo Nabas.— Topas ne blogesnis už 
mus! 

— Čia nėra jokios rizikos, misteri Sairai,— prieštara- 
vo jūrininkas. | 

— Galimas daiktas, Penkrofai; bet dar kartą sakau, 
kad jūs be reikalo lendate į pavojų. 

Užsispyręs jūrininkas nieko neatsakė, tačiau vienas 
sau nusprendė, rades progą, dar grįžti prie to pokalbio. 
Jis negalvojo, kad proga jam taip greit pasitaikys ir 
tuščią jo užgaidą pavers kilniu poelgiu. 

Paplaukiojęs atvira jūra, „„Bonadventūras“ prisiarti- 
no prie .kranto, sukdamas į Baliono uostą. Reikėjo išsi- 
aiškinti, ar jis galės pranerti tarp seklumos ir povande- 
ninių rifų, kadangi kolonistai laivą ketino laikyti tame 
nedideliame užutekyje. 

Iki kranto bebuvo koks pusmylis, ir Penkrofas turė- 
jo laviruoti prieš vėją. Plaukė iš lėto — aukšti krantai 
užstojo vėją, ir jis labai silpnai tegalėjo išpūsti bures; 
tik stipresniam jo gūsiui praskriejus, per lygų jūros pa- 
viršių retkarčiais nuribėdavo bangelės. 

Herbertas stovėjo laivo priešakyje, rodydamas far- 
vaterį. Staiga jis šūktelėjo: 

„— Suk prieš vėją, Penkrofai, suk prieš vėją! 

— Kas yra?— paklausė jūrininkas kilstelėjęs.— Uola? 

— Ne... palauk, — atsakė Herbertas,— negaliu įžiūrė- 
ti... suk prieš vėją... taip, gerai... truputėlį priekin... 

Tai sakydamas, Herbertas persisvėrė per bortą, grei- 
tai įkišo į vandenį ranką ir sušuko: 

— Butelis! 

Jis laikė užkimštą butelį, išgriebtą iš vandens per kelis 
kabeltovus nuo kranto 

Sairas Smitas paėmė butelį, tylėdamas išmušė kamš- 
tį ir ištraukė sudrėkusį popieriaus lapelį, kuriame buvo 
galima įskaityti šiuos žodžius: 

„Ištiktas laivo katastrofos... Taboro sala, 1539 vakarų 
ilgumos, 37*11' pietų platumos.“ 


Tryliktas skyrius 


Nutaria plaukti.-— Spėliojimai.— Pasiruošimas.— Trys keleiviai — Pirmo- 

ji naktis.— Antroji naktis.— Taboro sala.— Ieškojimas smėlėtoje pakran- 

tėje.— Ieškojimas miške.— Saloje nieko nėra.— Gyvuliai. — Augalai.— 
Būstas.— Trobelė tuščia. 


— Kažkas ištiktas laivo L-atastrofos,— sušuko Penkro- 
fas,— ir vienui vienas gyvena per kokį šimtą mylių nuo 
mūsų, Taboro saloje! Na, misteri Sairai, dabar jūs tikrai 
neprieštarausite kelionei! 

— Ne, Penkrofai,— atsakė Sairas Smitas, — ir reikia 
keliauti kuo greičiau. | 

— Rytojė 

— Rytoj. 

Inžinierius, kažką galvodamas, keliolika sekundžių 
žiūrinėjo iš butelio ištrauktą popieriaus lapelį, paskui 
tarė: 

— Iš šio raštelio, mano bičiuliai, galima padaryti to- 
kias išvadas: pirma, Taboro saloje esantis nukentėjęs 
žmogus nusimano apie jūreivystę, kadangi jo nurodyta 
salos platuma bei ilguma sutampa su koordinatėmis, mū- 
sų nustatytomis minutės tikslumu; antra, jis anglas arba 
amerikietis, nes raštelis parašytas angliškai. 

— Visai logiška pastaba, — pareiškė Gedeonas Spile- 
tas.— Štai ir įminta mįslė: dabar aišku, iš kur ant kranto 
atsirado toji dėžė. Vadinasi, koks nors laivas tikrai su- 
dužo, jeigu yra katastrofos ištiktas žmogus. Ir nesvarbu, 
kas jis toks, bet jo laimė, kad Penkrofui atėjo į galvą 
mintis pastatyti botą ir šiandien jį išbandyti; dar kokia 
diena — ir butelis galėjo sudužti į povandenines uolas. 

— Iš tikrųjų, — tarė Herbertas, — kaip gerai, kad ,„Bo- 
nadventūras“ plaukė pro čia, kai butelis plūduriavo ant 
vandens. 

— O ar jums tai neatrodo keistat— paklausė Sairas 
Smitas Penkrotfą. | 

— Man rodos, tai laimingas atsitiktinumas, daugiau 
nieko, — atsakė jūrininkas.— Argi jūs, misteri Sairai, čia 
matote ką nors nepaprasta? Juk butelis turėjo kur nors 
nuplaukti? Kodėl gi jis negalėjo kaip tik čia patektiė 

— Gal ir teisybę sakote, Penkrofai, — pritarė inžinie- 
rius, — tačiau... 

— Betgi nėra jokio įrodymo,— stebėjosi Herbertas, — 
kad butelis jau seniai plaukioja po jūrą. 

— Taip, — atsakė Gedeonas Spiletas,— ir netgi atrodo, 
kad raštėlis parašytas neseniai. Ką jūs apie tai galvoja- 
te, Sairai? : 

— Sunku pasakyti, bet mes būtinai viską išsiaiškin- 
sime! — atsakė Sairas Smitas. 

Per šį pokalbį Penkrofas nesėdėjo rankas sudėjęs. Jis 
pasuko laivą kitu halsu, ir ,Bonadventūras“, iškėlęs visas 

bures, nuskriejo Nago kyšulio link. Kiekvienas gaivojo 
apie žmogų, likimo nublokštą į Taboro salą. O kas bus, 
jeigu jie pavėluos ir nebespės jo išgelbėti? Kolonistai 
suprato, kad tai didelis įvykis jų gyvenime. Jie patys 
buvo katastrofos ištikti, tačiau bijojo, kad tam žmogui 
galbūt ne taip pasisekė, kaip jiems, ir laikė savo pareiga 
skubėti nelaimingajam į pagalbą. 

„Bonadventūras“ aplenkė Nago kyšulį ir ketvirtą va- 
landą išmetė inkarą prie Gailestingumo upės. 

Tą patį vakarą kolonistai smulkiai aptarė kelionės 
plana. Geriausia buvo į salą vykti Penkrofui ir Herber- 
tui, kadangi jie abu mokėjo valdyti laivą. Išplaukę ry- 
tojaus dieną, spalio 11-ąją, jie galėjo salą pasiekti 13-ąją, 
dienos metu, nes dabar, pučiant palankiam vėjui, per dvi 
paras nuplaukti šimtą penkiasdešimt mylių buvo gana 
lengva; vieną dieną jie išbus saloje, tris ar keturias die- 
nas keliaus atgal, vadinasi, spalio 17-ąją turėtų grįžti į 
Linkolno salą. Oras buvo kuo gražiausias, barometras pa- 
lengva kilo, vėjas tarytum nusistovėjo — žodžiu, visos 
aplinkybės buvo palankios drąsiems keliautojams, pasiry- 
žusiems palikti savo mieląją salą iš pareigos ir artimo 
meilės. 

Taigi buvo nutarta, kad Sairas Smitas, Nabas ir Ge- 
deonas Spiletas pasiliks namie; bet Gedeonas Spiletas 
neužmiršo esąs ,„Niujork Herald" laikraščio koresponden- 
tas ir staiga pareiškė plaukte plauksiąs per jūrą, o tokios 
progos nepraleisiąs, todėl irgi pateko į keleivių tarpą. 

Vakare kolonistai nunešė į „Bonadventūrą“ šiek tiek 
patalynės, indų, ginklų, šaudmenų, kompasą, maisto at- 
sargą savaitei ir, greitai viską sutvarkę, grįžo į Graniti- 
nius rūmus. Rytojaus dieną, penktą valandą ryto, trys 
draugai susijaudinę atsisveikino su pasiliekančiais, ir 
Penkrofas, iškėlęs bures, pasuko laivą Nago kyšulio 
link,— kyšulį reikėjo aplenkti, norint plaukti į pietva- 
karius. 

„Bonadventūras“ jau buvo per ketvirtį mylios nuo 
kranto, kai keleiviai pastebėjo aikštelėje prie Granitinių 
rūmų stovinčius du žmones, kurie atsisveikindami jiems 
mosavo. Tai buvo Sairas Smitas ir Nabas. 

— Antai mūsų bičiuliai! — sušuko Gedeonas Spile- 
tas.— Mes pirmą kartą per pusantrų metų išsiskiriame. 

Penkrofas, žurnalistas ir Herbertas paskutinį kartą 
jiems pamojavo, ir netrukus Granitiniai rūmai pasislėpė 
už aukštų kyšulio uolų. 
„Visą rytą „Bonadventūro“ keleiviai dar matė pietinę 
Linkolno salos dalį. Iš tolo sala atrodė lyg žalias krep- 
šelis su iškilusiu Franklino kalnu. Neaiškiai tolumoje 
dunksantis kalnuotas salos paviršius vargu ar būtų ga- 
lėjęs atkreipti laivų dėmesį, jeigu kartais jie būtų | iT 
užklydę į šiuos vandenis. 

Apie pirmą valandą dienos botas už dešimties my- 
lių nuo kranto aplenkė Roplio kyšulį. Iš čia jau nebe- 
buvo galima įžiūrėti vakarinės pakrantės, einančios iki 
Franklino kalno atšakų, o dar po trijų valandų sausumos 
sklypelis, vadinamas Linkolno sala, dingo už akiračio. 

„Bonadventūras“ plaukė puikiai. Jis lengvai šokinė- 
jo per bangas, gana dideliu greičiu nerdamas į priekį. 
Penkrofas iškėlė topselį, ir botas visomis burėmis skrie- 
jo pagal kompasą tiesiog į Taboro salą. 

Kartkartėmis Penkrofą prie vairo pavaduodavo Her- 
bertas; jis tvirtai valdė botą, neleisdamas jam nukrypti 
kišti. 

Gedeonas Spiletas šnekučiavo tai su jūrininkų, tai | su 
Herbertu, o prireikus padėdavo jiems iškelti arba nuleisti 
bures. Kapitonas negalėjo savo ekipažu atsigirti ir ža- 
dėjo „duoti budintiems po stiklą vyno“. 

Vakare, pradėjus brėkšti, vaiskiame danguje sušvito 
siauras mėnulio pjautuvas, tačiau greit vėl užgeso, nes 
priešpilnis turėjo būti tik spalio 16-ąją. Užėjo tamsi, bet 
žvaigždėta naktis, pranašaujanti giedrą dieną. Penkrofas 
dėl visa ko nuleido topselį, kad netikėta vėtra nesuplė- 
šytų viršutinės burės. Gal toks atsargumas ir nebuvo rei- 
kalingas, kadangi naktis atrodė būsianti rami, tačiau Penk- 
rofas elgėsi kaip protingas jūrininkas, ir už tai neverta 
jo peikti. 

Žurnalistas išmiegojo beveik visą naktį. O Penkrofas 
ir Herbertas, keisdamiesi kas dvi valandas, stovėjo prie 
vairo. Jūrininkas pasitikėjo Herbertu kaip pats savimi: 

šaltakraujis ir išmintingas jaunuolis tokio pasitikėjimo 
tikrai buvo vertas. Penkrofas jam duodavo nurodymus, 
kaip kapitonas vairininkui, ir Herbertas neleido laivui nu- 
krypti į šalį. 

Naktis praėjo laimingai, taip pat nieko naujo neat- 
sitiko ir kitą dieną, spalio 12-ąją. „,„Bonadventūras“ visą 
laiką buvo vedamas griežtai nustatytu kursu į pietvaka- 
rius, ir jeigu tiktai jo nenešė į šalį kokia nors srovė, jis 
turėjo nuplaukti tiesiog prie Taboro salos. 

Jūra aplinkui buvo dyka. Tik retkarčiais koks nors 
didelis paukštis — albatrosas arba fregata — praskrisdavo 
per šūvio atstumą. Ir Gedeonas Spiletas pats savęs klausė, 
ar tik ne vienam iš šitų stambių sparnuočių jis patikėjo 
savo straipsnelį, parašytą „Niujork Herald“ laikraščiui. 
Atrodė, kad tiktai šie stiprūs paukščiai tegalėjo atklysti 
į tokią tolybę, į vandenis, skalaujančius Taboro ir Lin- 
kolno salas. 

— O juk šiuo metų laiku,— pasakė Herbertas,— ban- 
ginių medžiotojai paprastai vyksta į Ramiojo vandenyno 
pietus. Teisybę sakant, aš manau, kad niekur kitur pa- 
saulyje nerasi tokios nykios, žmonių taip nelankomos 
vietos. 

— Ne tokia jau čia nyki vieta, kur visiškai nesilan- 
ko žmonės, — užginčijo Penkrofas. | 

— Ką jūs norite tuo pasakyti?— paklausė žurnalistas. 

— Nagi juk mes čia esame. O gal jums atrodo, kad 
mūsų botas yra tiktai sudužusio laivo nuolauža, o mes 
patys — delfinai? 

Ir Penkrofas pats nusijuokė iš savo sąmojo. 

Vakare keleiviai apskaičiavo, jog per trisdešimt va- 
landų ,„Bonadventūras“ tikriausiai bus nuplaukęs nuo Lin- 
kolno salos šimtą dvidešimt mylių, kadangi jis plaukė 
daugiau kaip po tris mylias per valandą. Pūtė toks silp- 
nas vėjas, jog atrodė, kad greit visai nurims. Bet vis 
dėlto buvo galima tikėtis, kad auštant pasirodys Taboro 
sala, jeigu tik teisingi buvo apskaičiavimai ir jeigu srovė 
nenunešė boto į šalį. | 

Nei Gedeonas Spiletas, nei Herbertas, nei Penkrofas 
nesumerkė akių visą naktį iš spalio 12-osios į 13-ąją. 
Nerimo graužiami, jie nekantriai laukė ryto. Juos ka- 

mavo tiek daug abejonių! Ar jau iš tikrųjų nebetoli Ta- 
boro sala? Ar dar tebėra gyvas katastrofos ištiktasis Žmo- 
gus, kuriam padėti jie skuba? Kas jis toks? Ar jis nesu- 
drums darnaus kolonistų šeimos gyvenimo? Ar jis norės 
vieną kalėjimą pakeisti kitu? Visi šie klausimai, be abe- 
jo, turėjo paaiškėti rytojaus dieną, bet keleiviai buvo 
taip susirūpinę, jog kiaurą naktį negalėjo užmigti, ir vos 
tiktai brėkštelėjo aušra, jie sužiuro į vakarus, įsmeigė 
akis į horizonto liniją. 

— Žemė! — staiga sušuko Penkrofas apie šeštą va- 
landą ryto. 

Penkrofas, aiškų, negalėjo apsirikti, vadinasi, ten iš 
tikrųjų buvo žemė. 

Galima įsivaizduoti, kaip nudžiugo nedidelė laivo įgu- 
la. Po kelių valandų keleiviai išlips į krantą! 

Lėkšta salelė vos matėsi tarp bangų, ne toliau kaip 
už penkiolikos mylių. ,„Bonadventūras“ buvo šiek tiek 
nukrypęs į pietus, todėl jo kursas tuojau buvo išlygin- 
tas, ir dabar botas plaukė tiesiai į salą. Tekant saulei, 
šen bei ten vis labiau ėmė ryškėti neaukštos kalvos. 

— Ši saliukė negali nė lygintis su Linkolno sala— 
pasakė Herbertas, — bet ji tikriausiai irgi vulkaninės kil- 
mės. | 
Vienuoliktą valandą ryto „„Bonadventūrui“ beliko 
plaukti vos dvi mylios, ir Penkrofas, ieškodamas pato- 
gaus farvaterio, nepažįstamais vandenimis >. vedė ne- 
paprastai atsargiai. 

Dabar jau buvo matyti visa salelė, apaugusi žaliuo- 
jančiais gumamedžiais ir dar kažkokiais didžiuliais me- 
džiais, panašiais į tuos, kurie augo Linkolno saloje. Ta- 
čiau, kad ir kaip keista, keleiviai niekur nepastebėjo 
nei dūmelio, kuris tikrai būtų parodęs, jog sala gyvena- 
ma, nei jokio nelaimės signalo. 

O juk raštelyje buvo parašyta, kad saloje gyvena lai- 
vo katastrofos ištiktas Žmogus, ir jis, be abejo, laukia 
pagalbos! 

Tuo tarpų „„Bonadventūras“ drąsiai plaukė vingiuo- 
tais takais tarp rifų, ir Penkrofas su didžiausiu dėmesiu 
stebėjo kiekvieną farvaterio posūkį. Vairą jis patikėjo 
Herbertui, o pats, stovėdamas laivo priešakyje, atidžiai 

žiurėjo į vandenį, ranka nusitvėręs už falo ir pasiruo- 
šęs kiekvienu momentu nuleisti burę. Gedeonas Spile- 
tas pro binoklį žvalgė krantą, bet nieko ypatingo nepa- 
stebėjo. | 

Pagaliau apie vidudienį ,„Bonadventūro“ forštevenis 
atsitrenkė į smėlėtą krantą. Keleiviai išmetė inkarą, nu- 
leido bures ir išlipo į salą. 

Negalėjo būti abejonių, jog tai Taboro sala, kadan- 
gi, sprendžiant iš paskutiniųjų žemėlapių, Ramiajame 
vandenyne tarp Naujosios Zelandijos ir Amerikos jokios 
kitos salos nebuvo. 

Tvirtai pririšę laivą, kad atoslūgis jo nenuneštų, Penk- 
rofas ir abu jo draugai gerai apsiginklavo ir leidosi eiti 
prie kūgiškos kalvos, kuri stūksojo per pusmylį nuo kran- 
to, iškilusi pustrečio ar tris šimtus pėdų viršum jūros 
lygio. 

— Nuo to kalniuko apžiūrėsime visą saigos pasakė 
Gedeonas Spiletas,— ir tuomet mums lengviau bus ieš- 
koti. 

— Taip Linkolno saloje padarė misteris Smitas, už- 
kopes ant Franklino kalno! — sušuko Herbertas. 

— Tikrai taip — patvirtino žurnalistas,— nuo to ir rTei- 
kia pradėti. 

Draugai šnekučiuodami žingsniavo pieva, einančia iki 
pat kalvos. Viršum jų galvų sūkuriavo būrys uolinių 
karvelių ir jūros kregždžių, tokių pat kaip Linkolno sa- 
loje. Kairėje tęsėsi miškas, jame girdėjosi šakų traške- 
sys. Keleiviai išvydo, kaip subangavo žolė, — matyt, juos 
pajutę, išlakstė kokie nors baikštūs žvėreliai. Tačiau nie- 
kur nesimatė jokio ženklo, kad čia gyventų žmogus. 

Priėję kalvą, kolonistai bematant ant jos užlipo ir 
ėmė žvalgytis. 

Jie buvo patekę į nedidelę salelę, apsukui turinčią 
ne daugiau kaip šešias mylias ilgio. Ji buvo pailgo ovalo 
formos, o lygi jos krantų linija beveik neišraižyta, be 
kyšulių, įlankų ir užutekių. Aplink plytėjo su horizontu 
susiliejusi vandens dykynė. Niekur nebuvo matyti nei 
žemės, nei laivo burės. 

Salelė ištisai buvo apaugusi miškais, ne taip, kaip 
Linkolno sala, kurios viena dalis buvo sausa ir nyki, 

o kita — derlinga ir vešli. Viršum lygaus žalumynų kili- 
mo dunksojo pora ar trejetas neaukštų kalvų. Įstrižai 
kirsdamas salą, per plačią pievą sruveno upelis, įtekantis 
į jūrą vakarinėje pakrantėje, kur prie žiočių buvo pra- 
sigraužęs kiek platesnę vagą. 

— Taip, mažoka čia vietos, — tarė Herbertas. 

— Mažoka,— atsiliepė Penkrofas— mums čia nebūtų 
kur pasireikšti. | 

— Be to,— pridūrė žurnalistas,— salelė atrodo negy- 
venama. 

— Iš tikrųjų, — sutiko Herbertas, — nematyti jokio 
ženklo, kad joje būtų žmonių. 

— Lipkime žemyn, — pasiūlė Penkrofas, — ir einame 
greičiau ieškoti. g 

Jūrininkas ir jo draugai grįžo prie kranto, kur stovė- 
jo „Bonadventūras“. Jie nutarė pėsti apeiti aplink salą 
pajūriu, o paskui leistis gilyn į mišką. Taip jie ketino 
ištirti visą salą. 

Eiti pakrante buvo lengva, tik vietomis riogsojo uo- 
los, bet kolonistai jas aplenkdavo; jie žygiavo į pietus, 
išbaidydami vandens paukščius ir ištisas bandas ruonių, 
kurie šokdavo į jūrą, vos tiktai iš tolo pastebėdavo 
žmones. 

— Tie gyvuliai nebe pirmą kartą mato žmogų, — pa- 
sakė žurnalistas.— Jie mūsų bijo, vadinasi, žmones jau 
pažįsta. 

Po valandos trys draugai pasiekė pietinį krantą, už- 
sibaigiantį smailiu kyšuliu, paskui pasuko į šiaurę, eida- 
mi palei vakarinį krantą, kuris taip pat buvo smėlėtas ir 
prigriuvęs uolų, juosiamas tankaus miško. 

Jie apėjo per keturias valandas aplink visą sis bet 
niekur nerado jokio būsto, niekur neaptiko Žmogaus pėd- 
sakų. 

Tai buvo labai nuostabu. Atrodė, jog Taboro sala 
visiškai negyvenama arba jau seniai čia nebėra žmonių. 
Gal kas nors parašė raštelį prieš keletą mėnesių ar net 
prieš kelerius metus, taigi žmogus iš sudužusio laivo arba 
grįžo į tėvynę, arba suvarges numirė. 

Penkrofas, Gedeonas Spiletas ir Herbertas, visaip spė- 
liodami, paskubomis savo laive papietavo, norėdami kuo 

greičiau vėl pradėti ieškojimą ir ligi sutemų ištirti visą 
salą. 

Penktą valandą vakaro jie leidosi tolyn į miško tank- 
mę. 

Draugai išbaidė kažkokius gyvulius, kurie išlakstė į 
visas puses: tai buvo ožkos ir kiaulės, labai panašios į eu- 
ropines savo padermes. Tikriausiai jų čia atsitiktinai buvo 
užvežęs koks nors banginių medžiotojų laivas, ir tų gy- 
vulių greit prisiveisė. Herbertas nusprendė kelias jų poras 
būtinai pasigauti ir parsivežti į Linkolno salą. 

Nebeliko jokių abejonių, kad salelėje žmonių būta. 
Keleiviai tuo įsitikino, kai tik įžengė į mišką: jame gu- 
lėjo kirviu nukirsti medžių kamienai, visur matėsi Žžy- 
mių, „kaip žmogaus: grumtasi su gamta. Tiesa, medžiai 
buvo nukirsti prieš daugelį metų ir jau beveik supuvę, 
visi įkirtimai apsamanoję, o takai užžėlę tokia aukšta 
ir tankia žole, jog vargiai begalėjai juos pastebėti. 

— Matyt, žmonės čia buvo ne tik išlipę, bet kurį 
laiką net gyveno, — tarė Gedeonas Spiletas.— O kas tai 
per žmonės? Kiek jų buvo? Kiek dar išliko? 

— Raštelyje kalbama tik apie vieną Žmogų, — primi- 
nė Herbertas. | 

— Negalimas daiktas, kad mes jo nesurastume! — su- 
šuko Penkrofas. 

Jūrininkas ir jo draugai leidosi ieškoti toliau. Jie nu- 
žygiavo keliuku, einančiu įstrižai salelės, ir atsidūrė prie 
upelio, tekančio į vandenyną. 

Ne tik gyvuliai, atvežti iš Europos, ne tik kirvio žŽy- 
mės medžiuose, bet ir įvairūs čia pasitaikantys augalai 
buvo nenuginčijamas įrodymas, kad žmogaus saloje gy- 
venta. Kai kur laukymėse, matyt, senais laikais buvo su- 
kastos daržovių lysvės. 

Ilerbertas labai nudžiugo, aptikęs bulvių, morkų, ko- 
puslų, ropių: juk pasirinkus stiebagumbių ir jų sėklų, 
galima visų tų daržovių užveisti ir Linkolno saloje! 

„-- Kaip gerai! — sušuko Penkrofas.— Nabui tai pra- 
vers, taip pat ir mums! Jei katastrofos ištikto žmogaus ir 
netasime, mūsų kelionė vis tiek nebus tuščia, viešpats 
mums atlygino. 

“A dwelling!? 


— Tai tiesa, — atsiliepė Gedeonas Spiletas,— bet jeigu 
daržai taip apleisti, vadinasi, saloje jau seniai niekas ne- 
begyvena. 

— Iš tikrųjų, — pritarė Herbertas, — Išs gi nesirūpin- 
tų daržovėmis! 

— Ką čia kalbėti, įuk tuoj matyti, kad laivo katas- 
trofos ištiktas žmogus iš salos jau išvykęs! — pridūrė 
Penkrofas. 

— Jūsų manymu, raštelis PE labai seniai? 

— Suprantama. 

— Ir butelis ilgai plaukiojo po jūrą, kol bangos jį 
atnešė prie Linkolno salos? 

— O kodėl ne?— atsakė Penkrofas ir pRedtE: — Jau 
temsta, gana ieškoti. 

— Grįžkime į laivą, o rytoj viską pradėsime iš nau- 
jo, — pasiūlė žurnalistas. 

Tai buvo išmintingas patarimas, ir visi jau norėjo 
grįžti, tik staiga Herbertas, rodydamas tarp medžių juo- 
duojantį kažkokį pastatą, šūktelėjo: 

— Trobelė! | | 

Trys draugai tuojau nuskubėjo prie trobelės. Priete- 
moje buvo galima įžiūrėti, kad ji sukalta iš lentų ir ap- 
dengta stora dervuota drobe. 

Penkrofas pastūmė praviras duris ir įbėgo į vidų. 

Trobelė buvo tuščia! 


Keturioliktas skyrius 


Kas buvo trobelėje.— Naktis. — Kelios raidės.— Ieškoma toliau — Auga- 
lai ir gyvuliai — Herbertas išvengia mirties.— Laive.— Išplaukimas.— 
Audra.— Pasireiškia įprotis.— Paklydę jūroje.— Išganinga šviesa. 


Penkrofas, Herbertas ir Gedeonas Spiletas tylėdami 
stovėjo tamsioje trobelėje. 

Penkrofas garsiai šūktelėjo. 

Niekas neatsiliepė. 

Tuomet jūrininkas įskėlė ugnį ir uždegė sausą šaku- 
tę, kuri akimirką apšvietė kambarėlį — keleiviams jis 
pasirodė negyvenamas. Kampe buvo iš netašytų akme- 

nų sukrautas židinys, o jame ant pelenų krūvos gulėjo 
plėbelis žagarų. Penkrofas į juos įmetė degančią šakutę, 
žagarai ėmė pleškėti, ir skaisti liepsna apšvietė visą tro- 
belę. 

Dabar draugai pastebėjo lovą, užtiestą atidrėkusio- 
mis, pageltusiomis antklodėmis,— matyt, joje seniai nie- 
kas nebemiegojo; prie židinio buvo numesti du surūdiję 
katiliukai ir apverstas dubenėlis; spintoje kabojo supe- 
lėję jūreiviški drabužiai; ant stalo buvo keletas alavinių 
lėkščių ir nuo drėgmės pažaliavusi biblija; kertėje riog- 
sojo įrankiai — kastuvas, kirtiklis, kauptukas ir du me- 
džiokliniai šautuvai, vienas iš jų sulaužytas; ant lenty- 
nos stovėjo statinaitė parako, statinaitė šratų ir kelios 
dėžutės kapsulių; viską dengė storas sluoksnis dulkių, 
turbūt susikaupusių per daugelį metų. 

—- Nieko nėra, — pagaliau prabilo žurnalistas. 

— Nieko! — patvirtino Penkrofas.. 

— Čia jau seniai niekas nebegyvena,— pridūrė Her- 
bertas. | 

>— Taip, labai seniai, — atsakė žurnalistas. 

— O gal mums šioje trobelėje pernakvoti, misteri 
Spiletai?— pasiūlė Penkrofas. 

— Sutinku, Penkrofai,— atsakė Gedeonas Spiletas.— 
Jei šeimininkas ir pareitų, jis tikrai nesupyktų, kad čia 
įsibrovė neprašyti svečiai. | 

— Šeimininkas nepareis! — tarė jūrininkas, kratyda- 
mas galvą. 

— Jūs manote, kad jis išvykęs?— paklausė žurnalistas. 

— Ne, jeigu būtų išvykęs, būtų pasiėmęs ginklus ir 
įrankius, — atsakė Penkrofas.— Juk žinote, kaip žmogus 
brangina tokius daiktus, kuriuos jam pavyksta išgelbėti 
iš skęstančio laivo. Oi ne, ne,— pakartojo jūrininkas, 
tvirtai tuo įsitikinęs, — iš salos jis neišvyko. Jeigu jis bū- 
tų pasidirbęs valtį ir ja išplaukęs, tai nieku gyvu nebūtų 
palikęs būtiniausių daiktų! Ne, jis turi būti saloje! 

— Ir jis gyvas?— paklausė Herbertas. 

— Galbūt gyvas, o gal ir miręs. Bet jeigu jis mirė, 
tai juk pats savęs negalėjo palaidoti — atsakė Penkro- 
tas, — vadinasi, mes rasime jo palaikus. 

Taigi draugai nutarė pernakvoti apleistoje trobelėje 

ir karštai ją prikūreno, nes malkų čia buvo prinešta pa- 
kankamai. Uždarę duris, Penkrofas, Herbertas ir Gedeo- 
nas Spiletas susėdo ant suolo; jie buvo paskendę savo 
mintyse ir tik retkarčiais persimesdavo vienu kitu Žo- 
džiu. Taip nusiteikęs žmogus pradeda visaip spėlioti, jis 
pasirengęs visokiems netikėtumams. Ir keleiviai budriai 
klausėsi iš miško sklindančių garsų. O jeigu durys staiga 
būtų atsivėrusios ir kas nors būtų įėjęs, jie nė kiek ne- 
būtų nustebę, nors trobelė ir buvo apleista; jie iš visos 
širdies būtų paspaudę ranką tam laivo katastrofos iš- 
tiktam nežinomam žmogui, kurio laukė kaip savo draugo. 


Bet žingsnių jie taip ir neišgirdo, durys taip ir neatsi- 
vėrė, o laikas slinko. 

Kokia ilga pasirodė toji naktis jūrininkui ir jo drau- 
gams! Tiesa, Herbertas porą valandų numigo, nes to- 
kiame amžiuje miegas yra būtinas. Visi trys nekantravo, 
norėdami kuo greičiau vėl pradėti ieškojimą ir išžval- 
gyti nuošaliausius salos kampelius. Suprantama, Penk- 
rofas buvo padaręs teisingas išvadas: žiūrint į tą ap- 
leistą trobelę ir joje išlikusius įrankius, rakandus bei 
ginklus, buvo galima drąsiai pasakyti, kad čia gyvenęs 
žmogus yra žuvęs. Todėl keleiviai nutarė surasti jo pa- 
laikus ir krikščioniškai juos palaidoti. | 


Pagaliau išaušo. Penkrofas ir jo draugai "tučtuojau 
ėmė apžiūrinėti trobelę. 


Vieta jai buvo parinkta labai vykusiai, prie pat kal- 
vos, keleto didingų gumamedžių paunksnėje. Priešais 
trobelę buvo iškirsta plati proskyna, tad gerai matėsi 
jūra. Žemyn į pakrantę ėjo pievutė, aptverta medine 
tvorele, kuri buvo jau beveik išvirtusi, o kairiuoju pie- 
vutės pakraščiu į jūrą sruveno upelis. 

Trobelė buvo pastatyta iš lentų, tikriausiai kokio nors 
laivo liemens arba denio liekanų. Sudužęs laivas, ma- 
tyt, buvo išmestas į salą, kas nors išsigelbėjo ir, susi- 
rades įrankių, iš laivo nuolaužų pasistatė trobelę. 

Dėl to nebeliko jokių abejonių, kai Gedeonas Spile- 
tas, apėjęs aplink trobelę, vienoje lentoje — turbūt iš 
falšborto — pastebėjo beveik nusitrynusias tokias raides: 

„B. . .tan...a.“ 

— Britanija! — riktelėjo žurnalisto pašauktas jūrinin- 
kus.— Toks pavadinimas dažnai pasitaiko, ir aš tikrai ne- 
Žinau, kieno buvo tas laivas — amerikiečių ar anglų. 

— Tai nesvarbu, Penkrofai! 

— Teisybė, nesvarbu, — sutiko Penkrofas— Jei tas 
jūreivis dar gyvas, mes jį išgelbėsime, vis tiek, iš kur 
jis būtų kiles. Bet prieš pradedant vėl ieškoti, Manau, 
reikėtų nueiti į ,Bonadventūrą '. 

Penkrofas ėmė būgštauti dėl savo laivo. Juk saloje 
gali būti žmonių ir kas nors iš tų gyventojų gali užgrob- 
Li botą. Bet jis pats patraukė pečiais, kad jam į galvą 
sovė tokia neįtikima mintis. 

Tačiau jis mielai būtų ,„Bonadventūre“ papusryčiavęs. 
Taku iki pajūrio buvo netoli — daugiausia kokia mylia. 
Taigi visi leidosi į botą, o eidami žvalgė mišką ir krū- 
mus, į kuriuos nuo jų spruko ištisos bandos ožkų ir 
kiaulių. 

Po dvidešimties minučių jie vėl išvydo rytinį salos 
krantą ir savo botą, išmetusį inkarą, giliai įsmigusį į smėlį. 

Penkrofas lengviau atsiduso. Juk tas laivas buvo jo 
kūdikis, o tėvai turi teisę pasiduoti nerimui, neklausy- 
dami proto balso. Keleiviai sulipo į laivą ir sočiai pa- 
pusryčiavo, kad neišalktų iki pietų, tikriau sakant — iki 
vėlyvo vakaro; pavalgę visi vėl leidosi į salą ir nepa- 
prastai kruopščiai ją ištyrinėjo. i 

Tikriausiai vienintelis salos gyventojas buvo žuvęs. 
Todėl Penkrofas ir jo draugai ieškojo ne tiek gyvo žmo- 
gaus, kiek jo palaikų. Bet visas tas ieškojimas buvo 
bergždžias: ištisą pusdienį draugai tuščiai landžiojo po 
miškus, klydinėdami po visą salelę. Pagaliau jie nutarė, 
kad žmogus iš sudužusio laivo bus miręs ir kad nebus 
likę jokių jo pėdsakų: matyt, jo lavoną sudraskė plėš- 
rieji žvėrys. 

— Rytoj auštant plauksime atgal,— tarė Penkrofas 
savo draugams, kai apie antrą valandą dienos visi susė- 
do pasilsėti pušų pavėsyje. 

— Man rodos, — pasakė Herbertas, — kad mes ramia 
sąžine galime išsivežti visus daiktus, ginklus ir įrankius, 
kurie priklausė trobelės šeimininkui. Ar ne tiesa? 

— Sutinku, — pritarė Gedeonas Spiletas,— visa tai 
mums pravers. Jei neklystu, UOBElIS yra nemaža pa- 
rako ir šratų. 

— Taip, — vėl prabilo Penkrofas,— ir reikėtų neužmirš- 
ti bent porą kiaulių pasigauti, juk Linkolno saloje jų 
nėra... 

— Ir prisirinkti sėklų — pridūrė Herbertas,— tuomet 
mes turėsime visokių Senojo ir Naujojo Pasaulio dar- 
žovių. 

— O gal dar pabūti kokią dienelę Taboro saloje?— 
pasiūlė žurnalistas.— Susineštume į laivą visa, kas tik 
galėtų mums praversti. 

— Ne, misteri Spiletai, — pasipriešino Penkrofas,— aš 
prašyčiau išplaukti rytoj iš pat ryto. Man rodos, kad 
vėjas keičiasi ir pradeda pūsti iš vakarų; čia mes plau- 
kėme, palankaus vėjo varomi, o dabar su palankiu vėju 
galėsime ir grįžti. 

— Tad neverta gaišti laiko! — sušuko Herbertas pa- 
šokdamas. 

— Taip, neverta, — pritarė Penkrofas— Tu, Herber- 
tai, eik rinkti sėklų, apie jas tu geriau už mus nusi- 
manai, o mudu su misteriu Spiletu eisime kiaulių pame- 
džioti, ir tikiuosi, kad net be Topo pagalbos pavyks ke- 
letą jų sugauti. 

Herbertas takeliu nuėjo į laukymes ir daržus, o jūri- 
ninkas su žurnalistu leidosi tolyn į mišką. 

Čia buvo daug visokių veislių kiaulių, bet nepapras- 
tai vikrūs gyvuliai žmonių nė artyn neprisileido, išlaks- 
tydami į visas puses. Po pusvalandžio medžiotojams vis 
dėlto pavyko tankiuose brūzgynuose sugauti kiaulę ir tekį, 
bet tuo metu šiaurėje už keleto šimtų žingsnių staiga 
pasigirdo riksmai, o kartu ir kažkoks baisus, žvėriškas 
niaurojimas. 

Penkrofas ir Gedeonas Spiletas atsitiesė ir ėmė klau- 
sytis, o tuo tarpu kiaulės pabėgo, nes jūrininkas dar ne- 
buvo spėjęs jų surišti. 

— Juk tai Herberto balsas! — šūktelėjo žurnalistas. 

— Bėkim! — suriko Penkrofas. 

Ir juodu kiek įkabindami leidosi „bėgti į tą vietą, iš 
kur girdėjosi riksmai. 


326 


"Jų skubėta ne be reikalo: kai takas pasuko į vieną 
aikštelę, jie išvydo, jog kažkoks laukinis žvėris, matyt, 
didžiulė beždžionė, smaugia ant žemės parblokštą jau- 
nuolį. | 

Penkrofas ir Gedeonas Spiletas žaibo greitumu puolė 
tą pabaisą ir parvertė, iš jos letenų ištraukė Herbertą, 
o ją „pačią prispaudė prie žemės. Jūrininkas buvo stip- 
rus kaip Heraklis, žurnalistas irgi turėjo nemaža svei- 
katos, ir nors belaisvis priešinosi, juodu taip tvirtai jį 
surišo, jog šis negalėjo nė pajudėti. | 

— Tu sveikas ir gyvas, Herbertai?— paklausė Gedeo- 
nas Spiletas. 

— Taip, taip. 

— Pamėgintų šita beždžionė tave sudraskyti! . „— gra- 
sinamai riktelėjo Penkrofas. 

— Betgi čia ne beždžionė! — užginčijo Herbertas. 

Jam taip pasakius, Penkrofas ir Gedeonas Spiletas pa- 
žvelgė į gulintį ant žemės keistą padarą. 

Iš tikrųjų, tai buvo ne beždžionė. Tai buvo žmogiš- 
ka būtybė, tai buvo žmogus! Tačiau koks žmogus! Lau- 
kinis pačia baisiausia to Žodžio prasme, ir juo klaikiau 
jis atrodė, kad buvo jau galutinai sulaukėjęs. 

Susivėlę plaukai, ant krūtinės nudrykusi nešvari barz- 
da, vietoj drabužių — tiktai kažkoks suplyšęs skuduras, 
apvyniotas apie strėnas, klydinėjančios akys, didžiulės 
rankos baisiai ilgais nagais, veidas tamsus, lyg iš juod- 
medžio išdrožtas, padai surambėję, tarsi raginiai. Štai ko- 
kia buvo išvaizda to nelaimingo padaro, kurį vis dėlto 
reikėjo pavadinti žmogumi. Ir nenoromis kilo klausimas: 
ar dar tebeturi ši būtybė 2 ar išlikę vien tik gyvu- 
liški instinktai? 

— Ar jūs tikras, kad čia Žmogus arba kad jis kada 
nors buvo žmogus?— paklausė Penkrofas žurnalistą. 

— Deja! Abejonių čia negali būti — atsakė žurnalistas. 

— Tai jis ir yra tas Žmogus iš sudužusio laivo?— su- 
šuko Herbertas. 

— Taip, — patvirtino Gedeonas Spiletas,— bet nelai- 
mingasis visai į žmogų nebepanašus! 

Žurnalistas sakė tiesą. Ir visiems pasidarė alšikss kad 
jeigu belaisvis anksčiau ir buvo protinga būtybė, tai 

vienatvė jį pavertė ne šiaip kokiu laukiniu, o tikru žvė- 
kaip plėšrūnų, tarytum skirti žaliai mėsai draskyti. Tur- 
būt jau labai seniai jis buvo užmiršęs, kas esąs, atpratęs 
naudotis įrankiais ir ginklais, nebemokėjo kurti ugnies. 
Jis buvo vikrus, liemeningas, bet, matyt, šios fizinės jo 
savybės išlavėjo, tuo pat metu nykstant protinėms ga- 
lioms. 

Gedeonas Spiletas bandė jį kalbinti. Bet jis, rodės, 
nieko nesuprato ir tarytum net negirdėjo... Ir vis dėlto, 
atidžiau įsižiūrėjęs į to žmogaus akis, žurnalistas pama- 
tė, kad jo protas dar ne visai aptemęs. 

Tuo tarpu belaisvis gulėjo nesiblaškydamas ir nesi- 
stengė sutraukyti jį varžančių virvių. Gal jis apsiramino, 
kai išvydo Žmones, panašius į jį patį? O gal koks nors 
trumpas prisiminimas privertė jį pajusti, kad jis vėl ta- 
po žmogumi? Jeigu jam būtų grąžinta laisvė, kažin ar 
jis bėgtų, ar pasiliktų? Kolonistai to nežinojo, bet jo 
paleisti neketino. Gedeonas Spiletas, su didžiausiu dėme- 
siu pažvelgęs į nelaimingąjį, pasakė: 

— Vis tiek, kas jis toks, ką seniau yra veikęs ir kas 
paskui gali jam atsitikti, bet mūsų pareiga — parsivežti 
jį į Linkolno salą! 

— O, žinoma,— pritarė Herbertas,— gal rūpestingai 
tą vargšą prižiūrint, mums pavyks pažadinti jo sąmonę! 


-— Siela nemiršta,— tarė žurnalistas, — ir -mes būsime 
šimteriopai atlyginti, jei ELL to nelaimingo- 
jo protą. 

Penkrofas abejodamas pakraipė galvą. 

— Šiaip ar taip, reikia pamėginti — kalbėjo žurnalis- 
tas, — bent jau iš gailestingumo. 

Ir tikrai, tokia buvo kiekvieno žmogaus krikščioniš- 
ka pareiga. Visi trys tai suprato ir gerai žinojo, kad Sai- 
ras Smitas tokiam jų poelgiui pritars. 

— O kaip, ar mes jo neatrišime?— paklausė jūrinin- 
kas. 

— Galbūt jeigu atrištume jam kojas, jis pats eitų su 
mumis?— tarė Herbertas. 

— Pabandysim! — sutiko Penkrofas. 

Ir jie perpjovė virves, kuriomis buvo supančiotos 
belaisvio kojos, o rankas paliko tvirtai surištas. Jis at- 
sistojo, tačiau bėgti ne nemanė. Aštriu žvilgsniu jis ste- 
bėjo šalia einančius tris žmones, bet pats, matyt, nesu- 
vokė esąs toks pat žmogus, neprisiminė, kad bent seniau 
toks buvo. Belaisvis sunkiai alsavo, ėjo paniuręs, tačiau 
nesipriešino. 

Žurnalistui patarus, belaisvis buvo nuvestas į trobe- 
lę, Kolonistai tikėjosi, kad jo sąmonė pragiedrės, kai 
tiktai jis išvys savo daiktus. Gal užtenka kibirkštėlės jo 
aptemusiam protui pažadinti, merdinčiai sielai atgaivinti. 

Trobelė buvo netoli —į ją visi nuėjo per kelias mi- 
nutes. Tačiau belaisviui, matyt, niekas čia nesukėlė jo- 
kių prisiminimų, jis tarsi nesuvokė esąs namie. 

Nelaimingasis atrodė visai sulaukėjęs, ir jau vien iš 
to buvo galima spręsti, kad jis seniai gyvena salelėje, 
virtusioje jam kalėjimu, kad čia jis pateko protingas 
žmogus, bet neištvėrė slegiančios vienatvės ir pamišo. 

Žurnalistas nusprendė pabandyti, ar belaisvio nepa- 
veiks ugnis, ir židinyje tučtuojau ėmė pleventi skaidri 
liepsna, kuri sudomina net gyvulius. 

Iš karto ugnis tarytum patraukė nelaimingojo dėme- 
sį, bet netrukus jis nuėjo nuo židinio šalin, jo žvilgsnis 
apsiblausė ir vėl pasidarė beprasmiškas. | 

Taip, matyt, nieko kito neliko, kaip tik nuvesti be- 
laisvį į „„Bonadventūrą“; kolonistai taip ir padarė, o 
Penkrofas pasisiūlė jį saugoti. 

Herbertas ir Gedeonas Spiletas vėl išlipo į krantą 
užbaigti pradėto darbo ir po kelių valandų grįžo su įran- 
kiais ir ginklais, su daržovių sėklomis, kiaulėmis ir su- 
medžiotais paukščiais. Visa tai jie sukrovė į laivą; „„Bo- 
nadventūras“ ketino pakelti inkarą rytmetį, kai tik pra- 
sidės potvynis. 

Belaisvis buvo nuvestas į kajutę laivo priešakyje, ir 
ten jis sėdėjo ramiai, tylėdamas, lyg nebylys. 

Penkrofas jam pasiūlė valgyti, bet jis atstūmė virtą 
mėsą, nuo kurios, žinoma, buvo jau atpratęs. Ir tikrai, 
vos tik jūrininkas jam padavė Herberto nušautą antį, 
jis griebė ją ir godžiai sušveitė kaip žvėris. 

— Ir jūs manote, kad jo protas praskaidrėsi— pa- 
klausė Penkrofas, abejojamai kraipydamas galvą. 

— Galimas daiktas, jog rūpestinga mūsų priežiūra 
padės jam išgyti — atsakė žurnalistas, — kadangi tokį jį 
padarė vienatvė, o nuo šiol jis nebebus vienas. 

— Matyt, vargšelis jau seniai netekęs bet kokio pa- 
našumo į žmogų, — tarė Herbertas. 

— Galimas daiktas,— vėl pasakė Gedeonas Spiletas. 

— Kiek jis gali turėti metų?— paklausė jaunuolis. 

— Sunku pasakyti, — atsakė žurnalistas,— nes jo vei- 
das apžėlęs tankia barzda. Tačiau jis nebejaunas, manau, 
turi bent penkiasdešimt metų. 

— O ar pastebėjote, misteri Spiletai, kaip įkritusios 
jo akys?— paklausė jaunuolis. 

— Taip, Herbertai, bet man rodos, kad jo akyse dar 
šviečia mintis, nors šiaip pažiūrėjęs nepasakysi, jog tai 
protinga būtybė. 

— Na, paskui pamatysim,— tarė Penkrofas.— Tik įdo- 
mu, ką pasakys Sairas Smitas, išvydęs tą mūsų laukinį. 
Juk išvykome žmogaus ieškoti, o parsivešime kažkokią 
baidyklę. Bet nieko nepadarysi! 

Naktis praėjo. Nežinia, ar belaisvis miegojo, ar ne, 
tačiau jis sėdėjo nejudėdamas, nors ir buvo atrištas. Jis 
atrodė panašus į plėšrųjį žvėrį, kurį nelaisvė iš pradžių 
prislegia, o paskui įsiutina. 

Spalio 15 dieną, anksti rytą, kaip Penkrofas ir buvo 
numatęs, oras pasikeitė: ėmė pūsti šiaurės vakarų vėjas, 
palankus ,„Bonadventūrui“ plaukti, tačiau jūra įšėlo, dėl 
to kelionė žadėjo būti sunki. 

Penktą valandą ryto keleiviai pakėlė inkarą. Penkro- 
fas rifais sutraukė grotą ir pasuko laivą į šiaurryčius, 
tiesiai į Linkolno salą. | 

Pirmąją kelionės dieną neatsitiko nieko ypatingo. 
Belaisvis ramiai sėdėjo priešakinėje kajutėje— juk jis 
buvo jūrininkas, todėl jūros bangavimas, matyt, gerai 
jį veikė. Gal jis prisiminė savo tarnybą laive? Šiaip ar 
taip, jis buvo ramus ir atrodė greičiau nustebęs. negu 
prislėgtas. 

Kitą dieną, spalio 16-ąją, vėjas sustiprėjo, ėmė pūsti 
beveik iš šiaurės ir „„Bonadventūrui“ buvo jau nepalan- 

kus. Smarkiai blaškomą laivą Penkrofas turėjo kreipti 
dar labiau prieš vėją; bangos įnirtingai daužė boto prie- 
šakį, ir jūrininkas jautė didelį nerimą, nors savo drau- 
gams nieko nesakė. Buvo aiškų, kad jeigu vėjas nepa- 
sikeis, tai į Linkolno salą teks plaukti daug ilgiau, negu 
plaukė į Taboro salą. | 

Iš tikrųjų, spalio 17 dienos rytą suėjo dvi paros, kai 
„Bonadventūras“ pasuko į jūrą, bet niekur nesimatė jo- 
kio ženklo, kad nebetoli būtų sala. Pagaliau. nebuvo įma- 
noma nė apskaičiuoti, kiek mylių jau nuplaukta, kadangi 
laivo kryptis ir greitis visą laiką keitėsi. 

Praėjo dar viena para, o žemės vis nebuvo matyti. 
Pūtė rytų vėjas, jūra siautėjo. Bangos ritosi per boto 
denį, reikėjo nuolat manevruoti burėmis, rišti rifus, daž- 
nai keisti kursą ir plaukti trumpais halsais. Vienąsyk, 
spalio 18 dieną, „„Bonadventūrą“ visiškai užliejo banga, 
ir jeigu keleiviai atsargumo dėlei iš anksto nebūtų pri- 
sirišę ant denio, tai banga būtų juos nuplovusi. 

Penkrofas ir jo draugai tiesiog nusivarė nuo kojų, 
bet netikėtai jiems į pagalbą atėjo belaisvis: jis iššoko 
pro liuką iš kajutės, tarsi jame būtų prabilęs jūrininko 
instinktas, ir galingų dalbos smūgiu pramušė falšbortą, 
kad nuo denio nutekėtų vanduo, o kai botas nusimetė 
tą sunkią naštą, belaisvis, nė žodžio netaręs, vėl sugrįžo 
į kajutę. | 

Penkrofas, Herbertas ir Gedeonas Spiletas, iš nuste- 
bimo net apstulbę, leido jam daryti, ką jis nori. 

Tačiau jų padėtis buvo gana sunki; jūrininkas būgš- 
tavo, ar jie nebus paklydę neaprėpiamoje jūroje, ar be- 
galės pasiekti salą. 

Naktis iš spalio 18 į 19-ąją pasitaikė tamsi ir šalta. 
Bet apie vienuoliktą valandą vėjas aprimo, bangavimas 
sumažėjo, „„Bonadventūras“ buvo jau nebe taip smar- 
kiai mėtomas ir plaukė daug greičiau. Apskritai, botas 
puikiai atlaikė audrą. 

Nei Penkrofas, nei Gedeonas Spiletas, nei Herbertas 
nesumerkė akių. Jie budėjo ir įtemptai žvalgė jūrą: jei- 
gu Linkolno sala netoli, tai auštant ji turi pasirodyti, 
o jei srovė ir vėjas „„Bonadventūrą“ nunešė į šalį, tai 
nustatyti teisingą kursą bus beveik neįmanoma. 

Penkrofas jautė didelį nerimą, tačiau nenusiminė, nes 
buvo užsigrūdinęs ir tvirtos dvasios žmogus. Vairuoda- 
mas laivą, jis akylai žvelgė į tamsą. 

Apie antrą valaaa nakties jis staiga pašoko ir su- 
riko: 

— Ugnis! Ugnis! 

Ir tikrai, už kokių dvidešimt mylių šiaurės rytuose 
suspindo ryškus šviesos pluoštas. Tenai, Linkolno salo- 
je, skaidriai liepsnojo laužas, kurį tikriausiai sukūrė Sai- 
ras Smitas, norėdamas parodyti jiems kelią. | 

Botas buvo nukrypęs toli į šiaurę. Penkrofas jį pasu- 
ko link ugnies, spindinčios horizonte tartum pirmojo dy- 
džio žvaigždė. 


Penkioliktas skyrius 


Sugrįžimas.— Ginčas.— Sairas Smitas ir nepažįstamasis— Baliono uGs- 
tas.— Trečioji pjūtis — Vėjinis malūnas.— Miltai ir duona.— Inžinieriaus 
pasiaukojimas.— Išbandymas.— Ašaros. 


Rytojaus dieną, spalio 20-ąją, septintą valandą ryto, 
po keturių dienų kelionės „„Bonadventūras“ atsargiai pri- 
plaukė prie kranto Gailestingumo upės žiotyse. 

Sairas Smitas ir Nabas, sunerimę dėl blogo oro ir 
dėl to, kad taip ilgai negrįžta draugai, vos švintant už- 
kopė ant Plataus Akiračio plynaukštės ir is išvydo 
ilgai lauktą ,„Bonadventūrą“. 

— Ačiū dievui, jie sugrįžo! — šūktelėjo Sairas Simtas. 

O Nabas iš džiaugsmo ėmė šokinėti, suktis aplink, 
pliaukšėdamas delnais ir garsiai kartodamas: 

— Ak, pone, mano pone! 

Ši pantomima buvo labiau jaudinanti už bet kokias 
gražbylystes! 

Inžinierius pirmiausia suskaitė, kiek ant ,„Bonadven- 
tūro“ denio yra Žmonių, ir nusprendė, kad Penkrofas Ta- 
boro saloje nebus suradęs laivo katastrofos ištikto žmo- 
gaus arba kad nelaimingasis bus atsisakęs pAnKL: savo 
salelę ir vieną kalėjimą pakeisti kitu.. 

Iš tikrųjų, ant denio stovėjo tiktai trys žmonės: Penk- 
rofas, Herbertas ir Gedeonas Spiletas. . 

ILalvui priplaukus prie kranto, draugų ten jau laukė 
Inžinierius ir Nabas, ir dar nespėjus keleiviams išlipti, 
Salras Smitas tarė: | 

— Mes dėl jūsų, mano bičiuliai, labai nerimavome: 
Jus per ilgai užtrukote! Ar jums neatsitiko kokia ne- 


laimė? 
— Ne, —- atsakė Gedeonas Spiletas,— viskas baigėsi 


gerai. Tuojau jums viską papasakosime. 

— Tačiau jums nepavyko nieko rasti: JAš trise išvy- 
kote, trise ir grįžote. 

— Atleiskite, misteri Sairai,— užginčijo jūrininkas,— 
mes keturiese. 

— Argi radote tą žmogų iš sudužusio laivo? 

— Taip. 

— Ir parsivežėte? 

— Taip. 

— Ir jis gyvas? 

— Taip. 

— O kur jis? Kas jis? | 

— Jis yra žmogus, tikriau sakant, kada nors buvo 
žmogus! — tarė Gedeonas Spiletas.— Tai ir viskas, Sairai, 
ką galime jums pasakyti! | 

Ir draugai tučtuojau papasakojo inžinieriui viską, kas 
jiems nutiko kelionėje: kaip jie salelėje ieškojo žmo- 
nių, kaip rado jau seniai apleistą vienišą trobelę, kaip 
pagaliau į nelaisvę pakliuvo katastrofos ištiktasis, kurio, 
rodės, nebebuvo galima nė žmogumi pavadinti. 

— Aš tiesiog nežinau, ar gerai padarėme, kad čia 
jį parsivežėme? 

— Žinoma, gerai, Penkrofai— gyvai atsiliepė inži- 
nierius. 2 

— Bet juk jis beprotis! 

— Galimas daiktas, tačiau prieš keletą mėnesių jis 
buvo toks pat žmogus, kaip ir mes. Ir ką gali žinoti, kas 
atsitiks tam iš mūsų, kuris gyvens ilgiau už savo drau- 
gus ir liks vienas šioje saloje Vargas vienišam žmo- 
gui, mano bičiuliai, ir reikia manyti, kad vienatvė greit 
išvaro žmogų iš proto, jei tas vargšas taip sulaukėjo. 

— Bet, misteri Sairai,— šūktelėjo Herbertas,— kodėl 
jūs manote, kad tas nelaimingasis šulaukėjo tiktai prieš 
keletą mėnesių? 

— Todėl, kad mūsų rastasis raštelis parašytas nese- 
niai, o jį parašyti galėjo tiktai jis, — atsakė Sairas Smitas. 

— Arba jo draugas, kuris jau yra miręs, — įterpė Ge- 
deonas Spiletas. 

— Tai negalimas daiktas, mielasis Spiletai. 

— Kodėlė— paklausė žurnalistas. 

— Ogi todėl, kad raštelyje būtų minimi du žmonės, — 
paaiškino Sairas Smitas,— tuo tarpų kalbama tik apie 
vieną. 

Herbertas keliais žodžiais papasakojo, kas atsitiko 
plaukiant atgal, kaip belaisviui prašvito sąmonė tuo mo- 
mentu, kai siautulingas viesulas jame tarsi pažadino jū- 
rininko instinktą, jaunuolis ypatingai atkreipė Sairo Smi- 
to dėmesį į tą įdomų faktą. 

— Taip, Herbertai— atsakė inžinierius,— tu esi tei- 
sus, teikdamas šiam faktui didelę reikšmę. Nelaimingąjį 
galima išgydyti, kadangi proto jis neteko apimtas nevil- 
ties. O dabar jis gyvens tarp žmonių, ir jeigu jis tebe- 
turi sielą, mes jį išgydysime. 

Iš Taboro salos parsivežtą belaisvį keleiviai tuo tar- 
pu išvedė iš priešakinės laivo kajutės. Inžinierius į jį 
žiūrėjo su didžia užuojauta, o Nabas baisiai juo stebė- 
josi. Išlipęs į krantą, belaisvis bandė ištrūkti ir pabėgti. 

Bet Sairas Smitas priėjęs valdingai uždėjo jam ant 
peties ranką, žvelgdamas į jį su neapsakomu lipšnumu. 
Ir nelaimingasis, tarsi pasiduodamas kažkokiai jėgai, ap- 
rimo, nuleido akis, panarino galvą ir nustojo priešintis. 

— Vargšas, visų apleistas žmogus! — sušnibždėjo in- 
žinierius. 

Sairas Smitas įdėmiai žiūrėjo į belaisvį. Sprendžiant 
iš jo išvaizdos, galima buvo pamanyti, kad šis nelaimin- 
gasis nebeturi nieko žmogiško, tačiau Sairą Smitą, ly- 
giai kaip ir Gedeoną Spiletą, nustebino kažkoks labai 
silpnas minties atspindys jo akyse. 

Pasitarę visi nusprendė, jog belaisvį, arba nepažįsta- 
mąjį — taip nuo šiol jį ėmė vadinti naujieji draugai, — 
reikia apgyvendinti viename Granitinių rūmų kambary- 

Cyrus Smith put a band on bis sboulder. 


je, iš kur jis negalės pabėgti. Belaisvis nesipriešindamas 
leidosi nuvedamas į savo naująjį būstą, todėl Linkolno 
salos kolonistai pradėjo tikėtis, kad rūpestingai jį glo- 
bodami, jie pagaliau įsigis dar vieną draugą. 

Žurnalistas, Herbertas ir Penkrofas buvo baisiai išal- 
kę, tad Nabas paskubomis pagamino pusryčius, o val- 
gant Sairas Smitas paprašė dar kartą smulkiai papasa- 
koti, kas jiems nutiko kelionėje. Jis draugams pritarė, 
kad nepažįstamasis, matyt, yra anglas arba amerikietis: 
tai rodė ir pats laivo pavadinimas „Britanija“, be to, Sai- 
ras Smitas neabejojo, kad pro susivėlusią barzdą ir pa- 
šiurusius gaurus to vyro veide jam pavyko įžiūrėti bū- 
dingus anglosaksų rasės bruožus. 

— Beje,— kreipėsi Gedeonas Spiletas į Herbertą. — 
tu mums dar nepapasakojai, kaip susidūrei su tuo lau- 
kiniu. Mes žinome tik tiek, kad jis tave būtų pasmau- 
gęs, jei nebūtume suskubę tau į pagalbą. 

— Iš tiesų, — atsakė Herbertas,— man sunku papasa- 
koti, kaip viskas atsitiko. Kiek pamenu, aš rinkau auga- 
lus, tik staiga išgirdau bildesį, tarytum kas būtų nukritęs 
nuo medžio viršūnės... Nespėjau nė atsigręžti, o tas ne- 
laimingasis,— matyt, jis buvo pasislėpęs tarp šakų,— 
puolė mane lyg žaibas, ir jeigu ne misteris Spiletas ir ne 
Penkrofas. .. 

— Drauguži,— tarė Sairas Smitas, — tau grėsė mirtinas 
pavojus, bet kitaip jūs nebūtumėte to vargšo suradę ir 
mes nebūtume turėję naujo draugo. 

— Vadinasi, jūs tikitės, Sairai, kad pavyks jį žmo- 
gumi padaryti?— paklausė žurnalistas. 

— Tikiuosi, — patvirtino inžinierius. 

Po pusryčių Sairas Smitas ir jo draugai išėjo į pajūrį. 
Jie iškrovė ,„Bonadventūrą“, ir inžinierius, apžiūrėjęs 
ginklus bei įrankius, neužtiko jokio ženklo, kuris būtų 
padėjęs nustatyti, kas yra tas nepažįstamasis. 

Iš salelės parvežtos kiaulės buvo sutiktos su džiaugs- 
mu: jos praturtino Linkolno salos kolonijos ūkį. Kiaules 
kolonistai suvarė į tvartą, ir jos, žinoma, turėjo naujoje 
vietoje greit apsiprasti. 

Inžinierius pagyrė draugus, kad jie parsivežė stati- 
naitę parako ir statinaitę šratų, taip pat dėžes su kapsu- 

lėmis. Kolonistai sumanė įrengti nedidelį parako sandėlį 
prie Granitinių rūmų arba aukštutinėje oloje. Tuomet 
jiems nebus baisus joks sprogimas. Bet vis dėlto buvo 
nutarta šautuvų užtaisams ir toliau vartoti piroksiliną, 
nes ši medžiaga davė puikius rezultatus ir nebuvo rei- 
kalo ją keisti paraku. 
„Kai laivas buvo iškrautas, Penkrofas tarė inžinieriui: 
— Man rodos, misteri Sairai, kad mūsų botą 22 
laikyti saugesnėje vietoje. 
— Ar jūs manote, kad prie Gailestingumo upės žio- 
čių netinkama vieta jam stovėti?— paklausė Sairas Smitas. 
— Netinkama, misteri Sairai — atsakė jūrininkas.— 
Per atoslūgį botas stovi ant smėlio, o tai jam kenkia. 
Matote, mūsų laivas tikrai puikus. Jis gerai atsilaikė prieš 
audrą, kuri grįžtant mus smarkiai pamėtė. . 


— Tai gal jį laikyti upės žiotyse? 

— Žinoma, būtų galima ir ten laikyti, bet žiotys ne- 
apsaugotos nuo rytų vėjo, ir aš bijau, kad bangos „Bon- 
adventūro“ neapgadintų. 

-— O kur jūs galvojate botą pastatyti, Penkrofai? 

— Baliono uoste,— atsakė jūrininkas.— Mano nuomo- 
ne, ta nedidelė, uolų apsaugota įlankėlė jam geriausiai 
tinka. 

— Ar ne per toli? 

— Ką jūs! Nuo Granitinių rūmų iki uosto tėra tre- 
jetas mylių, be to, tiesiai į jį praskintas puikiausias ke- 
lias! 

— Darykite, kaip norite, Penkrofai, veskite ten ,„Bon- 
adventūrą“,— sutiko inžinierius, — nors man labiau pa- 
tiktų, kad jis būtų arčiau. Radę laisvo laiko, mes jam 
įrengsime uostą. 

— Čia tai puiku! — sušuko Penkrofas.— Uostas su Švy- 
turiu, molu ir sausu doku! Dievaži, misteri Smitai, su ju- 
mis lengva išsisukti iš bet kokios keblios padėties! 

— Taip, drauguži, bet tiktai jums padedant, nes tris 
ketvirtadalius visų darbų padirbate jūs! 

Netrukus Herbertas ir jūrininkas nuėjo į laivą, pakė- 
lė inkarą, išskleidė burę, ir botas, palankaus vėjo varo- 
mas, greitai nuplaukė Nago kyšulio link. Po poros va- 

landų „„Bonadventūras“ jau BiesEjo ramiame Baliono 
uoste. 

Kolonistai visą laiką siebėja nepažįstamąjį, kaip jis 
elgėsi pirmosiomis dienomis, apgyvendintas Granitiniuo- 
se rūmuose. Ar buvo galima pasakyti, kad laukinis jo 
būdas sušvelnėjo? Ar prašvito jo sąmonė? Ar pasidarė 
jis nors kiek žvalesnis? Taip, be jokios abejonės, ir tai 
buvo taip aiškiai matyti, jog Sairas Smitas ir žurnalistas 
pradėjo galvoti, kad nelaimingojo protas tikriausiai ne 
visai aptemęs. 

Iš pradžių nepažįstamajam, Taboro saloje pripratu- 
siam prie laukų platybės ir nevaržomos laisvės, dažnai 
užeidavo baisaus įniršio priepuoliai, ir kolonistai bijo- 
jo, kad jis neiššoktų pro Granitinių rūmų langą. Bet pa- 
mažu jis apsiramino, ir jam buvo suteikta daugiau lais- 
vės. | 
Dabar kolonistai jau turėjo vilties, kad jis pasveiks. 
Nepažįstamasis atsikratė savo kraugeriškų instinktų; jis 
nebevalgė žalios mėsos, kuria maitinosi salelėje, o virta 
mėsa jam nebekeldavo pasišlykštėjimo, kaip pirmiau, pa- 
tekus į ,,„Bonadventūrą“. 

Kartą Sairas Smitas, nepažįstamajam užmigus, apkir- 
po ilgą jo barzdą ir gauruotus plaukus, lyg kokius kar- 
čius, su kuriais jis atrodė toks baisus. Vietoj skuduro, 
apvynioto aplink strėnas, inžinierius jam užvilko pado- 
resnį drabužį. Ir pagaliau, nepažįstamuoju taip rūpinan- 
tis, jo veide pasirodė kažkas žmogiška, o žvilgsnis ta- 
rytum sušvelnėjo. Turbūt seniau, kai jo akyse švietė min- 
tis, jis buvo tikras gražuolis. 

Sairas Smitas nusistatė kasdien po keletą valandų 
praleisti su juo. Pasiėmęs kokį darbą, jis nueidavo pas 
nepažįstamąjį ir kiek galėdamas stengdavosi kuo nors jį 
sudominti. Inžinierius tikėjosi, kad minties blykstelėjimas 
nušvies tamsią jo sielą, kad koks nors prisiminimas. grą- 
žins jam sąmonę. Juk taip jau buvo atsitikę „„Bonadven- 
tūre“ per audrą. | 

Inžinierius jam ką nors pasakodavo, stengdamasis 
pažadinti jo snaudžiantį protą, versdamas nepažįstamąjį 
klausytis ir stebėti. Kartais į kambarį įeidavo tai vienas, 
tai kitas kolonistas, kai kada susirinkdavo visi drauge. 

Dažniausiai jie šnekėdavosi apie jūreivyste — apie tai, 
kas labiausiai domina kiekvieną jūrininką. Protarpiais 
nepažįstamasis tartum pradėdavo klausytis, ką kolonis- 
tai kalba, ir draugai greit įsitikino, kad jis šį tą supran- 
ta. Kai kada jo veide jie pastebėdavo liūdną išraišką, 
rodančią jo dvasines kančias, nes vargu ar buvo galima 
manyti, kad jis apsimeta. Tačiau nelaimingasis tylėjo, 
nors jiems ne kartą atrodė, kad žodžiai jau buvo be- 
sprūstą iš jo lūpų. 

Visą laiką jis buvo kažkoks liūdnas ir ramus. Bet gal 
tas jo ramumas buvo netikras? Gal jis liūdėjo dėl to, 
kad kentė nelaisvę? Sunku pasakyti. O gal jis pamažu 
keitėsi į gerąją pusę, juk tai buvo taip natūralu. Jis pa- 
teko tarp draugų, į ramią aplinką, gyveno viskuo aprū- 
pintas, nuolat bendravo su kolonistais, prie kurių pa- 
galiau priprato, visuomet buvo sotus ir šiltai aprengtas. 
Bet ar dabartinis naujas gyvenimas įį sutaurino, ar tei- 
singiau būtų pasakius, kad jį pavyko tiktai prijaukinti? 
Toks klausimas kvaršino Sairui Smitui galvą, ir jis no: 
Tėjo kuo greičiau išblaškyti savo abejones, bet bijojo 
atgrasinti ligonį, nes laikė jį ligoniu. Tačiau ar kada 
nors išgis tas nepažįstamasis? 

Inžinierius be paliovos jį stebėjo. Jis sekė kiekvieną 
jo sielos virptelėjimą, jeigu tiktai galima taip „pasakyti, 
kalbant apie nepažįstamąjį. Ir kaip HOLEjO Sairas Smitas 
suprasti tą sielą! 

Kolonistai nuoširdžiai jaudinosi, žiūrėdami, kaip Sai- 
ras Smitas bando išgydyti ligonį. Jie stengėsi šiame kil- 
niame darbe jam padėti, ir visi, išskyrus gal tiktai ma- 
žatikį Penkrofą, puoselėjo tokią pat viltį, kaip ir Sairas 
Smitas, kad nepažįstamasis išgis. 2 

Kaip jau minėta, nepažįstamasis buvo ramus ir visam 
kam abejingas, bet visi matė, kad jis savotiškai prisirišęs 
prie inžinieriaus. Todėl Sairas Smitas nutarė jį išbandyti 
ir iš įprastos aplinkos nuvesti prie jūros, kad jis vėl, 
kaip ir seniau, galėtų išvysti jos platybes, nuvesti į pa- 
miške, turėjusią jam priminti tuos miškus, kuriuose jis 
buvo praleidęs tiek metų! 

— Bet ar jis, atgavęs laisvę, nepabėgs nuo mūsųė— 
paklausė Gedeonas Spiletas. 


338 


— Vis tiek reikia jį išbandyti — atsakė Sairas Smitas. 

— Na, pamatysite,— tarė Penkrofas,— kai tik tas šau- 
nuolis atsidurs atvirame lauke ir pajus laisvę, kaipmat 
nurūks! 

— Nemanau,— atsakė Sairas Smitas. 

— Pabandysim,— tarė Gedeonas Spiletas. 

— Pabandysim! — pakartojo inžinierius. 

Šis pašnekesys vyko spalio 30 dieną; nepažįstamasis 
iš Taboro salos jau devynias dienas buvo praleidęs ne- 
laisvėje, Granitiniuose rūmuose. Buvo karšta, skaisčiai 
švietė saulė, savo spinduliais nutvieksdama visą salą. 

Sairui Smitui ir Penkrofui įėjus į kambarį, belaisvis 
gulėjo prie lango ir žiūrėjo į dangų. 

— Einam su mumis, mano bičiuli! — tarė jam inži- 
nierius. 

Nepažįstamasis pašoko. Įdėmiai pažiūrėjęs į Sairą 
Smitą, jis nusekė paskui jį, o jūrininkas žingsniavo pas- 
kutinis, visa savo išvaizda rodydamas, kad iš to suma- 
nymo nesitiki nieko gero. 

Prie durų Sairas Smitas ir Penkrofas nepažįstamąjį 
įsodino į keltuvą, o Nabas, Herbertas ir Gedeonas Spi- 
letas jų laukė apačioje. Krepšys nusileido, ir po kelių 
minučių visi jau buvo ant kranto. 

Kolonistai nuo nepažįstamojo pasitraukė į šalį, kad 
jo nevaržytų. 

Jis žengė kelis žingsnius prie jūros, jo akys iš susi- 
jaudinimo blizgėjo, tačiau bėgti jis nė nemanė. Jis Žžiū- 
rėjo, kaip bangos, sudužusios į salelę, tingiai skalauja 
krantą. 

— Tuo tarpu jis mato vien tik jūrą, — tarė Gedeonas 
Spiletas,— ir ji galbūt nežadina jam noro bėgti. 

— Jūsų teisybė, — atsakė Sairas Smitas, — reikia jį nu- 
vesti ant plynaukštės, į pamiškę. Ten bandymas aiš- 
kiau viską parodys. | 

— Bet juk pabėgti jam vis tiek nepavyks, nes tiltai 
pakelti — tarė Nabas. 

— Žinoma, taip jis ir išsigąs tavo Glicerininio upe- 
lio! — šūktelėjo Penkrofas.— Jis vienu akimirksniu pėr jį 
perlėks! 

— Pažiūrėsim,— trumpai atsakė Sairas Smitas, žvelg- 
damas savo globotiniui į akis. 

Kolonistai nepažistamąjį nuvedė prie Gailestingumo 
upės žiočių; paėjėję aukštyn kairiuoju krantu, visi už- 
kopė ant Plataus Akiračio plynaukštės. 

Atsidūręs pamiškėje ir išvydęs vešliai žaliuojančius 
medžius, kurių lapai nuo lengvo vėjelio tyliai šlamėjo, 
nepažįstamasis lyg apsvaigęs ėmė godžiai traukti gardų 
miško kvapą, ir iš jo krūtinės išsiveržė gilus atodūsis. 

Kolonistai stovėjo kiek atokiau, pasiruošę tuojau pat 
jį sučiupti, jeigu tik jis pabandytų bėgti. 

Ir tikrai, nelaimingasis jau buvo bešokąs į upelį, ku- 
ris skyrė jį nuo miško, — jo kojų raumenys akimirką įsi- 
tempė... Bet jis tuoj atsitraukė atgal, susmuko ant že- 
mės, ir per jo skruostą nuriedėjo stambi ašara. 

— "Tu verki, — sušuko Sairas Smitas, — vadinasi, tu vėl 
tapai žmogumi! 


Šešioliktas skyrius 


Neišaiškinama paslaptis.— Pirmieji nepažįstamojo žodžiai. — Dvylika me- 

tų salelėje.— Prisipažinimas. — Nepažįstamasis dingsta.— Sairas Smitas 

nepraranda vilties.— Vėjinio malūno statyba.— Duona iškepia.— Atsida- 
“ vimas.— Garbingi žmonės nori paspausti ranką. 


Taip, nelaimingasis verkė! Matyt, koks nors prisimi- 
nimas jį sujaudino, ir Sairas Smitas teisingai pažess, kad 
per ašaras jis vėl pasidarė žmogus. 

Kolonistai paėjėjo šalin, palikdami jį ant plynaukš- 
tės, kad jis pasijustų laisvas, bet nepažįstamasis nė ne- 
manė ta laisve naudotis, ir Sairas Smitas netrukus jį par- 
sivedė į Granitinius rūmus. | 

Praėjus dviem dienom po to įvykio, nepažįstamasis 
tartum pradėjo domėtis kolonijos gyvenimu. Buvo aiš- 
ku, kad jis viską girdi, viską supranta, bet užsispyręs 
tyli, nenorėdamas su kolonistais kalbėtis. Vieną vakarą 
Penkrofas, pridėjęs ausį prie jo kambario durų, išgirdo 
jį murmant: 

— Ne, tik ne jiems! 

Jūrininkas pranešė savo draugams, ką girdėjęs. 

— Čia slypi kažkokia liūdna paslaptis,— tarė Sairas 
Smitas. 

Pagaliau nepažįstamasis ėmėsi darbo — pradėjo kasi- 
nėti darže lysves. Bet dažnai jis mesdavo kastuvą ir ilgai 
stovėdavo nejudėdamas, paskendęs savo mintyse. Inži- 
nieriui patarus, kolonistai nedrumstė jam vienumos, į ku- 
rią jis taip veržėsi. Jei kuris nors prie jo prisiartindavo, 
jis bėgdavo šalin, ir jo pečiai krūpčiodavo nuo neby- 
laus verksmo. 

Gal jį kamavo sąžinės craužimas? Tikriausiai taip ir 
buvo, ir kartą Gedeonas Spiletas neiškentęs pasakė: 

— Jis tyli todėl, kad turi prisipažinti padaręs sunkų 
nušikaltimą. 

Taigi reikėjo būti kantriems ir laukti. 

Po kelių dienų, lapkričio 3-ąją, kai epolsisinašis tuo 
metu dirbęs ant plynaukštės, staiga numetė kastuvą, Sai- 
ras Smitas, iš tolo stebėdamas, vėl pamatė jį verkiant. 
Gailesčio apimtas, inžinierius nesusivaldęs priėjo artyn 
ir lengvai palietė jo petį. 

— Klausykite, mano bičiuli! — tarė jis. 

Nepažįstamasis nukreipė į šalį akis, o kai Sairas Smi- 
tas norėjo paimti jį už rankos, jis skubiai atsitraukė. 

— Mano bičiuli,— tvirtu balsu pakartojo Sairas Smi- 
tas, — aš noriu, kad jūs pažiūrėtumėte man į akis. 

Nepažistamasis pažiūrėjo į inžinierių, klausydamas jo 
valios kaip užhipnotizuotas žmogus. Jis buvo jau bebė- 
gąs. Bet staiga jo veidas pasikeitė. Akys sublizgo. Pro 
lūpas, rodės, tuojau išsiverš kažkokie žodžiai. Jis nebe- 
galėjo tvardytis!.. Pagaliau, susinėręs ant krūtinės ran- 
kas, jis dusliu balsu paklausė: 

— Kas jūs esate? 

— Mes taip pat ištikti katastrofos kaip ir jūs, — ne- 
apsakomai susijaudinęs, atsakė inžinierius.— Jūs čia esa- 
te tarp savųjų, tarp žmonių... | 

— Tarp žmonių... Ne, aš nebe žmogus! 

— Jūs esate tarp draugų... | 

— Tarp draugų! Aš neturiu draugų! — suriko nepa- 
žįstamasis, užsidengęs veidą rankomis.— Ne... ir nieka- 
dos neturėsiu. .. Palikite mane, palikite... 

“Who are you?" be asked Smitl. 


Jis nubėgo į patį plynaukštės pakraštį, iškilusį prie 
jūros kranto, ir ilgai ten stovėjo. Sairas Smitas sugrįžo 
pas draugus ir viską jiems papasakojo. 

— Taip, to žmogaus gyvenime yra kažkokia paslap- 
tis, — tarė Gedeonas Spiletas,—ir, matyt, tiktai sąžinės 
graužimas vėl padarė jį žmogumi. 

— Atsivežėme čia kažin kokį keistų atsiskyrėlį — 
pareiškė jūrininkas.— Labai jau slapus.. 

— Jis saugo kažkokią paslaptį, ir mes turime ją gerb- 
ti — gyvai atsakė Sairas Smitas.— Jeigu jis ir padarė ko- 
kį nusižengimą, tai skaudžiai už jį atkentėjo, ir tebūnie 
atleistos jam nuodėmės. 

Nepažįstamasis dvi valandas išbuvo vienas ant kran- 
to; Matyt, užplūdus prisiminimams, jo sąmonėje atgijo 
praeitis, — žinoma, liūdna praeitis. Kolonistai to nelaimin- 
gojo neišleido iš akių, bet nedrumstė jam ramybės. 

Pagaliau po ilgo mąstymo, tarytum kažką nuspren- 
dęs, jis priėjo prie Sairo Smito. Jo akys nuo ašarų buvo 
paraudusios, bet jis nebeverkė. Atrodė jis kažkoks lyg 
išsigandęs, lyg sugėdintas, jam norėjosi susigūžti, tapti 
mažyčiu žmogeliu, jo žvilgsnis buvo nudelbtas į žemę. 

— Sere,— kreipėsi jis į Sairą Smitą— ar jūs ir jūsų 
draugai — anglai? 

— Ne, mes amerikiečiai, — atsakė inžinierius. 

— Ak, šitaip, — sušuko nepažįstamasis ir negarsiai pri- 
dūrė: — Juo geriau. 

— O jūs, mano bičiuli?— paklausė inžinierius. 

— Anglas, — greit atsakė jis. 

Matyt, jam buvo nelengva ištarti tuos kelis žodžius, 
nes jis tuojau pat pasišalino iš pakrantės; jis nubėgo 
nuo krioklio prie upės žiočių ir atrodė baisiai susijau- 
dinęs. 

Vieną kartą, eidamas pro Herbertą, įis sustojo ir pri- 
slopintu balsu paklausė: 

— Kūris dabar mėnuo? 

— Lapkritis, — atsakė Herbertas. 

— O kelinti metai? 

— Tūkstantis aštuoni šimtai šešiasdešimt šešti. 

— Dvylika metų! Dvylika metų! — pakartojo nepažįs- 
tamasis ir staiga nubėgo. 

Herbertas apie tą pokalbį papasakojo kolonistams. 

— Mūsų nelaimingasis belaisvis, — tarė Gedeonas Spi- 
letas, — pamiršęs net mėnesius ir metus. 

— Taip,— pridūrė Herbertas, — vadinasi, dvylika me- 
lų jis išgyveno Taboro saloje! 

— Dvylika metų! — pakartojo Sairas Smitas.— Iš tie- 
sų, dvylika metų išgyvenus vienui vienam ir dar su ne- 
švaria sąžine, galima lengvai iš proto išeiti. 

— Man rodos,— įsiterpė Penkrofas,— kad tas žmogus 
nėra joks katastrofos ištiktasis, išsigelbėjęs iš sudužusio 
laivo, O paprastas nusikaltėlis, nuvežtas į Taboro salą ir 
paliktas už bausmę. 

— Gal ir jūsų teisybė, Penkrofai,— pritarė žurnalis- 
tas, — o jeigu iš tikrųjų taip yra, tai žmonės, kurie jį iš- 
laipino į salą, būtinai sugrįš jo paimti. 

—- Ir neberas jo,— pasakė Herbertas. 

— Vadinasi, reikia keliauti į salą...— vėl prabilo 
Penkrofas. 

— Mano bičiuliai, — tarė Sairas Smitas, — to klausimo 
neliesime, kol sužinosime, kaip viskas yra. Esu tikras, 
kad tas nelaimingasis daug iškentėjęs, kad jis skaudžiai 
užmokėjo už savo nusižengimus, nors jie būtų ir labai 
dideli, kad jis kankinasi, trokšdamas atverti mums savo 
širdį. Bet mes tuo tarpu neversime jo prisipažinti. Jis, 
žinoma, pats viską papasakos, ir tada matysime, kaip 
Teikia pasielgti. Be to, tik nepažįstamasis gali mums pa- 
sakyti, ar jis tikisi, ar turi vilties kada nors sugrįžti į tė- 
vynę. Aš pats abejoju, ar bus jam tai leista. 

— Kodėl?— paklausė žurnalistas. 

— Jeigu jis būtų buvęs nuteistas tam tikram laikui, 
tai būtų laukęs išlaisvinimo ir nemetęs į jūrą raštelio. 
Ne, greičiausiai jis buvo pasmerktas kalėti iki gyvos 
galvos, amžinai ištremtas į tą salelę. . 

— Bet aš niekaip negaliu suprasti vieno dalyko, — 
pasakė jūrininkas. . 

— Ko taip? 

— Jeigu prieš dvylika metų žmogus buvo paliktas Ta- 
boro saloje, vadinasi, jau daugel metų jis toks sulaukėjęs, 
kokį mes jį radome. 

— Labai gali būti, — tarė Sairas Smitas. 

— Išeina, kad raštelį jis parašė prieš kelerius metus! 

— Be abejo... tačiau iš visko matyti, kad raštelis 
parašytas neseniai... 

— Ir juk negalėjo tas butelis su rašteliu kelerius me- 
tus plaukti nuo Taboro salos iki Linkolno salos. 

— Čia kaip tik nėra nieko nepaprasto, — prieštaravo 
žurnalistas.— O gal jis jau seniai buvo jūros išmestas į 
mūsų salą. 

— Oi ne! —atsakė Penkrofas.— Bangos jo negalėjo 
nuplauti nuo kranto, apie tai nėra ko nė galvoti— juk 
pietinėje pakrantėje daugybė uolų, ir butelis kaipmat 
būtų sudužęs. 

— Jūsų teisybė,— tarė Sairas Smitas šukiūastėsi 

— O be to,— pridūrė jūrininkas, — jei raštelis kele- 
rius metus būtų išbuvęs butelyje, tai drėgmė jį tikriau- 
siai būtų apgadinusi. O juk jis atrodė sveikutėlis. 

Jūrininko samprotavimai buvo visiškai teisingi: kaip 
tik tas dalykas labiausiai ir stebino, nes kolonistų rasta- 
sis raštelis atrodė parašytas visai neseniai. Be to, jame 
tiksliai buvo nurodyta Taboro salos geografinė platume 
bei ilguma, taigi jį rašęs Žmogus turėjo gerai nusimanyti 
apie hidrografiją, vadinasi, jis negalėjo būti paprastas 
jūreivis. 

— Taip, čia vėl kažkas neaišku, — pagaliau prabilo 
inžinierius.— Bet vis dėlto nereikia mūsų naujojo drau- 
go kamantinėti. Jis pats mums viską papasakos, mano 
bičiuliai, kai panorės. 

Praėjo dar kelios dienos. Nepažįstamasis per tą lai- 
ką nepratarė nė vieno žodžio ir nė karto nebuvo išėjęs 
už plynaukštės ribų. Veltui negaišdamas nė minutės, 
jis uoliai dirbo darže, bet atokiau nuo kitų. Poilsio metu 
jis nesikeldavo į Granitinius rūmus ir tenkindavosi ža- 
liomis daržovėmis, nors visi jį kviesdavo prie stalo. Jis 
neidavo nakvoti į jam paskirtą kambarį, bet miegoda- 
vo plynaukštėje po medžiais, o kai būdavo blogas oras, 
tada slėpdavosi tarp uolų — žodžiu, gyveno taip pat, kaip 
Taboro saloje, kur vienintelis jo prieglobstis buvo miš- 
kas. Visi kolonistų mėginimai pakeisti nepažįstamojo 
įpročius nieko gero nedavė, tad jiems beliko tiktai kant- 
riai laukti. Pagaliau jame prabilo sąžinės balsas, ir iš jo 

lūpų, tarsi kokiai nenugalimai jėgai veikiant, nejučiomis 
išsprūdo baisus prisipažinimas. 

Lapkričio 10 dieną, apie aštuntą valandą vakaro, kai 
kolonistai prietėmy sėdėjo žalumynais apsivijusioje pa- 
vėsinėje, netikėtai pasirodė nepažįstamasis. Jo akys kaž- 
kaip keistai blizgėjo, o veide vėl buvo atsiradusi nuožmi 
išraiška. 

Sairas Smitas ir jo draugai labai nustebo, išvydę ne- 
pažįstamąjį taip susijaudinusį: jis kaleno dantimis, tar- 
tum šalčio krečiamas. Kas jam pasidarė? Gal jis neap- 
kenčia žmonių? Gal jam nusibodo gyventi tarp dorų, 
darbščių kolonistų? O gal jame vėl atgijo kraugeriški 
instinktai? Visi taip ir pagalvojo, išgirdę padriką jo kalbą: 

-— Kam jūs mane čia atgabenote? Kokią teisę turė- 
jote išvežti mane iš tos salelės?.. Kas tarp mūsų gali 
būti bendro? .. Ar jūs žinote, kas aš? .. Ką esu padaręs? .. 
Kodėl vargau ten... vienui vienas? O jeigu aš tremti- 
nys?.. Jeigu pasmerktas mirti tenai, toje saloje?.. Ar 
jūs žinote mano praeitį? .. Gal aš pavogiau, užmušiau. .. 
gal esu visų atstumtas ir prakeiktas... O jeigu man vie- 
ta tiktai tarp plėšriųjų žvėrių... toli nuo žmonių? .. Sa- 
kykite gi... ar jūs visa tai žinote? 

Kolonistai klausėsi, nepertraukdami šios nepažįsta- 
mojo išpažinties, kuri liejosi iš jo lūpų tarsi prieš jo pa- 
ties valią. Sairas Smitas norėjo nelaimingąjį nuraminti 
ir priėjo artyn, bet jis atšoko atgal. 

— Pasitraukite! — sušuko jis.— Sakykite tik vieną žo- 
di... Ar aš laisvas? 

— Taip, laisvas, — atsakė inžinierius. 


— Tuomet sudie! — šūktelėjo jis ir lyg pamišęs lei- 
dosi bėgti. 

Nabas, Penkrofas ir Herbertas jį nusivijo į mišką, 
bet grįžo vieni. 
-- — Tegu daro, kaip nori, — tarė Sairas Smitas. 

— Jis niekada nebegrįš, — sušuko Penkrofas. 

— Sugrįš, — atsakė inžinierius. 

Nuo to laiko praėjo nemaža dienų, bet Sairas Smitas, 
tarsi nujausdamas, tebebuvo įsitikinęs, kad nelaiminga- 
sis tremtinys anksčiau ar vėliau sugrįš. 

— Tai paskutinis jo nesuvaldomo, laukinio būdo siu- 
tulys, Kurį sukėlė sąžinės graužimas,— tvirtino inžinie- 
Tius.— Bet dabar jis vienatvės nebegalės pakęsti. 

Tuo tarpu kolonistai darbavosi tai Plataus Akiračio 
plynaukštėje, tai aptvare, kur Sairas Smitas sumanė įreng- 
ti fermą. Iš Taboro salos Herberto parvežtos sėklos, Ži- 
noma, buvo kuo rūpestingiausiai pasėtos. Plynaukštėje 
dabar išsiplėtė didelis daržas su tvarkingomis, gerai įdirb- 
tomis lysvėmis, ir kolonistai turėjo be paliovos plušėti — 
ten jiems visuomet atsirasdavo darbo. Daržovių vis dau- 
gėjo, buvo pradėta joms kasti lysves net pievose. Bet 
ganyklų saloje buvo daug, ir onagrams badas negrėsė. 
Todėl Plataus Akiračio plynaukštę, kurią iš visų pusių 
juosė gilūs upeliai, geriausia buvo užleisti daržams, 0 gy- 
vuliai galėjo ganytis ir kitur, nes pievų nereikėjo sau- 
goti nuo žvėrių. 

Lapkričio 15 dieną kolonistai nuėmė trečią kviečių 
derlių. Per pusantrų metų, praėjusių nuo tos dienos, kai 
buvo pasodintas vienintelis grūdelis, javų laukas neatpa- 
žįstamai pasikeitė. Antraisiais metais kolonistai buvo pa- 
sėję šešis šimtus tūkstančių grūdų ir gavo keturis tūks- 
tančius saikų, taigi daugiau kaip penkis šimtus milijonų 
grūdų. Dabar kolonija kviečiais buvo jau apsirūpinusi: 
reikės tiktai kasmet sėti bent po dešimtį saikų, ir gauto 
derliaus užteks ne tik sau duonai, bet ir naminiams gy- 
vuliams pašarui. 

Nuėmę derlių, kolonistai darbavosi iki pat lapkričio 
pabaigos, kol viską paruošė grūdų malimui.. | 

Iš tikrųjų, jie turėjo grūdų, bet neturėjo miltų, tad 
atsirado būtinas reikalas pasistatyti malūną. Sairas Smi- 
tas iš pradžių norėjo išnaudoti antrąjį krioklį, krintantį 
į Gailestingumo upę, ir ten statyti vandens malūną, ka- 
dangi pirmasis krioklys jau suko vėlyklą, tačiau pagal- 
voję visi nutarė pastatyti paprasčiausią vėjinį malūną 
Plataus Akiračio plynaukštėje. Tas darbas nebuvo labai 
sunkus; be to, kolonistai neabejojo, kad ant plynaukš- 
tės, kur laisvai švaistėsi jūros vėjai, vėjinis variklis 
gerai veiks. 

— Tr dar vėjinis malūnas pagyvins ir papuoš peiza- 
žą,— pasakė Penkrofas. 

Kolonistai tuojau pat ėmėsi darbo, kirto medžius ma- 
lūno pastatui ir kitoms dalims. Iš smiltainio luitų, rastų 
šiaurinėje ežero pakrantėje, buvo galima iškalti girnas, 
o sparnus statytojai nutarė aptempti baliono pūslės au- 
deklu, kurio atsarga, rodės, niekad neišsibaigs. 


Sairas Smitas nubraižė brėžinius. Vieta malūnui sta- 
tyti buvo parinkta kiek į dešinę nuo paukštidės, prie 
ežero kranto. Visas pastatas turėjo laikytis ant stovo, 
įtvirtinto į rentinį, ir kartu su malūno mechanizmu su- 
kiotis pagal vėją. 


Malūnas buvo greit pastatytas. Nabas ir Penkrofas, 
kaip tikri dailidės, dirbo pagal inžinieriaus brėžinius. 
Netrukus ant kranto iškilo būda su smailiu stogu, iš 
išvaizdos panaši į pipirinę. Malūno sparnai su geležinė- 
mis sąvaržomis buvo pritvirtinti prie veleno. Nesunkiai 
buvo padarytos ir įvairios vidaus dalys: dėžė girnoms, 
kurių apatinė pusė nejuda, o viršutinė sukama; didelė, 
į viršų platėjanti kvadratinė skrynia, iš kurios grūdai 
byra į girnas; judantis kaušelis, vadinamas dar „„krati- 
lu“, nes jis visą laiką kratosi, kad grūdai vienodai by- 
rėtų; pagaliau sietas, kuris sijoja miltus, atskirdamas nuo 
jų sėlenas. Kolonistai turėjo gerus įrankius, o darbas bu- 
vo nesudėtingas, kadangi visos malūno dalys labai pa- 
prastos. 

Prie malūno statybos dirbo visi išvien, ir gruodžio 
1 dieną viskas buvo baigta. 

Kaip ir visuomet, Penkrofas žavėjosi savo darbu, ne- 
abejodamas, kad malūnas išėjo tikrai puikus. 


— Dabar kad tik papūstų stipresnis vėjas, ir mūsų 
malūnas lengvai sumaltų visus grūdus. 


— Vėjo reikia, Penkrofai, bet tiktai kad jis būtų ne- 
labai stiprus! 

— Juo stipresnis bus vėjas, juo greičiau suksis ma- 
lūno sparnai! 

— Nėra reikalo, kad jie labai greit suktųsi — atsakė 
Sairas Smitas.— Iš patyrimo yra žinoma, kad malūno 
sparnų apsisukimų skaičius priklauso nuo vėjo greičio, 
išreikšto pėdomis per sekundę. Sakysim, pučiant vidu- 
tiniam vėjui, kurio greitis — dvidešimt keturios pėdos per 

Pencroff was deligbted with bis bandiwork. 


sekundę, sparnai turi apsisukti šešioliką kartų per minu- 
tę, o mums daugiau ir nereikia. 

— Kaip tik kyla šiaurės rytų vėjas, — sušuko Her- 
bertas,— jis mums ir padės! 

Kolonistai džiaugdamiesi nutarė tuojau pat susimalti 
grūdų, nes jie baisiai nekantravo, norėdami kuo grei- 
čiau paragauti savos duonos. Tą patį rytą jie sumalė 
porą ar trejetą saikų grūdų, o kitą dieną per pietus 
Granitiniuose rūmuose ant stalo jau buvo padėtas ke- 
palas puikiausios duonos, gal tiktai kiek pazmekusios, 
nors ji ir buvo užmaišyta su alaus mielėmis. Nesunku 
įsivaizduoti, su kokiu pasigardžiavimu visi šveitė tą 
duoną! 

Tuo tarpu nepažįstamasis vis nesirodė. Gedeonas Spi- 
letas ir Herbertas ne kartą vaikščiojo po mišką Grani- 
tinių rūmų apylinkėse, bet jo niekur nesutiko ir net ne- 
pastebėjo jokių jo pėdsakų. Kolonistai pradėjo dėl jo 
nerimauti. Žinoma, tas žmogus, gyvenęs Taboro saloje 
kaip laukinis, susiras sau maisto Tolimųjų Vakarų miš- 
kuose, kur pilna visokių žvėrelių ir paukščių, bet ar jis 
negriš prie savo senųjų įpročių, ar laisvėje neatgis krau- 
geriški jo instinktai? Vis dėlto Sairas Smitas atkakliai 
tvirtino, kad bėglys sugrįš, tarytum jam taip ja 2 
kažkoks vidinis balsas. 

— Pamatysite, jis ateis — kartojo inžinierius isitiki- 
nęs, nors jo draugai daug vilčių neturėjo.— Kai tas varg- 
šas gyveno Taboro saloje, tai žinojo esąs vienas, o da- 
bar žino, kad mes jo laukiame. Jis jau beveik atvėrė 
mums savo praeitį; atgailaujantis nusidėjėlis sugrįš ir 
viską pasipasakos, ir tą dieną jis taps mūsų šeimos nariu. 

Tolimesni įvykiai parodė, kad Sairas Smitas buvo 
teisus. 

Gruodžio 3 dieną Herbertas, nusileidęs nuo Plataus 
Akiračio plynaukštės, nuėjo į pietinį ežero krantą meš- 
kerioti. Šautuvo jis nepasiėmė, nes čia nebuvo ko bijoti, 
kadangi plėšrieji žvėrys šioje salos dalyje niekad nebu- 
vo pasirodę. 

Tuo metu Penkrofas ir Nabas kažką dirbo paukštidė- 
je, o Sairas Smitas ir žurnalistas gamino sodą, nes jie 
buvo visai pabaigę muilą. 

Staiga pasigirdo riksmas: 

— Gelbėkit, gelbėkit! 

Sairas Smitas ir žurnalistas buvo taip toli, jog to riks- 
mo negirdėjo. O Penkrofas su Nabu išlėkė iš paukštidės 
ir nudūmė prie ežero. 

Bet priešais juos bėgo nepažįstamasis, kurio čia pat 
būta, nors niekas apie tai nė nepagalvojo. Jis persiyrė 
per Glicerininį upelį, kuris skyrė plynaukštę nuo miško, 
ir iššoko į kitą jo krantą. 

Prie Herberto buvo prisėlinęs didžiulis jaguaras, pa- 
našus į nušautąjį Roplio kyšulyje. Jaunuolis buvo už- 
kluptas netikėtai; jis stovėjo atsišliejęs į medį, o žvėris 
pritūpęs ruošėsi jau šokti... Tą akimirką nepažįstama- 
sis, išsitraukęs peilį, drąsiai puolė grobuonį, o žvėris 
atsigręžė ir šoko prie naujojo priešo. 

Grumtynės baigėsi tiesiog žaibiškai. Nepažįstamasis 
buvo nepaprastai stiprus ir vikrus. Viena ranka jis pa- 
griebė žvėriui už gerklės ir kaip replėmis ją sugniaužė, 
o antrąja suvarė peilį jam į širdį, visai nepaisydamas, 
kad grobuonies nagai buvo įsmigę jam į kūną. 

Jaguaras krito negyvas. Nepažįstamasis jį paspyrė ir, 
matyt, jau norėjo pabėgti, bet tuo metu kovos lauke pa- 
sirodė kolonistai, o Herbertas puolė prie jo šaukdamas: 

— Palaukite, nenueikite! 

Sairas Smitas priėjo prie nepažįstamojo, o šis, jį iš- 
vydęs, paniuro. Visas jo petys buvo kruvinas, nuo krau- 
jo raudonavo ir suplėšyti marškiniai, bet jis viso to ta- 
rytum nė nematė. 

— Mano bičiuli —tarė Sairas Smitas,— dabar mes 
esame jums daug skolingi. Juk jūs, gelbėdamas mūsų 
sūnų, vos nepaaukojote savo gyvybės! 

— Savo gyvybės! — sumurmėjo nepažįstamasis.— Ar- 
gi Mano gyvybė ko nors verta? Kas man iš jos? 

— Jūs sužeistas? 

— Niekis. 

— Leiskite paspausti jums ranką! 

Herbertas pribėgo prie savo išgelbėtojo, norėdamas 
jam padėkoti, bet nepažįstamasis susinėrė rankas; jo krū- 
tinė smarkiai kilnojosi, akys apsiblausė — atrodė, kad jis 

He seized the jąguar by the throat. 


buvo jau pasiryžęs bėgti, tačiau begalinėmis pastangomis 
susitvardė ir atšiauriai paklausė: 

— "Kas jūs esate ir ko jums iš manęs reikia? 

Matyt, jis norėjo sužinoti kolonistų istoriją. Gal iš- 
girdęs apie jų nelaimes, jis pasipasakos ir apie save? 

Sairas Smitas keliais žodžiais apsakė visa, kas jiems 
atsitiko, pabėgus iš Ričmondo, kaip jiems pavyko išsi- 
gelbėti ir kaip jie įsikūrė saloje. 

Nepažįstamasis klausėsi labai atidžiai. 

Paskui inžinierius ėmė kalbėti apie savo draugus — 
Gedeoną Spiletą, Herbertą, Penkrofą, Nabą —ir pridūrė, 
jog nuo to laiko, kai jie gyvena Linkolno saloje, didžiau- 
sią džiaugsmą visi patyrė tą dieną, kai „„Bonadventūras“ 
grįžo iš kelionės, ir kai sužinojo, jog susirado naują 
draugą. 

Išgirdes tuos žodžius, nepažįstamasis paraudo ir nu- 
leido galvą: jis atrodė nuolankus ir sumišęs. | 

— O dabar, kai jūs žinote apie mus, — užbaigė Sai- 
ras Smitas, — paspauskime vienas kitam ranką! 

— Ne, tai neįmanoma, — dusliu balsu atsakė nepažįs- 
tamasis,— kadangi jūs esate dori žmonės, o aš. 


Sepiynioliktas skyrius 


Visuomet vienas— Nepažįstamojo prašymas.— Fermos statyba aptva- 
re— Praėjo dvylika metų! — „Britanijos“ bocmanas.— Paliktas Taboro 
saloje.— Sairas Smitas paspaudžia ranką.— Paslaptingas rašielis. 


Tie žodžiai patvirtino kolonistų spėliojimus. Praeity- 
je tas nelaimingasis buvo padaręs kokį nors sunkų nu- 
sikaltimą, kurį gal ir išpirko žmonių akyse, bet neišpir- 
ko savo širdyje. Nusikaltėlį graužė sąžinė, jis gailėjosi, 
ir naujieji draugai, žinoma, karštai ir nuoširdžiai būtų 
paspaudę jam ranką, bet jis jautėsi esąs nevertas, kad 
jam paduotų ranką dori žmonės! Tačiau po grumtynių 
su jaguaru į mišką jis nebegrįžo ir nuo tos dienos nie- 
kur nebėjo nuo Plataus Akiračio plynaukštės. 

Kokia gi paslaptis gaubia jo gyvenimą? Ar jis kada 
nors pasakys? Beliko tiktai laukti. Šiaip ar taip, kolo- 

nistai tvirtai nutarė jo neklausinėti ir elgtis taip, tary- 
tum jie nieko nenumanytų. | 

Po kelių dienų gyvenimas saloje grįžo į senas vėžes. 
Sairas Smitas ir Gedeonas Spiletas darbavosi drauge, už- 
siėmę tai chemija, tai fizika. Tik retkarčiais žurnalistas 
cidavo su Herbertu pamedžioti, nes dabar kolonistai bi- 
jojo leisti į mišką vieną jaunuolį, — reikėjo būti atsar- 
giems. O Nabas ir Penkrofas triūsė arba paukštidėje, ar- 
ba aptvare, be to, ruošdavosi apie namus, — žodžių; darbų 
turėjo pakankamai. 

Nepažįstamasis dirbo nuošaly nuo draugų, vis dar ne- 
sėsdavo prie bendro stalo, miegodavo plynaukštėje po 
medžiu ir su kolonistais nesišnekėjo. Atrodė, kad jis iš 
tikrųjų negali pakęsti savo gelbėtojų draugijos. 

— Ir kuriems galams jis tuomet šaukėsi žmonių pa- 
galbos? Kam metė į jūrą raštelį?— stebėjosi Penkrofas. 

— Jis pats mums viską papasakos, — atkakliai kar- 
tojo Sairas Smitas. 

— Kada? 

— Gal anksčiau, negu jūs manote, Penkrofai. 

Ir tikrai, prisipažinimo diena artėjo. 

Gruodžio 10-ąją, praslinkus savaitei po sugrįžimo, ne- 
pažįstamasis atėjo į Granitinius rūmus BĖE Sairą Smitą 
ir tyliai, nuolankiai tarė: 

— Sere, aš noriu jus šio to prašyti. 

— Prašykite,— atsakė inžinierius, — bet pirmiau leis- 
kite man šį tą pasakyti. 

Išgirdęs tuos žodžius, nepažįstamasis paraudo ir jau 
norėjo bėgti. Sairas Smitas suprato, kas dedasi to nusi- 
kaltėlio sieloje,— matyt, jis bijojo, kad jo nepradėtų 
klausinėti apie praeitį. | 

Sairas Smitas ji sulaikė. 

— Klausykite,— tarė jis, — mes jums esame ne tiktai 
nelaimės draugai, bet ir bičiuliai. Tai viskas, ką norėjau 
jums pasakyti, o dabar aš jūsų klausau. 

Nepažįstamasis perbraukė ranka sau per akis. Jis vi- 
sas drebėjo ir kelias sekundes negalėjo nė žodžio ištarti. 

— Sere,— pagaliau prabilo jis — aš noriu jus prašyti 
vienos malonės. 

— Kokios? 

— Už keturių ar penkių mylių nuo čia, kalno papė- 
dėje, yra jūsų aptvaras, kuriame laikote naminius gyvu- 
lius. Jie reikalingi priežiūros. Gal man leistumėte tenai 
gyventiė | 

Sairas Smitas su didžia m — pažiūrėjo į nelaimin- 
gąjį ir atsakė: 

— Mano bičiuli, aptvare nėra iai i ten vieni 
tvartai, jie ir gyvuliams nelabai tinkami. . 

— O man, sere, ten bus gerai. 

— Mano bičiulį —vė! tarė inžinierius — mes jums 
niekados neprieštarausime. Jūs norite gyventi aptvare? 
Gerai, tebūnie taip. Tačiau jūs visuomet būsite laukia- 
mas svečias Granitiniuose rūmuose. O jeigu vis dėlto 
norite gyventi aptvare, mes pasistengsime padaryti taip, 
kad jums ten būtų patogiau. 

— Man bus patogu bet kaip. 

— Mano bičiuli,— atsakė Sairas Smitas, tyčia taip va- 
dindamas nepažįstamąjį,— leiskite mums šiuo atveju pa- 
sielgti savo nuožiūra. 

— Dėkoju, sere, — atsakė iišbažistamašis ir tuojau pat 
išėjo. 

Inžinierius apie nepažįstamojo prašymą papasakojo 
draugams, ir visi nutarė pastatyti aptvare medinį name- 
lį ir kuo jaukiau jį įrengti. 

Tą pačią dieną kolonistai, pasiėmę įrankius, išvyko 
į aptvarą. Nepraėjo nė savaitė, o namelis jau buvo baig- 
tas ir laukė šeimininko. Jis stovėjo ant kalniuko, už ko- 
kių dvidešimties pėdų nuo tvartų; iš čia buvo patogiau- 
sia stebėti visą mutlonų bandą — daugiau kaip aštuonias- 
dešimt gyvulių. Kolonistai padirbo ir būtiniausius bal- 
dus — lovą, stalą, suolą, spintą, skrynią, paskui atvežė 
į aptvarą ginklų, šaudmenų ir šiokių tokių įrankių. 

Reikia pasakyti, kad nepažįstamasis visai nesidomė- 
jo, kaip kolonistai stato jam namelį, ir nė karto nebuvo 
atėjęs jo pasižiūrėti, o dirbo sau plynaukštėje, matyt, 
norėdamas užbaigti pradėtą darbą. Iš tikrųjų, uoliai jam 
triūsiant žemė buvo įdirbta ir tik laukė, kada ateis sė- 
jos laikas. | 

Gruodžio 20 dieną namelis jau buvo galutinai įrengtas. 
Inžinierius tai pranešė nepažįstamajam, o šis atsakė va- 
kare cisiąs ten nakvoti. 

Tą vakarą Granitinių rūmų gyventojai susirinko di- 
džiojoje salėje. Artėjo aštunta valanda — nepažįstama- 
jam buvo laikas išeiti į aptvarą. Kolonistai nenorėjo jo 
varžyti, nenorėjo su juo atsisveikinti, galvodami, kad 
tai jam būtų skaudu, todėl po darbo paliko jį vieną, o 
patys parėjo namo. 

Taigi, susėdę didžiojoje salėje, jie šnekučiavo, tik 
staiga į duris kažkas negarsiai pasibeldė. Į salę greitai 
įėjo nepažįstamasis ir be jokios įžangos tarė: 

— Ponai, su jumis atsisveikindamas, aš noriu, kad jūs 
sužinotumėte apie mane visą tiesą. Klausykite. 

Šie paprasti žodžiai Sairui Smitui ir jo draugams pa- 
darė didelį įspūdį. 

Inžinierius atsistojo ir tarė nepažįstamajam: 

— Mes nieko jūsų neklausiame, mano bičiuli. Jūs ga- 
lite tylėti. .. 

— Mano pareiga viską papasakoti. 

— Tai sėskite. 

— Aš pastovėsiu. 

— Mes su mielu noru paklausysime jūsų pasakoji- 
mo,— tarė Sairas Smitas. 

Nepažįstamasis pasitraukė į tamsesnį kambario kam- 
pą. Jis stovėjo vienplaukis, susinėręs ant krūtinės ran- 
kas, ir dusliu balsu, tartum prisiversdamas, pradėjo pa- 
sakoti, o klausytojai nė karto jo nepertraukė. 


— Tūkstantis aštuoni šimtai penkiasdešimt ketvirtų 
metų gruodžio dvidešimtą dieną garinė jachta „„Dunka- 
nas", priklausiusi turtingam škotų žemvaldžiui lordui Gle- 
narvanui, išmetė inkarą vakarinėje Australijos pakran- 
tėje, prie Bernuilio kyšulio, esančio trisdešimt septintoje 
lygiagretėje. Toje jachtoje buvo Glenarvanas su žmona, 
anglų kariuomenės majoras, prancūzas geografas ir kapi- 
tono Granto vaikai — jaunutė mergaitė ir berniukas. Jų 
tėvo laivas „Britanija“ prieš metus buvo paskendęs, jo 
ekipažas žuvęs. Jachtai vadovavo kapitonas Džonas 
Manglsas, o įgulos buvo penkiolika žmonių. 

Štai dėl ko „„Dunkanas“ buvo tuomet atsidūręs prie 
Australijos krantų. 

Prieš pusę metų jachtos įgula Airių jūroje buvo ra- 
dusi butelį su rašteliu, parašytu trimis kalbomis: angliš- 
kai, vokiškai ir prancūziškai. Tame raštelyje trumpai bu- 
vo pranešama, kad iš skęstančios „Britanijos“ išsigelbė- 
ję trys žmonės — kapitonas Grantas ir du jūrininkai, kad 
jie patekę į kažkokią žemę. Buvo nurodyta ir geogra- 
finė platuma bei ilguma, tačiau ilgumos nebebuvo galima 
įskaityti, nes vanduo buvo nuplovęs skaitmenis. 

Taigi raštelis rodė, kad išsigelbėjusieji yra trisdešimt 
septintajame laipsnyje vienuolika minučių pietų platu- 
mos. Bet ilguma buvo nežinoma. Todėl kapitono Granto 
ir jo draugų reikėjo ieškoti kur nors trisdešimt septintoje 
lygiagretėje, ir buvo galima drąsiai pasakyti, kad, ap- 
keliavus žemynus ir jūras, pavyks juos surasti. 

Anglų admiralitetas atsisakė išrengti gelbėjimo eks- 
pediciją, bet lordas Glenarvanas nutarė padaryti visa, 
kas tik galima, ir surasti kapitoną Grantą. Jis susipažino 
su Granto vaikais — Meri ir Robertu. Jachta buvo iš- 
rengta į tolimą kelionę, kurioje panoro dalyvauti lordo 
žmona ir kapitono Granto vaikai. Taigi „„Dunkanas“, iš- 
plaukęs iš Glazgovo, leidosi skersai Atlanto vandenyną, 
Magelano sąsiauriu išnėrė į Ramųjį vandenyną ir pasuko 
prie Patagonijos krantų, kur buvo tikimasi rasti kapi- 
toną Grantą čiabuvių nelaisvėje,— mat iš pradžių taip 
buvo išsiaiškintas raštelis. 

„Dunkano“ keleiviai išlipo į vakarinį Patagonijos 
krantą, o jachta pasuko atgal — ji turėjo jų laukti ryti- 
nėje pakrantėje, prie Korientės kyšulio. 

Glenarvanas ir jo draugai perėjo visą Patagoniją, ne- 
nukrypdami nuo trisdešimt septintosios lygiagretės, bet 
niekur neužtiko jokių kapitono Granto pėdsakų, tad lap- 
kričio tryliktą dieną vėl sėdo į jachtą ir leidosi į atvirą 
jūrą, pasiryžę toliau jo ieškoti. | 

Pakeliui jie apžiūrėjo Tristano d'Akunjos ir Amster- 
damo salas, bet ir jose nieko nerado. Pagaliau tūkstantis 
aštuoni šimtai penkiasdešimt ketvirtų metų gruodžio dvi- 
dešimtą dieną ,„Dunkanas“, kaip jau esu sakęs, priplaukė 
prie Bernuilio kyšulio Australijos pakrantėje. 

(ilenarvanas nusprendė pereiti visą Australiją, kaip 
nnuksčiau buvo perėjęs Pietų Ameriką, taigi išlipo į kran- 
lų. Už kelių mylių nuo jūros stovėjo vieno airio ferma, 
kur keliautojai buvo vaišingai priimti. Lordas Glenarva- 
nus airiui papasakojo, kokiu tikslu atkeliavo į tą kraštą, 
It paklausė, ar jis neturįs žinių apie „Britaniją“, tristiebį 
anglų laivą, prieš porą metų sudužusį kažkur prie vaka- 
rinių Australijos krantų. 

Airis atsakė, kad apie paskendusį laivą nieko negir- 
dėjęs, bet tuomet, didžiai visus EUžiEbiDa Es, į kalbą 
įsiterpė vienas fermerio tarnas. 

— Milorde, garbinkite dievą ir dėkokite jam,— tarė 
Jis.— Jei kapitonas Grantas dar gyvas, tai jis turi būti 
Australijoje. 

— O kas jūs esate? — paklausė lordas Glenarvanas. 

— Škotas, kaip ir jūs, milorde,— atsakė nepažįstama- 
sis.— Aš esu vienas iš kapitono Granto bendrakeleivių, 
išsigelbėjau iš skęstančio laivo. 

To žmogaus pavardė buvo Airtonas. Jo dokumentai 
liudijo, kad jis iš tikrųjų kadaise tarnavo „„Britanijoj“ 
bocmanu. Jis sakėsi pametęs iš akių kapitoną tuo mo- 
mentu, kai laivas sudužo į pakrantės rifus, ir iki šiol bu- 
vęs įsitikinęs, jog iš viso „Britanijos“ ekipažo išlikęs gy- 
vas tik jis vienas, o kapitonas Grantas žuvęs kartu su 
visais. 

— Tačiau, — pridūrė Airtonas,—, „Britanija“ sudužo ne 
prie vakarinių, o prie rytinių Australijos krantų, ir jei- 
gu kapitonas Grantas dar gyvas, kaip tai rodo rastasis 
raštelis, vadinasi, jis turi būti čiabuvių nelaisvėje kur 
nors rytiniame žemyno pakraštyje. 

Airtonas kalbėjo su patraukliu nuoširdumu ir žiūrėjo 
tiesiai į akis. Abejoti jo žodžiais nebuvo jokio pagrindo, 
be to, už jį garantavo airis, pas kurį jis buvo ištarnavęs 
daugiau kaip metus. Lordas Glenarvanas patikėjo, kad 
Airtonas yra doras žmogus, ir jo patariamas nusprendė 
pereiti trisdešimt septintąja lygiagrete visą Australiją. 
Glenarvanas, jo žmona, kapitono Granto vaikai, majo- 
ras, geografas, kapitonas Manglsas, ir keletas jūrininkų 
sudarė nedidelį būrelį ir, Airtono vedami, leidosi į ke- 
lionę, o tuo tarpu „Dunkanas“, kapitono padėjėjo Tomo 

Ostino vadovaujamas, išplaukė į Melburną, kur turėjo 
laukti tolimesnių Glenarvano įsakymų. 

Taigi tūkstantis aštuoni šimtai penkiasdešimt ketvir- 
tų metų gruodžio dvidešimt trečią dieną būrys iškeliavo 
į rytinį Australijos pakraštį. 

Reikia jums pasakyti, kad Airtonas buvo išdavikas. 
Kadaise jis iš tikrųjų tarnavo „Britanijos“ bocmanu, bet 
susikivirčijo su kapitonu ir bandė sukurstyti ekipažą pa- 
kelti maištą, norėdamas tokiu būdu užgrobti laivą. Už 
tai kapitonas Grantas tūkstantis aštuoni šimtai penkias- 
dešimt antrų metų balandžio aštuntą dieną išlaipino jį 
vakarinėje Australijos pakrantėje — tai buvo visiškai 
teisinga bausmė. 

Vadinasi, tas niekšas apie „Britanijos“ žuvimą nebu- 
vo net girdėjęs, apie tai jis sužinojo tiktai iš Glenarva- 
no. Mat, išlaipintas į krantą, Airtonas, pasivadinęs Benu 
Džoisų, subūrė gaują pabėgusių katorgininkų ir tapo jos 
vadu, o dabar jis akiplėšiškai tvirtino, kad laivas sudu- 
žęs rytinėje pakrantėje. Jis tyčia nukreipė lordą Glenar- 
vaną klaidingu keliu, tikėdamasis, kad per tą laiką, ko! 
šis keliaus, jam pavyks pagrobti jachtą, paversti ją -pi- 
ratų laivu ir tapti jūrų pabaisa. 

Nepažįstamasis patylėjo, paskui virpančiu balsu ėmė 
pasakoti toliau: 2 

— Būrys iškeliavo, ketindamas pereiti visą Australi- 
jos žemyną. Nėra ko stebėtis, kad jo laukė nesėkmės: 
juk gauja plėšikų, kuriai vadovavo Airtonas, arba Be- 
nas Džoisas,— vadinkite jį kaip norite,— ėjo tai ekspe- 
dicijos priešakyje, tai iš paskos, ruošdamasi įvykdyti 
savo vado sumanymą. 

Tuo tarpu „„Dunkanas“ stovėjo Melburno uoste, kur 
jis buvo taisomas. Airtonas įtikino lordą Glenarvaną, kad 
reikia įsakyti „„Dunkanui“ plaukti iš Melburno į rytinę 
pakrantę, — ten plėšikai jachtą būtų lengvai pagrobę. Ne- 
toli jūros kranto Airtonas įvedė ekspediciją į neperei- 
namus miškų tankumynus, kur keleiviai kentė baisų var- 
gą, paskui įkalbėjo Glenarvaną parašyti jachtos kapitono 
buvo įsakoma ekipažui nedelsiant atvesti „Dunkaną“ į 
rytinę pakrantę, į Tufoldo įlanką, iki kurios nuo būrio 

Mlovyklos buvo keletas dienų kelio. Ten Airtono turėjo 
laukti jo gauja. 

Išdavikui jau būtų buvęs įteiktas įsakymas, parašy- 
lus kapitono padėjėjo vardu, bet tuomet netikėtai buvo 
nusekta jo klasta, ir jam beliko tik bėgti. Tačiau Airto- 
nas žinojo, kad su tuo laišku paimtų jachtą į savo ran- 
kas, todėl pasistengė žūt būt jį gauti. Tai jam pavyko, 
Ir po dviejų dienų Airtonas jau buvo Melburne. 

Ligi šiol nusikaltėliui sekėsi, ir jis tikėjosi, kad taip 
bus ir toliau: jis nusiųs ,,„Dunkaną“ į Tufoldo įlanką, plė- 
šikų gauja išžudys ekipažą ir užgrobs laivą, o tada jis, 
Benas Džoisas, viešpataus aplinkinėse jūrose. Bet dievas 
neleido piktadariui įvykdyti kruvinų savo kėslų. 

Atvykęs į Melburną, Airtonas įteikė įsakymą kapi- 
jau pat liepė pakelti inkarą. Bet galima įsivaizduoti, 
kaip nusivylė ir kaip įtūžo Airtonas, antrą kelionės die- 
ną sužinojęs, kad kapitono padėjėjas jachtą veda ne į 
Tufoldo įlanką, o į rytinę Naujosios Zelandijos pakran- 
tę. Airtonas bandė pasipriešinti, bet Ostinas jam paro- 
dė laišką. Iš tiesų, tokia jau laimė, kad prancūzas geo- 
grafas atsitiktinai buvo padaręs klaidą — laivui buvo 
liepta plaukti prie rytinių Naujosios Zelandijos krantų. 

Visi Airtono planai sužlugo! Jis pamėgino maištauti, 
tačiau buvo uždarytas. Taigi jis prieš savo. valią plau- 
kė į Naująją Zelandiją, nežinodamas, kas nutiko jo gau- 
jai, kas nutiko lordo Glenarvano būriui. 

„Dunkanas“ plaukiojo Naujosios Zelandijos pakran- 
tėmis iki kovo trečios dienos. Tą dieną Airtonas išgirdo 
šūvius. Tai „,„Dunkanas“ pyškino iš visų koronadų, ir ne- 
trukus į jachtą sulipo lordas Glenarvanas su savo žmo- 
nėmis. ) 

Štai kas įvyko per tą laiką. 

Po ilgų vargų ir daugybės pavojų lordo Glenarvano 
būrys priėjo rytinį Australijos pakraštį ir pasiekė Tu- 
ftoldo įlanką. Jachtos ten nebuvo! Glenarvanas telegra- 
favo į Melburną ir gavo tokį atsakymą: „Šio mėnesio 
aštuonioliktą dieną „Dunkanas“ išplaukė nežinoma kryp- 
timi.“ 

Glenarvanas nusprendė, kad drąsusis jo akipažas bus 
patekęs į Beno Džoiso rankas, o jachta tapusi piratų laivu. 

Ir vis dėlto Glenarvanas pasiryžo toliau ieškoti ka- 
pitono Granto. Jis buvo drąsus ir kilnus žmogus. Sėdęs 
į pirmą pasitaikiusį prekybinį laivą, jis nuplaukė iki va- 
karinių Naujosios Zelandijos krantų, trisdešimt septin- 
tąja lygiagrete perėjo visą tą salą, bet neužtiko jokių 
kapitono Granto pėdsakų; užtat rytinėje pakrantėje jis, 
didžiai nustebęs, rado ,„Dunkaną“, kuris kapitono padė- 
jojo įsakymu čia jo laukė ištisas penkias savaites! 

Tai atsitiko tūkstantis aštuoni šimtai penkiasdešimt 
penktų metų kovo trečią dieną. Taip Glenarvanas vėl 
pateko į „Dunkaną“, o jame sėdėjo užrakintas Airtonas. 
Jis buvo atvestas pas Glenarvaną, kuris norėjo iš pik- 
tadario iškvosti, ar šis ką nors žino apie kapitono Gran- 
to likimą. Airtonas atsisakė kalbėti. Glenarvanas tą niek- 
šą įspėjo, kad pirmajame uoste jį perduos anglų valdžiai. 
Tačiau Airtonas tylėjo. | 

„Dunkanas“ plaukė toliau, laikydamasis trisdešimt 
septintosios lygiagretės. O tuo tarpu ledi Glenarvan pa- 
siryžo įveikti piktadario užsispyrimą. Pagaliau jai tas 
pavyko, ir Airtonas prižadėjo viską papasakoti Glenar- 
vanui, bet su sąlyga, kad jo neperduos anglų valdžiai, 
o išlaipins jį kurioje nors Ramiojo vandenyno saloje. 
Glenarvanas sutiko, nes buvo viskam pasiryžęs, kad tik- 
tai galėtų ką nors sužinoti apie kapitoną Grantą. 

Tuomet Airtonas apsakė visą savo gyvenimą ir prisi- 
pažino, jog nuo to laiko, kai buvo išlaipintas į Australi- 
jos krantą, apie kapitoną Grantą jis nieko nežinąs. 

Vis dėlto Glenarvanas savo žodį ištesėjo. ,,Dunkanas“ 
plaukė vis tolyn, kol pagaliau pasirodė Taboro sala. Čia 
ir buvo nutarta palikti Airtoną. Ir koks stebuklas: šiame 
žemės sklypelyje, esančiame trisdešimt septintoje lygia- 
gretėje, buvo susiradę sau prieglobstį kapitonas Grantas 
ir du jo jūrininkai. Vietoj jų toje negyvenamoje saloje 
turėjo pasilikti nusikaltėlis. Išlipant jam iš jachtos, Gle- 
narvanas jį palydėjo tokiais žodžiais: 

— Airtonai, jūs būsite atskirtas nuo viso pasaulio, 
nuo žmonių. Jums nepavyks pabėgti iš salelės, kur mes 
jus paliekame. Jūs čia būsite vienas kaip pirštas, sergi- 

mas visa matančio dievo, kuris skaito slapčiausias žmo- 
nių mintis, ir niekas jumis nesirūpins, kaip mes rūpino- 
mės kapitonu Grantu. Jūs ir nevertas, kad dori žmonės 
jus atmintų, bet jie jūsų neužmirš, Airtonai! Aš žinau 
šią salą, žinau, kur bus galima jus rasti. Mano atmintis 
gera, aš niekada to neužmiršiu! 

Ir „Dunkanas“, pakėlęs inkarą, netrukus dingo iš 
akių. | 

Tai buvo tūkstantis aštuoni šimtai penkiasdešimt 
penktų metų kovo aštuonioliktą dieną. 

Airtonas liko vienas, bet jis buvo aprūpintas visais 
būtinais daiktais: ginklais, įrankiais, maistu. Jis galėjo 
gyventi trobelėje, kurią buvo pasistatęs garbingasis ka- 
pitonas Grantas. Tremtiniui buvo lemta vienui vienam 
stumti savo dienas ir atpirkti padarytus nusikaltimus. 

Ir jis atgailavo, ponai, sąžinė nedavė jam ramybės; 
jis buvo toks nelaimingas! Ir jeigu žmonės kada nors 
atvyks jo paimti, jis pasiryžo į pasaulį grįžti kitoks Žmo- 
gus. Kiek tas atstumtasis prisikentėjo! Kiek daug dirbo, 
tikėdamasis, kad darbas jį pataisys! Kiek daug meldėsi, 
vildamasis, kad malda padės jam atgimti! 

Taip Airtonas gyveno dvejus, trejus metus. Bet jį 
slėgė vienatvė, ir jis nenuleisdavo akių nuo horizonto, 
tikėdamasis išvysti laivą ir pats save klausdamas, ar dar 
ilgai jam skirta vargti, kol išpirks savo kaltę. Jis ken- 
tėjo taip, kaip joks žmogus gal nėra kentėjęs. Juk vie- 
nišas gyvenimas — tikra kankynė tam, kieno sielą dras- 
ko sąžinės kančios! | 

Bet dangus, matyt, dar nepakankamai buvo nubau- 
dęs tą nelaimingąjį, nes jis pastebėjo, kad pradeda virs- 
ti laukiniu. Jis jautėsi netekęs proto. Sunku pasakyti, 
kada tai atsitiko — ar po dvejų, ar po ketverių metų, 
bet tiktai galų gale tremtinys visai sulaukėjo — tokį jūs 
jį ir radote! 

Nėra reikalo jums kalbėti, ponai, kad Airtonas, Be- 
nas Džoisas ir aš — tas pats asmuo. 

Šios išpažinties galo Sairas Smitas ir jo draugai iš- 
klausė stovėdami. Sunku apsakyti, kaip ta išpažintis juos 
sujaudino! Jie matė tiek nuoširdaus sielvarto, kančios, 
nevilties! 

“Here is my band," said the engineer. 


— Airtonai,— iškilmingai prabilo Sairas Smitas, — jūs 
buvote užkietėjęs nusikaltėlis, bet aš esu tikras, kad vieš- 
pats dievas jums atleido visas nuodėmes! Todėl jis ir 
grąžino jus į žmonių tarpą. Jums dovanota, Airtonai! 
O dabar sakykite, ar norite būti mūsų draugu? 

Airtonas atsitraukė atgal. 

— Paspauskime vienas kitam ranką,— tarė inžinierius. 

Airtonas puolė prie Sairo Smito, stipriai paspaudė jam 
ranką, ir stambios ašaros pabiro iš jo akių. 

— Ar dabar sutinkate gyventi drauge su mumisį— 
paklausė Sairas Smitas. 

— Misteri Smitai, — atsakė Airtonas,— geriau man tru- 
putį dar pabūti vienam aptvare. 

— Jūsų valia, Airtonai, — sutiko Sairas Smitas. 

Airtonas jau norėjo išeiti, bet inžinierius jį sustabdė. 

— Palaukit, mano bičiuli — tarė jis— Juk jūs keti- 
note gyventi vienas, tai kam metėte į jūrą raštelį, ku- 
ris mums ir padėjo jus surasti 

— Kokį raštelį?— nustebo Airtonas, matyt, nežinoda- 
mas, apie ką kalbama. 

— Aš turiu galvoje į butelį įdėtą raštelį: mes jį ra- 
dome jūroje, jame buvo tiksliai nurodytos Taboro sa- 
los koordinatės. 

Airtonas perbraukė ranka sau per kaktą ir pagalvo- 
jęs atsakė: . 

— Aš niekados tokio raštelio nerašiau ir butelio į jū- 
Ią nemečiau. | 

— Niekados?— paklausė Penkrofas. 

— Niekados! 

Ir Airtonas nusilenkęs išėjo. 


Aštuonioliktas skyrius 


Pašnekesys.— Sairas Smitas ir Gedeonas Spiletas.— Inžinieriaus suma- 

nymas.— Elektrinis telegrafas.— Laidai.— Baterija.— Abėcėlė.— Vasa- 

ra.— Kolonijos klestėjimas.— Fotografavimas.— Tariamas sniegas.— Dve- 
ji metai Linkolno saloje. 


— Vargšas Airtonas! — tarė Herbertas, sugrįžęs į kam- 
barį po nesėkmingo bandymo pasivyti Airtoną, kuris nu- 
sileido virve ir dingo tamsoje, 

— Jis sugrįš, — pasakė Sairas Smitas. 

— Tai bent gražiausia, misteri Sairai! - sušuko Penk- 
rolas.— Ką gi tai reiškia? Kaip čia dabar? Išeina, kad 
butelį su rašteliu įmetė ne Airtonasį Tai kas gi? 

Toks klausimas kilo savaime. 

— Raštelį tikriausiai įmetė Airtonas,— tarė Nabas,— 
tiktai tuo metu jis nieko nebenutuokė. 

— Taip, — sutiko Herbertas,— jis neišmanė, ką darąs. 

— Kitaip viso to ir negalima paaiškinti, mano bičiu- 
liai, — tučtuojau pritarė Sairas Smitas.— Dabar taip pat 
suprantama, iš kur Airtonas žinojo tikslias Taboro salos 
koordinates, — jis buvo jas sužinojęs anksčiau, prieš iš- 
laipinamas į salą. 

— Išeina, kad raštelį jis parašė, kol dar nebuvo pa- 
mišęs,— tarė Penkrofas,— vadinasi, butelį į jūrą įmetė 
prieš kokius septynerius ar aštuonerius metus. Tai ko- 
dėl gi raštelis taip gerai išsilaikęs? 

— Tai tik įrodo, — atsakė Sairas Smitas,— kad Airto- 
nas išprotėjo ne taip seniai, kaip jis pats mano. 

— Matyt, taip ir yra,— sutiko Penkrofas,— kitaip čia 
nieko nesuprasi. 

— Jūsų teisybė,— patvirtino inžinierius, nebenorėda- 
mas apie tai kalbėti. 

— O kaip jūs manote, ar Airtonas mums papasakojo 
visą tiesą? — teiravosi jūrininkas. 

— Suprantama,— atsakė žurnalistas.— Visa tai — gry- 
na tiesa. Aš puikiai atsimenu, kad laikraščiuose buvo ra- 
šoma, kaip lordas Glenarvanas išvyko į gelbėjimo eks- 
pediciją ir kaip ji sėkmingai baigėsi. 

— Airtonas mums papasakojo tiesą, tuo nėra ko abe- 
joti, Penkrofai,— pridūrė Sairas Smitas, — ir labai žiaurią 
tiesą. Prisipažindami savo kaltes, žmonės visuomet sako 
tiesą! 

Rytojaus dieną, gruodžio 21-ąją, kolonistai apėjo kran- 
tą, paskui užkopė ant plynaukštės, bet Airtono niekur ne- 
rado. Jis naktį buvo išėjęs į aptvarą, ir kolonistai nu- 
tarė jo netrukdyti. Jie tikėjosi, kad laikas padarys tai, 
ko nepadarė draugiška jų užuojauta. 

Herbertas, Penkrofas ir Nabas ėmėsi kasdieninių savo 
darbų. O Sairas Smitas ir žurnalistas susitiko dirbtuvėje, 
Galerijose. 

— Klausykite, mielas Sairai, — užvedė kalbą Gedeonas 
Spiletas,— jūsų vakarykštis aiškinimas manęs anaiptol 
neįtikino. Negalimas daiktas, kad Airtonas būtų užmir- 
šęs raštelį, jeigu pats būtų jį parašęs ir su buteliu įme- 
tes į jūrą. 

— Vadinasi, brangusis Spiletai, butelį įmetė ne jis. 

— Tai jūs manote... j 

— Nieko aš nemanau, nieko nežinau,— atšovė Sairas 
Smitas, nutraukdamas žurnalistą — Aš tik priskiriu šitą 
įvykį prie visų tų mįslių, kurių iki šiol negaliu išaiškinti. 

— Taip, jūsų teisybė, Sairai, visa tai nesuprantama, — 
sutiko Gedeonas Spiletas.— Ir tai, kaip jūs išsigelbėjote, 
ir toji dėžė, išmesta į krantą, ir Topo elgesys, ir pagaliau 
tas butelis... Bet ar kada nors įspėsime visas tas mįsles? 

— Įspėsime! — daug negalvodamas, atsakė inžinie- 
rius.— Visą salą išnaršysiu, bet tą paslaptį išaiškinsiu. 

— Gal mums padės koks atsitiktinumas? 

— Atsitiktinumas! Ką jūs, Spiletai! Netikiu aš atsi- 
tiktinumu, lygiai kaip netikiu visokiomis paslaptingomis 
jėgomis. Nėra pasaulyje padarinių be priežasčių, ir aš 
surasiu visų tų neišaiškinamų reiškinių priežastį. O kol 
kas dirbsime ir stebėsime. 

Atėjo sausis. Prasidėjo nauji 1867 metai. Kaip visuo- 
met vasarą, kolonistai turėjo daug darbo. Kartą Herber- 
tas ir Gedeonas Spiletas apsilankė aptvare ir įsitikino, 
kad Airtonas gyvena jam pastatytame namelyje. Jis rū- 
pestingai prižiūrėjo didžiulę gyvulių bandą, ir kolonis- 
tams dabar nebereikėjo vykti į aptvarą kas dvi ar trys 
dienos. Tačiau, nenorėdami ilgesniam laikui palikti Air- 
tono vieno, jie savo naująjį draugą lankė gana dažnai. 

Be to, kaip tik toji salos dalis inžinieriui ir Gedeonui 
Spiletui kėlė šiokių tokių įtarimų, todėl reikėjo ją ste- 
bėti, o jeigu ten kas nors atsitiktų, Airtonas visas nau- 
jienas būtinai praneštų Granitinių rūmų gyventojams. 

O jeigu jam staiga prireiks ką nors skubiai pranešti 
inžinieriui? Juk tenai, jau nekalbant apie visas Linkolno 
salos paslaptis, gali pasitaikyti nemaža visokių įvykių, 

kai kolonistams reikės greitai veikti: gali pasirodyti lai- 
vas, gali jis prie kranto sudužti, gali į salą išsikelti pi- 
ratai ir taip toliau. 

Todėl Sairas Smitas nutarė tarp aptvaro ir Graniti- 
nių rūmų nustatyti tiesioginį ryšį. 

Sausio 10 dieną apie savo sumanymą jis papasakojo 
draugams. 

— O ką jūs manote padaryti, misteri Sairai;— pa- 
klausė Penkrofas.— Ar tik ne telegrafą įvesti? 

— Įspėjote,— atsakė inžinierius. 

— Elektrinįi?— šūktelėjo Herbertas. 

— Elektrinį, — patvirtino Sairas Smitas.— Mes turime 
visa, kas reikalinga baterijoms, sunkiau bus tik pasiga- 
minti geležinės vielos, bet manau, kad ir tai pavyks, pa- 
sidarius lentą vielai traukti. 

— Na žinote, — pareiškė jūrininkas,— aš nenustebsiu, 
jeigu vieną.gražią- dieną mes- pradėsime važinėti po salą 
traukiniu! 

Taigi kolonistai ėmėsi darbo, pradėdami nuo to, kas 
buvo užvis sunkiausia, būtent nuo vielos gamybos, nes 
jie suprato, kad jeigu čia juos ištiks nesėkmė, tai never- 
ta bus dirbti baterijas ir visa kita. 

Kaip žinoma, Linkolno salos geležis pasižymėjo pui- 
kia kokybe, todėl iš jos lengvai buvo galima pagaminti 
vielą. Sairas Smitas pirmiausia ėmėsi dirbti prietaisą vie- 
lai traukti — plieninę lentą su kūgio formos ir įvairaus 
dydžio skylėmis: pro jas nuosekliai traukiama viela, kol 
ištempiama iki reikiamo storumo. Kuo kiečiausiai tą len- 
tą užgrūdinęs, inžinierius ją įtvirtino ant stovo, įkasto 
į Žemę per kelis žingsnius nuo didžiojo krioklio, kurio 
varomąja jėga jis nutarė dar kartą pasinaudoti. 

Ten pat stovėjo vėlykla, tuo tarpu neturėjusi jokio 
darbo. Su jos velenu, varomu vandens, buvo galima vy- 
niojant tempti vielą. 

Darbas buvo sudėtingas ir keblus. Kolonistai ėmė ii- 
gus, plonus geležies virbalus, vieną jų galą dilde nusmai- 
lindavo ir kišdavo į pačią didžiąją plieninės lentos skylę, 
o besisukantis vėlyklos velenas juos traukdavo. Iš kiek- 
vieno tokio virbalo buvo privyniojama apie dvidešimt 
penkias ar trisdešimt pėdų storos vielos, kurią paskui ko- 

lonistai nuvyniodavo nuo veleno ir vėl leisdavo pro ma- 
žesnes skyles. Pagaliau buvo ištempta daugybė vielos 
gabalų, turinčių nuo keturiasdešimties iki penkiasdešim- 
ties pėdų ilgio; juos sujungus, buvo gautas penkių my- 
lių ilgio laidas — kaip tik toks atstumas skyrė aptvarą nuo 
Granitinių rūmų. | 

Visas tas darbas buvo baigtas per kelias dienas. Sai- 
ras Smitas, įtaisęs lentą vielai traukti, paliko prie jos 
darbuotis savo draugus, o pats ėmė dirbti bateriją. 

Jis ketino padaryti pastoviosios srovės bateriją. Kaip 
žinoma, šiuolaikinių baterijų elementai susideda iš dirb- 
tinio grafito, cinko ir vario. Vario inžinierius neturėjo, — 
nors jis atsidėjęs ieškojo, bet Linkolno saloje to metalo 
niekur neužtiko, todėl reikėjo apsieiti be jo. Dirbtinis 
grafitas gaunamas dujų fabrikuose, kai iš akmens ang- 
lies retortose išsiskiria visas vandenilis. Kolonistai būtų 
galėję tokio grafito pasigaminti, tačiau tam reikalui būtų 
reikėję įrengti specialius prietaisus, o tai buvo per sun- 
kus uždavinys. 

Užtat cinko jie turėjo. Kaip skaitytojai atsimena, prie 
Radinio kyšulio rastoje dėžėje buvo įdėta antra dėžė, 
cinkinė, o tam cinkui geresnio panaudojimo nebuvo ga- 
lima nė sugalvoti. 

„Taigi Sairas Smitas, rimtai apsvarstęs, nutarė pada- 
ryti paprasčiausią bateriją, kokią 1820 metais išrado Be- 
kerelis, nes tokiai baterijai reikalingas tiktai cinkas. O 
kitų medžiagų — azoto rūgšties ir potašo — inžinierius tu- 
rėjo kiek nori. 

Papasakosime, kaip buvo įtaisyta toji baterija, veikusi 
dėl azoto rūgšties ir potašo reakcijos. 

Inžinierius padarė keletą stiklainių ir pripylė azoto 
rūgšties. Paskui kiekvieną stiklainį gerai užkimšo, vidury 
kamščio išpjovė skylutę ir įstatė stiklinį vamzdelį, ku- 
rio apatinis galas buvo užkištas moliniu kamščiu ir apvy- 
niotas skudurėliu. Įleidęs tą vamzdelio galą į rūgštį, pro 
viršutinę angą į vamzdelį jis pripylė iš augalų pelenų 
pagaminto potašo tirpalo, ir taip potašas, prasisunkęs 
pro molinį kamštį, reagavo su azoto rūgštimi. 

Paskui Sairas Smitas paėmė dvi cinko plokšteles, vieną 
įmerkė į azoto rūgštį, o kitą — į potašo tirpalą. Ir tuojau 

atsirado elektros srovė, kuri nuo neigiamo poliaus — nuo 
plokštelės, įmerktos į azoto rūgštį — vielute ėjo į teigia- 
mą polių —į plokštelę, įmerktą į potašo tirpalą. Dabar 
tik reikėjo sujungti visus tuos stiklainius, ir buvo gau- 
ta ištisa baterija, galinti tiekti srovę elektriniam tele- 
grafui. 

Tas gudrus ir paprastas išradimas padėjo Sairui Smi- 
tui nutiesti telegrafą tarp Granitinių rūmų ir aptvaro. 

Vasario 6 dieną kolonistai palei visą kelią, einantį 
į aptvarą, pradėjo statyti stulpus su stikliniais izoliato- 
riais ir tiesti laidą. Po kelių dienų viskas buvo baigta, 
beliko tik paleisti srovę, kuri laidu eina šimtą tūkstančių 
kilometrų per sekundę. Dar pridursime, kad žemė turėjo 
būti tuo laidininkų, kuriuo srovė grįžta į išeities tašką. 

Buvo padarytos dvi baterijos: viena pastatyta Grani- 
tiniuose rūmuose, o kita — aptvare, kad tarp jų būtų 
abipusis telegrafo ryšys. 

Patys aparatai — imtuvas ir siųstuvas — buvo labai 
paprasti. Abiejose stotyse laidas buvo užvyniotas ant 
elektromagneto — minkštos geležies strypelio. Į grandinę 
įjungta srovė ėjo laidu nuo teigiamojo poliaus į elektro- 
magnetą, laikinai jį įmangnetindavo ir per žemę grįžda- 
vo į neigiamąjį polių. Vos tik srovė nutrūkdavo, elekt- 
romMagnetas išsimagnetindavo. Prie elektiromagneto buvo 
pritaisyta minkštos geležies plokštelė; einant srovei, 
elektromagnetas ją pritraukdavo, o srovei nutrūkus, ji 
grįždavo į pradinę padėtį. Sairas Smitas prie tos plokš- 
telės prijungė slankiojančią rodyklę: ji sukosi aplink 
skritulį, ant kurio buvo surašyta visa abėcėlė, ir kiek- 
vieną kartą sustodavo ties reikiama raide. Taip inžinierius 
įtaisė telegrafo ryšį tarp Granitinių rūmų ir aptvaro. 

Viskas buvo galutinai baigta vasario 12-ąją. Tą die- 
ną Sairas Smitas įjungė srovę ir užklausė Airtoną, ar 
aptvare viskas tvarkoj, o po kelių EEA Žų gavo tei- 
giamą atsakymą. | 

Tas išradimas didžiausią malonumą teikė Penkrofui; 
dabar jis kas rytą ir kas vakarą telegrafavo Airtonui, 
o šis jam visada atsakydavo. 

Telegrafas iš karto pasirodė labai naudingas, pirmiau- 
sia dėl to, kad visuomet buvo galima įsitikinti, ar namie 

The engineer sealed them with cork lids. 


Airtonas, o antra, dabar jis nebebuvo toks vienišas, kaip 
anksčiau. Be to, jį kas savaitę aplankydavo Sairas Smi- 
tas, o kartais ir pats Airtonas ateidavo į Granitinius rū- 
mus, kur visada būdavo širdingai priimamas. 


Vasara praslinko, visiems dirbant įprastinius darbus. 
Kolonistų maisto atsargos vis didėjo, daržovių ir grūdų 
jie turėjo pertektinai, o iš Taboro salos parsivežti auga- 
lai puikiai prigijo. Plataus Akiračio plynaukštė kolonis- 
tams teikė didelį džiaugsmą. Jie ketvirtą kartą nuėmė 
gausų kviečių derlių, ir dabar niekam nė į galvą neatė- 
jo patikrinti, ar iš tikrųjų gauta keturi šimtai milijardų 
grūdų. Tiesa, Penkrofas jau buvo užsimojęs suskaityti 
visus grūdus, bet tuojau nuo to atsisakė, nes Sairas Smi- 
tas garbingajam jūrininkui išaiškino, kad jam tektų skai- 
čiuoti apie pusšešto tūkstančio metų, jeigu net pavyktų 
suskaityti po tris šimtus grūdų per minutę arba po de- 
vynis tūkstančius grūdų per valandą. 

Oras buvo kuo gražiausias, dienos labai karštos, bet 
į vakarą kaitra sumažėdavo, papūsdavo gaivus jūros vė- 
jelis, ir Granitinių rūmų gyventojai mėgaudavosi nak- 
ties vėsa. Keletą kartų pro Linkolno salą praūžė trum- 
pos, bet nepaprastai smarkios audros. Audrai, užėjus, 
dangų ilgai raižydavo žaibai, nepaliaujamai trankydavo- 
si perkūnas. | 

Tuo metu mažoji kolonija suklestėjo kaip niekad. 
Dabar kolonistai maitinosi naminiais paukščiais, nes jų 
prisiveisė tiek daug, jog buvo nutarta sparnuočių skai- 
čių sumažinti. Kiaulės atsivedė paršiukų, todėl Nabas ir 
Penkrofas turėjo su jais daug rūpesčio. Gedeonas Spi- 
letas ir Herbertas, žurnalisto priežiūroje tapęs puikiu rai- 
teliu, neretai jodinėdavo onagrais, kurie irgi atvedė prie- 
auglį — du gražučius asiliukus. O kartais jie onagrus pa- 
kinkydavo į vežimėlį ir parsiveždavo į Granitinius rū- 
mus malkų, akmens anglies, įvairių medžiagų, reikalingų 
inžinieriui. 

Kolonistai dažnai vykdavo pasižvalgyti į Tolimųjų 
Vakarų miškus. Baisus karštis jų nebaugino, nes saulės 
spinduliai vos galėjo prasiskverbti pro tankią lapiją, ku- 
ri lyg stogas niūksojo viršum jų galvų. Taip jie apėjo 

visą kairįjį Gailestingumo upės krantą iki pat kelio, jun- 
giančio aptvarą su Krioklio upelio žiotimis. 

Eidami į žygį, tyrinėtojai gerai apsiginkluodavo, ka- 
dangi neretai susidurdavo su nuožmiais šernais, o jie 
paprastai esti gana pavojingi. 

Tą pačią vasarą kolonistai pradėjo karą su jaguarais. 
Gedeonas Spiletas tiesiog dantį ant jų griežė, o Her- 
bertas tų žvėrių irgi nekentė. Abudu buvo puikiai gink- 
luoti ir baisiųjų grobuonių nė kiek nebijojo. Visi žavė- 
josi Herberto drasa ir žurnalisto šaltakraujiškumu. Apie 
dvidešimt gražiausių kailių jau puošė didžiąją Graniti- 
nių rūmų salę, ir jeigu ilgiau būtų pasilaikęs geras oras, 
medžiotojai būtų pasiekę savo tikslą ir išnaikinę saloje 
visus įaguarus. 

Kartais inžinierius eidavo pasižvalgyti po neištirtas 
salos vietas, kur nepaprastai įdėmiai viską apžiūrinėda- 
vo. Matyt, neįžengiamose miškų tankmėse jis ieškojo 
kažkieno pėdsakų, tačiau nė karto nieko įtartino nepa- 
"stebėjo. Tuose žygiuose jį visuomet lydėdavo Topas ir 
Jupas, bet čia jie būdavo ramūs, o tuo. tarpu namie šuo 
dažnai lodamas lakstydavo aplink šulinį, kurį ne taip 
seniai inžinierius nesėkmingai buvo tyrinėjęs. 

Tomis dienomis Gedeonas Spiletas ir jo padėjėjas 
Herbertas pasinaudojo dėžėje rastuoju fotografijos apa- 
ratu, kuris ligi tol gulėjo nevartojamas, ir padarė dau- 
gybę nuotraukų, fotografuodamį vaizdingiausias salos 
vietas. 

Dėžėje buvo rastas ne tik aparatas su stipriu objek- 
tyvu, bet ir visa kita, kas reikalinga fotografui. Jie tu- 
Tėjo kolodijaus plokštelėms aptraukti, sidabro nitrato, 
darančio plokšteles jautrias šviesai, hiposulfito, vartoja- 
mo tfiksažui, amonio chlorido, į kurio tirpalą dedamas 
popierius pozityvams, natrio acetato ir aukso chlorido, 
kurio tas popierius primirkomas. Buvo jau ir chlore pri- 
mirkyto popieriaus; prieš dedant jį ant negatyvo, rei- 
kėjo tiktai kelias minutes palaikyti sidabro nitrato tir- 
pale. | 

Netrukus žurnalistas ir jo padėjėjas išmoko gerai fo- 
tograiuoti, ir jiems išėjo gražios vaizdinės nuotraukos — 
nuo Plataus Akiračio plynaukštės nufotografuota sa- 

los panorama su Franklino kalnu horizonte, aukštų uolų 
vaizdingai apsuptos Gailestingumo upės žiotys, pamiškė 
ir prie kalno atšakų prisišliejęs aptvaras, keistai išrai- 
žytas Nago kyšulys ir Radinio kyšulys. 

Fotografai neužmiršo nutraukti ir visų salos gyven- 
tojų. | | 

— Mūsų daugėja, — juokavo Penkrofas. 

Jūrininkas tiesiog džiūgavo, išvydęs savo portretą, 
kuris drauge su kitomis nuotraukomis puošė Granitinių 
rūmų sienas; jis su pasitenkinimu ilgai žiūrinėdavo tą 
parodą, tarsi čia būtų buvusi ištaigingos Brodvėjaus par- 
duotuvės vitrina. 

Atvirai kalbant, geriausiai pavyko dėdulės Jupo nuo- 
trauka. Fotografui jis pozavo baisiai rimta mina ir išėjo 
kaip gyvas. 

— Rodos, ims ir Šišdės šaipytis, — juokėsi jūrininkas. 

Jupas buvo aikštingo būdo, ir jeigu portretas jam 
būtų nepatikęs, jis tikrai būtų įširdęs; tačiau nuotrauka 
buvo tokia graži, jog jis savo atvaizdą stebėjo net su- 
sigraudinęs ir labai savimi patenkintas. 

Kovo mėnesį oras kiek atvėso. Kartais palydavo, bet 
šiaipjau dar tebebuvo gana šilta. Tais metais kovas, ati- 
tinkantis šiaurinių platumų rugsėjį, buvo lietingesnis ir 
šaltesnis, nekaip tikėtasi. Gal tai pranašavo ankstyvą ir 
šaltą žiemą. 

Vieną rytą, kovo 21-ąją, visiems net pasirodė, kad iš- 
krito pirmasis sniegas. Tą rytą Herbertas, anksti atsikė- 
lęs, priėjo prie lango ir staiga sušuko: 

— Žiūrėkite, visa Išsigelbėjimo salelė apsnigta! 

— Dar per anksti snigti — pasakė žurnalistas, pasižiū- 
rėjęs pro langą. 

Prie jų pribėgo kiti draugai, ir visi įsitikino, kad ne 
tiktai salelę, bet ir visą krantą prie Granitinių rūmų den- 
gia balta lygi skraistė. 

— Tikrų tikriausias sniegas! — pareiškė Penkrofas. 

— Arba kas nors panašaus, — atsiliepė Nabas. 


— Bet juk termometras rodo penkiasdešimt aštuonis 
laipsnius (--14*C),— nustebo Gedeonas Spiletas. 

Sairas Smitas tylėdamas žiūrėjo į tą baltąją dangą, 
tiesiog nežinodamas, kuo paaiškinti, kad pasnigo tokiu 
metų laiku, esant tokiam šiltam orui. 

— Velniai rautų! — šūktelėjo Penkrofas.— Visi mūsų. 
sodiniai iššals! 

Jūrininkas jau norėjo leistis žemyn, bet jį aplenkė 
nenuorama Jupas. 

Tačiau orangutangas dar nespėjo pasiekti žemės, o 
storas sniego sluoksnis pakilo aukštyn ir išsklido ore 
kaip begalinė daugybė plaštakių, kurios vieną akimir- 
ką net užstojo saulę. 

— Paukščiai! — sušuko Herbertas. 

Tai iš tikrųjų buvo pulkai jūros paukščių skaisčiai 
baltomis plunksnomis. Šimtai tūkstančių tų sparnuočių 
buvo nutūpę į salelę ir į krantą, o dabar iškilo į padan- 
gę ir pranyko tolumoje, bežiūrint nustebusiems kolonis- 
tams, kurie lyg scenoje išvydo, kaip žiema netikėtai pa- 
sikeitė vasara. Deja, viskas įvyko taip staigiai, jog Ge- 
deonas Spiletas ir Herbertas nesuskubo nušauti nė vieno 
paukščio, todėl ir nesužinojo, kokios veislės buvo tie 
sparnuočiai ir kaip jie vadinasi. 

Po kelių dienų, kovo 26-ąją, suėjo dveji metai, kai 
katastrofos ištikti aeronautai pateko į Linkolno salą! 

Devynioliktas skyrius 


Tėvynės prisiminimas.— Viltys.— Pakrantės tyrinėjimo planai — Nutar- 

ta išplaukti balandžio 16 dieną.— Gyvatės pusiasalio reginys iš jūros.— 

Bazaltinės uolos vakariniame kranie— Audra.— Artėja naktis — Dar 
viena mįslė. 


Praėjo ištisi dveji metai! Dvejus metus kolonistai gy- 
veno toli nuo žmonių! Jie nežinojo, kas dedasi civilizuo- 
tame pasaulyje, ir, patekę į vienišą salą vidur vandeny- 
no, buvo atsidūrę tarsi mažyčiame Saulės sistemos aste- 
roide. 

Kas dabar darosi jų tėvynėje? Juos be paliovos per- 
sekiojo mintis apie gimtąją šalį, kurią jie buvo palikę 
draskomą pilietinio karo,— gal dėl pietiečių maišto ir 

dabar ten dar liejasi kraujas! Ši mintis jiems nedavė 
ramybės, ir jie dažnai kalbėdavosi apie savo tėvynę, ta- 
čiau niekados neabejodami, kad teisingas šiauriečių Žžy- 
gis baigsis pergale Jungtinių Valstijų garbei. 

Per tuos dvejus metus pro salą nepraplaukė nė vie- 
nas laivas, horizonte nepasirodė nė viena burė. Matyt, 
Linkolno sala buvo nuošaly nuo jūros kelių, niekam ne- 
žinoma, dėl to nepažymėta net žemėlapiuose. Antraip 
gėlo vandens šaltiniai, be abejo, būtų čia traukę laivus, 
nors salos pakrantėse ir nebuvo patogaus užutekio. 

Aplink tyvuliuojanti bekraštė jūra visuomet buvo tuš- 
čia, ir kolonistai žinojo, kad sugrįžti į tėvynę jiems nie- 
kas nepadės, kad reikia pasikliauti tiktai savimi. Ir vis 
dėlto jie turėjo vieną galimybę išsigelbėti. Kartą balan- 
džio pradžioje kolonistai apie ją šnekėjosi, susirinkę Gra- 
nitinių rūmų salėje. 

Tąsyk išėjo kalba apie Ameriką, apie gimtąją šalį, 
kurią išvysti jie beveik nebesitikėjo. 

— Iš tiesų, mes turime tik vieną galimybę ištrūkti 
iš Linkolno salos,— pasakė Gedeonas Spiletas:— reikia 
pasistatyti laivą, kuriuo būtų galima nuplaukti jūra ke- 
lis šimtus mylių. Jei mums pavyko pasistatyti botą, tai 
pasistatysime ir didelį laivą. | 

— Ir nuplauksime iki Tuamotu salų, kaip nuplaukė- 
me iki Taboro salos, — pridūrė Herbertas. 

— Aš nieko prieš, — atsakė Penkrofas, kuris visais jū- 
reivystės klausimais tardavo lemiamą žodį — aš nieko 
prieš, nors vienas dalykas — nuplaukti didelį atstumą, 
o kitas dalykas — nuplaukti mūžą atstumą! Kai plaukėme 
į Taboro salą, vėjas blaškė mūsų botą kaip skiedrą, ta- 
čiau mes žinojome, kad krantas netoli, o tūkstantis du 
šimtai mylių — ilgas kelias: juk iki artimiausios žemės 
bus ne Mažiau kaip tiek! 

— Argi jūs, Penkrofai, nesiryšite plaukti; — paklausė 
žurnalistas. | | 

— Aš viskam pasiryžęs, misteri Spiletai,— atsakė jū- 
rininkas,— patys žinote, kad man nebaisūs jokie pavojai! 

— Nepamiršk, Penkrofai, kad prie mūsų prisidėjo dar 
vienas jūrininkas, — priminė Nabas. 

— Kas?— nustebo Penkrofas. 

— Airtonas. | 

—— Tai tiesa, — patvirtino Herbertas. 

— Jeigu tik jis panorės su mumis keliauti! — tarė 
Penkrotfas. 

— Ką jūs sakote, Penkrofai! — sušuko žurnalistas — 
Gal jūs manote, kad Airtonas būtų atsisakęs išvykti, jei- 
gu Glenarvano jachta būtų atplaukusi į Taboro salą to- 
mis dienomis, kai jis joje gyveno? 

— Jūs užmirštate, mano bičiuliai, — tarė Sairas Smi- 
las, — kad Airtonas buvo išėjęs iš proto tik paskutiniai- 
siais metais. Bet svarbu ne tas. Reikia nuspręsti, ar ga- 
lima tikėtis, kad škotų laivas grįš Airtono paimti. Juk 
(alenarvanas žadėjo sugrįžti į Taboro salą, kai jam at- 
rodys, jog Airtonas jau išpirko savo kaltę, ir aš esu tik- 
ras, kad jis savo žodį ištesės. | 

— Be abejo, — pritarė žurnalistas, — ir jis atvyks grei- 
tai, nes jau dvylika metų, kai Airtonas ištremtas! 

— Ir aš sutinku su jumis,— tarė Penkrofas,— lordas 
Glenarvanas sugrįš, ir ilgai jo laukti nereikės. Bet kur, 
jūsų manymu, atplauks jo jachta? Žinoma, į Taboro, o ne 
į Linkolno salą. 

— Tikra teisybė,— įsiterpė į kalbą Herbertas, — juo 
labiau kad Linkolno sala net žemėlapyje nepažymėta. 

— Todėl, mano bičiuliai, — tęsė inžinierius, — tam, kas 
atplauks į Taboro salą, reikia kaip nors pranešti, jog 
Airtonas ir mes patys esame Linkolno saloje. 

— Kas tiesa, tai tiesa, — tarė žurnalistas.— Man rodos, 
geriausia parašyti raštelį, jame nurodyti tikslias mūsų 
salos koordinates ir palikti jį trobelėje, kur gyveno ka- 
pitonas Grantas, o paskui Airtonas, ir tą raštelį padėti 
taip, kad jis iš karto kristų į akis Glenarvanui arba jo 
draugams. 

— Kaip gaila,— sušuko jūrininkas — kad mes nesusi- 
pratome to padaryti, kai buvome Taboro saloje! 

— Mums tai nė į galvą neatėjo! — tarė Herbertas.— 
Juk mes nežinojome Airtono praeities, nežinojome, kad 
turi kas nors atvykti jo paimti. Viskas paaiškėjo tik ru- 
denį, bet tuomet dėl blogo oro grįžti į Taboro salą jau 
negalėjome. 

— Taip, — patvirtino Sairas Smitas, — tuomet buvo jau 
vėlu, ir dabar reikės laukti pavasario. 

— O jeigu škotų jachta atplauks kaip tik dabar?— 
paklausė Penkrofas. 

— Vargu — atsakė inžinierius —žiemą Glenarvanas 
nesileis į tokią tolimą kelionę. Bet gali būti, kad per tuos 
penkis mėnesius, kai Airtonas čia gyvena, Glenarvanas 
jau lankėsi Taboro saloje, o jeigu ne, tai dar ilgai reikės 
jo laukti, ir mes nepavėluosime; spalio mėnesį, kai nu- 
sistovės gražus oras, nuplauksime į Taboro salą ir pa- 
liksime ten raštelį. | 

— Būtų labai gaila,— tarė Nabas,— jei „„Dunkanas“ 
jau būtų buvęs šiose jūrose. 

— Tikiuosi, kad dar nebuvo, — atsakė Sairas Smitas — 
apvaizda neatims iš mūsų tos galimybės sugrįžti į tėvynę! 

— Šiaip ar taip,— tarė žurnalistas,— jeigu jachta ir 
buvo atplaukusi į Taboro salą, mes tai pamatysime tenai 
nuvykę, o tuomet vietoje ir nuspręsime, ką daryti. 

— Visiškai teisingai — atsakė inžinierius.— Taigi, ma- 
no mieli, kantriai lauksime ir tikėsimės, kad pavyks jach- 
ta grįžti į gimtuosius krantus, o jeigu mūsų viltys pasi- 
zodys tuščios, tada pagalvosime, kaip toliau tvarkytis. 

— Bet, žinoma,— pridūrė Penkrofas,— Linkolno salą 
mes paliksime ne todėl, kad mums čia būtų bloga! 

— Suprantama, Penkrofai,— atsiliepė inžinierius, — pa- 
liksime todėl, kad čia mes esame atskirti nuo viso to, 
kas žmogui brangu, — nuo šeimos, nuo draugų ir nuo tė- 
vynės! 

Taip nutarę, kolonistai daugiau nekalbėjo nei apie 
didelio laivo statybą, nei apie tolimą kelionę į šiaurę, 
į Tuamotu salas, arba į vakarus, į Naująją Zelandiją, bet 
ėmėsi kasdieninių savo darbų, ruošdamiesi praleisti tre- 
čią žiemą Granitiniuose rūmuose. 

Tiesa, kol dar neprasidėjo darganotos dienos, kolo- 
nistai nutarė apiplaukti botu aplink salą. Jie dar nebu- 
vo kaip reikiant ištyrę visos pakrantės ir teturėjo labai 
miglotą supratimą apie šiaurinę ir vakarinę jos dalį tarp 
Krioklio upelio žiočių ir Žandikaulio kyšulio, taip pat 
apie siaurą įlanką, panašią į pražiotus ryklio nasrus. 

Tai buvo Penkrofo sumanymas, bet Sairas Smitas, no- 
rėdamas apžiūrėti savo valdas, mielai jam pritarė. 

Oras tuo tarpų buvo nepastovus, tačiau barometras 
smarkiai nesvyravo, todėl kolonistai tikėjosi, kad atmo- 
slerinės sąlygos kelionei bus palankios. Balandžio pra- 
(lžioje barometro rodyklė buvo nukritusi, ir penkias še- 
šias dienas pūtė stiprus vakarų vėjas, bet paskui įi ėmė 
kilti į „giedrą“ ir sustojo ties 29,9 colio (759,45 mm); kolo- 
nistai nutarė, kad atėjo laikas keliauti. 

Išplaukti buvo numatyta balandžio 16 dieną, ir ,„Bo- 
nadventūras“, stovėjęs Baliono uoste, buvo paruoštas il- 
gesnei kelionei, nes keleiviai galėjo kur nors užtrukti. 

Sairas Smitas apie tą ekspediciją pranešė Airtonui ir 
pasiūlė jam kartu keliauti, bet Airtonas atsisakė. Tuo- 
met buvo susitarta, kad iki to laiko, kol sugrįš kolonis- 
tai, jis gyvens Granitiniuose rūmuose. Drauge su juo 
turėjo pasilikti ir dėdulė Jupas, kuris sutiko nė kiek ne- 
prieštaraudamas. 

Balandžio 16 dienos rytą kolonistai, pasiėmę ir Topą, 
leidosi į kelionę. Pūtė smarkus pietvakarių vėjas, tad 
„Bonadventūras“, išėjęs iš Baliono uosto, laviravo, plauk- 
damas Roplio kyšulio link. Aplink salą buvo devynias- 
dešimt mylių, o pietinė -kranto dalis nuo uosto iki ky- 
šulio turėjo dvidešimt mylių ilgio. Visas tas dvidešimt 
mylių kolonistai plaukė prieš vėją. 

Praslinko beveik visa diena, kol botas pasiekė ky- 
šulį, nes išplaukus po dviejų valandų pasibaigė atoslūgis, 
ir „Bonadventūras“ ištisas šešias valandas turėjo grum- 
tis su potvyniu. Tik sutemus jis aplenkė kyšulį. 

Penkrofas, surišęs burėms du rifus, pasiūlė inžinie- 
riui nedideliu greičiu plaukti toliau. Bet Sairas Smitas 
buvo linkęs išmesti inkarą per kelis kabeltovus nuo sa- 
los, o dieną apžiūrėti krantą. Buvo sutarta plaukti tiktai 
dieną, kad būtų galima geriau ištirti pakrantę, o sute- 
mus išmesti inkarą arčiau žemės. 

Taigi botas visą naktį išstovėjo su nuleistu inkaru 
prie kyšulio; vėjas nurimo, užslinko rūkas, buvo labai 
tylu. Visi keleiviai, išskyrus Penkrofą, sumigo, nors ir 
ne taip kietai, kaip namie. 

Balandžio 17 dieną, vos tik saulei patekėjus, Penk- 
rofas pakėlė inkarą ir ėmė plaukti kairiuoju halsu pil- 
nu bagštagu, laikydamas botą arti vakarinio kranto. 

Kolonistams jau buvo pažįstamas vaizdingas krantas, 
apaugęs mišku, palei kurį jie kadaise ėjo pėsti, tačiau 
keleiviai žavėjosi gamtovaizdžiu ir šį kartą. Norėdami 
geriau viską apžiūrėti, plaukė kiek galima arčiau salos, 
atsargiai aplenkdami bangų nešamus medžių kamienus. 
Keletą kartų buvo net išmetę inkarą, ir Gedeonas Spi- 
letas fotografavo gražius vaizdus. 

Apie vidudienį ,„Bonadventūras“ pasiekė Krioklio upe- 
lio žiotis. Palei dešinįjį upelio krantą tęsėsi netankus 
miškas, o toliau, už trejeto mylių, dunksojo tik retos gi- 
raitės, išsimėčiusios tarp vakarinių skurdaus kalnagūb- 
rio atšakų, einančių žemyn iki pat jūros. 

Koks skirtumas tarp pietinės ir šiaurinės kranto da- 
lies! Vienoje pusėje — skaisti miškų žaluma, kitoje — 
nykios, plikos uolos! Šiaurinį krantą buvo galima pava- 
dinti „geležiniu krantu“, — taip kai kuriuose kraštuose 
vadinamos tokios vietos. Susigrūdusios uolos tarsi rodė, 
kad vienoje geologinių epochų čia staigiai susikristali- 
zavo verdanti lava. Kolonistai būtų pasibaisėję, jeigu 
po katastrofos likimas juos čia būtų nubloškęs ir jie 
tuomet būtų išvydę taip siaubingai suvirtusius. uolynus. 
Žvalgydami apylinkes nuo Franklino kalno viršūnės, jie 
negalėjo įsivaizduoti, koks klaikus ir niaurus šis kran- 
tas, nes tada žiūrėjo iš didelės aukštumos, o dabar jis 
slinko jiems prieš akis, nepaprastai keistas ir savotiškas; 
gal niekur visame pasaulyje nebuvo galima išvysti tokio 
gamtovaizdžio. 

„Bonadventūras“ plaukė per pusmylį nuo kranto. Iš 
taip arti gana aiškiai buvo matyti, kad visa pakrantė 
užvirtusi keisčiausių formų luitais, siekiančiais nuo dvi- 
dešimties iki trijų šimtų pėdų aukščio; cilindrinės uolos 
atrodė kaip kokie bokštai, prizminės — kaip varpinės, 
piramidinės — kaip obeliskai, kūginės — kaip fabrikų ka- 
minai. Net chaotiškai susigrūdusios ledo lytys poliarinėse 
jūrose neteikia tokio didingo ir kraupaus reginio. Vienur 
rodėsi, kad matai tiltelius, permestus nuo vienos uolos 
ant kitos, kitur buvo išsilenkusios arkos, lyg vartai į 

šventovę, kurios gilumoje paklysdavo žvilgsnis; toliau — 
didžiulės olos su monumentaliais skliautais, o greta — iš- 
tisas miškas smailumų, piramidinių bokštelių ir špilių, 
kokių nerasi nė vienoje gotiškoje katedroje. Gamtos kū- 
riniai, daug įvairesni ir fantastiškesni už žmogaus vaiz- 
duotės sukurtus statinius, teikė didingumo šiam krantui, 
nutįsusiam aštuonias ar devynias mylias. 

Sairas Smitas ir jo draugai, iš nustebimo net apstul- 
bę, žiūrėjo į pakrantę. Tiktai Topas nesivaržydamas 
drumstė tylą ir garsiai lojo, o tarp bazaltinių uolų skar- 
deno daugiabalsis aidas. Tas lojimas inžinieriui pasiro- 
dė keistas — kaip tik taip šuo lodavo, lakstydamas aplink 
šulinio angą Granitiniuose rūmuose. 

— Priplauksime arčiau, — įsakė Sairas Smitas. 

Ir „Bonadventūras“ priplaukė beveik prie pat uolė- 
tojo kranto. Gal čia yra kokia nors ola, kurią vertėtų 
apžiūrėti? Bet Sairas Smitas nieko nepastebėjo — nei 
olos, nei jokios įdubos, ir gyvai būtybei čia nebuvo kur 
prisiglausti, nes uolų papėdę skalavo bangų mūša. Ne- 
trukus Topas nutilo, ir laivas leidosi plaukti toliau, vėl 
per kelis kabeltovus nuo kranto. 

Šiaurvakarinė pakrantės dalis buvo lėkšta ir smėlė- 
ta; pelkėtoje žemumoje, kuri kolonistams jau buvo pa- 
žįstama, šen bei ten stirksojo pavieniai medžiai; tik van- 
dens paukščiai teikė gyvumo peizažui, sudarančiam tokį 
ryškų kontrastą palyginti su likusiu užpakalyje dyku 
krantu. . 

Netrukus „„Bonadventūras“ išmetė inkarą šiaurinėje 
salos pusėje, nedideliame, bet tokiame giliame užuteky- 
je, jog pavyko priplaukti prie pat kranto. Naktis pra- 
ėjo ramiai, nes vėjas nuščiuvo, vos užgesus paskutiniams 
saulės spinduliams, ir vėl atgijo, tik pradėjus švisti. 

Išlipti į krantą buvo nesunku, todėl Herbertas ir Ge- 
deonas Spiletas, geriausieji kolonijos medžiotojai, porą 
valandų pavaikštinėję po salą, sugrįžo nešini virtinėmis 
ančių ir tilvikų. Topas darė stebuklus, dėl jo vikrumo 
ir uolumo negalėjo pasprukti nė vienas paukštis. 

Aštuntą valandą ryto „„Bonadventūras“ pakėlė inka- 
rą ir, vis stiprėjančio palankaus vėjo varomas, nuskrie- 
jo Šiaurinio Žandikaulio kyšulio link. 

— Aš nė kiek nenustebsiu,— staiga tarė Penkrofas,— 
jeigu iš vakarų užeis vėtra. Vakar saulė leidosi raudo- 
na, O Iytą danguje pasirodė „kačių uodegos'— jos ne- 
žada nieko gero. | 

„Kačių uodegomis“ vadinami ilgi debesys, nusidriekę 
zenite ir panašūs į lengvus vatos tumulus; jie nenusi- 
leidžia žemiau kaip penkis tūkstančius pėdų viršum jū- 
TOS lygio ir paprastai pranašauja audrą. 

— Na ką gi, — atsakė Sairas Smitas.— Dumsime iškė- 
le visas bures ir paieškosime užuovėjos Ryklio įlanko- 
je. Manau, kad ten „„Bonadventūrui“ negrės joks pavojus. 

— Visiškai teisingai — patvirtino Penkrofas— be to, 
šiaurinis krantas nuobodus — vienos kopos. 

— Aš mielai praleisčiau toje įlankoje ne tik naktį, 
bet ir visą rytojaus dieną, — pridūrė inžinierius.— Ją ver- 
tėtų kaip reikiant apžiūrėti. 

— Manau, kad mums noromis nenoromis teks taip 
padaryti — atsakė Penkrofas.— Tik pažiūrėkit, kas dedasi 
vakaruose! Dangus net juodas! 

— Bet dabar pučia palankus vėjas, ir mes spėsime pa- 
siekti Šiaurinio Žandikaulio kyšulį — tarė žurnalistas. 

— Vėjas palankus, — atsiliepė jūrininkas, — tačiau la- 
viruoti reikės, kitaip į įlanką neįplauksi, ir tai padaryti 
būtų geriau, kol dar šviesu: juk mes nežinome; koks ten 
dugnas! 

— Dugnas ten turbūt pilnas rifų, — įsiterpė Herber- 
tas, — jeigu spręsime iš to, ką matėme pietinėje Ryklio 
įlankos pakrantėje. 

— Darykite, kaip jūs išmanote, Penkrofai,— tarė Sai- 
ras Smitas, — mes jumis pasitikime. 

— Būkite ramus, misteri Sairai — atsakė jūrininkas — 
be reikalo aš nerizikuosiu! Verčiau jau man kas smogtų 
peiliu, kad tiktai „Bonadventūro“ viduriai nenukentėtų. 

“„Viduriais“ Penkrofas vadino povandeninę laivo dalį, 
kadangi botą jis brangino labiau už savo gyvybę. 

— Kelinta valanda?— paklausė Penkrofas. 

— Dešimta, — atsakė Gedeonas Spiletas. 

— O kiek mylių liko iki Šiaurinio Žandikaulio ky- 
šulio, misteri Sairai? 

— Apie penkiolika, — atsakė inžinierius. 

— Per pustrečios valandos, — tarė jūrininkas,— vadi- 
nasi, apie pusę pirmos, mes pasieksime kyšulį. Tik gai- 
la, kad tuo laiku baigsis potvynis ir prasidės atoslūgis. 
Bijau, kad gali būti sunku įplaukti įlankon prieš srovę 
ir prieš vėją. 

— Juo labiau, — pritarė Herbertas, — kad šiandien mė- 
nulio pilnatis ir kad dabar, balandžio mėnesį, esti smarI- 
kūs potvyniai ir atoslūgiai. 

— Kaip jūs manote, Penkrofai, — paklausė Sairas Smi- 
tas, — ar nebūtų galima išmesti inkaro prie kyšulio galo? 

— Išmesti inkarą prie pat kranto, kai artėja audra! — 
sušuko jūrininkas.— Ką jūs sau galvojate, misteri Sairai! 
Ar norite į dugną nugarmėti? 

— Tai ką gi daryti? 

— Pasistengsiu išsilaikyti atviroje jūroje, kol prasi- 
dės potvynis, tai yra iki septintos valandos vakaro, ir 
jeigu dar nebus visiškai sutemę, pabandysiu įplaukti įlan- 
kon, o jei nepavyks — dreifuosime visą naktį ir įplauksi- 
me tik prašvitus. 

— Dar kartą sakau, Penkrofai, mes pasitikime jumis,— 
tarė Sairas Smitas. 

— Ak,— atsiduso Penkrofas,— kad čia stovėtų švy- 
turys, plaukti jūra mums būtų daug lengviau! 

— Taip, — pritarė Herbertas,— bet dabar ant kranto 
mūsų nelaukia rūpestingas draugas, ir niekas nesukurs 
laužo, neparodys mums kelio į įlanką! 

— Beje, brangusis Sairai,— kreipėsi į inžinierių Ge- 
deonas Spiletas,— mes jums netgi nepadėkojome, o juk, 
atvirai kalbant, niekada mes nebūtume išvydę salos, jei 
ne laužas. . 

— Laužas?— sišstabės paklausė Sairas Smitas. 

— Mes norime pasakyti, misteri Sairai, kad mums 
buvo pasidarę visai riesta, kai „,„Bonadventūru“ grįžome 
namo,— atsakė už žurnalistą Penkrofas.— Mes tikriausiai 
būtume praplaukę pro salą, jeigu jūs nebūtumėte pasirū- 
pinęs ir aikštelėje prie Granitinių rūmų nebūtumėte su- 
kūręs laužo naktį iš spalio devynioliktosios į dvidešim- 
tąją. 

— Taip, taip, žinoma...— pritarė inžinierius— Tai 
buvo gera mintis! 

— O dabar nėra kam taip pasitarnauti, nebent tik 
Airtonas susiprastų. — pridūrė jūrininkas. 

— Taip, nėra kam! — patvirtino Sairas Smitas. 

O po kelių minučių, likęs vienas su žurnalistu laivo 
priešakyje, inžinierius tyliai pasakė: 

— Žinau tik vieną dalyką, Spiletai, kad naktį iš spa- 
lio devynioliktosios į dvidešimiąją aš nebuvau sukūręs 
laužo nei aikštelėje prie Granitinių rūmų, nei kur nors 
kitur! | 


Dvidešimtas skyrius 


Naktis  jūroje.— Ryklio  įlanka.— Prisipažinimas.— Pasiruošimas žie- 
mai.— Ankstyva žiema.— Šalčiai.— Kolonistai dirba namie — Po pusės 
metų.— Fotografija.— Staigmena. 


Viskas įvyko būtent taip, kaip Penkrofas buvo nu- 
mates, — nujautimas jo neapgavo. Vėjas vis stiprėjo ir 
pagaliau virto tikra vėtra, skriedamas po keturiasdešimt 
ar keturiasdešimt penkias mylias per valandą !; buriniai 
laivai, tokio vėjo užklupti atviroje jūroje, paprastai sku- 
ba rišti rifus ir nuleisti bramselius. Buvo jau apie šeštą 
valandą vakaro, kai ,,Bonadventūras“ pasiekė Ryklio įlan- 
ką, bet į ją įplaukti nepavyko, nes buvo prasidėjęs ato- 
slūgis. Kapitonas Penkrofas buvo priverstas laikytis at- 
viroje jūroje: kad ir kaip norėdamas, jis nebūtų galėjęs 
nusikasti net iki Gailestingumo upės žiočių. Taigi, su- 
traukęs rifais grotą ir iškėlęs kliverį, jis laukė, pasukęs 
botą priešakiu į krantą. 

Laimė, kad jūrą čia užstojo krantas, ir nors vėjas 
šėlo kaip padūkęs, ji įsisiautėjo nelabai smarkiai. Čia 
nebuvo ko bijoti didžiulių bangų, pražūtingų mažiems 
laivams. Ir nors „„Bonadventūras“ tikriausiai nebūtų ap- 
virtęs, kadangi buvo prikrautas balasto pagal visas tai- 
sykles, tačiau milžiniškos bangos, besirisdamos ant de- 
nio, būtų galėjusios laivą sutriuškinti. Penkrofas — prity- 
ręs jūrininkas — pasiruošė kovai su audra. Savo botu jis 


1 Apie 106 kilometrus per valandą.— Aut. past. 

be galo pasitikėjo, bet vis dėlto ryto laukė truputį ne- 
rimaudamas. 

Sairui Smitui ir Gedeonui Spiletui per visą naktį nė 
karto nepavyko šnektelti akis į akį, Oo dabar, 
sprendžiant iš tų žodžių, kuriuos inžinierius pašnibždė- 
jo žurnalistui, buvo verta pasikalbėti apie tą įvykį, nes 
čia vėl pasireiškė paslaptingoji jėga, matyt, valdanti Lin- 
kolno salą. Gedeoną Spiletą be paliovos persekiojo min- 
tis: kas gi sukūrė pajūryje laužą? Juk tai buvo ne sapnas! 
Herbertas ir Penkrofas laužą irgi matė! Tas laužas jiems 
padėjo tamsią naktį surasti salą, ir jie neabejojo, kad 
jį buvo sukūręs inžinierius, o dabar — še tau, kad nori! — 
Sairas Smitas kategoriškai teigia esąs čia niekuo dėtas! 

Žurnalistas nusprendė, kai tik jie sugrįš namo, visa 
tai apsvarstyti su inžinieriumi ir jį įtikinti, kad apie tą 
paslaptį būtina papasakoti visiems. Gal reikia bendromis 
jėgomis ištirti Linkolno salą! 

Šiaip ar taip, bet tą naktį pakrantėje prie neištirtos 
įlankos ugnis nepasirodė, ir botas iki ryto dreifavo at- 
viroje jūroje. Ei 

Kai rytuose sušvito pirmosios aušros prošvaistės, vė- 
jas truputį aprimo ir dviem rumbais pakeitė kryptį, to- 
dėl Penkrofas galėjo nesunkiai vesti botą neplačiu są- 
siauriu. Apie septintą valandą ryto „„Bonadventūras“, ap- 
lenkęs Šiaurinio Žandikaulio kyšulį, atsargiai įplaukė 
sąsiauriu į įlanką, kurią supo keisčiausių formų sustin- 
gusios lavos luitai. 

— Puikus reidas, čia galėtų išsitekti visas laivynas! — 
sušuko Penkrotfas. 

— O įdomiausia, — tarė Sairas Smitas,— kad įlankos 
krantai sudaryti dviejų vulkaninės lavos srautų; matyt, 
per kiekvieną išsiveržimą lavos čia kaupėsi vis daugiau. 
Todėl įlanka puikiai apsaugota: turbūt jūra net per audrą 
Čia rami kaip ežeras. 

— Teisybė, — atsakė jūrininkas, — vėjas čia gali pa- 
tekti tik pro siauras žiotis tarp abiejų kyšulių, be to, 
šiaurinis kyšulys užstoja pietinį, tad viesulams įlankon 
įsisukti sunkoka. Dievaži, mūsų ,,„Bonadventūras“ galėtų 
čia ištisus metus ramiai stovėti nuleidęs inkarą. 

— Įlanka jam per didelė! — tarė žurnalistas. 

— Jūsų tiesa, misteri Spiletai, — atsakė jūrininkas, — 
„Bonadventūrui“ ji per didelė; bet aš manau, jeigu Jung- 
tinių Valstijų laivynui bus reikalingas Ramiajame van- 
denyne saugus uostas, tai geresnio niekur nerasi! 

— Mes čia patekome tarytum į ryklio nasrus, — pasa- 
kė Nabas, darydamas užuominą į įlankos kontūrus. 

— Į pačius nasrus, mieliausias Nabai! — atsiliepė Her- 
bertas.— Tačiau nėra ko bijoti — ryklys mūsų nepraris. 

— Aš ir nebijau, Herbertai,— atsakė Nabas,— bet vis 
dėlto įlanka man nepatinka. Labai jau niauri! 

— Ką gi tu, Nabai, darai! — sušuko Penkrofas.— Nie- 
kini mano įlanką, kai aš jau ketinau ją padovanoti Ame- 
rikai! | 

— Kaip jūs manote, ar čia gilu?— pasiteiravo inžinie- 
rius.— Nors mūsų ,„,„Bonadventūrui“ įlanka tinkama, bet 
šarvuočiams gali ir netikti. 

— Tai nesunku patikrinti — atsakė Penkrofas. 

Ir jūrininkas nuleido į vandenį savo darbo lotą — 
ilgą lyną su geležiniu pasvaru. Tas lynas turėjo apie 
penkiasdešimt jūros sieksnių ilgio, ir nors jis visas išsi- 
vyniojo, bet dugno lotas nepasiekė. 

— Na, mūsų šarvuočiai gali čia įplaukti, ant seklu- 
mos neįstrigs,— tarė Penkrofas. 

— Iš tiesų, — sutiko Sairas Smitas, — čia tikra gelmė. 
Bet juk sala vulkaninės kilmės, todėl nėra ko stebėtis, 
kad jūros dugne pasitaiko tokių gilių duburių. 
 — Įlankos krantai iškilę tartum statmenos uolos,— 
pridūrė Herbertas, — ir aš manau, kad Penkrofas nepa- 
siektų dugno, net nuleidęs prie pat kranto penkis ar še- 
šis kartus ilgesnę virvę. . 

— Visa tai gerai, — tarė žurnalistas, — bet, man rodos, 
jūsų uostui, Penkrofai, kai ko trūksta. 

— Ko taip, misteri Spiletai? 

— Kokio nors iškyšulio arba įlankos, kad būtų gali- 
ma išlipti į krantą. Čia tokia lygi siena, jog niekaip ne- 
užkopsi. | 

Iš tikrųjų, įlanką supo aukšti ir statūs lavos krantai, 
į kuriuos nebuvo įmanoma įkopti. Jie atrodė lyg nepri- 
einami bastiono pylimai arba Norvegijos fiordų krantai, 
tik dar niūresni. „„Bonadventūras“ plaukė palei tą sie- 

ną, kone liesdamas ją, bet keleiviai niekur neaptiko jo- 
kio iškyšulio, kur būtų buvę galima išlipti į krantą. 

Penkrofas guodėsi tuo, kad prireikus jie galėtų tą 
sieną išsprogdinti mina. Paskui, nusprendęs, kad įlankoje 
nebėra ko veikti, jis pasuko botą atgal ir apie antrą va- 
landą po pietų atsidūrė atviroje jūroje. 

— O, pagaliau! — šūktelėjo Nabas ir atsikvėpė visa 
krūtine. 

Matyt, didžiuliuose ryklio nasruose šaunusis negras 
jautėsi nelabai jaukiai. 

Nuo Žandikaulio kyšulio iki Gailestingumo upės žio- 
čių buvo ne daugiau kaip aštuonios mylios. ,„Bonadven- 
tūras“, išskleidęs bures, pasuko Granitinių rūmų link, 
plaukdamas per kokią mylią nuo kranto. Milžiniškus su- 
stingusios lavos uolynus netrukus pakeitė vaizdingos ko- 
pos, kur kadaise stebuklingai išsigelbėjo inžinierius. Ten 
skrajojo pulkai jūros paukščių. | 

Apie ketvirtą valandą po pietų botas, palikdamas kai- 
rėje Išsigelbėjimo salelę, įplaukė į sąsiaurį tarp tos sa- 
lelės ir kranto, o penktą valandą „Bonadventūro“ inka- 
ras įsmigo į smėlėtą dugną Gailestingumo upės žiotyse. 

Tris paras kolonistai nebuvo namie. Ant kranto jų 
laukė Airtonas, o dėdulė Jupas, iš džiaugsmo nernėda- 
mas, linksmai bėgo jų pasitikti. 

Taigi buvo baigta tyrinėti visa pakrantė; bet kolo- 
nistai nepastebėjo nieko įtartino. Jeigu saloje ir gyve- 
na kokia nors paslaptinga būtybė, tai ji tikriausiai sle- 
piasi Gyvatės pusiasalyje, neįžengiamuose dar neištirtų 
miškų tankumynuose. 

Viską apsvarstę, Gėdeonas Spiletas ir inžinierius nu- 
tarė, kad reikia atkreipti draugų dėmesį į visus tuos 
keistus įvykius, atsitikusius saloje, ypač į paskutinįjį, 
kurį sunkiausia išaiškinti. 

Kai juodu ėmė kalbėtis apie laužą, kažkieno sukurtą 
ant kranto, Sairas Smitas neiškentęs gal dvidešimtą kar- 
tą paklausė žurnalistą: 

— Bet ar jūs neapsirikote? Gal laužu palaikėte iš ugni- 
kalnio kraterio išsiveržusį ugnies stulpą arba krintantį 
meteorą? | 

— Ne, Sairai — atsakė žurnalistas,— tai buvo žmo- 
gaus sukurtas laužas. Jei norite, paklauskite Penkrofą 
ir Herbertą. Jie irgi matė laužą ir patvirtins mano žo- 
džius. | 

Po kelių dienų, balandžio 25-sios vakarą, kai visi 
kolonistai susirinko ant Plataus Akiračio plynaukštės, 
Sairas Smitas kreipėsi į juos tokiais žodžiais: 

— Mano bičiuliai! Laikau savo pareiga atkreipti jū- 
sų dėmesį į kai kuriuos keistus reiškinius ir norėčiau 
sužinoti jūsų nuomonę apie juos. Tie, sakyčiau, antgam- 
tiniai reiškiniai. .. | 

— Antgamtiniai! — sušuko jūrininkas, leisdamas iš 
pypkės dūmus.— Vadinasi, mūsų salą galima pavadinti 
antgamtine? | 

— Ne, Penkrofai, tačiau ją tikrai galima pavadinti 
paslaptinga sala,— atsakė inžinierius,— nors jums gal ir 
pavyks išaiškinti tai, ko mudu su Spiletu iki šiol neįsten- 
giame suprasti. 

— Papasakokite, kas ir kaip, misteri Sairai, — paprašė 
jūrininkas. 

— Taigi štai kas! Ar jūs galite suprasti — kalbėjo in- 
žinierius,— kaip aš, vos nepaskendęs jūroje, atsidūriau 
už ketvirčio mylios nuo kranto, nors nė pass visiškai 
nenutuokiu, kaip nusigavau į tą olą. 

— Gal būdamas be nuovokos. ..— tarė banikėėfas: 

— Tai neįmanomas dalykas,— atsakė inžinierius — 
Toliau. Ar jūs galite suprasti, kaip Topas surado jūsų 
buveinę — už penkių mylių nuo tos olos, kur aš gulėjau! 

— Jam padėjo instinktas. ..— prabilo Herbertas. 

— Koks čia instinktas! — nutraukė jį žurnalistas.— 
Tą naktį lijo lietus ir šėlo vėjas, o Topas į Galerijas at- 
bėgo sausas ir švarus. 

— Toliau, — tęsė inžinierius.— Ar jūs galite suprasti, 
kokia nesuvokiama jėga išmetė iš vandens mūsų šunį 
po grumtynių su diugonu? 

— Ne, prisipažįstu, negaliu — tarė Penkrofas,— lygiai 
kaip negaliu suprasti, kas tartum peiliu perskrodė diugo- 
nui pilvą. 

— Toliau, — tesė Sairas Smitas.— Ar jūs, mano bičiu- 
liai, galite suprasti, kokiu stebuklu į pekario kūną pa- 

teko šratas; kokiu būdu jūra, mūsų laimei, išmetė dėžę 
su būtinais daiktais, nors mes neužtikome jokių pėdsakų, 
kad prie salos būtų sudužęs laivas; kieno valia butelis 
su rašteliu pateko mums į rankas kaip tik tą dieną, kai 
mes pirmą kartą išplaukėme į jūrą; kodėl nutrūko vir- 
vė, 0 piroga, plaukdama žemyn Gailestingumo upe, pa- 
sirodė tuo momentu, kai ji mums buvo taip reikalinga; 
kaip atsitiko, kad po beždžionių įsiveržimo nuo Graniti- 
nių rūmų durų nukrito kopėčios, ir kas pagaliau parašė 
tą raštelį, kurio Airtonas — bent taip jis tvirtina — nie- 
kuomet nėra rašęs? 

Sairas Smitas, nieko nepraleisdamas, išvardijo visus 
tuos keistus nuotykius, kurie buvo atsitikę saloje. Her- 
bertas, Penkrofas ir Nabas tik žvilgčiojo vienas į kitą, 
nežinodami, ką atsakyti, nes visi tie įvykiai pirmą kartą 
iškilo jiems prieš akis kaip vienos grandinės grandys 
ir neapsakomai juos nustebino. 

— Dievaži, jūsų teisybė, misteri Sairai, — sušuko pa- 
galiau Penkrofas,— visa tai sunku išaiškinti! 

— Taigi, mano bičiuliai, — kalbėjo toliau inžinierius, — 
pridėsiu dar vieną faktą, lygiai tokį pat keistą ir nesu- 
prantamą. 

— Kokį, misteri Sairai?— gyvai Gaišiausė Herbertas. 

— Jūs sakote, Penkrofai,—tęsė inžinierius — kad, 
grįždami iš Taboro salos, matėte Linkolno saloje ant 
kranto liepsnojantį laužą? š 

— Taip, — atsakė jūrininkas. 

— Ir esate tvirtai įsitikinęs, kad matėte ugnį? 

— Suprantama. 

— O tu, Herbertai? 

— Ak, misteri Sairai „— Sušuko Herbertas — ugnis Ži- 
bėjo kaip pirmo dydžio žvaigždė! 

— Gal tikrai buvo žvaigždė?— teiravosi inžinierius. 


— Oi ne,— prieštaravo Penkrofas,— juk dangus buvo 
visai apsiniaukęs, be to, argi žvaigždė galėjo būti pa- 
kibusi prie pat horizonto? Misteris Spiletas irgi matė lau- 
žą, tegu jis patvirtina mūsų žodžius! | 

— Turiu pridurti — pasakė žurnalistas — kad ugnis 
buvo labai ryški, tartum elektros šviesos pluoštas. 

— Tikra teisybė! — sušuko Herbertas.— Ir ji, be abejo, 
degė aikštelėje prie Granitinių rūmų. 

— Taigi štai ką pasakysiu, mano bičiuliai, — tarė Sai- 
ras Smitas:— naktį iš spalio devynioliktosios į dvidešim- 
tąją nei aš, nei Nabas nekūrėme ant kranto jokio laužo. 

— Tai jūs ne. ..— Ir nustebęs Penkrofas nutilo, nebai- 
gęs žodžio. 

— Mes nebuvome išėję iš Granitinių rūmų, — atsakė 
Sairas Smitas, — ir jeigu tą naktį pakrantėje degė laužas, 
mes čia niekuo dėti. 

Penkrofas ir Herbertas iš nustebimo net apstulbo. Ne, 
jie negalėjo apsirikti: naktį iš spalio 19-osios į 20-ąją jie 
tikrai matė ant kranto ugnį. 

Taip, reikėjo sutikti, kad visa tai gaubia paslaptis! 
Matyt, Linkolno salą valdė kažkokia paslaptinga jėga, 
kuri kolonistams buvo palanki ir laiku ateidavo į pa- 
galbą. Draugai nesitvėrė smalsumu. Gal kokia paslap- 
tinga būtybė gyvena kur nors slaptoje vietelėje? Štai 
ką reikėjo sužinoti, būtinai sužinoti. 

Sairas Smitas savo draugams priminė, kaip keistai 
elgdavosi Topas ir Jupas, bėgiodami aplink šulinį, kuris 
iš Granitinių rūmų ėjo žemyn iki pat jūros, ir prisipa- 
žino, kad tą šulinį jis ištyręs, bet nepastebėjęs nieko 
įtartino. Kolonistai baigė pokalbį, nutarę pirmosiomis 
pavasario dienomis apieškoti visą salą. 

Po šio vakaro Penkrofas liko susimąstęs ir susirūpi- 
nes. Jam vis rodėsi, kad saloje, kurią iki šiol jis laikė 
savo nuosavybe, dabar atsirado dar vienas šeimininkas, 
kad jie visi noromis nenoromis turi klausyti jo valios. 
Penkrofas ir Nabas dažnai šnekėdavosi apie Linkolno 
salos paslaptis, o kadangi abudu buvo prietaringi, tai 
galų gale beveik patikėjo, jog salą valdo kažkokia ant- 
gamtinė jėga. 

Atėjo gegužės mėnuo, panašus į lapkritį Šiaurės pus- 
rutulyje, ir prasidėjo darganotos dienos. Artinosi anks- 
tyva atšiauri žiema. Todėl reikėjo nedelsiant pasiruošti 
žiemojimui, 

Tiesą sakant, kolonistai buvo visiškai pasirengę su- 
tikti ir stipriausius šalčius. Jie turėjo nemažą atsargą 
savos gamybos drabužių, o gausi muflonų banda užtek- 

tinai davė jiems vilnos, iš kurios veldavo šiurkščią, bet 
šiltą medžiagą. | 

Suprantama, Airtonas irgi gavo žieminius drabužius. 
Sairas Smitas jam pasiūlė, atšalus orui, persikelti į Gra- 
nitinius rūmus, kur buvo daug jaukiau nei aptvare, ir 
Airtonas pažadėjo persikraustyti, kai tik užbaigs visus 
darbus. Savo žodį jis ištesėjo ir balandžio vidury paliko 
aptvarą. Nuo to laiko Airtonas gyveno drauge su visais 
kolonistais; jis buvo paslaugus, kuklus, bet atrodė liūd- 
nas ir niekad nedalyvaudavo draugų pramogose. 

Beveik visą žiemą — trečią žiemą Linkolno saloje — 
kolonistai tūnojo namie. Šėlo audros, siautėjo baisūs ura- 
ganai, nuo vėtrų net uolos drebėjo. Milžiniškos bangos, 
rodės, tuoj tuoj užlies salą; koks nors laivas, atsitikti- 
nai išmetęs inkarą prie kranto, bematant -būtų sudužęs 
į uolas. Audroms siaučiant, du kartus buvo patvinusi Gai- 
lestingumo upė ir galėjo nunešti tiltus bei tiltelius. Ko- 
lonistai turėjo net sustiprinti pajūryje pastatytus tiltus, 
kuriuos užliedavo vanduo kiekvieną kartą, kai bangos 
šniokšdavo į krantą. 

Aišku, lietaus ir sniego sūkuriai, lekiantys kaip smar- 
kūs viesulai, ant Plataus Akiračio plynaukštės padarė 
daug žalos. Ypač nukentėjo malūnas ir paukštidė. Kolo- 
nistai turėjo nuolat skubiai taisyti apgriautus pastatus 
ir gelbėti nuo pražūties sparnuočius. 

Neretai tomis dienomis, kai baisiai subjurdavo oras, 
prie plynaukštės prisiartindavo išbadėję jaguarai, ku- 
rie slankiodavo poromis, ir ištisi būriai beždžionių; pa- 
tiems vikriesiems ir drąsiesiems žvėrims buvo vieni nie- 
kai persikraustyti per užšalusį upelį. Kolonistai bijojo, 
kad grobuonys nenusiaubtų daržų bei laukų ir neužpul- 
tų naminių gyvulių, tad visuomet buvo budrūs; dažnai 
jiems tekdavo šūviais nubaidyti neprašytus svečius. Ži- 
noma, be šių rūpesčių, žiemotojai visad turėjo daugybę 
visokių darbų, nes jie be paliovos rūpinosi kuo geriau 
įrengti savo būsią. 

Kartais, net tomis šaltomis dienomis, jie eidavo į An- 
čių pelkę medžioti. Gedeonas Spiletas ir Herbertas, Ju- 
po ir Topo padedami, išbaidydavo didžiausius pulkus 
ančių, tilvikų, kryklių, pempių bei smailauodegių ir taik- 

liais šūviais tuos sparnuočius skinte skindavo. Pasiekti 
tas vietas, kur gausiai veisėsi paukščių, buvo nesunku — 
arba keliu, einančiu per Gailestingumo upę į Baliono 
uostą, arba apsukus Radinio kyšulį; žodžiu, nuo namų 
medžiotojai nutoldavo ne daugiau kaip dvi ar tris mylias. 

Taip praėjo keturi žiauriausi žiemos mėnesiai — bir- 
želis, liepa, rugpjūtis ir rugsėjis. Apskritai, Granitinių 
rūmų gyventojai nuo darganų nelabai kentėjo, lygiai 
kaip ir aptvaro gyventojai, nes aptvaras stovėjo ne to- 
kioje atviroje vietoje, kaip Granitiniai rūmai, ir iš vie- 
nos pusės buvo apsaugotas Franklino kalno, o iš kitų 
pusių jį dengė miškai ir aukštas uolėtas krantas; atsi- 
mušę į tas užtvaras, viesulai netekdavo savo griauna- 
mosios jėgos. Todėl audros aptvarui padarė visai nedi- 
delių nuostolių, ir veiklus, sumanus Airtonas greit vis- 
ką pataisė, pagyvenęs ten keletą dienų SpOJOJE spalio 
mėnesio pusėje. 

Jokių paslaptingų įvykių visą žiemą a nebuvo. 
Neatsitiko nieko keisto, nors Penkrofas ir Nabas buvo 
linkę kiekviename menkniekyje įžiūrėti kažkokį paslap- 
tingumą. Topas ir Jupas apie šulinį nebesisukiodavo ir 
buvo ramūs. Antgamtinių reiškinių grandinė tarytum nu- 
trūko, nors Granitinių rūmų gyventojai vakarais dažnai 
apie juos kalbėdavosi ir tebebuvo pasiryžę apieškoti visą 
salą,. ištyrinėti net ir labiausiai neprieinamus jos užkam- 
pius. Bet vienas svarbus įvykis, galintis turėti lemtingų 
pasekmių, netikėtai suardė visus Sairo Smito ir jo drau- 
gų planus. 

Tai atsitiko spalio mėnesį. Artėjo pavasaris. Gaivi- 
nantys saulės spinduliai pažadino gamtą, ir miško pa- 
kraštyje tarp spygliuočių jau sužaliavo dilgėliniai me- 
džiai, Bankso pušys, Himalajų kedrai. 

Skaitytojas atsimena, kad Gedeonas Spiletas ir Hier- 
bertas daug kartų fotografavo Linkolno salą. 

Vienąsyk, spalio 17 dieną, apie trečią valandą po 
pietų, Herbertas nutarė pasinaudoti giedru oru ir nuto- 
tografuoti visą Sąjungos įlanką, tyvuliuojančią priešais 
Granitinius rūmus tarp Žandikaulio ir Nago kyšulių. 

Aiškiai buvo išsibrėžusi horizonto linija, dvelkė silp- 
nas vėjelis, ir jūra vietomis lengvai ribuliavo, o tolu- 

moje ji buvo panaši į ramiai snaudžiantį ežerą; tai vie- 
nur, tai kitur plyname jos paVŽžIUje žybčiojo ryškūs 
švituliai. 

Herbertas pastatė fotografijos aparatą ant. palangės 
didžiojoje Granitinių rūmų salėje, iš kur plačiai buvo 
matyti krantas ir įlanka. Pagal visas taisykles padaręs 
nuotrauką, jaunuolis nuėjo į tamsų sandėliuką jos iš- 
ryškinti. 

O kai jis sugrįžo ir ryškioje šviesoje apžiūrėjo ne- 
gatyvą, tai pastebėjo, kad horizonto linijoje juoduoja 
vos Matomas taškelis. 

„Plokštelė su dėme“, — pagalvojo Herbertas. 

Bet vis dėlto jis Dulsė tą dėmelę apžiūrėti pro didi- 
namąjį stiklą, išimtą iš žiūrono. 

Jaunuolis pažvelgė į nuotrauką ir surikęs vos neiš- 
metė jos iš rankų. 

Įbėgęs į kambarį, kur dirbo Sairas Smitas, jis pada- 
vė jam negatyvą ir didinamąjį stiklą ir parodė dėmelę. 

Sairas Smitas įsižiūrėjo į nuotrauką, kur juodavo taš- 
kas, ir, pagriebęs žiūroną, puolė prie lango. 

Jis nukreipė žiūroną į įtartiną dėmelę. Gerai į ją 
įsižiūrėjęs, jis nuleido ranką ir pasakė tik vieną žodį: 

— Laivas! 

Iš tikrųjų, horizonte buvo matyti laivas. 

The engincer ccamined the speck. 


TREČIOJI DALIS 


SALOS PASLAPTIS 


Pirmas skyrius 


Pražūlis Gr- išsigelbėjimas? — Skubiai iškviečiamas Airtonas.— Svarbus 
ginčas.— Tai ne „Dunkanas“.— Įtartinas laivas.— Reikia ką nors dary- 
ti.— Laivas artėja.— Patrankos šūvis.— Brigas išmeta inkarą.— Naktis. 


Praėjo pustrečių metų nuo tos lemtingos dienos, kai 
nukrito balionas, o jo keleiviams, išmestiems į Linkolno 
salą, vis dar nepavyko užmegzti ryšio su tolimuoju pa- 
sauliu. Kartą žurnalistas bandė tam reikalui panaudoti 
paukštį ir, parašęs keletą žodžių, sparnuotajam pasiun- 
tiniui patikėjo jų dingimo paslaptį, bet vargu ar buvo 
galima turėti vilčių, kad tas laiškas paklius į žmonių 
rankas. Per tuos pustrečių metų vien tik Airtonas, kaip 
skaitytojai jau žino, prisidėjo prie jų nedidelės koloni- 
jos. Ir staiga nelauktai netikėtai spalio 17 dieną amžinai 
dykoje jūros plynėje pasirodė laivas! 

Negalėjo būti jokių abejonių: netoli salos plaukė lai- 
vas! Bet ar jis praeis pro šalį, ar prisiartins prie sa- 
los? Po dviejų ar trijų valandų viskas turi paaiškėti. 

Sairas Smitas ir Herbertas tučtuojau pakvietė į di- 
džiąją Granitinių rūmų salę Gedeoną Spiletą, Penkroią, 
Nabą ir pranešė jiems naujieną. Penkrofas, stvėręs žiū- 
roną, skubiai apžvėlgė horizontą ir pastebėjo juodą taš- 
ką kaip tik toje vietoje, kur fotografijos plokštelėje buvo 
matyti vos žymi dėmelė. | 

— Po šimts velnių! Tai iš tikrųjų laivas! — sušuko 
jis be ypatingo džiaugsmo. 

— O kur jis plaukia? Ar į šią pusę?— paklausė Ge- 
deonas Spiletas. | 

— Sunku ką nors pasakyti, — atsiliepė Penkrofas.— 
Kol kas iš už horizonto matyti vien stiebai, o laivo 3 
muo dar nepasirodė. 

— Ką gi mums daryti?— šūktelėjo jaunuolis, 

— Laukti, — atsakė Sairas Smitas. 

Keletą valandų kolonistai tylėjo, juos audringai už- 
plūdo įvairios mintys ir jausmai, būgštavimai ir viltys, 
sužadintos to įvykio, kuris buvo pats reikšmingiausias 
nuo tos dienos, kai jie pateko į Linkolno salą. 

Žinoma, mūsų kolonistų nebuvo galima lyginti su ne- 
laimingomis laivų avarijos aukomis, jūros išmestomis 
į dyką salą, kur reikia iš pamotės gamtos išsikovoti net 
paprasčiausios egzistencijos teise ir kur žmogų kankina 
nenumaldomas troškimas grįžti į gyvenamą žemę. Pir- 
miausia, labai apgailestaudamas būtų palikęs savo salą 
Nabas, taip pat ir Penkrofas, nes juodu čia jautėsi tokie 
laimingi ir visko pertekę. Abu jau buvo apsipratę su 
naujuoju gyvenimu, čia viskas jiems priklausė, ir jų 
sala žmogaus proto dėka tarsi pritapo prie civilizuoto 
pasaulio. Bet juk laivas —tai žinios iš Žemyno, tai gal 
tėvynės dalelė, ir štai dabar jis kaskart vis artėja, jame 
yra žmonių, tokių pat kaip jie,— tad kaip galėjo kolo- 
nistams nesuvirpėti širdys, išvydus tą laivą. 

Penkrofas kartkartėmis vis paimdavo žiūroną ir pri- 
eidavo prie lango. Iš čia jis, įtempes visą dėmesį, steng- 
davosi kuo geriau įsižiūrėti į laivą, kuris dabar buvo už 
kokių dvidešimties mylių į rytus nuo salos. Vadinasi, 
nėra ko nė galvoti, kad iš jo galėtų pastebėti signalą. Gal 
iškelti vėliavą? Bet vėliavos nepamatys, šūvių neišgirs, 
o laužo. dūmų irgi neįžiūrės. 

Tačiau buvo visiškai aišku, kad sala su aukštai iški- 
lusiu Franklino kalnu negalėjo likti nepastebėta laivo 
signalininkų, sėdinčių ant stiebo. Tiktai kuriems galams 
laivas plauks prie nykaus kranto? Argi tai ne grynas 
atsitiktinumas, kad jis užklydo į šią Ramiojo vandenyno 
dalį, kur žemėlapiuose nepažymėta daugiau jokių že- 
mių, tik Taboro salelė, irgi esanti nuošaly nuo įprastų 
jūros kelių, kuriais laivai plaukioja į Polinezijos salas, 
į Naująją Zelandiją ir Ameriką? 

Šis klausimas kvaršino galvą visiems kolonistams, ir 
netikėtai atsakymą į jį surado Herbertas. 

— O gal tai ,Dunkanas"“?— sušuko jis. 

Kaip skaitytojas atmena, ,,Dunkanas“ buvo lordo Gle- 
narvano jachta, o Glenarvanas kadaise paliko Taboro 
salelėje Airtoną ir anksčiau ar vėliau turėjo grįžti jo 
paimti. Bet juk toji salelė gana arti, ir laivas, plaukda- 
mas į Taboro salą, be abejo, turi praplaukti netoli Lin- 
kolno salos. Abi salas skiria vos šimtas penkiasdešimt 
mylių pagal dienovidinį ir septyniasdešimt penkios my- 
lios pagal lygiagretę. 

— Reikia įspėti Airtoną ir skubiai pakviesti jį čia — 
tarė Gedeonas Spiletas.— Tik jis vienas gali mums pa- 
sakyti, ar tai ,Dunkanas“, ar ne. 

Su žurnalisto nuomone visi sutiko, ir Gedeonas Spi- 
letas, priėjęs prie telegrafo aparato, kuris jungė Grani- 
tinius rūmus su aptvaru, ESU tokią telegramą: 

„Ateikite kuo greičiau.“ 

Po kelių akimirkų pasigirdo skambutis iš aptvaro. 

„Einu“,— pranešė Airtonas. 

Kolonistai vėl ėmė stebėti laivą. 

— Jeigu tai ,„Dunkanas“,— tarė Herbertas, — Airtonas, 
žinoma, tuojau pat jį pažins, juk jis pats Kurį laiką yra 
ta jachta plaukiojęs. 

— Ir jeigu pažins, — pridūrė Penkrofas,— kaip jis su- 
sijaudins, vargšelis. 

— Taip, — sutiko Sairas Smitas,— bet dabar Airtonas 
gali įžengti į „„Dunkaną“ išdidžiai pakelta galva, ir aš 
iš visos. širdies trokštu, kad tai iš tikrųjų būtų lordo Gle- 
narvano jachta, nes kitas laivas vargu ar gali čia pasi- 
rodyti su gerais ketinimais! Ne be reikalo šios vietos 
turi blogą vardą, ir aš bijau, kad mūsų salos neaplankytų 
malajų piratai. 

— Mes savo salą ginsime! — sušuko Herbertas. 

— Žinoma, drauguži, bet būtų geriau, kad visai ne- 
tektų gintis, — šypsodamasis atsakė inžinierius. 

— O žinote ką?— staiga prašneko Gedeonas Spile- 
tas.— Juk Linkolno sala nepažymėta net naujausiuose 
žemėlapiuose, vadinasi, jūrininkams ji nežinoma. Ir kaip 

jums atrodo, Sairai, ar laivas, atsitiktinai aptikęs naują 
žemę, nepanorės jos ištirti, užuot praplaukęs pro šalį 

— Protingai pasakyta, — pritarė Penkrofas. 

— Visiškai sutinku su jumis,— patvirtino inžinie- 
rius.— Galima net garantuoti, kad kiekvienas kapitonas 
laikys tiesiogine savo pareiga pažymėti žemėlapyje, tai- 
gi ir apžiūrėti dar nežinomą žemę, o mūsų sala kaip tik 
ir yra tokia geografams nežinoma teritorija. 

— Na, gerai, — tarė Penkrofas— sakykim, kad laivas 
prisiartins ir išmes inkarą per kelis kabeltovus nuo sa- 
los. Ką gi mes tada darysime? 

Visi tylėjo, nežinodami, ką atsakyti į šį tiesų klausi- 
mą. Bet Sairas Smitas, truputį pagalvojęs, kaip papras- 
tai ramiu balsu pasakė: 

— Štai ką mes darysime, mano bičiuliai, štai ką tu- 
rime daryti: mes su tuo laivu susižinosime ir paliksime 
savo Salą, iškėlę čia Jungtinių Valstijų vėliavą. O pas- 
kui grįšime atgal kartu su tais, kurie panorės čia vykti, 
paversime šitą salą tikra kolonija ir padovanosime Ame- 
rikos respublikai naują ir labai naudingą žemės skly- 
pelį šioje Ramiojo vandenyno dalyje. 

— Valio! —riktelėjo Penkrofas.— Taip, mūsų tėvynė 
gaus neblogą dovaną. Salos kolonizavimas jau beveik 
baigtas, visoms jos dalims duoti vardai, čia yra natū- 
ralus uostas, čia yra gėlo vandens šaltiniai, puikūs ke- 
liai, telegrafo linija, laivų statykla ir net fabrikas, taigi 
belieka tik pažymėti Linkolno salą žemėlapyje! 

— O jeigų, mums išvykus, kas nors kitas užvaldys 
šią salą? — paklausė Gedeonas Spiletas. 

— Po šimts velnių! — sušuko jūrininkas.— Aš čia pa- 
siliksiu ir pats ją saugosiu, ir patikėkite Penkrofu, iš ma- 
nęs taip lengvai salos nepavogs, kaip pavagia laikrodį 
iš užsižiopsojusio mulkio kišenės. 

Praėjo dar valanda, bet vis nebuvo galima tikrai pa- 
sakyti, ar laivas artėja prie Linkolno salos, ar ne, o jei- 
gu artėja, tai kokiu greičiu. Net Penkrofas negalėjo to 
nustatyti. Tačiau pūtė šiaurrytys, ir reikėjo manyti, kad 
laivas plaukia dešiniuoju halsu. Be to, vėjas jį varė tie- 
Biog į salą, o kadangi jūra buvo visiškai rami, laivas 

galėjo drąsiai artintis prie Kranto, nors šių vietų gylis 
žemėlapyje ir nebuvo pažymėtas. | 

Ketvirtą valandą, lygiai po valandos, kai buvo iš- 
kviestas, į Granitinius rūmus atėjo Airtonas. 

— Kuo galiu patarnauti, ponai?— tarė jis, įėjęs į salę. 

Sairas Smitas kaip paprastai padavė jam ranką ir, 
privedęs jį prie lango, pasakė: 

— Airtonai, mes jus pakvietėme svarbiu eikit: Ne- 
toli salos pasirodė laivas. 

Iš pradžių Airtonas truputį pablyško, jo akyse ŠVyS- 
telėjo nerimas. Pro langą jis atidžiai apžvelgė horizon- 
tą, bet nieko nepamatė. 

— Paimkite žiūroną, Airtonai,— tarė Gedeonas Spile- 
tas, — ir gerai įsižiūrėkite. Gal ,,Dunkanas“, sugrįžęs į šiuos 
vandenis jūsų parvežti į tėvynę. 2 

— „Dunkanas“! — sumurmėjo Airtonas.— Taip greitai! 

Šie žodžiai Airtonui išsprūdo prieš jo paties valią, ir 
jis nutilo, parėmęs galvą rankomis. 

Nejaugi jam atrodė, kad per tuos dvylika metų vie- 
nišo gyvenimo tuščioje saloje jis dar neišpirko savo 
kaltės? Nejaugi tiek atgailavęs nusikaltėlis neatleido sau 
savo piktadarybių ir netikėjo, kad kiti bus jam atleidę? 

— Ne,— sumurmėjo jis,— ne, tai negali būti ,„Dun- 
kanas“. 

— O jūs gerai pažiūrėkite, Airtonai,— tarė inžinie- 
rius, — svarbu iš anksto žinoti, su kuo teks susidurti. 

"Airtonas paėmė žiūroną ir nukreipė nurodyta link- 
me. Keletą minučių jis nejudėdamas tyliai stebėjo ho- 
rizontą, paskui tarė: 

— Taip, tai iš 2 laivas, bet aš manau, kad ne 
„Dunkanas“. 

— Kodėl ne „Dunkanas +— paklausė Gedeonas Spi- 
letas. 

— Todėl, kad ,„Dunkanas“— garinė jachta, o aš, kad 
ir. kaip norėdamas, negaliu įžiūrėti nė ruoželio dūmų 
nei viršum laivo, nei užpakaly. 

„— O gal jis plaukia vien burėmis, — suabejojo Penk- 
rofas.— Vėjas jam palankus, o jūrininkams, žinoma, nau- 
dingiau taupyti anglį — kur čia papildysi kuro atsargas, 
jei aplinkui nėra jokios žemės. 

— Gal ir jūsų teisybė, misteri Penkrofai,— atsakė Air- 
tonas, — gal laive iš tiesų užgesintos kūryklos. Tegu jis 
priplaukia arčiau prie kranto, tuomet viskas paaiškės. 

Po to Airtonas nuėjo į salės kampą, ten atsisėdo ir 
daugiau nieko nekalbėjo. Jis visai nesikišo į karštą ko- 
lonistų ginčą dėl to paslaptingojo laivo. 

Visi buvo taip susijaudinę, jog tiesiog nepajėgė grįž- 
ti prie nutraukto darbo. Ypač nervinosi Gedeonas Spi- 
letas ir Penkrofas. Juodu niekaip negalėjo nustygti vie- 
toje ir dideliais žingsniais matavo salę skersai ir išilgai. 
Herbertas nesitvėrė smalsumu. Vien tik Nabas kaip pa- 
prastai tebebuvo ramus. Juk jo gimtasis kraštas tenai, 
kur yra Sairas Smitas, jo šeimininkas. Inžinierius sėdėjo 
paskendęs savo mintyse ir širdyje greičiau būgštavo, o ne 
laukė, kad laivas priplauktų prie kranto. 

Tuo tarpu laivas šiek tiek priartėjo prie salos. Pro 
žiūroną jau buvo matyti, kad tai tolimojo plaukiojimo 
laivas, 0 ne malajiškas prao, kuriais paprastai klajoja 
Ramiojo vandenyno piratai. Ir galima buvo tikėtis, kad 
bloga inžinieriaus nuojauta pasirodys neteisinga, kad tas 
laivas, atklydęs į šiuos vandenis prie Linkolno salos, 
nekelia kolonistams jokio pavojaus. Penkrofas dar kar- 
tą atidžiai apžiūrėjo nežinomą laivą ir pareiškė, kad, 
sprendžiant iš burių įrangos, tai yra brigas, kad jis plau- 
kia kranto link įstrižai, dešiniuoju halsų, iškėlęs marse- 
lius ir bramselius. Tą patį patvirtino ir Airtonas. 

Bet jeigu laivas nesumažins greičio, tai netrukus das 
už Nago kyšulio, kadangi jis plaukia į pietvakarius; tuo- 
met jį reikės stebėti nuo aukštumos, stūksančios prie 
Vašingtono įlankos netoli Baliono uosto. Kolonistai dėl 
to labai apgailestavo, juo labiau kad jau buvo penkta 
valanda vakaro, ir sutemus jie, žinoma, laivo stebėti ne- 
begalės. 

— Ką gi mes kaikas naktį? — paklausė Gedčinias 
Spiletas.— Gal sukursime laužą ir duosime jūrininkams 
signalą, kad čia esama žmonių? 

Žurnalistas savo draugams uždavė nelengvą klausi- 
mą, ir nors Sairas Smitas dar ne visiškai buvo atsikra- 
tes nelemtos nuojautos, vis dėlto buvo nutarta sukurti 
laužą. Juk naktį laivas gali nuplaukti, dingti amžinai, 

ir nežinia, ar pasirodys kada prie Linkolno salos koks 
nors kitas laivas. O kas žino, kokius netikėtumus ruo- 
šia kolonistams likimas? 

— Taip, — pakartojo žurnalistas — Rea kas tuo 
laivu plauktų, bet mes turime duoti jam signalą, kad 
saloje yra žmonių. Jei nepasinaudosime ta vienintele 
proga, galimas daiktas, paskiau dėl to labai gailėsimės. 

Taigi visi nusprendė, kad Nabas ir Penkrofas eis į 
Baliono uostą ir, vos tiktai sutemus, sukurs didžiulį lau- 
žą, kurio liepsna, be abejo, atkreips brigo ekipažo dė- 
mesį. 

Bet tuo metu, kai Nabas ir jūrininkas jau rengėsi iš- 
eiti iš Granitinių rūmų, laivas staiga pakeitė kryptį ir 
ėmė plaukti tiesiai į salą, Sąjungos įlankos link. Matyt, 
tas brigas buvo greitas, nes atstumas tarp jo ir kranto 
sparčiai mažėjo. 

Nabas ir Penkrofas pasiliko Granitiniuose rūmuose. 
Kolonistai vėl padavė žiūroną Airtonui, prašydami pa- 
galiau nuspręsti, ar tai „„Dunkanas“, ar ne. Juk škotų 
jachta irgi turėjo tokią pat burių įrangą, kaip brigas. 
Vadinasi, reikėjo nustatyti, ar yra tame laive tarp dvie- 
jų stiebų kaminas. 

Vakaro sutemos dar nebuvo apgaubusios/ dangaus 
skliauto, ir Airtonas lengvai galėjo stebėti laivą, kuris 
dabar buvo per dešimtį mylių nuo kranto. Po kiek laiko 
jis nuleido žiūroną ir tvirtai pakartojo: 

— Ne, tai ne „„Dunkanas'! Ir negali tai būti „Dun- 
kanas'! 

Dabar žiūroną paėmė Penkrofas ir, apžiūrėjęs laivą, 
draugams pranešė, kad tas brigas yra trijų ar keturių 
šimtų tonų talpos, puikiai pastatytas ir įrengtas,— žo- 
džiu, kad tai vienas iš greičiausių laivų, kokie tik plau- 
kioja jūrose. O kuriai tautai jis priklauso, kol kas pa- 
sakyti dar sunku. 

„— Tiesa, ant stiebo plevėsuoja vėliava,— pridūrė jū- 
rTininkas,— tiktai aš niekaip negaliu įžiūrėti, kokios spal- 
vos. 

— Daugiausia po pusvalandžio mes viską sužinosi- 
me,— pasakė žurnalistas.— Visiškai aišku, kad laivo ka- 

pitonas ketina priplaukti prie kranto, vadinasi, jei ne 
šiandien, tai rytoj mes su juo susipažinsime. 

— Taip tai taip, — tarė Penkrofas.— Bet vis dėlto bū- 
tų daug geriau iš anksto žinoti, su kuo teks susidurti. 
Iš teisybės, aš labai norėčiau jau dabar įžiūrėti laivo 
vėliavą. 

Kalbėdamas su žurnalistu, Penkrofas nenuleido nuo 
akių žiūrono. S 

Diena ėjo vakarop. Gęstant paskutiniams saulės spin- 
duliams, pamažu rimo vėjas. Ant stiebo plevėsavusi vė- 
liava nukaro kaip skuduras, įsipynė tarp falų, ir dabar 
buvo dar sunkiau įžiūrėti, kokios ji spalvos. 

— Ne, žinoma, tai ne Amerikos vėliava,— kalbėjo 
Penkrofas,— ir ne Anglijos, nes angliškos vėliavos rau- 
donas fonas iš karto kristų į akis; nepanašu, kad čia 
būtų prancūzų arba vokiečių vėliavos spalvos; antra ver- 
tus, tai ir ne balta rusiška jūrų vėliava, ir ne geltona 
ispaniška... Bet greičiausiai ji vienaspalvė... Nagi, ku- 
rių kraštų vėliavos gali pasitaikyti šiose jūrose? .. Gal 
Čilės? .. Ne, Čilės vėliava trispalvė... Gal brazilų? Ne, 
jų žalia... Japonų? Jų geltona su juodu... o šita... 

Tą akimirką vėjas išpūtė paslaptingąją vėliavą. Air- 
tonas pagriebė jūrininkui iš rankų žiūroną, kurį tas kaip 
tik buvo nuleidęs, prisidėjo prie akies ir įsižiūrėjęs pri- 
slėgtu balsu sušuko: 

— Juoda! 

Iš tiesų, ant laivo stiebo plaikstėsi juodas audeklas, 
ir dabar tas atėjūnas kolonistams sukėlė rimtus įtarimus. 

Vadinasi, nuojauta inžinieriaus neapgavo? Nejaugi 
tai piratų laivas? Gal jis plėšikauja Ramiojo vandenyno 
pietuose, neatsilikdamas nuo malajų prao, vis dar siau- 
tėjančių šiose geografinėse platumose? Bet kam šis lai- 
vas rengiasi priplaukti prie Linkolno salos? Galbūt šią 
niekam nežinomą, žmonių užmirštą žemę jis bus pasirin- 
kęs kaip saugią vietelę prisiplėštiems turtams laikyti? 
O gal jis čia ieško ramaus uosto prisiglausti nuo žiemos 
audrų? Argi puikiajai kolonistų salai būtų lemta tapti 
šlykščia plėšikų lindyne, Ramiojo vandenyno piratų būs- 
tine? | 

Visos šios mintys nenoromis lindo kiekvienam į galvą. 
Deja, pernelyg aišku buvo, koks pavojus gresia, susidū- 
rus su juoda vėliava. Juk juoda vėliava — piratų vėlia- 
va! Ir tokia pat vėliava būtų buvusi iškelta ant „„Dun- 
kano“ stiebo, jeigu katorgininkams būtų pavykę įvyk- 
dyti savo piktadariškus kėslus! 

"Dabar nebuvo galima gaišti nė minutės. 

— Mano bičiuliai, — prabilo Sairas Smitas,— galimas 
daiktas, kad šis laivas nori tik iš tolo apžiūrėti salą. Gal 
jo ekipažas į krantą neišlips. Tikėsimės. Bet, šiaip ar taip, 
mes turime čia viską užmaskuoti, kad nebūtų matyti, jog 
sala gyvenama. Labiausiai į akis krinta malūnas, pasta- 
tytas ant Plataus Akiračio plynaukštės. Tegu Airtonas ir 
Nabas eina ir nuima jo sparnus. Granitinių rūmų langus 
uždangstysime šakomis. Ugnį visur reikia užgesinti. Rei- 
kia padaryti taip, kad neliktų jokio ženklo, jog šioje 
saloje yra žmonių!. 

— O mūsų laivas?— paklausė Herbertas. 

— Tai nieko, — atsakė Penkrofas,— jis paslėptas Balio- 
no uoste. Esu tikras, kad tie galvažudžiai jo neras. | 

Viskas tuojau buvo padaryta taip, kaip inžinierius 
nurodė. Nabas ir Airtonas nuėjo į plynaukštę ir ėmė 
ten darbuotis, maskuodami visas žymes, rodančias, kad 
saloje esama žmonių. Tuo tarpų jų draugai nužygiavo 
į Žakamaro mišką ir parsinešė didžiausius glėbius šakų 
ir lianų, kurios iš tolo galėjo atrodyti kaip natūrali aug- 
menija, ir jomis kruopščiai uždangstė langų kiaurymes, 
iškirstas granitinėje sienoje. Šaudmenis ir ginklus išdėstė 
taip, kad viskas būtų po ranka, jeigu juos netikėtai už- 
pultų piratai. 

Kai visa jau buvo sutvarkyta, Sairas Smitas kreipėsi 
į kolonistus. 

— Mieli draugai, — tarė jis i šudindsmasiės=i jeigu tie 
niekšai išdrįs užpulti Linkolno salą, mes juos kaip pri- 
dera atremsime, ar ne tiesa? 

— Taip, Sairai, — atsakė už visus Žžurnalistas,— ir jei 
reikės, žūsime kovoje, gindami savo salą! 

Inžinierius padavė savo draugams ranką, o tie karš- 
tai ją paspaudė. . | 

Vien tik Airtonas tylėdamas stovėjo kampe, tik jis 
vienas neprisidėjo prie kitų kolonistų. Gal jis, buvęs 
nusikaltėlis, tarėsi esąs nevertas paspausti inžinieriui 
ranką? 

Sairas Smitas suprato, kas dedasi Airtono širdyje, ir 
priėjo prie jo. 

— O jūs, Airtonai — paklausė inžinierius — ką jūs 
manote daryti? 

— Atlikti savo pareigą, — atsakė Airtonas. 

Po to jis užėmė sekimo punktą prie lango ir įsmeigė 
žvilgsnį į jūrą, stebėdamas ją pro šakų uždangą. 

Buvo jau pusė aštuntos, saulė prieš kokias dvidešimt 
minučių nusileido už Granitinių rūmų, ir rytai pamažu 
temo. O brigas vis artėjo į Sąjungos įlanką. Dabar jis 
buvo ne toliau kaip už aštuonių mylių, tiesiog priešais 
Plataus Akiračio plynaukštę, kadangi, pasisukęs prie Na- 
go kyšulio, potvynio nešamas, jis nukrypo į šiaurę. Iš 
teisybės, brigas jau buvo įplaukęs ilankon: mat išvedus 
tiesią liniją nuo Nago kyšulio iki Žandikaulio kyšulio, 
dešinysis brigo bortas būtų buvęs į vakarus nuo tos Ii- 
nijos, 

Bet ar plauks brigas toliau įlankon? Štai koks klau- 
simas ypač jaudino kolonistus. O jei plauks, tai ar išmes 
įlankoje inkarą? Šis klausimas jiems taip pat nedavė ra- 
mybės. Gal jis tik apžiūrės pakrantę ir vėl išplauks į at- 
virą jūrą, neišlaipinęs į krantą ekipažo? Visa tai turi pa- 
aiškėti greičiau nei per valandą. TalE) kolonistams beliko 
tik laukti. 

Sairas Smitas su neslepiamu nerimu galvojo apie įtar- 
tiną brigą, ant kurio stiebo plevėsavo juoda vėliava. Ne- 
jaugi jis neša grėsmę jų kolonijai, visam tam, kas bend- 
romis jėgomis jų čia nuveikta ir sukurta? O gal piratai — 
dabar nebebuvo jokių abejonių, kad brigo ekipažą su- 
daro jūrų plėšikai, — ir anksčiau yra lankęsi šioje saloje? 
Antraip, prie jos artėdami, jie nebūtų iškėlę vėliavos. Ar 
kada nors seniau jie buvo išlipę į krantą? Jeigu taip, 
tuomet šiek tiek paaiškėtų kai kurios dar nesuprantamos 
aplinkybės. Gal kur nors neištirtoje salos dalyje slepiasi 
jų bendrininkai, kurie tik ir laukia savo draugų, norė- 
dami prie jų prisidėti? 

Tokie klausimai sukosi Sairo Smito galvoje, bet jis 
negalėjo rasti į juos atsakymo: jis tik suprato, kad pira- 
tų brigo pasirodymas niėko gero nežada, kad jiems vi- 
siems gresia rimtas pavojus. 

Vis dėlto draugai ir jis pats tvirtai pasiryžo priešin- 
tis iki paskutiniųjų. Pirmiausia tik reikėjo šužinoti, kiek 
yra piratų, ar jų daug daugiau kaip kolonistų, ar tie 
atėjūnai gerai ginkluoti. Bet kaip nusigauti į brigą“ 

" Užėjo naktis. Jaunas mėnulis, nublankęs saulėlydžio 
spinduliuose, jau dingo iš padangės. Juoda tamsos skraistė 
gaubė salą ir jūrą. Visą horizontą aptraukė sunkūs de- 
besys, nepraleisdami jokios švieselės. Sutemus vėjas vi- 
siškai nurimo. Nebešlamėjo net medžių lapai, o tingios 
bangos tyliai skalavo krantą. Laivas pranyko tamsoje, 
visi žiburiai jame buvo užgesinti, ir jeigu jis tebeplaukė 
netoli salos, kolonistai vis tiek negalėjo susekti, kur 
jis yra. | 

— Ė, ką čia žinosi, — pasakė Penkrofas.— Gal tas pra- 
keiktas brigas naktį išplauks, o rytą mes jo nė pėdsako 
nerasime. 

Tarytum atsakymas į jūrininko žodžius virš jūros 
blykstelėjo ryški ugnis ir sugriaudėjo patrankos šūvis. 
Brigas plaukė čia pat, jame buvo net patrankų. 

Šūvis pasigirdo, praėjus šešioms sekundėms po ugnies 
žybtelėjimo. Vadinasi, brigas buvo per vieną mylią su 
ketvirčiu nuo kranto. 

Tuo pat metu kolonistai išgirdo, kaip sužvangėjo per 
kliuzus slenkančios grandinės. 

Laivas nuleido inkarą netoli Granitinių rūmų. 


Antras skyrius 


Pasitarimas.— Nuojauta.— Airtono pasiūlymas.— Pasiūlymas priimtas.— 

Airtonas ir. Penkrofas Išsigelbėjimo salelėje.— Norfolko katorgininkai.— 

Jų planai.— Didvyriškas Airtono žygdarbis.— Grįžimas.— Šešetas prieš 
penkiasdešimt. 


Dabar nebeliko nė mažiausios abejonės, ką piratai 
ketina toliau daryti. Jie ismetė inkarą netoli salos ir, ži- 
noma, rytoj valtimis bandys keltis į krantą. 

Sairas Smitas ir jo draugai buvo tvirtai pasiryžę veik- 
ti, bet vis dėlto nutarė būti atsargūs. Piratai gali jų ir 
nepastebėti, jeigu išsikėlę tenkinsis vien pakrantės apžiū- 
rėjimu ir neras reikalo eiti į vidurį salos. Kas žino, gal 
jie iš tiesų nori tik apsirūpinti gėlu vandeniu, kurio ras 
Gailestingumo upėje, o tuomet greičiausiai nepastebės 
nei tilto, nutiesto per upę už pusantros mylios nuo žio- 
čių, nei Žmogaus šeimininkavimo pėdsakų Galerijose. 

Bet kuriems galams jie tada iškėlė ant stiebo juodą 
vėliavą? Kam šovė iš patrankos? Žinoma, tai tuščia pui- 
kybė, jeigu tik tas šūvis nereiškia, kad nuo šiol jūrų 
plėšikai nori tapti salos šeimininkais. Sairas Smitas da- 
bar žinojo, jog brigas ginkluotas, kaip sakoma, iki dan- 
tų. O kuo gali Linkolno salos kolonistai atsakyti į piratų 
laivo patrankų šūvius? Šautuvų šūviais, daugiau niekuo. 

— Ir vis dėlto,— pasakė Sairas Smitas,— prie mūsų 
ne taip lengva prieiti. Dabar, kai senojo vandens nuo- 
tėkio anga visiškai užaugusi meldais ir žolėmis, priešas 
jos neaptiks, taigi negalės įsibrauti į Granitinius rūmus. 

— O mūsų plantacijos, mūsų paukštynas, mūsų ap- 
tvaras, mūsų dirbtuvės, visas mūsų turtas! — sušuko Penk- 
roias ir net koja treptelėjo.— Juk jie per porą ar trejetą 
valandų viską sugriaus ir sunaikins. 

— Gal ir taip, Penkrofai,— atsakė Sairas Smitas, — ta- 
čiau mes bejėgiai jiems sukliudyti. 


— O ar daug jų? Štai kas svarbiausia — pridūrė ŽuI- 
nalistas.— Jeigu jų tiktai kokia dešimtis, meš su jais su- 
sidorosime, bet jeigu keturiasdešimt, penkiasdešimt ar 
dar daugiau, tada... 


— Misteri Smitai,— staiga tarė Airtonas, prieidamas 
prie inžinieriaus — aš noriu jus PapIežyĖ:s „ Leiskite 
man. 

— "Ką taip, mano bičiuli? 

— Leiskite man nusigauti į brigą ir sužinoti, kiek ja- 
me yra žmonių. 

— Bet, Airtonai, — neryžtingai atsakė inžinierius, — juk 
jūs rizikuojate savo gyvybe. 

— O kodėl nesurizikavus, misteri Smitai? 

— Čia jau yra daugiau, negu savo pareigos atlikimas. 

— Aš ir turiu padaryti daugiau, ne tik atlikti parei- 
ga, — atsakė Airtonas. . 

— Jūs norite į laivą irtis su piroga?— pasiteiravo Ge- 
Geonas Spiletas. 

— Ne, aš noriu pats vienas plaukti. Žmogus gali Išias 
vai prasmukti ten, kur piroga nepraeis. 

— O ar žinote, kad iki brigo bus mylia su ketvir- 
čiu?— paklausė Herbertas. 

— Aš geras plaukikas, misteri Herbertai. 

— Bet dar kartą sakau — jūs rizikuojate gyvybe,-—— 
tarė inžinierius. 

— Na tai kas?— atkirto Airtonas.— Aš jus prašau lei- 
dimo kaip jūsų malonės, misteri Smitai. Man gal tai vie- 
nintelė galimybė atgauti savigarbą. 

— Ką gi, keliaukit -sveikas, Airtonai, — sutiko inžinie- 
rius, gerai suprasdamas, kad draudimas būtų be galo 
įskaudinęs buvusį nusikaltėlį, tapusį doru žmogumi. 

— Aš eisiu su jumis,— staiga pasisiūlė Penkrofas. 

— Jūs manim nepasitikite! — šūktelėjo Airtonas ir 
nuolankiai pridūrė:— Ką gi, aš esu to vertas. 

— Oi ne, ne, — karštai užginčijo Sairas Smitas, — ne, 
Airtonai! Penkrofas jumis AESEEIOJA: Jūs tiktai ne taip 
jį supratote. 

— Iš tikrųjų, — S aiyiškins jūrininkas, — aš tik norėjau 
palydėti Airtoną iki salelės. Kas žino, gal kas nors iš 
tų galvažudžių jau bus išsikėlę į krantą, ir dviese mes, 
žinoma, lengviau jiems sukliudytume pakelti aliarmą. Aš 
palauksiu Airtono salelėje, o į brigą jis plauks vienas, 
kadangi jis pirmas tai pasiūlė. 

Airtono pasiūlymas buvo priimtas, ir jis pradėjo ruoš- 
tis į žygį. Nors jo planas buvo labai drąsus, tačiau nak- 
ties tamsoje galėjo baigtis sėkmingai. Airtonas ketino, 
nuplaukęs iki brigo, įsikabinti į vaterštagus arba į apa- 
tinius vantų skridinius ir pamėginti sužinoti, .kiek- laive 
yra piratų ir kokie jų kėslai. 

Draugų lydimi, Airtonas ir Penkrofas nuėjo prie 
kranto. Airtonas nusirengė ir visą kūną išsitrynė tau- 
kais, o tai, kaip žinoma, padeda žmogui lengviau iškęsti 
žemą temperatūrą. Juk nežinia, gal ne vieną valandą 
teks išbūti šaltame vandenyje. | 

Tuo tarpu Penkrofas ir Nabas nuėjo atgabenti piro- 
gos, kuri stovėjo pririšta prie Gailestingumo upės kran- 
to per kokį šimtą žingsnių; kai juodu sugrįžo, Airtonas 
jau buvo pasiruošęs. 

Kažkuris paslaugiai užmetė Airtonui ant pečių šiltą 
antklodę, ir visi kolonistai atsisveikindami EE jam 
ranką. 

Penkrofas ir Airtonas sulipo į pirogą ir atsistūmė nuo 
kranto. 

Abu keleiviai netrukus pranyko tamsoje — buvo jau 
pusė vienuoliktos. Kolonistai tylėdami nužingsniavo į Ga- 
lerijas, nusprendę čia laukti, kol sugrįš drąsuoliai. 

Piroga greitai perplaukė sąsiaurį ir sustojo prie sa- 
lelės kranto. Airtonas ir Penkrofas buvo labai atsargūs, 
bijodami, kad nesusidurtų su piratais. Bet atidžiai ap- 
žiūrėję salelę, juodu įsitikino, jog čia nieko nesama. 
Penkrofas ir Airtonas sparčiai perėjo skersai salelę, gąs- 
dindami uolų plyšiuose sumigusius paukščius. Paskui Air- 
tonas ryžtingai šoko į vandenį ir tyliai ėmė plaukti prie 
rodydami jo stovėjimo vietą. 

O Penkrofas pasislėpė tarp pakrantės uolų, pasiryžęs 
laukti draugo grįžtant. 

Tuo tarpu Airtonas yrėsi prie brigo, galingais rankų 
mostais skrosdamas lygų jūros paviršių, kuris už plau- 
kiko nugaros tuoj pat tyliai susiglausdavo. Iš vandens 
buvo tik truputį išlindusi jo galva, o akylas žvilgsnis 
įsmeigtas į tolumoj dūluojantį laivą, kurio žiburiai at- 
sispindėjo jūroje. Jis tvirtai žinojo tik vieną dalyką: 
reikia žūt būt ištesėti draugams duotą žodį — atlikti sa- 
vo pareigą. Jam net į galvą neatėjo, kad laive jo lau- 
kia pavojai, kad jūroje jį gali užpulti rykliai, gana daž- 
nai nardantys palei salą. Srovė jį greitai nešė tolyn nuo 
kranto. 

Po pusvalandžio Airtonas, niekieno nepastebėtas, jau 
įsikabino ranka į bugšprito vateršlagus. Truputį atsikvė- 
pęs, jis užsiropštė ant grandinės ir laimingai įlipo į lai- 
vo priešakį. Čia buvo padžiautos kelerios jūreiviškos 
kelnės. Airtonas vienomis kelnėmis greit apsimovė ir, 
patogiau įsitaisęs, ėmė klausytis. 

Brigo ekipažas dar nemiegojo. Kur ten! Aidėjo bal- 
sai, dainos, juokas. Ir staiga Airtono dėmesį patraukė 
vienas pokalbis, palydimas smarkiais keiksmais. 

— Neblogą laivą įsigijome, brigas tikrai puikus! 

— Taip, gerai neria. Ne be reikalo „Greituoliu“ pa- 
vadintas! 

— Gali jį ir visas Norfolko laivynas vytis. Pamėgink 
sugauti! 

— Valio mūsų kapitonas! 

— Valio Bobas Harvėjus! 

Nesunku įsivaizduoti, ką turėjo jausti Airtonas, klau- 
sydamas šio pokalbio, ypač jeigu prisiminsime, kad tasai 
Bobas Harvėjus seniau buvo jo bendrininkas, priklausęs 
jo gaujai Australijoje, pašėlusiai narsus jūrininkas, da- 
bar įvykdęs jų visų sumanytus piktadariškus kėslus. Tą 
brigą Bobas Harvėjus pagrobė netoli Norfolko salos, pri- 
krautą ginklų, šaudmenų, įrankių ir rakandų, kurie tu- 
rėjo būti nugabenti į vieną Sandvičo salų. Visa jo gauja 
persimetė į brigą, ir piratais virtę katorgininkai, visuo- 
menės atmatos ir galvažudžiai, drąsiai plaukiojo po Ra- 
mųjį vandenyną, užpuldinėdami laivus ir žudydami jų 
įgulas, savo žiaurumu pralenkdami net malajų piratus. 

Airtonas girdėjo, kaip garsiai šūkavo nusigėrę kator- 
gininkai, vieni kitiems girdamiesi savo žygiais bei nar- 
sumu, ir štai Ką jam pavyko suprasti iš jų kalbos nuo- 
trupų. 

Dabartinį ,„Greituolio“ ekipažą sudarė vien iš Nortfol- 
ko pabėgę anglų katorgininkai. 

Trumpai papasakosime, kas yra tas Norfolkas. 

Į rytus nuo Australijos, 29'2' pietų platumos ir 165943' 
rytų ilgumos, yra nedidelė salelė, aplinkui turinti šešias 
lje ilgio, o joje stūkso Pito kalnas, iškilęs tūkstantį šim- 
tą pėdų viršum jūros lygio. Tai ir yra Norfolko sala, į 
kurią tremiami Anglijos teismų pasmerkti labiausiai už- 
kietėję nusikaltėliai. Jų ten esti apie penketą šimtų, ten 
įvesta baisiai griežta drausmė ir sudaryta ištisa sistema 
žiaurių bausmių, o salą saugo šimtas penkiasdešimt ka- 
nioje. Vargu ar yra kur pasaulyje kitas toks šlykštus 
niekšų lizdas. Kartais — tiesa, labai retai — kai kuriems 


402 


katorgininkams pasiseka apgauti nepaprastai budrią sar- 
gybą, netikėtai užpulti ir pagrobti kokį nors laivą, ir tuo- 
met jie klajoja po jūras, plėšikaudami Polinezijos salose. 

Taip padarė ir garsusis Bobas Harvėjus su savo bend- 
rininkų gauja. Taip kitados norėjo padaryti ir Airtonas. 
Bobas Harvėjus pagrobė „„Greituolį“, stovėjusį su nuleis- 
tu inkaru netoli Norfolko salos; plėšikai išžudė visą jo 
įgulą, ir nuo to laiko taikus brigas, virtęs piratų laivu, 
jau ištisus metus vagojo Ramųjį vandenyną; jam vado- 
vavo pats Bobas Harvėjus, kadaise buvęs tolimojo plau- 
kiojimo kapitonas, o dabar baisus piratas ir senas Air- 
tono pažįstamas. 

Daugumas nusikaltėlių buvo susirinkę jute, užpaka- 
linėje laivo dalyje, bet keletas vyrų gulėjo išsitiesę ant 
denio ir garsiai kalbėjosi. 

Kalbas retkarčiais nutraukdavo girtų plėšikų riksmai 
ir stiklų skambesys. Iš nugirstų frazių Airtonas sužinojo, 
kad „Greituolis“ prie Linkolno salos atsidūrė visiškai at- 
sitiktinai. Piratai nė karto nebuvo į jos krantą išlipę, 
tačiau, kaip Sairas Smitas ir numatė, kapitonas, pastebė- 
jęs žemėlapiuose nepažymėtą ir todėl niekam nežinomą 
salą, nutarė ją apžiūrėti, o jeigu čia bus tinkamas užute- 
kis, įsirengti jame uostą brigui stovėti. 

O vėliavą ant stiebo jie iškėlė ir iš patrankos iššovė 
šiaip sau, norėdami pasididžiuoti ir pamėgdžiodami ka- 
ro laivus, kuriuose, iškėlus vėliavą, trenkiama salvė iš 
patrankų. Taigi tas šūvis nebuvo joks signalas, ir bėg- 
liai iš Norfolko salos jokių ryšių su Linkolno sala ne- 
turėjo. 

Vadinasi, kolonijai ir kolonistams grėsė rimtas pa- 
vojus. Nėra abejonės, kad Linkolno sala plėšikams pa- 
tiks: juk čia gausu gėlo vandens šaltinių, yra patogus 
užutekis laivams stovėti, čia nemaža pasidarbavo kolo- 
nistai, padidindami gamtinius salos turtus, be to, pati 
gamta buvo čia sukūrusi patikimą tvirtovę — Granitinius 
rūmus. Piratai šį ramų kampelį pavers savo lindyne, ir 
kaip tik dėl to, kad sala negyvenama ir jūrininkų dar 
neatrasta, jie čia ilgus metus galės jaustis visiškai sau- 
gus. Taip pat aišku, kad Bobas Harvėjus su savo gauja 
nepasigailės įkyrių liudininkų ir išžudys visus kolonis- 

tus iki vieno. Sairas Smitas ir jo draugai negali tikėtis 
kur nors pabėgti arba pasislėpti saloje, kadangi piratai 
buvo nutarę tvirtai joje įsikurti; net tuomet, kai ,„(Grei- 
tuolis" išplauks į jūrą plėšikauti, keletas žmonių iš jo 
ekipažo tikriausiai čia pasiliks. Taigi yra tik viena iš- 
eitis — stoti į kovą ir išnaikinti visus tuos galvažudžius, 
nevertus jokio pasigailėjimo, išnaikinti bet kokiomis prie- 
monėmis, nes kovoje su tokiais žmonėmis visokios prie- 
monės yra geros. 

Tokios mintys sukosi Airtono galvoje, ir jis žinojo, 
puikiai žinojo, kad Sairas Smitas galvoja tą patį. 

Bet ar įstengs kolonistai pasipriešinti, ar jie gali tikė- 
tis pergalės? Tai priklauso nuo to, kaip brigas ginkluotas 
ir kiek jame yra žmonių. 

Airtonas ir nutarė žūt būt visa tai sužinoti, ir maž- 
daug po valandos, kai ant denio nutilo šūkavimai ir 
keiksmai, kai gera pusė piratų įkaušę sumigo, jis nesvy- 
ruodamas nuslinko į denį, kur jau buvo užgesinti žibu- 
riai ir viešpatavo visiška tamsa. 

Kabindamasis už vaterštangų, jis užsikorė ant bušpri- 
to, o iš ten nusigavo iki bako. Atsargiai sėlindamas tarp 
katorgininkų, šen bei ten miegančių ant denio, jis apėjo 
visą laivą ir sužinojo, kad „„Greituolis“ ginkluotas ketu- 
riomis patrankomis, šaudančiomis aštuonių ar dešimties 
svarų sviediniais. Apgraibomis jas apčiupinėjęs, jis įsi- 
tikino, kad patrankos užtaisomos pro užpakalinę dalį. 
Vadinasi, čia buvo naujausios sistemos pabūklai, patogūs 
šaudyti ir didelės griaunamosios jėgos. 

Ant denio Airtonas suskaitė dešimt miegančių pira- 
tų, bet, matyt, tiek pat, jei ne daugiau, ramiai ilsėjosi 
kubrike. Be to, iš nugirstų kalbų Airtonui jau buvo aiš- 
ku, kad laive esama apie penkiasdešimties žmonių. Pen- 
kiasdešimt prieš šešis Linkolno salos kolonistus — ar ne 
per daug! Užtat dėl pasiaukojamo Airtono žygio Sairas 
Smitas nebus užkluptas netikėtai, jis iš anksto sužinos, 
kokios priešo jėgos, ir galės veikti apgalvotai ir atsargiai. 

Dabar Airtonas galėjo ramia sąžine grįžti į krantą 
ir viską pranešti savo draugams, kurių labui atliko šią 
pavojingą žvalgybą; jis jau ketino lipti iš laivo ir plauk- 
ti atgal. 

Bet staiga jam į galvą šovė drąsi mintis — ne veltui 
Airtonas inžinieriui pasakė, kad jis nori atlikti savo pa- 
reigą, net padaryti daugiau, negu reikalauja pareiga. Taip, 
jis paaukos savo gyvybę, bet sala ir kolonistai bus iš- 
gelbėti. Juk aiškų, kad Sairas Smitas ir jo draugai negali 
atsispirti penkioms dešimtims puikiai ginkluotų piratų, 
kurie vis tiek juos nugalės: arba jėga įsiverš į Graniti- 
nius rūmus, arba apsiaus ir badu numarins. Airtonas pri- 
siminė savo gelbėtojus, visus tuos, kurie jam padėjo grįž- 
ti į protą ir tapti doru žmogumi, tuos, kuriems jis už vis- 
ką turėjo būti dėkingas. O dabar piratai juos negailes- 
tingai išžudys, sunaikins jų darbo vaisius, pavers salą 
plėšikų lizdu! Ir kas bus tiesioginis visų tų nelaimių kal- 
tininkas? Pats Airtonas, nes buvęs jo draugas ir bendri- 
ninkas Bobas Harvėjus tiktai įvykdė jo paties planus. 
Taip pagalvojus, Airtoną apėmė siaubas. Jis nusprendė 
žūt būt susprogdinti brigą, o kartu ir visą jo ekipažą. 
Nors sprogimo metu ir jis pats žus, bet garbingai atliks 
savo pareigą. 

Airtonas nebesvyravo. Pasiekti kriuitkamerą, kuri pa- 
prastai esti užpakalinėje laivo dalyje, buvo nesunku. Pi- 
ratų laive turėjo būti nemaža atsarga parako, tad užtektų 
vienos kibirkštėlės, ir brigas akimirksniu susprogtų. 

Airtonas atsargiai nusileido į tarpdenį, kur be tvar- 
kos drybsojo piratai, ne šiaip sugulę pamiegoti, o dau- 
giausia nugriuvę iš girtumo. Prie didžiojo stiebo degė 
žibintas, o aplinkui buvo įtaisyti stovai visokiems šauna- 
miesiems ginklams laikyti. 

Airtonas išsirinko sau revolverį ir pažiūrėjęs įsiti- 
kino, kad jis užtaisytas ir kad kapsulė vietoje. Dabar jis 
gali įvykdyti savo planą — sunaikinti brigą. Ir jis pa- 
tyliukais ėmė sėlinti į laivo užpakalį, kur po jutu turėjo 
būti kriuitkamera. | 

Bet čia laivą gaubė prieblanda, ir slinkti į priekį bu- 
vo gana sunku — po kojomis painiojosi miegantys pira- 
tai. Airtonas nuolat tai vieną, tai kitą piratą užkliudy- 
davo, o tas, nepramerkęs akių, imdavo keiktis ir net 
voždavo akiplėšai kumščiu; tuomet Airtonas, užgniau- 
žes kvapą, sustingdavo vietoje. Šiaip taip jis vis dėlto, 

* 


“What are you doiną here?" 


pasiekė pertvarą, kuri skyrė užpakalinę laivo dalį, ir 
užčiuopė duris — be abejo, tiesiog į kriuitkamerą. 

Beliko tas duris išlaužti, ir Airtonas pradėjo darbuo- 
tis, stengdamasis nekelti triukšmo, nors tai buvo neleng- 
va, kadangi reikėjo numušti kabančią spyną. Tačiau Air- 
tonas, galingu delnu spustelėjęs, spyną pagaliau nusuko, 
ir durys atsidarė. | 

Tą pačią akimirką Airtonas pajuto, kad jam ant pe- 
ties kažkas sunkiai uždėjo ranką. 

— Ko čia tau reikia, drauguži mielas?— šalia ausies 
pasigirdo šiurkštus balsas, ir kažkoks augalotas vyriškis 
staiga prikišo žibintą Airtonui prie pat veido. 

Airtonas nejučiomis atšoko atgal. Aiškiai švystelėjus 
žibintui, jis išvydo buvusį savo bendrininką Bobą Har- 
vėjų, bet šis jo nepažino, nes manė, kad Airtonas jau 
seniai miręs. 

— Ko čia tau reikia?— pakartojo Bobas Harvėjus, 
čiupdamas Airtonui už juosmens. 

Bet Airtonas, nieko neatsakęs, stipriu smūgiu nubloš- 
kė piratų vadą šalin ir puolė prie kriuitkameros. Vienas 
šūvis iš revolverio į parako statinę — ir viskas bus baig- 
ta!.. 

— Ei, vyrai, čionai! — suriko Bobas Harvėjus. 

Pora ar trejetas piratų, jo riksmo išbudinti, pašoko 
ant. kojų ir puolė Airtoną, stengdamiesi parmesti jį že- 
mėn. Bet stipruoliui Airtonui pavyko iš jų rankų iš- 
trūkti. Vienas po kito trinktelėjo du revolverio šūviai, 
ir du plėšikai nugriuvo; tačiau pats Airtonas nespėjo 
išsisukti, ir staigus peilio smūgis perskrodė jam petį. 

Airtonas suprato, kad jo planas sužlugo. Bobas Har- 
vėjus užtrenkė kriuitkameros duris, o laive tuo metu 
pabudo dauguma piratų ir kilo sąmyšis. Reikėjo gelbėti 
savo gyvybę, kad paskui būtų galima kautis drauge su 
kolonistais. Vadinasi, beliko tik bėgti! 

Bet ar ne vėlu? Išsigelbėti buvo labai maža vilties, 
tačiau Airtonas ryžosi žūt būt pasiekti savo draugus. 

Revolveryje dar buvo keturi šoviniai. Airtonas iššo- 
vė dar du kartus, bet tas šūvis, kurį jis taikė Bobui Har- 
vėjui, nuzvimbė pro šalį, o jeigu jį ir sužeidė, tai tik 
lengvai. Pasinaudojęs tuo, kad piratai akimirką atsitrau- 

kė, Airtonas puolė prie laiptelių, einančių į brigo denį. 
Bėgdamas pro žibintą, jis revolverio rankena jį sudaužė, 
ir denis paskendo tamsoje, dėl to pabėgti buvo daug 
lengviau. 

Keletas piratų, išbudinti triukšmo, leidosi laipteliais 
žemyn. Penktu šūviu Airtonas vieną jų nutrenkė nuo 
laiptų, o kiti atšoko į šalį, gerai nesuprasdami, kas laive 
dedasi. Airtonas dviem šuoliais iššoko į denį ir po trijų 
sekundžių paleido šeštą, paskutinį šūvį tiesiai į veidą 
vienam piratui, kuris buvo bestveriąs jį už sprando; pas- 
kui Airtonas stryktelėjo per falšbortą ir nėrė į jūrą. 

Nespėjus jam nuplaukti nė šešių sieksnių, aplink jį 
pasipylė kruša kulkų. 

Ką turėjo jausti Penkrofas, laukdamas Airtono sale- 
lėje, pasislėpęs tarp uolų, ką turėjo jausti Galerijose 
prisiglaudę Sairas Smitas, žurnalistas, Herbertas ir Nabas, 
kai išgirdo šūvius? Pagriebę šautuvus, jie nubėgo prie 
kranto ir ėmė laukti užpuolimo, pasirengę drąsiai atremti 
priešą. | 

Jie nepuoselėjo jokių vilčių: Airtonas tikriausiai bus 
patekęs į piratų rankas ir, matyt, jau žuvęs. Galimas 
daiktas, kad jūrų plėšikai mėgins pasinaudoti nakties tam- 
sa ir tuojau išsikels į krantą! 

Praėjo pusvalandis, bet kolonistus vis dar kamavo 
nerimas. Šūviai nutilo, tačiau kol kas negrįžo nei Air- 
tonas, nei Penkrofas. Nejaugi piratai jau užėmė salelę? 
Gal reikia tučtuojau, nieko nelaukiant, skubėti į pagalbą 
Airtonui ir Penkrofui? Bet kaip? Dabar pats potvynis, per 
sąsiaurį neįmanoma persikelti. Ir piroga anoje pusėje. 
Taigi spręskite patys, kaip kankinosi Sairas Smitas ir jo 
draugai! | 

Pagaliau po vidunakčio, pusę pirmos, prie kranto pri- 
plaukė piroga; joje sėdėjo du žmonės. Kolonistai išskės- 
tomis rankomis pasitiko Airtoną, kuris buvo tik lengvai 
sužeistas į petį, ir Penkrofą, gyvą ir sveiką. 

Visi tuojau nuėjo į Galerijas. Čia Airtonas papasakojo 
draugams savo nuotykius, neslėpdamas ir to, kaip jis 
norėjo susprogdinti brigą ir kaip jam nepasisekė. 

Draugai karštai spaudė jam ranką, o Airtonas vis pa- 
sakojo. Jis atvirai nurodė, kad padėtis labai rimta. Pira- 

tai dabar bus atsargūs. Jie jau žino, kad Linkolno sala 
gyvenama, todėl netrukus gali išlaipinti į krantą didelį 
ir gerai ginkluotą būrį, kuris niekam nedovanos. Vadinasi, 
jei kolonistai paklius piratams į nagus, pasigailėjimo nė- 
ra ko laukti. | 

— Ką gi, mokėsime žūti, — pasakė žurnalistas. 

— O dabar grįšime namo ir budriai seksime priešą, — 
tarė inžinierius. 

— Kaip jūs manote, misteri Smitai, ar mums pavyks 
išsigelbėti? — paklausė jūrininkas. 

— Žinoma, Penkrofai. 

— Tai dar kažin! Šešiese prieš penkiasdešimt! 

— Jūsų teisybė, šešiese. .. neskaitant... 

— Ko?— paklausė Penkrofas. 

Sairas Smitas tylėdamas parodė ranka į dangų. 


Trečias skyrius 


Rūkas sklaidosi — Inžinierius duoda nurodymus.— Trys postai— Airto- 

nas ir Penkrofas.— Pirmoji valtis.— Dar dvi kitos.— Salelėje.— Šešetas 

piralų sausumoje.— Brigas pakelia inkarą.—,,Greituolio“ baterija.— Ne- 
bėra vilties.— Netikėta atomazga. 


Naktis praėjo ramiai. Kolonistai buvo viskam pasi- 
ruošę ir niekur nesitraukė iš Galerijų, nepalikdami savo 
sekimo posto. Tačiau piratai, rodės, nė nebandė į krantą 
keltis. Nutilus šautuvų salvėms, kuriomis piratai paly- 
dėjo Airtoną, daugiau nebuvo girdėti nei šūvių, nei triukš- 
mo — jokio ženklo, kad prie Linkolno salos stovėtų lai- 
vas. Galima buvo net pagalvoti, jog piratai, bijodami 
įnirtingo salos gyventojų pasipriešinimo, pakėlė inkarą 
ir tarė būsiant geriau iš čia pasišalinti. 

Bet iš tikrųjų buvo ne taip, ir kai pradėjo aušti, Ko- 
lonistai pro rytmečio miglas išvydo neaiškiai dūluojantį 
laivą. Tai buvo „Greituolis“. 

— Taigi, mano bičiuliai, — prašneko inžinierius,— štai 
ką, man rodos, reikia daryti, kol rūkas dar ne visai iš- 
sisklaidęs. Tuo tarpu jis mus slepia nuo piratų, ir mes 
galime veikti, nesukeldami jiems įtarimų. Pirmiausia tu- 

rime sudaryti tokį įspūdį, kad saloje gyvena daug žmo- 
nių ir kad jie sugebės tinkamai atremti priešą. Todėl siū- 
lau pasidalyti į tris grupes: viena liks Galerijose, antra 
užims vietą prie Gailestingumo upės žiočių, o trečiajai, 
manau, užvis geriausia pasislėpti salelėje ir neleisti pi- 
ratams išsikelti į krantą arba juos ten bent sulaikyti. 
Mes turime du karabinus ir keturis šautuvus. Vadinasi, 
visi būsime ginkluoti ir negailestingai naikinsime prie- 
šus, kadangi parako ir kulkų mums užteks su kaupu. O 
piratų šautuvų ir net patrankų nėra ko bijoti. Juk šioms 
uoloms jie nieko negali padaryti, o iš Granitinių rūmų 
pro langus mes patys nešaudysime, todėl piratams nė į 
galvą neateis, kad ten yra mūsų būstas, kurį jie savo pa- 
trankomis galėtų apgriauti. Mums tiktai reikia vengti at- 
viros kovos, kadangi brigo ekipažas daug gausesnis. To- 
dėl mes ir turime sukliudyti piratams išsikelti, patys lik- 
dami priešų nepastebėti. Taigi negailėsime šovinių. Šau- 
dykite be pertraukos, tik taikliai. Kiekvienas iš mūsų 
turi nudėti aštuonis, o gal ir dešimt priešų, ir mes tai 
padarysime. 

Sairas Smitas nubrėžė aiškų veikimo planą, kalbėda- 
mas visiškai ramiai, tarytum ne apie kruvinas kautynes, 
o apie kasdieninius darbus. Draugai klausėsi tylėdami, 
nepertraukdami jo kalbos, ir tai buvo ženklas, kad jie 
su viskuo sutinka. Dabar, kol dar neišsisklaidė rūkas, 
kiekvienas turėjo skubiai užimti savo postą. | 

Nabas ir Penkrofas tučtuojau nuėjo į Granitinius rū- 
mus ir atnešė didelę atsargą kulkų bei parako. Gedeonas 
Spiletas ir Airtonas — abu puikūs šauliai — apsiginklavo 
karabinais, nešančiais kone visą mylią. Likusius keturis 
šautuvus pasidalino Sairas Smitas, Nabas, Penkrofas ir 
Herbertas. | 

Dabar pažiūrėsime, kaip buvo išdėstyti postai. 

"Sairas Smitas ir Herbertas liko Galerijose, kur iš pa- 
salų galėjo apšaudyti gana didelę pakrantės dalį ties Gra- 
nitiniais rūmais. | 

Gedeonas Spiletas ir Nabas turėjo pasislėpti tarp uolų 
prie Gailestingumo upės žiočių. Didysis tiltas per upę 
ir visi tilteliai dėl visa ko buvo pakelti. Šios grupės už- 
davinys buvo ne tik neprileisti artyn nė vienos priešų 

valties, bet ir kiek galima trukdyti piratams išsikelti į 
priešingą krantą. 

Tuo tarpu Penkrofas ir Airtonas nuleido į vandenį 
pirogą, kuria jie turėjo persikelti per sąsiaurį į salelę 
ir ten užimti du atskirus postus kuo toliau vienas nuo 
kito. Pamatę šaudant iš keturių pusių, piratai pagalvos, 
kad saloje yra daug gyventojų ir kad jie brangiai par- 
duos savo laisvę. 

O jeigu piratams vis dėlto Seas išsikelti į krantą 
arba jeigu Penkrofui ir Airtonui pradėtų grėsti apsupi- 
mas iš užpakalio, tuomet abu draugai turėtų kuo grei- 
čiausiai grįžti į salą ir užimti naują gynybos ruožą, kur 
grės didžiausias priešų įsiveržimo pavojus. 

Prieš užimdami kovos postus, kolonistai paskutinį 
kartą tvirtai paspaudė vieni kitiems rankas. 

Penkrofas, apkabindamas Herbertą, savo įsūnį, sukaupė 
visą valią, stengdamasis nugalėti jį apėmusį susijaudi- 
nimą, ir draugai išsiskyrė. | 

Negaišdami laiko, Sairas Smitas su Herbertu įsitai- 
sė prie Galerijų, žurnalistas su Nabu išėjo prie Gailestin- 
gumo upės žiočių ir netrukus dingo už uolų, 0 po pen- 
kių minučių Airtonas ir Penkrofas laimingai persikėlė 
per sąsiaurį ir išlipo į salelę, kur pasislėpė tarp uolų ry- 
tinėje pakrantėje. | 

Piratai iš brigo jų negalėjo pastebėti, nes ir jiems 
patiems pro tirštą rūką buvo sunku įžiūrėti laivo kon- 
tūrus. 

Buvo pusė septintos ryto. 

Netrukus rūko uždanga perplyšo, ir pasirodė leng- 
vos miglelės apgaubtos stiebų viršūnės. Dar keletą mi- 
nučių rūkas vilnijo jūros paviršiumi, paskui pūstelėjo vė- 
jas ir nunešė tolyn paskutines jo driekanas. 

Giedro dangaus fone aiškiai matomas „„Greituolis“ sto- 
vėjo išmetęs du inkarus, priešakiu į šiaurę, atsukęs į salą 
kairįjį bortą. Kaip Sairas Smitas ir spėjo, brigas buvo 
maždaug per mylią su ketvirčiu nuo kranto. 

Ant stiebo plevėsavo nelemtoji juoda vėliava. 

Inžinierius pro žiūroną įžiūrėjo, kad laivo bateriją 
sudaro keturios patrankos; jų vamzdžiai buvo atkreipti 
į salą. Rodės, jos tik laukė signalo pradėti šaudyti. 


410 


Tačiau kol kas laive viešpatavo tyla. Po denį vaikš- 
tinėjo bent dvidešimt, o gal ir trisdešimt piratų. Keli vy- 
rai stovėjo jute, o dvejetas, užlipę prie grotbramselio ant 
salingo, su žiūronais atidžiai žvalgė salą. 

Matyt, Bobas Harvėjus ir jo bendrininkai labai ne- 
aiškiai suprato, kas praeitą naktį laive įvyko. Kažkoks 
pusnuogis žmogus išlaužė kriuitkameros duris, -o kai jie 
supuolę stengėsi jį sučiupti, jis paleido šešis šūvius, vie- 
ną jų draugą nušovė, o du sužeidė. Bet kas gi tam žmo- 
gui nutiko? Ar jį kliudė bent viena jų kulka? Ar jam 
pavyko nuplaukti iki salos? Ir iš kur jis atsirado? Ką 
veikė jų laive? Turbūt iš tiesų norėjo susprogdinti brigą, 
kaip Bobui Harvėjui atrodė. Visa tai buvo sunku išsi- 
aiškinti. Bet vieną dalyką pabėgę katorgininkai dabar 
tikrai žinojo: toji nežinoma sala, prie kurios ,„„Greituolis“ 
išmetė inkarą, yra gyvenama, ir labai galimas daiktas, 
kad visi gyventojai atkakliai ją gins. Ir vis dėlto nei 
ant kranto, nei ant plynaukštės nematyti nė gyvos dva- 
sios. Ir niekur jokio ženklo, kad čia būtų žmonių. Ne- 
jaugi jie spėjo pabėgti į vidurį salos? 

Tokie klausimai kvaršino galvą piratų vadui Bobui 
Harvėjui, ir jis, būdamas apdairus žmogus, norėjo pir- 
miau gerai išžvalgyti salą ir tik tada siųsti į ją savo 
gaują. 

Praėjo pusantros valandos, tačiau brige tebebuvo ra- 
mu, atrodė, kad piratai nesirengia nei pulti, nei keltis 
į krantą. Matyt, Bobas Harvėjus vis dar svyravo. Net 
pro stipriausią žiūroną jis, aišku, negalėjo įžiūrėti tarp 
uolų pasislėpusių kolonistų. Ir vargu ar bus jo dėmesį 
patraukęs žalių šakų ir lianų raizginys, dengiantis Gra- 
nitinių rūmų langus, nors ir ryškiai matomas ant plikos 
statmenos sienos. Iš tikrųjų, kaip jam galėjo ateiti į gal- 
vą, kad čia, tokiame aukštyje, granitinio kalnagūbrio gel- 
mėse, žmogus yra įsirengęs sau būstą? Visoje Sąjungos 
įlankos pakrantėje nuo Nago kyšulio iki Žandikaulio 
kyšulio nesimatė jokių žymių, kad sala gyvenama. 

Tačiau aštuntą valandą ryto kolonistai pastebėjo lai- 
ve kažkokį sujudimą. Jūrininkai su skridiniais nuleido 
į vandenį valtį. Į ją sulipo septyni vyrai, ginkluoti šau- 
tuvais. Vienas iš tų piratų atsisėdo prie vairo, keturi 

ėmėsi irklų, o du įsitaisė valties priešakyje; žemai pa- 
silenkę, atstatę šautuvus, juodu atidžiai stebėjo krantą. 
Be abejo, ši valtis plaukė pasižvalgyti, neturėdama tiks- 
lo keltis į salą, nes tokiu atveju kapitonas būtų pasiun- 
tes didesnį būrį. Ė 

Ant salingų užlipę piratai, žinoma, turėjo matyti, kad 
priešais salą yra dar nedidelė salelė, o už jos — maž- 
daug pusės mylios pločio sąsiauris. Sairas Smitas, stebė- 
damas valtį, greitai įsitikino, kad piratai neketina plauk- 
ti į sąsiaurį, matyt, dėl atsargumo norėdami pirmiau pri- 
siartinti prie salelės. 

Penkrofas ir Airtonas, tarp uolų pasislėpę, iš savo 
užuolandų puikiai matė, kad valtis plaukia tiesiai į juos, 
ir laukė, kol ji prisiartins per šūvio atstumą. 

Irkluotojai atsargiai, retais irklų mostai varė valtį 
pirmyn, stengdamiesi neatkreipti į ją dėmesio. Buvo ma- 
tyti, kad vienas iš piratų, sėdinčių valties priešakyje, lai- 
ko rankoje lotą, bandydamas surasti Gailestingumo upės 
tėkmės išgraužtą farvaterį. O tai reiškė, jog Bobas Har- 
vėjus nori privesti savo brigą kuo arčiau prie kranto. 
Apie trisdešimt piratų, pasklidę po vantus, sekė valtį, 
žiūrėdami, kur galima saugiai priplaukti prie salos. 

Per porą kabeltovų nuo salelės valtis sustojo. Vai- 
rininkas pakilo iš savo vietos ir stačias ėmė žvalgytis, 
kur būtų geriau prie kranto prisiirti. | 

Tuo momentu trinktelėjo du šūviai. Viršum uolų iš- 
kilo balti dūmų debesėliai. Vairininkas ir piratas su lotu 
rankoje aukštielninki nugriuvo į valtį. Airtono ir Penk- 
rofo paleistos kulkos iš karto nudėjo du plėšikus. 

Beveik tuojau pat driokstelėjo baisus trenksmas; vir- 
šum brigo subolavo dūmų stulpas, o patrankos sviedi- 
nys atsimušė į uolas, už kurių buvo prisiglaudę Airto- 
nas ir Penkrofas. Akmenų skeveldros pažiro į visas pu- 
ses, bet abu šauliai laimingai liko sveiki. 

Piratai valtyje prapliupo keiksmais ir tuoj ėmė plauk- 
ti tolyn. Vairininko vieton atsisėdo kitas jūreivis, o irk- 
luotojai smarkiai užgulė irklus. 

"Tačiau valtis dar nesirengė grįžti į brigą, kaip buvo 
galima tikėtis; ji leidosi išilgai kranto, matyt, norėdama 

aplenkti salelę iš pietų pusės. Piratai yrėsi iš visų jė- 
gų, stengdamiesi pasitraukti toliau, kad nesiektų kulkos. 

Jie plaukė vis į pietus, kol beliko penki kabeltovai 
iki įlankos pakrantės, užsibaigiančios Radinio kyšuliu, 
tuomet apsuko pusratį ir leidosi upės žiočių link, visą 
laiką būdami laivo baterijos apsaugoje. 

Buvo aiškų, kad piratai nori įsiskverbti į sąsiaurį ir 
apeiti salelėje pasislėpusius žmones iš užpakalio. Taigi 
salelės gynėjai, net didelis jų būrys, būtų atsidūrę tarsi 
kokiuose spąstuose: iš vienos pusės — valtis su piratais, 
žeriančiais kulkas iš šautuvų, o iš kitos ps = 0 ESĖ) 
laidantis sviedinius iš patrankų. 


Jau bent penkiolika minučių valtis plaukė ta pačia 
kryptimi. Ant vandens ir ore viešpatavo niekieno -ne- 
trikdoma tyla, niekieno nedrumsčiama ramybė. 


Penkrofas ir Airtonas puikiai suprato, kad juos gali 
apeiti iš užpakalio, bet jie nesirengė palikti savo posto, 
galvodami, jog neverta rodytis priešui ir taip atkreipti 
į save „Greituolio“ patrankų šūvius; be to, juodu pasi- 
kliovė Nabu ir Gedeonu Spiletu, saugančiais upės žiotis, 
taip pat Sairu Smitu ir Herbertu, pasislėpusiais tarp uolų 
Galerijose. 

Praėjus apie dvidešimčiai minučių po pirmųjų šūvių, 
valtis pasiekė upės žiotis ne mažiau kaip per du kabel- 
tovus nuo salos kranto. Tuo metu prasidėjo potvynis, 
ypatingai smarkus sąsiauryje. Valtį pagavo srovė, neš- 
dama upės link, ir piratai turėjo iš visų jėgų kabinti irk- 
lais, kad galėtų išsilaikyti vidury sąsiaurio, bet kai jie 
atsidūrė per šūvio atstumą nuo upės žiočių, iš priešakio 
paleistos dvi kulkos paklojo dar du piratus: Nabas ir 
Gedeonas Spiletas taip pat neprašovė pro šalį. 

Iš brigo tučtuojau išlėkė antras sviedinys, nutaikytas 
ten, kur pakilo išdavikiški dūmų debesėliai, bet jis tik 
apdaužė keletą uolų, žmonėms nepadarydamas jokios 
žalos, | 

Dabar valtyje beliko trys kovingi žmonės. Srovės 
greitai nešama, ji lyg strėlė praskriejo pro Sairą Smitą 
ir Herbertą, tačiau jie veltui nešaudė, nesitikėdami, kad 
jų kulkos taip toli siektų. Paskui valtis, aplenkusi šiau- 

A cannonball struck the rocks. 


rinį salelės galą, tik dviejų irkluotojų Bs, leidosi at- 
gal į brigą. 

Iki šiol salos gynėjai neturėjo kuo skųstis. Pirmasis 
priešo išpuolis baigėsi nesėkmingai. Keturi piratai buvo 
sunkiai sužeisti, o gal ir nukauti, tuo tarpu nė vienas 
kolonistas nebuvo net įdrėkstas, ir jie tuščiai nepalei- 
do nė vienos kulkos. Jeigu priešai ir toliau nepakeis 
savo taktikos ir vėl pasiųs valtį, norėdami šitaip išsikel- 
ti į krantą, tai bus lengva juos visus vieną po kito iš- 
šaudyti. 

Kolonistai aiškiai pamatė, koks puikus buvo inžinie- 
riaus pasiūlytas manevras. Piratai, be abejo, galvos, kad 
saloje yra daug gerai ginkluotų žmonių, kuriuos ne taip 
jau lengva nugalėti. 


Praėjo geras pusvalandis, kol valtis, atkakliai grum- 
damasi su potvynio bangomis, pasiekė ,„Greituolį“. Kai 
irkluotojai iš valties iškėlė sužeistuosius savo draugus, 
kolonistai išgirdo garsius piratų riksmus; iš brigo buvo 
paleisti trys ar keturi sviediniai, tačiau jie nieko ne- 
galėjo padaryti. 

Bet dabar jau visas tuzinas piratų, apsvaigusių nuo 
įniršio, o gal nuo vakarykščio girtavimo, sušoko į valtį 
ir ėmė irtis kranto link. Tuojau pat į vandenį buvo nu- 
leista antra valtis, į ją susėdo aštuonetas vyrų, ir kol 
pirmoji valtis plaukė tiesiai į salelę, tikėdamasi iš jos 
išmušti priešą, antroji pradėjo manevruoti, matyt, nu- 
sprendusi prasiskverbti į Gailestingumo upės žiotis. 

Penkrofui ir Airtonui dabar grėsė didelis pavojus, ir 
juodu suprato, kad laikas persikelti atgal į salą. 

Bet jie dar nutarė palaukti, kol arčiau priplauks pir- 
moji valtis, ir du taiklūs šūviai vėl suardė irkluotojų gre- 
tas. Po to šauliai išlindo iš savo slėptuvės, aplinkui zvim- 
biant kulkoms, kaip vėjas nudūmė per salelę, sušoko į 
pirogą ir perplaukė sąsiaurį. kaip tik tuo momentu, kai 
antroji valtis pasiekė pietinį salelės galą; paskui juodu 
pasislėpė Galerijose. | 

Vos jiems spėjus prisidėti prie Sairo Smito ir Her- 
berto, piratai iš pirmosios valties išlipo į salelę ir puolė 
ją apžiūrinėti. 

Beveik tuo pat metu pasigirdo šūviai prie Gailestin- 
gumo upės žiočių, kur greitai prisiartino antroji valtis. 
Iš aštuonių Žmonių, sėdėjusių toje valtyje, du buvo Ge- 
deono Spileto ir Nabo nukauti, o valtis, stiprios srovės 
pagauta, sudužo į povandeninius rifus prie pat upės Žio- 
čių. Tačiau šešetas gyvų likusių piratų, pakėlę virš gal- 
vų šautuvus, kad jie nesušlaptų, išsikapstė į dešinįjį upės 
krantą. Suprasdami, jog pasislėpusiems šauliams čia jie 
yra labai geras taikinys, piratai kiek įkabindami leidosi 
bėgti Radinio kyšulio link, kur jų nebegalėjo pasiekti 
priešų kulkos, 

Susidarė tokia padėtis: salelę užėmė dvylika piratų, 
ir nors keli jų buvo sužeisti, tačiau jie savo žinioje tu- 
rėjo valtį: į pačią salą išlipo šeši žmonės, bet prieiti prie 
Granitinių rūmų jie negalėjo, nes kelią jiems buvo už- 
tvėrusi upė, o visi tiltai pakelti. 

— Kol kas laikomės,— sušuko Penkrofas, ibėgdamas 
į Galerijas,— juk dar laikomės, misteri Sairai, ar ne tie- 
sat Kaip jūs manote? 

— Aš manau, — atsakė inžinierius, — kad priešas da- 
bar tikriausiai griebsis kokio nors kito manevro. Kvaila 
būtų galvoti, jog piratai yra tokie negudrūs ir dar kar- 
tą bandys keltis į krantą tokiomis nepalankiomis sąl!y- 
gomis! | 

— Jie jokiu būdu negalės persikraustyti per sąsiaurį — 
pareiškė jūrininkas.— Airtonas ir misteris Spiletas ne be 
reikalo ginkluoti karabinais, ir nebijokite, jie nepraleis 
nė vieno plėšiko. Juk žinote, kad jų karabinai neša dau- 
giau kaip mylią! 

— Tai tiesa,— pritarė Herbertas, — bet ką galima pa- 
daryti su dviem karabinais prieš laivo bateriją? 

— Betgi brigas į sąsiaurį dar neįplaukė,— atkirto Penk- 
rofas. | 

— O jeigu vis dėlto įplauks?— paklausė Sairas Smitas. 

— Tai negalimas dalykas, juk ten jis rizikuotų už- 
plaukti ant seklumos, o tuomet jam galas! 

— Ne, toks dalykas galimas,— įsikišo į kalbą Airto- 
nas.— Piratai gali pasinaudoti potvyniu ir įplaukti į są- 
siaurį, net rizikuodami per atoslūgį atsidurti ant seklumos, 
o tada prieš jų patrankas neatsilaikysime. 

There was not an instant to lose. 


— Po šimts velnių! — šūktelėjo Penkrofas.— Nagi tie 
niekšai, rodos, iš tiesų ruošiasi kelti inkarą! 

— Gal mums geriau pasislėpti Granitiniuose rūmuo- 
se?— prabilo Herbertas. 

— Kol kas dar palauksime,— atsakė Sairas Smitas. 

— O kaip Nabas ir misteris Spiletas?— pasiteiravo 
Penkroias. . 

— Jie spės prisidėti prie mūsų, kai ateis laikas. Bū- 
kite pasiruošęs, Airtonai. Dabar turės prabilti jūsų kara- 
binas, taip pat ir Spileto karabinas. 

Penkrofo nuomonė buvo visiškai teisinga: ,„Greituo- 
lis" sukosi, nepakėlęs inkaro, ketindamas plaukti prie sa- 
los. Potvynis turėjo užtrukti dar apie pusantros valandos, 
o kadangi srovė susilpnėjo, brigas galėjo lengvai manev- 
ruoti. Tačiau Penkrofas jokiu būdu nenorėjo sutikti su 
Airtonu, kad brigas rizikuos plaukti į sąsiaurį. 

Tuo tarpu į salelę išsikėlusieji piratai pamažu atslinko 
iki priešingo kranto — dabar nuo Linkolno salos įuos 
beskyrė tik sąsiauris. Ginkluoti vien šautuvais, kolonis- 
tams jie negalėjo padaryti jokios žalos, nes dalis kolo- 
nistų buvo pasislėpę Galerijose, o kiti užlindę už uolų 
prie upės žiočių. Nesitikėdami, kad salos gynėjai turėtų 
toliašaudžių karabinų, atėjūnai manė, jog čia jiems ne- 
gresia nė mažiausio pavojaus. Todėl jie kuo Tamiausiai 
apžiūrinėjo salelę ir net tiek įsidrąsino, jog atvirai vaikš- 
čiojo palei pat krantą. 

Bet labai greitai jiems buvo lemta patirti, kaip jie 
klydo. Staiga iš karto prabilo Airtono ir Spileto karabinai, 
ir toji byla turbūt nepatiko dviems katorgininkams, ku- 
rie aukštielninki nugriuvo žemėn. 

Kilo neapsakoma panika. Dešimt kitų piratų, net ne- 
pasirūpinę paimti sužeistų ar nukautų draugų, galvotrūk- 
čiais nudūmė į kitą salelės krantą, sušoko į valtį ir smaI- 
kiai ėmė irtis prie brigo. 

— O, jau aštuonių žmonių nebėra! — sušuko Penkro- 
fas.— Taip, misteris Spiletas ir Airtonas, matyt, stengiasi 
neatsilikti vienas nuo kito. | 

— Ponai, — tarė Airtonas, užtaisydamas savo karabi- 
ną,— padėtis darosi kebli: brigas ruošiasi plaukti. 

— Teisybė, kelia inkarą! ..— suriko Penkrofas. 

—— Jau eina! 

Iš tikrųjų, aiškiai buvo girdėti, kaip čeksi laivo įgu- 
los sukamo veleno stabdiklis. Iš pradžių „„Greituolis“ pa- 
sistūmėjo prie inkaro, bet kai inkaras atsipalaidavo nuo 
dugno, brigas ėmė plaukti kranto link. Vėjas pūtė iš jū- 
ros. Piratai iškėlė stakselį ir formarselį, ir laivas pradėjo 
greitai artintis prie salos. 

Kolonistai glūdėjo savo postuose prie upės žiočių ir 
Galerijose, patylom stebėdami brigo manevrus, ir neno- 
rom smarkiai jaudinosi. Iš tiesų, jų laukė baisus liki- 
mas — netrukus priešo baterija vėl pradės į juos šau- 
dyti, laidydama sviedinius į salą visai iš arti, o jie ne- 
galės padaryti priešui nė mažiausios žalos. Kaip čia da- 
bar sukliudysi piratams išsikelti? 

Sairas Smitas puikiai suprato, koks didelis pavojus 
jiems gresia, ir suko sau galvą, stengdamasis surasti ko- 
kią nors išeitį. Po keleto minučių jis turės vienaip ar 
kitaip apsispręsti. Tiktai kaip? Gal užsidaryti Granitiniuo- 
se rūmuose ir piratų apgultiems sėdėti tenai savaitę, mė- 
nesį ar net kelis mėnesius? Na, gerai, sakykim, kad toks 
planas jam pavyks, nes maisto atsargų puikiausiai už- 
teks. O kas bus toliau? Piratai vis vien užgrobs salą, ims 
čia siautėti, apvers viską aukštyn kojom ir galų gale 
įveiks Granitiniuose rūmuose užsidariusius kolonistus. 

Tiesa, buvo dar viena viltis: gal Bobas Harvėjus ne- 
rizikuos leistis į sąsiaurį ir nepriplauks prie salelės? Tuo- 
met laivas bus per pusmylį nuo salos, o iš tokio nuo- 
tolio patrankų sviediniai negalės padaryti labai didelės 
žalos nei kolonijai, nei patiems kolonistams. 

— Nieku gyvu, — kartojo Penkrofas,— nieku gyvu tas 
Bobas Harvėjus, jeigu tik jis prityręs jūrininkas, neri- 
zikuos savo brigu. O jei oras ims ir pasikeis? Kas tada 
ištiks laivą? 

Tačiau brigas prisiartino prie salelės: matyt, piratai 
ketino pasiekti pietinį jos galą. Pūtė lengvas vėjelis, sro- 
vė gerokai susilpnėjo, ir Bobas Harvėjus galėjo vairuoti 
savo laivą, kur tik jam patinka. 

Į žvalgybą pasiųstos piratų valtys surado farvaterį, 
todėl brigas drąsiai plaukė pirmyn. Nesunku buvo ispėti 
plėšikų planus: laivas išmes inkarą priešais Galerijas ir 

sviedinių kruša apibers kolonistus, kurie taikliais šūviais 
jau buvo iškloję dalį ekipažo. 

Netrukus „Greituolis“ pasiekė pietinį salelės galą ir 
be jokių kliūčių jį aplenkė. Piratai iškėlė įžambųjį gro- 
tą, ir brigas, laviruodamas prieš vėją, greitai atsidūrė 
kaip tik priešais Gailestingumo upės žictis. 

— Tai nevidonai, vis dėlto lenda! — suriko Penkrotfas. 

Tuo metu prie Sairo Smito, Airtono, jūrininko ir Her- 
berto prisidėjo Nabas ir Gedeonas Spiletas. 

"Žurnalistas ir jo draugas nutarė, kad atėjo laikas pa- 
likti savo postą prie upės žiočių, ir nutarė visai teisingai, 
nes iš ten šaudyti į laivą nebuvo jokios prasmės. Daug 
geriau būti visiems drauge tuo lemiamu momentu, kai 
galbūt prasidės žiaurios grumtynės. Gedeonas Spiletas ir 
Nabas, slapstydamiesi už uolų, nusigavo iki Galerijų, ir 
aplinkui žyrančios kulkos jiems nepadarė jokios žalos. 

— Spiletai! Nabai! — sušuko inžinierius. — Tikiuosi, jūs 
nesužeisti? 

— Ne, nesužeisti — atsakė žurnalistas.— Tiesa, truputį 
kliudė rikošetas! Bet žiūrėkite, tas nelabasis brigas eina 
į sąsiaurį! 

— Taip, — patvirtino Penkrofas;,— ir po dešimties mi- 
nučių išmes inkarą priešais Granitinius rūmus! 

— O koks jūsų veiksmų planas, Sairai?— kreipėsi Ge- 
deonas Spiletas į inžinierių. | 

—- Mums teks slėptis Granitiniuose rūmuose, kol dar 
yra laiko ir katorgininkai mūsų nepastebėjo. 

— Aš su jumis visiškai sutinku, — atsakė Gedeonas 
Spiletas,— bet užsidarę tenai.. 

— Veiksime pagal Abnkybės 1 inžinierius. 

— Na tai keliaujam, ir kuo greičiau! — šušuko žurna- 
listas. 

-— O kaip jūs manote, misteri Sairai, ar ne geriau mu- 
dviem su Airtonu čia pasilikti? — paklausė jūrininkas. 

— O kam, Penkrofai?— paprieštaravo Sairas Smitas.— 
Ne, dabar mums neverta skirtis. 

"Nebuvo galima gaišti nė akimirkos. Kolonistai išslinko 
iš Galerijų. Ant „Greituolio“ denio susibūrę piratai jų 
negalėjo matyti, nes juos užstojo nedidelis kalnagūbrio 

kyšulys, tačiau patrankos įnirtingai daužė uolas, ir skar- 
dus šūvių aidas rodė, jog brigas artėja prie kranto. 

Nubėgti iki keltuvo ir pasikelti į Granitinius rūmus, 
kur didžiojoje salėje nuo vakar dienos buvo uždaryti 
Topas ir Jupas, kolonistams prireikė ne daugiau kaip mi- 
nutės, 

Tr buvo pats laikas! Pro žalumynais apraizgytus lan- 
gus jie išvydo, kad „Greituolis“, dūmų kamuolių apsiaus- 
tas, jau plaukia į sąsiaurį. Kolonistai turėjo net pasitrauk- 
ti kiek į šalį, kadangi piratai be paliovos pyškino iš visų 
keturių patrankų, sviediniais aklai apšaudydami Galerijas 
ir Gailestingumo upės žiotis, nors gynėjai savo postą jau 
buvo palikę. Uolos trupėjo į skeveldras, o piratai po kiek- 
vienos salvės džiaugsmingai visa gerkle rėkė „valio-o!“ 

Ir vis dėlto buvo galima tikėtis, kad Granitiniai rū- 
mai liks sveiki, nes Sairas Smitas dėl atsargumo buvo 
liepęs visus langus uždangstyti žalumynais, bet staiga 
sviedinys išmušė duris ir įlėkė į koridorių. 

— Prakeikimas! — sušuko Peėnkrofas.— Nejau tie niek- 
šai mus susekė? 

Gal piratai kolonistų nė nepastebėjo, tačiau Bobas Har- 
vėjus, be abejo, nusprendė dėl visa ko paleisti keletą 
sviedinių į žaliąją uždangą, taip įtartinai ryškiai matomą 
ant akmeninės sienos. Dabar Granitiniai rūmai buvo ap- 
šaudomi dar įnirtingiau, ir netrukus dar vienas sviedinys 
nuplėšė žalias šakas, atidengdamas granite juoduojančią 
kiaurymę. 

Kolonistų padėtis darėsi beviltiška. Jų prieglobstis bu- 
vo susektas. O jie negalėjo pastatyti jokios užtvaros-prieš 
sviedinius, negalėjo net pasislėpti nuo granito skeveld- 
rų, kurios lyg fontanas žiro aplink juos. Beliko tiktai 
trauktis į aukštutinį Granitinių rūmų koridorių, palikti 
savo būstą likimo valiai. Bet staiga driokstelėjo duslus 
trenksmas, ir tuoj pat pasigirdo siaubingi klyksmai. 

Sairas Smitas ir jo draugai puolė prie langų... 


Didžiulis vandens stulpas, tarsi neregėtos jėgos tai- 
fūnas, pamėtėjo brigą aukštyn, jis perlūžo pusiau, ir per 
dešimt sekundžių bangos prarijo laivą su visais jame bu- 
vusiais. nusikaltėliais! 

Ketvirtas skyrius 


Kolonistai ant kranto— Airtonas ir Penkrofas gelbėja tai, ką dar ga- 

lima išgelbėti — Pašnekesys per pusryčius.— Penkrofo samprotavimai.— 

Rūpestingai apžiūrimas. brigas.— Kriuitkamera išlikusi sveika.— Naujos 
gėrybės.— Paskutiniai likučiai.-— Metalinio cilindro skeveldra. 


— Brigas susprogo! — šūktelėjo Herbertas. 

— Tikrai! Išlėkė į orą, tarytum Airtonas būtų pade- 
ges paraką kriuitkameroje! — patvirtino Penkrofas, kartu 
su Nabu ir jaunuoliu šokdamas prie keltuvo. 


— Bet kas gi vis dėlto atsitiko?— paklausė Gedeonas 
Spiletas, po tokios netikėtos atomazgos vis dar negalėda- 
mas atsipeikėti. 

— Na, šį kartą viską sužinosime! . „— gyvai atsiliepė 
inžinierius. 

— Ką sužinosime? | 

— Paskui, paskui, o dabar einam, Spiletai. Svarbiau- 
sia, kad piratų nebėra. 

Ir Sairas Smitas, vesdamasis paskui save žurnalistą ir 
Airtoną, nuskubėjo į pakrantę, kur jų jau laukė Penk- 
rofas, Nabas ir Herbertas. 

Jūros bangos visiškai apsėmė brigą, net stiebų nebu- 
vo matyti. Vandens viesulas, pamėtėjęs laivą aukštyn, 
apvertė jį ant šono, ir tokioje padėtyje jis nuskendo, 
matyt, pritekėjus vandeniui pro didžiulę išmuštą skylę. 
Bet sąsiauris toje vietoje turėjo ne daugiau kaip dvi- 
dešimt pėdų gylio, todėl reikėjo tikėtis, kad per atoslūgį 
paskendusio brigo liemuo iškils į paviršių. 

Vandenyje plaukiojo laivo nuolaužos — visa šūsnis 
atsarginių stiebų bei rėjų, narvai su vištomis (sparnuo- 
tosios belaisvės tebebuvo gyvos), dėžės ir statinaitės, van- 
dens spaudimo išmestos pro liukus ir dabar viena po ki- 
tos išnyrančios į paviršių. Tačiau niekur nebuvo matyti 
nei denio lentų, nei. liemens apkalo nuolaužų, dėl to dar 
paslaptingesnis atrodė toks netikėtas „Greituolio“ Žu- 
vimas. 

Bet netrukus iš vandens išlindo du stiebai, kurie bu- 
vo nulūžę per kelias pėdas viršum denio ir krisdami su- 
traukė štagus bei vantus. Stiebai išplaukė į paviršių su 

visomis -burėmis, kurių vienos buvo išskleistos, o kitos 
suspaustos tarp medinių dalių. Kolonistai, žinoma, nega- 
lėjo žiūrėti rankas susidėję, kol atoslūgis visą tą turtą 
nuneš į atvirą jūrą, tad Airtonas ir Penkrofas tuojau šo- 
ko į pirogą, pasiryžę išlikusį rangautą atplukdyti prie 
salos arba prie Išsigelbėjimo salelės. | 

Bet kai juodu jau paėmė į rankas irklus, juos sustab- 
dė Gedeono Spileto balsas. 

— O kaip tie šeši piratai, išlipę į dešinįjį upės kran- 
tą?— staiga paklausė žurnalistas. 

Jis laiku prisiminė plėšikus, nubėgusius Radinio kyšu- 
lio link, kai jų valtis sudužo į pakrantės uolas. 

Visi pažvelgė kyšulio pusėn, bet nepastebėjo nė vie- 
no bėglio. Labai galimas. daiktas, kad plėšikai, išvydę, 
kaip sąsiauryje nuskendo brigas, pasitraukė į salos gilumą. 

— Su jais paskui tvarkysimės,— tarė Sairas Smitas.— 
Tiesa, plėšikai ginkluoti ir gali mums padaryti daug pik- 
ta, bet juk šeši prieš šešis -— vadinasi, jėgos lygios. O 
dabar turime svarbesnių reikalų. 

Airtonas su Penkrofu atstūmė pirogą nuo kranto, stip- 
Tiai patraukė irklus, ir valtelė greit nuskriejo į katastro- 
fos vietą. 

Jūra buvo rami, o vanduo pakilęs labai aukštai, ka- 
dangi prieš dvi dienas stojo jaunas mėnuo. Taigi sąsiau- 
ryje nuskendusio brigo liemuo turėjo pasirodyti ne anks- 
čiau kaip po valandos. 

Penkrofas ir Airtonas suskubo lynu surišti stiebus bei 
medines sijeles, tada lyno galą užmetė ant kranto ties 
Granitiniais rūmais. Kolonistai bendromis jėgomis viską 
išvilko į sausumą. Paskui į pirogą surinko narvus su viš- 
tomis, statines, dėžes ir kitką, kas tik plūduriavo ant van- 
dens, ir visą tą laimikį tučtuojau sugabeno į Galerijas. 

Kartu su laivo nuolaužomis į paviršių iškilo ir kele- 
tas lavonų. Tarp jų Airtonas pažino Bobą Harvėjų ir, 
rodydamas Penkrofui negyvą piratą, susijaudinęs pasakė: 

— Štai koks buvau ir aš, Penkrofai! 

— Bet dabar jūs visiškai kitas Žmogus, mūsų šaunu- 
sis Airtonai! — sušuko jūrininkas. 

Atrodė gana keista, kad lavonų buvo labai mažai. 
Kolonistai suskaitė vos penkis ar šešis skenduolius, sro- 


421 


7. 1. 
—— —- 22 
— 
L 
h " m 


„————— m kd 


| 


y 
pp 


“That š what I bave been, Pencroff?" 


vės nešamus į atvirą jūrą. Turbūt piratai, staigiai ištikti 
katastrofos, nespėjo iššokti iš laivo, o kadangi jis ap- 
virto ant šono, tai daugumas jų žuvo, įsipainioję į bortų 
tinklus. Atoslūgis nešė lavonus į jūrą, išvaduodamas ko- 
lonistus nuo liūdnos pareigos — laidoti juos kur nors 
nuošaliame Linkolno salos kampelyje. 


Ištisas dvi valandas Sairas Smitas su draugais vilko 
į krantą laivo nuolaužas, raišiojo nuo rėjų bures, ku- 
rios laimingai buvo išlikusios visiškai sveikos, ir tiesė 
jas ant smėlio, kad išdžiūtų. Įsitraukę į darbą, jie be- 
veik nesikalbėjo, bet kiek daug minčių spietėsi jų gal- 
vose! Juk brigas su visomis savo gėrybėmis — tai tikras 
lobis. Kiekvienas laivas yra tarytum ištisas plaukiojantis 
pasaulėlis, ir dabar kolonistai, be abejo, galės iš jo gauti 
daugybę labai reikalingų daiktų. Trumpiau sakant, kar- 
tojosi sena istorija, tik daug didesniu mastu: čia buvo 
toks pat radinys, kaip ir toji dėžė, kadaise aptikta prie 
kyšulio, kuris dėl to ir buvo pavadintas Radinio ky-' 
šuliu. 

„Ir kodėl, — galvojo Penkrofas,— kodėl mes negalime 
nuskendusio laivo pakelti? Jeigu jame tėra viena kiau- 
rymė, ją užtaisyti labai lengva, o trijų ar net keturių 
šimtų tonų talpos laivas — tai juk tikras milžinas palyginti 
su mūsų „Bonadventūru“! Tokiu laivu gali drąsiai leis- 
tis nors už tūkstančio mylių! Kur nori, ten ir plauk! Rei- 
kėtų man su misteriu Sairu ir Airtonu pasirūpinti šiuo 
dalyku! Verta padirbėti!“ 

Iš tikrųjų, jei brigų dar bus galima plaukti, kolonis- 
tams atsiras daug daugiau galimybių sugrįžti į tėvynę. 
Bet norint išspręsti šį svarbų klausimą, reikėjo laukti, 
kol visai nuslūgs vanduo: tuomet bus galima iš visų. pu- 
sių apžiūrėti brigo liemenį. 

Kai nuskendusio laivo likučiai buvo išgraibyti iš van- 
dens ir sukrauti saugioje vietoje ant kranto, kolonistai 
nutarė atsikvėpti ir papusryčiauti. Jie tiesiog mirė badu. 
Laimė, kad maisto sandėlis buvo netoli, ir Nabas dar 
kartą garbingai įrodė savo nepaprastus kulinarinius su- 
gebėjimus. Pusryčius visi valgė gryname ore prie Gale- 
rijų. Skaitytojas, aišku, numano, kad valgani visos kalbos 


422 


sukosi apie netikėtą įvykį, stebuklingai išgelbėjusį kolo- 
nistus nuo neišvengiamos pražūties. | 

— Tikrai stebuklingai, — tvirtino Penkrofas,— nes rei- 
kia prisipažinti, kad galvažudžiai išlėkė į orą, kaip sako- 
ma, pačiu laiku! Granitiniuose rūmuose jau buvo pasi- 
darę labai nėjauku. 

— O kaip, jūsų manymu, Penkrofai, visa tai atsiti- 
ko? — paklausė žurnalistas.— Ar jūs įsivaizduojate, kodėl 
įvyko sprogimas? 

— Tai visai paprastas dalykas, misteri Spiletai— at- 
sakė .Benkrofas.— Juk plėšikų brige negi tokia drausmė, 
kaip, sakysim, karo laive! Piratai — ne jūrininkai. Turbūt 
kriuitkameros duris paliko atviras, o patys be atvangos 
pyškino į salą. Čia nors menkiausias neatsargumas, koks 
žioplys neapsižiūrėjo, ir to užteko; kad viskas išlėktų 
į Orą. 

— O žinote, misteri Sairai — prašneko Herbertas — 
mane štai kas stebina. Kodėl sprogimas smarkiau nesu- 
ardė laivoį Trenksmas buvo nelabai stiprus, ir nuken- 
tėjo vien tik liemens apkalas. Iš tiesų, galima pamanyti, 
kad laivas ne susprogo, o šiaip paskendo. 

— Tai tave stebina, mielasis?— paklausė inžinierius. 

— Labai, misteri Sairai. 

— Ir mane stebina, Herbertai — atsakė inžinierius, — 
netgi labai stebina. Bet palauk, apžiūrėsime brigo lieme- 
nį ir, aišku, suprasime, kaip viskas atsitiko. 

— Nejaugi jūs norite pasakyti, misteri Sairai,— įsiki- 
šo Penkrofas,— kad „Greituolis“ šiaip sau ėmė ir nusken- 
do kaip paprasčiausias laivas, atsitrenkęs į rifą? 

— O kodėl ne?— paklausė Nabas.—- Sąsiauryje daug 
rifų. 

— Žiūrėk tik, koks Nabas! — šūktelėjo Penkrofas.— 
Išeina, kad tu, draguži, nepastebėjai svarbiausio daly- 
ko. O aš puikiai mačiau brigą prieš pat skendimą, ma- 
čiau, kaip jį pamėtėjo milžiniška banga, mačiau, kaip 
jis apvirto ant kairiojo borto. O jeigu jis būtų atsitren- 
kęs į uolą, tai būtų nugrimzdęs ramiai, kaip ir kiekvienas 
kitas padorus laivas. 

— Bet juk „Greituolis“ kaip tik nebuvo padorus lai- 
vas! — atkirto Nabas. | 

— Pamatysim, pamatysim, Penkrofai,— tarė inžinie- 
rius. | 

— Aišku, pamatysim, — patvirtino jūrininkas, — tik aš 
dedu galvą, kad mūsų sąsiauryje nėra jokių povandeni- 
nių rifų. Sakykite, misteri Sairai, pridėjęs ranką prie šir- 
dies, ką jūs turėjote galvoje, tardamas, jog šis įvykis 
iš dalies yra stebuklingas? 

Sairas Smitas šio klausimo tarsi nė negirdėjo. 

— Šiaip ar taip, — sušuko Gedeonas Spiletas,— ar bri- 
gas paskendo, ar susprogo, bet reikia sutikti, Penkrofai, 
kad tai įvyko pačiu laiku! 

— Žinoma, žinoma,— atsakė jūrininkas,— bet svarbu 
ne tas. Štai aš klausiu misterį Smitą, ką jis visame šiame 
įvykyje mato antgamtiška. 

— Kol kas aš savo nuomonės nepareikšių, Penkro- 
fai — atsiliepė inžinierius.— Tai viskas, ką dabar galiu 
jums pasakyti. 

Bet šie žodžiai jokiu būdu negalėjo Penkrofo paten- 
kinti. Jis atkakliai teigė, kad brigas susprogo, ir neno- 
rTėjo savo nuomonės atsisakyti. Niekas niekados jo ne- 
įtikins, kad tame sąsiauryje, per kurį jis tiek kartų ato- 
slūgio metu kėlėsi ir kurio dugnas, kaip ir pats krantas, 
buvo smulkaus smėlio nuklotas, staiga ėmė ir atsirado 
kažkokia niekam nežinoma povandeninė uola. Be to, kai 
brigas nuskendo, buvo potvynis, kitaip tariant — laivas 
galėjo ramiausiai praplaukti, neužkliudęs rifų, kurių ne- 
simatė net per atoslūgį. Vadinasi, brigas ne į rifus su- 
dužo. Vadinasi, jis galėjo tik susprogti. 

Reikia pripažinti, kad jūrininko samprotavimai buvo 
gana išmintingi. 

Apie pusę antros kolonistai susėdo į pirogą ir nuplau- 
kė į katastrofos vietą. Jie tik apgailestavo, kad nepa- 
vyko išgelbėti dviejų laivo valčių: viena, kaip žinoma, 
sudužo prie Gailestingumo upės žiočių, ir jos nebebuvo 
galima pataisyti, o antroji nuniro į dugną kartu su brigu, 
kuris silpną valtį, matyt, sutriuškino ir prislėgė, todėl 
ji ir neiškilo į paviršių. 

Tuo. tarpu iš vandens pamažu pradėjo lįsti ainas 
lio“ liemuo. Pasirodė, kad brigas guli visai ne ant šono, — 
katastrofos metu stiebai nulūžo, balastas persimetė į kitą 

vietą ir laivas apvirto kiliu aukštyn. Tokia baisi buvo 
toji neišaiškinama povandeninė jėga, jog išsviedė į vir- 
šų didžiulį vandens stulpą ir iš karto apvertė laivą. 

Kolonistai apiplaukė aplink brigą; vanduo vis labiau 
slūgo, ir nors jiems dar nepavyko sužinoti, kas sukėlė 
tą netikėtą katastrofą, bet jie pamatė jos padarinius. 

Priešakinėje laivo dalyje, abipus kilio, per septynias 
ar aštuonias pėdas nuo forštevenio pagrindo, brigo šonai 
buvo baisiai išdraskyti. Čia švietė bent dvidešimties pėdų 
pločio kiaurymės, ir jas užtaisyti nebuvo ko nė galvoti. 
Išplėštose vietose neliko ne tik medinio, bet ir varinio 
apkalimo, kuris buvo, matyt, visiškai sunaikintas; dingo 
net karkaso dalys, geležinės vinys, varžtai ir nageliai. 
Per visą liemenį, iki pat užpakalinės dalies, karkaso ap- 
kalimas buvo išklibintas ir niekam nebetinkamas. Kažko- 
kia baisinga jėga buvo nuplėšusi falškilį, o pats kilis daug 
kur atšokęs nuo kilsono ir visas išilgai perskilęs. 

— Po šimts velnių — suriko Penkrofas.— Šitą laivą ne 
taip jau lengva bus pataisyti. 

— Tikriau sakant, visai neįmanoma, — pridūrė Airto- 
nas. 

— Šiaip ar taip, — kreipėsi Gedeonas Spiletas į jūri- 
ninką,— sprogimas, jeigu tik čia iš tikrųjų sprogimo bū- 
ta, gana keistai suardė laivą. Pažiūrėkite, denis ir viršu- 
tinė dalis visai nenukentėjo, o juk kaip tik šios dalys 
turėjo išlėkti į orą! Ir pažvelkite į tas kiaurymes; spren- 
džiant iš jų dydžio, galima spėti, kad brigas greičiausiai 
bus užšokęs ant povandeninio rifo, o ne susprogęs. 

— Betgi mūsų sąsiauryje nėra jokių rifų, — tarė jūri- 
ninkas.— Gerai, aš sutinku pripažinti bet kokią brigo žu- 
vimo priežastį, tik ne tuos jūsų rifus! 

— Pabandykime įsibrauti į laivo vidų,— pasiūlė inži- 
nierius.— Gal ten mums pavyks tikrai sužinoti, kodėl nu- 
skendo. „Greituolis“. 0 

Visi šiam protingam pasiūlymui pritarė, nes jiems vis 
tiek reikėjo apžiūrėti, kokio turto yra paskendusiame 
laive, ir pamėginti visas tas gėrybes išgelbėti. 

Patekti į brigo vidų dabar nebuvo labai sunku. Van- 
duo, pamažu slūgdamas, iš laivo beveik visai ištekėjo, 
ir į vidų patogiausia buvo įlisti per apatinį denį, kuris 

dabar buvo viršuje, kadangi laivas riogsojo apvirtęs. Ke- 
taus gabalai, panaudoti kaip balastas, denį keliose vie- 
tose buvo pramušę. O visą brigo liemenį buvo išvagoję 
plyšiai, pro kuriuos į lauką vienodai gurgėjo vanduo. 

Sairas Smitas ir jo' draugai, pasiėmę kirvius, užlipo 
ant aplaužyto denio. Po kojomis visur painiojosi įvai- 
raus dydžio dėžės, dar neilgai išbuvusios vandenyje, todėl 
buvo galima tikėtis, kad jose supakuoti daiktai nebus 
sugedę. | | | 

Pirmiausia kolonistai visą krovinį nutempė į saugią 
vietą. Potvynis turėjo prasidėti tik po kelių valandų, bet 
draugai veltui laiko negaišo. Airtonas ir Penkrofas prie 
išmuštos kiaurymės pritaisė skridinius, kad lengviau būtų 
nuleisti dėžes ir statines. Jas krovė į pirogą ir tuoj pat 
gabeno į krantą. Iš brigo ėmė viską paeiliui, nutarę pas- 
kui laisvalaikiu naująjį turtą apžiūrėti ir suskirstyti. 

Bet jau ir dabar kolonistai labai džiaugdamiesi pa- 
stebėjo, kad brigo triumuose esama daug vertingų gėry- 
bių — įvairiausių daiktų, rakandų, indų, audinių, įran- 
kių,— žodžiu, čia buvo toks krovinys, kokį paprastai ga- 
lima rasti laivuose, prekiaujančiuose su Polinezijos salo- 
mis. Tikriausiai brige buvo visko po truputį, o Linkolno 
salos kolonistams kaip tik to ir reikėjo. 

Tuo tarpu Sairas Smitas nustebęs įsitikino, kad nuo 
kažkokio katastrofiško smūgio nukentėjęs ne tik brigo 
liemuo, kaip jau anksčiau minėta, bet ir pats vidus, ypač 
priešakinėje dalyje. Pertvaros ir pileriai buvo visai iš- 
griauti, tartum brigo viduje būtų sprogęs nepaprastai ga- 
lingas sviedinys. Kolonistai laisvai nuėjo nuo laivo prie- 
šakio iki užpakalio, laviruodami tarp dėžių ir ryšulių, ku- 
rie vienas po kito buvo traukiami iš triumo. Laimė, kad 
visi tie daiktai pasitaikė nesunkūs, nors buvo suvirtę be 
jokios tvarkos. 

Pagaliau kolonistai pasiekė užpakalinę laivo dalį, kur 
anksčiau buvo jutas. Pasak Airtono, čia ir reikėjo ieškoti 
kriuitkameros. Sairas Smitas tikėjosi, kad ji nebus su- 
sprogusi, vadinasi, kelios statinaitės parako bus išliku- 
sios, o kadangi parakas paprastai laikomas su metaliniu 
įpakavimu, tai greičiausiai nebus sudrėkęs. 

Inžinieriaus spėta teisingai. Tarp daugybės patrankų 
sviedinių kolonistai užtiko apie dvidešimt vario lakštais 
iš vidaus išmuštų statinaičių su paraku; jos buvo tuoj 
pat kuo atsargiausiai ištrauktos iš kriuitkameros. Penk- 
roias dabar galėjo pats savo akimis įsitikinti, kad „,„Grei- 
tuolis“ žuvo ne nuo sprogimo. Kaip tik toji laivo dalis, 
kur buvo kriuitkamera, atrodė mažiausiai nukentėjusi. 

— Ką gi, gali ir taip būti, —sutiko jūrininkas, bet 
tučtuojau atkakliai pridūrė:— O vis dėlto jokių rifų mūsų 
sąsiauryje nėra! 

— Na, tai kas gi atsitiko? — paklausė Herbertas. 

— Nežinau, — atšovė Penkrofas,—ir misteris Sairas 
nežino, ir niekas nežino, ir niekada nesužinos! | 

Apžiūrinėdami laivą, kolonistai nė nepastebėjo, kaip 
praslinko kelios valandos ir prasidėjo potvynis. Visus 
gelbėjimo darbus teko nutraukti. Tačiau nebuvo ko bi- 
joti, kad bangos gali brigo griaučius nunešti į atvirą jūrą, 
nes laivas jau buvo įgrimzdęs į smėlį ir laikėsi tvirčiau, 
kaip ant visų savo inkarų. 

Todėl: kolonistai galėjo ramiai laukti sekančio ato- 
slūgio ir tuomet iš brigo išgabenti visą likusį turtą. Bet 
pats laivas buvo galutinai žuvęs, ir reikėjo skubiai iš- 
gelbėti nors jo nuolaužas, kol sąsiaurio dugne jų dar 
neįsiurbė lakusis smėlys. | 

Buvo jau penkta valanda vakaro. Tą dieną kolonis- 
tams teko gerokai pasidarbuoti. Jie labai gardžiai papie- 
tavo, o po pietų, nors ir baisiai išvargę, nepajėgė atsi- 
spirti pagundai ir ėmė žiūrinėti, kas yra iš „Greituolio“ 
triumų ištrauktose dėžėse. 

Dauguma dėžių buvo su gatavais drabužiais, ir sa- 
vaime suprantama, kad kolonistai jais labai džiaugėsi, 
savo džiaugsmą reikšdami garsiais šauksmais. Viršutinių 
drabužių, visokiausių baltinių ir įvairaus dydžio avalynės 
buvo tiek daug, kad per akis būtų užtekę ištisai kolo- 
nijai. 

— Oi, kiek čia turto! — kartojo Penkrofas.— Tiktai 
kur mes tokią daugybę dėsim? 

Linksmasis jūrininkas be paliovos garsiai rėkė „„va- 
uo“, sveikindamas kiekvieną naują radinį: tai statinaite 
cukranendrių degtinės, tai tabako gniutulus, tai šauna- 

mąjį arba šaltąjį ginklą, medvilnės pundus, žemės ūkio 
padargus, dailidžių, stalių ir kalvių įrankius, maišus su 
įvairiausių augalų sėklomis, kurios per trumpą laiką van- 
deny dar nebuvo spėjusios sugesti. O, koks iš tikrųjų 
brangus lobis čia jiems būtų buvęs prieš porą metų! Bet 
nieko, net ir dabar, kai sumanūs ir darbštūs kolonistai 
sugebėjo patys savo rankomis sukurti sau visa, kas rei- 
kalinga, šios gėrybės taip pat bus tinkamai panaudotos. 

Granitinių rūmų sandėliuose vietos buvo kiek nori, 
bet tą dieną nebebuvo laiko visus daiktus sunešioti. Tuo 
tarpu nereikėjo užmiršti, kad po salą slankioja šešetas 
piratų iš „„Greituolio“, kad tie nekviesti svečiai yra bai- 
sūs niekšai, todėl reikia būti atsargiems. Nors tiltas per 
Gailestingumo upę ir visi tilteliai pakelti, bet argi gali 
plėšikus sulaikyti nedidelis upokšnis ar net upė? O da- 
bar, nebeturėdami jokios išeities, nepaprastai įtūžę, jie 
pasidarė daug pavojingesni. | 

Kol kas dar nebuvo reikalo imtis prieš atėjūnus ko- 
kių nors priemonių. Kolonistai nutarė, jog laikas pats 
parodys, ką reikia daryti, o dabar jie turėjo akylai sau- 
goti prie Galerijų sukrautas dėžes bei ryšulius, todėl visą 
naktį pasikeisdami budėjo. 

Naktis praslinko ramiai, piratai neišdrįso jų užpulti. 
Dėdulė Jupas ir Topas, kuriems buvo pavesta saugoti 
Granitinius rūmus, žinoma, tučtuojau būtų sukėlę aliarmą. 

Kitas tris dienas — spalio 19, 20 ir 21-ąją — kolonis- 
tai šauniai pasidarbavo, gelbėdami visa, kas turėjo nors 
šiokią tokią vertę, ar tai būtų ,„Greituolio“ krovinys, ar 
takelažo dalys. Per atoslūgį jie viską traukdavo iš triu- 
mo, Oo prasidėjus potvyniui — gabendavo turtą į krantą. 
Nors laivo griaučiai kasdien grimzdo vis gilyn į smėlį, 
vis dėlto pavyko nuo brigo nuplėšti didelę dalį varinio 
apmušalo. Airtonas ir Penkrofas keletą kartų buvo pasi- 
nėrę į sąsiaurio dugną ir ištraukė sunkiuosius daiktus, 
kuriuos greit galėjo praryti smėlis, — grandines, inkarus, 
ketaus grimzdus ir net visas keturias laivo baterijos pa- 
trankas; jas pririšo prie tuščių statinių ir -taip atplukdė į 
krantą. | | 

„Kaip matome, kolonistai gerokai praturtino ne tik sa- 
vo sandėlius ir kamaras, bet ir savo arsenalą. Penkrofas, 

kupinas naujų sumanymų, jau planavo pastatyti bate- 
riją, kuri saugotų priėjimą prie sąsiaurio ir prie upės Žio- 
čių. Juk, šiaip ar taip, jie turėjo keturias patrankas, ir 
Penkrofas sakėsi su jomis nuvysiąs šalin bet kokį laivy- 
ną, „net patį galingiausią“, jei tik toks laivynas susima- 
nytų plaukti prie Linkolno salos! 

Kai iš brigo beliko tiktai niekam netinkami griaučiai, 
kilo audra ir užbaigė griovimo darbą. Sairas Smitas bu- 
vo ketinęs brigą susprogdinti, o paskui jo likučius iš- 
vilkti į sausumą, bet stiprus šiaurės rytų vėjas ir įsisiau- 
tėjusi jūra išvadavo kolonistus nuo tų rūpesčių, ir IB 
jie sutaupė daug parako. 


Iš tikrųjų, naktį iš spalio 23 į 24 dieną audra į šipu- 
lius sudaužė brigo liemenį ir dalį nuolaužų išmetė į krantą. 

„Kažin ar beverta kalbėti, jog Sairas Smitas, ieškoda- 
mas laivo popierių, labai kruopščiai išžiūrėjo jute visas 
spintas ir stalčius, bet neužtiko jokių dokumentų. Ma- 
tyt, piratai buvo sunaikinę visus raštus, galinčius paro- 
dyti, kas buvo brigo kapitonas arba savininkas, o ka- 
dangi laivo užpakalyje kolonistai nerado pažymėto uos- 
to, prie kurio brigas buvo prirašytas, tai negalėjo suži- 
noti net jo tautybės. Tačiau Airtonas ir Penkrofas teigė, 
kad brigas, sprendžiant iš priešakinės jo dalies, esąs pa- 
statytas Anglijos laivų statyklose. 


Praėjus savaitei po katastrofos, tikriau sakant, po pa- 
slaptingosios atomazgos, išgelbėjusios kolonistams gyvy- 
bę, jau net per atoslūgį nebuvo matyti jokių „„Greituolio“ 
pėdsakų. Paskutines jo nuolaužas srovė nunešė į jūrą, 
o krovinys praturtino Granitinių rūmų sandėlius. 

Tačiau kolonistams gal ir nebūtų išaiškėjusi paslap- 
tis, kodėl taip netikėtai ir keistai žuvo brigas, jeigu spa- 
lio 30 dieną Nabas, vaikštinėdamas pakrante, nebūtų ra- 
des metalinio storasienio cilindro skeveldros, su aiškiomis 
sprogimo žymėmis. Tas cilindras buvo tarsi kokios sprogs- 
tamosios medžiagos susuktas ir per kraštus perplėštas. 

Nabas radinį nunešė inžinieriui, drauge su kitais ko- 
lonistais dirbusiam Galerijų dirbtuvėse. 

Sairas Smitas atidžiai apžiūrėjo cilindrą, paskui atsi- 
gręžė į Penkrofą ir tarė: 

— Jūs vis dar tvirtinate, mano mielas, kad „„Greituo- 
lis“ paskendo ne atsitrenkęs į rifą? 

— Taip, misteri Sairai— atsakė jūrininkas.— Juk jūs 
pats puikiai žinote, kad mūsų sąsiauryje jokių rifų nėra. 

— Na, o jeigu jis atsitrenkė į šitą geležies gabalą?— 
paklausė inžinierius, rodydamas Penkrofui metalinio ci- 
lindro skeveldrą. 

— Ar į šitą vamzdelį?— sušuko jūrininkas, net neban- 
dydamas slėpti savo nepasitikėjimo. 

— Mano bičiuliai, — kreipėsi Sairas Smitas į visus ko- 
lonistus, — tikiuosi, jūs atsimenate, kad prieš paskęsdamas 
brigas buvo didžiulio vandens stulpo pamėtėtas aukštyn? 

— Žinoma, atsimename, misteri Sairai! — greitai atsi- 
liepė Herbertas. | 

— Ar norite žinoti, kas sukėlė tokį vandens viesulą? 
Va šitas! — Ir inžinierius ant EO atkišo sulankstytą ci- 
lindrą. 

— Va šitas?— dar saidisus Penkrofas. 

— Taip! Šis cilindras yra visa, kas liko iš povande- 
ninės minos. 

— Minos! — vienu balsu šūktelėjo kolonistai. 

— O kas gi šitą miną pSdEio— paklausė Penkrofas, 
vis dar abejodamas. 

— Tik tiek galiu pasakyti, kad ne aš! — atsakė Sairas 
Smitas.— Bet faktas aiškus: kažkas padėjo miną, ir jūs 
patys galėjote įsitikinti, kokia baisi jos griaunamoji jėga. 


Pėnktas skyrius 


Inžinieriaus išvados.— Grandioziški Penkrofo planai. — Salos baterija.— 
Keturi šūviai.— Pokalbis apie išlikusius piratus.— Airtonas svyruoja.— 
Sairo Smito kilnumas.— Penkrofas su apgailestavimu nusileidžia. 


Taigi dabar jau buvo aišku, kad brigą susprogdino 
povandeninė mina. Sairas Smitas negalėjo apsirikti: per 
Jungtinių Valstijų pilietinį karą jis ne kartą buvo turė- 
jęs reikalų su tais baisiais griovimo inagiais. Kaip tik 
tasai cilindras, užtaisytas nitroglicerinu, pikrininės rūgš- 
ties druskomis arba kitokia sprogstamąja medžiaga, ir iš- 

sviedė iš sąsiaurio vandens stulpą, o brigas, žaibiško 
smūgio trenktas, tuoj pat nugrimzdo ir buvo taip smar- 
kiai sužalotas, jog kolonistai nebeįmanė jo pakelti. Jeigu 
povandeninė mina lengvai pramuša fregatos šarvą tarsi 
paprastą žvejų valtį, tai kaip čia galėjo atsilaikyti brigas! 

Taip, viskas buvo aiškų, viskas... išskyrus vieną ap- 
linkybę: iš kur sąsiauryje atsirado mina. 

— Mano bičiuliai — prabilo Sairas Smitas,— dabar 
nebėra abejonės, kad saloje gyvena kažkokia paslaptin- 
ga būtybė, gal irgi katastrofos ištiktas žmogus kaip ir 
mes patys. Aš tai sakau, norėdamas supažindinti Airtoną 
su neišaiškinamais įvykiais, pasitaikiusiais čia per tuos 
dvejus metus. Kas yra tas nežinomas geradarys, jau ne 
kartą laimingai mums pagelbėjęs,— negaliu pasakyti. Ko- 
kiais sumetimais jis taip daro ir kodėl slepiasi nuo mūsų, 
jo paties globojamų žmonių, — to aš nepajėgiu suprasti. 
Bet, šiaip ar taip, pagalba mums buvo suteikta, o suteik- 
ti tokią pagalbą galėjo tik nepaprastai galingas žmogus. 
Airtonas turi būti jam lygiai taip pat dėkingas, kaip ir 
mes visi, nes jeigu tas nežinomas globėjas, balionui nu- 
kritus, išgelbėjo mane iš jūros gelmės, tai jis, matyt, pa- 
rašė ir raštelį, įmetė į jūrą butelį ir taip mums pranešė 
apie vargingą mūsų bičiulio padėtį. Pridursiu, kad tai jis 
taip laiku išmetė Radinio kyšulyje dėžę, kurioje buvo 
mums labai reikalingų daiktų; tai jis sukūrė laužą ant 
kalno, kad jūs galėtumėte rasti kelią į salą; tai jis šovė 
į pekarį, ir iš jo šautuvo paleistą šratą mes radome mūsų 
sugauto žvėrelio kūne; tai jis padėjo sąsiauryje miną, ant 
kurios užšokęs, susprogo plėšikų brigas,— žodžiu, už vi- 
sas neišaiškinamas ir nesuprantamas geradarybes mes tu- 
rime būti dėkingi tai paslaptingajai būtybei. Ir nesvar- 
bu, kas jis būtų, ar Žmogus iš sudužusio laivo, ar tremti- 
nys, paliktas šioje saloje, mes negalime jo užmiršti, ant- 
raip pasirodytume baisiai nedėkingi. Mes esame jam sko- 
lingi, ir tikiuosi, kad anksčiau ar vėliau už viską atsily- 
ginsime. 

“— Jūsų teisybė, brangusis Sairai,— atsakė Gedeonas 
Spiletas.— Taip, jūs visiškai teisingai pasakėte, kad kur 
nors saloje gyvena kažkokia paslaptinga būtybė, turinti 
beveik nežmogišką galią, kurią iki šiol naudojo mūsų 

kolonijos labui. Aš net sakyčiau, kad tasai nežinomasis 
turi antgamtinę galią, jeigu tik mes pripažintume ant- 
gamtines jėgas, galinčias kištis į kasdieninį mūsų gyve- 
nimą. Gal jis slapta įsibrauna į Granitinius rūmus pro šu- 
linį ir taip sužino visus mūsų planus. Gal jis numetė 
mums butelį, kai pirmą kartą laivu išplaukėme į jūrą. Gal 
jis išsviedė Topą iš ežero ir užmušė diugoną. Gal jis iš- 
gelbėjo jus, Sairai, iš jūros gelmės, ir įsidėmėkite — iš- 
gelbėjo tokiomis aplinkybėmis, kai paprastas mirtingasis 
būtų bejėgis ką nors padaryti. Jeigu tai tiesa, jis yra ne- 
paprastai galingas ir valdo net stichijas. 

Žurnalistas samprotavo teisingai, ir visi turėjo su tuo 
sutikti. | 

— Tikra tiesa,— pritarė Sairas Smitas, — dabar jau nė 
vienas mūsų neabejoja, kad saloje esama paslaptingos 
būtybės, ir aš pripažįstu, jog ji turi nepaprastą galią, 
kuri žmonėms kol kas dar nepasiekiama. Tai dar viena 
mįslė... Bet mes ją įminsime, kai tik surasime nepažįs- 
tamąjį. Vadinasi, turime nuspręsti, ar ir toliau gerbsime 
to kilnaus žmogaus inkognito, ar visomis išgalėmis steng- 
simės jį surasti. Aš norėčiau sužinoti jūsų nuomone, bi- 
Čiuliai. 

— Mano manymu,— atsakė Penkrofas,— ar jis šioks, 
ar toks, bet vis vien šaunus vyras, ir aš visa širdimi jį 
gerbiu. 

— Visa tai labai gerai, — tarė Sairas Smitas, — bet juk 
jūs, Penkrofai, neatsakėte į mano klausimą. 

— O aš manau, pone, — prabilo Nabas,— ar mes to 
žmogaus ieškosime, ar ne — vis tiek. Kol jis pats neno- 
rės Mums rodytis, jokiu būdu jo nerasime. 

— Gerai pasakyta, Nabai,— pagyrė Penkrofas,— tie- 
siog išmintingai pasakyta. 

.— Aš visiškai sutinku su Nabu, — pradėjo / Gedeonas 
Spiletas,— bet tai nepakankamai svarus argumentas at- 
sisakyti ieškojimo. Ar mes tą paslaptingąjį Žmogų rasi- 
me, ar nerasime, tačiau bent atliksime jam savo pareigą. 

— O ką tu, drauguži, pasakysi? — kreipėsi inžinierius 
į Herbertą. 

— Ak! — sušuko Herbertas, ir jo akys sužibo.— Aš 
taip norėčiau jam padėkoti, kad jis pirmiausia išgelbėjo 
jus, misteri Sairai, o paskui ir mus visus! | 

— Neblogai sugalvota, sūneli,— atsiliepė Penkrotas,— 
ir aš su mielu noru tai padaryčiau, taip pat ir visi kiti! 
Kaip žinote, aš nesu labai smalsus, bet vis dėlto mielai 
duočiau išlupti dešinąją akį, kad gaučiau pažiūrėti į tą 
didvyrį. Reikia manyti, kad jis gražus vyras, stiprus toks, 
aukštas; jo barzda ilga, garbanota, plaukai spindėte spin- 
di; sėdi jis turbūt, parimęs ant debesų ir rankose laiko 
didelį tokį rutulį. 

— Betgi jūs atvaizdavote patį dievą, — nutraukė jūri- 
ninką Gedeonas Spiletas. 

— Galimas daiktas, — atsakė Penkrofas,— bet ką pa- 
darysi, kad jis man kaip tik toks atrodo. 

— O kokia jūsų nuomonė, Airtonai?— paklausė in- 
žinierius. į 

— Matote, misteri Smitai, aš nežinau, ką ir pasakyti. 
Bet visa, ką jūs nutarsite, bus teisinga ir gera. Jei no- 
rite, kad ir aš drauge vykčiau ieškoti, esu pasirengęs 
keliauti su jumis. | 

— Ačiū jums, Airtonai — atsakė Sairas Smitas, — bet 
aš norėčiau iš jūsų išgirsti tiesų atsakymą. Jūs esate 
lygiateisis mūsų draugas, jau daugel kartų įrodėte mums 
savo atsidavimą, todėl, spręsdami tokį svarbų dalyką, 
mes klausiame jūsų nuomonės, lygiai kaip ir kitų ko- 
lonistų nuomonės. Taigi sakykite, ką jūs apie tai gal- 
vojate? 

— Misteri Smitai, aš manau, kad mes privalome kiek 
galėdami stengtis surasti paslaptingąjį savo globėją,— 
atsakė Airtonas.— Gal jį slegia vienatvė. Gal jis kenčia. 
Gal, mūsų padedamas, jis pradės naują gyvenimą. Jūs 
pats ką tik sakėte, jog aš turiu būti jam dėkingas. Žino- 
ma, ne kas kitas, o jis buvo nuvykęs į Taboro salą, ten 
rado nelaimingą, kenčiančią būtybę ir jums pranešė, kad 
reikia ją išgelbėti. Vadinasi, iš jo malonės aš vėl tapau 
žmogumi. To aš niekad neužmiršiu. 

— Ką gi, nutarta, — pasakė Sairas Smitas.— Pradėsi- 
me jo ieškoti, ir kuo greičiau. Ištirsime visą salą, išžiū- 
rėsime kiekvieną užkampį. Apieškosime višas slaptas vie- 

teles, ir teatleidžia mūsų nežinomasis draugas už tokį ne- 
kuklumą, kadangi mes taip darome, norėdami tiktai gero. 


Keletą dienų kolonistai atsidėję ruošė pašaro atsar- 
gą gyvuliams ir dorojo derlių. Jie nusprendė, kad pir- 
miau reikia baigti visus neatidėliotinus darbus, o paskui 
leistis salos tyrinėti. Be to, jau nunoko iš Taboro salos 
parvežtos daržovės. Reikėjo visus kruopštaus darbo vai- 
sius sugabenti į sandėlius; laimė, kad Granitiniuose rū- 
muose užteko vietos visoms salos teikiamoms gėrybėms. 
Kolonistų atsargos labai tvarkingai buvo laikomos tuose 
saugiuose gamtiniuose sandėliuose, į kuriuos negalėjo 
įsibrauti nei keturkojai, nei dvikojai priešai. Masyvios 
granitinės sienos nepraleido drėgmės. Kelios natūralios 
olos aukštutinėje koridoriaus dalyje kirtikliais arba sprog- 
dinimu buvo praplatintos ir išvalytos; taip Granitiniuose 
rūmuose atsirado didžiuliai sandėliai, kur buvo laikomi 
maisto produktai, šaudmenys, įrankiai ir indai — žodžiu, 
visas kolonistų turtas. 

Iš brigo paimtos patrankos buvo tikrai puikūs pabūk- 
lai, nulieti iš plieno. Penkrofui primygtinai prašant, jos 
su gervėmis ir skridiniais buvo įtemptos į Granitinius rū- 
mus; tarp langų Kolonistai iškalė šaudomąsias angas, ir 
netrukus pro jas išlindo ilgi blizgantys patrankų vamz- 
džiai. Iš tokios aukštumos pabūklai galėjo apšaudyti višą 
Sąjungos įlanką. Tai buvo lyg miniatiūriškas Gibralta- 
ras, ir bet koks laivas, sustojęs čia prie Linkolno salos, 
būtų buvęs šiai baterijai labai geras taikinys. 

„ — Misteri Sairai, — pasakė kartą Penkrofas (tai buvo 
lapkričio 8 dieną),— dabar, kai mūsų baterija galutinai 
įrengta, vertėtų patikrinti, ar toli patrankos šaudo. 

— Jūs manote, kad tai reikalinga?— paklausė inži- 
nierius. 

— Ne tik reikalinga, bet ir būtina! Kaipgi kitaip su- 
žinosime, kokį nuotolį lekia šitie malonūs sviediniai, ku- 
rių mes, ačiū dievui, nemaža prisivilkome? 

— Ką gi, pamėginsime,— sutiko inžinierius.— Tačiau, 
mano manymu, bandomajam šaudymui geriau naudoti ne 
paraką, — kam jį tuščiai eikvoti — bet piroksiliną, kurio 
turime labai daug. | | 

— O ar atlaikys mūsų patrankos piroksilino sprogimo 
jėgąė— paklausė žurnalistas, ne mažiau už Penkrofą no- 
rėdamas išbandyti, ar toli neša Granitinių rūmų baterija. 
.. — Manau, kad atlaikys. Be to, — pridūrė inžinierius — 
mes veiksime aisargiai. 

Sairas Smitas ne be reikalo buvo artilerijos žinovas. 
Jis tuojau pamatė, kad patrankos tikrai puikios. Jos bu- 
vo padarytos iš geriausio plieno, užtaisomos pro užpa- 
kalinę dalį ir šaudė stambaus kalibro sviediniais, taigi 
jie turėjo lėkti gana toli. Kaip žinoma, pabūklas šaudo 
juo toliau, juo ilgesnė sviedinio apibrėžiama trajekto- 
rija, o trajektorijos ilgis priklauso nuo sviedinio pradinio 
greičio. 

— O pradinis greitis tiesiogiai priklauso nuo parako 
kiekio,— paaiškino inžinierius savo draugams.— Vadina- 
si, gaminant artilerijos pabūklus, svarbiausia yra naudoti 
geros kokybės metalą, kuris turi būti maksimaliai atspa- 
rus, o plienas neabejotinai yra pats tvirčiausias iš visų 
metalų. Todėl aš manau, kad mūsų patrankos drąsiai at- 
laikys piroksilino dujų plėtimąsi ir duos labai gerų re- 
zultatų. 

— Štai išbandysime savo patrankėles, tuomet viską su- 
žinosime! — pritarė Penkrofas. 

Nėra ko nė kalbėti, kad visos keturios patrankos bu- 
vo pavyzdingai prižiūrimos. Kai jos buvo ištrauktos iš 
vandens ir atgabentos į krantą, Penkrofas, negailėdamas 
jėgų ir laiko, nuolat jas šveisdavo ir tepdavo taukais, 
poliruodavo, valydavo užraktus, spynas, varžtus. Ir da- 
bar patrankos blizgėjo taip, tarsi būtų karinėje Amerikos 
tregatoje. 

Taigi tą pačią dieną, dalyvaujant visiems kolonistams, 
ir, žinoma, Topui bei dėdulei Jupui, buvo paeiliui iš- 
bandytos visos keturios patrankos. Jas užtaisė piroksi- 
linu, atsižvelgdami į jo sprogimo jėgą, kuri, kaip jau 
minėta, keturis kartus viršija parako jėgą; sviediniai bu- 
vo kūginės formos. | 

Penkrofas rankoje laikė degtuvo virvutę, pasiruošęs 
šauti. 

Sairui Smitui davus ženklą, sugriaudėjo šūvis. Jūros 
pusėn paleistas sviedinys perlėkė per salelę ir dingo kaž- 

kur tolumoje, todėl tiksliai nustatyti nuotolį nebuvo įma- 
noma. 

Antroji patranka ūvė nutaikyta į Radinio kyšulio 
pakraštį, ir sviedinys, atsitrenkęs į smailų uolos kampą, 
maždaug per tris mylias nuo Granitinių rūmų, visai jį 
sutrupino. 

Patranką nutaikė ir iššovė Herbertas, tad ar bereikia 
kalbėti, kaip jis didžiavosi pirmuoju savo šūviu iš pa- 
būklo. Bet gal dar labiau didžiavosi Penkrofas, kad jo 
įsūnis pasirodė toks taiklus artileristas. 

Trečias sviedinys, paleistas į kopų virtinę, nusidrie- 
kusią palei Sąjungos įlankos krantą, atsimušė į smėlį 
per ketvertą mylių nuo Granitinių rūmų, po to rikošetu 
šoktelėjo aukštyn ir nukrito B jūrą, sukeldamas vandens 
purslų fontanus. 


Ruošdamasis ketvirtam šūviui, Sairas Smitas padidi- 
no piroksilino kiekį, norėdamas išbandyti, kiek toliausia 
gali nulėkti sviedinys. Paskui kolonistai pasitraukė į šalį, 
jeigu kartais patranka plyštų, ir degtuvą padegė su ilga 
virvute. 

Padrioksėjo kurtinamas trenksmas, bet patranka at- 
laikė. Kolonistai puolė prie lango ir pamatė, kaip svie- 
dinys. numušė uolos viršūnę Žandikaulio kyšulyje, maž- 
daug už penkių mylių nuo Granitinių rūmų, ir dingo Ryk- 
lio įlankos vandenyse. 

— Na, misteri Sairai, ką pasakysite apie mūsų bate- 
Tiją?— paklausė Penkrofas, kuris iš džiaugsmo taip lai- 
dė gerklę, jog beveik nustelbdavo šūvių trenksmą.— Da- 
bar prie Granitinių rūmų gali sulėkti nors ir visi Ramiojo 
vandenyno piratai —labai prašom! Tegu dabar paban- 
do iškelti koją į krantą be mūsų leidimo! 

— Patikėkite manim, Penkrofai, — atsakė inžinierius, — 
geriau apsieiti be tokių bandymų. 

— Beje,— šūktelėjo jūrininkas,— o ką mes darysime 
su tais šešiais galvažudžiais, slankiojančiais po salą? Ar 
taip ir leisime jiems valkiotis po mūsų miškus, pievas ir 
laukus? Juk tie piratai — tikri jaguarai, su jais ir reikia 
elgtis kaip su jaguarais. Kaip jūs manote, Airtonait— 
kreipėsi Penkrofas į savo bičiulį. 

Airtonas ne tuoj atsakė, ir Sairas Smitas apgailestavo, 
kad jūrininkas nepagalvojęs to paklausė. Jis jaudinda- 
masis laukė, ką Airtonas atsakys. 

— Aš pats buvau toks jaguaras, misteri Penkrofai— 
sumišęs prabilo Airtonas,—ir neturiu teisės reikšti savo 
nuomonės. 

Ir jis lėtai išėjo iš kambario. 

Penkrofas viską suprato. 

— Koks aš avigalvis, koks žioplys! — sušuko jis.— 
Vargšas Airtonas! Bet juk aš norėjau tik sužinoti jo nuo- 
monę, jis turi teisę ją pareikšti, kaip ir kiekvienas iš 
mūsų. | 

— Tikra tiesa, — patvirtino Gedeonas Spiletas,— tačiau 
Airtono santūrumas teikia jam garbę, ir mes turime gerb- 
ti tą jausmą, su kuriuo jis prisimena savo praeitį. 

— Teisingai, misteri Spiletai, — atsiliepė jūrininkas,— 
daugiau aš tokios žioplystės nepadarysiu! Geriau sau lie- 
žuvį nukąsiu, negu užgausiu Airtoną! Bet dar pakalbė- 
kime apie piratus. Mano manymu, jie neverti mūsų gai- 
lestingumo, ir reikia kuo greičiau juos išnaikinti. 

— Jūs iš tikrųjų taip galvojate, Penkrofai?— paklau- 
sė inžinierius. 

— Taip, tokia mano nuomonė. 

— O ar ne geriau pirma palaukti, prieš griebiantis 
tokių žiaurių priemonių? Gal jie mums nebedarys nieko 
pikto. 

— Jūsų manymu, dar neužtenka to, ką jie padarė?— 
klausimu atsakė Penkrofas, kuriam toks svyravimas bu- 
vo nesuprantamas. 

— Bet juk jie gali pasitaisyti, — prieštaravo Sairas 
Smitas, — kas žino, gal net pradės atgailauti. . 

— Ar tai jie atgailausi— LSS jūrininkas, gūž- 
čiodamas pečiais. 

— Penkrofai, atsimink Airtoną! — -tarė Herbertas, im- 
damas jūrininką už rankos.— Juk jis tapo doru žmogumi. 

Penkrofas iš eilės peržvelgė savo draugus. Niekad jis 
nebūtų pagalvojęs, kad jo pasiūlymas bus taip priimtas. 
Būdamas tiesus ir atšiaurus žmogus, jis nė manyti nema- 
nė, kad kam nors ateis į galvą terliotis su išsikėlusiais 
į jų salą piratais, vesti derybas su Bobo Harvėjaus bend- 

rininkais, su „„Greituolio“ plėšikais; jis iš tiesų juos laikė 
laukiniais žvėrimis, kuriuos reikia naikinti kaip gio- 
buonis, visai nesvyruojant ir ramia sąžine. 

— Še tau! — sušuko jis.— Visi prieš mane! Jūs nori- 
te būti kilnūs tiems valkatoms! Ką gi, tebūnie taip! Tik 
žiūrėkite, kad paskui nereikėtų gailėtis. 

— Mums negresia joks pavojus,— tarė Herbertas, — 
juk mes būsime atsargūs. 

— Kaip čia pasakius, — atsiliepė žurnalistas, kuris iki 
šiol atkakliai tylėjo.— Juk jų šešetas, ir jie gerai gink- 
luoti. Jei plėšikai pasklis po salą arba pasislėps kur nors 
nuošaliame kampelyje, tai gali mus vieną po kito iššau- 
dyti ir užvaldyti koloniją. 

— O kodėl iki šiol jie to nepadarė?— paklausė Her- 
bertas.— Žinoma, todėl, kad jie neturi tokio tikslo. Be 
to, mūsų irgi šešetas. 

— Gerai, gerai! — suniurzgė Penkrofas, kurio negalė- 
jo įtikinti jokie draugų išvedžiojimai.— Tegu tie nekalti 
avinėliai daro, kas jiems patinka, daugiau apie juos ne- 
kalbėsime. 

— Žinai, Penkrofai,— įsikišo Nabas,— tu visai ne toks 
žiaurus, koks dediesi! Jei kuris nors tų nelaimingųjų stai- 
ga pasirodytų tau per šūvio atstumą, tu tikrai nešau- 
tum. . 

— Šaučiau negalvodamas, Nabai, kaip į pasiutusį šų- 
ni, — šaltai atkirto Penkrofas. 

„— Paklausykite, Penkrofai,— tarė inžinierius, — jūs ne 
kartą sutikote su mano nuomone. Ar sutinkate ir šį kartą 
pasikliauti manimiė 

— Gerai, aš ir dabar jūsų klausysiu, misteri Smitai,— 
atsakė Penkrofas, nors EEANEDEs ir neįstengė jo perkal- 
bėti. 

— Puiku, tuomet lauksime ir juos pulsime tik tokiu 
atveju, jeigu jie pirmieji mus užpuls. 

Inžinieriaus pasiūlymas buvo priimtas, nors Penkro- 
fas tokiai taktikai nepritarė, būdamas tos nuomonės, kad 
tai gerai nesibaigs. Kolonistai nutarė kol kas jų laukti, 
nieko nedaryti, bet būti atsargiems. Juk Linkolno sala 
gana didelė, žemė čia derlinga. Jeigu atėjūnų sielose dar 
yra padoraus jausmo, gal jie galų gale pasitaisys. Atsi- 

dūrus tokiose sąlygose, jiems patiems naudinga grįžti 
į dorą gyvenimą. Šiaip ar taip, bent jau iš žmoniškumo 
reikia palaukti. Tiesa, dabar kolonistai nebegalės taip 
ramiai, kaip anksčiau, vaikščioti po visą salą. Iki šiol 
jie turėjo saugotis tik plėšriųjų žvėrių, o dabar kažkur 
aplinkui šlankioja šešetas nusikaltėlių, galbūt dar žiau- 
resnių už grobuonis. Tai nemažas pavojus, ir ne tokie 
narsūs žmonės, kaip mūsų kolonistai, tikriausiai ilgam 
būtų praradę dvasinę ramybę. | 

Tiktai kas iš to! Ginčydamiesi su Penkrofu, kolonis- 
tai atrodė teisūs. Bet ar jie iš tikrųjų buvo teisūs — pa- 
rodys ateitis. | 


Šeštas skyrius 


Ekspedicijos projektas.— Airtonas aptvare.— Kelionė į Baliono uostą.— 

Ką Penkrofas pastebėjo „Bonadventūre“.— Į aptvarą pasiųsta telegra- 

ma.— Airtonas neatsako.— Keliaujam rytoj — Kodėl neveikia telegra- 
fas.— Šūvis. 


Tuo tarpu kolonistai ruošėsi kruopščiai ištirti salą, tei- 
singai galvodami, kad tai yra svarbiausias jų uždavinys, 
nes dabar ši ekspedicija turėjo dvejopą tikslą: pirmiau- 
sia, jie norėjo surasti pašlaptingąjį globėją, neabejotinai 
gyvenantį saloje, ir kartu sužinoti, kas nutiko piratams, 
kur jie slepiasi, ką veikia ir koks pavojus gresia iš jų 
pusės. 

Sairas Smitas mielai būtų tuojau pat iškeliavęs, bėt 
kelionė turėjo užtrukti keletą dienų, todėl reikėjo imti 
vežimėlį — sukrauti į jį būtinus stovyklos reikmenis ir 
kitokius daiktus. O vienas onagras, lyg tyčia, susižeidė 
koją ir negalėjo būti kinkomas; kolonistai turėjo jam 
duoti kelias dienas poilsio, todėl nutarė kelionę atidėti 
dešimčiai dienų, iki lapkričio 20-osios. Tose geografinėse 
platumose lapkritis atitinka gegužės mėnesį Šiaurės pus- 
rutulyje. Buvo pats pavasario gražumas. Saulė artėjo į 
Ožio atogrąžą, kai esti ilgiausios dienos metuose. Žodžiu, 
laikas ekspedicijai buvo labai patogus. Jeigu net jos tiks- 
las ir nebus pasiektas, tai kiek kolonistai aptiks naujų 

gamtos turtų: juk Sairas Smitas buvo numates ištirti tan- 
kius Tolimųjų Vakarų miškus iki pat Gyvatės pusiasalio 
galo. 

Per tas dešimt dienų, likusių iki ekspedicijos, kolo- 
nistai nutarė baigti paskutinius darbus ant Plataus Aki- 
račio plynaukštės. 

Tačiau Airtonui reikėjo vykti į aptvarą naminių gy- 
vulių pažiūrėti. Buvo susitarta, kad jis ten išbus dvi 
dienas, o paskui, padavęs gyvuliams daugiau pašaro, grįš 
į Granitinius rūmus. 

Airtonui jau susiruošus važiuoti, Sairas Smitas paklau- 
sė, ar jis nenorįs, kad drauge vyktų dar kas nors iš ko- 
lonistų, kadangi dabar kelionė pavojinga. 

Airtonas atsakė, kad toks atsargumas visiškai nerei- 
kalingas,— su darbu jis ir vienas puikiausiai susidorosiąs, 
o su piratais susitikti nebijąs. Jei pačiame aptvare ar 
netoliese kas nors atsitiksią, jis telegrafu tuojau prane- 
šiąs į Granitinius rūmus. 

Taigi lapkričio 9 dieną, anksti rytą, Airtonas pasikin- 
kė į vežimėlį onagrą ir išvažiavo, o po dviejų valandų 
telegrafas pranešė, kad aptvare viskas gerai. 

Per sekančias dvi dienas Sairas Smitas įvykdė seniai 
sumanytą savo projektą — visiškai apsaugoti Granitinius 
rūmus nuo netikėto priešų įsibrovimo. Tam tikslui rei- 
kėjo visai paslėpti viršutinę senojo vandens nuotėkio an- 
gą pietiniame Granto ežero gale; tiesą sakant, ji buvo 
jau užmūryta akmenimis ir užmaskuota krūmais bei žolė- 
mis. Užbaigti pradėtą darbą nebuvo sunku, beliko tik po- 
Ta ar trejetu pėdų pakelti ežero lygi, kad vanduo visai 
apsemtų užmūrytą angą. 

Norint tai padaryti, reikėjo užtvenkti ežerą tose vie- 
tose, kur iš jo tekėjo Glicerininis upelis ir kur buvo pa- 
leistas krioklys. Kolonistai karštai ėmėsi darbo, ir netru- 
kus iškilo dvi užtvankos, ne daugiau kaip septynių ar 
aštuonių pėdų pločio ir trijų pėdų aukščio; jos buvo pa- 
statytos iš uolų nuolaužų, sutvirtintų cementu. 

Baigus darbą, kai vanduo ežere pakilo, niekam nė 
į galvą nebegalėjo ateiti, kad seniau čia, ežero gale, buvo 
požeminis nuotėkis, kur nubėgdavo vandens perteklius. 

Nėra reikalo kalbėti, kad tuneliu tekantis upeliukas, 
kuris teikė Granitiniams rūmams vandenį ir sukdavo kel- 
tuvo ratą, liko nepaliestas. Dabar, kai keltuvas būdavo 
pakeltas, kolonistai savo jaukiame, tvirtame būste galė- 
davo netikėto užpuolimo nebijoti. 

Greitai pastatę užtvankas, Penkrofas, Gedeonas Spile- 
tas ir Herbertas nutarė apsilankyti Baliono uoste, nes iki 
ekspedicijos dar buvo nemaža laiko. Jūrininkas ypač ne- 
kantravo, norėdamas sužinoti, ar buvo piratai prie ma- 
žojo užutekio, kur, išmetęs inkarą, stovėjo ,,„Bonadventū- 
ras“, 

— Juk tie džentelmenai, — kalbėjo jis,— išlipo į kran- 
tą kaip tik pietinėje Sąjungos įlankos pusėje, ir jeigu 
jie žygiavo toliau pajūriu, bijau, ar nebus aptikę mūsų 
uosto, o tuomet už „„Bonadventūrą“ aš neduočiau nė su- 
dilusio skatiko. | 

Penkrofas būgštavo ne be pagrindo, todėl niekas jam 
neprieštaravo, kad verta apžiūrėti Baliono uostą. 

Jūrininkas ir jo draugai iškeliavo lapkričio 10 dieną 
po pietų, pasiėmę su savimi šautuvus. Penkrofas į abu 
savo šautuvo vamzdžius su didžiausiu abejingumu įdė- 
jo po du šovinius ir po to reikšmingai linktelėjo galva; 
tas linktelėjimas nežadėjo nieko gero tam, kas išdrįs 
prie šaulio per daug prisiartinti, — anot jo paties, nesvar- 
bu, ar tai būtų žvėris, ar Žmogus. Gedeonas Spiletas ir 
Herbertas taip pat pasiėmė šautuvus, ir apie trečią va- 
landą dienos visi trys išvyko iš Granitinių rūmų. 

Nabas keleivius palydėjo iki Gailestingumo upės vin- 
gio ir, jiems perėjus į kitą krantą, pakėlė tiltą. Buvo 
sutarta, kad grįžę jie paleis šūvį iš šautuvo, o Nabas, 
išgirdęs signalą, nuleis tiltą ir vėl sujungs abu krantus. 

Nedidelis būrelis nužygiavo tiesiog uosto link, į pie- 
tinį salos pakraštį. Iki užutekio buvo ne daugiau kaip 
pusketvirtos mylios, bet Gedeonas Spiletas ir jo draugai 
keliavo ištisas dvi valandas. Jie rūpestingai apieškojo 
visą pakelę tiek iš miško pusės, tiek iš Ančių pelkės 
pusės, tačiau bėglių neužtiko nė pėdsako; tikriausiai ne- 
žinodami, kiek yra kolonistų ir kaip jie ginkluoti, piratai 
nutarė būsiant geriau slėptis kur nors nuošalioje ir ne- 
prieinamoje salos dalyje. 

The colonists set to work... 


Kai keleiviai pasiekė Baliono uostą, Penkrofas nega- 
lėjo susilaikyti iš džiaugsmo nesušukęs — jų laivas su nu- 
leistu inkaru ramiai stovėjo siaurame užutekyje. Tiesa, 
pati gamta pasirūpino paslėpti tą užutekį nuo žmonių 
akių: tarp susigrūdusių aukštų uolų jo nebuvo matyti 
nei iš jūros, nei iš sausumos, ir tik atsitiktinai čia pa- 
kliuvęs arba ant pakrantės uolų užlipęs Žmogus galėjo 
pastebėti šį natūralų uostą. 

— Na, vadinasi, tie niekšai čia dar nebuvo, — tarė 
Penkrofas, lengviau atsidusęs.— Pagaliau juk šliužams 
labiau patinka aukšta žolė, o ne kalnai, todėl mes juos 
tikriausiai sutiksime Tolimųjų Vakarų miškuose. 

— Ir ačiū dievui, — šūktelėjo Herbertas, — šiaip jie bū- 
tų suradę mūsų laivą ir juo išplaukę. Kaip tuomet nuke- 
liautume į Taboro salą? 

— Iš tikrųjų, — pritarė žurnalistas, — mums reikia ten 
nugabenti raštelį, o jame nurodyti Linkolno salos koor- 
dinates ir naująją vietą, kur dabar gyvena Airtonas, jei 
kartais škotų jachta atplauktų jo paimti. 

— Laimė, kad mūsų laivas tebėra vietoje, misteri Spi- 
letai! — atsakė jūrininkas.— Tiek jo ekipažas, tiek jis pats 
gali leistis kelionėn, kai tik bus duotas įsakymas! 

— Aš manau, Penkrofai, kad, baigę tyrinėti salą, mes 
taip ir padarysime. Beje, jei surastume paslaptingą nepa- 
žįstamąjį, gal jis daug ką mums papasakotų apie Lin- 
kolno ir Taboro salas. Neužmirškite, kad ne kas kitas, 
o jis parašė raštelį, todėl tikriausiai žino, kada turi grįž- 
ti jachta. | 

— Po perkūnais! — sušuko Penkrofas.— O kas gi jis 
toks? Tik pamanykit, jis mus pažįsta, o mes jo ne! Jei- 
gu tai šiaip koks žmogus iš sudužusio laivo, kodėl gi jis 
tada slepiasi? Juk mes, rodos, dori žmonės, o draugauti 
su dorais žmonėmis niekam ne gėda! Ar jis savo noru 
čia atvyko? Ar gali palikti salą, kada jam patinka? Ir 
kas žino, ar jis dar čia? Gal jo saloje nebėra? 

Taip kalbėdamiesi apie paslaptingąjį globėją, Penk- 
rofas, Herbertas ir Gedeonas Spiletas sulipo į laivą ir 
apėjo aplink denį. Staiga jūrininkas, metęs žvilgsnį į bi- 
tengą, prie kurio buvo pritvirtintas inkaro lynas, sušuko: 

— Kad jį kur! Tai bent gražiausia! 

— Kas atsitiko, Penkrofai?— paklausė žurnalistas. 

— Ogi tas, kad šitą mazgą ne aš užmezgiau! 

Ir Penkrofas parodė virvę, kuria prie bitengo buvo 
pririštas inkaro lynas, kad jis neišsivyniotų. 

— Kaip ne jūs?— savo ruožtu sušuko Gedeonas Spi- 
letas. 

. — Nagi taip, ne aš, prisiekiu savo galva! Pažiūrė- 
kite — Čia plokščiasis mazgas, O aš paprastai PE dvi- 
gubą jūrų mazgą. 

— Gal jūs apsirikote, Penkrofai? 

— Negalėjau apsirikti — atsakė jūrininkas.— Čia pa- 
ti ranka viską daro, taip sakant, žmogui visai negalvo- 
jant, o argi ranka gali apsirikti 

— Vadinasi, piratai laive buvo?— paklausė Herbertas. 

— To aš nežinau, — atsakė Penkrofas,— žinau tiktai, 
jog kažkas buvo pakėlęs inkarą, o paskui vėl nuleido. 
Nagi žiūrėkite, štai dar vienas įrodymas! Inkarą nulei- 
do, o lynas, kaip matote, neapvyniotas iki kliuzo. Sakau 
jums, kažkas naudojosi mūsų laivu. 

— Bet jeigu čia būtų buvę piratai, jie laivą būtų 
apiplėšę arba juo pabėgę. .. 

— Pabėgę?— pakartojo jūrininkas.— O kur, gal į Ta- 
boro salą? Argi manote, kad jie būtų išdrįsę tokiu mažu 
laivuku leistis į atvirą jūrą? 

— Be to, tai reikštų, kad Taboro sala jiems yra žino- 
ma,— pridūrė žurnalistas. 

— Šiaip ar taip, — užbaigė jūrininkas,— bšb kažkas 
mūsų laivu buvo išplaukęs, tai lygiai taip tikra, kaip ir 
tai, jog aš esu Bonadventūras Penkrofas iš Vainjardo. 

Šiuos žodžius jūrininkas pasakė taip tvirtai, jog nei 
Gedeonas Spiletas, nei Herbertas nesiryžo su juo gin- 
čytis. Matyt, kažkas iš tikrųjų buvo laive, kuris stovėjo 
Baliono uoste nuo pat tos dienos, kai Penkrofas jį čia 
atvedė. Jūrininkas neabejojo, kad inkaras buvo pakel- 
tas, o paskui vėl nuleistas. Bet kam kilnoti inkarą, jei- 
gu nemanoma plaukti į jūrą? 

— O kodėl nematėme ,„Bonadventūro“, kai jis plau- 
kė palei salą?— dar paklausė žurnalistas, nenorėdamas 
Penkrofui nusileisti, kol neišnaudojo visų galimų prieš- 
taravimų. 

— Ė, misteri Spiletai — atšovė jūrininkas,— reikia tik 
palankaus vėjo ir tamsios nakties, tuomet po poros va- 
landų iš jokios salos jo neįžiūrėsi! 

— Sakykim, kad taip, — sutiko Gedeonas Spiletas,— 
bet aš norėčiau žinoti, kam katorgininkai plaukiojo mūsų 
laivu ir kodėl po kelionės jį vėl atvedė į užutekį? 

— Et, misteri Spiletai — atsakė jūrininkas, — telieka 
ir tai paslaptis... Ačiū dievui, paslapčių saloje kiek tik 
nori, tad be reikalo nekvaršinkim sau galvos. Svarbu, 
kad mūsų „„Bonadventūras“ tebėra kur buvęs. Bet jeigu 
piratai dar kartą jį paims, tuomet viskas žuvę, bijau, kad 
mes jo neberegėsime! 

— Jei taip, Penkrofai, — pasiūlė Herbertas,— gal ge- 
riau ,Bonadventūrą“ nuplukdyti prie Granitinių rūmų? 

— Ir taip, ir ne, — atsakė Penkrofas,— teisingiau vis 
dėlto ne. Gailestingumo upės žiotys — netinkama vieta 
laivams stovėti, be to, ir jūra ten nerami. 

— Na, o jeigu jį atitemptume per smėlį iki pat Ga- 
lerijų2. 

— Tai gal būtų ir neblogai, — sutiko Penkrofas,— bet 
juk mes turime ilgam laikui palikti Granitinius rūmus, 
ir ekspedicijos metu „„Bonadventūras“, man rodos, čia bus 
saugesnis. Tegu sau stovi Baliono uoste, kol išnaikinsime 
tuos prakeiktus plėšikus. 

— Ir aš esu tokios pat Auomon=- rs žurnalis- 
tas.— Čia laivas bent ne taip nukentės nuo audrų, kaip 
Gailestingumo upės žiotyse. 

— O jeigu piratai dar kartą čia užsuks?— paklausė 
Herbertas. 

— Ką gi padarysi, vaikuti — atsiliepė Penkrofas.— 
Įsivaizduok, kad plėšikai čia ateis ir neberas laivo,— jie 
kaipmat susiieškos jį prie Granitinių rūmų, o mums iš- 
vykus salos tyrinėti, niekieno nekliudomi jį pasigrobs. 
Aš sutinku su misteriu Spiletu — geriau palikti „„Bonad- 
ventūrą“. vietoje. O kai grįšime iš ekspedicijos ir paga- 
liau atsikratysime tų galvažudžių, tada kas kita, mes 
tuojau pat parsivarysime laivą prie Granitinių rūmų. Taip 
bus išmintingiausia, ir tegu jis sau ten stovi, kol vėl 
kas nors įsibraus į salą, jeigu tiktai dar atsiras norinčių 
mums ramybę drumsti. 

— Nutarta! — šūktelėjo Žurnalistas.— Dabar keliaujam 
atgal! | 

Sugrįžę į Granitinius rūmus, keleiviai papasakojo in- 
žinieriui, kas atsitiko, ir jis visiškai jiems pritarė, kad 
dabar laivą reikia palikti užutekyje, o paskiau bus ga- 
lima atvesti prie Granitinių rūmų. Jis Penkrofui net pa- 
žadėjo nuodugniai ištirti dalį sąsiaurio tarp Išsigelbėjimo 
salelės bei salos kranto ir pažiūrėti, ar negalima ten pa- 
statyti užtvankų ir įrengti dirbtinio uosto. Jeigu tai pa- 
vyks, „„Bonadventūras“ visada bus po ranka, kolonistų 
akivaizdoje, o prireikus galės būti net prirakintas. 

Tą patį vakarą draugai pasiuntė Airtonui telegramą, 
prašydami atvesti iš aptvaro dvi ožkas, nes Nabas norė- 
jo jas pripratinti ganytis plynaukštės pievose. Bet, 
keistas dalykas, Airtonas nepranešė, kad telegramą ga- 
vo, nors šiaip visada tai padarydavo. Inžinierius nuste- 
bo. Tiesa, tuo momentu Airtono galėjo nebūti aptvare, — 
matyt, jis jau išvykęs į Granitinius rūmus. Praėjo dvi 
dienos, kai Airtonas išvažiavo, o buvo sutarfta, kad jis 
grįš lapkričio 10 dienos vakarą arba vėliausiai 11 die- 
nos rytą. 

Kolonistai tikėjosi, kad Airtonas tučtuojau pasirodys 
ant Plataus Akiračio plynaukštės. Nabas su Herber- 
tu laukė prie tilto, pasiruošę jį nuleisti, kai tik pamatys 
grįžtant savo draugą. | 

Buvo jau apie dešimta valanda vakaro, bet Airtonas 
vis dar nesirodė. Tuomet draugai nutarė pasiųsti antrą 
telegramą ir pareikalauti skubaus atsakymo. 

"Tačiau skambutis Granitiniuose rūmuose tylėjo. 

Kolonistai neramiai žvilgčiojo vienas į kitą. Kas gi 
atsitiko? Vadinasi, Airtonas išvykęs iš aptvaro, o jeigu 
ten tebėra, tai, matyt, dėl ko nors negali jiems atsakyti? 
Gal reikia, nepaisant nakties tamsos, skubėti į aptvarą 
draugo gelbėti? . 

Nuomonės čia skyrėsi: vieni reikalavo tučtuojau vyk- 
ti, kiti sakė, kad geriau palaukti ryto. 

— O gal sugedo telegrafo aparatas?— paklausė Her- 
bertas. 

"— Galimas daiktas, — pritarė žurnalistas. 

— Palauksime iki rytojaus,— pasiūlė Sairas Smitas.— 
Gal Airtonas negavo mūsų telegramos arba mes nega- 
vome jo telegramos. 

Buvo nutarta laukti iki ryto, bet kolonistai vis la- 
biau nerimavo. 

Lapkričio 11 dieną, vos sušvitus pirmiesiems saulės 
spinduliams, Sairas Smitas vėl ėmė telegrafuoti, bet ir 
vėl negavo atsakymo. 

Jis dar kartą pabandė — ir vėl tyla. 

— Greičiau į aptvarą! — sušuko jis. 

— Ir pasiimkim šautuvus! — pridūrė Penkrofas. 

Nenorėdami likimo valiai palikti savo būsto, kolo- 
nistai pavedė Nabui saugoti Granitinius rūmus. Jis tu- 
rėjo -palydėti savo draugus iki Glicerininio upelio, pa- 
kelti tiltą ir, pasislėpęs už medžio, laukti, kol sugrįš jie 
arba Airtonas. 

O jei kartais pasirodytų piratai ir bandytų įsibrauti 
į Plataus Akiračio plynaukštę, Nabas šūviais pasistengs 
juos sulaikyti, o blogiausiu atveju užsidarys Granitiniuo- 
se rūmuose ir pakels keltuvą,— toje AEIySISiamiOJE tvir- 
tovėje jis galės nieko nebijoti. 

Sairas Smitas, Gedeonas Spiletas, Herbertas ir Penk- 
rofas nutarė eiti tiesiog į aptvarą, o jeigu ten neras Air- 
tono, tuomet apieškoti visus aplinkinius miškus. 

Šeštą valandą ryto inžinierius su trimis savo drau- 
gais perėjo per Glicerininį upelį, o Nabas pasislėpė kai- 
riajame jo krante už kalnelio, ant kurio augo keletas 
aukštų dracenų. 

Nusileidę nuo Plataus Akiračio plynaukštės, kolonis- 
tai nužygiavo tiesiai aptvaro link. Šautuvus jie laikė pa- 
rengtus, kad galėtų tuoj pat šauti, vos tik išgirs kokį įtar- 
tiną šlamesį. Jų ginkluotė buvo du karabinai ir du šau- 
tuvai, užtaisyti kulkomis. 

Abipus kelio lyg siena niūksojo tankūs krūmai, ku- 
riuose lengvai galėjo slapstytis plėšikai, irgi ginkluoti 
šautuvais, todėl su jais susidurti buvo labai pavojinga. 

Kolonistai žygiavo sparčiai, netardami vienas kitam 
nė žodžio. Priešaky bėgo Topas, čia dumdamas tiesiai 
keliu, čia nerdamas gilyn į mišką; jis ramiai -uostinėjo 
žemę nė neviauktelėdamas. O kolonistai žinojo, kad iš- 

tikimasis šuo turi puikią uoslę ir iš tolo pajus pavojų, — 
jei artinsis koks priešas, jis tuojau pradės skardžiai loti. 

Išilgai kelio, kuriuo žingsniavo kolonistai, buvo nu- 
tiestas telegrafo laidas, jungiantis aptvarą su Granitiniais 
rūmais. Jie nuėjo jau porą mylių, bet niekur neaptiko, 
kad būtų kas sugadinta. Stulpai stovėjo savo vietose, 
laidas buvo gerai įtemptas. Tačiau po kurio laiko inži- 
nierius pastebėjo, kad laidas truputį nukabęs, o kai jie 
prisiartino prie stulpo, pažymėto septyniasdešimt ketvir- 
tu numeriu, priekyje ėjęs Herbertas. staiga sustojo ir 
šūktelėjo: 

* — Laidas nutrauktas! 

Draugai paspartino žingsnį ir po minutės priėjo prie 
Herberto. 

Skersai kelio riogsojo išverstas stulpas. Taip kolonis- 
tai surado tą vietą, kur buvo nutrauktas laidas, ir supra- 
to, kodėl telegramos iš Granitinių rūmų nenuėjo į aptva- 
rą, O iš aptvaro — į Granitinius rūmus. 

— Ne, šitas stulpas ne vėjo išverstas, — pasakė Penk- 
roias. 

— Teisingai — patvirtino Gedeonas Spiletas.— Mato- 
te, žemė aplinkui išrausta, o ir pats stulpas, be abejo, 
žmogaus išverstas. 

— Be to, laidas nutrauktas, — tarė Herbertas. 

Iš tikrųjų, ant žemės tysojo du vielos galai. Buvo 
aiškų, kad laidą kažkas nutraukė tyčia. 

— Ar neseniai jis nutrauktas?— paklausė Sairas Smi- 
tas. | 
— Taip,— patvirtino Herbertas, — matyt, visai nese- 
niai, 

— Einam į aptvarą! Greičiau į aptvarą! — sušuko jū- 
rininkas. 

Kolonistai buvo nuėję pusę kelio. Iki aptvaro jiems 
dar liko pustrečios mylios, ir jie tylėdami sparčiai lei- 
dosi žygiuoti toliau. 

Aptvare turbūt iš tiesų atsitiko kas nors rimta. Žino- 
ma, Airtonas gal ir pasiuntė į Granitinius rūmus tele- 
gramą, bet ji vis tiek negalėjo ateiti, taigi kolonistai 
ne dėl telegramos nerimavo, o dėl to, kad Airtonas bu- 
vo žadėjęs grįžti jau vakar vakare, o tuo tarpu iki šiol 

dar negrįžo. Tai buvo iš tikrųjų kažkokia mįslė. Paga- 
liau juk ne atsitiktinai nutrūko laidas, jungiantis Gra- 
nitinius rūmus su aptvaru. O kam kitam, jei ne pabė- 
gusiems katorgininkams, prireikė nutraukti telegrafo ryšį? 

Apimti baisaus nerimo, kolonistai dabar bėgte bėgo. 
Jie visa širdimi buvo prisirišę prie savo naujojo drau- 
go. Argi jiems lemta jį rasti nužudytą tų plėšikų, kurių 
vadas jis pats kadaise buvo? | 

Netrukus jie pasiekė tą vietą, kur kelias ėjo palei 
nedidelį upeliuką, Raudonojo upelio intaką, drėkinantį 
aptvaro pievas. Čia jie sulėtino žingsnį, norėdami atsi- 
kvėpti, kad prireikus galėtų žvalūs stoti į mūšį. Šau- 
tuvų gaidukai buvo atlaužti. Kiekvienas sekė tam tikrą 
miško ruožą. Topas negarsiai urzgė, o tai irgi nelėmė nie- 
ko gero. 

Pagaliau pro medžius pasirodė tvora. Iš pirmo žvilgs- 
nio ten nesimatė nieko įtartino. Vartai kaip paprastai 
buvo uždaryti. Aptvare viešpatavo visiška tyla: nebuvo 
girdėti nei. įprasto muflonų bliovimo, nei griežtų Airto- 
no šūksmų. 

— Einam į vidų! — tarė Sairas Smitas. 

Inžinierius priėjo prie tvoros, o jo draugai budriai 
laukė už dvidešimties žingsnių, pasiruošę tučtuojau šauti. 

Sairas Smitas pakėlė vidinę velkę ir norėjo atidary- 
ti vieną vartų sąvarą, bet staiga Topas ėmė įnirtingai 
loti. Iš už tvoros trenkė šūvis, ir tuojau pasigirdo gailus 
Iiksmas. 

Kulkos pakirstas Herbertas nugriuvo žemėn! 


Septintas skyrius 


Žurnrlistas ir Penkrofas aptvare.— Herbertas įnešamūs į namelį.— Jūris 

ninkas nusiminęs.— Inžinierius ir žurnalistas tariasi. — Gydymas.— Paga- 

liau atsiranda viltis. — Kaip įspėti Nabą?— Patikimas pasiuntinys.— Nabo 
atsaky mas. 


Išgirdęs Herberto riksmą, Penkrofas numetė šautuvą 
ir puolė prie jaunuolio. | 

— Nušovė! — suriko jis.— Sūnelį mano nušovė! Nu- 
šovė! Nušovė! 

Sairas Smitas ir Gedeonas Spiletas irgi pribėgo prie 
Herberto. Žurnalistas, priglaudęs ausį prie jaunuolio krū- 
tinės, ėmė klausytis, ar plaka širdis. 

— Gyvas! — sušuko jis.— Reikia jį nunešti... 

— Į Granitinius rūmus? Bet tai neįmanoma, — atsilie- 
pė inžinierius. 

— Tuomet į aptvarą! — šūktelėjo Penkrofas. 

— Palaukit truputį — atsakė Sairas Smitas. 

Ir jis nubėgo į kairę, norėdamas apsukti aplink tvo- 
rą. Čia jis susidūrė akis į akį su piratu, tas paspaudė 
gaiduką, ir kulka peršovė inžinieriui kepurę. Bet antrą 
kartą iššauti plėšikas nebespėjo ir nugriuvo žemėn, tie- 
siai į širdį pervertas durklu, nes Sairas Smitas šaltuoju 
ginklu mokėjo naudotis dar geriau negu šaunamuoju. 

Tuo tarpu Gedeonas Spiletas ir jūrininkas rankomis 
prisitraukė iki tvoros viršaus, peršoko per ją, numetė 
į šalį rąstgalius, kuriais iš vidaus buvo užremti vartai, 
ir įsiveržė į namelį, bet čia nieko nerado. Greit nelai- 
mingasis Herbertas jau gulėjo Airtono patale. 

Po keleto akimirkų atskubėjo ir Sairas Smitas. 

Jūrininkas, matydamas be dvasios gulintį Herbertą, 
neapsakomai nusiminė. Jis verkė, raudojo, norėjo su- 
daužyti į sieną sau galvą. Nei inžinierius, nei žurnalis- 
tas negalėjo jo nuraminti. Be to, ir jie patys neįstengė 
kalbėti, nes iš susijaudinimo jiems užėmė kvapą. 

Tačiau jie darė visa, ką tik išmanė, stengdamiesi iš- 
plėšti iš mirties nagų Herbertą, kurio minutės, rodės, 
buvo suskaitytos. Gedeonas Spiletas, savo gyvenime pa- 
tyręs daug visokiausių nuotykių, buvo šiek tiek susipa- 
žinęs ir su medicina. Jis nusimanė apie viską po trupu- 
ti, ir jam ne kartą buvo tekę gydyti žmones, sužeistus 
šaunamuoju arba šaltuoju ginklu. Sairo Smito padeda- 
mas, jis apžiūrėjo sužeistą jaunuolį ir pasistengė jam 
suteikti pirmąją pagalbą. 

Labiausiai Žurnalistą gąsdino visiškas Herberto alpu- 
lys, tikriau sakant, sustingimas, kurio priežastis galėjo 
būti didelis kraujo nutekėjimas arba šokas; matyt, kul- 
ka, smarkiai atsitrenkusi į kaulą, sukrėtė visą organizmą. 

Herberto veidas buvo mirtinai išblyškęs, pulsas tvink- 
čiojo taip silpnai ir su tokiais pertrūkiais, jog Gedeonas 

A burst of gunfire and cry 0f pain! 


Spiletas, gana sunkiai jį užčiuopęs, pradėjo nuogąstauti, 
kad širdis visai nesustotų. Jaunuolis vis dar nebuvo at- 
gavęs sąmonės. Žodžiu, simptomai buvo kuo blogiausi. 

Žurnalistas atsargiai apnuogino Herberto krūtinę, nu- 
šluostė kraują, dėdamas prie žaizdos nosines, o paskui 
žaizdą nuplovė šaltu vandeniu. 

Dabar buvo galima apžiūrėti sužeistą vietą. Tarp tre- 
čiojo ir ketvirtojo šonkaulio raudonavo apskrita skylutė. 
Čia nelaimingasis Herbertas ir buvo peršautas. 

Sairas Smitas ir Gedeonas Spiletas apvertė sužeistąjį 
ant šono, ir tuo metu jis vos girdimai sudejavo, bet toji 
dejonė atrodė tarsi priešmirtinis atsidusimas. 

Herberto nugaroje buvo antra kraujuota žaizda — kul- 
ka išėjo kiaurai. 

— Ačiū dievui! — sušuko žurnalistas.— Žaizda eina 
kiaurai, tad kulkos mums nereikės imti. | 

— O kaip širdis?— paklausė Sairas Smitas. 

— Širdis nepaliesta, kitaip Herbertas būtų jau mires. 

— Miręs! — šiurpiu balsu suriko Penkrofas. 

Mat jūrininkas nugirdo tik paskutinį žurnalisto žodį. 

— Ne, ne, Penkrofai,— greit atsiliepė Sairas Smitas, — 
ne, jis nemiręs! Juk dar galima užčiuopti pulsą! Ir pats 
girdėjote, kaip berniukas sudejavo. Prašau jus nusira- 
minti dėl jūsų paties sūnaus. Mes turime neprarasti šal- 
to kraujo. Nenumuškite mums drąsos, mano bičiuli. 

Penkrofas nutilo, bet jis buvo taip smarkiai sukrės- 
tas, jog per vyrišką jo veidą ėmė riedėti ašaros. 

Tuo tarpu Gedeonas Spiletas stengėsi prisiminti visa, 
ką žinojo iš medicinos srities, ir veikti metodiškai. Ap- 
žiūrėjęs sužeistąjį, jis galutinai įsitikino, kad kulka, pa- 
taikiusi į krūtinę, išėjo per nugarą. Bet kaip ji sužalojo 
kūną? Kuriuos organus palietė? Į šį klausimą kol kas 
vargu ar būtų atsakęs net prityres chirurgas, tad juo 
labiau negalėjo atsakyti žurnalistas. 

Vis dėlto Gedeonas Spiletas gerai žinojo vieną iai 
lyką: reikia apsaugoti sužalotą audinį nuo uždegimo, pas- 
kui kovoti prieš vietinį uždegimą ir drugį, kurį turi su- 
kelti Žaizda — gal mirtina! Bet kokių priemonių jis turi, 
kokių vaistų, apsaugančių nuo uždegimo? Kaip išvengti 
komplikacijų? 

Šiaip ar taip, būtina abi žaizdas tučtuojau aprišti. 
Gedeonas Spiletas nusprendė, kad nereikia nei plauti 
žaizdų šiltu vandeniu, nei stengtis sutraukti jų kraštus, 
nes gali vėl prasidėti kraujavimas. Jau ir taip kraujo 
nubėgo labai daug, ir Herbertas nepaprastai nusilpo. 

Todėl žurnalistas nieko daugiau nedarė, tiktai abi žaiZ- 
das apiplovė šaltu vandeniu. 


Jaunuolį draugai apvertė ant kairiojo šono ir visą 
laiką žiūrėjo, kad jis taip gulėtų. 

— Jam negalima judėti — pasakė Gedeonas Spile- 
tas.— Tokia padėtis yra geriausia, nes abi žaizdos — tiek 
krūtinėje, tiek nugaroje — gali laisvai pūliuoti. Herber- 
tui reikalinga visiška ramybė. 

— Vadinasi, mes negalime jo pernešti į Granitinius 
rūmus$— paklausė Penkrofas. 

— Jokiu būdu, — atsakė žurnalistas. 

— Prakeikimas! — sušuko jūrininkas, grasindamas 
į dangų kumščiu. 

— Penkrofai! — sudraudė jį Sairas Smitas. 

Gedeonas Spiletas pasilenkė prie nelaimingojo ber- 
niuko ir vėl ėmė atidžiai jį stebėti. Herbertas tebebuvo 
išbalęs kaip drobė, ir žurnalistas pajuto nerimą. 

— Sairai,— tarė jis,— aš juk ne gydytojas... neslėp- 
siu, aš tiesiog nežinau, ką daryti... Padėkite gi man, pa- 
tarkite, jūs toks prityręs!.. | 

— Nusiraminkite, mano bičiuli — atsakė inžinierius, 
tvirtai spausdamas žurnalistui ranką.— Veikite šaltakrau- 
jiškai... Atminkite tik vieną dalyką: mes turime išgel- 
bėti Herbertą! 

Išgirdęs šiuos žodžius, Gedeonas Spiletas atgavo įpras- 
tą savitvardą, kurią jis, nevilties apimtas, jau buvo pra- 
radęs, kai staiga suprato, kokia didelė jo atsakomybė. 
Jis atsisėdo prie ligonio lovos. Sairas Smitas stovėjo ša- 
lia. Penkrofas atplėšė savo marškinių skiautę ir mašina- 
liai ėmė pašyti tvarstymui korpiją. 

Gedeonas Spiletas Sairui Smitui paaiškino, kad, jo 
nuomone, pirmiausia būtina sustabdyti kraujavimą, bet 
žaizdų uždengti nereikia, taip pat nereikia stengtis, kad 

jos per anksti surandėtų, nes sužaloti vidaus organai. 
Be to, reikia žiūrėti, kad krūtinės ląstoje neprisirinktų 
pūlių. | 

Sairas Smitas žurnalistui visiškai pritarė, ir buvo nu- 
spresta gydyti žaizdas, pirma laiko nesutraukiant jų kraš- 
tų. Laimė, kad nereikėjo imtis chirurginių priemonių. | 

Bet ar turi kolonistai veiksmingą vaistą nuo galimo 
uždegimo? 

Taip, vienas vaistas buvo čia pat, gausiai teikiamas 
pačios gamtos. Šalimais tekėjo tyras šaltas vanduo, ki- 
taip tariant — puikus raminantis vaistas, vartojamas dėl 
sužeidimo prasidėjus uždegimui, veiksmingas vaistas sun- 
kiai susirgus, šiuo metu pripažintas visų gydytojų. Be 
to, šaltas vanduo turi dar vieną gerą ypatybę: jį var- 
tojant, žaizda gali ramiai gyti, nėra reikalo tuojau pat 
ją perrišti, o tai labai svarbu, nes bandymais yra nusta- 
tyta, kad pirmosiomis ligos dienomis žaizdos sąlytis su 
oru ligoniui kenkia. 

Gedeonas Spiletas ir Sairas Smitas šiuo atveju vado- 
vavosi vien sveiku protu, darydami tą patį, ką būtų 
daręs geriausias chirurgas. Nelaimingajam Herbertui ant 
abiejų žaizdų jie uždėjo drobinius kompresus ir nuolat 
vilgė juos šaltu vandeniu. 

Tuo tarpu jūrininkas sukūrė židinyje ugnį ir apžiū- 
rėjo Airtono namelį, kuriame buvo visko, ko tik reikia 
gyvenimui. Iš klevinio cukraus ir vaistažolių, paties Her- 
berto surinktų Granto ežero pakrantėse, kolonistai išvirė 
gaivinamo gėrimo ir keletą šaukštelių įpylė jaunuoliui 
į burną, bet ligonis nieko nepajuto. Jis turėjo labai daug 
karščio ir ištisą parą neatgavo sąmonės. Herberto gy- 
vybė kabojo ant plaukelio, ir tas plaukelis kiekvieną aki- 
mirką galėjo nutrūkti. 

Rytojaus dieną, lapkričio 12-ąją, kolonistams atsirado 
šiokia tokia viltis. Herbertas po ilgo alpulio pagaliau 
atsipeikėjo. Jis pravėrė akis ir pažino prie jo pasilenku- 
sius Sairą Smitą, žurnalistą ir Penkrofą. Jis net pratarė 
kelis žodžius. Pasirodo, jaunuolis neatsiminė nieko, kas 
buvo įvykę. Gedeonas Spiletas trumpai jam viską papa- 
sakojo, prašydamas gulėti visiškai ramiai, nes pavojus 

jau praėjęs, tik reikia, kad žaizda greičiau surandėtų. 
Tiesą sakant, Herbertas beveik nejautė jokio skausmo, 
o nuolat keičiami šalti pavilgai apsaugojo nuo uždegi- 
mo. Žaizdos vienodai pūliavo, karštis nedidėjo, ir buvo 
galima tikėtis, kad baisioji žaizda užgis be komplikaci- 
jų. Penkrofas pirmą kartą lengviau atsiduso. Jis buvo 
panašus į gailestingąją seserį ir kaip motina slaugė savo 
„vaikelį“. | 

Herbertas vėl užmigo, bet šį kartą miegojo ramiai. 

— Pasakykite man dar sykį, misteri Spiletai, kad ga- 
lima tikėtis jį pasveiksiant! — prašė Penkrofas.— Pasa- 
kykite, kad jūs Herbertą išgelbėsite. 

— Taip, mes jį išgelbėsime! — atsakė žurnalistas.— 
Žaizda rimta, to neslėpsiu, galimas daiktas, kad kulka 
perėjo per plauti, bet šio organo sužeidimas nėra mir- 
tinas. | 

— Teišgirsta viešpats jūsų žodžius! — šūktelėjo Penk- 
rofas. | " 
Savaime suprantama, kad visą tą parą, praleistą toli 
nuo Granitinių rūmų, kolonistai galvojo tik apie Her- 
bertą, rūpinosi vien tik juo. Jie tarsi užmiršo, kad jiems 
gresia pavojus, kad piratai gali sugrįžti, ir nesiėmė jokių 
apsaugos priemonių. 

Bet lapkričio 12 dieną, kol Penkrofas budėjo prie li- 
gonio patalo, Sairas Smitas ir žurnalistas nutarė apsvars- 
tyti susidariusią padėtį ir pradėti veikti. 

Pirmiausia juodu apėjo visą aptvarą, bet neužtiko 
jokių Airtono pėdsakų. Nejau tą nelaimingąjį būtų išsi- 
vedę buvę jo bendrininkai? Vadinasi, jie netikėtai jį 
užklupo? Ar jis grūmėsi su jais, ar žuvo nuo jų rankos? 
Pastarasis spėjimas buvo bene tikriausias. Vakar, lip- 
damas per tvorą, Gedeonas Spiletas pastebėjo, kaip vie- 
nas piratas leidosi bėgti pietinės Franklino kalno atšakos 
link, o ištikimasis Topas jį nusivijo. Tai buvo, žinoma, 
vienas iš tų nekviestų atėjūnų, kurių valtis sudužo į uolas 
Gailestingumo upės žiotyse. Be to, Sairo Smito nudurtas 
plėšikas, kurio lavoną kolonistai rado už tvoros, irgi bu- 
vo iš Bobo Harvėjaus gaujos. 

Tačiau aptvare niekas nebuvo sugriauta. Mutlonai 

ir ožkos neišlakstė po mišką, nes vartai buvo uždaryti. 
Kolonistai taip pat nerado jokių kovos žymių, namelyje 
niekas nebuvo sugadinta, tvora niekur nebuvo išlaužta. 
Tik parakas ir šoviniai, kuriuos Airtonas čia laikė, buvo 
dingę kartu su juo. 

— Matyt, vargšą Airtoną užklupo iš netyčių,— pasa- 
kė Sairas Smitas, — bet jis ne toks žmogus, kad pasiduotų 
be šūvio, todėl piratai jį tikriausiai nužudė. 

— Taip, labai galimas daiktas! — atsakė žurnalistas. — 
O paskui tie katorgininkai užgrobė aptvarą, kur visko 
yra tiek daug, bet, pastebėję mus, pabėgo. Taip pat ne- 
abejotina, kad šiuo metu Airtonas — ar gyvas, ar miręs — 
jau toli nuo čia. | 

— Reikia apieškoti visą mišką,— tarė inžinierius,— ir 
išnaikinti tuos niekšus. Nujautimas Penkrofo neapgavo, 
ne be reikalo jis spyrėsi, kad būtina surengti piratų gau- 
dynes ir iššaudyti juos kaip plėšriuosius žvėris. Jeigu 
mes jo būtume paklausę, tai kiek nelaimių būtume iš- 
vengę! 

— Teisybė, — patvirtino žurnalistas,— bet užtat dabar 
mes turime teisę be jokio gailesčio su jais susidoroti. . 

— Šiaip ar taip, — tarė inžinierius; — mes esame pri- 
versti būti aptvare tol, kol Herbertą bus galima pervežti 
į Granitinius rūmus. | 

— O kaip Nabas? | 

— Nabui negresia joks pavojus. 

— Na, o jeigu jis, mūsų nesulaukdamas, pradės ne- 
rimauti, neištvers Granitiniuose rūmuose ir susimanys 
čia ateiti? 

— To negalima leisti! — gyvai atsakė Sairas Smitas.— 
Piratai jį užmuš! | 

— O juk labai gali būti, kad jis bandys pasiekti ap- 
tvarą. | 

— Ak, jeigu telegrafas veiktų, mes tuoj pat jį įspė- 
tume! Deja, dabar tai neįmanoma! Antra vertus, mes 
negalime čia palikti vieno Penkrofo su Herbertu... Ži- 
note ką, aš vienas eisiu į Granitinius rūmus. 

— Ne, ne, ką jūs, Sairai! — sušuko žurnaliztas.— Jūs 
neturite teisės rizikuoti savo gyvybe. Narsumas čia nie- 

ko nepadės. Juk tie niekšai mus seka, užlindę kur nors 
netoliese miške, ir jeigu jūs eisite į Granitinius TŪMUS, 
mums teks apraudoti ne vieną, o du. 

— Bet kaip bus su Nabu?— nenusileido inžinierius.— 
Juk jis jau ištisą parą nieko apie mus nežino. Aišku, Na- 
bas eis čionai! 

— O kadangi jis dar mažiau saugosis, kaip mes, pi- 
ratai jį tikriausiai užmuš! . 

— Argi jau niekaip negalima jo įspėti? 

Inžinieriaus žvilgsnis staiga pakrypo į Topą; per visą 
tą pokalbį ištikimasis šuo neramiai lakstė po kambarį, 
tarsi norėdamas pasakyti: „O kam aš čia esu?" 

— Topai! — šūktelėjo Sairas Smitas. 

Tojas pribėgo prie šeimininko. 

— Teisingai, reikia pasiųsti Topą,— tarė žurnalistas, 
įspėjęs inžinieriaus mintį. — Topas lengvai praeis ten, kur 
mes nepraeitume! Jis nugabens laišką į Granitinius rū- 
mus ir atneš mums atsakymą. 

— Negaiškime nė minutės! — sušuko inžinierius.— 
Greičiau! 

Gedeonas Spiletas greit išplėšė iš savo užrašų kny- 
gutės lapelį ir parašė kelias eilutes: 


„Herbertas sužeistas. Mes kol kas esame aptvare. Būk 
atsargus. Niekur neik iš Granitinių rūmų. Ar kur nors 
netoliese nepasirodė piratai? Atsakymą atsiųsk su Topu.“ 


Šiame trumpame laiškelyje buvo visos naujienos, ku- 
rias reikėjo žinoti Nabui, ir visi klausimai, kurie dabar 
labiausiai rūpėjo kolonistams. Žurnalistas raštelį sulanks- 
tė ir užkišo Topui už antkaklio taip, kad popieriaus kam- 
pelis būtų išlindęs. 

— Topai, šuneli mano! — kalbėjo inžinierius, glosty- 
damas Topą.— Nabas! Supranti, Topai, Nabas! Eik! Eik! 

Išgirdęs šiuos žodžius, Topas tuojau pašoko iš vietos. 
Jis suprato, jis įspėjo, ko iš jo reikalauja šeimininkas. 
Kelią iš aptvaro jis gerai žinojo. Daugiausia per pusva- 
landį jis parbėgs namo. Kolonistai tikėjosi, kad Topas, 
slapstydamasis tankioje žolėje, prasmuks per mišką ne- 
pastebėtas, kai tuo tarpų žmogui, išėjusiam už tvoros, 
grėsė priešų kulkos. 

“Neb, Top! Neb! Go!" 


Inžinierius priėjo prie vartų ir juos pravėrė. 

— Nabas! Topai, supranti — Nabas! — vėl jis pakar- 
tojo, ranka rodydamas Granitinių rūmų link. 

Topas išsmuko už tvoros ir bematant dingo iš akių. 

— Jis tikrai nubėgs! — tarė žurnalistas. 

— Ne tik nubėgs, bet ir sugrįš atgal, tas mano ištiki- 
masis Topas! 

— Kelinta dabar valanda?— paklausė Gedeonas Spi- 
letas. 

— Lygiai dešimta. 

— Po valandos jis gali grįžti. Lauksime. 

Inžinierius ir žurnalistas vėl uždarė vartus ir nuėjo 
į namelį. Herbertas kietai miegojo. Penkrofas visą laiką 
keitė jam šaltus kompresus. Gedeonas Spiletas, laikinai 
atsitraukęs nuo ligonio, ėmė gaminti paprastus pietus, 
nuolat žvalgydamasis į tą tvoros dalį, kuri šliejosi prie 
kalno šlaito, nes iš ten piratams buvo patogiausia juos 
užpulti. 

Kolonistai su nerimu laukė Topo sugrįžtant. Apie vie- 
nuoliktą valandą Sairas Smitas ir žurnalistas, pasiėmę 
karabinus, atsistojo prie vartų, pasiruošę juos atidaryti, 
kai tik tolumoje pasigirs šuns lojimas. Juodu neabejojo, 
kad jeigu Topui pavyko laimingai pasiekti Granitinius 
rūmus, tai Nabas tučtuojau išsiųs jį atgal. 

Taip jie išstovėjo apie dešimt minučių, tik staiga 
pokštelėjo šūvis, o paskui kažkur ėmė skalyti šuo. 

Inžinierius atidarė vartus, maždaug už šimto žings- 
nių pastebėjo parako dūmus ir iššovė į tą pusę. 

Beveik tuo pat metu Topas šmurkštelėjo į aptvarą, 
ir kolonistai greit užtrenkė vartus. 

— Topai! Topai! — sušuko inžinierius, abiem rankom 
apkabinęs puikiojo šuns galvą. 

Topui prie antkaklio buvo pririštas raštelis, ir Sairas 
Smitas perskaitė keletą žodžių, parašytų stambia Nabo 
rašysena: 

„Granitinių rūmų apylinkėse piratų nėra. Aš niekur 
neisiu. Vargšas misteris Herbertas!“ 

Aštuntas skyrius 


Piratai slankioja aplink aptvarą.— Laikinas būstas.— Tolesnis Herberto 
gydymas.— Pirmieji Penkrofo džiaugsmai.— Pokalbiai apie praeitį — Ką 
žada ateitis.— Kokios mintys jaudina Sairą Smitą. 


Vadinasi, pabėgę katorgininkai tebebuvo čia, jie se- 
kė kolonistus, matyt, norėdami juos vieną po kito iš- 
šaudyti. Tie atėjūnai iš tikrųjų buvo laukiniai žvėrys, 
neverti jokio pasigailėjimo. Bet visų pirma reikėjo būti 
nepaprastai atsargiems, nes piratų padėtis daugeliu at- 
žvilgių buvo geresnė: jie galėjo juos matyti, patys lik- 
dami nematomi, jie galėjo užpulti iš pasalų, patys stai- 
gaus užpuolimo nebijodami. 

Todėl Sairas Smitas nusprendė kol kas įsikurti aptva- 
re, kur maisto jie rado kelioms savaitėms. Airtono name- 
lyje buvo visa, kas tik žmogui reikalinga; kolonistai čia 
pasirodė taip netikėtai, jog piratai nesuskubo nieko pa- 
grobti. Matyt, viskas buvo įvykę taip, kaip spėjo Ge- 
deonas Spiletas: šeši katorgininkai, išlipę į Linkolno sa- 
lą, nužygiavo palei pietinį krantą, aplenkė Gyvatės pu- 
siasalį ir, nenorėdami leistis į Tolimųjų Vakarų miškų 
elūdumą, pajūriu priėjo Krioklio upelio žiotis. Toliau ke- 
liaudami dešiniuoju upelio krantu, jie pasiekė Frankli- 
no kalno atšakas ir, teisingai nutarę, kad kalnuotoje vie- 
toje bus nesunku rasti sau prieglobstį, pradėjo ieškoti 
saugios vietelės ir greit užėjo aptvarą, kur tuo metu 
nebuvo nė vieno kolonisto. Čia jie tikriausiai ir nutarė 
įsitaisyti lindynę, laukdami geros progos, kada galės įvyk- 
dyti- savo piktadariškus kėslus. Netikėtas Airtono pasi- 
rodymas suardė jų planus, bet jiems pavyko tą nelai- 
mingąjį sučiupti... ir nesunku įsivaizduoti, kas po to 
atsitiko. . 

„Dabar piratai, — tiesa, jų bėra penketas, tačiau visi 
penki gerai ginkluoti, — slankioja aplink aptvarą, ir bet 
koks mėginimas pereiti per mišką būtų nepaprastai ri- 
zikingas — kiekvienas kolonistas plėšikams būtų puikus 
taikinys, o pats negalėtų nei apsisaugoti nuo užpuolimo, 
nei jam pasiruošti. | 

. — Reikia laukti, tiktai laukti! — kartojo Sairas Smi- 
tas.— Kitos išeities nėra. Kai pasveiks Herbertas, tada 
surengsime tikras plėšikų gaudynes ir su jais susidoro- 
sime. Tai dar vienas mūsų ekspedicijos tikslas, ne tik- 
tai... | | 

— Ne tiktai paslaptingojo mūsų globėjo ieškojimas, — 
užbaigė Gedeonas Spiletas.— Reikia pripažinti, brangusis 
Sairai, kad jis neatėjo mums į pagalbą tuo metu, kai ji 
buvo labiausiai reikalinga. 

— Kas žino! — atsiliepė inžinierius. 

— Ką jūs norite tuo pasakyti?— nustebęs paklausė 
žurnalistas. 

— Ogi tai, bršnoišis Spiletai, kad mūsų negandos 
dar nesibaigė, kad visagalis mūsų globėjas galbūt dar 
ras progą mums padėti. Bet dabar ne tai svarbu. Pir- 
miausia turime žiūrėti, kad Herbertas išliktų gyvas. 

Herberto sveikata kolonistams kėlė daug rūpesčių ir 
sielvarto. Praėjo keletas dienų, bet, laimė, vargšo jau- 
nuolio būklė nepablogėjo. O sergant pratraukti kelias 
dienas — tai jau daug reiškia. Nuolat keičiami šalti kom- 
presai apsaugojo žaizdas nuo uždegimo. Žurnalistas net 
buvo įsitikinęs, kad tas vanduo, tekantis netoli ugnikal- 
nio ir todėl turintis nedidelį kiekį sieros, padėjo žaiz- 
doms greičiau gyti. Jos beveik nustojo pūliavusios, ir rū- 
pestingai slaugomas Herbertas ėjo kaskart vis geryn, 
karštis jam palaipsniui mažėjo. Kadangi ligoniui buvo 
taikoma griežčiausia dieta, jis labai nusilpo; vis dėlto 
vaistažolių sunkos ir, svarbiausia, visiška sr orga- 
nizmą gerai veikė. 

Sairas Smitas, Gedeonas Spiletas ir Penkrofas puikiai 
išmoko žaizdas tvarstyti. Tam reikalui jie naudojo Air- 
tono namelyje rastus baltinius. Herbertui ant žaizdų dė- 
davo kompresus ir korpiją, paskui aprišdavo, nelabai 
suverždami, bet ir nelabai palaidai, dėl to žaizdos grei- 
čiau randėjo ir buvo išvengta uždegimo. Žurnalistas ne- 
paprastai kruopščiai darydavo perrišimą, žinodamas, kaip 
tat svarbu — jis ne kartą savo draugams priminė, jog 
tokios pat nuomonės laikosi ir gydytojai; ne veltui sa- 
koma, kad lengviau yra gerai padaryti operaciją, negu 
gerai aprišti žaizdą. 

Praslinkus dešimčiai dienų, lapkričio 22-ąją, Herber- 
tui pasidarė daug geriau. Jis jau galėjo nuryti kelis šaukš- 
tus sriubos. Jo skruostai šiek tiek paraudo, jis su šyp- 
sena meiliai žiūrėjo, kaip aplink jį triūsia savanoriai 
slaugytojai. Jis net bandė kalbėti, nors Penkrofas sten- 
gėsi jam to neleisti, pats plepėdamas nuo ryto iki vaka- 
ro ir pasakodamas ligoniui visokias nebūtas istorijas. 
Kartą Herbertas pasiteiravo apie Airtoną; nematydamas 
jo prie savo lovos, jis labai stebėjosi, nes manė, kad 
Airtonas turi būti čia, drauge su visais. Nenorėdamas 
ligonio skaudinti, jūrininkas trumpai jam paaiškino, kad 
Airtonas sugrįžęs į Granitinius rūmus padėti Nabui juos 
ginti, jei kartais piratai užpultų. 

— Oi, tie prakeikti piratai! — pridūrė jis.— Su tokiais 
džentelmenais nėra ko daug terliotis! O misteris Smitas 
dar norėjo gerumu juos paveikti. Ne, juos galima pa- 
veikti tik stambaus kalibro kulkomis. 

— Ar daugiau jie nebuvo čia pasirodę? — paklausė 
Herbertas. 

— Ne, brolau, — atsakė jūrininkas,— bet mes juos su- 
rasime, nebijok. O kai tu pasveiksi, tada pažiūrėsime, 
ar išdrįs tie bailiai, šaudantys iš pasalų, susitikti su mu- 
mis akis į akį! 

— Bet aš dar labai silpnas, mano vargše Penkrofai! 

— Menkniekis! Pamažu tu vėl atgausi jėgas! Didelio 
čia daikto, kad peršovė krūtinę! Vieni juokai! Aš dar 
ne tokių žaizdų esu turėjęs, o kaip matai — gyvas II 
sveikas! 

Herbertas aiškiai taisėsi, ir jei nebus kokių kompli- 
kacijų, buvo galima tikėtis, kad pavojus jau praėjęs. Bet 
kokioje iš tikrųjų baisioje padėtyje būtų atsidūrę kolo- 
nistai, jeigu, sakysim, kulka būtų įstrigusi kaule arba 
jeigu būtų reikėję amputuoti Herbertui ranką ar koją! 

— Ne,— prisipažino Gedeonas Spiletas,— aš negaliu 
Tamiai pagalvoti, ką mes tuomet būtume darę! 

— O jei vis dėlto būtų buvęs toks reikalas, jūs ne- 
būtumėt svyravęs?— kartą jį tiesiai paklausė inžinierius. 

„— Ne, nebūčiau, — atsakė Gedeonas Spiletas,— bet, 
ačiū dievui, mums nereikėjo to daryti. 

“Pm still very weak, dear Pencroff." 


Šį kartą, kaip ir kitais atvejais, kolonistai į pagal- 
bą pasitelkė sveiką protą, kuris juos dažnai išvaduodavo 
iš keblios padėties, ir savo žinių dėka vėl laimėjo! Bet 
kas bus, jeigu išmuš tokia valanda, kai jiems nieko ne- 
galės padėti nei visos jų žinios, nei visa jų logika? Juk 
jie šioje saloje visiškai vieni! O visuomenėje žmonės 
papildo vienas kitą ir negali apsieiti vienas be kito. Sai- 
ras Smitas tai puikiai žinojo ir kartais su nerimu galvo- 
davo, kad gali pasitaikyti tokių negandų, prieš kurias 
jie bus bejėgiai. 

Jam net atrodė, kad jo draugams ir jam pačiam, iki 
šiol gyvenusiems taip laimingai, prasidėjo nelemtos die- 
nos. Per pustrečių metų, praslinkusių nuo to laiko, kai 
jiems pavyko ištrūkti iš Ričmondo, viskas taip sekėsi, 
viskas klojosi taip gerai. Salos gelmėse buvo gausu me- 
talų bei mineralų, o miškuose ir lygumose — naudingų au- 
galų bei gyvulių, gamta jiems nuolat teikė savo dovanas, 
ir jie, būdami sumanūs bei darbštūs, sugebėjo naudotis 
jos dosnumu. Materialinės gerovės atžvilgiu kolonija 
klestėte klestėjo. Be to, sunkiais momentais jiems į pa- 
galbą ateidavo kažkokia EE jėga! Tačiau juk 
negalėjo amžinai taip būti! 

Žodžiu, Sairas Smitas neaiškiai jautė, kad laimė nuo 
jų nusigręžė. 

Iš tikrųjų, prie salos pasirodė plėšikų brigas, ir nors, 
kažkokiai paslaptingai jėgai įsikišus, piratai Žuvo, vis 
dėlto šešetas jų išsigelbėjo nuo katastrofos. Negana to, 
jie išlipo į krantą, ir penki dar gyvi plėšikai yra beveik 
nesugaunami. Tie niekšai, ginkluoti iki dantų, tikriausiai 
nužudė vargšą Airtoną, taip išbandydami savo karabinų 
taiklumą. Herbertą irgi pakirto priešo kulka, vos pavyko 
jį išplėšti iš mirties nagų. Ir ar nesuduos jiems likimas 
naujų negailestingų smūgių? Štai kokios mintys jaudino 
Sairą Smitą. Štai apie ką jis ne sykį kalbėjosi su žurna- 
listu, ir abiem kartais rodėsi, jog neišaiškinama, bet ga- 
linga jėga nustojo juos globojusi. Gal tas paslaptingasis 
žmogus, neabejotinai čia gyvenęs, jau paliko salą? O gal 
ir jis žuvo nuo priešo kulkos? 

Į visus šiuos klausimus nebuvo atsakymo. Tačiau klai- 
dinga būtų manyti, kad Sairas Smitas ir Gedeonas Spi- 

letas, dažnai šnekučiuodavę šia tema, nusiminė ir nulei- 
do rankas. Ne tokie jie buvo žmonės! Jie drąsiai grūmėsi 
su visokiomis negandomis, jie stengėsi rasti protingiau- 
sią išeitį iš kiekvienos padėties, jie gerai pasirengę lau- 
kė visokių netikėtumų, kokius tik likimas jiems atsiųs, 
jie su pasitikėjimu žiūrėjo į ateitį, ir jeigu jiems vėl bus 
lemta patirti kokią nelaimę, jie buvo pasiryžę ją sutikti 
kaip narsūs kovotojai. | 


Devintas skyrius 


Nuo Nabo nėra žinių. — Žurnalisto ir Penkrofo pasiūlymas atmestas.— 
Antroji Gedeono Spilelo žvalgyba.— Drabužio skiautė.— Laiškutis.— 
Skubiai išvykstama.— Atvykimas į Plataus Akiračio plynaukštę. 


Herberto sveikata kasdien ėjo geryn. Dabar kolonis- 
tai tik laukė, kada jaunuolis pakankamai sustiprės, no- 
rėdami kuo greičiau jį pargabenti į Granitinius rūmus. 
Nors namelis aptvare buvo viskuo aprūpintas, vis dėlto 
patogumo atžvilgiu anaiptol negalėjo prilygti granitiniam 
jų būstui. Be to, čia kolonistai nesijautė visiškai sau- 
gūs,— nuolat tik ir dairykis, kad piratai kur nors iš 
pasalų nepaleistų kulkos. O tenai, savo tvirtovėje, ne- 
prieinamo granitinio kalnagūbrio gelmėje, jiems nieko 
nereikėtų bijoti, — priešingai, bet koks piratų bandymas 
į ją pasikėsinti baigtųsi jiems labai liūdnai. Todėl kolo- 
nistai nekantriai laukė tos dienos, kai Herbertą bus ga- 
lima parvežti namo be jokios rizikos jo sveikatai, ir nu- 
tarė žūt būt įvykdyti savo planą, nors puikiai suprato, 
kaip sunku bus persigauti per Žakamaro mišką. 

Nuo Nabo nebuvo jokių žinių, bet dėl to kolonistai 
nesijaudino. Narsusis negras, užsidaręs tvirtame grani- 
tiniame būste, taip lengvai priešams nepasiduos. Todėl 
ir Topo su rašteliu pas Nabą nebesiuntė,— buvo gaila sta- 
tyti į pavojų ištikimąjį šunį, o juo labiau gaila netekti 
tokio naudingo kolonijos nario. 

Taigi kolonistai buvo priversti laukti, nors ir labai 
nekantravo, norėdami kuo greičiau grįžti į Granitinius 
rūmus. Sairas Smitas jautė apmaudą, matydamas, kad 

jų jėgos išskaidytos, o tai buvo paranku piratams. Dingus 
Airtonui, jie liko tik keturiese prieš penkis, nes Her- 
bertas kol kas dar nieko negalėjo jiems padėti, ir dėl to 
jautrus jaunuolis tiesiog kankinosi, — jam buvo skaudu, 
žinant, kaip jis apsunkina savo draugus. 

Lapkričio 29 dieną Sairas Smitas, Gedeonas Spiletas 
ir Penkrofas, pasinaudoję tuo momentu, kai Herbertas 
miegojo ir negalėjo jų girdėti, nutarė apsvarstyti toli- 
mesnį veikimo planą, ko reikia griebtis prieš piratus. 

— Mano bičiuliai — tarė žurnalistas, kai buvo užsi- 
minta apie tai, kad jie atskirti nuo Nabo ir negali su 
juo susižinoti, — aš esu tokios pat nuomonės, kaip ir jūs, 
jog iš aptvaro niekur negalima eiti, nes tik gautume 
kulką ir nespėtume net šūviu atsakyti į šūvį. Bet ar jums 
neatrodo, kad dabar būtų užvis protingiausia pradėti tų 
niekšų medžioklę? | 

— Visiškai su jumis sutinku, — pritarė Penkrofas.— 
Mums, manau, nedera bijoti kulkų, ir jeigu misteris Sai- 
ras leis, aš tuoj pat einu į mišką. Pamanyk, baisus Čia 
daiktas! Vienas žmogus vieną visuomet įveiks! 

— Na, o penkis?— paklausė inžinierius. 

— Aš eisiu drauge su Penkrofu,— nutraukė žurnalis- 
tas, — Mudu pasiimsime Topą, ir dviese, gerai ginkluoti. .. 

— Brangusis mano Spiletai, ir jūs, Penkrofai;— atsa- 
kė Sairas Smitas,— pasvarstykime šaltai. Jeigu piratai 
būtų pasislėpę kur nors saloje ir mes tą vietą žinotume, 
jeigu mums tiktai reikėtų juos iš ten išmušti, tuomet aš, 
žinoma, sutikčiau tiesiai atakuoti. Bet argi galima būti 
tikram, kad piratai pirmieji nepradės šaudyti? 

— Ė, misteri Sairai — šūktelėjo Penkrofas,— ne kiek- 
viena kulka pasiekia tikslą. 

— Bet toji, kuri sužeidė Herbertą, kaip matote, ne- 
paklydo,— atkirto inžinierius.— Be to, neužmirškite, jeigu 
judu abu paliksite aptvarą, aš vienas turėsiu jį ginti. 
O ar galite garantuoti, kad piratai jūsų tyčia nenuvilios 
tolyn į mišką ir tuomet neužpuls aptvaro, žinodami, jog 
čia tėra sužeistas berniukas ir vienas vyras? 

— Jūsų teisybė, misteri Sairai — atsakė Penkrotfas, 
nors jo krūtinėje virte virė pyktis, — jūsų teisybė. Jie 
tikrai pasistengs užgrobti aptvarą, nes žino, kad visokio 

gero čia per akis! O jūs vienas prieš juos, žinoma, ne- 
atsilaikysite! Ak, kad mes būtume Granitiniuose rūmuo- 
se! 

— Jeigų būtume Granitiniuose rūmuose, — atsakė in- 
žinierius,— tada būtų kas kita! Ten aš ramiai palikčiau 
Herbertą su bet kuriuo iš jūsų, o kiti trys eitume į mišką 
piratų ieškoti. Bet, deja, mes esame aptvare ir iš jo iš- 
vykti galime tik visi kartu. 

Būtų buvę tiesiog absurdiška "ginčyti tokius svarius 
Sairo Smito argumentus, ir jo draugai puikiai tą suprato. 

— Kad nors Airtonas būtų su mumis! — atsiduso Ge- 
deonas Spiletas.— Ak, vargšas, vargšas! SrZe į dorą gy- 
venimą ir taip greitai mirė! 

— Jeigu tiktai jis mirė. ..— pasakė Pėnitrojas kažko- 
kiu keistu tonu. | 

— Argi jūs, Penkrofai, tikitės, kad jis gyvas, kad 
tie plėšikai jo pasigailėjo?— paklausė Gedeonas Spiletas. 

— Žinoma, jiems tai būtų tiesioginis išskaičiavimas! 

— Kaip! Nejaugi jūs manote, kad Airtonas, atsidū- 
ręs tarp savo buvusiųjų bendrininkų, užmiršo visa, už 
ką turi būti mums dėkingas? . 

— Ką gali žinoti?— atsakė jūrininkas padelsęs, tary- 
tum ne jam pačiam būtų kilęs toks baisus įtarimas. 

— Klausykite, Penkrofai,— tarė Sairas Smitas, paėmęs 
jūrininkui už rankos, — jums į galvą atėjo bloga mintis, 
ir aš nenorėčiau dar kartą išgirsti iš jūsų ką nors pana- 
šaus. Neskaudinkite manęs. Aš galiu už mūsų Airtono 
ištikimybę garantuoti! 

— Ir aš, — karštai atsiliepė žurnalistas. 

— Taip, žinoma, misteri Sairai... gal ir klystu — at- 
sakė Penkrofas.— Jūs teisingai pasakėte, bloga ta min- 
tis, be to, niekuo nepagrįsta! Bet ką padarysi? Man tie- 
siog galva svaigsta. Nuo to sėdėjimo aptvare aš visai 
pakvaišau. Kaip gyvas dar nesu taip niršęs. 

— Kantrybės, Penkrofai — atsakė inžinierius— Kaip 
jūs manote, brangusis Spiletai, kada bus galima pervežti 
Herbertą į Granitinius rūmus? 

— Žinote, sunku pasakyti, Sairai,— susimąstęs tarė 
žurnalistas, — juk mažiausias neatsargumas tokiais atve- 
jais gali turėti labai liūdnų pasekmių. Bet kol kas viskas 

eina gerai, ir jeigu per savaitę Herbertas atgaus jėgas, 
tada pažiūrėsime! 

Per savaitę! Vadinasi, grįžti į Granitinius rūmus bus 
galima tik pirmosiomis gruodžio mėnesio dienomis. 

Praslinko jau du pavasario mėnesiai. Oras buvo la- 
bai gražus, prasidėjo karštos dienos. Miškai vėrė akį 
savo puošniu žaliu apdaru, artinosi laikas doroti derlių. 
Vadinasi, sugrįžus į Granitinius rūmus, tuojau pat pra- 
sidės laukų darbai, kurie užtruks iki numatytosios eks- 
pedicijos. | 

Skaitytojai gali suprasti, kiek žalos kolonijai darė 
tas priverstinis sėdėjimas aptvare. Ir nors kolonistai tu- 
rėjo tylomis nusileisti būtinybei, tačiau juos graužė ne- 
rimas. 

Žurnalistas porą kartų vis dėlto buvo išsėlinęs iš 
aptvaro ir apėjo aplink jį. Drauge su juo bėgo Topas. 
Gedeonas Spiletas, laikydamas atstatytą karabiną, buvo 
pasirengęs netikėtam piratų užpuolimui. 

Bet jis nieko nesutiko, nepastebėjo jokių įtartinų 
pėdsakų. Ištikimasis šuo, pajutęs pavojų, žinoma, „būtų 
pradėjęs loti, tačiau Topas tylėjo; buvo aišku, kad. bent 
šiuo metu nėra ko bijoti, kad piratai tikriausiai bus išsi- 
danginę į kitą salos dalį. 

Tačiau lapkričio 27 dieną, antrą kartą išėjęs pasi- 
žvalgyti, Gedeonas Spiletas surizikavęs paėjėjo apie ket- 
virtį mylios mišku palei pietinį kalno šlaitą ir staiga pa- 
matė, kad Topas pradėjo nerimauti. Šuo nebe abejingai 
bėgo priekyje, bet lakstė pirmyn ir atgal, uostinėdamas 
žolę bei krūmus, tarsi jausdamas kažką įtartina. 

Gedeonas Spiletas sekė paskui Topą, jį kurstydamas 
ir siuntinėdamas į priekį, o pats akylai žvalgėsi į šalis, 
laikydamas parengtą karabiną ir slapstydamasis už me- 
džių. Vargu ar Topas užuodė žmogų, nes tokiais atve- 
jais jis pradėdavo dusliai vampsėti, tarytum pykdamas 
ant nematomo priešo. O dabar šuo netgi ESĖ vadi- 
nasi, pavojus buvo dar toli. 

Penketą minučių Topas zujo po mišką, o žurnalistas 
atsargiai sekė paskui jį, tik staiga šuo nėrė į tankius 
krūmus ir atnešė kažkokį skudurą. 

Tai buvo drabužio skiautė, visa purvina ir suplėšyta. 
Gedeonas Spiletas su tuo radiniu tučtuojau grįžo į ap- 
tvarą. | 

Kolonistai skiautę atidžiai apžiūrėjo ir pažino, jog ji 
nuplėšta nuo Airtono švarko,— jo švarkas buvo pasiū- 
tas iš šiurkščios vilnonės medžiagos, pagamintos Grani- 
tinių rūmų dirbtuvėje. 

— Štai matote, Penkrofai,— tarė Sairas Smitas,— varg- 
šas Airtonas narsiai priešinosi. Piratai mūsų bičiulį išsi- 
vedė prievarta! Argi jūs ir dabar abejojate jo dorumu? 

— Ne, ne, misteri Sairai, — atsakė jūrininkas, — aš jau 
seniai neabejoju, man tik tuomet buvo kažkas kvošte- 
lėję į galvą. Bet, man rodos, iš viso to peršasi viena 
išvada! 

— Kokia?— paklausė žurnalistas. 

— Ogi tokia, kad aptvare piratai Airtono nenužudė! 
Jį išvedė gyvą,— juk jis miške jiems priešinosi! Vadi- 
nasi, jis ir dabar gal tebėra gyvas! 

.— Galimas daiktas, — susimąstęs atsakė inžinierius. 

Kolonistų širdyse atgijo viltis vėl išvysti savo drau- 
gą. Pirmiau jie manė, kad iš netyčių užkluptas Airtonas 
žuvo nuo piratų kulkos, kaip vos nežuvo ir Herbertas. 
Bet jeigu katorgininkai nenušovė Airtono iš pat pradžių, 
jeigu nusivedė kur nors salos gilumon, tai ar negali būti, 
kad jis iki šiol tebevargsta jų nelaisvėje? Galimas daiktas, 
kuris nors iš piratų pažino Airtoną kaip seną savo drau- 
gą iš Australijos — Beną Džoisą, pabėgusių katorgininkų 
vadą. Ir kas žino, ar jiems nekilo beprotiškas sumanymas 
vėl prisivilioti Airtoną į savo gaują? Juk jeigu piratams 
pavyktų prikalbėti Airtoną tapti išdaviku, jis būtų jiems 
labai naudingas! .. | 

Žodžiu, radę drabužio skiautę, kolonistai atgavo viltį, 
kad jiems dar lemta pamatyti savo draugą. Jeigu Airto- 
nas gyvas, bet yra nelaisvėje, tai jis padarys visa, kas 
tik galima, ir žūt būt pasistengs ištrūkti iš plėšikų ran- 
kų, o tuomet kokią stiprią paramą gaus kolonija! 

— Šiaip ar taip, — pasakė Gedeonas Spiletas,— jeigu 
Airtonui pavyks laimingai pabėgti, jis pirmiausia eis tie- 
siai į Granitinius rūmus. Juk jis nežino, kad piratai vos 

Spilett's carbine was loaded and ready. 


nenušovė Herberto, todėl jam nė į galvą neateis, jog mes 
čia sėdime kaip tikri kaliniai! 

— Ak, kaip norėčiau, kad jis būtų Granitiniuose rū- 
muose,— šūktelėjo Penkrofas,—ir kad mes patys paga- 
Hau ten parsikraustytume! Nors tie niekšai prie pat rūmų 
ir neprieis, tačiau jie gali nusiaubti plynaukštę, nunio- 
koti mūsų plantacijas, išgriauti mūsų paukštyną. 

Ilgą laiką gyvendamas Linkolno saloje, Perkrofas vir- 
to tikru fermeriu ir visa širdimi buvo prisirišęs prie savo 
daržų ir laukų. Bet reikia pasakyti, kad ir Herbertas troš- 
ko grįžti į Granitinius rūmus, suprasdamas, kaip būtina 
ten susirinkti visiems kolonistams. Juk draugai dėl jo 
sėdi čia, aptvare! Herbertą nepaliaujamai persekiojo vie- 
na mintis: išvykti iš čia, žūt būt išvykti! Jis manė leng- 
vai ištversiąs kelione į Granitinius rūmus ir įtikinėjo sa- 
vo draugus, kad tenai, jų būste, kur pro langus matyti 
jūra ir kur dvelkia gaivus vėjelis, jis bematant pasveik- 
siąs. 

Dešimtis kartų jis tai įrodinėjo Gedeonui Spiletui, 
bet šis, pagrįstai būgštaudamas, kad kelionėje neatsi- 
vertų dar nepakankamai surandėjusios Herberto žaizdos, 
kol kas neleido vykti. 

Bet netrukus vienas įvykis privertė Sairą Smitą ir 
jo draugus nusileisti jaunuolio prašymams, ir vienas die- 
vas težino, kiek jie paskui dėl to turėjo sielvarto ir gai- 
lesčio. | 

Tai atsitiko lapkričio 29 dieną, septintą valandą ry- 
to. Trejetas kolonistų ramiai šnekučiavosi prie Herber- 
to lovos, tik staiga pasigirdo smarkus lojimas. 

Sairas Smitas, Penkrofas ir Gedeonas Spiletas čiupo 
karabinus ir išbėgo iš namelio, ruošdamiesi tučtuojau 
šaudyti. 

Topas lakstė patvoriu, šokinėjo ir lojo, bet lojo links- 
mai, nepykdamas. 

— Kažkas eina! 

— Taip! | 

— Bet tik ne priešas! 

— Gal Nabas? 

— O gal Airtonasė 

Vos spėjus kolonistams persimesti šiomis trumpomis 
frazėmis, virš tvoros pac io6e kažkoks padaras ir REYS! 
nušoko žemėn. 

Tai buvo Jupas, dėdulė Jupas, ir tai jį linksmu loji- 
mu pasveikino ištikimasis Topas! 

— Jupas! — sušuko Penkrotfas. 

— Jį čia atsiuntė Nabas,— tarė žurnalistas. 

— Tuomet jis turi turėti raštelį — atsiliepė inžinierius. 

Penkrofas puolė prie orangutango. Iš tikrųjų, jeigu 
Nabui prireikė ką nors pranešti savo ponui, jis negalėjo 
susirasti patikimesnio ir vikresnio pasiuntinio, kaip dė- 
dulė Jupas,— beždžionė lengvai prasmuko ten, kur nebūtų 
galėję praeiti ne tik kolonistai, bet ir Topas. 

Sairas Smitas neapsiriko. Jupui ant kaklo kabojo ma- 
žytis maišiukas, o jame buvo įdėtas Nabo parašytas raš- 
tetis. 

Galima įsivaizduoti, kaip visi nusiminė, kai perskaitė 
šiuos žodžius: 


„Penktadienis, 6 valanda ryto. 
Piratai užėmė plynaukštę! 
Nabas." 


Neįstengdami ištarti nė žodžio, kolonistai tylomis per- 
simetė žvilgsniais ir liūdnai nukiūtino į namelį. Ką da- 
rytit Piratai ant Plataus Akiračio Dy juk tai 
nelaimė, pražūtis, katastrofa! 

Pažvelgęs į susirūpinusius savo vyresniųjų draugų vei- 
dus, Herbertas tuoj suprato, jog atsitiko kažkas negera, 
o kai pamatė Jupą, jam nebeliko jokios abejonės, kad 
Granitiniams rūmams gresia pavojus. 

— Misteri Sairai — ėmė jis maldauti — aš noriu va- 
žiuoti! Aš ištversiu kelionę! Aš būtinai noriu važiuoti! 

Gedeonas Spiletas priėjo prie Herberto. Įdėmiai pa- 
sižiūrėjęs į jaunuolį, jis tarė: 

— Ką gi, važiuojam! 

Kolonistai greit apsvarstė, ar geriau ėšĖi Herbertą 
neštuvais, ar vežti vežimėliu, kuriuo čia buvo atvažia- 
vęs Airtonas. Neštuvai už vežimėlį tuo patogesni, kad 
ligonis juose nejaustų kratymo, bet užtat juos turėtų 

nešti du žmonės, tad jeigu netikėtai užpultų piratai, ma- 
žame kolonistų būrelyje būtų dviem šauliais mažiau. 

Ir priešingai, važiuojant vežimėliu, visų trijų kolo- 
nistų rankos. būtų laisvos. Argi jau negalima į vežimėlį 
prikloti daugiau čiužinių ir atsargiai vesti onagrą už apy- 
nasrio, kad ligonio nekratytų? Aišku, galima. 

Vežimėlis tuoj buvo atitemptas prie namelio, ir Penk- 
rofas pakinkė onagrą. 

Sairas Smitas ir žurnalistas paėmė čiužinius, ant ku- 
rių gulėjo Herbertas, ir paklojo ant vežimėlio dugno. 

Diena pasitaikė labai graži. Pro vešliai žaliuojančius 
medžius skverbėsi linksmi saulės spinduliai. 

— Ar šautuvai užtaisyti?— paklausė Sairas Smitas. 

Viskas buvo kaip reikiant paruošta. Inžinierius ir 
Penkrofas apsiginklavo dvivamzdžiais šautuvais, o (Ge- 
deonas Spiletas pasiėmė savo karabiną. Buvo Eama ke- 
liauti. 

— Ar tau patogų, Herbertai?— paklausė inžinierius. 

— Taip, misteri Sairai, nesirūpinkite, negi aš dabar 
imsiu ir numirsiu važiuodamas, — atsakė jaunuolis. 

Nors Herbertas drąsinosi, tačiau buvo matyti, kad jis 
sutelkė visą savo energiją ir tik didelėmis valios pastan- 
gomis nugali silpnumą ir šleikštulį. 

Sairui Smitui skausmingai suspaudė širdį. Jis stovėjo 
susimąstęs, delsdamas duoti ženklą važiuoti. Bet kelionės 
nebuvo galima atidėti — Herbertą tai galėjo labai nuliū- 
dinti, o gal ir visai pribaigti. 

— Keliaujam! — sukomandavo Sairas Smitas. 

Aptvaro vartai atsidarė. Jupas ir Topas pirmieji pro 
juos išbėgo be jokio triukšmo, — reikalui esant, jie mo- 
kėdavo tylėti. Vežimėlis išvažiavo už tvoros, vartus ko- 
lonistai uždarė; Penkrofo vedamas onagras iš lėto nu- 
žingsniavo pirmyn. 

"Žinoma, kolonistams saugiau būtų buvę važiuoti ne 
keliu, einančiu iš aptvaro į Granitinius rūmus, o mišku, 
tačiau jie bijojo, kad su vežimėliu bus sunku per tan- 
kumynus prasibrauti. Todėl noromis nenoromis teko va- 
žiuoti keliu, nors jis buvo žinomas ir piratams. 

Sairas Smitas ir Gedeonas Spiletas ėjo abipus veži- 
mėlio, pasiruošę atremti kiekvieną užpuolimą. Tiesą sa- 

kant, vargu ar buvo galima tikėtis, kad piratai nei iš 
šio, nei iš to paliks Plataus Akiračio plynaukštę. Matyt, 
Nabas, vos tik pastebėjęs priešus, tučtuojau parašė ir pa- 
siuntė raštelį. Juk ir pačiame raštelyje buvo pažymėta 
„6 valanda ryto“, o vikrusis orangutangas, ne kartą lan- 
kęsis aptvare kaip svečias, nesugaišo nė keturiasdešimt 
penkių minučių, kol nubėgo penkias mylias, skiriančias 
aptvarą nuo Granitinių rūmų. Todėl kelias dabar buvo 
palyginti saugus, o jeigu ir prireiks šaudyti, tai tikriau- 
siai kur nors arčiau Granitinių rūmų. 

Tačiau kolonistai buvo atsargūs. Topas ir Jupas (pas- 
tarasis neišleido iš rankų savo lazdos) tai pabėgėdavo 
priekin, tai pasukdavo gilyn į mišką, dunksantį abipus 
kelio, bet laikėsi ramiai. 

Penkrofo valdomas onagras palengva traukė vežimė- 
lį. Iš aptvaro kolonistai išvažiavo pusę aštuntos. Per va- 
landą jie laimingai, be jokių nuotykių, jau nukeliavo 
keturias mylias. 

Kelias buvo tuščias, kaip ir visa ši Žakamaro miško 
dalis tarp Gailestingumo upės ir Granto ežero. Visur 
buvo ramu. Miško tankynės atrodė tokios pat nykios, 
negyvenamos kaip ir tą dieną, kai kolonistai išlipo į salą. 

Kas minutę jie vis artėjo prie plynaukštės. Dar vie- 
na mylia, ir pasirodys tiltelis per Glicerininį upelį. Sai- 
ras Smitas neabejojo, kad tiltelis bus nuleistas: piratai 
per ji arba jau išsikraustė, arba, kaip nors persikėlę per 
upokšnį, pasirūpino tiltelį iš anksto nuleisti, kad prirei- 
kus būtų lengviau atsitraukti. 

Pagaliau pro medžius sublizgo jūra. Bet vežimėlis vis 
taip pat iš lengvo slinko pirmyn, ir jo gynėjai buvo pri- 
versti sulėtinti žingsnį. 

Staiga Penkrofas sustabdė onagrą ir šiurpiu balsu rik- 
telėjo: 

— Ak, niekšai! 

Drebančia ranka jis rodė į tirštus dūmus, kamuoliais 
kylančius viršum malūno, daržinių ir paukštidžių. 

Kažkoks žmogus čia pranykdavo dūmų kamuoliuose, 
čia vėl pasirodydavo. 

Tai buvo Nabas. 

The elevator was raised. 


Kolonistai garsiai jį pašaukė. Nabas išgirdo baisus ir 
atbėgo draugų pasitikti. 

Katorgininkai išsidangino iš plynaukštės prieš pusva- 
landį, sunaikinę visa, ką tik galėjo sunaikinti. . 

— O kaip misteris Herbertas?— paklausė Nabas. 

Gedeonas Spiletas priėjo prie vežimėlio. 

Herbertas gulėjo nualpęs. . 


Dešimtas skyrius 


Herbertas vėl Granitiniuose rūmuose— Ką papasakojo Nabas.— Sairas 

Smitas eina pasižiūrėti į Plataus Akiračio plynaukštę— Viskas nusiaub- 

ta ir sunaikinta.— Beginkliai ligos akivaizdoje.— Gluosnio žievė.— Mirš- 
tamas drugys.— Topas vėl loja! 


Apie piratus, apie Granitiniams rūmams grėsusius pa- 
vojus, apie nusiaubtą Plataus. Akiračio plynaukštę da- 
bar nebebuvo nė kalbos. Pirmiausia reikėjo rūpintis Her- 
berto sveikata. Gal jaunuoliui labai pakenkė pervežimas? 
O kas bus, jeigu toji kelionė sukels kokią nors sunkią 
komplikaciją? Gedeonas Spiletas nebuvo tikras, kaip 
baigsis liga. Ir jis pats, ir jo draugai visiškai nusiminė. 

Vežimėlį kolonistai sustabdė prie upės vingio, o čia 
nualpusį ligonį drauge su visais čiužiniais iškėlė ir pa- 
guldė ant neštuvų, kuriuos paskubomis supynė iš šakų. 
Po dešimties minučių Sairas Smitas, Gedeonas Spiletas 
ir Penkrofas jau buvo granitinio kalnagūbrio papėdėje, 
Nabą palikę prie vežimėlio, kad jį nuvežtų į Plataus Aki- 
račio plynaukštę. 

Herbertas keltuvu buvo pakeltas į Granitinius rūmus 
ir netrukus jau gulėjo savo lovoje. 

Rūpestingai slaugant, ligonį pavyko atgaivinti. Pama- 
tęs, kad guli savo kambaryje, jis nusišypsojo, tačiau bu- 
vo toks silpnas, jog vargais negalais tepratarė keletą 
žodžių. 

Gedeonas Šdijejas jį apžiūrėjo, bisšiaianas ar jam 
neatsivėrė dar ne visai užgijusios žaizdos. Ne, to neat- 
sitiko. Tai kuo gi paaiškinti tokį silpnumą? Kodėl Her- 
bertui pasidarė blogiau? 

Jaunuolis užsnūdo, bet tai buvo kažkoks nesveikas, 
karštligiškas miegas. Žurnalistas ir Penkrofas nesitrau- 
kė nuo ligonio lovos. 

Tuo tarpu Sairas Smitas papasakojo Nabui, kas at- 
sitiko aptvare, o Nabas jam apsakė, kas dėjosi S-aaME 
Akiračio plynaukštėje. 

Praeitą naktį piratai pasirodė pamiškėje netoli Gli- 
cerininio upelio. Nabas, ėjęs sargybą prie paukštidės, ne- 
svyruodamas šovė į vieną plėšiką, norėjusi keltis per 
upelį; bet tamsoje nematė, ar pataikė jo kulka į tą niek- 
šą. Šiaip ar taip, vienas šūvis, žinoma, negalėjo išvai- 
kyti visos gaujos, ir Nabas vos suskubo pabėgti į Gra- 
nitinius rūmus, kur jam nebegrėsė joks pavojus. 

O ką toliau daryti? Kaip sukliudyti piratams, kad jie 
nenusiaubtų plynaukštės? Nabas suko galvą, kaip įspėti 
savo šeimininką. Bet ar jis padės? Kaip ten jie patys lai- 
kosi aptvare? | 

Sairas Smitas ir jo draugai į aptvarą išvyko lapkri- 
čio 11 dieną, o dabar jau buvo lapkričio 29-o0ji. Per de- 
vyniolika dienų Nabas iš jų gavo žinią tiktai vieną kar- 
tą, kai jie atsiuntė Tozą su rašteliu, pranešdami baisias 
naujienas: Airtonas dingęs, Herbertas sunkiai sužeistas, 
o inžinierius, Žurnalistas ir jūrininkas liko aptvare ne- 
lyginant belaisviai. 

„Ką daryti?" — mąstė sau vargšas Nabas. Jam pačiam 
nebuvo ko bijoti — į Granitinius rūmus piratai negalėjo 
įsibrauti. Bet pastatai, plantacijos, visi įrengimai Plataus 
Akiračio plynaukštėje — viskas dabar piratų rankose. 
Tegu jau geriau pats Sairas Smitas sprendžia, ką daryti. 
Reikia įį bent įspėti, koks pavojus gresia. | 

Ir tuomet Nabui atėjo mintis pasiųsti į aptvarą Jupą 
su rašteliu. Jis žinojo, kad orangutangas jau ne kartą 
buvo parodęs nepaprastą sumanumą. Jupas gerai supra- 
to žodį „aptvaras“, kurį dažnai girdėdavo tariant, ir skai- 
tytojai turbūt atsimena, kad jis daugel kartų buvo ten 
važiavęs drauge su Penkrofu. Dar nepradėjo švisti, tad 
vikri beždžionė sugebės miškų nepastebimai prasmukti, 
o jeigu piratai ją ir užmatys, tai tikriausiai palaikys pa- 
prastu šių tankumynų gyventoju. 

Nabas nesvyruodamas užrišo Jupui ant kaklo raštelį, 
privedė beždžionę prie Granitinių rūmų durų ir, nulei- 
des iki pat žemės ilgą virvę, kelis sykius pakartojo: 

— Jupai! Jupai! Aptvaras! Aptvaras! 

Beždžionė suprato. Nusitvėrusi už virvės, ji nusliuo- 
gė žemyn į pakrantę ir dingo tamsoje, nesukėlusi pira- 
tams nė mažiausio įtarimo. 

— Tu gerai padarei, Nabai,— tarė Sairas Smitas.— 
Bet, žinai, būtum padaręs dar geriau, jeigu visai nebū- 
tum mūsų įspėjęs. 

Taip sakydamas, Sairas Smitas galvojo apie Herber- 
tą: juk jaunuolis jau sveiko, o po tos priverstinės ke- 
lionės jo būklė smarkiai pablogėjo. 

Nabas greit baigė savo pasakojimą. Pajūryje pira- 
tai nebuvo pasirodę. Ar daug saloje gyventojų, jie ne- 
žinojo ir tikriausiai manė, kad Granitinius rūmus saugo 
didelis būrys. Be abejo, piratai atsiminė, jog tuo metu, 
kai jie iš brigo pradėjo pulti salą, juos smarkiai apšau- 
dė ir nuo žemutinių, ir nuo aukštutinių uolų, todėl ir 
dabar jie, žinoma, nenorėjo lįsti į pavojų. Bet visi keliai 
į Plataus Akiračio plynaukštę jiems buvo atviri, iš Gra- 
nitinių rūmų tenai jų niekas negalėjo apšaudyti. Taigi 
plėšikai čia davė valią savo žvėriškiems instinktams, ėmė 
viską niokoti, plėšti, deginti, darė pikta dėl paties pik- 
to ir išsidangino tik koks pusvalandis priėš kolonistams 
atvykstant, turbūt manydami, kad šie tebėra užsidarę ap- 
tvare. 
"Tuomet Nabas skubiai nusileido iš Granitinių rūmų. 
Rizikuodamas gauti kulką, jis užkopė ant plynaukštės ir 
bandė užgesinti gaisrą, apėmusį paukštyno pastatus. Jis 
bergždžiai kovojo su ugnimi tol, kol pamiškėje pasirodė 
vežimėlis. 

Štai kokie svarbūs dalykai atsitiko! Dabar Linkolno 
salos kolonistams nuolat grėsė plėšikų užpuolimas, o juk 
pirmiau jie gyveno taip laimingai! Nuo šiol jie galėjo 
laukti dar baisesnių nelaimių. 

Gedeonas Spiletas ir Penkrofas pasiliko Granitiniuose 
rūmuose prie Herberto, o Sairas Smitas su Nabu išėjo 
į plynaukštę, norėdamas pats pasižiūrėti, kaip ji piratų 
nusiaubta. 

Laimė, kad plėšikai nebuvo prisiartinę prie Granitinių 
rūmų, kitaip jie būtų sunaikinę ir Galerijose įrengtas dirb- 
tuves. Tiesa, ši piktadarybė būtų buvusi lengviau patai- 
soma, negu Plataus Akiračio plynaukštės nuniokojimas, 
po kurio ten beliko vieni griuvėsiai! 

Sairas Smitas ir Nabas pasuko prie Gailestingumo upės 
ir ėmė eiti kairiuoju jos krantu, niekur nematydami jo- 
kių pėdsakų, kad čia per upę būtų kėlęsi piratai. Kita- 
me krante, tankiai apaugusiame mišku, jie taip pat ne- 
pastebėjo nieko įtartino. 

Beveik tikrai buvo galima padaryti tokias išvadas: 
arba piratai sužinojo, kad į Granitinius rūmus sugrįžo 
kolonistai — jie galėjo pamatyti keliu iš aptvaro važiuo- 
jantį jų vežimėlį — arba Gailestingumo upės krantu pa- 
sitraukė tolyn į Žakamaro mišką ir apie kolonistų sugrį- 
žimą nieko nežino. Pirmuoju atveju piratai turbūt vėl 
nužygiavo į aptvarą, likusį be jokios apsaugos, kur buvo 
tiek daug jiems naudingų atsargų. Antruoju atveju jie, 
be abejo, grįžo į savo stovyklą ir, sulaukę patogaus mo- 
mento, vėl užpuls kolonistus. 

Gerai būtų pirmiesiems užpulti piratus, tačiau bet 
koks bandymas juos išnaikinti vis dar priklausė nuo Her- 
berto sveikatos būklės. Sairui Smitui buvo reikalingi visi 
jo pagalbininkai, todėl nė vienas neturėjo teisės išvykti 
iš Granitinių rūmų. | 

Inžinierius ir Nabas užkopė ant Plataus Akiračio plyn- 
aukštės. Koks siaubingas vaizdas! Laukai ištrypti; jau 
pribrendę, pjautini javai sugulę ir išbyrėję. Ne mažiau 
nuniokoti ir kiti sodiniai. Visas daržas išknaisiotas. Lai- 
mė, Granitiniuose rūmuose buvo sėklų atsarga, tad šią 
žalą kolonistai dar galėjo atitaisyti. 

Bet užtat malūnas, paukštyno pastatai ir onagrų tvar- 
teliai buvo visiškai supleškėję. Po plynaukštę klaidžio- 
jo nedaugelis išlikusių gyvulių. Paukščiai, per gaisrą iš- 
skridę į tolimą ežero kraštą, pamažu jau grįžo į savo 
įprastą vietą ir kapstėsi pakrantėje. Čia viską reikėjo 
kurti iš naujo. 

Pablyškęs Sairo Smito veidas aiškiai rodė jo pasipik- 
tinimą, jis vos begalėjo sulaikyti savo rūstybę, tačiau 
nepratarė nė žodžio. Paskutinį kartą apžvelgęs nunio- 

kotus laukus ir rūkstančius degėsius, jis sugrįžo į Gra: 
nitinius rūmus. 

Linkolno salos kolonistams užėjo liūdnos dienos, pa- 
čios liūdniausios iš visų, kokias tik jiems teko čia per- 
gyventi. Herbertas nyko jų akyse. Atrodė, kad dėl or- 
ganizmo sukrėtimo, patirto nuo gautųjų Žaizdų, jam pri- 
simetė kažkokia nauja sunki liga, ir nors Gedeonas Spi- 
letas matė, jog ligonio būklė nelemtai blogėja, tačiau 
buvo bejėgis su tuo kovoti. 

Herbertas beveik visą laiką gulėjo be ua ir 
jau pradėjo kliedėti. O kolonistai jam galėjo duoti tik 
labai menką vaistą — gaivinamą žolelių gėralą. Drugys 
dar ne per daug jį kamavo, bet netrukus jo priepuoliai 
ėmė kartotis reguliariai. 

Gedeonas Spiletas tuo įsitikino gruodžio 6 dieną. 
Vargšo berniuko nosis, ausys ir pirštai pasidarė lyg vaš- 
kiniai, jį taip smarkiai pradėjo krėsti šaltis, jog net dan- 
tys barškėjo. Pulsas buvo silpnas ir nelygus, oda sausa, 
igonį kamavo troškulys. Staiga pakilo didelis karštis, 
akys ėmė blizgėti, veidas degte degė, pulsas padažnėjo; 
paskui ligonį smarkiai išpylė prakaitas, o po to karštis 
atslūgo ir drugys tarytum liovėsi krėtęs. Priepuolis tru- 
ko apie penketą valandų. 

Gedeonas Spiletas nesitraukė nuo Herberto; dabar jau 
buvo visai aišku, kad jis serga pelkių drugiu; tą ligą 
reikėjo žūt būt sustabdyti, kol dar nepasireiškė sunkios 
ios pasekmės. 

— O tam reikia vaistų nuo as pasakė Gedeo- 
nas Spiletas Sairui Smitui. 


— Nuo drugio!..— pakartojo inžinierius. — O kur jų 
gausi? Mes neturime nei kinmedžio žievės, nei chinino 
miltelių! 


— Tai tiesa, neturime, — sutiko Gedeonas Spiletas.— 
Bet prie ežero auga gluosniai, o juk gluosnių žievė kar- 
tais gali atstoti chininą. 

— Na tai pabandykime, tik negaiškime! — atsakė Sai- 
ras Smitas. 

Gluosnio žievė iš tikrųjų šiek tiek atstoja kinmedžio 
žievę, lygiai kaip ir indiškojo kaštano žievė, bugienio 
lapai, gyvatžolė ir kai kurie kiti augalai. Suprantama, 

reikėjo šį vaistą išbandyti, nors jis ir negali lygintis su 
chininu, ir vartoti jį natūraliu pavidalu, nes nebuvo kaip 
išgauti iš žievės alkaloidą, vadinamą saiicinu. 

Sairas Smitas pats nuėjo prie ežero ir iš juodojo gluos- 
nio kamieno išpjovė keletą gabalų žievės. Gluosnio Žie- 
vę jis parsinešė į Granitinius rūmus, smulkiai sutrynė ir 
tą patį vakarą davė Herbertui išgerti tų miltelių. 

Naktis praėjo laimingai. Herbertas truputį kliedėjo, 
bet priepuolių nebuvo nei naktį, nei rytojaus dieną. 

Penkrofas vėl atgavo viltį. Gedeonas Spiletas tuo tar- 
pu nieko nekalbėjo. Galimas daiktas, tiktai pailgėjo pro- 
tarpiai tarp priepuolių ir dabar jie kartosis ne kasdien, 
bet kas antrą dieną. Rytoj viskas turi išsispręsti. Ir su 
kokiu nerimu Granitinių rūmų gyventojai laukė rytojaus! 

Reikia dar pasakyti, kad po priepuolių Herbertas jaus- 
davosi lyg sudaužytas, galva jam apsunkdavo, akyse pa- 
sidarydavo tamsu. Buvo dar vienas simptomas, labai iš- 
gąsdinęs Gedeoną Spiletą: gerokai padidėjo Herberto ke- 
penys ir prasidėjo jų uždegimas, o netrukus ligonis ėmė 
smarkiai kliedėti — tai buvo ženklas, kad liga paveikė 
ir smegenis. | 

Ši nauja komplikacija Gedeoną Spiletą visai pribloš- 
kė. Jis nusivedė inžinierių į šalį ir pasakė: 

— Tai piktybinis drugys! 

— Piktybinisė— sušuko Sairas Smitas. — Jūs apsirinka- 
te, Spiletai. Piktybinis drugys negali savaime atsirasti. 
Reikia, kad organizme jau būtų jo užuomazgų. 

— Ne, aš neapsirinku,— atsakė žurnalistas.— Herber- 
tas, be abejo, gavo jį čia, pelkėje. Mes jau matėme pir- 
mąjį priepuolį. Tikriausiai bus ir antras, o jeigų mums 
nepavyks užkirsti kelio trečiam priepuoliui... Herber- 
tas mirs. 

— O gluosnio žievė2.. 

— Nepadės,— atsakė Gedeonas Spiletas.— O sergant 
piktybiniu drugiu, trečiasis jo priepuolis visuomet esti 
mirštamas. 

Laimė, kad Penkrofas negirdėjo šio pokalbio. Jis bū- 
tų išėjęs iš proto. 

"Visiškai suprantama, jog Sairą Smitą ir Gedeoną Spi- 
letą kankino nerimas visą S 7 dieną ir visą se- 
kančią naktį. 

Vidudienį prasidėjo antras priepuolis. Krizė buvo bai- 
si. Herbertas jautė artėjančią mirtį. Jis maldaujamai tiesė 
rankas į Sairą Smitą, į Spiletą, į Penkrofą. Jis nenorėjo 
mirti... Tai buvo širdį verianti scena. Penkrofą draugai 
turėjo išvesti. 

Antrasis priepuolis truko irgi penkias oaiaKdas Buvo 
aiškiai matyti, kad trečio priepuolio ligonis nebeištvers. 

Naktis praslinko šiurpiai. Herbertas kliedėdamas kal- 
bėjo tokius žodžius, jog draugams širdis plyšo besiklau- 
sant. Jis blaškėsi, rėkavo, tarytum kovėsi su piratais, 
šaukė Airtoną. Jis maldavo pagalbos kažkur pradingusį 
paslaptingąjį globėją, kuris jam vis neišėjo iš galvos... 
Paskui Herbertas, netekęs jėgų, gulėdavo visiškai pasli- 
kas, be sąmonės, lyg sustingęs... Gedeonui Spiletui ke- 
letą kartų rodėsi, kad vargšas berniukas jau miręs. 

Kitą dieną, gruodžio 8-ąją, Herbertas ėjo vis silpnyn. 
Sulysusios jo rankos glamžė antklodės kraštą. Jam vėl 
davė sutrintos gluosnio žievės, bet Gedeonas Spiletas iš 
to nieko nesitikėjo. 

— Jei iki rytojaus ryto neduosime Herbertui stiprių 
vaistų nuo drugio,— pasakė žurnalistas, — jis mirs! 

Atėjo naktis, neabejotinai paskutinė Herberto naktis. 
Toks geras, drąsus, protingas, ne pagal metus išprusęs 
berniukas merdėjo. Visi jį mylėjo kaip sūnų, bet nega- 
lėjo jo išgelbėti! Linkolno saloje nebuvo to vienintelio 
vaisto nuo piktybinio drugio, kuris būtų galėjęs jį iš- 
gydyti. 

Naktį iš gruodžio 8 dienos į 9-ąją ligonis pradėjo 
smarkiai kliedėti. Kepenų uždegimas buvo baisus, sąmonė 
aptemo, Herbertas nieko nebepažino. 

Ar jis išgyvens iki rytojausė Bet trečiasis priepuolis 
vis tiek jį pribaigs. Herberto jėgos išseko, ir protarpiais, 
nustojęs kliedėti, jis gulėdavo kaip negyvas. 

Apie trečią valandą ryto Herbertas staiga klaikiai 
suriko ir ėmė blaškytis, tarsi priešmirtinės agonijos tam- 
pomas. Prie jo lovos budėjęs Nabas išsigando ir puolė 

šauktis pagalbos į gretimą kambarį, kur nemiegodami 
sėdėjo jo draugai. 

O tuo metu Topas kažkaip keistai sulojo. .. 

Visi atbėgo į ligonio kambarį ir dar suskubo nutverti 
mirštantįjį — kliedėdamas jis norėjo iššokti iš lovos. Ge- 
deonas Spiletas, paėmęs Herberto ranką, pajuto, kad pul- 
sas pamažu darosi lygesnis. .. 

Buvo penkta valanda ryto. Pro langus į Granitinius 
rūmus jau skverbėsi tekančios saulės spinduliai. Žadėjo 
būti graži, giedra diena, paskutinė diena vargšo berniu- 
ko gyvenime. | 

Saulės spindulys apšvietė staliuką, pastatytą prie mirš- 
tančiojo lovos. 

Ir staiga Penkrofas riktelėjęs parodė pailgą dėžutę, 
iš kažkur atsiradusią ant staliuko. . 

"Ant dėžutės viršelio buvo parašyti du žodžiai: Chini- 
num suliuricum. 


Vienuoliktas skyrius 


Neišaiškinama paslaptis.— Herbertas sveiksta.— Ruošiamasi į ekspedici- 
ją.— Pirmoji diena.— Naktis.— Antroji  diena.— Agatmedžiai.— Kazua- 
rai.— Pėdos miške.— Keleiviai atvyksta į Roplio kyšulį. 


Gedeonas Spiletas pagriebė dėžutę ir atvožė. Joje bu- 
vo apie du šimtai gramų baltų miltelių. Žurnalistas ke- 
lias kruopelytes tų miltelių įsidėjo į burną. Baisus jų 
kartumas parodė, kad užrašas ant viršelio teisingas. Tai 
iš tikrųjų buvo brangus kinmedžio žievės alkaloidas, pui- 
kus vaistas nuo drugio. 

Reikėjo daug negalvojant duoti chinino miltelių Her- 
bertui. O kaip čia atsirado dėžutė, bus galima ir paskiau 
pasikalbėti. 

— Kavos! — pareikalavo Gedeonas Spiletas. 

Nabas bematant atnešė puodelį šiltos kavos. Gedeo- 
nas Spiletas į ją įbėrė apie aštuoniolika granų chinino, 
ir tą mikstūrą pavyko sugirdyti Herbertui. 

Dar buvo nevėlu — trečias drugio priepuolis dar ne- 
buvo prasidėjęs! 

Ir tebūnie leista mums pridurti: dabar negalėjo pra- 
sidėti. 

Reikia taip pat pasakyti, kad visi atgavo drąsą. Vėl 
pasireiškė paslaptingoji geradarė būtybė, ir dar tokiu 
momentu, kai visi buvo nebetekę vilties sulaukti Ie 
pagalbos! . 

Po kelių valandų Herbertas jau miegojo ramiau. Ta- 
da jo draugai galėjo pasikalbėti apie keistąjį įvykį. Ne- 
pažįstamojo įsikišimas į jų gyvenimą dar niekuomet ne- 
buvo toks akivaizdus. Bet kaip jis galėjo patekti į Gra- 
nitinius rūmus, ir dar naktį? Tai buvo nesuvokiama. Visi 
paslaptingojo „salos genijaus“ veiksmai buvo ne mažiau 
slėpiningi kaip pats genijus. 

Visą tą dieną Herbertui kas trys valandos buvo duo- 
dama chinino. | 

Jau sekančią dieną jam pasidarė geriau. Žinoma, jis 
dar nepasveiko, o pelkių drugiu sergantis ligonis daž- 
nai gana pavojingai atkrinta, bet juk jis buvo taip rū- 
pestingai slaugomas. Be to, dabar kolonistai turėjo iš- 
ganingų vaistų, o kažkur netoliese tikriausiai buvo ir 
tas, kuris juos atnešė. Žodžiu, visiems širdyje ėmė ru- 
senti viltis. 

Ir jie neapsivylė. Praslinkus dešimčiai dienų, gruo- 
džio 20-ąją, Herbertas jau pradėjo sveikti. Jis dar tebe- 
buvo silpnas, jam reikėjo laikytis griežtos dietos, tačiau 
priepuoliai nesikartojo. Šaunusis berniukas klusniai vyk- 
dė visus medicininius nurodymus. Jis taip norėjo išgyti! 

Penkrofas irgi tarytum prisikėlė iš mirusiųjų, ir savo 
džiaugsmą jis reiškė taip audringai, lyg būtų kvaištelė- 
jęs. Įsitikinęs, kad trečio priepuolio nebebus, jūrininkas 
iš laimės vos nepasmaugė savo glėbyje Gedeono Spile- 
to. Nuo to laiko žurnalistą jis vadino ne kitaip, kaip tik 
daktaru. Tačiau visi troško kuo greičiau surasti tą, kuris 
buvo tikrasis gydytojas. 

— Palaukit, viskas paaiškės! — kartojo Penkrofas. 

Praslinko gruodžio mėnuo ir pasibaigė 1867 metai, ku- 
riais Linkolno salos kolonistams teko pergyventi tiek 
skaudžių nelaimių. Naujieji, 1868 metai prasidėjo gražiu 
oru, dangus buvo giedras, skaisčiai švietė saulė ir ke- 
pino tropinis karštis, maloniai vėsinamas jūros vėjo. Her- 

bertas pamažu atsigavo. Jo lova buvo pastatyta Graniti- 
niuose rūmuose prie lango, kur iš vandenyno gaiviai 
dvelkė sūrus vėjas, ir jaunuolis visa krūtine traukė svei- 
ką jūros orą. Jam atsirado geras apetitas, ir, dieve ma- 
no, kaip tuo apsidžiaugė Nabas! Kiek visokių valgių jis 
gamino savo jaunajam draugui — lengvų, maistingų ir 
skanių! 

— Iš tiesų, šitaip ir pačiam gali užeiti noras sirgti! — 
juokavo Penkrofas. 

Per visą tą laiką piratai Granitinių rūmų apylinkėse 
nė karto nepasirodė. Apie Airtoną taip pat nebuvo įo- 
kių žinių. Sairas Smitas ir Herbertas dar nenustojo vii- 
ties jį surasti, bet kiti dabar buvo įsitikinę, kad varg- 
šas Airtonas žuvęs. Vis dėlto reikėjo pagaliau viską iš- 
siaiškinti, ir kolonistai nutarė, kai tik jaunuolis pasveiks, 
leistis į ekspediciją, kurios rezultatai jiems turėjo būti 
labai svarbūs. Bet išvykti anksčiau kaip po mėnesio ne- 
buvo ko nė galvoti: norint įveikti plėšikus, reikėjo tame 
žygyje dalyvauti visiems kolonistams. 

O Herbertas greit taisėsi. Kepenų uždegimas praėjo, 
žaizdos visiškai užgijo. 

Visą sausio mėnesį kolonistai daug dirbo ant Plataus 
Akiračio plynaukštės, kiek galima stengdamiesi, kad būtų 
geras sekantis javų bei daržovių derlius. Jau artėjo ant- 
rosios sėjos laikas, tad sėklai jie nuėmė nuo lauko išli- 
kusius javus, paruošė daržovių daigus. O iš naujo statyti 
malūną, tvartelius ir paukštides Sairas Smitas neskubėjo. 
Juk tuo metu, kai jis su draugais ieškos plėšikų, tie niek- 
šai gali vėl atsidanginti į plynaukštę, todėl nevertėjo 
duoti jiems progos dar kartą viską apiplėšti ir sudeginti. 
Kai tik saloje bus išnaikinti tie piktadariai, tuomet kas 
kita, — reikės viską atstatyti, 

Antrojoje sausio mėnesio pusėje ligonis jau tiek su- 
stiprėjo, jog jam buvo leista atsikelti iš lovos — iš pra- 
džių kasdien po valandą, paskui po dvi, o vėliau ir po 
tris valandas. Jis greit atgavo jėgas, toks tvirtas buvo 
jo organizmas. Herbertui sukako aštuoniolika metų, jis 
gerokai išaugo ir atrodė būsiąs gražus ir taurus vyras. 
Nors ligonį dar reikėjo slaugyti (,„daktaras“ Spiletas šiuo 

atžvilgiu buvo nepermaldaujamas), tačiau jis kasdien vis 
labiau sveiko. 


Sausiui baigiantis Herbertas jau pradėjo vaikštinėti 
po Plataus Akiračio plynaukštę ir po visą pajūrį. Ne kaIr- 
tą jis. drauge su Penkrofu ir Nabu maudėsi jūroje, ir 
tos maudynės jam buvo naudingos. Sairas Smitas nu- 
sprendė, kad greit jau bus galima leistis į ekspediciją — 
buvo numatyta išvykti vasario 15 dieną. Kaip visuomet 
tokiu metų laiku, naktys buvo labai šviesios, ir kolonis- 
tams, ketinantiems išžvalgyti visą salą, ši aplinkybė ga- 
lėjo daug padėti. 

Taigi kolonistai pradėjo ruoštis į žygį, ruoštis labai 
rimtai, kadangi jie patys sau buvo pasižadėję negrįžti 
į Granitinius rūmus tol, kol pasieks užsibrėžtą dvejopą 
tikslą: pirma, jie norėjo sunaikinti piratus ir suieškoti 
Airtoną, jeigu jis tebėra gyvas, o antra, surasti tą, ku- 
ris tiek gero buvo padaręs kolonijai ir patiems kolo- 
nistams. 

Linkolno saloje kolonistai nuodugniai pažino šias vie- 
tas: visą rytinį krantą nuo Nago kyšulio iki Pietinio Žan- 
dikaulio ir Šiaurinio Žandikaulio kyšulių, didelę Ančių 
pelkę, Granto ežero apylinkes, Žakamaro mišką (tą dalį, 
kuri buvo tarp kelio į aptvarą ir Gailestingumo upės), 
Gailestingumo upės bei Raudonojo upelio krantus ir pa- 
galiau tas Franklino kalno atšakas, tarp kurių buvo įreng- 
tas aptvaras. 

Jie buvo ištyrę, bet gana paviršutiniškai, Vašingtono 
įlankos pakrantę nuo Nago kyšulio iki Roplio kyšulio, 
taip pat miškus bei pelkes palei vakarinį krantą ir ilgą 
virtinę kopų, einančių iki pat įlankos, panašios į pražio- 
tus ryklio nasrus. 

Bet jiems buvo visiškai nepažįstami dideli miškai, nu- 
sidriekę per visą Gyvatės pusiasalį, dešinysis Gailestin- 
gumo upės krantas, kairysis Krioklio upelio krantas ir 
painus labirintas kalnyno atšakų, tarpeklių bei slėnių, 
aprietusių Franklino kalną iš trijų pusių — iš vakarų, 
šiaurės ir rytų, o ten tikriausiai turėjo būti gilių olų. 
Vadinasi, saloje dar nebuvo ištirtas kelių tūkstančių akrų 
plotas. Todėl ekspedicijos dalyviai nutarė leistis į ke- 

lionę per Tolimųjų Vakarų miškus ir apžiūrėti višą deši- 
nįjį Gailestingumo upės krantą. 

Galimas daiktas, geriausia būtų buvę iš pradžių nu- 
vykti į aptvarą, kur vėl galėjo susikraustyti piratai, no- 
rėdami jį visiškai apiplėšti arba ten įsikurti. Bet jeigu 
jie į aptvarą ėjo plėšti, tai kolonistai vis tiek nebegali 
jiems sukliudyti, nes ten viskas tikriausiai bus jau nu- 
siaubta, o jeigu piratai sugalvojo tame nuošaliame kam- 
pelyje pasislėpti, tuomet nėra ko skubėti, visada bus ga- 
lima juos ten surasti. 

Taigi pasitarę kolonistai nusprendė laikytis pirmojo 
plano — traukti per mišką į Roplio kyšulį. Tiesa, šešio- 
lika ar septyniolika mylių jiems teks kelią skintis kir- 
viais, bet tai bus pirmasis kelias, kuris vėliau eis nuo 
Granitinių rūmų iki pat Gyvatės pusiasalio galo. 

Vežimėlis buvo visiškai tvarkingas. Gerai pasilsėję 
onagrai galėjo leistis į ilgą kelionę. Į vežimėlį buvo su- 
krauta nemaža maisto atsarga, stovyklos reikmenys, lauko 
virtuvė. ir visokie rakandai, taip pat įvairūs ginklai, 
rūpestingai parinkti labai turtingame Granitinių rūmų 
arsenale. Nevertėjo užmiršti, kad piratai galbūt siapstosi 
miškuose, kad kur nors tankumyne gali tekti su jais su- 
sišaudyti, todėl nedideliam kolonistų būreliui jokiu būdu 
nebuvo „galima pasidalyti grupėmis 'ir nutolti vieniems 
nuo kitų. 

Buvo taip pat nutarta nieko nepalikti Granitiniuose 
rūmuose. Ekspedicijoje turėjo dalyvauti net ir Topas su 
Jupu. Neprieinama tvirtovė galėjo laikinai likti be ap- 
saugos. 

Kelionės išvakarėse, vasario 14-ąją, pasitaikė sekma- 
dienis. Visą tą dieną kolonistai ilsėjosi. 

Herbertas buvo jau visai pasveikęs, bet dar truputį 
silpnas, todėl draugai nusprendė palikti jam i ve- 
žimėlyje. 

Išaušus kitai dienai, Sairas Smitas ėmėsi visų prie- 
monių, kad niekas negalėtų įsibrauti į Granitinius rū- 
mus. Virvinės kopėčios, kuriomis pirmiau laipiodavo 
kolonistai, buvo nuneštos į Galerijas ir giliai užkastos į 
smėlį, bet sudėtos labai rūpestingai, nes jomis reikės nau- 
dotis ir sugrįžus — mat keltuvo tambūras ir visas tas 

įrenginys buvo išardytas. Šiuo dalyku rūpinosi Penkro- 
fas; viską baigęs tvarkyti, jis paskutinis nusileido iš 
Granitinių rūmų virve, permesta per uolos iškyšulį. Nu- 
tempus tą virvę, nebeliko jokios galimybės nuo kranto 
patekti ant viršutinės aikštelės. 

Oras pasitaikė labai gražus. 

— Karšta bus dienelė! — linksmai pasakė žurnalistas. 

— Tai nieko, daktare Spiletai— atsiliepė Penkro- 
tas.— Mes eisime miškų, o po medžiais net ir saulės ne- 
bus matyti. 

— Keliaujam! — tarė inžinierius. | 

. Vežimėlis laukė pakrantėje prie Galerijų. Žurnalistas 
pareikalavo, kad Herbertas jame važiuotų nors kelias va- 
landas iš pradžių. Jaunuolis turėjo savo gydytojo pa- 
klausyti. 

Nabas paėmė onagrus už pavadžio. Sairas Smitas, 
žurnalistas ir jūrininkas nuėjo į priekį. Topas buvo, ma- 
tyt, labai patenkintas ir šokinėjo aplink juos. Herbertas 
pakvietė Jupą sėsti šalia jo į vežimėlį, ir tas nesivaržy- 
damas tuojau įsikraustė. Pagaliau nedidelis būrelis iške- 
liavo. 

Vežimėlis apsuko granitinio kalnagūbrio kyšulį ir, pa- 
važiavęs mylią kairiuoju Gailestingumo upės krantu, per 
tiltą persirito į kitą krantą, kur jau prasidėjo kelias į Ba- 
liono uostą; palikę tą kelią kairėje pusėje, kolonistai 
per aukštų medžių paūksmę patraukė tolyn plačiais To- 
limųjų Vakarų miškais. | 

Pirmąsias dvi mylias medžiai nebuvo labai tankiai su- 
augę, ir vežimėlis galėjo laisvai važiuoti; tik kartais ke- 
leiviai turėdavo kirviais iškapoti susiraizgiusias lianas ar- 
ba skintis kelią per brūzgynus. Bet Į9Ei6S rimtos kliūtys 
būrio kol kas nesulaikė. 

Po kupliais medžiais buvo malonus pavėsis. Aplin- 
kui plytėjo neaprėpiama miško viešpatija, kur pakaito- 
mis dunksojo aukšti Himalajų kedrai, Duglo pocūgės, 
kazuarinos, Bankso pušys, gumamedžiai, dracenos ir ki- 
toki kolonistams jau pažįstami medžiai. 

Maišėsi čia ir visų salos paukščių atstovai: teisivinai, 
žakamarai, fazanai, loriai, triukšmingi pulkeliai kakadu, 
papūgų ir papūgėlių. Tarp krūmų šmėkščiojo agučiai, 

kengūros, kapivaros — viskas kolonistams priminė pirmą- 
sias jų ekspedicijas po salą. | | 

— O vis dėlto aš matau permainą,— pasakė Sairas 
Smitas, — visi keturkojai ir sparnuočiai dabar baikštesni 
kaip seniau. Vadinasi, plėšikai jau klaidžiojo po šiuos 
miškus, ir mes čia tikriausiai rasime jų pėdsakus. 

Iš tiesų, daug kur keleiviai užėjo įvairių žymių, ro- 
dančių, kad per mišką neseniai yra perėjęs ištisas žmo- 
nių būrys: vienur įlaužtos rnedžių šakos, turbūt dėl to, 
kad pagal tas gaires būtų galima rasti kelią atgal; ki- 
tur — užgesusio ugniakuro pelenai ir žmonių pėdos, įsi- 
spaudusios molėtoje žemėje. Bet nebuvo matyti jokio 
ženklo, kad žmonės kur nors būtų įsirengę stovyklą. 

Inžinierius patarė savo draugams susilaikyti nuo me- 
džioklės. Šūviai galėjo atkreipti piratų dėmesį — juk jie, 
ko gero, tebeslankioja po šiuos miškus. Be to, medžio- 
tojams noromis nenoromis būtų reikėję nutolti nuo veži- 
mėlio, o vaikštinėti čia pavieniui Sairas Smitas griežtai 
uždraudė. 

Po pietų, kai keleiviai jau buvo už šešeto mylių nuo 
Granitinių rūmų, žygiuoti pasidarė gana sunku. Vieto- 
mis miškas buvo toks tankus, jog tik kirviais galėjai pra- 
siskinti kelią. Prieš lįsdamas į tokius brūzgynus, Sairas 
Smitas siųsdavo žvalgybon Topą ir Jupą; juodu labai są- 
žiningai atlikdavo savo pareigą, ir jei abudu ramūs grįž- 
davo pas šeimininkus, vadinasi, nebuvo ko bijoti: miške 
jų netykojo nei piratai, nei laukiniai žvėrys — dvi vie- 
nodai pavojingų grobuonių rūšys. 

Vakarop kolonistai pasistatė stovyklą už kokių de- 
vynių mylių nuo Granitinių rūmų, prie nedidelio upe- 
lio, Gailestingumo upės intako, kurį jie visai netikėtai 
užtiko,— tai buvo dar vienas hidrografinės sistemos ele- 
mentas tarp daugelio įvairių vandens šaltinių, prisidedan- 
čių prie nepaprasto salos derlingumo. 

Kelionėje visi gerokai išalko, todėl sustoję pirmiau- 
sia sočiai pavakarieniavo, paskui sugulė, iš anksto pa- 
sirūpinę, kad naktį neatsitiktų koks nelemtas nuotykis. 
Jeigu būtų reikėję saugotis tik laukinių žvėrių — jaguarų 
ar kitokių grobuonių, Sairas Smitas paprasčiausiai būtų 
sukūręs aplink stovyklą laužus, ir to būtų užtekę. Bet 

piratus laužų ugnys galėjo greičiau privilioti negu nugąs- 
dinti, tad nuo jų geriausia apsaugos priemonė buvo vi- 
siška tamsa. | 

Keleiviai nustatė griežtą patruliavimo tvarką: du sar- 
gybiniai, kas dvi valandos keisdamiesi, turėjo visą laiką 
stebėti apylinkę. Herbertas, nors jis ir protestavo, nuo 
budėjimo buvo atleistas. Dvi poros sargybinių — Penkro- 
fas su Gedeonu Spiletu ir Sairas Smitas su Nabu — pakai- 
tom saugojo stovyklą. 


Tiesą sakant, naktis buvo trumpa, o tamsa ania vieš- 
patavo greičiau dėl to, kad išsikeroję medžiai visai už- 
stojo dangų, o ne dėl to, kad nebuvo saulės. Tylą tik 
retkarčiais sudrumsdavo kimus jaguaro riaumojimas arba 
šaipus beždžionių riksmas, kuris, matyt, labai erzino ger- 
biamąjį Jupą. | 

Naktis praslinko ramiai, ir kitą dieną, vasario 16-ąją, 
nedidelis būrelis, vėl leidosi žygiuoti per mišką; kelionė 
ir toliau buvo sunki, o svarbiausia, keleiviai galėjo eiti 
tiktai pamažu. 


Tą dieną jie nužygiavo vos šešias mylias, — nuolat rei- 
kėdavo sustoti ir darbuotis kirviais. Kaip tikri šeiminin- 
kai, kolonistai gailėjo didelių, gražių medžių, be to, juos 
ir kirsti būtų buvę labai sunku, todėl kapojo tik mažus 
medelius. Žinoma, jie negalėjo važiuoti tiesiai, ir kelias 
darėsi ilgesnis nuo daugybės vingių bei posūkių. 

“ Herbertas tą dieną miške aptiko naujų medžių rūšių, 
iki šiol saloje dar nematytų. Tai buvo. medžio pavidalo 
paparčiai, kurių plunksniški lapai leidosi iki žemės kaip 
fontano čiurkšlės baseine, it saldžiavaisiai pupmedžiai, 
apkibę ilgomis ir labai gardžiomis, saldžiomis ankštimis, 
kurias godžiai ėdė onagrai. Keleiviai čia vėl užėjo gru- 
pėmis augančių didingų agatmedžių; jų kamienai, pa- 
našūs į kolonas, siekė du šimtus pėdų aukščio ir viršuje 
baigėsi tamsiais žalumos kūgiais. Šie medžiai, karališki 
Naujosios Zelandijos miškų milžinai, sa tiek pat garsūs, 
kaip ir Libano kedrai. 


Gyvūnijos atstovai čia buvo tie patys, jau ne kartą 
mūsų medžiotojų saloje matyti. Tiesa, vienąsyk jie iš 
tolo pastebėjo porą didžiulių paukščių, daugiausia gy- 

venančių Australijoje,— tai emoš, viena kazuarų rūšiš. 
Jos turi penketą pėdų aukščio, apaugusios rudomis plunks- 
nomis ir priklauso ilgakojų būriui. Topas kiek įkabinda- 
mas pasileido jas vytis, bet emos lengvai nuo jo paspru- 
ko, nes jos bėga labai greitai. 

Su plėšikais keleiviai kol kas nesusidūrė, bet miške 
vėl užtiko jų pėdsakus. Prie užgesusio ugniakuro,— jis 
buvo užgesęs, matyt, dar neseniai, — jie pastebėjo daug 
pėdų. Tas pėdas apžiūrėjo labai atidžiai, vienas po kitų, 
išmatavo jų ilgį bei plotį ir nesunkiai nustatė, jog čia 
neseniai praeita penkių žmonių. Šioje vietoje jie tikriau- 
siai buvo sustoję poilsio. Bet kolonistai, kad ir kaip 
kruopščiai tyrinėdami, negalėjo rasti šešto žmogaus pė- 
dų,— vadinasi, Airtono su piratais nebuvo. 

— Airtono su jais nebuvo! — pasakė Herbertas. 

— Nebuvo,— patvirtino Penkrofas.— O jeigu Airtono 
su jais nebuvo, tie bjaurybės bus jį nužudę. Bet klausy- 
kit, tie niekšai, matyt, neturi savo lindynės, kur būtų 
galima juos apsiausti kaip tigrus. 

— Taip, lindynės jie neturi, — pritarė Žžurnalistas.— 
Tikriausiai klaidžioja po mišką, kur pakliūva. Taip jiems 
naudingiau. Laukia to momento, kada galės tapti salos 
šeimininkais. 

— Salos šeimininkais?! — sušuko jūrininkas.— Salos 
šeimininkais! — pakartojo jis dusliu, prislopintu balsu, ta- 
rytum kieno geležinė ranka būtų sugniaužusi jam gerklę. 
Paskui jau ramiau pridūrė:— O žinote, misteri Smitai, ko- 
kia kulka mano šautuvas užtaisytas? | 

— Ne, Penkrofai, nežinau. 


— Ta pačia kulka, kuri pervėrė Herbertui STUEAĘ Ir 
galite būti tikri, aš pro šalį neprašausiu! 


Bet teisingas atpildas piktadariams negalėjo grąžinti 
gyvybės Airtonui. Apžiūrėję pėdas, atsispaudusias drėg- 
noje žemėje, kolonistai buvo priversti padaryti išvadą, 
kad reikia atsižadėti bet kokios vilties kada nors dar 
pamatyti Airtoną. 


Tą vakarą keleiviai pasistatė stovyklą už keturiolikos 
mylių nuo Granitinių rūmų; Sairas Smitas galvojo, kad 
iki Roplio kyšulio liko ne daugiau kaip penkios mylios. 

Iš tikrųjų kitą dieną jie pasiekė tą kyšulį, taigi miš- 
kas buvo pereitas iš vieno galo į kitą, bet kolonistai nie- 
kur neaptiko jokių Žymių, rodančių, kur pasislėpė piratai 
ir kur yra paslaptingojo globėjo buveinė. 


Dvyliktas skyrius 


Gyvatės pusiasalio tyrinėjimas.— Stovykla prie Krioklio upelio žio- 

čių — Per šešis šimtus žingsnių nuo aptvaro.— Gedeonas Spiletas ir 

Penkrofas eina į žvalgybą.— Žvalgai sugrįžta — Pirmyn! — Atviri var- 
tai.— Šviesa lange.— Mėnesienoje. 


Rytojaus dieną, vasario 18-ąją, kolonistai tyrinėjo 
miškingą pakrantės dalį nuo Roplio kyšulio iki Krioklio 
upelio. Jiems pavyko nuodugniai apžiūrėti visą tą miško 
ruožą, turintį nuo trijų iki keturių mylių pločio, apribotą 
pusiasalio krantų. Didžiuliai plačiašakiai medžiai aiškiai 
rodė, kokia nuostabiai derlinga čia žemė — turbūt der- 
lingiausia visoje saloje. Galėjai pamanyti, kad čia, į vi- 
dutinio klimato juostą, gamta perkėlė dalelę pirmykščių 
tropinių miškų iš Amerikos arba iš Centrinės Afrikos. 
Matyt, šioje dirvoje, kurios viršutinis sluoksnis buvo 
drėgnas ir kuri iš vidaus buvo šildoma vulkaninės ugnies, 
vešli augmenija galėjo rasti šilumos, nebūdingos viduti- 
niam klimatui. Miške vyravo agatmedžiai ir eukaliptai, 
išaugę kaip tikri milžinai. 

Bet kolonistai čia buvo atėję ne didinga augmenija 
grožėtis. Jie jau žinojo, kad šiuo atžvilgiu Linkolno sa- 
la gali varžytis su daugeliu Kanarų salų, kurios iš pra- 
džių buvo pavadintos Laimingosiomis salomis. Deja, da- 
bar Linkolno sala priklausė nebe jiems vieniems, — ją už- 
grobė kiti, į šią žemę įsibrovė piktadariai, ir reikėjo 
juos išnaikinti visus aliai vieną. 

Vakarinėje pakrantėje, nors ir kaip ieškodami, ko- 
lonistai neberado jokių Žymių, kad čia būtų lankęsi pi- 
ratai — nei pėdų, nei įlaužtų medžių šakų, nei užgesusio 
ugniakuro pelenų, nei stovyklos liekanų. 

— Tai manęs nestebina,— kalbėjo draugams Sairas 
Smitas.— Tie niekšai išlipo į krantą netoli Radinio ky- 

šulio ir, perėję Ančių pelkę, leidosi į Tolimųjų Vaka- 
rų miškus. Jie žygiavo tikriausiai tuo pačiu keliu, kaip 
ir mes, išvykę iš Granitinių rūmų, todėl miške ir už- 
tikome jų pėdsakus. Bet, išėję į pajūrį, piratai suprato, 
kad čia jiems nepavyks rasti pakenčiamos prieglaudos, 
ir tuomet vėl pasuko į šiaurę, užėjo mūsų aptvarą... 

— Gal jie vėl ten susikraustė...— tarė Penkrotfas. 

— Nemanau,— atsakė inžinierius — Juk jie turi su- 
prasti, kad mes jų ieškosime toje pusėje. Mūsų aptva- 
ras jiems yra tokia vieta, kur galima gauti maisto, bet 
įsirengti ten stovyklos jie nedrįs. 

— Aš sutinku su Sairu,— pritarė žurnalistas.— Man 
rodos, piratai ieškos sau prieglaudos tarp Franklino kal- 
no atšakų. 

— Na, tai nėra ko daug galvoti, misteri Smitai. Į ap- 
tvarą žengte marš! Reikia su jais baigti: Ko čia mes dar 
gaištame! | 

— Ne, mano mielas; — atsakė inžinierius.— Jūs užmir- 
šote, kad mums labai svarbu išsiaiškinti, ar nėra Toli- 
mųjų Vakarų miškuose kokios nors buveinės. Mūsų eks- 
pedicija turi dvejopą tikslą, Penkrofai. Mes privalome 
nubausti nusikaltėlius ir sumokėti dėkingumo skolą. 

— Teisingai pasakyta, misteri Sairai — sutiko jūrinin- 
kas.— Bet vis dėlto, man rodos, to paslaptingojo džen- 
telmeno mes nesurasime, jeigu jis pats to nepanorės. 

Penkrofas iš esmės išreiškė visų savo draugų nuo- 
monę. Nepažįstamojo buveinė tikriausiai buvo tokia pat 
paslaptinga, kaip ir jis pats. 

Pavakare vežimėlis sustojo prie pat Krioklio upelio 
žiočių. Taisydamiesi gulti, keleiviai kaip paprastai ėmėsi 
visų atsargumo priemonių. Herbertas vėl pasidarė stip- 
rus ir sveikas jaunuolis, koks buvo prieš ligą, jam išėjo 
į naudą grynas oras, vandenyno vėjai ir gaivus miškų 
kvapas. Dabar jam nebebuvo reikalo važiuotam važiuoti, 
ir jis pėsčias eidavo vilkstinės priešakyje. 

Kitą dieną, Vasario 19-ąją, kolonistai paliko jūros pa- 
krantę, kur už upelio žiočių vaizdingai buvo suvirtusios 
keisčiausių formų bazaltinės uolos, ir leidosi kairiuoju 
upelio krantu prieš srovę. Kelias čia daugiausia jau buvo 
praskintas per ankstesnius žygius, keliaujant iš aptvaro 

į vakarinį salos krantą. Dabar kolonistai buvo per šešias 
mylias nuo Franklino kalno. 

Sairas Smitas pasiūlė tokį planą: atidžiai stebint visą 
slėnį, kuriuo ėjo upės vaga, atsargiai prisiartinti prie ap- 
tvaro; jeigu aptvaras užgrobtas — jėga jį atsiimti, o jei- 
gu laisvas — jame įsitvirtinti ir paskui iš jo leistis į ke- 
liones Franklino kalno tyrinėti. 

Visi kolonistai šiam planui pritarė. Juk jie taip no- 
rėjo kuo greičiau vėl tapti šeimininkais savo saloje! 

Taigi keleiviai nužygiavo toliau siauru slėniu, skirian- 
čiu dvi pačias didžiąsias Franklino kalno atšakas. Tan- 
kios giraitės abipus upelio, artėjant prie ugnikalnio, pa- 
mažu retėjo. Vietovė aplinkui buvo kalnuota, išraižyta 
daubų ir tarpeklių, be galo patogi priešui iš pasalų už- 
pulti, todėl čia reikėjo keliauti labai atsargiai. Topas ir 
Jupas buvo pasiųsti į priekį: puldinėdami tai dešinėn, 
tai kairėn į miško tankynes, juodu puikiai ėjo žvalgų 
pareigas, stengdamiesi vienas kitą pralenkti savo vikru- 
mu ir sumanumu. Tačiau niekur nesimatė jokio ženklo, 
kad kas nors neseniai būtų klaidžiojęs kalnų upelio pa- 
krantėmis, kad kur nors netoliese būtų piratai. 

Apie penktą valandą vakaro vežimėlis sustojo už ko- 
kių šešių šimtų žingsnių nuo aptvaro. Pusračiu suaugę 
dideli medžiai čia dengė keleivius savo tankiomis ša- 
komis. 

Reikėjo eiti į žvalgybą ir sužinoti, ar aptvaras ne- 
užimtas. Bet jeigu jame pasislėpę plėšikai, artintis prie 
jo atvirai, kai dar švietė saulė, buvo pavojinga: žvalgai 
galėjo gauti kulką į krūtinę, kaip jau buvo atsitikę Her- 
bertui. Todėl buvo nutarta, kad geriausia yra paLstEa, 
kol sutems. 

Tačiau Gedeonas Spiletas norėjo tučtuojau eiti prie 
aptvaro pasižvalgyti, o drauge su juo buvo bežengiąs 
ir Penkrofas, jau visai nebetekęs kantrybės. 

— Ne, mano bičiuliai — pasakė inžinierius.— Palauki- 
te tamsos. Aš jums neleisiu be reikalo rizikuoti gyvybe. 

— Kaip čia dabar yra, misteri Sairai! ..— nepatenkin- 
tas šūktelėjo jūrininkas, nenorėdamas klausyti. 

— Nusiraminkite, aš jus prašau, Penkrofai! — tarė in- 
žinierius. . 

— Klausau, nusiraminti! — atsakė Penkrofas ir, išlie- 
damas savo pyktį ant piratų, ėmė juos keikti paskutiniais 
žodžiais, kaip moka keikti tik jūrininkai. 

Taigi kolonistai, susibūrė prie vežimėlio, laukė ir ati- 
džiai stebėjo, kas dedasi aplink juos miške. 

Taip praslinko trys valandos. Vėjas nuščiuvo. Po 

aukštais medžiais įsiviešpatavo tyla, tokia gūdi tyla, jog 
„galėjo girdėtis silpniausias garsas: kaip lengvai trakš- 
teli nulaužta plona šakutė, kaip po sėlinančio žmogaus 
kojomis čeža sausi lapai, kaip šliaužiantis priešas šiure- 
na žolę. Bet aplinkui visur buvo ramu. Topas nejudėda- 
mas gulėjo ant žemės, padėjęs galvą ant ištiestų letenų, 
ir nerodė nė mažiausio nerimo. 
Apie aštuntą valandą jau gerokai sutemo, ir buvo ca- 
lima drąsiai leistis į žvalgybą. Gedeonas Spiletas pareiškė 
esąs pasirenges vykti drauge su Penkrofu. Sairas Smitas 
sutiko. Topas ir Jupas turėjo likti su inžinierium, Her- 
bertu ir Nabu: juk šuo galėjo iš netyčių suloti, o Jupas 
riktelėti ir taip sukelti ant kojų priešus. 

— Be reikalo nerizikuokite— pasakė Sairas Smitas 
jūrininkui ir žurnalistui.— Jūs einate ne aptvaro užimti, 
o žvalgybon. Sužinokite, ar ten yra plėšikų, ar nėra. 

— "Nutarta, — atsakė Penkrofas. 

Ir abu žvalgai išėjo. 

Miške po medžiais jau buvo taip tamsu, jog per tris- 
dešimt ar keturiasdešimt pėdų nieko negalėjai įžiūrėti. 
Žurnalistas ir Penkrofas slinko labai atsargiai ir, vos 
išgirde nors. menkiausią. įtartiną šlamesį, sustingdavo 
vietoje. | | 

Juodu ėjo tam. tikru atstumu vienas nuo kito, kad 
būtų sunkiau į juos pataikyti. Mat jie kas akimirką lau- 
kė šūvio. 

Po penkių minučių Gedeonas Spiletas ir Penkrofas jau 
išėjo į pamiškę; priešais buvo aikštelė, o už jos dunk- 
sojo tvora. 

Žvalgai sustojo. Blankioje sambrėškio šviesoje už tris- 
dešimties žingsnių jie išvydo aptvaro vartus, kurie at- 
rodė uždaryti. Reikėjo. pereiti, tuos trisdešimt žingsnių — 
nuo pamiškės iki tvoros. Bet šis plotas, balistikos termi- 
nu tariant, sudarė „pavojingąją zoną“. Iš tikrųjų, kelios 

kulkos ir net paskiras šūvis galėjo vietoje nudėti kiek- 
vieną, kas tik išdrįs pasirodyti toje „pavojingojoje zo- 
noje“. 

Gedeonas Spiletas ir jūrininkas niekad nepabūgdavo 
pavojų, tačiau jie gerai suprato, kad dabar mažiausias 
neatsargumas gali būti pražūtingas ne tik jiems patiems, 
bet ir jų draugams. Jei žvalgus nušaus, ką tuomet darys 
Sairas Smitas, Nabas ir Herbertas? 

Tiesa, Penkrofas, jausdamas arti esant priešus, — juk 
jis galvojo, kad piratai pasislėpę aptvare — labai karš- 
čiavosi ir jau buvo bežengiąs pirmyn, bet žurnalistas stip- 
riai nutvėrė jį už peties. 

— Po kelių minučių bus visiškai tamsu, — sušnibždėjo 
jis Penkrofui į ausį. — Tuomet ir eisime. 

Penkrofas sustojo ir ėmė laukti, tvirtai sugniaužęs 
šautuvo vamzdį, patylom keikdamas plėšikus. 

Netrukus užgeso paskutiniai blankūs atšvaitai. Aikš- 
telę apgaubė tamsa, tarytum atslinkusi iš miško tanky- 
nės. Franklino kalnas stūksojo lyg .milžiniška užtvara, 
dengianti horizontą vakaruose; greit visai sutemo, kaip 
paprastai temsta arti pusiaujo esančiose platumose. Lai- 
kas buvo veikti. 

Žurnalistas ir Penkrofas, stovėdami pamiškėie, visą 
laiką nenuleido akių nuo aptvaro. Atrodė, kad jame nėra 
nė gyvos dvasios. Nors buvo tamsu, tvoros viršus ryš- 
kiai skyrėsi kaip užbrėžta juoda linija, kur nešmėkšojo 
joks įtartinas šešėlis. O jeigu aptvare būtų piratai, jie čia 
tikrai pastatytų sargybinį, kad galėtų apsisaugoti nuo 
visokių nemalonių staigmenų. | 

Gedeonas Spiletas spustelėjo savo draugui ranka, ir 
abu šliaužte nušliaužė aptvaro link, laikydami parengtus 
šautuvus. 

Juodu prisėlino prie vartų: tamsoje niekur nežybte- 
lėjo nė viena šviesos kibirkštėlė. 

Penkrofas pabandė atidaryti vartus, bet pasirodė, kad 
jo paties ir žurnalisto spėta teisingai — vartai buvo už- 
šauti, ir užšauti iš vidaus: jūrininkas apžiūrėjo, kad iš- 
orinės sklendės neužstumtos. Iš to buvo galima spresti, 
jog piratai yra aptvare, matyt, kuo tvirčiausiai užrėmę 
vartus, kad niekas negalėtų įsibrauti į vidų. 

Gedeonas Spiletas ir Penkrofas ėmė klausytis. 

Už tvoros viešpatavo mirties tyla. Turbūt muflonai 
ir ožkos miegojo, jų pašiūrėse buvo ramu. 

Negirdėdami nė menkiausio šlamesio, žurnalistas ir 
Penkrofas jau pradėjo galvoti, ar jiems nevertėtų per- 
lipti per tvorą. Bet tai prieštaravo Sairo Smito nurody- 
mams. Ė i 

Toks žygis galėjo pasisekti, bet galėjo baigtis ir ne- 
sėkmingai. O jei piratai apie ruošiamą puolimą nieko 
dar nenumano, tai dabar galima juos iš netyčių užklupti. 
Argi tokiu atveju verta rizikuoti ir viską sugadinti, ne- 
atsargiai perlipus per tvorą? 

Žurnalistas nenorėjo veikti neapgalvotai. Jam atro- 
dė, kad geriau yra palaukti, kol visi susirinks, ir tuomet 
skverbtis į aptvarą. Šiaip ar taip, buvo aišku, kad prie 
tvoros galima prislinkti nepastebėtiems ir kad jos niekas 
nesaugo. Tai sužinoję, žvalgai nutarė grįžti pas savo drau- 
gus ir su jais apsvarstyti padėtį. 

Penkrofas dabar buvo, matyt, tokios pat nuomonės ir 
neprieštaraudamas nusekė paskui žurnalistą, kai šis pa- 
suko atgal į mišką. 

Po kelių minučių inžinierius jau žinojo žvalgybos re- 
zultatus. 

— Labai gerai, — tarė jis, truputį pagalvojęs.— Aš ma- 
nau, kad aptvare plėšikų nėra. 

— Mes tai tuojau patikrinsime,— atsiliepė Penkro- 
fas.— Reikia tik perlipti per tvorą. 

— Pirmyn, draugai! — šūktelėjo Sairas Smitas. 

— O vežimėlį miške paliksime?— paklausė Nabas. 

— Ne,— atsakė inžinierius.— Čia mūsų gurguolės fur- 
gonas Su municija ir maistu. O prireikus vežimėlis gali 
būti mums ir priedanga. 

— Na, tai keliaujam! — tarė Gedeonas Spiletas. 

Vežimėlis išvažiavo iš miško ir tyliai nuriedėjo ap- 
tvaro link. Visur buvo tokia pat tamsybė, kaip ir tuo 
metu, kai Penkrofas su žurnalistu šliaužė per aikštelę. 
Tanki žolė slopino žingsnius. 

Kolonistai ėjo atstatę šautuvus. Jupui Penkrofas lie- 
pė sekti iš paskos. Nabas laikė Topą už saito, kad jis 
nepultų į priekį. 

Netrukus pasirodė aikštelė. Joje nieko nebuvo. Nė- 
didelis būrelis drąsiai leidosi artyn prie tvoros. Greit 
perėjo „pavojingąją zoną“. Nė vienas šūvis nesudrumstė 
tylos. Vežimėlis sustojo prie aptvaro. Nabas pasiliko 
onagrų saugoti. Inžinierius, žurnalistas, Herbertas ir Penk- 
rofas nuėjo prie vartų pažiūrėti, ar jie iš vidaus neuž- 
remti. 

Viena vartų pusė buvo atvira! 

— Na, o ką jūs sakėte?— paklausė inžinierius, atsi- 
gręžęs į jūrininką ir Gedeoną Spiletą. 

Šie stovėjo kaip pritrenkti. 

— Prisiekiu savo galva,— šūktelėjo Penkrofas,— vaI- 
tai ką tik buvo užšauti! 

Kolonistai stovėjo, nežinodami, ką daryti. Juk tuo 
metu, kai Penkrofas ir žurnalistas buvo atėję prie tvo- 
ros žvalgybon, piratai buvo aptvare. Dėl to negalėjo būti 
jokių abejonių. Kas gi kitas, jei ne patys plėšikai, atidarė 
iš vidaus užšautus vartus? Bet ar jie ir dabar tebėra ap- 
tvare? Ar kas nors iš jų išėjo? 

Visi šie klausimai kiekvienam sukosi galvoje, bet kaip 
rasti į juos atsakymą? 

Tuo momentu Herbertas, žengęs kelis žingsnius per 
kiemą, puolė atgal ir pagriebė už rankos Sairą Smitą. 

— Ką tu pamatei?— paklausė inžinierius. 

— Šviesą. | 

— Namelyjeė 

— Taip. 

Visi penki priėjo prie vartų. Iš tikrųjų, priešais juos 
pro langą spingsėjo blankus žiburėlis. 

Sairas Smitas greit nusprendė, ką daryti. 

— Kaip mums pasisekė! — tarė jis.— Plėšikai turbūt 
sėdi užsidarę namelyje ir nesitiki užpuolimo. Jie mūsų 
rankose! Pirmyn! — 

Kolonistai, laikydami parengtus šautuvus, įsėlino į kie- 
mą. Vežimėlį paliko už tvoros, saugomą Jupo ir Topo, 
kurie dėl atsargumo buvo prie jo pririšti. 

Sairas Smitas, Penkrofas ir Gedeonas Spiletas — iš vie- 
nos pusės, o Herbertas ir Nabas — iš kitos, tyliai slinko 
palei tvorą. Aplinkui buvo tamsu ir tuščia. 

Po kelių akimirkų visi jau buvo prie namelio, prie 
uždarų durų. 

Sairas Smitas rankos mostu liepė draugams nejudėti, 
Oo pats pasižiūrėjo pro silpnai iš vidaus apšviestą langą. 

Jis žvilgsniu permetė visą kambarį — vienintelį kam- 
barį namelyje. 

Ant stalo degė žibintas. Greta stalo stovėjo lova, ku- 
rioje kadaise miegodavo Airtonas. 

Lovoje kažkas gulėjo. 

Staiga Sairas Smitas atšoko nuo lango ir EUEBSBIŲ pra- 
tarė: 

— Airtonas! 

Kolonistai tučtuojau atidarė, tikriau sakant, verste 
išvertė duris ir subėgo į vidų. 

Airtonas, matyt, miegojo. Jo veidas buvo išvargęs ir 
aiškiai rodė, kiek daug ir kaip sunkiai šis žmogus yra 
kentėjęs. Ant riešų ir kulkšnių raudonavo kraujuojančios 
žaizdos. | 

Sairas Smitas pasilenkė prie jo. | 

— Airtonai! — šūktelėjo inžinierius ir pagriebė mie- 
gantįjį už rankų. 

Kokiomis nepaprastomis aplinkybėmis jie taip neti- 
kėtai susitiko! 

Airtonas pramerkė akis ir pasižiūrėjo į Sairą Smitą, 
paskui apžvelgė visus kitus. 

— Jūs?— sušuko jis.— Nejau jūs? 

— Airtonai! Airtonai! „— kartojo Sairas Smitas. 

— Kur aš? 

— Mūsų aptvare. 

— Vienas? 

— Taip. 

— Bet jie tuoj ateis! — suriko Airtonas.— Ginkitės! 
Ginkitės! | 

Ir jis nusilpęs vėl krito į i 

— Spiletai, — tarė inžinierius, — mus kiekvienu mo- 
mentu gali užpulti. Įvežkite į kiemą vežimėlį. Žo ge- 
rai užsklęskite vartus ir vėl grįžkite čionai. 

Penkrofas, Nabas ir žurnalistas išsiskubino vykdyti 
inžinieriaus įsakymo. Nebuvo galima gaišti nė minutės. 
Gal vežimėlis jau pateko į piratų rankas. | 

Žurnalistas su dviem draugais akimirksniu perbėgo 
per kiemą ir atsidūrė už tvoros, kur išgirdo dusliai urzZ- 
giant Topą. | 

Inžinierius, valandėlę palikęs Airtona, išėjo iš name- 
lio ir pasirengė šauti. Herbertas atsistojo greta jo. Abu 
įtemptai žiūrėjo į kalnyno keterą, iškilusią aptvaro pa- 
kraštyje. Jeigu plėšikai ten pasislėpę, tai gali vieną po 
kito iššaudyti- visus kolonistus. 

Tuo metu viršum juodos miško uždangos išniro mė- 
nulis, ir pasidarė šviesu kaip dieną. Mėnesiena nutvieskė 
visą aptvarą, jame augančius medžių guotus, per jį te- 
kantį upelį ir plačiai nusidriekusį žaliuojančių pievų ki- 
limą. Toje pusėje, kur stūksojo Franklino kalnas, mėnulio 
spinduliai taip skaidriai nužėrė namelį ir dalį tvoros, jog 
viskas atrodė balta, o priešingoje pusėje, kur driekėsi 
šešėliai, tvora dūlavo lyg juoda siena. 

Netrukus mėnulio apšviestame rate pasirodė kažkas 
didelis ir tamsus, — tai į kiemą įvažiavo vežimėlis. Sairas 
Smitas išgirdo, kaip užsitrenkė vartai ir sužvangėjo 
skląsčiai. 

Bet tą akimirką Topas, nutraukęs pasaitą, įnirtingai 
lodamas, nudūmė tolyn į aptvarą, į dešinę nuo namelio. 
— Atsargiau, draugai! Taikykit! — sušuko Sairas Smi- 
tas. | | 

Kolonistai pakėlė šautuvus ir jau buvo pasiruošę šau- 
ti. Topas be paliovos lojo, o Jupas, prie jo pribėgęs, spie- 
giamai sušvilpė. 

Kolonistai nusekė jiems iš paskos ir priėjo upelį, te- 
kantį po aukštais medžiais. 

Ir ką jie išvydo skaidriai mėnulio nušviestoje pakran- 
tėje! 

Ant žolės gulėjo penki lavonai. 

Tai buvo tie patys piratai, kurie prieš keturis mėne- 
sius išsikėlė į Linkolno salą! 


Tryliktas skyrius 


Airtono pasakojimas.— Buvusių jo bendrininkų planai.— Aptvaro už- 

ėmimas.— Linkolno salos teisėjas.—,,„Bonadventūras.' — Ieškojimas aplink 

Franklino kalną.— Aukštutiniai slėniai.— Požeminis dundesys.— Penkro- 
fo aisakymas.— Kraterio dugne.— Grįžimas. 


Kas gi atsitiko? Kas nužudė piratus? Gal Airtonas? 
Ne, juk prieš valandėlę jis pats baisiai bijojo, kad jie 
gali sugrįžti! 

O tuo tarpu Airtonas taip kietai įmigo, jog nebuvo 
galima jo pažadinti. Vos ištaręs tuos kelis žodžius, ku- 
rie jau anksčiau minėti, jis vėl griuvo į lovą ir gulėjo 
kaip negyvas. 

Nežinodami nė ką manyti, susijaudinę kolonistai visą 
naktį nesumerkė akių, bet nė vienas nekėlė kojos iš na- 
melio, nesiryžo dar kartą nueiti į tą vietą, kur gulėjo 
piratų lavonai. Tikriausiai ir Airtonas nebūtų galėjęs pa- 
sakyti, kaip juos ištiko mirtis, juk vargšas net nežinojo 
esąs aptvare. Bet gal jis žino, kas įvyko prieš tą baisųjį 
piratų nubaudimą. 

Rytojaus dieną Airtonas atsipeikėjo, ir visi širdingai 
džiaugėsi, po šimto keturių dienų išsiskyrimo vėl maty- 
dami jį gyvą ir beveik sveiką. 

Ir tuomet Airtonas trumpai papasakojo, kas 244 
bent jau tą, ką jis žinojo. 

Lapkričio 10-4ją, sekančią dieną po to, kai Airtonas 
atvažiavo į aptvarą, sutemus per tvorą perlipo piratai 
ir jį sučiupo. Piktadariai Airtoną surišo, užkimšo jam 
burną ir nusitempė prie Franklino kalno, į tamsią olą, 
kur buvo jų slėptuvė. 

Plėšikai jį pasmerkė mirti ir ketino nužudyti ryto- 
jaus dieną. Bet staiga vienas iš piratų jį pažino ir pa- 
vadino tuo vardu, kuriuo jis buvo prisidengęs Austra- 
lijoje. Tie niekšai norėjo nukankinti Airtoną, tačiau jie 
neišdrįso paliesti Beno Džoiso. 

Bet dabar, kai piratai jį pažino, Airtonas turėjo spir- 
tis prieš savo buvusių bendrininkų reikalavimus. Jie nu- 
tarė jį patraukti savo pusėn, tikėdamiesi, kad jis padės 
jiems užimti Granitinius rūmus; jie galvojo kaip nors 

įsibrauti į tą neprieinamą būštą, išžudyti kolonistus ir 
tapti salos šeimininkais. | 

Airtonas. nesileido įkalbamas. Buvęs plėšikas, atgaila- 
vimu išpirkęs kaltę ir pelnęs atleidimą, buvo pasiryžęs 
verčiau mirti, negu išduoti savo draugus. 

Tuomet piratai jį vėl surišo, užkimšo jam bilrmią ir 
taip beveik keturis mėnesius laikė oloje, nenuleisdami 
nuo jo akių. 

Vos išlipę į salą, piratai labai greit užtiko aptvarą 
ir nuo to laiko jame visada apsirūpindavo maistu, bet 
ten gyventi nepanorėjo. Lapkričio 11 dieną dvejetas plė- 
šikų susidūrė su kolonistais ir šovė į Herbertą; vienas 
jų grįžęs gyrėsi savo draugams, kad „nupylęs“ kažką iš 
salos gyventojų; bet kitas piratas nebegrįžo — jį, kaip 
jau žinome, durklu pervėrė Sairas Smitas. 

Nesunku įsivaizduoti, kokį nerimą pajuto ir kaip nu- 
liūdo Airtonas, išgirdęs plėšiko šneką apie Herberto mir- 
tį. Vadinasi, kolonistų beliko tik ketvertas, ir dabar jie 
tikriausiai irgi pakiius į piratų rankas! 

Po šio įvykio, visą tą laiką, kol dėl Herberto žaiZ- 
dos kolonistai buvo priversti tūnoti Airtono namelyje, 
piratai slapstėsi oloje; net nusiaubę Plataus Akiračio 
plynaukštę, jie iš atsargumo sugrįžo į savo lindynę. 

Su Airtonu jie pradėjo elgtis dar blogiau. Ant jo ran- 
kų ir kojų matėsi kruvinos žymės nuo virvių, kuriomis 
jis buvo surištas. Kas akimirką jis laukė mirties ir ne- 
matė jokio išsigelbėjimo. 

Taip tęsėsi iki. vasario vidurio. Plėšikai, laukdami pro- 
gos užpulti kolonistus, retai išlįsdavo iš savo urvo, tik 
keletą kartų buvo išėję medžioti arba į salos vidurį, ar- 
ba į pietinę pakrantę. Airtonas apie savo draugus dau- 
giau nieko nebegirdėjo ir jau buvo praradęs bet SoE 
viltį juos pamatyti. 

Pagaliau visaip kankinamas vargšas Airtonas tiek nu- 
silpo, jog nebeteko jokios nuovokos. Paskutines dvi die- 
nas jis nieko nebematė, nieko nebegirdėjo ir negalėjo 
pasakyti, kas įvyko. 

— Nežinau, misteri Sairai, kaip čia buvo, kad aš gu- 
lėjau surištas oloje ir staiga vėl atsidūriau aptvare. 

— O kaip atsitiko, kad piratai guli negyvi vidury ap- 
tvaro?— paklausė „inžinierius. 

— Negyvi?— suriko Airtonas ir net BLS lovoje, 
noIs buvo labai silpnas. 

Draugai jį prilaikė. Jis norėjo keltis iš lovos, jam pa- 
dėjo atsistoti, ir visi drauge nuėjo prie UpEno: 

Buvo jau visai prašvitę. 

„Ant upelio kranto gulėjo negyvi piratai — tomis pa- 
čiomis pozomis, kokiomis juos tikriausiai užklupo staigi 
mirtis, 

Airtonas buvo sukrėstas. Sairas Smitas ir visi jo drau- 
gai tylėdami žiūrėjo į jį. 

Inžinieriui davus ženklą, Nabas ir PE apžiūrė- 
jo jau sustingusius lavonus. 

„Negyvėlių kūnuose jie nerado jokių A Ir tik 
paskiau Penkrofas, labai atidžiai tyrinėdamas, pastebėjo 
mažas raudonas dėmeles, tarytum užgavimo žymes: vie- 
nam dėmelė buvo kaktoje, kitam — krūtinėje, trečiam — 
ant nugaros, ketvirtam — ant peties. Iš kur tos dėmelės 
atsirado, nebuvo galima išaiškinti. 

— Štai kaip jie nužudyti! — tarė Sairas Smitas. 

— O kokiu ginklu?— stebėjosi žurnalistas. 

— Žaibus svaidančiu ginklu, kurio paslapties mes ne- 
žinome. | 

— Ir kas juos nužūdė?— paklausė Penkrofas. 

— Mūsų salos teisėjas,— atsakė Sairas Smitas, — tasai, 
kuris jus čia atnešė, Airtonai; tasai, Kuris mus tiek kar- 
tų gelbėjo; tasai, kuris mums daro viską, ko mes patys 
nepajėgiame padaryti, ir, taip darydamas, nuo mūsų sle- 
piasi. 

— Reikia jo ieškoti! — šūktelėjo Penkroias. 

— Taip, mes jo ieškosime, — atsiliepė Sairas Smitas.— 
Bet kur slepiasi tas galiūnas, padaręs mums tiek stebuk- 
lų, mes surasime tik tuomet, kai jis pats teiksis mus pa- 
kviesti. 

Paslaptingojo geradario globa, niekais Paveičiani vi- 
sas jų pačių pastangas, Sairą Smitą erzino ir kartu didžiai 
jaudino. Kiekvienas globėjo įsikišimas rodė tam tikrą 
paties Sairo Smito bejėgiškumą, o išdidiems žmonėms 
tai pajusti gana skaudu. Jei kilni pagalba teikiama slap- 

tai, vengiant priimti bet kokį dėkingumą iš tų, kuriems 
daroma gera, čia yia ir dalis puikybės, o tai, Sairo Smito 
nuomone, mažino geradarybės vertę. 

— Mes jo ieškosime, — pakartojo inžinierius, — ir duok 
dieve, kad mums pavyktų tam išdidžiam globėjui kada 
nors įrodyti, jog mūsų negalima pavadinti nedėkingais 
žmonėmis! Viską aš atiduočiau, kad galėčiau jam atmo- 
kėti geru už gera ir padaryti kokią svarbią paslaugą, 
nors ir savo gyvybę paaukodamas! 

Nuo tos dienos nepažįstamojo ieškojimas buvo vie- 
nintelis Linkolno salos gyventojų rūpestis. Jie troško įspė- 
ti paslaptį, sužinoti, kas yra tas žmogus, turintis tikrai 
nesuprantamą, kažkokią antgamtinę galią. 

Kolonistai skubiai sugrįžo į namelį, o čia jų globo- 
jamas Airtonas greit atgavo dvasines ir fizines jėgas. 

Nabas ir Penkrofas nunešė piratų lavonus į mišką, 
toliau nuo aptvaro, ir giliai užkasė žemėn. | 

Paskui draugai Airtonui papasakojo, kas įvyko per 
tą laiką, kai jis buvo nelaisvėje. Airtonas sužinojo, kaip 
buvo sužeistas Herbertas ir kiek visokių nelaimių patyrė 
kolonistai. Jie pasakė, kad jau nebeturėję vilties su juo 
pasimatyti, baisiai bijodami, jog beširdžiai plėšikai EB 
jį žvėriškai nužudę. 

— O dabar,— baigdamas tarė Sairas Smitas,— mums 
belieka atlikti savo pareigą. Pusė mūsų uždavinio įvyk- 
dyta. Bet jeigu dabar mums nebėra ko bijoti piratų ir 
mes vėl tapome salos šeimininkais, tai čia ne mūsų pa- 
čių nuopelnas. 

— Na ką gi, —atsakė Gedeonas Spiletas,— apieškosi- 
me visą tą tarpeklių labirintą tarp Franklino kalno atša- 
kų. Apžiūrėsime kiekvieną olą, kiekvieną įdubimą! Ak, 
manau, dar nė vienam žurnalistui niekad neteko spėti 
tokios įdomios paslapties! 

— Ir mes negrįšime į Granitinius rūmus, kol nesura- 
sime savo geradario,— tarė Herbertas. 

— Taip, — patvirtino inžinierius.— Mes padarysime vi- 
sa, ką tik žmogus gali padaryti... Bet dar kartą sakau, 
kad jį surasti mums pavyks tik tada, jeigu JB pats to 
panorės! 

— Tai pasilikime aptvare,— pasiūlė Penkrofas. 

— Pasilikime,— sutiko Sairas Smitas.— Maisto čia yra 
daug, be to, dabar mes esame pačiame centre visų tų 
vietų, kurias turėsime apieškoti. Ir iš čia, jei bus reikalas, 
galima vežimėliu greit nuvažiuoti į Granitinius rūmus. 

— Teisingai — tarė jūrininkas.— Tik aš dar noriu pa- 
sakyti vieną dalyką. 

= Kokį? 

— Jau artėja vasara, ir nereikia užmiršti, kad mūsų 
laukia kelionė. 

— Kokia kelionė? Kur?— paklausė Gedeonas Spiletas. 

— Į Taboro salą,— atsakė Penkrofas.— Juk reikia ten 
palikti raštelį, o jame nurodyti mūsų salos koordinates 
ir pranešti, kur dabar yra Airtonas, jei kartais škotų 
jachta atplauktų jo paimti. Kas žino, EE mes jau pavė- 
lavome. 

— Palaukite, Penkrofai,— tarė Airtonas.— O kuo jūs 
galvojate keliauti į Taboro salą? 

— Mūsų laivu! 

— Jūsų laivu?— šūktelėjo Airtonas.— Jo nebėra. 

— Kaip, laivo nebėra?! — suriko Penkrofas pašokda- 
mas. | | 
— Nebėra, Penkrofai,— tarė Airtonas.— Prieš savaitę 
piratai jį mažoje įlankėlėje surado, išplaukė į jūrą ir... 

— Ir ką? ..— visas nutirpęs, paklausė Penkrofas. 

— Juk su jais nebebuvo Bobo Harvėjaus, o jie patys 
nemokėjo valdyti laivo... Na, jie ir užplaukė ant rifų. 
Jūsų laivas sudužo. | 

— Ak, niekšai! Ak, plėšikai! Prakeikti galvažudžiai! — 
suriko jūrininkas. 

— Penkrofai,— tarė Herbertas, paėmęs jį už rankos, — 
mes pasistatysime kitą laivą, dar geresnį ir didesnį. Juk 
dabar turime visas geležines dalis, visą takelažą ir bures 
iš piratų brigo! 

— O ar žinote, kiek reikia laiko, norint pastatyti ko- 
kių trisdešimties ar keturiasdešimties tonų talpos laivą?— 
liūdnai pasakė Penkrofas— Mažiausiai bent penkių mė- 
nesių, o gal net pusės metų. 

— Kiek laiko reikės, tiek ir dirbsime, bet laivą pa- 
statysime,— atsakė žurnalistas.— O į Taboro salą šiemet 
nevyksime, | 

— Na ką gi padarysi, Penkrofai — guodė. jį inžinie- 
rius.— Atsitiko nelaimė, reikia iškentėti. Tikėsimės, kad 
nieko blogo nebus, jei kelionę į Taboro salą atidėsime. 

— Ak, „Bonadventūras“! Vargšas mano „Bonadventū- 
ras!" — sušuko Penkrofas, baisiai susijaudinęs, kad sudužo 
jų laivas, kuriuo jis taip didžiavosi. 

Laivo žuvimas kolonistams iš tikrųjų buvo didelis 
nuostolis, ir jie tvirtai pasiryžo kuo greičiau tą žalą ati- 
taisyti. Bet dabar vienintelis jų rūpestis buvo ištirti saloje 
visus slaptus užkampius. 

Ieškojimas prasidėjo tą pačią dieną, vasario 19-ąją, 
ir truko ištisą savaitę. Franklino kalno papėdėje, tarp 
gausiai išsišakojusių kalnyno gūbrių, kaip painus labi- 
rintas keisčiausiai vingiavo slėniai ir daubos. Matyt, ieš- 
koti reikėjo tuose siauruose tarpekliuose, gal net kalno 
gelmėse. Tokiam žmogui, kuris nori likti niekam neži- 
nomas, lengviausia buvo įsirengti slaptą buveinę kaip 
tik šioje salos dalyje. Kalnyno atšakos čia buvo taip chao- 
tiškai susipynusios, jog Sairas Smitas TE jas apžiūri- 
nėti nepaprastai nuosekliai. 

Pirmiausia buvo ištirti visi slėniai pietinėje. ugnikal- 
nio pašlaitėje it prie Krioklio upelio ištakos. Airtonas 
draugams parodė plėšikų slėptuvę — tą olą, kur jis ka- 
mavosi nelaisvėje, kol buvo perneštas į aptvarą. Oloje 
viskas atrodė lygiai taip, kaip ir tuomet, kai čia vargo 
Airtonas. Ir lygiai taip pat tebebuvo sudėti ginklai, pa- 
rakas, šoviniai ir maistas — visa tai, ką plėšikai buvo pa- 
sigrobę ir laikė savo lindynėje atsargai. 

Kolonistai kruopščiai apieškojo prie tos olos visą slė- 
nį, apaugusį puikiais medžiais, daugiausia spygliuočiais; 
paskui, aplenkę pietvakarinės kalnyno atšakos galą, pa- 
suko į siaurą tarpeklį, einantį iki pat pajūrio, kur riog- 
sojo vaizdingai suvirtusios bazaltinės uolos. 

Čia medžių buvo mažiau. Žolė nebeaugo, prasidėjo 
akmenynas. Tarp uolų šokinėjo laukinės ožkos ir muf- 
lonai. O toliau tęsėsi visiškai dykas kraštas. Jau darėsi 
aišku, kad iš daugybės slėnių, išsišakojusių Franklino 
kalno papėdėje, tiktai trys buvo miškingi ir gausūs ga- 
nyklų, kaip, pavyzdžiui, aptvarui parinktas slėnys, va- 
karuose susisiekiantis su Krioklio upelio slėnių, 0 ry- 

tuošė — šu Raudonojo upelio slėniu. Abu tie upokšniai 
tekėjo kažkur iš kalnų, o žemiau, suėme iš kelių intakų 
vandenį, virto nemažomis upėmis, kurios drėkino pieti- 
nę salos dalį. O Gailestingumo upę daugiausia pildė gau- 
sios versmės, srūvančios Žakamaro miško tankmėse; ne- 
suskaitomi podirvio vandenų srautai, trykštantys tokio- 
mis pat versmėmis, drėkino Gyvatės pusiasalį. 

Vienas iš minėtų slėnių, kur nestigo gėlo vandens, 
puikiausiai tiko prisiglausti kokiam nors atsiskyrėliui— 
jis čia galėjo rasti visa, ko tik reikia pragyvenimui, Ko- 
lonistai rūpestingai apieškojo visus tris slėnius, bet nie- 
kur neužtiko jokių žmogaus pėdsakų. 

Tai kurgi paslaptingasis globėjas susirado sau prie- 
globstį? Gal šiauriniame šlaite, niūriuose tarpekliuose, 
tarp nugriuvusių uolų, dykuose kalno plyšiuose, tarp su- 
stingusių lavos srautų? 

Šiaurės pusėje prie Franklino kalno buvo tiktai du 
platūs ir negilūs slėniai; juose niekas neaugo, visur bu- 
vo privirtę akmenų, lyg margi rėžiai driekėsi ilgos mo- 
renų juostos ir sustingę lavos srautai, tarp kurių kyšojo 
vulkaninių uolienų gūbriai ir pabirai buvo pasklidusios 
smulkios obsidiano bei labradoritų skeveldros. Šią salos 
dalį teko ilgai ir sunkiai tyrinėti. Kalno šlaituose čia buvo 
daugybė olų, nors labai nepatogių gyventi, bet visiškai 
slaptų ir beveik neprieinamų. Kolonistai apžiūrėjo net 
tamsius tunelius, atsiradusius dar tuo laikotarpiu, kai iš- 
kilo pati sala. Smalingais deglais pasišviesdami, jie iš- 
vaikščiojo visas tas niūrias galerijas, apieškojo kiekvie- 
ną olą, ištyrė kiekvieną įdubą. Visur — tyla ir tamsa. At- 
rodė, kad šiais senais urvais dar niekuomet joks žmogus 
nebuvo žengęs, dar niekuomet nė vieno akmens čia ne- 
buvo pajudinęs. Viskas tebebuvo lygiai taip, kaip ir žiloje 
senovėje, kai požeminė ugnis išvertė iš jūros dugno tuos 
uolynus ir viršum vandenų iškilo sala. 

Bet nors tie tuneliai kalno gelmėse atrodė visai tušti 
ir juose viešpatavo pragariška tamsa, Sairas Smitas po 
kurio laiko įsitikino, kad čia nėra visiškos tylos viešpa- 
tija. | | 4 

Eidamas viena tokia niūria ola, įsiskverbusia kelis 
šimtus pėdų į kalno vidurį, jis baisiai nustebo, išgirdęs 

iš tolumos sklindant kažkokį dundesį, aidintį po akmeė- 
niniais požemių galerijos skliautais. 

Gedeonas Spiletas, ėjęs drauge su inžinierium, taip 
pat išgirdo tą tolimą griaudėjimą, aiškiai rodantį, kad 
ugnikalnio gelmėse atgijo užgesusi ugnis. Abu ėmė klau- 
sytis,— duslūs dundesiai pasikartojo kelis sykius; ma- 
tyt, giliai žemėje vyko kažkoks geologinis procesas. 

— Vadinasi, ugnikalnis dar ne visai užgesęst— pa- 
klausė žurnalistas. | 

— Galimas daiktas, kad po to, kai mes ištyrėme kra- 
terį — atsakė Sairas Smitas,— žemutiniuose kalno sluoks- 
niuose prasidėjo kažkokie procesai. Kiekviename ugni- 
kalnyje, kuris laikomas užgesusiu, gali vėl įsiliepsnoti 
ugnis. | 

— Bet jeigu Franklino ugnikalnis atgis ir prasidės 
naujas išsiveržimas, argi Linkolno salai negresia pavo- 
jus?— paklausė Gedeonas Spiletas. 

— Nemanau, — atsakė inžinierius.— Juk ugnikalnio 
krateris yra tartum apsauginis vožtuvas; garų bei lavos 
perteklius, kaip ir seniau, išsiverš pro tą įprastinį kanalą. 

— Jeigu tik lava nepradės tekėti kita kryptimi, į der- 
lingąją salos dalį... 

— O kodėl turėtų taip atsitikti, mielas Spiletai?— ta- 
rė Sairas Smitas.— Kodėl lava galėtų nukrypti nuo to ke- 
lio, kuris pačios gamtos jai padarytas? 

— Žinote, ugnikalniai labai ožiuoti — atsakė žurna- 
listas. 

— Įsidėmėkite,— prieštaravo inžinierius,— jog visas 
Franklino kalnas pasviręs taip, kad išsiveržusiai lavai 
patogiausia tekėti į tuos slėnius, kuriuos mes dabar ty- 
rinėjame. Kita kryptimi ji pasuktų tada, jei pakeistų vie- 
tą svorio centras, o taip atsitikti gali tik dėl žemės dre- 
bėjimo. ; 

„— Bet juk tokiais atvejais, kiek žinau, visada reikia 
laukti žemės drebėjimo,— tarė Gedeonas Spiletas. 

— Visada! — patvirtino inžinierius.— Ypač tuomet, kai 
požeminės jėgos atbunda po ilgos ramybės, o ugnikalnio 
krateris yra užsikimšęs. Iš tiesų, brangusis Spiletai, ug- 
nikalnio išsiveržimas gali mums būti didelė nelaimė, ir 
geriau, kad jis niekados nepabustų, kad ramiai sau mie- 

gotų. Bet čia mes bejėgiai ką nors pakeisti, ar ne tiesa? 
O jei kas ir atsitiktų, aš manau, kad mūsų plantacijoms 
ant Plataus Akiračio plynaukštės rimtas pavojus negresia. 
Tarp plynaukštės ir Franklino kalno yra gana gili įdauba, 
ir jei lava kada nors pradės tekėti ežero link, tai iš tos 
įdaubos ji išsilies į kopas ir prie Ryklio įlankos. 

— Betgi mes viršum kalno dar nematėme nė mažiau- 
sio dūmelio, kuris rodytų, jog ugnikalnis gali greit išsi- 
veržti, — pasakė Gedeonas Spiletas. 

— Taip, nematėme,— sutiko Sairas Smitas.— Virš kra- 
terio nėra jokio garų debesėlio, aš tik vakar atidžiai ste- 
bėjau kalno viršūnę. Bet galimas daiktas, kad per ilgus 
amžius kraterį iš apačios kietai užkimšo uolų luitai, vul- 
kaniniai pelenai ir sustingusi lava, taigi apsauginis vož- 
tuvas, apie kurį aš ką tik kalbėjau, yra labai tvirtai už- 
darytas. Tačiau po pirmojo stipraus smūgio visa tai išlėks 
į orą, ir būkite tikras, brangusis Spiletai, kad nei sala, 
kurią galima palyginti su garo katilu, nei ugnikalnis — jo 
pakura — nuo dujų slėgimo nesusprogs. Ir vis dėlto sakau 
dar kartą: geriau, kad išsiveržimo nebūtų. 

— O juk mudu neapsirikome: labai gerai girdėti dus- 
lus dundesys. Ugnikalnio gelmėse kažkas darosil.. | 

— Taip, taip, — atsakė inžinierius, itemptai klausyda- 
masis.— Apsirikti neįmanoma... Čia, be abejo, vyksta 
kažkoks procesas, bet nei jo reikšmės, nei galutinių pa- 
sekmių kol kas dar negalima numatyti. | 

Išėję iš olos, Sairas Smitas ir Gedeonas Spiletas su- 
ieškojo savo draugus ir jiems papasakojo, ką buvo pa- 
tyrę. 

— Ak šitaip! — šūktelėjo Penkrofas.— Ugnikalnis vėl 
susimanė išdaigas krėsti. Tegu tik pabando. Bus kam ir 
jį suvaldyti!... | 

— O kas jį suvaldys?— paklausė Nabas. 

— Mūsų globėjas, Nabai, mūsų gerasis genijus. Jis 
tikrai užkiš kraterį, jei ugnikalnis pamėgins išžioti savo 
gerklę! 

Kaip skaitytojai mato, Penkrofo tikėjimas nauja die- 
vybe, valdančia jų salą, buvo nepalaužiamas, ir reikia 
taip pat pasakyti, kad paslaptingoji jėga, tiek daug kar- 
tų pasireiškusi įvairiausiais atvejais, iš tikrųjų atrodė 

visagalė. Bet šis stebukladaris buvo nesurandamas, ir 
nors kolonistai stengėsi kuo rūpestingiausiai ieškoti, nors 
labai uoliai ir, svarbiausia, be galo atkakliai tyrinėjo sa- 
lą, tačiau slaptosios buveinės vis dar neužtiko. 

Nuo vasario 19 iki 25 dienos buvo apieškota visa 
šiaurinė salos dalis; kolonistai čia išlandžiojo pačius nuo- 
šaliausius užkampius. Pagaliau jie net ėmė stuksenti uo- 
lynų šlaitus, kaip policija stuksena sienas, darydama kra- 
tą įtartinuose namuose. Inžinierius net sudarė labai tiks- 
lų kalno bei jo atšakų žemėlapi, ir kolonistai visur iš- 
vaikščiojo iki pat tolimiausių kampelių. Jie taip pat ištyrė 
viršutinę terasą ir ant jos stūksančią kūgio pavidalo vir- 
šukalnę, buvo pasiekę net sniego kepurę, baltuojančią 
ant kalno keteros, kur gilyn icidosi į piltuvą panaši kra- 
terio kiaurymė. 

Negana to: jie buvo nulipę net į patį kraterį, kuris 
dar nealsavo ugnimi, nors prarajos gilumoje jau aiškiai 
girdėjosi grėsmingas dundesys. Tačiau iš kraterio dar 
visai nerūko dūmai ir nekilo garai, jo sienos nė kiek ne- 
buvo įkaitusios — žodžiu, jokio ženklo, kad greit galėtų 
prasidėti išsiveržimas. Ir niekur — nei kalno viršūnėje, 
nei šlaituose, — ničniekur kolonistai nerado nė menkiausių 
nepažįstamojo pėdsakų. | 

Tuomet jie ėmė ieškoti po visą kopų virtinę. Kruopš- 
čiai apžiūrėjo ir aukštus Ryklio įlankos krantus, užsibai- 
giančius stačia sustingusios lavos siena, ištyrė ją visą 
nuo viršaus iki apačios, nors tokia pakriūte leistis prie 
jūros buvo labai sunku. Ir niekur nė gyvos dvasios! 

Šie žodžiai.teisingai nusako, kaip liūdnai baigėsi bergž- 
di ieškojimai, pareikalavę tiek daug varginančių pastan- 
gų, tiek atkaklumo, ir nėra ko stebėtis, kad tokia nesėk- 
mė Sairui Smitui ir jo draugams sukėlė skaudų nusivy- 
limą. | 

Bet metas jau buvo ir namo grįžti — ieškojimas ne- 
galėjo amžinai testis. Dabar kolonistai turėjo rimtą pa- 
grindą manyti, kad paslaptingojo globėjo buveinė yra 
ne salos paviršiuje, taigi kiekvienam suaudrintoje vaiz- 
duotėje ėmė kilti beprotiškiausi spėliojimai. Ypač fan- 
tazavo Penkrofas ir Nabas; juodu paistė apie kažkokią 

negirdėtą neregėtą būtybę, ir vaizduotė juos nešė į ste- 
buklingą pasakų pasaulį. 

Vasario 25 dieną kolonistai sugrįžo į Granitinius rū- 
mus. Prie strėlės pririšę dvilinką virvę ir užmetę ant 
aikštelės iškyšulio, jie atstatė susisiekimą tarp savo būs- 
to ir pakrantės. 

Po mėnesio, kovo 24 2 jie šventė Linkolno sa- 
loje trečiąsias metines. 


Keturioliktas skyrius 


Praslinko treji metai.— Pokalbis apie naujo laivo statybą.— Sprendi- 
mas.— Kolonija klesti — Laivo stalykla.— Šalčiai Pietų pusrutulyje.— 
Penkrofas susitaiksto.— Baltinių skalbimas.— Franklino kalnas. 


Praslinko treji metai nuo to laiko, kai belaisviai pa- 
bėgo iš. Ričmondo. Kiek kartų per tuos trejus metus jie 
kalbėjosi apie savo tėvynę! Jie niekada jos nepamirš- 
davo! | | 

Kolonistai neabejojo, kad-pilietinis karas bus jau pa- 
sibaiges, ir buvo visiškai tikri, jog šiauriečiai tame tei- 
singame žygyje pasiekė pergalę. Bet kaip vyko tas bai- 
susis karas? Ar daug buvo pralieta kraujo? Kas iš drau- 
gų ir pažįstamų žuvo mūšiuose? Štai apie ką dažnai 
šnekučiuodavo kolonistai, nežinodami, ar greit ateis ta 
diena, kada jie vėl išvys gimtąjį kraštą. Jie taip troško 
sugrįžti į tėvynę nors kelioms dienoms, vėl užmegzti ryšį 
su civilizuotu pasauliu, o po to, prasidėjus nuolatiniam 
susisiekimui tarp gimtosios jų šalies ir Linkolno salos, 
jie buvo pasiryžę ilgus metus praleisti savo įsteigtoje 
kolonijoje, kuri tuomet priklausytų nuo metropolijos, ir 
kas žino, gal tai būtų jų gyvenime patys gražiausi, pa- 
tys laimingiausi metai? Argi visa tai buvo neįvykdoma 
svajonė? 

Bet jų svajonė galėjo išsipildyti tik dviem atvejais: 
arba tuomet, jei prie Linkolno salos pasirodys koks nors 
laivas, arba tuomet, jei jie patys pasistatys gana didelį 
„laivą, kuriuo galėtų nuplaukti iki artimiausios žemės. 

— O gal,— kalbėjo Penkrofas,— mūsų gerasis genijus 
suteiks mums galimybę grįžti į tėvynę! 

Iš tiesų, jeigu Penkrofui ir Nabui kas nors būtų pa- 
sakęs, jog Ryklio įlankoje arba Baliono uoste jų laukia 
trijų šimtų tonų talpos laivas, jie nė kiek nebūtų nuste- 
bę, nė akimi nebūtų mirktelėję, manydami, kad tai vi- 
siškai natūralu, nes iš nepažistamojo jie ESI6E bet ko- 
kių stebuklų. 

Tačiau Sairas Smitas, būdamas ne toks patiklus žmo- 
gus, patarė jiems grįžti į realią tikrovę ir patiems imtis 
laivo statybos. Tai buvo iš tikrųjų neatidėliotinas už- 
davinys, nes. reikėjo kuo greičiau. nugabenti į Taboro 
salą raštelį — nurodyti, kur dabar gyvena Airtonas. 

„Bonadventūro“ nebebuvo, o naujo laivo statybai rei- 
kėjo mažiausiai bent pusės metų. Tuo tarpu artinosi žie- 
ma. Žodžiu, iki ateinančio pavasario apie kelionę nebuvo 
ko nė galvoti. 

— Ką gi, mes turėsime užtektinai laiko ir, kol at- 
šils oras, spėsime tinkamai pasiruošti — pasakė inžinie- 
rius Penkrofui, kalbėdamas šia tema.— Aš manau, mie- 
lasis, jeigų mums reikia iš naujo statyti laivą, tai geriau- 
sia jį daryti didesnį. Dar nežinia, ar atplauks škotų jach- 
ta į Taboro salą. Galimas daiktas, ji ten buvo jau prieš 
keletą mėnesių, gal škotai ilgai ieškojo Airtono, bet sa- 
loje jo neberado ir iškeliavo atgal. Ne, mums reikia pa- 
sistatyti tokį laivą, kad prireikus galėtume juo nuplaukti 
iki Polinezijos salų arba iki Naujosios Zelandijos. Kaip 
jūs manote? 

— Aš manau, misteri Sairai, — atsakė jūrininkas, — aš 
manau, kad jūs viską sugebėsite padaryti, jums ir dide- 
lis laivas išeis ne blogiau kaip mažas. Miško medžiagos 
ir įrankių turime pakankamai. Vadinasi, viskas priklauso 
nuo laiko. 

— O per kelis mėnesius galima pastatyti dviejų šim- 
tų penkiasdešimties ar trijų šimtų tonų talpos laivą?— pa- 
klausė Sairas Smitas. 

— Tam reikės mažiausiai septynių ar aštuonių mė- 
nesių,.— atsakė Penkrofas.— Be to, neužmirškite, kad ar- 
tėja žiema, o per didelius šalčius sunku medį apdoroti. 
Taigi dar kelios savaitės tikriausiai susigaiš, ir duok die- 

ve, kad mumš pavyktų nuleisti laivą į vandenį lapkričio 
mėnesį. | 

— Na ir puiku! — tarė Sairas Smitas.— Tai. patogiau- 
sias laikas keliauti į Taboro salą arba net dar toliau. 

„ — Teisybė, misteri Sairai, — atsakė jūrininkas.— Da- 

rykite brėžinius. Darbininkai pasiruošę. Aš manau, prie 
tokio darbo Airtonas bus mums geras talkininkas. 

Juodu pasišnekėjo su kitais kolonistais, ir inžinieriaus 
planui visi pritarė. — iš tikrųjų, tai buvo puikus suma- 
nymas. Tiesa, pastatyti dviejų ar trijų šimtų tonų talpos 
laivą — nelengvas uždavinys, bet kolonistai pasitikėjo 
savo jėgomis, ir tokį jų pasitikėjimą visiškai pateisino 
jau pasiekti laimėjimai. | 

Taigi Sairas Smitas tuojau pat ėmė daryti apskaičiavi- 
mus ir braižyti laivo brėžinius. Tuo tarpu jo draugai kirto 
ir vežė medžius lenktiems španhautams, visam laivo kar- 
kasui ir jo apkalimui. Tolimųjų Vakarų miškuose buvo 
puikiausių ąžuolų bei guobų, kaip tik labai tinkamų lai- 
vo Statybai. Praplatinę proskyną, kuri buvo iškirsta pas- 
kutinės ekspedicijos metu, kolonistai ten nutiesė tikrą 
kelią ir jį pavadino Tolimųjų Vakarų keliu; rąstus juo 
vežė prie Galerijų, kur buvo numatyta statyti laivą. Tas 
kelias ėjo įvairiausiais zigzagais, vingiuodamas į visas 
puses, kur augo kirtimui parinkti medžiai, ir vis dėlto 
atsiradus keliui didelė Gyvatės pusiasalio dalis pasidarė 
lengviau prieinama. | 

Kolonistai skubėjo medžius kirsti ir tašyti, kadangi 
žalia miško medžiaga laivo statybai netinka, — reikėjo, 
kad ji spėtų išdžiūti. Dailidės išsijuosę dirbo visą balan- 
džio mėnesį, ir per tą laiką neatsitiko jokių nemalonumų, 
tik kartais užeidavo gana smarkios audros, paprastai siau- 
čiančios per ekvinokciją Medkirčiams nemaža padėjo 
Jupas — tai įsikardavo į pačią ąžuolo viršūnę ir pririš- 
davo ten virvę, su kuria nuversdavo pakirstą medį, tai 
ant stiprių savo pečių nešiodavo jau nutašytus kamienus. 

Rąstai buvo sukrauti į didelę, lentomis dengtą sto- 
ginę, pastatytą netoli Galerijų: čia jie rietuvėse turėjo 
gulėti, kol prireiks laivo statybai. 

Balandžio mėnuo pasitaikė gražus, koks Šiaurės pus- 
rutulyje dažnai esti spalis. Kolonistai rūpinosi ne tik lai- 

vo Statyba, bet ir uoliai dirbo žemę, tad netrukus ant 
Plataus Akiračio plynaukštės nebeliko jokios žymės, kad 
ji buvo plėšikų nusiaubta. Dailidės atstatė malūną, o 
vietoj sudeginto paukštyno iškilo naujos pašiūrės. Jos 
buvo pastatytos erdvesnės, mat sparnuotųjų fermos gy- 
ventojų gerokai padaugėjo. Arklidėje dabar stovėjo pen- 
ki onagrai: keturi stiprūs, tvirti ir gerai pravažinėti gy- 
vuliai, tiek kinkomi į vežimėlį, tiek jodinėjami, ir ne- 
seniai atvestas kumeliukas. Atsirado ir naujo invento- 
riaus — Kolonistai įsitaisė plūgą; dabar Žemę arė onagrais, 
ir plūgą jie traukė ne blogiau už jaučius, kuriais ariama 
Jorkšyre arba Kentukyje. Kiekvienas kolonistas nuolat 
imdavosi vienokio ar kitokio darbo, nė vienas nesėdėjo 
rankas sudėjęs. Užtat kokia pavydėtina sveikata galėjo 
pasigirti visi tie uolūs darbininkai, kaip linksmai jie pra- 
leisdavo vakarus Granitiniuose rūmuose, kokius : šviesius 
ateities planus jie kūrė! 

Airtonas dabar, žinoma, jautėsi lygiatėisis visos drau- 
gijos narys ir niekad nebeužsimindavo, kad norėtų gy- 
venti atskirai, aptvare. Tačiau jis buvo susimąstęs, tylus, 
daug su kolonistais dirbdavo, bet retai kartu su jais 
džiaugdavosi. O darbininkas jis buvo labai geras — stip- 
Ius, mMiklus, nagingas ir nuovokus, visi jį mylėjo ir ger- 
bė, ir jis negalėjo to nejausti. 

Nebuvo apleistas ir aptvaras. Kuris nors iš kolonis- 
tų kas antrą dieną važiuodavo ten važiuotas arba jodavo 
raitas, pridėdavo gyvuliams pašaro, pamelždavo ožkas 
ir parveždavo pieną, kurį perduodavo Nabui. Tose ke- 
lionėse būdavo ir medžiojama, todėl dažniausiai į aptvarą 
vykdavo Herbertas ir Gedeonas Spiletas, o juos lydėdavo 
Topas, visada bėgdamas priešakyje. Medžiotojai buvo 
labai sumanūs, ginkluoti puikiais šautuvais, tad Graniti- 
niuose rūmuose niekad nepasibaigdavo žvėriena — kapi- 
varos, agučiai, kengūros, šernai, pekariai; niekad nepa- 
sibaigdavo ir paukštiena — antys, tetervinai, kurtiniai, ža- 
kamarai, perkūno oželiai. Triušiai iš pievutės, austrės iš 
seklumos, kartais koks vėžlys, pilni tinklai lašišų, didžiau- 
siais būriais atplaukiančių į Gailestingumo upę neršti, 
daržovės nuo Plataus Akiračio plynaukštės, laukiniai vai- 
siai iš miško — kokios gausios gamtos dovanos! Vyriau- 

siasis virėjas Nabas vos spėdavo VaSB doroti ir krauti 
į savo sandėlius atsargai. 

Savaime suprantama, kad telegrafo laidas, jungian- 
tis Granitinius rūmus su aptvaru, buvo sutaisytas, ir da- 
bar bet kuris kolonistas, nuvykęs į aptvarą, galėdavo 
lengvai pasiųsti telegramą, jei rasdavo reikalą ten ap- 
sinakvoti. Juk dabar saloje vėl pasidarė ramu, neberei- 
kėjo bijoti bent jau žmonių užpuolimo. 

Ir vis dėlto kolonistai būgštavo, kad nelaimė gali pa- 
sikartoti, jeigu į salą vėl susimanytų išsikelti kokie nors 
pabėgę katorgininkai. Gal Bobo Harvėjaus draugai ir 
bendrininkai, dar kalėję Norfolko saloje, žinojo slaptus 
jo planus ir ruošėsi pasekti jo pavyzdžiu. Taigi kolonistai 
nuolat stebėjo visas pakrantės dalis, kur buvo patogu 
iš laivo išsikelti, ir kasdien pro žiūroną apžvelgdavo pla- 
tų horizonto lanką nuo Sąjungos įlankos iki Vašingtono 
įlankos. Nuvykę į aptvarą, jie taip pat atidžiai išžvalgy- 
davo jūrą vakarų pusėje,— nuo Franklino kalno atšakų 
buvo labai toli matyti. 

Nors akiratyje nė karto nepasirodė nieko įtartino, vis 
dėlto reikėjo visuomet būti budriems. 

Vieną vakarą Sairas Smitas pasiūlė draugams naują 
planą — sustiprinti aptvarą. Jis buvo tos nuomonės, jog 
dėl atsargumo pravartu padaryti aukštesnę tvorą, o iš 
šono pastatyti nelyginant kokį blokhauzą, kad prireikus 
būtų galima ten pasislėpti ir atremti priešo puolimą. Gra- 
nitiniai rūmai, pasak inžinieriaus, buvo beveik visiškai 
nepasšiekiami ir saugūs, bet aptvaras su savo pastatais, 
maisto atsargomis ir pašiūrėse laikomais gyvuliais visuo- 
met galėjo būti užpultas iš kur nors atsidanginusių plė- 
šikų, taigi reikėjo pasirūpinti, kad būtų kuo lengviausia 
nuo jų gintis. 

Šį planą kolonistai dar turėjo gerai apgalvoti, todėl 
visus aptvaro sustiprinimo darbus noromis nenoromis 
atidėjo iki pavasario. - | | 

Gegužės 15 dieną prie Galerijų jau nusitiesė naujo 
laivo kilis, ir netrukus į jo išpjovas beveik statmenai 
buvo įstatytas viename gale achterštevenis, o kitame ga- 
le — forštevenis. Iš tvirto ąžuolo padarytas kilis turėjo 
šimtą dešimt pėdų ilgio, tad vidurinis bimsas galėjo būti 

dvidešimt penkių pėdų ilgio. Bet tiek dailidės ir tespėjo 
padaryti, kol užėjo darganos ir šalčiai. Sekančią savaitę 
jie dar sudėjo užpakalinėje laivo dalyje pirmuosius špan- 
hautus, o paskui teko visus darbus pamesti. 

Mėnesio pabaigoje oras visai subjuro. Pūtė smarkus 
rytys, protarpiais virsdamas tikru uraganu. Sairas Smitas 
būgštavo, kad nenukentėtų laivo statykla. Jis buvo jai 
parinkęs patogiausią vietą, netoli Granitinių rūmų, bet 
per audrą Išsigelbėjimo salelė buvo menka kranto prie- 
danga, vėjo genamos bangos ritosi iki granitinės sienos 
ir dužo jos papėdėje. 

"Laimė, inžinieriaus būgštauta be reikalo. Vėjas daž- 
niausiai pūtė iš pietryčių, o tuomet Granitinius rūmus 
labai gerai dengė Radinio kyšulys. | 

Penkrofas ir Airtonas, uoliausieji naujojo laivo sta- 
tytojai, darbavosi tol, kol tik buvo įmanoma. Juodu ne- 
bijojo nei vėjo, taršančio jiems plaukus, nei lietaus, ku- 
ris juos permerkdavo iki paskutinio siūlelio; jie saky- 
davo, kad plaktukas vis tiek gerai kala, ar oras bjaurus, 
ar gražus. Bet kai po šlapdribos spustelėjo šalčiai ir medis 
sukietėjo kaip geležis, dailidėms pasidarė nepaprastai sun- 
ku dirbti, ir birželio 10 dieną teko laivo statybą nutraukti. 

Sairas Smitas ir jo draugai, žinoma, negalėjo neat- 
kreipti dėmesio, kad Linkolno saloje labai atšiaurios žie- 
mos. Tokie šalčiai būdavo gal tik Naujosios Anglijos 
valstijose, maždaug tiek pat nutolusiose nuo pusiaujo, 
kaip ir Linkolno sala. Šiaurės pusrutulyje, bent jau toje 
dalyje, kurią užima Naujoji Anglija ir šiaurinė Jungti- 
nių Valstijų zona, šis reiškinys aiškinamas tuo, kad prie 
poliarinių sričių yra lėkštas reljefas: nė viena aukštuma 
ten neužkerta kelio šiaurės vėjams. Bet Linkolno salos 
atžvilgiu toks aiškinimas neturėjo jokio pagrindo. 

— Stebėjimais yra nustatyta — pasakė kartą Sairas 
Smitas savo draugams,— kad salose ir jūrų pakrantėse 
šalčiai ne tokie stiprūs, kaip toje pat geografinėje pla- 
tumoje esančiose vidurinėse žemynų srityse. Pavyzdžiui, 
aš ne kartą esu girdėjęs, kad Lombardijoje žiemos žiau- 
resnės negu Škotijoje, ir sakoma, jog tai priklauso nuo 
to, kad jūra žiemą atiduoda tą šilumą, kurią ji gauna iš 

saulės vasarą. O juk salų padėtis šiuo atžvilgiu yra ypa- 
tingai gera, jūros turi jas labiausiai šildyti. 

— Tai kaip čia dabar išeina, misteri Smitai?— paklau- 
sė Herbertas.— Kodėl Linkolno sala tarytum sudaro iš- 
imtį iš bendros taisyklės? 

— Sunku tai paaiškinti — atsakė inžinierius.— Bet aš 
manau, kad tokia klimato ypatybė priklauso nuo to, jog 
mūsų sala yra Pietų pusrutulyje, o čia, kaip tu pats Ži- 
nai, mano vaikuti, žiemos esti šaltesnės, negu Šiaurės pus- 
rutulyje. 

— Taip, tai tiesa,— sutiko Herbertas.— Juk ir plau- 
kiojančių ledų pietinėje Ramiojo vandenyno dalyje pa- 
sitaiko arčiau pusiaujo negu šiaurinėje. 

— Teisingai, — pritarė Penkrofas.— Kai aš plaukiojau 
banginių medžiojimo laivu, esu matęs ledkalnių net pa- 
lei Horno kyšulį. 

— Vadinasi, smarkūs šalčiai, nuo kurių mes kenčia- 
me Linkolno saloje, galimas daiktas, aiškintini tuo, kad 
palyginti netoli jos plaukioja ledkalniai ir net yra susi- 
darę ledų laukai, — tarė Gedeonas Spiletas. 

— Jūsų aiškinimas visai įtikimas, brangusis Spile- 
tai, — atsakė Sairas Smitas.— Labai gali būti, kad dėl le- 
dų artumo čia tokios atšiaurios žiemos. Aš noriu jums 
priminti, dėl kurios grynai fizinės priežasties Pietų pus- 
rutulyje šalčiau negu Šiaurės pusrutulyje. Juk vasarą 
saulė esti arčiau šito pusrutulio, taigi Žiemą ji neišven- 
giamai turi būti toliau. Tuo ir paaiškinamas didelis vi- 
dutinės temperatūros skirtumas žiemą ir vasarą. Atsimin- 
kite, kad Linkolno saloje žiema šalta, užtat vasara labai 
karšta. | 

— O sakykite, misteri Smitai,— suraukęs kaktą, pa- 
klausė Penkrofas,— kodėl gi Pietų pusrutulis taip kvailai 
sutvarkytas? Juk tai neteisinga! 

— Mieliausias Penkrofai,— juokdamasis atsakė inži- 
nierius.— Ar teisinga, ar neteisinga, bet taip jau yra, 
reikia skaitytis su faktu. O tai priklauso štai nuo ko. 
Žemės orbita, kuria Žemė skrieja aplink Saulę, yra ne 
apskritimas, bet elipsė, ir tai atitinka išmintingus me- 
chanikos dėsnius. Todėl Žemė tam tikru momentu pa- 
siekia aielį, kitaip tariant, tolimiausią nuo Saulės tašką, 

o kitu laiki — perihelį, Saulei artimiausią savo orbitos 
tašką. Ir pasirodo, jog kaip tik tuo metu, kai Pietų pus- 
rutulio šalyse stoja žiema, Žemė yra labiausiai nutolusi 
nuo Saulės, vadinasi, tose srityse dėl to gali pasireikš- 
ti labai stiprūs šalčiai. Čia jau nieko nepadarysi, Penk- 
rofai, net ir mokyčiausiems žmonėms niekuomet nepavyks 
kaip nors pakeisti visatos sąrangos. 

— O vis dėlto nuostabu! — atsiliepė Penkrofas, matyt, 
nelabai noromis taikstydamasis su būtinybe.— Keistai su- 
tvarkytas pasaulis! Storos knygos išeitų, jeigu surašytum 
visa, ką žmonės žino. 

— Bet dar storesnes knygas būtų galima parašyti apie 
tai, ko žmonės iki šiol nežino, — tarė Sairas Smitas. 

"Šiaip ar taip, birželio mėnesį prasidėjo kolonistams 
jau įprasta atšiauri žiema, ir dabar jie dažnai visai ne- 
išeidavo iš Granitinių rūmų. 

Toks užsidarymas visiems įgriso, bet gal labiausiai 
bodėjosi Gedeonas Spiletas. | 

— Žinai ką,— pasakė jis kartą Nabui;— aš tau pa- 
rašyčiau pagal visas taisykles notaro patvirtintą dova- 
nojimo raštą ir perleisčiau tau visą turtą, kokį tik aš 
paveldėsiu, jeigu tu, kaip geras vyras, nueitum į tokią 
vietą, kur prenumeruojami laikraščiai bei žurnalai, ir 
užsakytum man nors kokį menką laikraštėlį! .Tikrai, iki 
visiškos laimės man labiausiai trūksta laikraščio. Norisi, 
drauguži, rytais -sužinoti, Kas praeitą dieną atsitiko pa- 
saulyje, už mūsų salos ribų! | | 

Nabas nusijuokė. š 

— Tai koks smalsus, — atsakė jis— O aš bedirbdamas 
viską užmirštu. Juk darbo mes kasdien turime iki kaklo! 

Iš tiesų, tiek Granitiniuose rūmuose, tiek kitur darbo 
buvo pakankamai. 

Linkolno salos kolonistai trejus metus nenuilstamai 
dirbo, ir jų triūso dėka kolonija paskutiniais metais tie- 
siog klestėte suklestėjo. Iš paskendusio brigo jie taip pat 
gavo daug naujų gėrybių. Buvo nuimtas visas takelažas, 
kuris -galėjo būti panaudotas naujai statomam laivui, o 
Granitinių rūmų sandėliai buvo užversti visokiais rakan- 
dais, įrankiais, prietaisais, ginklais, šaudmenimis ir dra- 
bužiais. Kolonistams jau nebereikėjo velti šiurkštaus mi- 

lo. Pirmąją žiemą jie kentė šaltį, o dabar jų nė kiek ne- 
baugino net baisiausi speigai. Baltinių jie taip pat turėjo 
daug ir juos laikė labai tvarkingai. Iš jūros druskos, ku- 
rioje yra natrio chlorido, Sairas Smitas lengvai gaudavo 
natrio ir chloro. Iš natrio paskui buvo gaminama soda, 
o iš chloro — chloro kalkės; ir viena, ir kita kolonistai 
naudojo ūkio reikalams, pavyzdžiui, baltiniams skalbti. 
Tiesa, iš pagrindų viską skalbdavo tik keturis kartus per 
metus, kaip senais laikais būdavo daroma šeimyniniuose 
namuose, ir reikia pridurti, kad Penkrofas ir Gedeonas 
Spiletas, svajojęs apie malonumą kasdien skaityti laik- 
raštį, pasirodė esą puikiausi skalbėjai. 

Taip praslinko žiemos mėnesiai: birželis, liepa ir rug- 

pjūtis. Spigino šalčiai — vidutinė temperatūra neprašoko 
8 laipsnių pagal Farenheitą (—13,33 “C). Vadinasi, žiema 
pasitaikė šaltesnė negu praeitais metais. Užtat kaip karš- 
tai buvo kūrenami Granitinių rūmų židiniai! Juose visą 
laiką liepsnojo ugnis, ir suodžiai ilgais dryžiais išmargino 
sienas. Malkų kolonistai negailėjo — miškas buvo visai 
pašonėje. Kurui buvo naudojami ir atliekami rąstai, pa- 
ruošti laivo statybai — taip kolonistai taupė akmens ang- 
lį, kurios buvo sunku iš kasyklos parsigabenti. 
„ Ir žmonės, ir naminiai gyvuliai jautėsi puikiai. Tie- 
sa, dėdulė Jupas nelabai pakentė šaltį — tai buvo bene 
vienintelė jo yda. Teko jam pasiūti šiltą vatinį chalatą. 
Bet koks įstabus jis buvo tarnas — mitrus, stropus, iš- 
tvermingas, nesmalsus, neplepus; visai pelnytai jis ga- 
lėjo būti pavyzdžiu visiems savo dvikojams bendrams 
Senajame ir Naujajame Pasaulyje. 

— O ko čia stebėtis?— kalbėjo Penkrofas— Juk jis 
turi keturias rankas, tad jam ir reikalavimai didesni, — 
turi stengtis! 

Ir jau kaip uoliai stengėsi protingas keturrankis gy- 
vulys! | 

Per septynis mėnesius, praslinkusius nuo to laiko, kai 
kolonistai aplink Franklino kalną ieškojo paslaptingojo 
globėjo, ir visą rugsėjo mėnesį, kai vėl užėjo šiltos die- 
nos, gerasis salos genijus nė karto nepasireiškė ir ne- 
teikė jokios pagalbos. Tiesą sakant, ji ir nebuvo reika- 

linga,— per tą laiką neatsitiko nė vienos nelaimės, ko- 
lonistai nepatyrė jokių negandų. 

Sairas Smitas net pastebėjo, kad tuo laiku visai nu- 
trūko paslaptingasis ryšys, kadaise tarytum užsimezgęs 
per akmeninį kalnagūbrį tarp Granitinių rūmų gyven- 
tojų ir nepažįstamojo, kurį Topas, rodos, uoste suuos- 
davo. O dabar šuo liovėsi urzgęs, be to, ir Jupas apsi- 
ramino. Abudu bičiuliai (Topas ir beždžionė buvo labai 
susidraugavę) jau nebezujo aplink uždengtą šulinį, ne- 
bevampsėjo ir nebeinkštė su kažkokiu ypatingu nerimu, 
kuris tuojau patraukdavo inžinieriaus dėmesį. Bet argi 
Sairas Smitas galėjo tikrai pasakyti, kad su ta mįsle baig- 
tas reikalas ir kad nebėra ko stengtis ją įminti? Argi jis 
galėjo tvirtinti, jog niekuomet nebeiškils tokių aplinky- 
bių, kai paslaptingasis geradarys-bus priverstas vėl pa- 
sireikšti? Kas žino, ką jiems žada ateitis? 

Žiema pasibaigė. Bet kaip tik pirmosiomis pavasario 
dienomis atsitiko vienas įvykis, galėjęs turėti labai svar- 
bių pasekmių. 

Rugsėjo 7 dieną Sairas Smitas, pažvelgęs į Franklino 
kalno viršūnę, pastebėjo viršum užgesusio ugnikalnio 
kraterio raitantis ore dūmų srovelę ir baltų garų debesėlį. 


Penkioliktas skyrius 


Ugnikalnio pabudimas.— Vasara.— Vėl prie siatybos— Spalio 15 die- 

nos vūkaras.— Telegrama.— Prašymas.— Atsakymas.— Greičiau į aptva- 

rą! — Raštelis. — Antras laidas.— Bazaltinės uolos.— Per potvynį — Per 
i atoslūgį.— Ola.— Akinama šviesa. 


Išgirdę iš inžinieriaus baisią žinią, kolonistai metė 
darbą ir tylėdami sužiuro į Franklino kalną. 

Taip, ugnikalnis pabudo iš miego; dujos ir garai, pa- 
kilę iš jo gelmių, prasiveržė pro kietų uolienų sluoksnį, 
susikaupusį kraterio dugne. Bet ar sukels požeminė ūg- 
nis stiprų išsiveržimą? Nei to numatyti, nei užkirsti ne- 
laimei kelio nebuvo įmanoma. 

Bet jeigu net išsiveržimas ir neišvengiamas, dar bu- 
vo viltis, kad nuo jo gali nukentėti. ne visa sala. Iš ug- 

nikalnio tekančios ištirpusios uolienos ne visuomet ne- 
ša pražūtį. Saloje jau seniau buvo taip atsitikę, — tai rodė 
sustingusios lavos srautai, išvagoję šiaurinius kalno šlai- 
tus. Be to, pati kraterio forma ir.gilus plyšys, skrodžiantis 
viršutinį jo kraštą, turėjo išsiveržusią lavą nukreipti į 
kitą pusę nuo vešliosios salos zonos. 

Tačiau praeitis nebuvo ateities garantija. Neretai pa- 
sitaiko, kad seni ugnikalnių krateriai būna aklinai už- 
kimšti, bet vietoj jų atsiveria nauji krateriai. Tai paste- 
bėta ir Senajame, ir Naujajame Pasaulyje — Etnos, Popo- 
katepetlio, Orizabos ugnikalniuose, o prieš išsiveržimą 
visko galima tikėtis. Juk kartais užtenka žemės drebė- 
jimo, — šis reiškinys dažnai lydi ugnikalnių išsiveržimus, — 
kad vidinė ugnikalnio sandara pasikeistų ir ištirpusi lava 
pradėtų tekėti kita kryptimi. 

Sairas Smitas visa tai paaiškino draugams ir neper- 
dėdamas pateikė visus argumentus už ir prieš galimą pa- 
vojų. 

Šiaip ar taip, jie čia nieko negalėjo pakeisti. Grani- 
tiniams rūmams, rodos, niekas daugiau negrėsė, tik že- 
mės drebėjimas. Bet aptvaras galėjo būti visiškai sunai- 
kintas, jeigu kartais pietiniame Franklino kalno šlaite at- 
sirastų naujas krateris. 

Nuo tos dienos viršum kalno visą laiką ringavo bal- 
tas garų stulpas, ir net buvo žymu, kaip jis plečiasi Ir 
kyla kaskart vis aukštyn. Tačiau tirštuose garų kamuo- 
liuose dar nė karto nesužibo nė viena liepsnos kibirkš- 
tėlė. Kol kas visi procesai tebevyko apatinėje centrinio 
židinio dalyje. 

Vos atšilus orui, kolonistai, nieko nepaisydami, vėl 
kibo į darbą. Jie skubėjo kuo greičiau statyti laivą. Sai- 
ras Smitas, pasinaudojęs į jūrą krintančio krioklio varo- 
mąja jėga, įrengė vandens lentpjūvę, ir dabar kolonis- 
tai daug greičiau, negu rankiniu būdu, pjovė rąstus į 
lentas ir sijas. Visas tas mechanizmas buvo toks papras- 
tas, kaip ir kaimo lentpjūvės Norvegijoje. Juk čia rei- 
kėjo tiktai išgauti judesius dviem plokštumom: varyti 
rąstą gulsčiai, o pjūklą statmenai, ir daugiau nieko; Sairui 
Smitui pavyko tai padaryti, įrengus ratą, du velenus ir 
tam tikru būdu išdėstytus skridinius. 

They looked in silence at Mount Franklin. 


Rugsėjo pabaigoje ant paramsčių jau stovėjo beveik 
užbaigti laivo griaučiai; visi španhautai buvo laikinai 
pritvirtinti, ir jau išryškėjo būsimojo laivo forma. Ko- 
lonistai nutarė jį įrengti kaip škuną, ir buvo aišku, jog 
toji škuna su siauru priešakiu ir labai plačia užpakaline 
dalimi, be abejo, galės prireikus leistis į gana tolimas 
keliones, tiktai dar nemaža laiko turėjo užtrukti išorinis 
bei vidinis laivo apkalimas ir denio kiojimas. Statytojams 
labai pravertė visos metalinės piratų brigo dalys, kurias 
pavyko išgelbėti, sprogus povandeninei minai. Iš suplė- 
šytų bortinių lentų bei španhautų Penkrofas ir Airtonas 
replėmis ištraukė varžtus ir daugybę varinių vinių. Taigi 
kalviams nebereikėjo tiek daug plušėti, bet dailidės dar- 
bo turėjo iki kaklo. 

Paskui visą savaitę škunos statybą teko nutraukti: 
kolonistai dorojo derlių, pjovė šieną, į svirnus bei san- 
dėlius vežė nuo Plataus Akiračio plynaukštės grūdus ir 
daržoves. Bet vos tiktai baigę šiuos darbus, visi vėl grįžo 
prie laivo statybos ir jau nė akimirkos nebeatsitraukė. 

Vakare statytojai iš nuovargio vos bepastovėdavo ant 
kojų. Nenorėdami be reikalo gaišti, dabar jie ir valgy- 
davo kitu laiku: pietaudavo vidudienį, o vakarieniaudavo 
tik saulei nusileidus, kai jau visiškai sutemdavo. Tuomet 
jie grįždavo į Granitinius rūmus ir kuo greičiausiai eidavo 
gulti. 

Tiesa, kartais užsimegzdavo koks nors įdomus pokal- 
bis, ir kolonistai guldavo kiek vėliau. Jie pasakodavo 
vieni kitiems savo svajones apie ateitį ir mielai svarsty- 
davo, kokių laimingų permainų į jų gyvenimą gali įnešti 
kelionė nauju laivu į artimiausius gyvenamus kraštus. 
Bet visuose jų planuose būtinai prasikišdavo viena min- 
tis — vėl grįžti į Linkolno salą. Iš tikrųjų, argi galima 
palikti koloniją, kurią jie patys įsteigė, kur tiek daug 
jų triūsta, kur patirta tiek sunkių negandų ir pasiekta 
tiek laimėjimų? Reikia tik įvesti susisiekimą su Amerika, 
ir tuomet kolonijos gerovė pradės dar sparčiau kilti. | 

Penkrofas ir Nabas buvo tvirtai pasiryžę išgyventi sa- 
loje iki pat savo amžiaus galo. 

— Herbertai,— kalbėjo jūrininkas,— juk tu niekada 
nepaliksi mūsų salos? | 


516 


— Niekada, Penkrofai, ypač jeigu tu apsispręsi čia 
pasilikti! 

— Aš jau seniai esu taip apsisprendęs, mano mielas; — 
atsakė Penkrofas.— Aš čia tavęs lauksiu. Tu atvyksi su 
Žmona, su vaikučiais. Aš tavo mažulėlius puoselėsiu, ir 
jie užaugs tokie šaunūs vyrai, kad neatsidžiaugsi! 

— Nutarta! — juokdamasis ir raudonuodamas atsilie- 
pė Herbertas. 

— O jūs, misteri Sairai,— baiši svajojo Penkrofas,— 
jūs būsite nuolatinis salos gubernatorius. Ak, beje! Kiek 
žmonių gali išmaitinti mūsų sala? Mano manymu, ne ma- 
žiau kaip dešimt tūkstančių. 

Kartais draugai vakarais ilgai taip šnekėdavosi. Nie- 
kas iš Penkrofo nesišaipydavo, priešingai — jis visus pa- 
viliodavo į svajonių pasaulį, ir galų gale žurnalistas net 
pasišovė įsteigti saloje „Niu Linkoln Herald“ laikraštį. 

Toks jau žmogus sutvertas. Jis trokšta kurti, palikti 
savo pėdsaką žemėje, įdėti visą širdį į kokį nors didelį 
darbą, kuris gyvuotų ilgai, ilgiau už jį patį — kaip tik 
tuo žmogus pranašesnis už visus gyvulius, gyvenančius 
mūsų planetoje. Ir štai kodėl žmogus tapo aukščiausia 
būtybe, štai kas pateisina jo viešpatavimą gyvulių pa- 
sauliui. 

Tiesą sakant, ką gali žinoti, gal ir Topas su Jupu 
turėjo kokių nors svajonių apie ateitį? 

Vien tik Airtonas pats sau galvojo, kokia būtų lai- 
mė, jeigu jis vėl galėtų susitikti su lordu Glenarvanu 
ir visiems pasirodyti kaip naujas žmogus, išpirkęs savo 
kaltę. 

Spalio 15 dienos vakarą malonus pašnekesys užsitę- 
sė kiek ilgiau. Buvo jau devinta valanda. Visi pradėjo 
atvirai žiovauti, seniai buvo metas gulti, ir Penkrofas jau 
žengė prie savo lovos, tik staiga salėje suskambo elekt- 
ros skambutis. 

Visi kolonistai sėdėjo namie — Sairas Smitas, Gedeo- 
nas Spiletas, Herbertas, Airtonas, Nabas ir Penkrofas,— 
aptvare nė vieno jų nebuvo. 

Sairas Smitas pakilo iš savo vietos. Jo draugai klau- 
siamai žvilgčiojo vienas į kitą, manydami, kad jiems taip 
tik pasigirdo. 

— Ką tai reiškia? — sušuko Nabas.— Ar tik ne kipšas 
susimanė skambinti? 

Į šitą pokštą niekas nieko neatsakė. 

— Šiandien panašu į audrą, —tarė Herbertas.— Gel- 
būt turi įtakos ore susitvenkusi elektra. .. 

Jis nebaigė sakyti. Visi tuojau sužiuro į inžinierių, 
bet šis papurtė galvą. 

— Palauksim,— prabilo tuomet Gedeonas Spiletas— 
Jei čia kas nors duoda signalą, tai skambutis, be abejo, 
pasikartos. 

— O kas gi, jūsų manymu, gali duoti REpSMS— šūk- 
telėjo Nabas. 

— Ar tu užmiršai?— tarė Penkrofas. — Nagi tas, ku- 
ris, . 

Je o žodžius nutraukė vėl pasigirdęs skambutis, — plak- 
tukėlis greit ėmė tarškinti į skambučio galvutę. 

Sairas Smitas priėjo prie aparato ir, paleidęs laidu 
srovę, pasiuntė į aptvarą telegramą: 

„Ko pageidaujate?“ 

Po kelių sekundžių aparato rodyklė ėmė slankioti skri- 
tuliūų, kuriame buvo surašyta abėcėlė, ir Gran Bjų rūmų 
gyventojai perskaitė tokį atsakymą: 

„>kubiai ateikite į aptvarą.“ 

— Pagaliau! — šušuko Sairas Smitas. 

Taip, pagaliau jie sužinos paslaptį! Jiems ir nuovar- 
gis praėjo, visi miegai išlakstė— taip rūpėjo kuo grei- 
čiau atsidurti aptvare. Nepratardami nė žodžio, jie be- 
matant susiruošė į kelionę ir po keliolikos akimirkų jau 
buvo vandenyno pakrantėje. Granitiniuose rūmuose liko 
tik Jupas ir Topas. Toje ekspedicijoje buvo E9Me ir be 
jų apsieiti. 


Aplinkui  ešpalavo tamsa. Tą dieną pasirodęs jau- 
nas mėnuo nusileido kartu su saule. Herbertas neapsiri- 
ko pasakęs, kad artėja audra. Juodi debesys apgaubė 
žemę lyg sunki skraistė, pro kurią nebuvo matyti mir- 
gant nė vienos žvaigždelės. Toli horizonte nuolat tvyks- 
čiojo Žaibai. 

Reikėjo manyti, kad po kelių valandų audra prapliups 
viršum salos. Naktis žadėjo būti labai nerami, 

Bet kraupi tamsa kolonistų negalėjo sulaikyti. Kelią 
į aptvarą jie gerai žinojo. Kairiuoju Gailestingumo upės 
krantu pasikėlę į Plataus Akiračio plynaukštę, jie tiltu 
perėjo per Glicerininį upelį ir toliau nužygiavo mišku. 

Keleiviai ėjo sparčiai, be galo jaudindamiesi. Nė vie- 
nas neabejojo, kad dabar pavyks išsiaiškinti paslaptį, ku- 
Tią jie taip ilgai ir bergždžiai stengėsi įspėti. Greit, labai 
greit jie sužinos, kaip vadinasi tas nematomas geradarys, 
tiek daug įtakos turėjęs jų likimui, tas kilnus ir galingas 
nepažįstamasis. Be abejo, jis atidžiai stebėjo jų gyveni- 
mą, žinojo apie įuos viską iki mažiausių smulkmenų, gir- 
dėdavo visas jų kalbas Granitiniuose rūmuose, kitaip jis 
nebūtų galėjęs visuomet taip laiku įsikišti. 

Kiekvienas žingsniavo skubėdamas, paskendęs | savo 
mintyse. Po medžių skliautais buvo tokia tamsybė, jog 
keleiviai negalėjo įžiūrėti net šalikelės. Miške viešpa- 
tavo gūdi tyla. Nuščiuvę glūdėjo paukščiai ir žvėreliai, 
prieš audrą lyg pastirę nuo tvankumos. Nevirpėjo nė 
vienas lapelis. Tamsoje gaudžiai aidėjo kolonistų žings- 
niai, žygiuojant jiems kieta kaip akmuo žeme. 

Visi taip ėjo tylėdami jau ketvirtį valandos, ir tik 
sykį tylą nutraukė viena Penkrofo pastaba ir inžinieriaus 
atsakymas. 

— Reikėjo pasiimti žibintą, — pasakė jūrininkas. 

— Žibintą rasime aptvare,— atsiliepė inžinierius. 

Iš Granitinių rūmų Sairas Smitas ir jo draugai išėjo 
devintą valandą dvylika minučių, o devintą valandą ke- 
turiasdešimt septynios minutės jie jau buvo nuėję tris 
mylias iš penkių, skiriančių Gailestingumo upės žiotis nuo 
aptvaro. 

Didžiuliai balti žaibai raižė viršum salos dangų, ir 
po kiekvieno blykstelėjimo aplinkui aiškiai sumirguliuo- 
davo tamsūs medžių lapai. Skaisti šviesa žlibino akis. Tuo- 
jau pat turėjo prapliupti audra. Padangėje vis dažniau 
grėsmingai švytravo žaibai. Vis arčiau trankėsi PoDEL? 
nas. Oras buvo nepakenčiamai tvankus. 

Keleiviai žygiavo taip sparčiai, tarytum kažkokios ne- 
nugalimos įėgos traukiami. 

Penkiolika minučių vienuoliktos, ryškiai sutviskus 
žaibui, priešais save jie išvydo aptvarą. Vos jiems spė- 
jus įeiti pro vartus, kurtinamai sugriaudė griaustinis. 

Kolonistai vienu akimirksniu perbėgo per kiemą ir 
atsidūrė prie namelio durų. 

Nepažįstamasis tikriausiai buvo namelyje,— juk tele- 
gramą jis, be abejo, iš čia pasiuntė. Tačiau nė viename 
lange nežibėjo šviesa. 

Inžinierius pasibeldė. 

Niekas neatsiliepė. 

Sairas Smitas atidarė duris, ir visi suėjo į tamsutėlį 
kambarį. 

Nabas įskėlė ugnį, kolonistai Lėinstanii uždegė žibin- 
tą ir apšvietė visus kampus. . 

Namelyje —nė gyvos dvasios. Visi daiktai tebesto- 
vėjo savo vietose, kaip buvo palikti. 

— Nejaugi mums viskas tik pasivaideno?— sumurmė- 
jo Sairas Smitas. 

Ne, jie negalėjo apsirikti. Telegramoje aiškiai buvo 
pasakyta: 

„okubiai ateikite į aptvarą.“ 

Kolonistai priėjo prie stalo, ant kurio stovėjo tele- 
grafo aparatas. Čia irgi viskas tebebuvo savo vietoje — 
ir dėžė su baterija, ir imtuvas bei siųstuvas. | 

— Kas čia buvo paskutinis?— paklausė inžinierius. 

— Aš, misteri Sairai,— atsakė Airtonas. 

— Kada? 

— Prieš keturias dienas. 

— Žiūrėkite, raštelis! — šūktelėjo Herbertas, rodyda- 
mas ant stalo baltuojantį popieriaus lapuką. Jame buvo 
angliškai parašyta: | 

„Eikite pagal naująjį laidą.“ 

— Keliaujam! — sušuko Sairas Smitas; jis suprato, kad 
telegrama buvo pasiųsta ne iš aptvaro, bet tikriausiai iš 
slaptosios nepažįstamojo buveinės ir kad koks nors pa- 
pildomas laidas, nuvestas nuo senojo, tiesiogiai jungia 
tą buveinę su Granitiniais rūmais. 

Nabas paėmė degantį žibintą, ir visi išėjo iš aptvaro. 

Audra šėlo kaip padūkusi. Vos blykstelėjus žaibui, 
beveik tuojau pat sudundėdavo griaustinis. Buvo aišku, 

kad netrukus perkūnija ims trankytis viršum Franklino 
kalno, viršum visos salos. Žaibai nuolat nutvieksdavo 
ugnikalnio viršūnę, vainikuotą garų debesėliu. 

Aptvaro kieme, tarp namelio ir tvoros, naujos tele- 
grafo linijos niekur nebuvo nė žymės. Išėjęs pro vaI- 
tus, Sairas Smitas pribėgo prie artimiausio stulpo ir žaibų 
šviesoje pamatė, kad nuo izoliatoriaus iki pat žemės eina 
naujas laidas. 

— Štai kur jis! — tarė inžinierius. 

Laidas buvo nutiestas žeme, bet visas aptrauktas izo- 
liaciniu apvalkalu kaip povandeninis kabelis, dėl to juo 
geriau galėjo tekėti srovė. Iš visko sprendžiant, jis ėjo 
per mišką ir pietines kalno atšakas į vakarinę salos dalį. 

— Eikite pagal kabelį! — pasakė Sairas Smitas. 
jant žaibams, kolonistai sparčiai nužingsniavo pirmyn, 
o kelią jiems rodė telegrafo laidas. 

Viršum jų galvų be paliovos taip kurtinamai tran- 
kėsi griaustinis, jog susikalbėti buvo visiškai neįmano- 
ma. Tiesą sakant, žodžiai niekam nereikalingi, kai tėra 
vienas tikslas — kuo greičiau žygiuoti. 

Sairas Smitas ir jo draugai pirmiausia priėjo kalny- 
no atšaką, skiriančią aptvaro slėnį nuo Krioklio upelio 
slėnio, ir perkopė per tą gūbrį siauriausioje jo dalyje; 
kelią jiems ir toliau rodė kabelis, vienur užkabintas ant 
apatinių medžių šakų, kitur nutiestas žeme. 

Inžinierius spėjo, kad laidas pasibaigs slėnio gilumo- 
je,— ten tikriausiai ir turėjo būti slaptoji REpo- BIOS 
jo buveinė. 

Bet jis apsiriko. Teko šlaitu kopti į piebiakarine kal- 
nyno atšaką, o paskui nusileisti į dyką plynaukštę, ei- 
nančią iki pat keistosios bazaltinių uolų sąvartos. Ret- 
karčiais tai vienas, tai kitas kolonistas pasilenkęs ap- 
čiuopdavo laidą, tikrindamas, ar jų nenukrypta į šalį. 
Tačiau buvo jau aišku, kad laidas eina tiesiai prie jū- 
ros. Matyt, tenai, kur nors gilioje oloje, tarp nežinomų 
uolynų, buvo slaptasis būstas, kurio jie taip ilgai ir ne- 
sėkmingai ieškojo. 

Visas dangus liepsnote liepsnojo. Be atvangos švys- 
čiojo žaibai. Jie nuolat trankė į ugnikalnio viršūnę, pra- 

smegdami tirštų dūmų apsiaustame krateryje. Kartais ro- 
dėsi, jog kalnas svaido liepsnas. 

Vienuoliktą valandą be kelių minučių kolonistai pri- 
ėjo vakarinį salos krantą, kur aukštas kalnagūbris .bai- 
gėsi skardinga pakriūte. Apačioje, už kokių penkių šim- 
tų pėdų, šniokštė bangų mūša. 

Sairas Smitas apskaičiavo, kad nuo aptvaro jie buvo 
nukeliavę apie pusantros mylios. Toliau laidas ėjo že- 
myn tarp uolų, nutįsęs stačiu siauros ir vingiuotos dau- 
bos šlaitu. / 

Kolonistai ėmė leistis į pakalnę, rizikuodami išju- 
dinti menkai tesilaikančias uolas, kurių griūtis galėjo 
juos nublokšti į jūrą. Lipti čia buvo be galo pavojinga, 
bet keleiviai apie tai visiškai negalvojo,— jie nebeturė- 
jo jėgų tvardytis. Paslaptingoji nepažįstamojo buveinė 
juos traukte traukė, kaip ai traukia geležies pju- 
venas. 

Jie beveik nesąmoningai nusileido į daubą, kurios 
šlaitai net vidury dienos būtų atrodę baisūs. Keleiviams 
iš po kojų ritosi akmenys, žaibų šviesoje blykčiodami 
tartum įkaitę meteorai. Sairas Smitas ėjo pirmutinis, o 
Airtonas — paskutinis. Visi čia palengvėlė slinko, žings- 
nis po žingsnio, čia slyste slydo plynu, tarsi nupoliruotu 
akmeniniu pakriaušiuų, 0 paskui atsistoję vėl žygiavo 
toliau. 

Pagaliau laidas, staigiai pasisukęs, nutįso tarp pakran- 
tės uolų, prie juodos.rifų grandinės, į kurią per didelius 
potvynius turbūt sunkiai daužydavosi bangos. Kolonistai 
pasiekė apatines bazaltinės sienos pakopas. Čia lygiagre- 
čiai su jūra ėjo ilgas, siauras gūbrys, pagal jį vingiavo 
telegrafo laidas, ir kolonistai pasuko ta kryptimi. Nenu- 
ėjus jiems nė šimto žingsnių, prasidėjo nuožulni pakal!- 
nė, kuria jie nusileido prie jūros. 

Inžinierius kilstelėjo kabelį ir pamatė, kad jis neria 
po vandeniu. 

Keleiviai lyg pritrenkti sustojo šalia Sairo Smito. 

Visi nejučiomis liūdnai riktelėjo, bėveik nevilties ap- 
imti. Nejaugi reikia pulti į jūrą ir ieškoti kažkokios po- 
vandeninės olos? Tačiau visi buvo taip įdirginti ir susi- 
jaudinę, jog nesvyruodami galėjo net ir tai padaryti. 


522 


Sairas Smitas savo draugus sustabdė. 

- Jis juos privedė prie įdubos uoloje ir pasakė: 

— Čia palauksime. Dabar potvynis. Kai jūra nuo kran- 
to atsitrauks, kelias bus laisvas. 

— Kodėl jūs taip manote?— paklausė Penkrofas. 

— Jeigu pas jį nebūtų kelio, jis nebūtų mūsų pa- 
xvietes. 

Sairas Smitas tai pasakė su tokiu įsitikinimu, jog nė 
vienas nebandė prieštarauti. Be to, ši mintis iš tikrųjų 
atrodė visai logiška. Drąsiai buvo galima. spėti, kad ba- 
zaltinės sienos papėdėje esama povandeninės olos, ku- 
xzios anga tuo tarpu buvo apsemta. 

"Reikėjo laukti keletą valandų. Kolonistai tylėdami 
stovėjo, sulindę į savotišką nišą, bangų išgraužtą ba- 
zaltinėje sienoje. Pradėjo lyti, o netrukus iš juodų de- 
besų, kuriuos be paliovos varstė žaibų zigzagai, prapliu- 
po tikra liūtis. Aidas skardžiai kartojo griaustinio trenks- 
mus, dar labiau sustiprindamas kurtinamą jų dundesį. 

Kolonistai be galo jaudinosi. Kiekvienam galvoje su- 
kosi daugybė keistų minčių. Visi laukė kažko antgam- 
tiško: štai tuojau prieš akis iškils didinga vizija ir pa- 
sirodys milžinas burtininkas, — juk tik pasakiška būtybė 
galėjo turėti tokią paslaptingą galią, kokią jie įsivaiz- 
davo turint nepažįstamąjį. 

Vidunaktį Sairas Smitas, pasiėmęs žibintą, nusileido 
prie pat jūros pažiūrėti, kaip apačioje atrodo uolos. Ato- 
slūgis jau buvo prasidėjęs prieš dvi valandas. 

Inžinierius neapsiriko. Viršum vandens ėmė ryškėti 
didžiulės olos skliautas. Kabelis, pasukęs stačiu kampu, 
pro atvirą angą ėjo gilyn į olą. 

Sairas Smitas sugrįžo pas savo draugus ir ramiai pa- 
sakė: 

— Po valandos bus galima įeiti į olą. 

— Vadinasi, jos iš Ukrųjų, esama?— paklausė Penk- 
Totas. 

— Argi jūs abėjojoiei= užuot atsakęs, savo ruožtu 
paklausė Sairas Smitas. 

— Bet juk oloje vis tiek liks vandens, — tarė Her- 
bertas.— Ką darysime, jei ten bus gilu? 

The echoes of the thunder. 


— Per atoslūgį vanduo iš olos galbūt visiškai ište- 
ka, — atsakė Sairas Smitas, —ir tada mes galėsime eiti 
dugnu, o jeigu vandens ten lieka, mums neabejotinai bus 
suteikta vienokia ar kitokia priemonė persikelti. 

Praslinko dar valanda. Visi per lietų nulipo žemyn 
prie jūros. Per tris valandas vanduo buvo nuslūgęs pen- 
kiolika pėdų. Olos anga pamažu platėjo, skliauto viršus 
jau buvo iškilęs iš jūros bent aštuonias pėdas. Putotos 
bangos ritosi po skliautu, tarytum po tilto arka. 

Inžinierius pasilenkęs pamatė ant vandens supantis 
kažkokį juodą daiktą ir jį prisitraukė. Tai buvo valtis, 
pririšta prie akmens iškyšulio olos viduje. Ji buvo pa- 
daryta iš gerai sukniedytos lakštinės geležies. Valties 
dugne, po suoliukais, gulėjo du irklai. 

— Lipkite! — tarė Sairas Smitas. 

Po akimirkos visi jau buvo valtyje. Nabas ir Airto- 
nas sėdo prie irklų, Penkrofas paėmė į rankas vairą. Sai- 
ras Smitas, pastatęs valties priešakyje žibintą, švietė 
kelią. 

Praplaukus pro žemą olos arką, skliautas staiga pa- 
kilo aukštyn ir išsiplėtė, bet aplinkui viską gaubė to- 
kia tamsybė, jog silpnoje žibinto šviesoje nebuvo įma- 
noma įžiūrėti, ar labai didelė toji ola, ir nors apytikriai 
nustatyti, koks jos plotis, aukštis ir ilgis. Šios povande- 
ninės bazaltinės slėpynės gelmėse viešpatavo didinga tyla. 
Iš lauko čia nesigirdėjo nė menkiausio garso, pro storas 
sienas negalėjo prasiskverbti joks žaibų atspindys. 

Kai kuriose žemės rutulio vietose yra didžiulių pože- 
minių olų,— tai savotiški natūralūs milžiniški rūsiai, at- 
siradę labai senoje geologinėje epochoje ir išlaikę to 
tolimo laikotarpio pėdsakus. Vienos olos esti jūrų ap- 
semtos, kitose tarp požeminių sienų telkšo ištisi ežerai. 
Tokia yra, pavyzdžiui, Fingalo ola Stafo saloje, priklau- 
sančioje Hebridų salynui; tokios yra Morgo olos Bre- 
tanėje, Duarnenės įlankoje, arba Bonifaco- olos Korsiko- 
je, arba Liz-Fiordo ola Norvegijoje ir milžiniška Mamuto 
ola Kentukyje, turinti penkis šimtus pėdų aukščio ir dau- 
giau kaip dvidešimt mylių ilgio. Kadaise gamta daug kur 
žemėje iškasė tokius rūsius, jie iki šiol tebėra išlikę, ir 
žmonės jais žavisi. 

Kolonistai atsidūrė vienoje tokių olų, ir jiems kilo 
klausimas: ar tik ji neina iki pat salos vidurio? Valtis 
plaukė jau ketvirtį valandos, ir inžinierius retkarčiais 
duodavo Penkrofui trumpą įsakymą, kur iela pasukti. 
Staiga jis sukomandavo: 

— Dešiniau! 

Valtis pakeitė kryptį ir ėmė čiuožti pagal dešiniąją 
olos sieną. Inžinieriui dingtelėjo protinga mintis patik- 
Trinti, ar čia tebeina kabelis. | 

Kabelis tęsėsi išilgai sienos, užkabintas ant jos iš- 
kyšulių. 

— Pirmyn! — įsakė inžinierius. 

Du irklai iš karto paniro į juodą vandenį, ir valtis 
ėmė slinkti toliau. 


Yrėsi dar ketvirtį valandos, nuo olos angos nuplau- 
kė turbūt jau kokį pusmylį, ir staiga vėl suskambėjo Sai- 
zo Smito balsas. 

— Stok! — sukomandavo jis. 

Valtis sustojo, ir nustebę keleiviai išvydo skaisčios 
šviesos nužertą didžiulę olą, taip giliai gamtos išraustą 
salos gelmėse. 

Dabar buvo galima apžiūrėti tą slaptą buveinę, apie 
kurią pirmiau niekas nieko nenumanė. 

Šimto pėdų aukštyje buvo parimęs apvalus skliau- 
tas, prilaikomas bazaltinių stulpų, kurie visi atrodė iš- 
kalti pagal vieną matą. Pirmosiomis žemės plutos ior- 
mavimosi epochomis gamta tokių milžiniškų kolonų sta- 
tė ištisus tūkstančius; šioje oloje į jas rėmėsi netaisyk- 
lingų formų arkos ir vingriausios atbrailos. Bazalto luitai, 
surioglinti vienas ant kito, siekė keturiasdešimt ar pen- 
kiasdešimt pėdų aukščio; kolonų papėdę skalavo van- 
duo — visiškai ramus, nors viršum salos siautėjo baisi 
audra. Inžinierius atkreipė savo draugų dėmesį, kaip iš 
nežinomo šviesos šaltinio sklido spinduliai, ryškiai nu- 
tvieksdami kiekvieną bazaltinių prizmių sienelę, įžieb- 
dami tose prizmėse ugnies kibirkštis ir tarytum kiaurai 
varstydami lyg permatomas olos sienas, o mažiausius jų 
iškilumus paversdami žėrinčiais brangakmeniais. Visi tie 
įvairiai blykčiojantys švituliai atsispindėjo vandenyje, 

virpėjo jo paviršiuje, ir atrodė, kad valtis plaukia tarp 
liepsningų srovių. 

Negalėjo būti jokios abejonės, kokia šviesa atsimu- 
ša vandenyje, savo spindulių pluoštais nuskaidrinusi ba- 
zaltinių olos sienų, kolonų ir skliautų kontūrus. Čia buvo, 
žinoma, elektros šviesa, tai rodė ir baltas jos atspalvis. 
Elektra šioje oloje pavadavo saulę, viską užliejusi skais- 
čiais savo spinduliais. | 

Sairui Smitui davus ženklą, irklai vėl paniro į vande- 
nį, aplinkui lyg deimantų lietus ištiško purslai, valtis 
ėmė plaukti į tą vietą, iš kur sklido šviesa, ir netrukus 
jau buvo ne toliau kaip per pusę kabeltovo. 

„Požeminis baseinas čia siekė tris šimtus penkiasdešimt 
pėdų pločio, o už akinamo šviesos šaltinio dunksojo 
didžiulė bazaltinė siena, iš tos pusės užtvėrusi kelią. Ola 
gerokai praplatėjo, ir jūros vandenys čia sudarė nelygi- 
nant ežerą. Bet visur tos olos skliautai ir šoninės sienos, 
ir akmeninė užtvara priešakyje, visos tos bazaltinės priz- 
mės, cilindrai ir kūgiai buvo užlieti tokios ryškios elekt- 
Tos šviesos, tarytum ji būtų sklidusi iš tų uolynų; atro- 
dė, kad visos uolos nušlifuotos lyg brangieji briliantai 
ir kiekviena jų sienelė žėruoja margaspalvėmis ugnimis. 

Vidury ežero ant ramaus, lyg sustingusio vandens 
tisojo kažkoks ilgas verpsto pavidalo daiktas. iš abiejų 
jo galų, tarsi iš baltai įkaitintų krosnių, veržėsi šviesa. 
Tas daiktas, panašus į didžiulį banginių veislės jūrų gy- 
vūną, turėjo apie pustrečio šimto pėdų ilgio ir buvo iš- 
kilęs viršum ežero dešimt ar dvylika pėdų. 

Valtis pamažu artėjo. Sairas Smitas, sėdėjęs jos prie- 
šakyje, atsistojo. Jis įdėmiai žiūrėjo į priekį ir staiga, 
labai susijaudinęs, pagriebė žurnalistą už rankos ir šūk- 
telėjo: 

— Bet juk tai jis! Tiktai jis, ir niekas kitas! Jis!.. 

Ir inžinierius, vėl atsisėdęs ant suoliuko, pašnibždo- 
mis pasakė vardą, kurį išgirdo tik Gedeonas Spiletas. 

Šis vardas žurnalistui, matyt, buvo žinomas, nes pa- 
darė jam didelį įspūdį. Jis dusliu balsu atsakė: 

— Jis? Žmogus, paskelbtas už įstatymo ribų? 

— Jis! — pakartojo Sairas Smitas. 

Inžinieriui paliepus, valtis priplaukė prie to keisto 
plūduriuojančio daikto. Irkluotojai sustojo kairėje prie 
išgaubto jo šono, kur pro storą stiklą veržėsi akinamos 
šviesos pluoštas. 

Sairas Smitas ir jo draugai užlipo ant aikštelės. Čia 
rado atvirą liūką. Visi skubiai nusileido laiptais žemyn. 

Apačioje nuo laiptų ėjo elektros apšviestas korido- 
rius. Jo gale keleiviai išvydo duris. Sairas Smitas jas ati- 
darė. 

Greitai perėję prabangią salę, jie įžengė į biblioteką, 
kur nuo lubų sklido ryški šviesa. 

Kitame bibliotekos gale buvo dar vienos durys. In- 
žinierius atidarė ir tas duris. 

Ir tuomet jie pamatė erdvų Baisi, panašų į mu- 
ziejų,. — čia buvo surinkti ir brangiausi mineralai, ir me- 
no kūriniai, ir nuostabūs pramonės dirbiniai. Kolonis- 
tams pasirodė, kad jie atsidūrė kažkokiame stebuklų pa; 
saulyje. 

Ant puošnios sofos ramiai "gulėjo Žmogus, kuris jų, 
rodos, visai nepastebėjo. 

Sairas Smitas žengė į priekį ir, "didžiai nustebindamas 
savo draugus, garsiai tarė: 

— Kapitone Nemai, jūs mus kvietėte? Mes atėjome. 


Šešioliktas skyrius 


Kapitonas Nemas.— Pirmieji jo žodžiai.— Dėl tėvynės laisvės kovojusio 

didvyrio istorija — Neapykanta grobikams.— Kapitono Nemo bendražy- 

giai. — Gyvenimas po vandeniu.— Vienatvė.— Linkolno sala — paskuti- 
nis „Nautiliaus“ prieglobstis.— Paslaptingasis salos genijus. 


Šiuos žodžius ištarus, ant sofos gulėjęs žmogus trupu- 
tį pasikėlė, ir šviesa nuplieskė jo veidą: nepažįstamojo 
buvo kilni galva, aukšta kakta, išdidus žvilgsnis, žila 
barzda, atgal atmesti tankūs plaukai. 

Jis atsistojo ir ranka atsirėmė į sofos atlošą, ramiai 
žiūrėdamas į kolonistus. Buvo. matyti, kad ilga liga pa- 
mažu pakirto jo sveikatą, bet balsas tebeskambėjo žva- 
liai, kai jis, be galo stebėdamasis, angliškai pasakė: 

“Captain Nemo, we are berė." 


— Aš neturiu vardo, gerbiamasis. 

— Aš žinau jūsų vardą,— atsakė Sairas Smitas. 

Kapitonas Nemas įsmeigė į inžinierių tokį liepsningą 
žvilgsnį, tarsi būtų norėjęs jį sunaikinti. Paskui, vėl nu- 
griuvęs ant sofos, sušnibždėjo: 

— Pagaliau ar ne vis tiek. Aš greit mirsiu. 

Sairas Smitas priėjo arčiau prie kapitono Nemo, o 
Gedeonas Spiletas paėmė jį už rankos. Ranka buvo karš- 
ta. Airtonas, Penkrofas, Herbertas ir Nabas iš pagarbos 
stovėjo atokiau, pačiame kampe tos puikios salės, kur 
oras buvo prisotintas elektros fluidų. 

Kapitonas Nemas palengvėle atitraukė ranką ir ženk- 
lu pasiūlė inžinieriui ir žurnalistui sėsti. 

Visi į jį žiūrėjo labai susijaudinę. Tai štai koks ta- 
sai, kurį jie vadino „salos genijum“, ta galingoji būty- 
bė, kurios įsikišimas tiek kartų juos gelbėjo; štai tas ge- 
radarys, kuriam jie tiek skolingi. Priešais juos buvo silp- 
nas, mMirštantis žmogus, o tuo tarpu Penkrofas ir Nabas 
tikėjosi išvysti pusdievį. 

Bet iš kur Sairas Smitas pažįsta kapitoną Nemą? Ko- 
dėl kapitonas Nemas pašoko, a savo vardą, kuris, 
jo manymu, buvo niekam nežinomas?. 

Kapitonas vėl atsigulė ant sofos ir, pasirėmęs alkū- 
ne, įdėmiai pasižiūrėjo į gretą sėdintį Sairą Smitą. 

— Taigi, gerbiamasis, jūs žinote, kokį vardą aš tu- 
rėjau?— paklausė kapitonas Nemas. | 

— Žinau, — atsakė Sairas Smitas,— be to, žinau, kaip 
vadinasi šis puikus povandeninis laivas. .. 

— „Nautilius“,— šyptelėjęs tarė kapitonas. 

— Taip, ,,Nautilius“. 

— O ar jūs žinote... ar žinote, kas aš esu? 

— Žinau. 

— Betgi jau trisdešimt metų aš neturiu jokio ryšio 
su pasauliu, trisdešimt metų gyvenu jūrų gelmėse, nes 
tai vienintelė aplinka, kur aš suradau laisvę! Kas gi ga- 
lėjo išduoti mano paslaptį? | 

— Vienas žmogus, kuris nieko nebuvo jums įsipa- 
reigojęs, kapitone Nemai, todėl negali būti apkaltintas 
išdavyste. 

— Ar ne tas prancūzas, kuris prieš šešiolika metų 
atsitiktinai buvo pakliuvęs į mano laivą? 

— Tas pats. | 

— Vadinasi, tas žmogus ir du jo draugai nežuvo 
Malstrime, kai „„Nautilius“ ten atsidūrė? 

— Ne, nežuvo. Ir po to pasirodė knyga „Dvidešimt 
tūkstančių mylių po vandeniu“, kurioje pasakojama įū- 
sų gyvenimo istorija. 

— Tiktai kelių mėnesių istorija, gerbiamasis! — gyvai 
atšovė kapitonas. 

— Jūsų teisybė,— sutiko Sairas Smitas.— Bet užteko 
su jumis išgyventi kelis mėnesius, kad būtų galima susi- 
daryti apie jus nuomonę... 

— Kaip apie didelį nusikaltėlį, ar ne tiesa?— atsilie- 
pė kapitonas Nemas, ir jo lūpomis nuslinko išdidi šypse- 
na.— Taip, kaip apie maištininką, apie žmonių visuome- 
nės atskalūną. 

Inžinierius nieko neatsakė. 

— Ko gi jūs tylite, gėrbiamasis? 

— Aš neturiu teisės kapitono Nemo sri tarė 
Sairas Smitas,— bent jau smerkti už jo praeitį. Kaip ir 
visiems kitiems, taip ir man nėra žinoma, kas jį priver- 
tė pasirinkti tokį keistą gyvenimą, o nežinant priežasčių, 
negalima spręsti apie padarinius. Bet aš puikiai žinau, 
jog nuo tos dienos, kai mes atsidūrėme Linkolno saloje, 
mus visą laiką globojo maloningoji jūsų ranka; aš ži- 
nau, kad mes visi už savo gyvybę turime būti dėkingi 
geraširdiškam, kilniam, galingam globėjui ir kad tas ge- 
raširdis, kilnus, galingas globėjas buvote jūs, kapitone 
Nemai. | 

— Taip, aš jums padėjau,— paprastai atsakė kapito- 
nas Nemas. 

Inžinierius ir Žurnalistas atsistojo. Priėjo ir jų drau- 
gai, norėdami išreikšti kapitonui Nemui savo dėkingumą, 
kurio buvo kupinos jų širdys. 

Kapitonas Nemas rankos mostu Gutraukė jausmingas 
jų kalbas ir, neįstengdamas paslėpti savo susijaudinimo, 
tarė: 

— Palaukite, pirma išklausykite manęs. 

Ir kapitonas Nemas trumpai, glaustai ir aiškiai apsakė 
visą Savo gyvenimą. 

Pasakojimas buvo neilgas, tačiau ligonis turėjo su- 
kaupti visas savo nykstančias jėgas, kad galėtų jį pa- 
baigti. Buvo matyti, jog jis eina vis silpnyn. Sairas Smitas 
kelis kartus prašė jį pasilsėti, bet kapitonas Nemas tik 
galvą purtė. Jis žinojo, kad gali nebesulaukti rytojaus, 
„o kai žurnalistas pasiūlė jam savo paslaugas kaip gydy- 
tojas, kapitonas Nemas atsakė: 

— Tai nieko nepadės, gerbiamasis, nieko nepadės. 
Man beliko gyventi keletas valandų. 

Kapitonas Nemas kilimo buvo indas, princas Dakaras, 
tuomet dar nepriklausomos Bundelkundo kunigaikštystės 
valdovo radžos sūnus, garsaus Indijos didvyrio Tipo- 
Sahibo sūnėnas. Kai berniukui sukako dešimt metų, tė- 
vas jį išsiuntė į Europą, norėdamas, kad jis visapusiškai 
išsimokslintų, ir slapta puoselėdamas viltį, jog kada nors 
jo sūnus, kaip lygus priešininkas, stos į kovą su tais, 
kuriuos radža laikė gimtosios šalies engėjais. | 

Nuo dešimties iki trisdešimties metų princas Dakaras, 
labai talentingas, kilnios dvasios ir šviesaus proto žmo- 
gus, studijavo įvairius mokslus ir sukaupė daug žinių 
tiek iš gamtotyros bei matematikos, tiek iš literatūros. 

Princas Dakaras keliavo po visą Europą. Dėl savo 
kilmingumo ir turtų visur jis buvo laukiamas svečias, 
bet pasaulio smagumai niekada jo neviliojo. Jaunas gra- 
žuolis indas visuomet buvo rimtas, net paniuręs ir atsi- 
davęs vien mokslui. Jo BEOYIE ruseno nenumaldoma ne- 
apykanta. 

Princas Dakaras neapkentė. Jis neapkentė tos vie- 
nintelės šalies, į kurią nieku gyvu nenorėjo nė kojos 
kelti, tos vienintelės šalies, kurios meilikavimus kiekvie- 
ną kartą atmesdavo; jis neapkentė Anglijos, ir juo la- 
biau neapkentė, kad dėl daugelio dalykų ja žavėjosi. 

Tasai indas degė tokia aršia neapykanta, kokią tik 
nugalėtasis jaučia nugalėtojui. Ir pavergėjas nebūtų su- 
laukęs malonės iš pavergtojo. Kilęs iš tų kunigaikščių, 
kurie tik žodžiais pakluso Jungtinei Karalystei, princas 
iš Tipo-Sahibo giminės, išauklėtas išsivadavimo kovos 
ir keršto dvasia, kupinas begalinės meilės savo poetiškai 

tėvynei, surakintai anglų grandinėmis, jis nenorėjo kel- 
ti kojos į tą šalį, kurią tarė esant lis kadangi ji 
buvo pavergusi Indiją. 

Princas Dakaras tapo menininkų — meno stebuklai jam 
žadino kilnius polėkius; tapo mokslininku — niekas ne- 
buvo jam svetima aukštųjų mokslų srityje; tapo valsty- 
bės veikėju — Europos valdovų rūmuose pažino visas 
diplomatijos vingrybes. Iš pirmo žvilgsnio jis galėjo pa- 
sirodyti esąs vienas tų smalsuolių kosmopolitų, trokštan- 
čių viską žinoti, bet nesugebančių veikti, vienas tų tur- 
tingų keliautojų, pasipūtusių tuštuolių, kurie be atvangos 
trankosi po visą pasaulį ir nepriklauso nė vienam kraštui. 

Bet iš tikrųjų jis buvo visiškai ne toks. Tas meninin- 
kas, tas mokslininkas, tas talentingas Žmogus savo šir- 
dyje visuomet buvo indas, kupinas keršto troškimo, in- 
das, puoselėjantis viltį, jog ateis tokia diena, kai jo tėvy- 
nainiai pareikalaus teisių savo šaliai, išvarys iš jos sve- 
timšalius ir grąžins jai nepriklausomybę. 

Pagaliau 1849 metais princas Dakaras sugrįžo į Bun- 
delkundą. Jis vedė kilmingos giminės mergaitę, kuriai 
taip pat kaip ir jam širdis sruvo krauju, matant tėvy- 
nės kančias. Žmona jam padovanojo du vaikus, jis juos 
tiesiog dievino. Bet, džiaugdamasis šeimos laime, jis ne- 
galėjo užmiršti, kad Indija pavergta. Jis laukė progos. 
Ir proga pasitaikė. 

Anglijos viešpatavimas lyg nepakeliama našta prislė- 
gė visus šalies gyventojus. Princas Dakaras tapo nepa- 
tenkintųjų šaukliu. Jis kurstė žmonėse tokią neapykan- 
tą svetimšaliams, kokia degė jo paties širdyje. Jis važi- 
nėjo po visą pusiasalį — po tas kunigaikštystes, kurios 
tebebuvo nepriklausomos, ir po tas sritis, kurios jau buvo 
tiesiogiai anglų valdomos. Jis ragino prisiminti tas did- 
vyriškas dienas, kai Tipo-Sahibas, gindamas tėvynę, žuvo 
mūšyje prie Seringapatamo. 

1857 metais įsiliepsnojo didelis sipajų sukilimas. Jo 
siela buvo princas Dakaras. Į kovą jis pakėlė didžiules 
žmonių mases. Šiam teisingam reikalui jis paskyrė vi- 
sus savo gabumus ir savo turtus. Drąsiai jis kovėsi pir- 
mosiose gretose, rizikuodamas gyvybe lygiai taip, kaip 
kiekvienas paprasčiausias Žmogus iš tų didvyrių, pakilu- 

sių į kovą dėl savo tėvynės laisvės. Jis dalyvavo dvie- 
jose dešimtyse mūšių ir dešimt kartų buvo sužeistas. Bet 
veltui jis ieškojo sau mirties, kai paskutiniai kariai, gy- 
nusieji Indijos nepriklausomybę, krito nuo anglų kulkų. 

Dar niekad Didžiosios Britanijos viešpatavimui Indi- 
joje negrėsė toks pavojus, ir jeigu sipajams, kaip jie 
to tikėjosi, būtų buvusi suteikta pagalba iš svetur, tik- 
riausiai būtų atėjęs galas Jungtinės Karalystės įtakai ir 
viešpatavimui Azijoje. į 

Princo Dakaro vardas tuo laiku pagarsėjo. Tas did- 
vyris- nesislapstė ir kovojo atvirai. Už jo galvą buvo 
paskirta premija, ir nors neatsirado nė vieno niekšo, 
kuris būtų ryžęsis Dakarą išduoti, tačiau už jį savo gy- 
vybe užmokėjo tėvas, motina, žmona ir vaikai — jie bu- 
vo nužudyti, jam dar nesužinojus, koks pavojus jiems 
gresia dėl jo... 

Taip dar kartą teisė buvo paminta po kojomis ir tu- 
rėjo nusileisti jėgai. Bet civilizacija niekada nesitrau- 
kia, ir atrodo, kad visus įstatymus jai diktuoja būtiny- 
bė. Sipajai buvo nugalėti, ir senosios radžų kunigaikš- 
tystės vėl pateko į žiaurią anglų priespaudą. 

Princas Dakaras, kurio pasigailėjo mirtis, sugrįžo į Bun- 
delkundo kalnus. Likęs vienišas, kupinas begalinio pasi- 
bjaurėjimo pačiu žmogaus vardu, baisėdamasis civilizuo- 
tu pasauliu ir jo neapkęsdamas, trokšdamas visam laikui 
nuo jo pabėgti, jis pavertė pinigais savo turto likučius, 
surinko labiausiai jam atsidavusius bendražygius ir vie- 
ną gražią dieną drauge su jais kažkur dingo. 

Kurgi išvyko princas Dakaras Kur jis ieškojo tos 
laisvės, kurios jam nedavė žmonių gyvenama žemė? Ogi 
po vandeniu, jūrų gelmėse — ten, kur niekas negalėjo jo 
persekioti. | 

Karys dabar virto mokslininku. Susiradęs sau prie- 
globstį vienoje dykoje Ramiojo vandenyno saloje, jis 
ten įrengė laivų statyklą, kur pagal jo brėžinius buvo 
pastatytas povandeninis laivas. Tam tikrais būdais, ku- 
rie kada nors pasidarys visiems žinomi, jis sugebėjo pa- 
naudoti nepaprastai galingą mechaninę jėgą, kurią jam 
teikė elektra, gaunama iš neišsenkamų šaltinių, ir pii- 
taikė tą jėgą visiems reikalams savo povandeniniame 

laive,— elektra varė laivą, švietė ir šildė. Jūra su ne- 
suskaitomais savo turtais, begalės žuvų, povandeniniai 
laukai, gausiai priaugę dumblių, milžiniški žinduoliai — 
visa tai, ką gamta buvo paslėpusi jūrų gelmėse, ir tai, 
ką jose buvo praradę žmonės, visiškai patenkino princo 
Dakaro ir viso jo ekipažo poreikius, o svarbiausia, išsi- 
pildė pats karščiausias jo troškimas — nebeturėti jokių 
ryšių su žeme. Savo laivą jis pavadino „Nautilium“, pats 
pasivadino kapitonu Nemu ir pasinėrė po vandeniu. 

Daugel metų kapitonas plaukiojo visų vandenynų gel- 
mėmis, nuo vieno ašigalio iki kito. Žmonių pasaulyje 
buvęs parijas, nežinomuose povandeniniuose pasauliuose 
jis surinko nuostabius turtus. Milijonai, nugrimzdę Vigo 
įlankoje 1702 metais, kai paskendo ispanų galjunai su 
aukso kroviniu, buvo jam rieišsemiamas lobynas, kuriuo 
jis visada galėjo naudotis, ir kapitonas Nemas, likdamas 
niekam nežinomas, tuo auksu rėmė kovotojus dėl savo 
šalies laisvės !. 

Ilgą laiką jis neturėjo jokių ryšių su žmonėmis, bet 
staiga 1866 metais, naktį į lapkričio 6-ąją, jo laive ne- 
tikėtai atsirado trys žmonės: prancūzas profesorius, jo 
tarnas ir kanadietis žvejys. Šiuos žmones kapitonas Ne- 
mas paėmė į laivą, kai jie įkrito į jūrą, susidūrus „„Nau- 
tiliui" su „„Abraomu Linkolnu“, amerikiečių fregata, kuri 
vijosi povandeninį laivą. 

Tuomet kapitonas Nemas iš profesoriaus sužinojo, kad 
„Nautilius“ laikomas arba milžinišku jūros gyvūnu iš 
banginių šeimos, arba piratų povandeniniu laivu ir kad 
jis medžiojamas visose jūrose. 

Kapitonas Nemas tuos tris svetimšalius, atsitiktinai įsi- 
brovusius į paslaptingą jo gyvenimą, būtų galėjęs išmesti 
į vandenyną. Bet jis to nepadarė, jis laikė juos savo ne- 
laisvėje, ir ištisus septynis mėnesius jie patys savo aki- 
mis matė visą tą nuostabią kelionę, kai kapitono Nemo 
laivas nuplaukė po vandeniu dvidešimt tūkstančių mylių. 

1867 metų birželio 22 dieną tiems trims belaisviams, 
nieko nežinojusiems apie kapitono Nemo praeitį, pavy- 
ko pabėgti — jie išplaukė iš „Nautiliaus“ pasigrobta val- 

! Kalbama apie sukilusius graikus, kuriems kapitonas Nemas iš tik- 
rųjų taip padėjo.— Aut. past. 

timi. Bet kadangi ,„Nautilių“ tuo metu pagavo smarki 
Malstrimo srovė ir ėmė nešti prie Norvegijos krantų, 
kapitonas manė, jog bėgliai, pakliuvę į tą baisų verpetą, 
susirado sau kapą jūros gelmėje. Jis taip ir nesužinojo, 
kad prancūzui ir abiems jo draugams kažkokiu stebuklu 
pavyko išsigelbėti, kad jūra bėglius išmetė į krantą, kur 
juos paėmė Lofoteno salų žvejai, ir kad profesorius, su- 
grįžęs į Prancūziją, išleido knygą, kurioje aprašė, kaip 
jis septynis mėnesius plaukiojo ,„Nautilium“, ir papasa- 
kojo smalsiems skaitytojams daugybę net patirtų 
toje nepaprastoje kelionėje, 

Dar ilgai kapitonas Nemas taip gyveno, plaukiodamas 
visomis jūromis. Bet pagaliau vienas po kito išmirė visi 
jo bendražygiai, ir jis juos palaidojo koralų kapinėse 
Ramiojo vandenyno dugne. Tuščias liko „„Nautilius“,— 
iš visų tų, kurie buvo su juo pabėgę nuo žmonių pasaulio, 
gyvas beliko vienas tik kapitonas Nemas. 

Tuo laiku jis turėjo šešiasdešimt metų. Vienišam se- 
niui pavyko nuvesti „Nautilių“ į vieną povandeninį uostą, 
kur jo laivas kartais ilsėdavosi po ilgų kelionių. 

"Tas uostas buvo oloje po Linkolno sala, kur ir dabar 
stovėjo „„Nautilius“. 

Jau šešerius metus čia gyveno kapitonas Nemas, ne- 
besileisdamas į jūrų keliones ir laukdamas mirties — tos 
akimirkos, kai jis prisijungs prie savo draugų, ir staiga 
jam atsitiktinai teko pamatyti krintantį balioną, kuriuo 
iš Ričmondo buvo pabėgę „pietiečių“ belaisviai. Užsidė- 
jęs skafandrą, jis vaikštinėjo po vandeniu už keleto ka- 
beltovų nuo salos, toje vietoje, kur inžinierius Smitas 
buvo jūros įtrauktas. Kapitonas Nemas nusileido ūmai 
pabudusiam kilniaširdiškumo jausmui ir išgelbėjo Sairą 
Smitą. 

Iš pradžių jis norėjo nuo tų penkių avarijos ištiktų 
aeronautų pabėgti, bet išėjimas iš jo uosto buvo užda- 
zytas: vulkaninių jėgų veikiamas, pakilo bazaltinės olos 
dugnas, ir „„Nautilius“ nebegalėjo iš savo požemio iš- 
trūkti. Ten, kur buvo pakankamai gilu lengvai valčiai, 
negalėjo praplaukti „Nautilius“, nes jo grimzlė buvo ga- 
na didelė, 

Taigi kapitonas Nemas pasiliko. Jis ėmė stebėti savo 
kaimynus, išmestus į negyvenamą salą ir neturinčius pa- 
čių būtiniausių reikmenų. Bet -jis pats nenorėjo jiems 
rodytis. Paskui, matydamas, kokie jie taurūs, energingi 
žmonės, kokia broliška draugystė juos visus sieja, kapi- 
tonas Nemas pamažu pradėjo domėtis jų kova su gamta. 
Noromis nenoromis jis patyrė visas jų gyvenimo paslap- 
tis. Apsirengus naro kostiumu, jam būdavo nesunku pra- 
sigauti į Granitinių rūmų šulinio dugną; to šulinio sienų 
iškyšuliais palypėjęs iki viršutinės angos, jis girdėdavo 
kolonistus pasakojant apie savo praeitį, kalbant apie da- 
bartinę padėtį ir svarstant ateities planus. Kapitonas Ne- 
mas iš jų sužinojo, kad vyksta kruvinas karas Amerikoje, 
kurios viena dalis pakilo prieš antrą, siekdama panai- 
kinti negrų vergiją. Taip, tie atsitiktinai į salą pakliuvę 
žmonės buvo verti visokios pagarbos ir galėjo sutaikyti 
kapitoną Nemą su žmonija, nes jie buvo prakilniausi jos 
atstovai. | | 

Kapitonas Nemas išgelbėjo Sairą Smitą. Paskui jis at- 
vedė į Galerijas jo šunį; jis išgelbėjo Topą nuo diugo- 
no, nusitempusio jį ežero gilumon; jis išmetė į Radinio 
kyšulį dėžę, kurioje buvo tiek daug kolonistams reika- 
lingų daiktų; jis atrišo valtį ir paleido ją Gailestingumo 
upe pasroviui; beždžionių antplūdžio metu jis numetė 
žemyn virvines kopėčias, pritvirtintas prie Granitinių 
rūmų durų; jis paleido į jūrą užkimštą butelį su rašteliu, 
pranešdamas, kad Taboro saloje vargsta Airtonas; jis pa- 
dėjo sąsiaurio dugne povandeninę miną ir taip susprog- 
dino piratų brigą; jis išgelbėjo nuo mirties Herbertą, at- 
nešęs jam chinino miltelių; pagaliau jis nukovė plėšikus 
elektros kulkomis — savo išradimu, kurį vartodavo po- 
vandeninėje medžioklėje. Štai kaip paaiškinama tiek įvy- 
kių, kurie galėjo būti palaikyti antgamtiniais; visi jie 
rodo, koks kilnus ir galingas buvo kapitonas Nemas. 

Nors ir kupinas neapykantos visai žmonijai, jis jau- 
tė palinkimą daryti gera. Jis norėjo dar kartą padėti 
žmonėms, kuriems tiek daug buvo pasitarnavęs, duoti 
jiems keletą naudingų patarimų. Be to, jis jautė artė- 
įjančią mirtį; šią rūsčią valandą, klausydamas savo šir- 
dies balso, jis, kaip žinome, pakvietė kolonistus, pasi- 

naudojęs laidu, jungiančiu aptvarą su „Nautilium“, ku- 
tTiame taip pat buvo įtaisytas telegrafo aparatas. Gal jis 
ir nebūtų jų kvietęs, jeigu būtų numanęs, kad jo istorija 
iš dalies jau žinoma Sairui Smitui ir kad šis jį pavadins 
Nemo vardu. 

Kapitonas Nemas baigė pasakoti apie savo gyvenimą. 
"Tuomet prašneko Sairas Smitas; jis priminė visus tuos 
atsitikimus, kai kilnaus nepažįstamojo įsikišimas daug pa- 
dėjo kolonistams, ir savo paties bei savo draugų vardu 
padėkojo už viską, ką gero jis buvo jiems padaręs. 

Bet kapitonas Nemas nereikalavo padėkos už savo ge- 
rus darbus. Tik viena mintis jį jaudino, ir jis, spausdamas 
inžinieriaus jam paduotą ranką, pasakė: 

— O dabar, gerbiamasis, kad žinote mano gyvenimą, 
teiskite mane. 

Taip sakydamas, kapitonas, matyt, turėjo galvoje tą 
nelemtą atsitikimą, kurį savo akimis matė į „Nautilių“ 
pakliuvę trys svetimšaliai, — apie tai prancūzas profeso- 
rius, be abejo, papasakojo savo knygoje, ir tas įvykis 
turėjo liūdnai pagarsėti. 

Iš tikrųjų, keletą dienų prieš profesoriaus ir abiejų 
jo draugų pabėgimą ,„Nautilius“, tuo metu buvęs šiau- 
Tinėse Atlanto vandenyno platumose, puolė jį persekio- 
jusią fregatą, savo liemeniu ją pramušė ir be jokio gai- 
lesčio paskandino. 

Sairas Smitas suprato kapitono užuominą ir nieko ne- 
atsakė. 

— Juk tai buvo anglų fregata! — sušuko kapitonas 
Nemas, ir jame trumpą akimirką atgijo princas Dakaras.— 
Anglų fregata! Jūs girdite? Ji mane užpuolė. Uždarė 
siaurame, sekliame užutekyje... Man reikėjo ištrūkti... 
ir aš ištrūkau! — Paskui jis ėmė kalbėti ramiau:— Ir tei- 
sė, ir teisingumas buvo mano pusėje. Visur, kur tik ga- 
lėjau, aš dariau žmonėms gera. Kartais teko daryti ir 
bloga. Dovanojimas ne visada yra teisingumo aktas! 

Kiek patylėjęs, kapitonas Nemas pakartojo: 

— Ką jūs apie mane galvojate, ponai? 
 Sairas Smitas padavė kapitonui ranką ir rimtai at- 
sakė: | 

— Kapitone Nemo, jūsų kaltė yra ta, kad jūs norė- 
jote atgaivinti pracitį ir kovojote prieš būtinybę, prieš 
pažangą. Tokie paklydimai vienus žavi, kitus piktina; 
žmogaus protu juos galima suvokti, bet teisėjas čia tėra 
vienas dievas. Jūs ėjote neteisingų keliu, tačiau gerų 
norų vedamas, ir su tokiu žmogumi kovojant, nepraran- 
dama jam pagarbos. Jūsų klaidos yra tokios, kurios ne- 
teršia garbingo vardo, ir jums nėra ko bijoti istorijos 
teismo. Istorija mėgsta didvyriškas beprotybės, nors ir 
griežtai pasmerkia jų padarinius. 

Kapitonas Nemas sunkiai atsiduso ir, pakėlęs ranką 
į dangų, tyliai tarė: 

— Ar aš buvau teisus, ar neteisus? 

Sairas Smitas pakartojo: | 

— Apie didžius darbus tesprendžia dievas, juk vis- 
kas jo valioje! Kapitone Nemai, dori žmonės, kurie čia 
prieš jus stovi, tie žmonės, kuriems jūs tiek padėjote, 
visada jūsų gedės. 

Herbertas priėjo prie kapitono Nemo, atsiklaupęs pa- 
ėmė jo ranką ir pabučiavo. 

Mirštančiajam iš akių ėmė riedėti ašaros. 

— Mano vaikuti, — sušnibždėjo jis — laiminu tave! .. 


„ Septynioliktas skyrius 


Paskutinės kapitono Nemo valandos.— Mirštančiojo valia.— Dovana bi- 
čiuliams, kurie jį pažinojo tik vieną dieną.— Kapitono Nemo karstas.— 
Patarimai liekantiesiems.— Paskutinės minutės— Jūros gelmėje. 


Atėjo diena, bet į tamsią olą neįsiskverbė joks sau- 
lės atšvaitas. Potvynis užtvėrė olos angą iš jūros pusės. 
Tačiau dirbtinė šviesa, ilgais spindulių pluoštais besiver- 
žianti pro iškilus stiklus ,„Nautiliaus“ priešakyje ir užpa- 
kalyje, vis negeso, ir vandens plynė aplink nuostabųjį 
laivą tebežėrėjo kaip žėrėjusi. 

Kapitoną Nemą apėmė begalinis nuovargis, ir jis vėl 
parkrito ant sofos. Pernešti jį į Granitinius rūmus ne- 
buvo ko nė galvoti —jis pageidavo likti „„Nautiliuje“ 
tarp brangiųjų savo lobių, kurių nebūtum nupirkęs nė 

už milijonus; čia jis nusprendė laukti nebetolimos mir- 
ties valandos. | | 

Kol ligonis nejudėdamas, beveik be sąmonės gulėjo, 
Sairas Smitas ir Gedeonas Spiletas atidžiai stebėjo jo 
būklę. Buvo matyti, kad jis pamažu silpsta. Jėgoms iš- 
sekus, kadaise buvęs galingas kūnas virto trapiu kiautu, 
kurį greit turėjo palikti siela, atsiskirdama su šiuo pa- 
sauliu. Visa gyvybė buvo susitelkusi širdyje ir smege- 
nyse. 

Inžinierius ir žurnalistas pašnibždomis pasitarė, ką 
daryti. Kaip jį gydyti Jeigu ir nepavyktų kapitono iš- 
gelbėti, tai gal būtų galima bent kelioms dienoms pra- 
testi jo gyvenimą? Bet jis pats buvo įsitikinęs, kad jokie 
vaistai nepadės, ir ramiai laukė paskutinės savo valan- 
dos, — mirties jis nebijojo. 

— Mes niekuo negalime jam pagelbėti — pasakė B: 
deonas Spiletas. 

— O nuo. ko jis miršta?— paklausė Ponkkotas: 

— Jėgos išseko, — atsakė žurnalistas. 

— O vis dėlto, — tarė jūrininkas, — jeigu jį išneštume 
į gryną orą, į saulės šviesą, gal jis dar atsigautų. 

— Ne, Penkrofai,— atsakė inžinierius — iš to nieko 
neišeis! Be to, kapitonas Nemas nesutiks palikti savo lai- 
vo. Jis jau trisdešimt metų „Nautiliuje“ gyvena ir nori 
„Nautiliuje“ mirti. 

Kapitonas Nemas turbūt išgirdo Sairo Smito atsakymą, 
nes truputį pasikėlė ir silpnu balsu, bet aiškiai tarė: 

„— Tikra teisybė, gerbiamasis. Aš privalau, aš pats 
noriu čia mirti. Ir turiu vieną prašymą. 

Sairas Smitas ir jo draugai priėjo prie sofos, patai- 
sė priegalvius, kad ligoniui būtų patogiau gulėti. 

Jie pastebėjo, kad kapitonas Nemas apžvelgia visus 
nuostabius daiktus, surinktus jo kambaryje, užlietame 
švelnios elektros šviesos, sklindančios nuo arabeskomis 
išpuoštų lubų; vieną po kito jis apžiūrėjo paveikslus — 
italų, flamandų, prancūzų ir ispanų dailininkų šedevrus, 
iškabinėtus ant sienų, aptrauktų puikiais gobelenais; aki- 
mis permetė skulptūras — sumežintas bronzines ir mar- 
murines pagarsėjusių statulų kopijas, stovinčias ant pje- 
destalų, apžvelgė dailius vargonus prie galinės sienos ir 

vitrinas su visokiomis retenybėmis, sustatytas aplink 
įrengtą vidury salės baseiną, kuriame buvo surinkti įsta- 
biausi jūrų gyvūnijos bei augmenijos pavyzdžiai: dumb- 
liai, jūros žolės, į augalus panašūs jūros gyviai ir į gyvius 
panašūs augalai; pasigrožėjo perlinėmis kriauklėmis ir 
brangiausių perlų vėriniais, ir pagaliau jo žvilgsnis įsmi- 
go į „Nautiliaus“ devizą, išrašytą viršum to muziejaus 
durų: 


MOBILIS IN MOBILI ! 


Atrodė, kad jis paskutinį kartą gėrėjosi tais žavin- 
gais meno ir gamtos kūriniais, kuriais buvo apribojęs 
savo akiratį daugel metų, kai EyVEno vandenyno gel- 
mėse, 

Sairas Smitas nedrįso Kūadki tylos ir laukė, kol 
kapitonas Nemas pats prabils. Taip praėjo keletas mi- 
nučių, ir per tas kelias trumpas akimirkas mirštančiajam 
prieš akis turbūt praslinko visas jo gyvenimas. Pagaliau 
kapitonas Nemas atsigręžė į kolonistus ir tarė: 

— Jūs sakote, ponai, kad aš esu nusipelnęs šiokio 
tokio jūsų dėkingumo? 

— Kapitone, mes visi paaukotume savo gyvybę, kad 
tik galėtume prailginti jūsų dienas! 

— Gerai, — tęsė kapitonas Nemas,— labai gerai! Priža- 
dėkite įvykdyti paskutinę mano valią, ir tuomet aš būsiu 
atlygintas už viską, ką gero esu jums padaręs. | 

— Prižadame,— atsakė Sairas Smitas, duodamas žodį 
pats už save ir už savo draugus. 

— Ponai, — tarė kapitonas, — rytoj aš mirsiu. 

Herbertas jau norėjo prieštarauti, bet kapitonas Ne- 
mas rankos mostu jį sulaikė. 

— Rytoj aš mirsiu — pakartojo jis—ir noriu, kad 
„Nautilius“ būtų mano karstas. Kito karsto man nerei- 
kia. Visi mano bičiuliai ilsisi jūros dugne. Aš noriu būti 
drauge su jais. 

Kapitono Nemo žodžius palydėjo gūdi tyla. 

— Išklausykite manęs, ponai, — vėl prašneko jis.— 
„Nautilius“ virto belaisvių, nes šios olos dugnas prie 
jos angos pakilo. Bet jeigu laivas dabar nebegali iš savo 


! Judantis judančioje aplinkoje (1ot.). 

kalėjimo ištrūkti, tai bent gali nusileisti šioje vietoje 
į bedugnę ir joje palaidoti mano palaikus. 

Kolonistai jo klausėsi su pagarbiu dėmesiu. 

— Rytoj, po mano mirties,— tęsė kapitonas Nemas,— 
jūs, misteri Smitai, ir jūsų draugai turite palikti „„Nau- 
tilių“, ir aš noriu, kad visi jame surinkti turtai dingtų 
kartu su manimi. Atminti princui Dakarui, kurio istoriją 
dabar žinote, aš jums paliksiu tik vieną daiktą — štai šitą 
dėžutę... Joje yra kelių milijonų vertės briliantai; su 
jais daugiausia susiję mano prisiminimai iš tų laikų, kai 
aš turėjau šeimą ir buvau tėvas, kai tikėjau, jog že- 
mėje galima surasti laimę. Be to, čia yra rinktiniai per- 
lai, mano paties ir mano draugų rasti jūrų dugne. Turė- 
dami šitą lobį, jūs kada nors padarysite daug gero, aš 
esu tuo įsitikinęs. Tokių žmonių rankose, kaip jūs ir 
jūsų draugai, misteri Smitai, pinigai nevirs blogio įran- 
kiu. Iš ano pasaulio aš seksiu visus jūsų darbus; aš ju- 
mis tikiu ir esu visiškai ramus. 

Kapitonas Nemas nutilo, iš silpnumo nebeįstengdamas 
kalbėti, bet paskui, truputį atsikvėpęs, vėl prašneko: 

— Rytoj jūs pasiimsite šitą dėžutę, išeisite iš kam- 
bario ir užrakinšite duris. Paskui išlipsite į ,„Nautiliaus“ 
aikštelę, nuleisite liuko dangtį ir gerai priveršite. 

— Viskas bus padaryta, kapitone, — atsakė Sairas 
Smitas. | : 

— Gerai. Po to sėskite į valtį, kuria čia atplaukėte. 
Bet prieš palikdami „Nautilių“, prisiirkite prie jo užpa- 
kalio ir ten atidarykite du didelius čiaupus, įtaisytus prie 
vaterlinijos. Vanduo pripildys rezervuarus. ,„Nautilius“ 
palengva nugrims ir bus palaidotas prarajos dugne. 

Sairas Smitas neramiai sujudėjo, bet kapitonas Nemas 
pridūrė: 

— Nebijokite, jūs iš tikrųjų palaidosite numirėlį. 

Nei Sairas Smitas, nei jo draugai nedrįso kapitonui 
Nemui kaip nors prieštarauti. Jis pareiškė paskutinę savo 
valią, jiems beliko ją tik įvykdyti. | 

— Jūs davėte man žodį, ponai, — tyliai tarė mirštan- 
tysis. 

— Mes jį ištesėsime,— atsakė inžinierius. 

Kapitonas tik ženklu išreiškė savo dėkingumą ir pa- 

prašė kelioms valandoms palikti jį vieną. Gedeonas Spi- 
letas pasisiūlė pabūti prie jo, nes kartais jam gali pri- 
reikti medicinos pagalbos, bet mirštantysis atsisakė: 

— Nesirūpinkite, iki rytojaus aš išgyvensiu. 

Visi išėjo iš kambario ir per biblioteką bei valgomą- 
jį nuėjo į priešakinę laivo dalį — į mašinų skyrių, pri- 
statytą elektros aparatų, kurie teikė „Nautiliui“ šviesą, 
šilumą ir varomąją jėgą. 

„Nautilius“ buvo tikras technikos stebuklas, savo vi- 
duje turintis daug kitų stebuklų, ir inžinierius jais tiesiog 
žavėjosi. 

Kolonistai išlipo į aikštelę, iškilusią i5 vandens sep- 
tynias ar aštuonias pėdas. Jie ten prigulė ties labai iš- 
kilu storo stiklo lęšiu, pro kurį į tamsą veržėsi ištisi 
elektros šviesos pluoštai. Už stiklo matėsi tuščia kabina, 
kur buvo įtaisyti vairai. Kadaise ten stovėdavo vairi- 
ninkas, vesdamas ,Nautilių“ jūrų gelmėmis, o elektra nu- 
šviesdavo jam kelią, toli mesdama savo spindulius. 

Sujaudinti viso to, ką buvo matę ir girdėję, Sairas 
Smitas ir jo draugai ilgai tylėjo; kiekvienam gniaužė 
širdi, pagalvojus, kad miršta žmogus, tiek kartų ištie- 
sęs jiems pagalbos ranką, jų globėjas, kurį jie pažino 
vos prieš keletą valandų. 

Nors būsimosios kartos ir labai griežtai pasmerktų vi- 
sus darbus bei žygius, atliktus tokiame nuostabiame gy- 
venime, praslinkusiame, galima sakyti, už žmonių visuo- 
menės ribų, vis dėlto princas Dakaras liks viena iš tų 
nepaprastų asmenybių, kurių atminimas niekados neiš- 
dyla. 

— Koks žmogus! — pagaliau prabilo Penkrofas.— Tik 
pagalvokit, ilgus metus gyveno vandenyno dugne! O 
kam? Juk tikriausiai ir ten nerado sau ramybės! 

— Galbūt „„Nautilius“ mums praverstų. — tarė Airto- 
nas.— Mes juo išplauktume iš Linkolno salos ir nukeliau- 
tume į kurią nors gyvenamą žemę. 

— Po šimts velnių! — sušuko Penkrofas.— Niekuomet 
aš neišdrįsčiau valdyti tokio laivuko! Plaukti per jūras — 
mielai! Bet plaukti po jūromis — nieku gyvu! 

— O aš manau, Penkrofai,— prieštaravo žurnalistas, — 
kad valdyti tokį povandeninį laivą kaip ,„Nautilius“ tur- 

“This chest contains several million in diamonds." 


būt labai lengva, ir mes visi greit įprastume. Nereikėtų 
bijoti nei audrų, nei piratų užpuolimo. Kelių pėdų gylyje 
jūra tokia pat rami, kaip tylus ežeras. 

— Gal ir taip — atsakė jūrininkas.— Bet, man rodos, 
smarki audra, plaukiant gerai įrengta škuna, kur kas ma- 
lonesnė už tokią tylą. Laivams skirta aj ant van- 
dens, o ne po vandeniu. 

— Mano bičiuliai —tarė inžinierius — nėra prasmės 
ginčytis dėl povandeninių laivų, ypač dėl ,„„Nautiliaus“. 
Jis mums nepriklauso, ir mes neturime teisės juo nau- 
dotis. „Nautilius“ nieku būdu negali mums pasitarnauti. 
Ir ne vien dėl to, kad jam nebėra kaip išeiti iš olos, ku- 
rios dugnas prie angos pakilo. Prisiminkite, jog kapito- 
nas Nemas pageidauja, kad laivas nugrimztų į jūros dugną 
drauge su juo. Savo valią jis DERSIBEE visai aiškiai, ir 
mes ją įvykdysime. 

Dar kurį laiką pasišnekėję, Sairas Smitas ir jo drau- 
gai vėl nulipo į „Nautiliaus“ kajutes. Truputį užkandę, 
jie sugrįžo į tą salę, kur gulėjo kapitonas Nemas. 

Jis tarytum jau nebejautė tokio baisaus silpnumo, jo 
akys žibėjo, lūpose klajojo lengvutė šypsena. 

Kolonistai priėjo artyn. 

— Ponai, — tarė kapitonas Nemas,— jūs esate drąsūs, 
dori ir geri žmonės. Ir jūs visiškai atsidavę bendram sa- 
vo reikalui. Aš dažnai jus stebėjau. Aš pamilau, aš my- 
liu jus! .. Duokite ranką, misteri Smitai. 

Sairas Smitas padavė ranką, ir kapitonas Nemas stip- 
riai ją paspaudė. 

— Mat kaip gerai! — sušnibždėjo jis, paskui garsiai 
pasakė:— Bet gana šnekėti apie mane. Verčiau pakalbė- 
kime apie jus pačius ir apie Linkolno salą, kurioje ra- 
dote sau prieglobstį... Ar jūs tikitės iš čia išvykti? 

— Taip, bet mes būtinai EHElRe! — gyvai atsiliepė 
Penkroias. 

— Grįšite?.. Ką gi, Penkrotai, aš žinau, kaip jums pa- 
tinka šita sala, — šypsodamasis pasakė kapitonas.— Uoliai 
dirbdami, jūs čia labai daug ką pakeitėte, ir sala iš tik- 
rųjų jums priklauso. 

— Mūsų štai kokie planai, kapitone, — tarė Sairas Smi- 
tas:— padovanoti salą Jungtinėms Valstijoms ir čia įreng- 

ti mūsų jūros laivynui uostą, labai patogų šioje nuoša- 
lioje Ramiojo vandenyno dalyje. . 

— Jūs galvojate apie savo šalį, ponai, — atsakė kapi- 
tonas.— Jūs triūsėte jos laimei, jos garbei. Ir jūs visiš- 
kai teisūs. Tėvynė! .. Žinoma, reikia grįžti į tėvynę. Mirti 
reikia tėvynėje! .. O aš mirštu toli nuo viso to, kas man 
buvo brangu! 

— Galbūt jūs pageidaujate kami nors perduoti pasku- 
tinę savo valiąt— paklausė inžinierius.— Gal norite ką 
noris palikti atminimui savo draugams? Tikriausiai dar 
yra jūsų draugų Indijos kalnuose. 

— Ne, misteri Smitai. Aš nebeturiu draugų! Esu pas- 
kutinis iš savo giminės... O tie, kurie mane pažino, yra 
įsitikinę, jog aš seniai miręs... Bet grįžkime prie jūsų 
likimo. Vienatvė, atsiskyrimas nuo žmonių — liūdna da- 
lia, nepakeliama... Štai aš mirštu dėl to, kad vaizda- 
vausi, jog galima gyventi vienam! .. Jūs turite pasisteng- 
ti iš Čia išvykti ir vėl pamatyti gimtąjį kraštą. žo žinau, 
tie niekšai sudaužė jūsų pastatytą laivą. . 

— Mes jau statome kitą laivą, — tarė Gedeonas Spi- 
letas, — ir norime jį padaryti gana didelį, kad galėtume 
juo nuplaukti iki artimiausios žemės. Bet jeigu mums ir 
pasiseks išvykti iš Linkolno salos, anksčiau ar vėliau mes 
vis tiek čia grįšime. Su šita sala mus sieja tiek daug pri- 
siminimų, jog neįmanoma jos užmiršti! 

— Be to, likimas čia mus suvedė su kapitonu Nemu,— 
tarė Sairas Smitas. 

— Čia mes dažnai dažnai jus prisiminsime,— pridūrė 
Herbertas: 

— It čia aš rasiu sau ramybę, užmigęs amžinu mie- 
gu, jeigu tik. ..— prabilo kapitonas Nemas. 

Jis užsikirto ir, nebaigęs pradėtos frazės, pasakė: 

— Misteri Smitai, aš norėčiau su jumis pasikalbėti. . 
akis į akį. 

Inžinieriaus draugai, gerbdami mirštančiojo pageida- 
vimą, išėjo iš kambario. 

Keletą minučių kapitonas Nemas ir Sairas Smitas kaž- 
ką vienu du šnekėjosi, paskui inžinierius pašaukė savo 
draugus, bet nepasakė jiems nė žodžio, ką mirštantysis 
teikėsi jam pranešti. 

“May God receive bis soul!" 


Gedeonas Spiletas atidžiai stebėjo kapitono Nemo vei- 
dą. Buvo aiškų, kad ligonį palaiko tiktai valios jėga ir 
kad greit jis nebeįstengs atsispirti vis didėjančiam iizi- 
niam nusilpimui. 

Iki vakaro ligonio būklė tarytum nepasikeitė. Kolo- 
nistai nė valandėlės nepaliko ,„Nautiliaus“. Stojo naktis, 
nors šiame rūsyje to nebuvo galima pastebėti. 

Kapitonas Nemas nejautė jokių skausmų, bet įo jėgos 
išseko. Kilnaus grožio veidas sublogo ir mirtinai išblyš- 
ko. Lūpos kartais šnibždėjo vos girdimus žodžius — tur- 
būt jis prisimindavo tai vienus, tai kitus nuostabaus savo 
gyvenimo įvykius. Buvo matyti, kad gyvybė jo kūne pa- 
mažu gęsta, rankos ir kojos jau atšalo. 

Porą kartų jis dar pasakė keletą malonių žodžių gre- 
ta stovintiems kolonistams, šypsodamasis ta giedra šyp- 
sena, Kuri amžinai sustingsta mirusiojo veide. 

Tuoj po pusiaunakčio, sukaupęs paskutines jėgas, ka- 
pitonas Nemas vargais negalais pakėlė rankas ir susinėrė 
ant krūtinės, tarsi norėdamas būtent tokioje padėtyje nu- 
mirti. | 

Apie pirmą valandą nakties visa gyvybė susitelkė 
įdėmiai žvelgiančiose jo akyse. Paskutinį kartą blyks- 
telėjo kadaise liepsnas svaidę jų vyzdžiai. Paskui jis su- 
šnibždėjo: „Dievas ir tėvynė!" — ir ramiai pasimirė. 

Sairas Smitas pasilenkęs užmerkė akis tam, kuris kaž- 
kada buvo princas Dakaras, o dabar jau nebebuvo nei 
kapitonas Nemas. 

Herbertas ir Penkrofas verkė. Airtonas irgi nubraukė 
ištryškusią ašarą. Nabas suklupo ant kelių, o žurnalistas 
tarytum sustingo. 

Sairas Smitas pakėlė ranką viršum mirusiojo galvos. 

— Amžiną atilsį duok jam, viešpatie! — tarė jis ir, 
atsigręžęs į savo draugus, pridūrė:— Pasimelskime už tą, 
kurio netekome! 


Po kelių valandų kolonistai ištesėjo savo žodį ir įvyk- 
dė paskutinę mirusiojo valią. 
„Sairas Smitas ir jo draugai paliko „Nautilių“, išsineš- 

dami vienintelį savo geradario atminimą — jiems pado- 
vanotą dėžutę, kurioje buvo milžiniški turtai. 

Jie rūpestingai užrakino vis dar ryškiai apšviestą pui- 
kiają salę. Plieninį liuko dangtį kuo tvirčiausiai priver- 
žė, kad į „Nautiliaus“ kajutes neįsiskverbtų nė lašas 
vandens. | 

Paskui kolonistai susėdo į valti, palžista prie „Nauti- 
liaus“ borto. 


Visi nusiyrė į laivo užpakalį. Ten prie vaterlinijos 
buvo įtaisyti platūs čiaupai, kurie jungėsi su vandens 
rezervuarais, skirtais laivui pasinerti. 

Atidarius abu čiaupus, rezervuarai pribėgo vandens, 
ir „Nautilius“, grimzdamas vis gilyn, 2 jūros gel- 
mėje. , 
Bet kolonistai dar ilgai jį matė Šis giliai vande- 
ny; stiprių elektros žibintų nutviekstas, vanduo atrodė 
skaidriai žydras, tuo tarpu ola vėl pavirto tamsiu rūsiu. 
Bet pagaliau plati spindinti laivo aureolė užgeso, ir ,,„Nau- 
tilius“, virtęs kapitono Nemo karstų, nugulė į vandeny- 
no dugną. 


Aštuonioliktas skyrius 


Kolonistai susimąstę.— Atnaujinami darbai laivo statykloje.— 1869 me- 

ių sausio pirmoji — Dūmų stulpas viršum ugnikalnio.— Pirmieji išsiver- 

žimo ženklai. — Airtonas ir Sairas Smitas vyksta į aptvarą — Dakcro 
olos tyrinėjimas.— Ką kapitonas Nemas pasakė Sairui Smitui. 


Vos prašvitūs, kolonistai tylėdami išplaukė iš olos, 
kurią mirusio kapitono Nemo atminimui pavadino Da- 
karo ola. Buvo jau prasidėjęs atoslūgis, ir jie lengvai 
pralindo pro olos skliautus, visai nepaisydami nedidelių 
bangų, skalaujančių bazaltinės sienos papėdę. 

Valtį paliko čia pat, saugioje, bangų nepasiekiamoje 
vietelėje. Dėl atsargumo Penkrofas, Nabas ir Airtonas 
bendromis jėgomis ją užvilko ant nedidelės seklumos, 
einančios palei vieną olos sieną, kur valčiai nebegrėsė 
joks pavojus. . 

The Nautilus slowly sank. 


Su pirmąja aušros šviesele audra nurimo. Tik kažkur 
toli vakaruose dar grumeno griaustinis, bet kaskart vis 
dusliau. Lietus nelijo, tačiau dangus tebebuvo aptrauktas 
debesimis. Žodžiu, spalis, pirmasis pavasario mėnuo Pie- 
tų pusrutulyje, prasidėjo nepalankiai, ir gūsingas vėjas, 
nuolat šokinėjantis nuo vieno rumbo ant kito, prana- 
šavo nepastovų orą. 

Išėję iš Dakaro olos, Sairas Smitas su savo draugais 
pasuko į aptvarą. Nabas ir Herbertas nuėmė laidą, kurį 
kapitonas buvo nutiesęs tarp aptvaro ir olos; jie teisingai 
nutarė, kad tas laidas gali jiems kada nors praversti. 


Kolonistai tik retkarčiais persimesdavo vienu kitu žo- 
džiu. Jie tebebuvo smarkiai paveikti visų tų įvykių, ku- 
rie atsitiko naktį iš spalio 15 į 16-ąją. Paslaptingasis jų 
globėjas, ateidavęs jiems į pagalbą sunkiausiais momen- 
tais, tas žmogus, kurį jie širdyje laikė savo geruoju ge- 
nijum, jų kapitonas Nemas pasitraukė iš gyvenimo. ,„Nau- 
tilius“ drauge su savo šeimininku palaidotas vandenyno 
dugne. Ir kiekvienas nenoromis dar labiau jautė, kokie 
jie vieniši, atskirti nuo viso pasaulio. Kolonistai buvo 
įpratę tikėtis, kad prireikus juos parems galinga jėga, 
bet dabar, deja, jos nebeliko, ir net Gedeonas Spiletas, 
net Sairas Smitas pasidavė bendrai nuotaikai. Štai kodėl, 
eidami į aptvarą, jie abu niauriai tylėjo. | 

Apie devintą valandą ryto kolonistai sugrįžo į Gra- 
nitinius rūmus. | 

Buvo nutarta toliau statyti laivą ir stengtis kuo grei- 
čiausiai jį baigti. Sairas Smitas šiam darbui skyrė visą 
savo laiką, visus savo sugebėjimus. Juk nežinia, kas gali 
nutikti ateityje. O turėdami didelį, gerą laivą, kuriuo 
bus galima plaukti net per audrą, netgi leistis į tolimą 
kelionę, jie turės daugiau šansų išsigelbėti. Jeigu kolo- 
nistai, baigę statyti laivą, nesiryš iš karto palikti Lin- 
kolno salos ir keliauti iki Polinezijos arba iki Naujosios 
Zelandijos krantų, tai bent galės aplankyti Taboro salą 
ir palikti ten rašteli — nurodyti, kur dabar gyvena Air- 
tonas. Tai padaryti būtina, jeigu kartais šiuose vande- 
nyse vėl pasirodytų škotų jachta. Iš tikrųjų, negalima 
abejingai žiūrėti į tokią galimybę! 

Taigi nutraukti darbai vėl prasidėjo. Sairas Smitas, 
Penkrofas ir Airtonas, Nabo, Gedeono Spileto ir Herber- 
to padedami, darbavosi labai uoliai, jeigu tik jų neati- 
traukdavo koks nors kitas neatidėliotinas reikalas. Lai- 
vas turėjo būti baigtas per penkis mėnesius, iki kovo pra- 
džios,— tik tokiu atveju buvo galima nuvykti į Taboro 
salą, kadangi ekvinokcijos metu pradėdavo siautėti vėt- 
ros, trukdančios leistis į kelionę. Todėl dailidės negaišo 
nė minutės. Tiesa, jiems nereikėjo rūpintis takelažu, nes 
laimingai buvo pavykę išgelbėti visą „Greituolio“ take- 
lažą. Svarbiausia, reikėjo baigti korpuso statybą. 

1868 metų pabaiga praėjo bedirbant šį svarbų dar- 
bą, dėl kurio buvo užmiršti visi kiti reikalai. Per pus- 
trečio mėnesio dailidės pastatė į vietą španhautus ir 
pradėjo lentomis mušti bortus. Jau dabar buvo galima 
drąsiai pasakyti, kad Sairas Smitas padarė puikų pro- 
jektą ir kad laivas atlaikys bet kokius kelionės sunku- 
mus. Penkrofas dirbo su kažkokiu įniršiu, ir jei kuris nors 
kolonistas dailidės kirvį pakeisdavo medžiotojo šautuvu, 
jis nesivaržydamas imdavo tam apsileidėliui prikaišioti. 
Tačiau būtinai reikėjo papildyti Granitinių rūmų sandė- 
liuose maisto atsargas ateinančiai žiemai. Bet Penkrofui 
tai buvo ne galvoj! Šaunusis jūrininkas, nematydamas 
darbe kurio nors savo draugo, kiekvieną kartą nesitver- 
davo piktumu. Tokiais atvejais, be paliovos Dae a, 
jis vienas dirbdavo už šešis. 

Visą vasarą oras kolonistams nebuvo palankus. Ke- 
letą dienų kepino nepakenčiami karščiai, oras buvo pri- 
sikaupęs elektros, nuolat praūždavo baisios audros. Kiau- 
ras dienas tolumoje dundėjo perkūnija. Dangus dusliai, 
bet nepaliaujamai grumeno, ir tai gana įprastas reiškinys 
pusiaujo Zonose. 

Pirmąją naujų 1869 metų dieną prapliupo siaubinga 
audra, ir žaibas daug kartų trenkė į salą. Perkūnija su- 
skaldė ir nulaužė kelis didžiulius medžius, tarp jų ir 
vieną gražiausių dilgėlinių medžių, užstojančių paukštyną 
nuo pietinės ežero pakrantės. Ar tik nebuvo tiesioginio 
ryšio tarp šių baisingų audrų ir tų reiškinių, kurie vy- 
ko žemės gelmėse? Ar tik šios audros neatspindėjo po- 
slinkių giluminiuose žemės rutulio sluoksniuose? Sairas 

Smitas buvo linkęs taip manyti, juo labiau kad audrų 
laikotarpis sutapo su padidėjusiu ugnikalnio veiklumu. 

Sausio 3 dieną Herbertas, atsikėlęs su pirmaisiais sau- 
lės spinduliais, užkopė ant Plataus Akiračio plynaukštės 
pabalnoti onagro, tik staiga viršum ugnikalnio kraterio 
jis išvydo milžinišką dūmų stulpą. 

Herbertas skubiai įspėjo kitus kolonistus, jie tučtuo- 
jau užkopė ant plynaukštės ir ėmė stebėti Franklino kainą. 

— Ėhė,— sušuko Penkrofas,— šį kartą čia jau nebe 
šiaip garai! Atrodo, kad mūsų milžinas ne tik E 
bet ir rūko! 

Nors Penkrofas savo mintį išreiškė pernelyg vaiz- 
dingai, tačiau visai tiksliai apibūdino, kokie reiškiniai 
vyksta viršum ugnikalnio kraterio. Jau tris mėnesius iš 
jo veržėsi tiršti garų kamuoliai, bet jie tiktai rodė, kad 
ugnikalnio gelmėse verda ištirpusios uolienų masės. Da- 
bar jo viršūnę vainikavo nebe garų kamuoliai, o tiršti 
dūmai; į padangę kilo sūdrus pilkšvas stulpas, kurio 
apimtis prie pagrindo buvo trys šimtai pėdų, o aukštis — 
septyni ar aštuoni šimtai pėdų; tame aukštyje jis sklei- 
dėsi į šalis ir savo forma buvo panašus į milžinišką grybą. 

— Kamine užsidegė suodžiai, — tarė Gedeonas Spiletas. 

— Ir mes negalime jų užgesinti! — tokiu pat tonu at- 
siliepė Herbertas. 

— Būtų gerai, kad kiekvieną ugnikalnį retkarčiais 
iškrėstų Kaminkrėčiai, — kuo rimčiausiai pasakė Nabas. 

— Puiku, Nabai! — šūktelėjo Penkrofas.— Ar tu kar- 
tais nenorėtum imtis tos kaminkrėtystės? 

Ir jūrininkas pats garsiai nusijuokė iš savo sąmojo. 

Sairas Smitas įdėmiai stebėjo tirštų dūmų kamuolius, 
virstančius iš Franklino kalno žiočių; jis net stovėjo kiek 
atokiau nuo savo draugų, truputį ištempęs kaklą, lyg 
stengdamasis nugirsti tolimą išsiveržimo dundesį. Paskui 
jis priėjo prie draugų ir tarė: 

— Iš tikrųjų, mano bičiuliai, ugnikalnyje yra įvykę 
didelių pasikeitimų. Neslėpsime nuo savęs šios aplinky- 
bės. Vulkaninės masės ne tiktai verda, bet jau yra įsi- 
degusios, ir galimas daiktas, kad artimiausių kų mums 
gresia išsiveržimas! 


548 


— Na ir tegu, misieri Sairai! — sušuko Penkrofas.— 
Jeigu tasai išsiveržimas bus tikrai puikus, mes jam pa- 
plosime katučių, ir baigtas kriukis! Manau, kad mes tu- 
rime reikalų, svarbesnių už visus tuos ugnikalnius! 

— Ne, Penkrofai,— atsakė Sairas Smitas, — senasis ke- 
lias tebėra lavai atviras, o krateris taip pasviręs, kad 
jos srautas iki šiol tekėdavo į šiaurę. Ir vis dėlto... 

— Ir vis dėlto, — užbaigė Gedeonas Spiletas,— kadan- 
gi ugnikalnio išsiveržimas mums jokios naudos neduos, 
geriau, kad jo visai nebūtų. 

— Ką gali žinoti! — atšovė jūrininkas.— O gal mūsų 
ugnikalnis ims ir išmes specialiai mums kokių nors nau- 
dingų ir retų žemės turtų. Ir jau būkite ramūs, mes mo- 
kėsime pasinaudoti tokia jo malone. 

Bet Sairas Smitas nepritariamai pakraipė galvą, tar- 
si norėdamas pasakyti, kad jis pats iš taip greitai vyks- 
tančio proceso nieko gero nesitiki. Jis negalėjo taip leng- 
vai ir nerūpestingai kaip Penkrofas žiūrėti į artėjantį 
išsiveržimą. Jei dėl kraterio polinkio lavos srautas miš- 
kingajai ir dirbamai salos daliai tiesiogiai ir negresia, 
vis dėlto gali būti kitų labai liūdnų pasekmių. Kaip Žži- 
noma, ugnikalnio išsiveržimą neretai lydi žemės drebė- 
jimas. Linkolno sala, būdama tokios kilmės ir tokios struk- 
tūros, gali paprasčiausiai suirti, kadangi ji susideda iš 
įvairiausių uolienų: iš bazalto ir granito, iš sustingusios 
lavos šiaurėje ir puraus dirvožemio pietuose, o tos me- 
džiagos, žinoma, netvirtai tarpusavy surištos. Jeigu pats 
lavos tekėjimas rimto pavojaus ir nekelia, tai net silp- 
nas požeminis smūgis neišvengiamai turės tragiškiausių 
pasekmių. 

— Man rodos,— staiga tarė Airtonas, atsigulęs ir pri- 
dėjęs ausį prie žemės, — man rodos, kad girdžiu dusliai 
trinksint, žinote, tarytum PS geležinių sijų prikrau- 
tas vežimas. 

Kolonistai atidžiai įsiklausė ir turėjo pripažinti, kad 
Airtonas sako teisybę. Protarpiais trinksėjimą palydėda- 
vo požeminis dundesys, čia sustiprėdamas, čia aptilda- 
mas, — atrodė, kad ten, žemės gelmėse, lekia siautulingas 
viesulas. Tačiau kol kas dar nebuvo girdėti būdingų iš- 
siveržimo garsų; panašių į šūvius. Vadinasi, garai ir dū- 

mai galėjo laisvai išeiti pro pagrindinį kraterį, ir jeigu 
jo anga pakankamai plati, tai galima nebijoti nei“ sprogi- 
mo, nei smarkių žemės plutos poslinkių. 

— Tuščia jo! — pasakė Penkrofas.— Verčiau imkimės 
darbo. Tegu sau Franklino kalnas rūko, tegu sau krio- 
kia ir staugia, tegu svaido ugnį ir liepsnas, kiek tik jam 
patinka! Nejaugi mes dėl tokių niekų sėdėsime rankas 
sunėrę? Einam, Airtonai, einam, Nabai, einam, Herber- 
tai, ir jūs, misteri Sairai, ir jūs, misteri Spiletai, šiandien 
mums visiems reikėtų gerokai padirbėti! Tuojau dėsime 
širstreką, o tokiam darbui ir tuzino rankų mažoka. Ko aš 
noriu? Noriu, kad mūsų naujasis „„Bonadventūras“— juk 
mes jį „„Bonadventūru“ pavadinsime, ar ne tiesa?— taigi 
aš noriu, kad ne vėliau kaip po dviejų mėnesių naujasis 
mūsų laivas jau stovėtų Baliono uoste. O jeigu taip, tai 
negaiškime veltui laiko! 

Visi kolonistai klusniai nuėjo paskui Penkrofą į lai- 
vo statyklą ir ėmė kalti širstreką — storą bortų apmušimą, 
kuris sudaro nelyginant laivo juostą, tvirtai jungiančią 
visas jo griaučių dalis. Tai buvo nelengvas darbas, ir 
Penkrofas teisingai reikalavo, kad prie jo visi prisidėtų. 

Visą tą dieną, sausio 3-ąją, jie niekur nesitraukė nuo 
laivo, tarsi užmiršę ugnikalnį, kurio, pagaliau, nuo kran- 
to ties Granitiniais rūmais nė nesimatė. Bet porą ar tre- 
jetą kartų juodas šešėlis buvo uždengęs saulę, įprastai 
riedančią giedru dangumi,— tai tirštų dūmų debesis pra- 
slinkdavo tarp saulės rutulio ir salos. Vėjas pūtė iš jū- 
ros, nešdamas dūmus ir garus kažkur į vakarus. Sairas 
Smitas ir Gedeonas Spiletas atkreipė dėmesį į tuos saulės 
aptemimus ir ne kartą pareiškė vienas antram savo pa- 
stabas, kaip greit bresta išsiveržimas, tačiau darbo jie 
nemetė. Abu aiškiai suprato, kad jiems patiems ir visai 
kolonijai naudinga kuo greičiausiai pastatyti laivą. Kai 
jie turės gerą laivą, nebus baisūs jokie netikėtumai. Ir 
kas žino, ar vieną gražią dieną tas laivas nebus vienin- 
telis jų prieglobstis 

Po vakarienės Sairas Smitas drauge su Gedeonu Spi- 
letu ir Herbertu išėjo į Plataus Akiračio plynaukštę. Že- 
mę jau gaubė tamsos skraistė, bet tamsoje turėjo būti 
lengviau jiems nustatyti, ar kartu su garais ir dūmais 

iš ugnikalnio kraterio nesiveržia ir ugnis, ar ugnikalnis 
nesvaido įkaitusių uolienų dalelių. 

— Krateryje ugnis! — staiga suriko Herbertas, aplen- 
kęs savo draugus ir pirmas užbėgęs ant Plataus Akiračio 
piynaukštės. 

Franklino kalnas, stūksantis už šešeto mylių nuo Pla- 
taus Akiračio plynaukštės, atrodė lyg milžiniškas deg- 
las, žėruojantis raudona liepsna. Tačiau net nakties tam- 
soje ugnis švitėjo gana blandžiai, — matyt, ją temdė gau- 
siai primišę dūmai, šlakas ir pelenai. Po visą salą skli- 
do rausvai geltona šviesa, ir tos pašvaistės fone neaiškiai 
juodavo miško masyvas. Dangų buvo aptraukę didžiuliai 
dūmų kamuoliai, jų properšose kur ne kur mirgėjo žvaigž- 
dės, 

— Taip, viskas labai greit vyksta! — pasakė inžinie- 
rius. 

— Čia nėra ko stebėtis, — atsiliepė žurnalistas.— Ug- 
nikalnis jau seniai pabudęs. Prisiminkite, Sairai, juk pir- 
mą kartą garai pasirodė jau tuomet, kai mes tyrinėjome 
kalno atšakas, tikėdamiesi rasti kapitono Nemo buveinę. 
O tai buvo, jei neapsirinku, maždaug spalio vidury? 

— Taigi! — sušuko Herbertas.— Vadinasi, jau pracio 
pustrečio mėnesio. 

— Vadinasi, požeminė ugnis dega jau dešimt“ savai- 
čių, — tarė Gedeonas Spiletas,— ir aišku, kad per tiek lai- 
ko ji smarkiai įsiliepsnojo! 

— O ar jūs nejaučiate, kaip virpa žemė?— paklausė 
Sairas Smitas. 

— Jaučių, — atsakė Gedeonas Spiletas— bet iki tikro 
žemės drebėjimo dar toli. . 

— Aš ir nesakau, kad mums gresia žemės drebėji- 
mas, — gyvai atsiliepė Sairas Smitas.— Gink dieve, ne! 
Bet šiuos virpesius sukelia požeminė ugnis. Žemės plutą 
drąsiai galima palyginti su katilo sienelėmis, o jūs pa- 
tys žinote, kad nuo dujų slėgimo katilo sienelės virpa 
lyg metalinė plokštelė. Dabar mes kaip tik ir pastebime 
tokį reiškinį. 

— O kokie gražūs ugnies pluoštai! — sušuko Herber- 
tas. . 

Tuo akimirksniu iš kraterio kaip koks fejerverkas 
pasipylė kibirkštys, ir akinamo jų blizgesio negalėjo už- 
temdyti net tiršti garų kamuoliai. Tūkstančiai žaižaruo- 
jančių skeveldrų ir ugnies taškų pažiro aplink ugnikalnį. 
Kai kurie jų švystelėjo net aukščiau dūmų kepurės ir 
išsisklaidė lyg įkaitusios dulkės. Kartu su tuo ugnies 
pliūpsniu pasigirdo keletas požeminių sprogimų, tarytum 
kur netoliese būtų karteče šaudžiusi baterija. | 

Sairas Smitas, žurnalistas ir Herbertas visą valandą 
išstovėjo ant Plataus Akiračio plynaukštės, o paskui nu- 
sileido žemyn ir sugrįžo į Granitinius rūmus. Inžinierius 
atrodė toks susimąstęs, tikriau sakant, toks susirūpinęs, 
jog Gedeonas Spiletas neiškentęs paklausė, ar jis nenu- 
matąs artimiausiu laiku kokio nors pavojaus, tiesiogiai 
ar netiesiogiai susijusio su išsiveržimu. 

— Tr taip, ir ne! — atsakė Sairas Smitas. 

— Bet argi gali ištikti dar didesnė nelaimė, kaip že- 
mės drebėjimas, gresiantis suardyti mūsų salą? Atvirai 
kalbant, aš to nebijau, kadangi garai ir lava susirado lais- 
vą išėjimą. 

— Aš taip pat bijau ne žemės drebėjimo, tikriau sa- 
kant, ne to, kas paprastai šiais žodžiais vadinama, — ne 
žemės plutos poslinkio dėl požeminių dujų išsiplėtimo, — 
atsakė Sairas Smitas.— Bet yra ir kitų priežasčių, galin- 
čių sukelti katastrofą. | 

— Kokių, mielas Sairai? 

— Kol kas ir aš pats gerai dar nežinau... Aš turiu 
pažiūrėti... užlipti ant kalno... Tikiuosi, kad po kelių 
dienų viskas paaiškės. 

Gedeonas Spiletas daugiau neklausinėjo, ir netrukus 
Granitinių rūmų gyventojai ramiai užmigo, nors kaskart 
vis garsyn ėjo požeminis dundesys, aidintis po visą salą. 

Praslinko trys dienos — sausio 4, 5 ir 6-oji. Kolonis- 
tai be atvangos statė laivą, ir inžinierius stengėsi kiek 
galėdamas pagreitinti darbus, nors tiesiog apie tai niekam 
nieko nesakė. Franklino kalno viršūnę lyg gobtuvas den- 
gė tamsus grėsmingos išvaizdos debesis, iš kraterio kartu 
su liepsna dabar lėkė įkaitę akmenys, dalis jų krito atgal 
į ugnikalnio žiotis. Penkrofas, matydamas net išsiveržimą 
turint juokingų pusių, kartais sušukdavo: 

— Tik pažiūrėkit! Mūsų milžinas žaidžia bilbokę! Au- 
ze, mūsų milžinas žongliruoja! 

'š tikrųjų, ugnikalnio išmesti akmenys vėl prading- 
davo jo gelmėje, dėl to buvo galima tikėtis, kad vidu- 
jinio slėgimo spaudžiama lava dar nepakilo iki kraterio 
angos. Šiaip ar taip, stebėdami nuo Plataus Akiračio plyn- 
aukštės aiškiai matomą šiaurrytinį kalno šlaitą, kolonis- 
tai niekur neįžiūrėjo jokių baisaus ugninio srauto žymių. 

Nors kolonistai ir labai skubėjo baigti naujojo laivo 
statvbą, neretai juos atitraukdavo kiti tokie pat svar- 
bus darbai. Pirmiausia reikėjo nuvykti į aptvarą, kur 
stovėjo muflonų ir ožkų banda, ir paruošti gyvuliams 
daugiau pašaro. Buvo nutarta, kad rytojaus dieną, sau- 
sio -7-ąją, Airtonas važiuos į aptvarą, o kadangi visus 
tuos įprastus darbus puikiausiai galėjo jis vienas nuveik- 
ti, Penkrofas ir jo draugai gerokai nustebo, išgirdę tokius 
inžinieriaus žodžius: 

-— Jeigu jūs rytoj važiuojate į aptvarą, Airtonai, ir 
aš važiuosiu su jumis. 

— O ne, misteri Sairai! — sušuko jūrininkas.— Mums 
juk kiekviena diena brangi, ir jeigu jūs abudu išvažiuo- 
site, tai ne juokai — nebebus dviejų porų rankų! 

— Mes grįšime poryt — atsakė Sairas Smitas,— man 
butinai reikia apsilankyti aptvare... Aš noriu žinoti, ar 
greit prasidės išsiveržimas. 

— Išsiveržimas! Išsiveržimas! — nepatenkintas subam- 
bėjo Penkrofas.— Tarytum pasaulyje nebūtų svarbesnių 
dalvkų! Man, kaip matote, tas išsiveržimas nė kiek ne- 
rūpi! 

Nors jūrininkas ir priešgyniavo, inžinierius nuspren- 
dė sekantį rytą leistis į kelionę, kaip buvo sumanęs. Her- 
bertas irgi labai norėjo vykti su Sairu Smitu, bet pabi- 
jojo apie tai užsiminti, kad galutinai nesugadintų Penk- 
rofui nuotaikos. 

„Rytojaus dieną, auštant, Sairas Smitas ir Airtonas su- 
sėdo į vežimėlį, ir dvejetas onagrų smagia risčia nuvežė 
jucs į aptvarą. 

Viršum miško žemai slinko sunkūs juodi debesys, 
virstantys iš ugnikalnio kraterio. Tie debesys, aptraukę 
visą dangų, susidėjo tikriausiai iš įvairių elementų. Čia 

buvo ne tik tiršti dūmai, išsiveržę iš ugnikalnio, bet taip 
pat mineralinės dulkės, pucolanas ir pilki pelenai, smul- 
kūs kaip smulkiausi miltai. Vulkaniniai pelenai tokie 
lengvi, jog kartais kelis mėnesius tvyro ore, nenusėsdami 
ant žemės. Po ugnikalnio išsiveržimo Islandijoje, įvyku- 
sio 1783 metais, oras kone visus metus buvo taip prisi- 
kaupęs vulkaninių dulkių, jog pro tirštą jų dangą vos 
galėjo prasiskverbti saulės spinduliai. 

Bet daug dažniau tos smulkiausios dalelytės nusėda 
ant žemės, — taip atsitiko ir šį kartą. Vos tiktai Sairas 
Smitas ir Airtonas spėjo privažiuoti prie aptvaro, iš dan- 
gaus ėmė kristi nelyginant juodas sniegas arba smulkus 
parakas, ir aplinkui viskas bematant pasikeitė tartum 
pasakoje. Medžius, pievas ir uolas per kelis colius nuklojo 
tamsus dulkių sluoksnis. Laimė, kad pūtė šiaurės rytų vė- 
jas; jis pasiautė dulkių debesį ir nunešė į jūrą. | 

— Koks nuostabus reiškinys, misteri Sairai! — tarė 
Airtonas. 

— Ir labai nelemtas reiškinys,— atsakė inžinierius.— 
Tas pucolanas, ta susmulkėjusi pemza, trumpiau sakant, 
visos tos mineralinės dulkės, rodo, kad pačiose ugnikal- 
nio gelmėse vyksta grėsmingi procesai. 
 — Ir mes nieko negalime padaryti? 

— Nieko, tik stebėti, kaip bręsta išsiveržimas. Kol 
kas, Airtonai, jūs imkitės savo darbo. Aš tuo tarpu pa- 
lypėsiu iki Raudonojo upelio ir pasižvalgysiu po šiaurinį 
kalno šlaitą. Paskui... 

— O paskui... misteri Smitaiė | 

— Paskui mudu keliausime į Dakaro olą... Aš noriu 
pasižiūrėti... Žodžiu, po poros valandų aš pareisiu. 

Laukdamas grįžtant inžinieriaus, Airtonas ėmė rūpin- 
tis savo muflonais ir ožkomis. Gyvuliai buvo neramūs, 
matyt, įbauginti pirmųjų išsiveržimo požymių. 

Tuo tarpu Sairas Smitas įkopė į rytinės kalno atša- 
kos keterą, aplenkė Raudonąjį upelį ir priėjo tą vietą, 
kur per pirmąją savo ekspediciją kolonistai buvo užtikę 
sieros šaltinį. 

Kaip smarkiai čia viskas buvo pasikeitę! Dabar į pa- 
dangę kilo nebe viena dūmų srovelė, o bent trisdešimt, 
ir jos veržėsi su tokia jėga, tarytum iš žemės jas būtų 

spaudęs galingas stūmoklis. Matyt, žemės pluta šioje 
vietoje buvo baisaus vidujinio slėgimo plėšte plėšiama. 
Oras buvo prisigėręs sieros dujų, vandenilio, anglies dvi- 
deginio, sumišusių su vandens garais. Sairas Smitas jau- 
tė, kaip po kojomis virpa dirvožemį čia nukloję vulka- 
niniai tufai: kadaise jie buvo ne kas kita, kaip išsiveržę 
pelenai, kurie ilgainiui pavirto kieta mase. Tačiau iaBjŲ) 
lavos pėdsakų jis niekur nepastebėjo. 

"Tokį pat vaizdą, tiktai gal dar būdingesnį negu prie 
Raudonojo upelio inžinierius išvydo, tyrinėdamas šiau- 
rinį Franklino kalno šlaitą. Iš kraterio veržėsi dūmų de- 
besys ir liepsnos liežuviai; ant žemės lyg kruša krito 
smulkūs akmenys; bet lavos nebuvo, o tai rodė, kad iš- 
siveržtinės uolienos dar nepasiekė pagrindinio kraterio 
angos. 

— Verčiau jau prasidėtų išsiveržimas! — sumurmėjo 
Sairas Smitas.— Tada bent žinočiau, jog lava teka savo 
įprastu keliu. O kas gali garantuoti, kad ji neišsilies per 
kokią nors naują stemplę. Bet didžiausias pavojus ne čia 
glūdi! Kapitonas Nemas tai numatė! Ne, pavojus ne čia! 

Sairas Smitas priėjo didžiulį sustingusios lavos srau- 
tą, kuris skyrėsi į dvi šakas, apkabindamas Ryklio įlan- 
ką. Ten jis atidžiai apžiūrėjo ankstesnių išsiveržimų pėd- 
sakus. Dabar inžinierius jau neabejojo, kad paskutinį 
kartą ugnikalnis buvo išsiveržęs be galo seniai. 

Paskui jis leidosi atgal į aptvarą, klausydamasis po- 
žeminio dundesio, panašaus į nepaliaujamus griausmus; 
retkarčiais pasigirsdavo garsūs sprogimai. 

Devintą valandą Sairas Smitas jau buvo aptvare. Jo 
laukė Airtonas. 

— Gyvulius aš pašėriau, misteri Smitai — pasakė Air- 
tonas. 

— Labai gerai. | 
— Bet jie kažko nerimauja, misteri Smitai. 


— Čia pasireiškia jų instinktas, o instinktas niekada 
neapgauna. Ė 
— O dabar.. 


— Paimkite žibintą ir skiltuvą, Airtonai, — atsakė in- 
žinierius,— ir žygiuojam. 

Airtonas padarė viską, kaip inžinierius jam liepė. Jau 
anksčiau jis buvo iškinkęs onagrus, ir dabar jie klaidžio- 
jo po aptvarą. Tyrinėtojai iš lauko pusės užšovė var- 
tus ir siauru takeliu nuėjo į vakarinę jūros pakrantę: 
Sairas Smitas priešaky, Airtonas užpakaly. 

Juodu ėjo kaip per vatos sluoksnį: visą žemę den- 
gė iš oro nusėdusios smulkiausios dulkelytės. Miške ne- 
simatė nė vieno gyvio. Net paukščiai buvo išskridę. Kar- 
tais vėjo gūsis pasiausdavo nuo žemės pelenus, ir tuo- 
met keleiviai, tamsaus debesies apgaubti, vienas antro 
nebematydavo. Prie akių ir prie burnos juodu nuolat dė- 
josi nosinę, kad nuo tirštų dulkių neapžlibtų ir neuž- 
trokštų. 

Aišku, kad taip Sairas Smitas ir Airtonas negalėjo 
sparčiai eiti. Be to, ir pats oras buvo slogus, tarsi įame 
būtų išdegusi dalis deguonies, todėl alsuoti darėsi vis 
sunkiau. Kas šimtas žingsnių keleiviai turėdavo sustoti 
ir atsikvėpti. Buvo jau po dešimtos valandos, kai jie pri- 
ėjo virtinę bazaltinių ir porfyrinių uolų, be jokios tvar- 
kos suvirtusių palei visą šiaurvakarinį salos krantą. 

Airtonas ir Sairas Smitas ėmė leistis skardingu šlai- 
tu, stengdamiesi žengti tuo pačiu beveik nepereinamu 
takeliu, kuris audringąją naktį juos nuvedė prie Dakaro 
olos. Tiesa, dienos šviesoje tas kelias buvo ne toks pa- 
vojingas; be to, lygius, tartum nušlifuotus šlaitus dabar 
dengė pelenai, per juos neslydo kojos, todėl leistis buvo 
lengviau. | 

Netrukus keleiviai pasiekė uolų gūbrį, kuris buvo 
lyg kranto tąsa, iškilusi maždaug keturiasdešimt pėdų. 
Sairas Smitas prisiminė, kad šis gūbrys pamažu eina že- 
myn, nuožulniai leisdamasis prie jūros. Nors jau buvo 
prasidėjęs atoslūgis, smėlėtas krantas dar nepasirodė iš 
vandens, ir nuo vulkaninių dulkių parudusios RE pia- 
kėsi į bazaltinių uolų papėdę. 

"Sairas Smitas ir Airtonas lengvai susirado Dakaro olos 
angą ir sustojo prie uolyno, kuris sudarė tarsi apatinę 
gūbrio aikštelę. 

— Ar valtis tebėra?— paklausė inžinierius. 

— Taip, — atsakė Airtonas, traukdamas artyn lengvą 
laivelį, kurį juodu su Penkrofu buvo paslėpę po L 
tinės olos skliautu. 

— Ką gi, keliausim! 

Abu sulipo į valtį. Ji lengvai nusliuogė per bangas 
po žemais olos skliautais; Airtonas įskėlė ugnį, uždegė 
žibintą ir pastatė valties priešakyje taip, kad žiburys 
šviestų jiems kelią, paskui paėmė į rankas irklus; Sairas 
Smitas atsisėdo prie vairo ir pasuko valtį gilyn į tamsią 
olą. 

„Nautiliaus“ čia nebebuvo, nebesimatė jo žiburių, ka- 
daise nugalėjusių oloje viešpataujančią amžiną naktį. 
Galimas daiktas, kad elektros šviesa, teikiama galingų 
energijos šaltinių, dar tebešvitėjo vandenyno gilumoje, 
bet iš tos gelmės, kur kapitonas Nemas susirado sau ka- 
pą, į paviršių neprasiskverbė nė vienas spindulys. 

Tačiau ir žibinto šviesoje Sairas Smitas galėjo drą- 
siai vairuoti valtį pagal dešinąją olos sieną. Po bazal- 
tiniais skliautais viešpatavo kapų tyla, bent jau prieš- 
akinėje olos dalyje, nes po kurio laiko inžinierius aiš- 
kiai išgirdo dundesį, sklindantį iš žemės gelmių. 

— Tai ugnikalnis, — pasakė jis. 


Netrukus prie požeminio dundesio prisidėjo ir gaižus 
cheminių junginių kvapas; Sairas Smitas ir Airtonas Vos 
neužtroško nuo sieros garų. 

— Šito ir bijojo kapitonas Nemas! — sumurmėjo Sai- 
ras Smitas, ir jo veidas truputį a a a vis dėlto 
mes turime pasiekti tikslą. 

— Ir pasieksime! — atsakė Airtonas; jis stipriau pa- 
spaudė irklus, ir valtis ėmė skrieti gilyn į olą. 

Po kokių dvidešimt penkių minučių kelionės valtis 
priplaukė galinę olos sieną ir sustojo. 

Sairas Smitas užlipo ant suoliuko ir, žibintu pasišvies- 
damas, ėmė tyrinėti sieną, kuri skyrė olą nuo pagrindinio 
kraterio. Koks šitos sienos storumas? Šimtas pėdų ar 
dešimt? Į šį klausimą niekas nebūtų „galėjęs atsakyti. Bet 
vargu ar siena buvo labai stora, kadangi požeminis dun- 
desys čia girdėjosi labai aiškiai. 

Apžiūrėjęs visą sieną apačioje, inžinierius prikabino 
žibintą prie irklo galo ir, iškėlęs jį, vėl ėmė tyrinėti 
bazaltinę sieną, stengdamasis apšviesti viršutinę jos dalį. 

Čia tarp uolų luitų vingiavo vos pastebimi plyšiai, 
pro kuriuos veržėsi gailūs dūmai, nuodydami oloje orą. 
Visa siena buvo suskeldėjusi, ir kai kurie plyšiai, ypa- 
tingai ryškiai matomi lygiame bazalto paviršiuje, leidosi 
beveik iki pat vandens. 

Sairas Smitas stovėjo didžiai susimąstęs. Paskui jis 
vos girdimai sušnibždėjo: 

— Taip, kapitonas sakė teisybę! Čia slypi pavojus, 
iš tikrųjų baisus pavojus! 

Airtonas nieko neklausinėjo. Sairui Smitui davus ženk- 
lą, jis vėl paėmė į rankas irklus, ir po pusvalandžio ke- 
leiviai išplaukė iš Dakaro olos. 


Devynioliktas skyrius 


Sairas Smitas pasakoja apie savo stebėjimus.— Skubama statyti laivą.— 
Paskutinį kartą aptvare.— Ugnies ir vandens kova.— Kas beliko salo- 
jeę.— Laivo nuleidimas.— Naktis iš kovo 8 į 9-ąją. 


Visą dieną išbuvę aptvare ir įsitikinę, kad viskas čia 
sutvarkyta, Sairas Smitas ir Airtonas pernakvojo ir sau- 
sio 8 dienos rytą sugrįžo į Granitinius rūmus. 

Inžinierius tučtuojau sušaukė savo draugus ir jiems 
pranešė, kad salai gresia didžiausias pavojus, kurio ne- 
gali pašalinti jokia žmogiška jėga. 

— Mano bičiuliai, — pasakė Sairas Smitas, ir iš jo bal- 
so buvo jaučiama, kaip smarkiai jis susijaudinęs,— Lin- 
kolno sala nėra iš tų geologinių formacijų, kurios gy- 
vuos tol, kol gyvuos visas Žemės rutulys. Anksčiau ar 
vėliau ji suirs, to suirimo priežastis glūdi joje pačioje, 
ir niekas negali jos išgelbėti. 

Kolonistai žvilgtelėjo vienas į kitą, paskui nustebę 
pasižiūrėjo į Sairą Smitą,— jie gerai EE jo žodžių 
prasmės. 

— Paaiškinkite mums suprantamiau, Sairai, — paprašė 
Gedeonas Spiletas. 

— Tuojau paaiškinsiu — atsakė Sairas Smitas.— Aš 
jums papasakosiu, ką man sakė kapitonas Nemas, kai mu- 
du vienu du kalbėjomės. 

— Kapitonas Nemas?— šūktelėjo kolonistai. 

— Taip. Jis norėjo prieš mirtį paskutinį kartą mums 
pasitarnauti. 

— Paskutinį?— pakartojo Penkrofas.— Paskutinį kar- 
tą pasitarnauti? Na pamatysite, net ir po mirties jis dar 
ne kartą mums pagelbės. 

— O ką jums sakė kapitonas Nemas?— paklausė žur- 
nalistas. | | 

— Žinokite, mano bičiuliai, — atsakė inžinierius, — kad 
Linkolno sala savo sandara skiriasi nuo kitų Ramiojo 
vandenyno salų: jos gelmės sudarytos taip, kad povan- 
deninė salos dalis anksčiau ar vėliau turi suirti. | 

— Suirti? Ar tai Linkolno sala suirs? Na ką jūs! — 
nenorėjo tikėti Penkrofas ir, nors labai gerbdamas Sairą 
Smitą, gūžtelėjo pečiais. 

— Klausykitės atidžiai, Penkrofai,— tesė inžinierius.— 
Štai ką nustatė kapitonas Nemas ir ką vakar pastebėjau 
aš pats, apžiūrėjęs Dakaro olą. Ji eina po sala iki pat 
ugnikalnio, ir nuo centrinio jo židinio olą skiria tik ga- 
linė jos siena. Bet visa šita siena suskeldėjusi, ir pro ply- 
šius jau skverbiasi ugnikalnio viduje atsiradusios sieros 
dujos. 

— Na ir kas?— paniuręs paklausė Penkrofas. 

— Ogi tas, kad nuo tų dujų slėgimo plyšiai didėja. 
Bazaltinė siena skyla, ir po kurio laiko, gal net labai 
greitai, pro plyšius iš olos į ugnikalnį įsiverš jūros van- 
duo. 

„— Puiku! — pasakė Penkrofas, kaip paprastai bandy- 
damas juokauti— Vanduo užgesins jame ugnį, ir viskas 
bus baigta! 

— Taip, viskas bus baigta! — tarė Sairas Smitas.— Tą 
dieną, kai pro sienoje atsiradusią spragą jūra pliūptelės 
į centrinį ugnikalnio židinį, o iš ten — į salos gelmes, 
kur verda ištirpusios uolienos, tą dieną, Penkrofai, Lin- 
kolno sala susprogs, kaip susprogtų Sicilija, jeigu į Etną 
įsiveržtų Viduržemio jūra. 

Į šį kategorišką inžinieriaus tvirtinimą kolonistai nie- 
ko neatsakė. Visi suprato, koks baisus pavojus jiems 
gresia. | 

Ir reikia pasakyti, kad Sairas Smitas pavojaus nė 
kiek neperdėjo. Jau daug kam buvo atėjusi mintis, kad 
gal pavyktų veikiančius ugnikalnius užgesinti, paleidus 
į įkaitusias jų gelmes vandenį — juk beveik visi ugni- 
kalniai stūkso jūrų arba ežerų pakrantėse. Bet tokie ian- 
tazuotojai nežinojo, kad tuomet dalis žemės rutulio iš- 
lėktų į orą, panašiai kaip garo katilas, kuriame nuc ne- 
tikėto perkaitinimo staiga padidėtų garų slėgimas. Pa- 
tekes į uždarą įkaitusią terpę, kur temperatūra siekia ke- 
lis tūkstančius laipsnių, vanduo akimirksniu pavirstų ga- 
rais, ir jie išsiveržtų į paviršių su tokia jėga, jog suplė- 
šytų bet kokį kiautą. 

Taigi nebuvo abejonės, kad salai gresia baisus galas, 
kad greit ji suirs,— viskas priklauso nuo to, ar ilgai dar 
išsilaikys bazaltinė siena Dakaro oloje. Bet katastrofos 
reikia laukti ne po kelių mėnesių ar savaičių, o gal po 
kelių dienų ar net po kelių valandų! 

Pirmiausia kolonistus apėmė didelis sielvartas. Jie ne- 
galvojo apie pavojų, gresiantį jiems patiems, jie galvo- 
jo, kad gresia neišvengiama pražūtis salai, kurioje jie 
susirado sau prieglobstį, kurią jie stengėsi padaryti kles- 
tinčiu kraštu ir svajojo paversti žemės rojumi. Kiek bergž- 
džiai išeikvota jėgų! Kiek triūso nueis perniek! 

Penkrofas negalėjo susivaldyti ir pravirko; stambios 
ašaros ritosi per jo skruostus, jis net nebandė jų slėpti. 

Linkolno salos gyventojai dar šiek tiek pasišnekėjo, 
svarstydami, ar yra kokia nors galimybė jiems išsigel- 
bėti. Pagaliau visi vieningai nutarė, kad negalima gaišti 
nė minutės, kad reikia kuo skubiausiai pastatyti ir įreng- 
ti laivą, užbaigti jį žaibo greitumu, nes čia yra vienintelis 
jų išsigelbėjimas. 

Visi suskato dirbti laivo statykloje. Kam dabar pjau- 
ti javus, doroti derlių, medžioti, didinti maisto atsargas, 
sukauptas Granitiniuose rūmuose... Visų išteklių, laiko- 
mų sandėliuose, gali sočiai užtekti ilgiausiai kelionei jū- 
romis. Tik būtinai reikia, kad laivas būtų baigtas prieš 
įvykstant neišvengiamai katastrofai. 

Taigi kolonistai vėl stvėrėsi darbo ir plušėjo su karšt- 
ligišku skubotumu. Iki sausio 23 dienos laivas jau buvo 
pusiau apkaltas. Ugnikalnio viršūnėje tebevyko tie pa- 
tys reiškiniai, tarytum nebuvo jokių permainų. Iš kra- 
terio vis taip pat veržėsi garų debesys, dūmai, liepsnos 
liežuviai ir raudonai įkaitę akmenys. Bet naktį iš sausio 
23 ir 24-ąją lava pakilo iki viršutinio ugnikalnio aukšto 
ir nuplėšė kūgio pavidalo viršūnę, panašią į kepurę. Pa- 
sigirdo baisiausias trenksmas. Kolonistai pamanė, kad 
sala griūva, ir puolė iš Granitinių rūmų. 

Buvo apie antra valanda nakties. 

Visas dangus liepsnote liepsnojo. Viršutinis kalno kū- 
gis — tūkstančio pėdų aukščio, sveriantis kelis milijar- 
dus svarų — nugriuvo žemyn, net visa sala sudrebėjo. 
Laimė, kad jis buvo pasviręs šiaurės pusėn, todėl nukrito 
į smėlėtą, tufo nuklotą lygumą tarp kalno ir jūros. Ugni- 
kalnio krateris, dabar plačiai išžiojęs savo gerklę, svai- 
dė į padangę raudonas liepsnas, ore žėravo tarytum gais- 
ro pašvaistė. Pakilęs lavos srautas, liedamasis per nau- 
josios viršūnės kraštus lyg vanduo iš sklidinos taurės, 
ėmė tekėti ilgomis kaskadomis, ir atrodė, kad ugnikal- 
nio šlaitais šliaužia tūkstančiai ugninių žalčių. 

— Aptvaras! Aptvaras! — pasibaisėjęs suriko Airto- 
nas. | 

Iš tikrųjų, naujasis krateris buvo kitaip palinkęs, ir 
lava tekėjo aptvaro pusėn, nešdama pražūtį derlingajai 
salos daliai, Raudonojo upelio ištakai ir Žakamaro miškui. 

Išgirdę Airtono riksmą, kolonistai puolė į arklidę, kur 
stovėjo onagrai. Bematant jie buvo pakinkyti į vežimėlį. 
Visų galvose buvo viena mintis: skubėti į aptvarą, iš- 
leisti ten uždarytus gyvulius. 

Dar nebuvo trečios valandos ryto, kai jie privažia- 
vo aptvarą. Jame gailiai bliovė ir mekeno panikos ap- 
imti muflonai ir ožkos. Nuo artimiausio kalnyno atšakos 
šlaito artėjo liepsningas ištirpusios masės srautas, jis jau 
rangėsi per pievą, slinkdamas prie tvoros. Airtonas pla- 
čiai atidarė vartus, ir pakvaišę gyvuliai pro juos išlakstė 
į visas puses. | 

Po valandos verdanti lava užliejo visą aptvarą, ga- 
rų debesimis pavertė per jį tekėjusį upokšnį, uždegė na- 

melį, kuris suliepsnojo kaip šiaudų kūlys, ugnimi apsiautė 
tvorą ir supleškino ją visa iki paskutinio stulpo. Iš ap- 
tvaro nieko nebeliko! | 

Kolonistai dar bandė slenkančią lavą sulaikyti, bet 
tai buvo beprotiškos ir tuščios pastangos, nes žmogus 
bejėgis su tokiais baisiais kataklizmais kovoti. 

Išaušo sausio 24 diena. Prieš grįždami į Granitinius 
rūmus, Sairas Smitas ir jo draugai nutarė išsiaiškinti, ku- 
Tia kryptimi galutinai pasuks lavos srautas. Nuo Frank- 
lino kalno salos paviršius ėjo žemyn į rytinę pakrantę, 
todėl buvo pagrindo būgštauti, kad lavos nesulaikys nei 
tankus Žakamaro miškas ir kad jos srautas pasieks Pla- 
taus Akiračio plynaukštę. 

— Ežeras mus apsaugos,— tarė Gedeonas Spiletas. 

— Tikėsimės, — trumpai atsakė Sairas Smitas ir dau- 
giau nė žodžio nepridūrė. | 

Kolonistai norėjo nueiti ligi tos lygumos, kur buvo 
nugriuvęs viršutinis ugnikalnio kūgis, bet kelią jiems 
užkirto lava. Ji tekėjo dviem įdubom — Raudonojo upe- 
lio slėniu ir Krioklio upelio slėniu, abiejų upelių van- 
denį paversdama garais. Pereiti per lavos srautus niekaip 
nebuvo įmanoma, priešingai, reikėjo nuo jų trauktis. Nu- 
vainikuotas ugnikalnis buvo neatpažįstamas. Krateris vir- 
to plokščia skyle, kurios kraštai iš rytų ir pietų pusės 
buvo perplėšti, ir pro tuos plyšius be paliovos liejosi 
lava, tekėdama žemyn dviem atskirais srautais. Iš nau- 
jojo kraterio kamuoliais kilo dūmai ir pelenai, maišy- 
damiesi su debesimis, susikaupusiais viršum salos. Ugni- 
kalnio dundesiui pritarė perkūno trenksmai. Krateris 
svaidė aukštyn daugiau kaip tūkstantį pėdų įkaitusius 
uolų luitus, kurie debesyse sproginėjo, išlakstydami tūks- 
tančiais skeveldrų lyg kartečė. Viršum dundančio ugni- 
kalnio nuolat trankėsi griaustinis ir blykčiojo žaibai. 

Prisiglaudę Žakamaro miško pakraštyje, kolonistai 
stebėjo šį vaizdą, bet septintą valandą ryto ilgiau čia 
likti jie nebegalėjo. Aplinkui pasipylė akmenų kruša, be 
to, lava, pripildžiusi Raudonojo upelio vagą, grėsė at- 
kirsti kelią į pakrantę. Pamiškėje užsidegė medžiai, jų 
sultys ūmai virto garais, dėl to kamienai sproginėjo, 

pliaukšėdami kaip popieriniai pliauškučiai; sausesni me- 
džiai stovėjo nepaliesti. 

Kolonistai pasuko atgal keliu, einančiu iš aptvaro į 
Granitinius rūmus. Jie žingsniavo lėtai, nuolat grąžyda- 
miesi į ugnikalnį. Bet lava nuolaidžiu slėniu greitai te- 
kėjo rytinio kranto link; vos tiktai sustingus apatiniams 
jos sluoksniams, ant jų tuojau plūdo naujos verdančios 
bangos. 

Tuo tarpu didysis srautas, srūvantis Raudonojo upe- 
lio slėniu, kėlė vis baisesnę grėsmę. Prie jo prisišliejusi 
miško dalis jau buvo liepsnos apimta, viršum medžių 
kamuoliais raitėsi dūmai, jau spragėjo nuo įkaitusios la- 
vos užsidegusios kamienų pašaknės. 

Kolonistai sustojo prie ežero, per pusmylį nuo Rau- 
donojo upelio žiočių. Artinosi ta minutė, kai turėjo iš- 
sispręsti jų gyvybės ar mirties klausimas. 

Sairas Smitas kritiškomis aplinkybėmis niekuomet ne- 
prarasdavo nuovokos; žinodamas, kad jo draugai yra to- 
kie žmonės, kuriems galima drąsiai sakyti skaudžiausią 
tiesą, jis tarė: 

— (Gal ežeras lavos srautą sulaikys, ir tuomet dalis 
salos nuo visiško sunaikinimo bus išgelbėta, bet labai 
gali būti, kad lava užplūs Tolimųjų Vakarų miškus, vis- 
ką išdegins, ir saloje nebeliks nė vieno augalo. Tada mes 
būsime pasmerkti mirti ant plikų uolų, ir ilgai mirties 
laukti nereikės, kadangi sala susprogs. 

— Tai kaip čia dabar?— šūktelėjo Penkrofas ir, Su- 
sinėręs ant krūtinės rankas, treptelėjo į žemę.— Vadinasi, 
mums nebėra prasmės statyti laivą? 

— Penkrofai,— atsakė Sairas Smitas,— savo pareigą 
reikia atlikti iki galo. 

Tuo metu ištirpusios lavos upė, prasiskynusi kelią 
tarp liepsnojančių gražuolių medžių, pasiekė ežerą. Čia 
prasidėjo nedidelė atkalnė, ir jeigu tas pakilimas būtų 
buvęs kiek statesnis, gal būtų galėjęs sustabdyti srautą. 

— Prie darbo! — sušuko Sairas Smitas. 

Inžinieriaus sumanymą visi tuojau suprato. Jis nuta- 
Tė pastatyti užtvanką ir taip nukreipti lavos srautą į ežerą. 

Kolonistai nubėgo į laivo statyklą ir atsinešė kastu- 
vus, kirtiklius, kirvius. Sukasę žemių pylimus ir privertę 

nukirstų medžių, jie per keletą valandų padarė trijų pė- 
dų aukščio užtvarą, turinčią kelis šimtus žingsnių ilgio. 
Kai darbas buvo baigtas, jiems atrodė, kad viskas užtru- 
ko vos keletą minučių. 

Jie suskubo kaip tik laiku. Ištirpusi lava jau atslin- 
ko iki tos užtūros. Jos srautas pakilo kaip upė per po- 
tvynį, gresianti išsilieti iš krantų. Atrodė, kad lava tuoj 
nugalės tą vienintelę kliūtį, užtvėrusią jai kelią į To- 
limųjų Vakarų miškus... Ir vis dėlto užtvanka ją su- 
laikė. Tai buvo siaubingas momentas — ugnies upė ne- 
ryžtingai sustojo, bet staiga pasuko į Granto ežerą ir 
nuo dvidešimties pėdų aukščio pakriūtės ėmė garmėti 
žemyn. 

Vos alsuodami, tartum sustinge, netekę žado, kolo- 
nistai žiūrėjo į dviejų gamtos gaivalų kovą. 

Tai buvo vandens ir ugnies kova! O koks reginys! 
Kieno plunksna galėtų aprašyti tą nuostabią ir šiurpią 
kovą? Kieno teptukas galėtų ją nutapyti? Į ežerą gar- 
mėjo verdančios lavos srautas, ir vanduo šnypšdamas vir- 
to garais. Balti jų kamuoliai kilo labai aukštai ir sukosi 
lyg viesulas, tarytum kas staiga būtų atidaręs milžiniš- 
ko garo katilo vožtuvus. Bet kad ir daug vandens buvo 
ežere, ugnis galų gale turėjo jį visą išdžiovinti, nes ga- 
ruojantis vanduo iš niekur nepasipildė, o baisi ugnies 
upė, tekanti iš neišsenkamo šaltinio, be paliovos varė vis 
naujas ištirpusios masės bangas. | 

Į ežerą krintanti lava tučtuojau stingo, virsdama ak- 
mens luitais, kurie griozdinosi vienas ant kito ir netru- 
kus iškilo iš vandens. Jų paviršiumi plūdo naujos lavos 
srovės, ritosi į vandenį ir taip pat akmenėjo, kaskart vis 
artėdamos į ežero vidurį. Taip augo akmeninis kalvagūb- 
ris, gresiantis užpildyti visą ežero duburį, nors ežeras ir 
negalėjo patvinti, kadangi jo vanduo virto garais. Ties 
ežeru girdėjosi kurtinamas ūžesys ir poškėjimas, vėjas 
pagavęs nešė garų debesis į jūrą, ir ten jie atvėsę krito 
lietaus pavidalu. Akmens pylimas vis ilgėjo, sukietėju- 
sios lavos luitai gulė vienas ant kito. Ten, kur dar visai 
neseniai tyvuliavo rami vandens plynė, dabar riogsojo 
ištisi kalnai rūkstančių uolų, tarsi žemės drebėjimas būtų 
išvertęs iš ežero dugno daugybę rifų. Įsivaizduokite ura- 

gano sukeltas didžiules bangas, staiga ledo sukaustytas 
dvidešimties laipsnių šaltyje, ir prieš akis turėsite šiokį 
tokį vaizdą, kaip atrodė ežeras, praslinkus trejetui valan- 
dų po to, kai į jį įsiveržė visa naikinantis lavos srautas. 

Šį kartą ugnis nugalėjo vandenį. 

Tačiau kolonistams buvo didelė laimė, kad lava pa- 
suko į Granto ežerą. Tai kelioms dienoms atitolino ka- 
tastrofą. Plataus Akiračio plynaukštei, Granitiniams rū- 
mams ir laivo statyklai laikinai negrėsė pavojus. Per tas 
kelias dienas reikėjo galutinai apkalti laivą ir gerai už- 
kamšyti plyšius, paskui jį nuleisti į vandenį, o takelažą 
rengti tik tada, kai laivas jau bus jūroje, savo stichijoje. 
Likti sausumoje pasidarė labai pavojinga, nes salai grėsė 
sprogimas. Granitiniai rūmai, kur dar taip neseniai buvo 
saugus prieglobstis, galėjo kiekvienu momentu sugriūti. 

Sekančias šešias dienas, nuo sausio 25 iki 30-osios, 
kolonistai dirbo prie laivo statybos nepaprastai uoliai ir 
padarė tiek daug, jog ir dvidešimt dailidžių nebūtų ga- 
lėję jiems prilygti. Jie net atsisakė poilsio, beveik ne- 
miegojo, triūsė ištisą parą, nes iš kraterio kylančių lieps- 
nų šviesoje naktį būdavo matyti kaip dieną. Ugnikalnis 
vis dar vertė lavą, bet gal nebe taip gausiai. Tuo buvo 
galima tik džiaugtis: juk Granto ežero duburys jau buvo 
beveik pripildytas, ir jeigu į jį būtų pradėję tekėti nauji 
srautai, lava neišvengiamai būtų išsiliejusi po Plataus 
Akiračio plynaukštę, o iš ten ėmusi garmėti į VaeEny 
no krantą. 

Iš rytų pusės sala buvo šiek tiek apsaugota, bet vi- 
sai kitaip atrodė vakarinė jos dalis. 


Iš tikrųjų, antrasis lavos srautas slinko Krioklio upe- 
liu, plačiame slėnyje abipus jo vagos nesutikdamas jokių 
kliūčių. Pragaištinga ištirpusi masė jau užplūdo Tolimų- 
jų Vakarų mišką. Buvo karštasis metų laikas, nuo kepi- 
nančios kaitros išdžiūvusios visos medžių sultys, todėl 
miškas bematant užsiplieskė, gaisras plėtėsi ir pažeme, 
ir medžių vainikais, liepsna skriejo tankiai susipynusiomis 
šakomis. Net atrodė, kad ugnies srautas greičiau lekia 
medžių viršūnėmis, negu lavos srautas kamienų pašak- 
nėmis. 

Ir tuomet pakvaišę žvėrys — jaguarai, šernai, peka- 
riai, koalos, grobuonys ir įprastos jų aukos, keturkojai 
ir sparnuočiai, — bandydami išsigelbėti, leidosi bėgti prie 
Gailestingumo upės, į Ančių pelkę ir per kelią Baliono 
uosto link. Bet kolonistai, įsitraukę į savo darbą, nekrei- 
pė dėmesio net į pavojingiausius grobuonis. Iš Graniti- 
nių rūmų jie dabar išsikraustė ir, nesiryždami prisiglaus- 
ti Galerijose, gyveno palapinėje prie Gailestingumo upės 
žiočių. 

Sairas Smitas ir Gedeonas Spiletas kasdien kopdavo 
ant Plataus Akiračio plynaukštės. Kartais juos lydėdavo 
Herbertas. Bet Penkrofas niekad ten neidavo, nenorėda- 
mas žiūrėti į nuniokotą salą, visiškai pakeitusią savo iš- 
vaizdą. | 

Reginys iš tikrųjų buvo šiurpus. Visa miškingoji sa- 
los dalis nupliko. Tik Gyvatės pusiasalio gale žaliavo 
nedidelė giraitė. Šen bei ten stirksojo nykūs, pajuodę 
medžių stagarai. Toji vieta, kur anksčiau dunksojo miš- 
kai, pasidarė dar dykesnė už Ančių pelkę. Lava viską 
sunaikino. Ten, kur dar visai neseniai kerojo galingi miš- 
ko milžinai, dabar nugulė vulkaninio tufo luitai. Krioklio 
upeliu ir Gailestingumo upe nebetekėjo nė viena srovelė 
vandens, ir jeigu dar Granto ežeras būtų visai išdžiūvęs, 
kolonistai būtų nebeturėję kuo troškulį numalšinti. Laimė, 
kad išliko vienas ežero kampelis pietiniame pakraštyje,— 
ten susidarė lyg kokia kūdra, kur buvo visas saloje likęs 
gėlas vanduo. Tolumoje, šiaurės vakaruose, ryškiai ma- 
tėsi ugnikalnio atšakos, panašios į žemėn suleistus mil- 
žiniškus nagus. Koks liūdnas reginys, koks klaikus vaiz- 
das, ir kaip skaudu buvo į jį žiūrėti žmonėms, pirmiau 
čia mačiusiems derlingiausią kampelį, suklestėjusį jų dar- 
bo dėka, puikius miškus, žemę drėkinusius tyro vandens 
upelius, našias dirvas. Vienu akimirksniu viskas pasikei- 
tė, aplinkui riogsojo vien tik pliki akmenys. Ir jeigu 
kolonistai nebūtų turėję maisto atsargos, jiems būtų tekę 
mirti badu. 

— Tiesiog širdis plyšta! — kartą pasakė Gedeonas Spi- 
letas. | | 

— Taip, Spiletai — pritarė inžinierius.— Duok dieve, 

kad mes suspėtume užbaigti laivo statybą, tai vieninte- 
lis mūsų išsigelbėjimas! 

— O ar jums neatrodo, Sairai, kad ugnikalnis tary- 
tum rimsta? Nors lava vis dar liejasi, bet, jei neapsi- 
rinkų, nebe taip gausiai, kaip pirma! 

— Tai neturi reikšmės, — atsakė Sairas Smitas.— Ug- 
nikalnio gelmėse vis taip pat tebeliepsnoja ugnis, ir kiek- 
vieną akimirką ten gali įsiveržti jūra. Mūsų padėtis ne 
geresnė kaip laivo keleivių, kurie plaukia jūra, žinoda- 
mi, kad laivas dega, kad jo užgesinti jie negali ir kad 
anksčiau ar vėliau ugnis pasieks triumą, kur sukrautos 
parako statinės. Einam, Spiletai, einam dirbti. Negaiški- 
me laiko! 

Dar visą savaitę, iki vasario 7 dienos, iš kraterio 
tekėjo lava, bet išsiveržimas nėjo smarkyn. Sairas Smi- 
tas labiausiai bijojo, kad ištirpusių uolienų srautai ne- 
pradėtų plūsti į krantą, nes tuomet jie būtų sunaikinę 
laivo statyklą. Bet po kurio laiko kolonistai pajuto kaž- 
kur žemės gelmėse drebėjimą, ir tai jiems sukėlė baisų 
nerimą. 

Atėjo vasario 20 diena. Dar reikėjo darbuotis visą 
mėnesį, kad būtų galima baigti laivą ir nuleisti į van- 
denį. Bet ar išstovės sala iki to laiko? Penkrofas ir Sairas 
Smitas nutarė laivą nuleisti, kai tik pro jo liemenį nebe- 
galės įsisunkti vanduo. O denį, antstatus, apdailą ir bu- 
rTių įrangą jie ketino užbaigti vėliau, kai laivas jau bus 
jūroje, — svarbiausia buvo pasirūpinti saugiu prieglobsčiu 
atokiau nuo salos. Ir jie galvojo, ar nevertėtų laivą nu- 
plukdyti į Baliono uostą, toliau nuo išsiveržimo židinio, 
kadangi prie upės žiočių, tarp Išsigelbėjimo salelės ir 
granitinės sienos, jis gali būti sutriuškintas, jeigu Linkol- 
no sala suirs. Taigi dabar statytojai kaip įmanydami sten- 
gėsi kuo greičiausiai užbaigti laivo korpusą. 

Taip kolonistai sulaukė kovo 3 dienos ir jau tikėjosi 
po kokių dešimties dienų laivą nuleisti į vandenį. 

Linkolno salos gyventojams, ketvirtaisiais metais pa- 
tyrusiems saloje tiek nelaimių, širdyje vėl atgijo viltis. 
Pralinksmėjo net Penkrofas, visuomet buvęs toks niūrus 
ir tylus nuo to laiko, kai išvydo nusiaubtas ir žūvančias 

savo valdas. Tiesa, dabar jis galvojo tik apie laivą. ir tik 
su juo siejo visas viltis. | 

— Mes jį baigsime, — kalbėjo jis inžinieriui — Būti- 
nai baigsime, misteri Smitai. Reikia tik skubėti, dienos 
bėga, tuoj ateis ekvinokcijos laikas. Bet tai niekis, — jei 
reikės, mes persikelsime į Taboro salą ir ten peržiemo- 
sime. Aišku, tai menkas malonumas: pagyvenęs Linkolno 
saloje, imk ir kraustykis į Taboro salą! Ak, varge var- 
geli! Tai jau nemaniau, nesitikėjau, kad teks pamatyti 
tokius dalykus! 

— Reikia skubėti! — visuomet pritardavo jam inžinie- 
rius. 

Ir visi dirbo, stengdamiesi nesugaišti nė vienos mi- 
nutės. | 

— Misteri Smitai,— kartą paklausė Nabas,— o jeigu 
kapitonas Nemas būtų gyvas, kaip jūs manote, ar visa 
tai būtų atsitikę? 

— Taip, Nabai,— atsakė Sairas Smitas. 

— O aš manau, kad L Penkrofas Na- 
bui į ausį. 

— Ir aš taip manau,— tvirtai pasakė Nabas. 

Pirmąją kovo mėnesio savaitę, Franklino kalnas vėl 
grėsmingai atgijo, ir prasidėjo visokios baisybės. Ant že- 
mės kaip lietus krito tūkstančiai stiklinių gijų, susidariu- 
sių iš skystos lavos purkšlų. Krateris vėl persipildė, ir 
lava ėmė tekėti visais ugnikalnio šlaitais. Ugninis srautas 
sruvo per sukietėjusius tuio klodus ir galutinai sunaikino 
apdegusius medžius, kurių nykūs stagarai dar stirksojo 
po pirmojo išsiveržimo. Šį kartą lava pasuko pietvakari- 
niu Granto ežero krantu, perkirto Glicerininį upelį ir už- 
liejo Plataus Akiračio plynaukšte. Kolonistams buvo su- 
duotas paskutinis baisus smūgis. Nebeliko nei malūno, nei 
paukštidžių, nei tvartų ir daržinių. Išgąsdinti paukščiai 
išlakstė į visas puses. Topas ir Jupas buvo apimti paniš- 
kos baimės,— juodu instinktyviai jautė artėjančią ka- 
tastrofą. Jau per pirmąjį išsiveržimą žuvo daug gyvūnų. 
Išlikę žvėrys pabėgo į Ančių pelkę, o nedidelė jų dalis 
buvo prisiglaudusi ant Plataus Akiračio plynaukštės. Da- 
bar jie neteko ir paskutinio prieglobsčio, o ugninės la- 
vos upė, liedamasi per granitinės sienos kraštą, kaid 

liepsnojantis krioklys jau garmėjo į vandenyno pakran- 
tę. Koks didingas ir šiurpus vaizdas, jokiais žodžiais ne- 
įmanoma jo apsakyti! Kiaurą naktį šniokštė šita baisi 
Niagara, tarytum srūvanti ištirpusio plieno srovėmis, iš 
viršaus apsiausta kamuoliais kylančių garų, žėruojančių 
raudonais atšvaitais, ir apačioje taškydama sunkią ver- 
dančios lavos masę. 

Išsiveržimas kolonistus užklupo paskutinėje jų prie- 
glaudoje, ir nors viršutinės laivo liemens siūlės dar ne- 
buvo užkamšytos, statytojai nutarė nuleisti laivą į van- 
deni. 

Penkrofas ir Airtonas ėmėsi parengiamųjų darbų, no- 
rėdami laivą nuleisti sekantį rytą, kovo 9-ąją. 

Bet naktį iš kovo 8 dienos į 9-ąją iš kraterio su per- 
kūnišku griaudesiu išsiveržė garų stulpas ir šovė aukš- 
tyn daugiau kaip tris tūkstančius pėdų. Matyt, išgriu- 
vo dujų spaudžiama Dakaro olos siena, jūra siūbtelėjo 
į centrinį ugnikalnio židinį, ir garai nebegalėjo laisvai 
išeiti. Trenkė baisus sprogimas, kuris buvo girdėti už 
šimto mylių. Išlėkė aukštyn uolų skeveldros, nukrito į 
vandenyną, ir po kelių minučių jo bangos jau užliejo tą 
vietą, kur ką tik buvo Linkolno sala. 


Dvidešimtas skyrius 


Vieniša uola vidur vandenyno.— Paskutinis prieglobslis.— Prieš akis — 
mirtis.— Netikėta pagalba.— Iš kur ir kaip ji atsirado.— Paskutinė ge- 
radarybė.— Sala sausumoje.— Kapitono Nemo kapas. 


Vieniša uola, turinti trisdešimt pėdų ilgio ir penkio- 
lika pėdų pločio, vos iškilusi iš vandens kokią dešimtį 
pėdų, — tai ir visa, kas liko iš nugrimzdusios salos, — vie- 
nintelė skeveldra to kalnagūbrio, kuriame buvo Grani- 
tiniai rūmai. Suskilusios jų sienos nugriuvo, akmeniniai 
luitai krisdami suvirto vienas ant kito, ir tos uolų sąvar- 
tos viršūnė dabar kyšojo iš vandenyno. Aplinkui viskas 
buvo dingę jūros gelmėje: sprogimo suardytas apatinis 
Franklino kalno kūgis, iš sustingusios lavos kadaise su- 
sidarę abu Žandikaulio kyšuliai, Plataus Akiračio plyn- 

aukštė, Išsigelbėjimo salelė, granitinės Baliono uosto uo- 
los, bazaltinės Dakaro olos sienos, ilgas Gyvatės pusia- 
salis, buvęs taip toli nuo išsiveržimo židinio. Iš Linkolno 
salos beliko tik ta siaura uola, ant kurios dabar buvo pri- 
siglaudę šeši kolonistai ir jų šuo Topas. 

Katastrofos metu žuvo visi keturkojai, visi paukščiai 
ir visa kita salos gyvūnija — vieni buvo sutraiškyti, kiti 
paskendo. Deja, žuvo ir vargšas Jupas, turbūt įkritęs į 
prasivėrusį žemės plyšį. 

Sairas Smitas, Gedeonas Spiletas, Herbertas, Penkro- 
fas, Nabas ir Airtonas liko gyvi tik dėl to, kad tuo mo- 
mentu, kai aplinkui lyg kruša pasipylė salos skeveldros, 
oro banga juos visus iš palapinės išsviedė į jūrą. 

Išnirę į vandens paviršių per pusę kabeltovo nuo kran- 
to ir apsižvalgę, jie pamatė tiktai granitinę uolą ir pri- 
plaukę ant jos sulipo. 

Ant tos plikos uolos jie gyveno jau devynias dienas! 
Truputis maisto, paimto iš Granitinių rūmų sandėlio prieš 
pat katastrofą, šlakas lietaus vandens, užsilikusio uolos 
įduboje,— tai ir viskas, ką tie nelaimingieji turėjo. Jų 
laivas, paskutinė jų viltis, sudužo. Jie nebematė jokios 
galimybės iš čia ištrūkti. Jie kentė šaltį ir dabar nebe- 
galėjo net ugnies susikurti. Jiems buvo lemta mirti. 

Devintą dieną, kovo 18-ąją, maisto beliko tik dviem 
dienom, nors jie dabar valgė nepaprastai mažai. Visos 
jų žinios, visas jų protas nebegalėjo jiems padėti, at- 
sidūrus tokioje vargingoje TE Jų likimas buvo ap- 
vaizdos rankose. 

Sairas Smitas buvo ramus, Gedeonas Spiletas šiek tiek 
jaudinosi, o Penkrofas, kupinas nebylaus įniršio, vis žings- 
niavo po uolą. Herbertas nesitraukė nuo inžinieriaus ir 
žiūrėjo į jį tokiu žvilgsniu, tartum laukdamas iš savo 
draugo pagalbos, neimanomos, neįsivaizduojamos pagal- 
bos. Nabas ir Airtonas nuolankiai atsidavė likimo valiai. 

— Ak vargas! Koks vargas! — kartojo Penkrofas.— 
Kad nors būtų koks luotelis, nors riešuto kevalas, mes 
nusikastume iki Taboro salos. Bet juk nėra, ničnieko nėra! 

“ — Kapitonas Nemas laiku numirė! — kartą pasakė Na- 
bas. 

Praslinko dar penkios dienos. Sairas Smitas ir nelai- 
mingieji jo draugai buvo vos gyvi, nes jie valgė tik tiek, 
kad nemirtų badu. Visi be galo nusilpo. Herbertas ir Na- 
bas jau pradėjo kliedėti. 

Ar jie dabar galėjo turėti nors mažą vilties kibirkš- 
tėlę? Ne. Ko dar tikėtis? Ar to, kad pro šią uolą praplauks 
koks laivas? Bet jie iš patyrimo žinojo, kad į šią Ramiojo 
vandenyno dalį laivai neužsuka. O argi galima tikėtis, 
jog kaip tik šiomis dienomis atsitiktinai atplauks škotų 
jachta ieškoti Taboro saloje Airtono? Tuščia svajonė! Be 
to, jeigu jachta ir atplauktų, kolonistai juk nepaliko sa- 
loje raštelio, kur dabar yra Airtonas; jachtos kapitonas, 
nieko saloje neberadęs, vėl išplauks į jūrą, ir laivas griš 
į šiltesnius kraštus. 

Ne, jiems nebeliko jokios vilties išsigelbėti. Ant šios 
uolos jų laukė mirtis, baisi mirtis nuo bado ir troškulio! 

Jie jau nebepastovėjo ant kojų ir gulėjo nejudėda- 
mi, beveik be sąmonės, nebesuvokdami, kas aplinkui de- 
dasi. Vien tik Airtonas kartais sunkiai pakeldavo galvą 
ir beviltiškai apžvelgdavo dyką jūrą! 

Bet kovo 24 dienos rytą Airtonas ištiesė rankas, ro- 
dydamas beribėse vandenyno platybėse kažkokį tašką. 
Iš pradžių jis priklaupė ant kelių, paskui atsistojo stačias 
ir ėmė mosikuoti rankomis, tarsi kam signalizuodamas. .. 

Netoli uolos plaukė laivas. Ir buvo aišku, kad jis ne 
atsitiktinai čia pakliuvo, kad jis visu greičiu neria tie- 
siog prie uolos. Nelaimingieji jos belaisviai būtų galėję 
tą laivą pastebėti jau prieš kelias valandas, jeigu būtų 
turėję jėgų atsikelti ir apžvelgti horizontą! 

— „Dunkanas'! — vos girdimai riktelėjo Airtonas ir 
pargriuvo be sąmonės. 


Kai Sairas Smitas ir jo draugai, rūpestingai slaugo- 
mi, atsipeikėjo, tai pasijuto besą laivo kajutėje 1r nega- 
lėjo suprasti, kaip jiems pavyko išvengti mirties. 

Airtonas vienu žodžiu jiems viską paaiškino. 

— „Dunkanas'“! — tyliai pasakė jis. 

— „Dunkanas'! — pakartojo Sairas Smitas ir, iškėlęs 
rankas, sušuko:-— Dieve visagalis! Tai tokia buvo tavo 
valia! Mus išgelbėjo. 

Iš tikrųjų, juos išgelbėjo ,„Dunkanas“, lordo Glenar- 
vano jachta, kuriai dabar vadovavo Robertas, kapitono 
Granto sūnus; laivas buvo pasiųstas parvežti į tėvynę 
Airtono, kuris dvylika metų vienas išbuvo negyvenamoje 
Taboro saloje ir tuo išpirko savo kaltę! .. 

Taigi kolonistai buvo išgelbėti, laivas jau ruošėsi vež- 
ti juos namo. 

— Kapitone Robertai,— paklausė Sairas Smitas, — kai 
jūs Taboro saloje neradote Airtono, kas jums davė min- 
tį plaukti dar šimtą mylių į šiaurės rytus? 

— Misteri Smitai,— atsakė Robertas Grantas,— mes 
čia plaukėme paimti ne tik Airtono, bet ir jūsų, ir jūsų 
draugų. | 

— Manęs ir mano draugų? 

— Žinoma! Mes pasukome į Linkolno salą. 

— Į Linkolno salą?— vienu balsu sušuko Gedeonas 
Spiletas, Herbertas, Nabas ir Penkrofas, iš nustebimo neži- 
nodami, ką ir sakyti. 

— O iš kur jūs sužinojote apie Linkolno. salą?— pa- 
klausė Sairas Smitas.— Juk ši sala nė žemėlapiuose ne- 
pažymėta. | 

— Apie ją aš sužinojau iš raštelio, kurį jūs palikote 
Taboro saloje. | 

— Iš raštelio? — stebėdamasis pakartojo Gedeonas Spi- 
letas. 

— Suprantama, iš raštelio. Štai jis,— atsakė Rober- 
tas Grantas ir padavė popieriaus lapuką. Jame buvo pa- 
žymėta Linkolno salos platuma bei ilguma ir pranešama, 
kad „toje saloje šiuo metu yra Airtonas ir penki ameri- 
kiečiai kolonistai". | 

— Tai kapitonas Nemas! ..— tarė Sairas Smitas, per- 
skaitęs raštelį ir įsitikinęs, kad jis parašytas tokiu pat 
braižu, kaip ir trumpas laiškutis, kadaise jų rastas ap- 
tvare. , 

— Ak šit kaip! — šūktelėjo Penkrofas.— Vadinasi, tai 
jis buvo paėmęs mūsų laivą ir vienas rizikavo juo leis- 
tis į Taboro salą!.. 

— Jis norėjo ten palikti raštelį! — pridūrė Herbertas. 

— Na, ar aš nesakiau, kad kapitonas Nemas net po 
mirties dar kartą suteiks mums pagalbą! — sušuko įūri- 
ninkas. | 

— Mano bičiuliai, — didžiai susijaudines, prabilo Sai- 
ras Smitas, — kapitonas Nemas tikrai yra mūsų gelbėto- 
jas. Tepriglaudžia gailestingasis viešpats jo sielą! 

Sairui Smitui taip pasakius, visi nusiėmė kepures ir 
tyliai ištarė kapitono vardą. 

Tą valandėlę prie inžinieriaus priėjo Airtonas ir pa- 
klausė: 

— Kur padėti dėžutę? 

Rizikuodamas gyvybe, per katastrofą jis išgelbėjo tą 
dėžutę ir dabar atidavė inžinieriui. 

— Airtonai! Airtonai! — sušuko labai susijaudinęs Sai- 
ras Smitas ir, kreipdamasis į Robertą Grantą, pridūrė:— 
Gerbiamasis, jūs palikote Taboro saloje nusikaltėlį, o da- 
bar štai matote dorą žmogų, ir aš didžiuojuosi, galėda- 
mas paspausti jam ranką! 

Tuomet Linkolno salos kolonistai papasakojo Rober- 
tui Grantui apie nepaprastą savo draugystę su kapitonu 
Nemu. Paskui „„Dunkano“ kapitonas nustatė ir užsirašė 
naujojo rifo koordinates, norėdamas šią uolą pažymėti 
Ramiojo vandenyno žemėlapyje, ir įsakė plaukti atgal. 

Po dviejų savaičių kolonistai parvyko į Ameriką ir 
pamatė, kad jų tėvynėje vėl viešpatauja taika, pasibai- 
gus baisiam karui, kuriame vis dėlto laimėjo teisingi sie- 
kimai. 

Už didžiumą turtų, buvusių dėžutėje, kapitono Nemo 
paliktoje Linkolno salos gyventojams, buvo nupirkti di- 
deli žemės plotai Ajovos valstijoje. Vienas perlas iš to 
lobyno, pats gražiausias, buvo nusiųstas ledi Glenarvan 
kaip dovana tų žmonių, kuriuos SEEI5Eio „Dunkanas“ ir 
parvežė į tėvynę. 

Kolonistai į savo įsigytas žemes sukvietė visus tuos, 
kuriems kadaise norėjo pasiūlyti svetingą viešnagę Lin- 
kolno saloje, ir paskatino juos čia darbuotis, taip su- 
teikdami jiems galimumą siekti gerovės ir laimės. Jie 
įsteigė didelę koloniją ir ją pavadino Ramiojo vande- 
nyno gelmėse dingusios salos vardu. Čia irgi buvo Gai- 

lestingumo upė, Franklino kalnas, nedidelis Granto ežeras, 
Tolimųjų Vakarų miškas. Žodžiu, jų kolonija — tarytum 
sala, sala sausumoje. 

Inžinieriaus ir jo draugų išmintingai tvarkoma kolo- 
nija klestėte klestėjo. Nė vienas iš buvusiųjų Linkolno 
salos kolonistų nepaliko savo bičiulių, jie pasižadėjo gy- 
venti visuomet drauge: Nabas, neišskiriamas su savo šei- 
mininkų; Airtonas, visada pasiryžęs visur kur pasiaukoti; 
Penkrofas, tapęs tokiu pat uoliu fermeriu, koks jis buvo 
uolus jūrininkas; Herbertas, Sairo Smito priežiūroje bai- 
ges mokslus; Gedeonas Spiletas, įsteigęs laikraštį „Niu 
Linkoln Herald“ — labiausiai informuotą laikraštį visame 
pasaulyje. 

Sairas Smitas ir jo draugai savo kolonijoje ne kar- 
tą priėmė brangius svečius: lordą ir ledi Glenarvanus, 
kapitoną Džoną Manglsą ir jo žmoną — Roberto Granto 
seserį, patį Robertą Grantą, majorą Mak-Nabsą ir visus 
tuos, kurie turėjo ką nors bendro su SapMeio Granto ir 
kapitono Nemo nuotykiais. 

Visi gyveno taip pat draugiškai, kaip ir seniau, ir 
buvo pagaliau laimingi; bet jie niekad neužmiršo sa- 
los, į kurią pateko vargani, pliki ir kur praleido, nieko 
nestokodami, ketverius ilgus metus,— tos tolimos salos, 
iš kurios beliko tik Ramiojo vandenyno bangų skalau- 
jama granitinė uola — kapas to, kuris buvo kapitonas 
Nemas. 

